
ELŐSZÓ 


Lyon, Franciaország testet öltött Urunk 1293. évében 


A kerengőben akadtak rá, a szakállát jég borította. Félig 
eszméletlenül egy fehér pónin lovagló gyönyörű nőről és 
egy templomos lovagról motyogott, aki titkos megbízást 
kapott a pápától. Szerzetestársai visszacipelték a fülkéjébe, 
és lefektették a kemény priccsre, mely az utóbbi húsz évben 
a fekhelyéül szolgált. Megöregedett, nem sokat tehettek 
érte. Szemét a halál rideg fénye töltötte meg. Az egyik 
testvér elment az apátért, hogy rendtársuk még utoljára 
meggyónhasson. 


-k 


A szobában olyan hideg volt, mint a halál lehelete. Az apát 
letérdepelt a férfi mellé. Valahol az erdőben egy fenyőág 
elroppant a rá nehezedő hó súlya alatt. A vénember 
szemhéja felpattant a zaj hallatán, és a gyertya sárga 
fénnyel csillant meg a szemében. Nehezen vette a levegőt, 
az apát elfintorodott a lélegzete keserű szagától. 

Suttogott valamit, talán egy nevet, de érthetetlenül. 

- William - mormolta az apát -, azért jöttem, hogy 
meggyónhass. 

- Hogy meggyónhassak? 

- Hogy feloldozhassalak a bűneid alól, és még ma éjszaka 
üdvözölhesd áldott felszabadítónkat. 

William kísérteties vigyorral elmosolyodott, amitől az 
apát a lelke mélyéig megborzongott. William, aki 
meglehetősen rejtélyesen került közéjük, ugyanúgy fog 
távozni is közülük. 

— Vizet. 

Az apát felemelte a fejét, és egy  fakupából 
megnedvesítette a férfi ajkát. Elképesztően hideg volt 


odabenn. William lehelete vékonyan gőzölögve szállt fel a 
mennyezet felé, mintha épp a lelke távozott volna el a 
testéből. 

- Aldott felszabadítónk engem nem fog üdvözölni. 

- Meg kell gyónnod - ismételte meg az elöljáró immár 
aggodalmasabban, nehogy elragadják a férfi lelkét, mielőtt 
megtörténik. 

- En az ördöggel fogok találkozni. Már izzítja nekem a 
billogot. 

Az apátnak végigfutott a hideg a hátán, ahogy a másik 
megidézte a fenevadat. 

- Szent életet éltél. Ugyan mi félnivalód lenne 
Belzebubtól? William felemelte az egyik kezét az ágyról, és 
megérintette az apát köpenyének az ujját. 

- Jöjj közelebb - kérte. - Hajolj közelebb, és elmesélem 
neked... pontosan... hogy mitől kell félnem. 


I.RÉSZ 
Tt 


Szaracén hold 


Akkóból Aleppóba 
1259-1260 


Ferganai-medence 
a tatár Csagatáj Kánságban 
a Bárány (Kecske) évében 


Mindig arról álmodozott, hogy tud repülni. 

Maga elé képzelte, ahogy elterül alatta a föld, mintha egy 
sas szemével látná, szárnya alatt érezte a völgyből felszálló 
légáramlatot, és egy pillanatra még azt is elhitte, hogy 
semmiféle ezüstlakat nem köti a földhöz... 

Kutulun lépésre fogta a lovát, arccal az északi szélnek 
fordult, és érezte, hogy a hideg csípi az arcát. A világ 
tetejének havas csúcsai jégkék színben pompáztak a késő 
délutáni napsütésben. Alant, a barna völgyben törzsének 
fekete jurtái úgy gubbasztottak, akár a lesben álló tolvajok. 
A fennsíkon semmi sem mozdult. Egyedül volt idefenn a 
sztyeppék óriási csöndjében. 

Ez az én örökségem: egy jó ló hátán ülni az arcomba 
maró széllel. De ha apám valóra váltja a tervét, akkor 
hozzáad — valami felkapaszkodott  ficsúrhoz, akinek 
megszülöm a kölykeit, és aztán takaríthatom a jurtáját, 
meg fejhetem a kecskéit, és soha többé nem nyargalhatok 
apám tumanjának élén. Rossz testbe születtem: egy csődör 
szívével és egy kanca sörényével. 

Ha férfinak születek, én lehetnék az egész sztyeppe 
kánja. Helyette azzal vigasztalódhatok, hogy egy nap az 
egyik fiam fogja uralni a pusztákat. De még ehhez is az kell, 
hogy végre együtt legeltessek egy férfival. 

A behódolás gondolata mélységesen emésztette. 

Természetesen ő is szeretett volna gyerekeket szülni. 
Egy erős férfi biztonságos vigaszára is vágyott, és az utóbbi 
időben múló érdeklődésnél több figyelmet fordított férjezett 
húgai buja pletykálkodására. 


De ha férjhez menne - bár tudta, hogy egy nap 
kénytelen lesz -, azzal végleg kiszolgáltatná magát a férfi 
jurtájának. 

Apja egy új kérőt talált neki, egy kán fiát a Bajkál-tó 
északi partjáról. Ez az apja kötelessége volt, és politikailag 
is jó lépésnek számított. Am tatár nőként neki jogában állt 
ellentmondani, ahogy már megannyiszor tette ezt 
megelőzően. Ezúttal azonban alkut kötött vele. Ha olyan 
férfit talált neki, aki bebizonyítja, hogy érdemes a kezére, 
és legyőzi őt lóháton, akkor megadja magát a házasságnak. 

Senki sem mondhatja, hogy gondolkodás nélkül 
visszautasította. 

Halk vijjogást hallott, és ahogy felnézett, látta, hogy egy 
sas meglegyintette a szárnyát a szélben. 

Nézzük csak a fivéreit. Gerel egy korhely, Tekudajnak 
pedig akkora agya van, mint egy kecskének. Ők sem 
értelemben, sem lélekben nem érnek fel hozzá. 

Nem csak azért születtem, hogy egy férfi magvának a 
gyűjtőedénye legyek. , 

Akkor aztán esküt tett, és odakiáltotta a Kék Egbolt 
Szellemének. De a szavait elnyelte a szél. 


II 


Kutulun apja, Kaidu azon a télen a Ferganai-medencében 
ütött tábort, a Világ Teteje alatt. A fekete bércek úgy 
nyújtózkodtak az ég felé minden oldalról, akár az istenek 
öklei; lejtőiket ezüst nyárfák pettyezték. Eszakra egy 
hasadékban sötét tó honolt. Fölötte a Távozó Asszony nevű 
gerinc derengett. 

Előző éjszaka a csúcsára kirakta két fehér kecske fej 
nélküli testét. Ahhoz, hogy Kutulun, vagy a kérője, Dzsebej 
megnyerje a próbatételt, elsőként kell az egyik tetemet a 
jurtája bejárata elé rakni. 

Mindenki összesereglett, hogy megtekintse a 


mutatványt: a férfiak a prémkabátjukban és 
nemezsapkájukban, a nők pedig taknyos kölykeiket 
szorongatva. Kísérteties csend honolt. A nyugodt hajnali 
levegőben ezernyi száj lehelete párolgott. 

Dzsebej kísérete kicsit arrébb felszállt a lovára, és 
várakozott. — Széles hátú mongol pónijuk patái 
fáradhatatlanul toporogtak a hideg pirkadatban. 

Ugyan maga Dzsebej egy férfi testével rendelkezett, igen 
kölyökképű volt, és kapkodó, rendezetlen mozdulatai 
elárulták, hogy ideges. Atyja rosszalló tekintettel szemlélte. 

Kaidu előlépett a jurtájából, odasétált a lányához, és 
rátette a kezét lova sörényére. A lány, tatárhoz mérten, 
elég magas és vékony volt, de karcsúságát vastag kabát és 
csizma takarta. Szőrmével szegélyezett sapkát viselt, orra 
és szája elé sálat tekert, így csak a szeme látszott ki. 

- Veszíts - súgta oda a férfi a lányának. 

A sötét tekintet megvillant. 

- Ha megérdemel, akkor ő fog győzni. 

- Remek fiú. Nem kell a legjobb formádat hoznod. 

A lány pónija izgatottan toporzékolt, alig várta, hogy 
elindulhasson. 

- Ha olyan remek, ahogyan állítod, akkor az sem lesz 
elég, ha a legjobb formámat nyújtom. 

Kaidu összevonta a szemöldökét a lány dacossága miatt. 
Ugyanakkor azt kívánta, bárcsak örökölt volna ebből a 
hévből valamit Tekudaj és Gerel is. A férfi körbenézett a 
néma, lebarnult arcokon. A legtöbb nő mosolyogva nézte a 
lányát. Ok azt akarták, hogy ő győzzön. 

- Aki elhozza nekem a kecskét, annak a kívánsága 
teljesül! - kiáltotta a férfi, és hátrébb lépett. 

Dzsebej előreösztökélte a lovát, hogy Kutulun mellé 
álljon. Elmosolyodott, és odabiccentett Kaidunak. 

Azt hiszi, győzhet, gondolta a vénember. Még nem ismeri 
a lányomat. 

Kaidu a magasba tartotta a jobb öklét. Amikor lesújtott 
vele, elindult a verseny. 


Könnyed vágta a tömegen át, majd ki a jurták közül, a 
fehérrel tarkított barna dombok felé. Dzsebej beleállt a 
kengyelbe, a szél az arcába csapott, ahogy őrülten 
vágtatott. Pónija patái hangosan kopogtak a keményre 
fagyott mezőn. Ahogy hátranézett a válla fölött, látta, hogy 
Kutulun lova hirtelen irányt változtat; pillanatokon belül, a 
hegy legmeredekebb lejtője felé tartva, legalább kétszáz 
lépés távolságba került. 

A fiú azon tűnődött, kövesse-e. Felderengett előtte a 
széles hegyorom. Ugy döntött, a legegyszerűbb utat 
választja a nyergen felfelé, amikor előző nap végigsétált az 
útvonalon. Most már túl késő, hogy meggondolja magát. 
Egyáltalán mit csinál az a lány? Talán egy hosszabb utat 
választott; lehet, így akarja biztosítani, hogy Dzsebej 
nyerjen. Egyenesen a nyeregnek tartott hát. 

Hiszen a lány is azt akarta, hogy ő nyerjen. Nem igaz? 

Kutulun elvigyorodott, ahogy maga elé képzelte Dzsebej 
zavarodottságát. Valójában a fiúnak nem volt más 
választása. Ha a nyomába szegődött volna, azzal mögé 
kerül, és nem küzdhette volna le a köztük lévő távolságot 
anélkül, hogy a lova el ne essen. Mi mást tehetett volna, 
mint hogy tartja magát a nyilvánvaló útvonalhoz? 

Körbelovagolta a kiszögellő részt egy, a szirtben nyíló 
szoros irányába, amit a lejtő meredeksége miatt úgy 
neveztek, hogy: A hely, ahol a szamár elpusztult. A lova 
patája megcsúszott a laza szerkezetű palán. Tovább 
ösztökélte. Tudta, hogy az állat lüktető szíve és inas izmai 
megbirkóznak vele. Hányszor végigvágtatott már ezen az 
ösvényen . más vetélkedők alkalmával vagy csak 
kedvtelésből? 

Szegény Dzsebej. 


III 


Kutulun óvatosan ereszkedett lefelé a hegyről, a kecske 
ernyedten lógott a jobb kezében, összevérezve a ló 
horpaszát. Dzsebej a fekete kancája hátán üldögélt, és egy 
vigyorral az arcán várt rá. Ezek szerint mégiscsak követte. 
A lány azonnal rájött, hogy mire készül a másik. 

A fiú gyengének képzelte, és azt hitte, itt, a szorosban 
úgysem látja őket senki, és könnyedén elveheti tőle a 
kecskét. 

A lány megzabolázta a lovát. Egymás szemébe néztek. 

- Mégsem vagy olyan ostoba, mint amilyennek látszol - 
mondta a fiúnak. 

- Olyan rossz lenne egy kán asszonyának lenni? 

- Egy kán lánya vagyok. Egyelőre nekem ez is elég. 

A fiú kinyújtotta a kezét. j 

- Talán sebesebb vagy lóháton, de erősebb nem. Ugy 
véled, le tudsz hagyni a terheddel? 

A lány legyőzőben előre leeresztette a vállát. Nem 
gondolta, hogy a fiú elég ravasz ahhoz, hogy így csapdába 
csalja. Előrébb léptetett a lovával, és odanyújtotta a gida 
tetemét. 

- Várj! - mondta a másik. - Mielőtt elveszem a 
zsákmányt, tudnom kell, mit nyertem. Végül is még sosem 
láttam az arcodat. Talán nem is akarom a kecskédet. - A 
sztyeppei nők nem fátyolozták el magukat, mert először is 
tatárok voltak, s csak azután mohamedánok, ő azonban a 
bíborszínű selyemsálat mindig gondosan az arca köré 
tekerte, hogy egyaránt bosszantsa és kíváncsivá tegye az 
érdeklődőket. Dzsebej kitartóan várakozott, míg ő a szabad 
kezével odanyúlt, és félrehúzta a selymet. 

Csak bámulta a lányt. 

- Te aztán gyönyörű vagy - mondta. 

, Gyönyörű, gondolta, ezt hajtogatja minden férfi. 
Ertéktelen ajándék egy tatár hercegnő számára. A szépség 


az alárendeltség ajándéka. 

- Es erősebb is vagyok, mint amilyennek látszom - 
mondta, majd jobb karja és a csípője könnyed mozdulatával 
a véres kecskével arcon csapta a fiút, amivel kiütötte a 
nyeregből, aki nyögve szétterült az összefagyott köveken. 

Kutulun pillantásra sem méltatta. Atléptetett fölötte a 
lovával, és ügetve megindult visszafelé a szorosban. 

Kaidu a lába előtt heverő gödölyére meredt. Megdöfködte a 
lábával, mintha azt várná, hogy az élettelen hús életre kel. 
Végül felpillantott a lányára. 

- Nos hát. Te győztél. 

- Dzsebej egy bolond - tette hozzá Kutulun. 

Kaidu Dzsebej apjára nézett, aki merev arccal ült a lován 
biztos távolban ahhoz, hogy ne hallja fia személyiségének 
ilyetén sommázását. 

- O egy kán fia. 

- A szél ugyanúgy fújja a hercegeket, mint a kecskéket. 

Kutulun látta, hogy a fivérei apja jurtájának bejáratában 
figyelnek. 

Az arcukra volt írva, milyen csalódottak a küzdelem 
kimenetelét illetően. 

- Bárcsak jobban hasonlítana rád Tekudaj - jegyezte meg 
Kaidu az orra alatt. 

Kutulun elvigyorodott a bíbor sál alatt. Ennél szebb bókot 
keresve sem találhatott volna neki az apja. 

Miután Dzsebej az apjával és a kísérettel elhagyta a tábort, 
hogy viszszatérjen a Bajkál-tó fagyos pusztaságába, a kán 
úgy határozott, hogy új nevet ad a szurdoknak, ahol 
Kutulun győzedelmeskedett. Attól fogva már nem úgy 


hívták, hogy: A hely, ahol a szamár elpusztult. Helyette: A 
hely, ahol a szamarat letaglózta egy kecske lett a neve. 

A templomosok erődje Akkónál 
testet öltött Urunk 1260. esztendejében 
az Epifánia (Vízkereszt) ünnepén 


Josseran Sarrazini egyedül térdepelt a helyiségben. Egy szál 
olajlámpa világította meg a kápolnát a hajnal előtti 
sötétben. Lángja az oltár fölötti fekete-arany Madonna- 
képen tükröződött. A tövig lenyírt, gesztenyebarna hajú 
óriás lehajtotta a fejét, s ajka néma imát mormolt, ahogy 
feloldozásért könyörgött az egyetlen bűnért, amit képtelen 
volt megbocsátani magának. 

Gondolatban messze járt Palesztina poros utcáitól és 
olívasajtolóitól: hótól elnehezült ágak recsegését hallotta, 
nyirkos prémek szagát és a masszív kőfalakból áradó 
hideget érezte. 

- Tudtam, hogy helytelen, de képtelen voltam ellenállni - 
mormogta. 

Egyik reggel, nem sokkal a Születés Ünnepe után történt. 
Lovagolni akart az erdőben, és az atyja kérésére elkísérte a 
lányt. Egy barna kancán poroszkált, melynek viselkedése 
éppoly gőgös és kecses volt, mint a lovasáé. Amióta csak a 
birtokra érkezett, hogy Josserannal és az apjával éljen, alig 
váltottak egyetlen baráti szót. 

Nem adta semmiféle jelét, hogy a jelenléte mélyebb 
benyomást tenne rá, mintha a lovásza lenne. 

Mélyen benn jártak az erdőben, amikor a lány kancája 
megbotlott , egy  nyúlüregben. Leesett a lóról, és 
mozdulatlanul elterült a fagyos talajon. A fiú leugrott a 
nyeregből, attól félt, a csontját törte. Am ahogy fölé hajolt, 
a lány szeme felpattant. Nagy volt, és fekete, akár a bűn, ő 


pedig érezte, ahogy melegség árad szét a gyomrában. 

A lány elmosolyodott. Sosem felejti el. 

Azt mondta, csak a bokája fáj, és megparancsolta neki, 
hogy segítse vissza a ló nyergébe. 

Vajon a csábítás volt eleve ellenállhatatlan, vagy 
egyszerűen csak ő nem akart ellenállni? Amikor a karját 
köré kanyarította, és megérezte a teste melegét, hirtelen 
indulattól vezérelve, megpróbálta megcsókolni az ajkát. Azt 
hitte, majd eltaszítja magától, de helyette magára húzta a 
fiút. Az felnyögött, nem tudott uralkodni magán. 
Férfiassága, mely mind az idáig kipróbálatlan volt, 
megkeményedett, akár egy tölgyfa, a keményre fagyott 
földet pedig oly kellemesnek vélte, mintha medveprém 
szőnyegen és tollvánkoson hevernének. 

Legnagyobb meglepetésére váratlanul azt érezte, hogy 
behatolt a lányba. 

S mi maradt meg mára a légyottjuk emlékéből? Csupán a 
fülében zakatoló vér, a lovak toporgása a kemény talajon és 
a lány forró nyelvének sós íze a szájában. 

Valósággal belefeszítette a férfit saját teste kéjjel 
ágyazott fekhelyébe. Az ajkát olyan grimaszban húzta fel a 
fogain, mely inkább árulkodott fájdalomról, semmint 
gyönyörről. Epp, mint egy állat. 

A férfi megpróbálta visszatartani magát a csúcsponton, 
de az érzés magával ragadta, mely miatt tehetetlenül 
korholta ifjúságát és  tapasztalatlanságát. Az olajos 
melegség gyorsan kiapadt ágyékából, ami után üresnek és 
gyengének érezte magát. 

A lány durván eltolta magától, ő pedig lihegve feküdt 
tovább a hátán a halványkék eget bámulva. Erezte, hogy a 
fagyos hideg átszűrődik a vászoningén. A lány lesimította a 
szoknyáját, odasántikált a lovához, és felszállt rá a másik 
segítsége nélkül. Aztán elvágtatott, otthagyva a fiút a 
combján éktelenkedő testnedveikkel. 

Ha történetesen az egyik szolgálólányról lett volna szó, 
az még csak hagyján. De nem az volt. Amikor végre talpra 


kecmergett, a fejében az ördög nevetését hallotta, és a bűn 
ólomsúllyal fészkelte be magát az ágyékába. 

Az erdőn át visszafelé megtett úton elsírta magát a tette 
miatt. Mégis alig egy órával azután, hogy visszaért a 
kastélyba, már azon törte a fejét, hogyan tudná elvégezni 
az ördög munkáját újra. 


V 


Augsburgi William mindössze két napja tartózkodott a 
Szentföldön, és máris botrányba keveredett. 

Akkó a jeruzsálemi keresztes állam része volt, és ő abban 
a reményben érkezett ide, hogy a jámborság bástyáját leli 
itt; ehelyett azonban e szent hely oltalmazásával megbízott 
lovagok és uraságok semmivel sem szórakoztak rosszabbul, 
mint a szaracénok. 

Egy velencei kereskedőgályán érkezett néhány nappal 
korábban. Ahogy a kapitány mögött állt a taton, és a 
tengerből " kiemelkedő, hatalmas erődöt szemlélte, 
elérzékenyült. Ez volt hát Palesztina, az , Outremer" - a 
tengerentúl", ahogy a frankok nevezték -, a mi Urunk 
szülőhelye. Végre a próféták  lábnyomába léphet. 
Megmarkolta a fakorlátot, és a bütykei elfehéredtek. 

En Uram, én Istenem, engedd, hogy szolgáljalak téged. 
Engedd, hogy meghaljak érted, ha ez az akaratod. 

A vitorlák csattogni kezdtek a szélben, ahogy a 
kormányos rádőlt a kormányrúdra. Az orr- és a főárbocon a 
matrózok felkapaszkodtak a kötélzetre, hogy elfoglalják a 
helyüket. Miközben behajóztak a kikötőbe, figyelte, ahogy a 
hullámok a magasba lövellik a habot a hatalmas erőd falain. 

A vártornyokon és a lőréseken túl William megpillantotta 
a mohamedán mecsetek kupoláit és a minaretek tornyait. A 
jelenlétük annak emlékeztetőjéül szolgált, hogy az Uruk 
még itt is ostrom alatt állt. A szaracén csarnokokat már 


réges-rég keresztény templomokká szentelték, de a 
zarándokok és az istentelenek hordái között mindöszsze a 
vastag várfalak álltak. Miután Jeruzsálem elesett, a 
keresztény világban Akkó lett a remény szimbóluma, 
mintegy Isten helyőrsége a pogányok között. 

O pedig azért jött, hogy megmentse. 

De érkezésének mámorító ígérete nem váltotta be a 
hozzá fűzött reményeket. Ahelyett, hogy a szentek 
őrbástyáját találta volna, a város nem volt egyéb, csupán 
egy újabb bűzlő, forró szaracén település. Szűk utcái 
pogányoktól hemzsegtek, zsidó és mohamedán turbánok 
tömkelegé hullámzott mindenütt, az utcákon fojtogató 
szemét- és  ürülékhegyek emelkedtek, a kövezett 
sikátorokból áradó bűz szinte tapintható volt. A bazárokban 
pirkadattól alkonyatig hadarva karattyoló árusok lármáztak. 

A füstös képű, horgas orrú mohamedánok a 
pillantásukkal meg tudták volna ölni, ahogy 
sólyomszemükkel utánanéztek a kaffijá)duk alól. Mintha csak 
beszennyezték volna a tekintetükkel, bár fenyegetve nem 
érezte magát, mert jellegzetes, vörös talpas kereszttel 
díszített, fehér köpenyükben a templomosok őrt álltak a 
város minden kapujában. 

A pogányok létszáma és arcátlansága megdöbbentette. 
De jó keresztényhez híven, Akkó urai hozták zavarba 
leginkább. Palotáikat márvánnyal kövezték, falaikat a 
mennyezetig érő selyemmel függönyözték. A fényűzésnek 
olyan fertőjében éltek, amely bármely istenfélő keresztényt 
felháborította volna. 

Még azzal is képesek voltak megsérteni, hogy 
érkezésének estéjén fürdővel kínálták. 

Bő selyemköpönyegben jártak, néha még turbánt is 
viseltek a szaracénok mintájára. Az asszonyaik úgy 
öltöztek, mint a muszlimok: fátyolt, drágaköves tunikát és 
lobogó köntöst hordtak, olyan fekete szemfestéket és 
parfümöt használtak, mint a közönséges  hurik 
Damaszkuszban. 


Aligha erre számított, amikor eljött Rómából. 

Az utóbbi két évtizedben Outremerben a szent ügyet 
egyik csapás érte a másik után. Jeruzsálem, melyet két 
évszázaddal azelőtt a pápa sürgetésére elhódítottak a 
hitetlenektől, újra a szaracénok kezére került, és 1244-ben 
kifosztotta az Ajjub szultán szolgálatában álló török horda. 
Csupán egy évtizeddel azelőtt a francia IX. Lajos maga is 
felöltötte a keresztet, hogy megmentse a szent várost a 
pogányoktól, ám hadjárata kudarccal végződött a Nűus- 
deltában, ahol Lajost is foglyul ejtették, és váltságdíjat 
követeltek érte. 

William azt hitte, hogy azokat a bekerített helyőrségeket 
- Akkót, Antiochiát, Jaffát, Szidónt - még a keresztények 
markában találja, amint erejüket megfeszítve épp azon 
fáradoznak, hogy visszafoglalják a szent várost. Helyette 
viszont sokkal jobban lekötötte őket a kereskedelem, 
miközben nyíltan üzleteltek és baráti kapcsolatot ápoltak a 
szaracénokkal. Ráadásul Genova, Pisa és Velence 
kereskedői még ölre is mentek egymással a kereskedelmi 
utakért. 

Akkó nagymecsetjét - nagyon helyesen - átalakították 
keresztény templommá, de William legnagyobb rémületére 
észrevett egy  oldalkápolnát, amit megtartottak a 
mohamedánoknak, hogy legyen miben imádkozniuk. Dühét 
csak fokozta, amikor felfedezte, hogy az Ökörforrás melletti 
mecsetet egyáltalán nem szentelték meg, és ott a 
mohamedánok . nyíltan imádkoznak; noha a pogányok 
állítottak mellé egy keresztény oltárt is. 

A várost nem éppen a szaracénok kirekesztése 
jellemezte, ahogyan azt várta. Az utcákon még prostituáltak 
és hasisárusok is lézengtek. 

Am ő a pápa különleges követeként érkezett, és nem 
engedhette meg magának, hogy a hanyatlás, mely 
befészkelte magát ide, eltántorítsa a megbízatásától. Es a 
friss hírek szerint pillanatnyi vesztegetni való ideje sem 
maradt. 

A Jeruzsálemi Királyságot egy uralkodó kormányozta a 
birodalom vezető báróiból és  papjaiból álló tanács 
segítségével. Csakhogy a tanács már két éve nem létezett, 
mivel Akkó és Türosz keresztes államai az utódlásért 
háborúztak. 

A tatár seregek immár három éve nyugat felé nyomultak, 
Alamutnál lerohanták a rettegett asszaszinok hegyi 
fellegvárát, majd kifosztották Bagdadot, ahol válogatás 
nélkül tízezreket mészároltak le. A városban terjengő 
hullaszag olyan elviselhetetlen lett, hogy a saját 
katonáiknak is ki kellett vonulniuk onnan. Mára Hülegü 
herceg vezetése alatt elérték a szíriai Aleppó kapuját. 

Aleppó után a Szentföld is nyitva áll előttük. 

Talán attól Jeruzsálem bárói is kimásznának végre a 
fürdővízből. 


VI 


A boltozatos mennyezetű, márványozott helyiség falain 
selyemfüggönyök lógtak. Egy árnyékos udvarra nyílt, 
melynek a közepén szökőkút bugyogott. A túloldalon pazar 
kilátás nyílt a téli tengerre. A halványkék égbolt alatt a part 
menti szellő tajtékos hullámokat borzolt. Rómában ilyenkor 
biztosan hó borítja a fenyveseket, és jég lepi a kutakat. 

A szaracén köpönyeget viselő bárók a díványokon 
terpeszkedtek, miközben olívabarna bőrű nők 
ezüstserlegben sörbetet szolgáltak fel nekik selyemköntösbe 
öltözve, csuklójukon és bokájukon aranykarikákkal díszítve. 
A további felfrissülésükhöz kis asztalokra helyezett 
réztálakban dinnye és füge várta őket. A szoba egyik 
sarkában szaracénok játszottak dobon és lanton. 

Mindannyian Williamet figyelték, ahogy áttrappol a 


helyiségen, fekete-fehér öltözékével és szőke tonzúrájával 
a legapróbb részletekig emlékeztetve a Domonkos-rendi 
szerzetesre, aki volt. 

- William testvér - szólította meg egyikük, miután 
értesültek a pápától kapott megbízatásáról -, sajnálom, 
hogy nem tudunk illendően fogadni. Attól tartok, nem áll 
módunkban szöges ágyat felajánlani, csak ezeket a puha 
vánkosokat. 

Gurgulázó nevetés hallatszott. 

William figyelmen kívül hagyta a gúnyolódást. Az utóbbi 
napokban megszokta, hogy nemesi származásuk ellenére, 
ettől a söpredéktől nem számíthat másra. Körbenézett a 
tekintélyes gyülekezeten: grófok és rendfenntartók, 
küldöttek és bárók, egy maréknyi velencei kereskedő - 
legtöbben  piperkőcök és szodomiták - és maga a 
jeruzsálemi pátriárka, Reynald. 

A rosszullét kerülgette a drágakő és a tunyaság ilyen 
mértékű jelenlététől. Csak egyvalaki maradt józan: az angol 
Thomas Bérard, a templomos lovagok nagymestere. A 
kíséretében tíz katona tartózkodott, akik csendben, de 
baljós hallgatásba burkolózva várakoztak az ajtónál a 
jellegzetes, fehér tunikájukban, mellkasuk bal felén a kifelé 
szélesedő szárú, vörös talpas kereszttel. A hosszú hajú, 
simára borotvált nemesekkel ellentétben ők rövidre nyírt 
frizurát és szakállat viseltek. 

A templomosok voltak a keresztény világ legjobb katonái. 
A többi lovagtól és uraságtól eltérően ők egyetlen királynak 
sem fogadtak hűséget; csak a pápának tartoztak 
elszámolással. Mivel a rend szolgálatában állni azzal járt, 
hogy megbocsátást nyernek az összes bűnüktől, a 
templomosok szép számmal vonzották a soraikba az 
erőszaktevőket, eretnekeket és a gyilkosokat is. 

Zúgolódók és orgyilkosok. Egyikükben sem bízott. 

Különösen abban a vörösesbarna szakállú óriásban nem, 
aki szenvtelen mosollyal az arcán ácsorgott a falnál. William 
nyomban megutálta. 


Geoffrey of Sargina, a diplomáciai küldött nyitotta meg a 
gyűlést. Elmagyarázta a legfrissebb keleti híreket és az 
elmúlt hónapok elsöprő tatár hódításait. 

- Azt a kérdést kell megválaszolnunk magunknak - 
fejezte be a mondandóját -, hogy fenyegetésnek tekintjük-e 
a tatárokat az itteni uralmunkra nézve, vagy elfogadjuk 
őket a szaracénok ellen vívott harcunk szövetségeseként. 

- Egy kissé mintha elkéstünk volna ezzel - szólt közbe 
az egyik báró egy fügét szopogatva. - Antiochiai Bohemund 
már úgy csúszott ez elé a Hülegü elé, mint a kutya a 
koncért. 

Hugues de Pleissy, aki Bohemundot képviselte a 
találkozón, felcsattant. 

- Ez egy bölcsen megfontolt szövetség, nem egyéb! Az 
együttműködéséért cserébe Hülegü felajánlotta neki, hogy 
segít visszafoglalni Jeruzsálemet! 

- Visszafoglalni, persze. De vajon azt is megengedi, hogy 
megtartsuk? - Itt, Akkóban Julián gróf volt a házigazdájuk. 
Williamnek úgy tűnt, a férfi nagyobb csatát vív az ébren 
maradással, mint az Istenért. A díványra támaszkodva 
kenetteljes mosollyal fordult feléjük. 

- Bohemund megkapta, amit akart. Hülegü külön 
területeket biztosított neki. 

- . Amiket a tatárok ugyanúgy kifosztottak és 
felperzseltek. 

- A tatárok azt állítják, a kánjuk uralma mindenre 
kiterjed! - kiáltotta egy újabb báró. - Ez istenkáromlás! Ez 
ugyanolyan sértés a keresztény egyházra nézve, mint a 
szaracénok jelenléte a szent sírban! 

Thomas Bérard, a templomos maga volt az üdítő 
józanság. 

- A helyzetünk nem szilárd. "Ha megpróbálunk 
megegyezni velük, az is lehet, hogy sikerrel visszaverjük a 
szaracénokat. 

- Megegyezni velük? - horkant fel az egyik báró. - Talán 
felejtsük el, mit műveltek a lengyelekkel és a Magyar 


Királyságban? Még alig két évtizede, hogy letarolták a fél 
keresztény világot, s gyújtogatva és nőket erőszakolva 
majdnem elérték Bécs kapuját. Es ezek után te azt mondod, 
egyezzünk meg velük? Ez olyan, mintha úgy akarnál 
megszabadulni a nemkívánatos kutyádtól, hogy egy medvét 
invitálsz a házadba! 

William még gyerek volt, amikor a szóban forgó 
események zajlottak, de maga is hallotta a történeteket. A 
tatár hordák mindenféle figyelmeztetés nélkül jelentek meg 
Keleten, széles sávokban keresztülvágták magukat az 
oroszokon, teljes városokat és emberek tízezreit pusztítva 
el. Elfoglalták Moszkvát, Rosztovot és Kijevet, aztán 
megtizedelték a lengyel és a sziléziai seregeket. A legnicai 
csatában minden holttestnek levágták az egyik fülét, és 
nyakláncot fűztek belőlük, úgy rohanták le a Magyar 
Királyságot és Dalmáciát. 

A tatárok után a fekete patkányok járványa lepte el 
Európát. Akkoriban azt beszélték, maguk a gonosz lovasok 
törtek elő a Hádészból, hogy büntetést mérjenek azokra, 
akik nem voltak hűek Krisztushoz. A szülővárosában, 
Augsburgban mindenki a templomban keresett menedéket, 
mert azt hitték, eljött a végítélet. 

Am a tatárok hirtelen eltűntek; visszalovagoltak arra, 
amerről jöttek. 

- Ezek a tatárok nem emberek - jegyezte meg az egyik 
velencei. - Megeszik a foglyaikat. Addig erőszakolják a 
nőket, míg azok bele nem halnak, azután levágják a 
mellüket, mert az finom csemege. Kígyókat zabálnak, és 
emberi vért vedelnek. 

- Hallottátok, mit műveltek Meiafarakinban? - kérdezte 
egy másik. - Foglyul ejtették az emírt, és darabokat vágtak 
ki a húsából, hogy lassú tűzön megsüssék, majd lenyomták 
a torkán. Orákig tartott, míg belehalt. 

- Természetesen mi sosem alacsonyodtunk odáig, hogy 
ily barbár tetteket kövessünk el Outremerben - szólalt meg 
a gesztenyebarna hajú óriás. 


A beszélgetés egy pillanatra félbeszakadt, és a többiek a 
férfira meredtek, mert felkavarta őket a lelkiismeretük 
ilyesfajta szurkálása. De Bérard nem feddte meg a katonát. 
Sőt, elnézően elmosolyodott a szakálla alatt. 

- Azt is beszélik, hogy ez a Hülegü tábornok a 
Szabadítónknak ajándékot hozó Háromkirályok egyikének 
leszármazottja. Hát nem Rubruki Willelmus számolt be róla, 
hogy Hülegü felesége maga is keresztény? 

William emlékezett erre a  Rubrukira, a francia 
szerzetesre, aki Lajos király küldötte volt a tatároknál. 
Nagyjából öt évvel ezelőtt az orosz földeken át egészen a 
tatár fővárosig utazott, és arról mesélt, hogy a barbárok 
közt keresztények is élnek. 

Hogy mennyire lehettek hitelesek az állításai, az már 
más kérdés. 

Anno von  Sangerhausen, a német lovagrend 
nagymestere szólalt meg legközelebb. Nem kedvelte a 
templomosokat, de legalább ebben egyezett a véleményük. 
Hosszú szárú bőrkesztyűjével türelmetlenül csapkodta a 
tenyerét. 

- En amondó vagyok, próbáljunk meg beszélni velük. 

Geoffrey of Sargina megvakarta az állát a köztük lévő, 
nyilvánvaló nézeteltérés láttán. 

- Mielőtt dűlőre jutunk ez ügyben, muszáj beszámolnom 
néhány további hírről. Egy üzenet jött békezászló alatt a 
szaracénoktól, Bajbarsz hercegtől. Szövetséget akar 
ajánlani nekünk a tatár ellen. 

- Még szép, hogy ez az óhaja - robbant ki Bérard-ból a 
nevetés. - Nem szeretné, hogy a füle egy tatár övön 
végezze. 

- Azt mondom, ne kössünk egyezséget egyikkel sem - 
mondta Julián gróf. - Hadd küzdjenek meg egymással a 
seregeik. . Amikor . majd mindkettő kimerült, újra 
átgondolhatjuk. Allj a győztes mellé, ha még mindig erős; 
ha nem, akkor taposd el. Akkor aztán bárhogy is alakul, mi 
nem veszíthetünk. 


És így folytatódott még órákon át, mígnem az árnyékok 
keresztülkúsztak az udvaron, és a horizont bársonyán 
megjelentek az első ragyogó csillagok. William érezte, hogy 
nő benne a feszültség. O személy szerint azokkal értett 
egyet, akik úgy vélték, hogy a tatárok ugyanolyan 
förtelmesek, mint a szaracénok. De neki titkos megbízatása 
volt a pápától, és végig kellett csinálnia e találkozót a 
kimenetelétől függetlenül. 

- Szóval te mit mondasz, William? - kérdezte végül 
Geoffrey of Sargina, akit szemmel láthatóan elgyötört az 
utóbbi két órában körötte zajló vita. 

- Az én véleményem ebben a kérdésben nem számít - 
felelte. - Nem azért vagyok itt, hogy jóváhagyjam a 
cselekedeteiteket. Van nálam egy levél a pápától, melyet 
személyesen kell átadnom a tatárok hercegének. 

- Es mi áll benne? - érdeklődött Geoffrey. 

- Azzal bíztak meg, hogy a levelet a tatár hercegnek 
kézbesítsem, nem a jeruzsálemi követnek. Ahogy azt is rám 
bízták, hogy közvetlenül a Szentatyának vigyem meg a 
választ. Ennél többet nem mondhatok. - William 
gyönyörűségére a környezetében tartózkodó nemesek arcán 
düh és rémület tükröződött. - A Szentatya azt is rám bízta, 
hogy hirdessem a hitünk tanait a tatárok előtt - folytatta -, 
és felruházott a hatalommal, hogy templomot alapítsak, és 
papokat szenteljek fel. 

- A pápa azt hiszi, megtérítheti a tatárokat? - 
hitetlenkedett Julián gróf elcsukló hangon. 

- En nem veszem a bátorságot, hogy megítéljem a 
Szentatya szándékát. De hozzátok hasonlóan ő is értesült 
arról, hogy keresztények élnek közöttük, és úgy érzi, eljött 
az idő, hogy teljesítsük Isten akaratát, és minden hívőt az 
anyaszentegyház aklába tereljünk. 

Valamennyien motyogni kezdtek az orruk alatt. Lehet, 
hogy keresztények, ám nem mindegyikük tekintett a pápára 
akkora tisztelettel, amivel illett volna. 

Nyomasztó, tiszteletlen csend telepedett az 


összejövetelre. 

- Es János pappal mi lesz? - kérdezte valaki. 

János pap a legendás papfejedelem volt, a napkeleti 
bölcsek leszármazottja, akiről sokan úgy hitték, hogy a 
kereszténység legsötétebb órájában majd eljön Keletről, 
hogy megmentse azt. A nevét százötven évvel azelőtt 
lehetett először hallani Rómában. 

- Nem túl koros ő már ahhoz, hogy megmentsen minket? 
- motyogta a hatalmas templomos lovag. 

William ellenségesen rámeredt, de a templomos állta a 
pillantását. 

- Egyesek úgy vélik, hogy Jánost legyőzték a tatárok - 
folytatta William -, és azután a királyuk elvette János 
lányát. Jelenleg az ő leszármazottjuk ül a tatár trónon, és 
ezért . hallunk olyan híreket, hogy élnek köztük 
keresztények. Talán mégis rálelhetünk ott a 
megváltásunkra. 

- Ez olyan lehetőség, melyet nem szabad figyelmen kívül 
hagyni - mondta Geoffrey. 

Thomas Bérard bólintott. 

- Ha William atyának az az óhaja, hogy találkozót 
szervezzen ezzel a  Hülegüvel, akkor mi boldogan 
alkalmazkodunk hozzá, hisz a kiváltságlevelünk is ezt 
követeli meg. 

- Mit javasolsz? - tudakolta tőle Geoffrey. 

- " Békezászló alatt megszervezhetjük a kíséretét 
Aleppóba, hogy eljuttassa az üzenetet. A saját lovagjaim 
egyike mellészegődhet kísérőnek és tolmácsnak. Ugyanez 
az ember egyben a kémünk is lehet, hogy jobban 
megismerjük ennek a tatárnak a gondolkodását, mielőtt 
továbblépünk. 

Geoffrey elgondolkozva bólintott. 

- Már eszedbe jutott valaki a feladatra? 

- Eszembe hát - válaszolta. - Beszél perzsául, arabul és 
türkül, és éppoly jártas a diplomáciában, mint a 
kardforgatásban. - Bérard elmosolyodott és a hátra nézett a 


válla fölött a gesztenyebarna hajú, óriás lovagra. - Hadd 
mutassam be Josseran Sarrazinit. Erre az emberre az 
életemet is rábíznám. - Majd hozzátette: - Talán egyszer 
még a tiédet is megmenti. Ha úgy látja jónak. 


-k 


Amikor véget ért a gyűlés, Bérard félrevonta Josserant. 

- Próbáld meg nem elmetszeni a torkát, amint a város 
falain kívülre értek. 

- Ugyan, miért tennék olyat? 

- Tudom, hogy vélekedsz az olyan egyházfikról, mint ő. 

- Azért jöttem, hogy Istenért harcoljak, nem a 
domonkosokkal. De engedelmességet is fogadtam, és ha azt 
mondod, hogy el kell kísérnem ezt a félkegyelműt, hogy 
teljesítse a megbízatását, akkor azt fogom tenni. 

- Már majdnem lejárt az ötéves szolgálati időd. Azt is 
kérhetnéd, hogy mentselek fel e kötelesség alól. 

Josseran elgondolkozott rajta. Egy pillanatra nagyon 
csábítónak tűnt a gondolat. Egy hosszú utazás egy 
domonkos barát társaságában nem feltétlenül volt ínyére. 

- Nincs semmi, ami miatt vissza kellene sietnem 
Frankhonba. Azt sem tudom, hogy folytassam a korábbi 
életemet. Mellesleg  Franciahon már telis-tele van 
olyanokkal, mint ez a William. Itt legalább csak egy van 
belőle. 

Már maga a város bűze is támadás volt az érzékek ellen. A 
trágyaszagtól fuldokolva Josseran tett még két lépést a 
sikátorban, és jázminillat ütötte meg az orrát. Ahogy egy 
nagyot szippantott belőle, egy mészáros csupasz 
téglaablakából a napon száradó belsőségek bukéját érezte 
meg. De egy lépéssel arrébb, egy fűszerkereskedőnél 
nyomban elnyomta a kardamom és a köménymag mámorító 


illata. 

Csilingelő arany karkötős nők siettek el mellette 
lefátyolozva, szorosan a falhoz simulva. A fátyol mögött 
hatalmas, barna szemük egyaránt árulkodott félelemről és 
gyűlöletről. Kék turbános, hosszú szakállú örmények és 
mezítlábas vízhordók taszigálták, és ő éppoly közömbös volt 
irántuk, miképp bármely szabad francia polgár vagy troyes-i 
paraszt iránt lenne. 


-k 


Az utca olyan meredek volt, mintha egy kőlétrán mászna, 
de becsukott szemmel is tudta, merre menjen. Lehúzta a 
fejét egy boltíves átjáróban, amiből hirtelen egy kis, 
négyszögletű — udvarba ért, melyet sárga homok 
szegélyezett. Három szolgalány gyékényszőnyegen guggolt, 
és gyapjút font. Ahogy belépett, felnéztek, de itt már 
megszokták a látványát, és gyorsan visszatértek a 
foglalatosságukhoz. 

Az udvar fölé egy széles, vörös anyagot feszítettek, hogy 
árnyékba borítsák a déli napsütés hevétől, de a forróság úgy 
áradt a fehérre meszelt falakból, mintha csak egy téglából 
rakott sütőben lennének. Egy bástya meredt a kikötő fölé, 
ahol megsárgult vitorlák csúcsai ringtak, de a tenger felől 
csak egy szemernyi szellő érkezett. 

Verőfény volt. Ezt biztosan hiányolni fogja, amikor 
visszatér Burgundiába. Ott a legforróbb nyári napon sincs 
olyan fény, mint itt. 

A csíkos függöny, mely az ajtót takarta, fellibbent, és 
kilépett rajta Simon. A dzsellabában és a kis fejfedőben úgy 
nézett ki, akár egy medve, és majdnem olyan magas volt, 
mint Josseran. Oszülő fürtjei és szakálla széles mosolyt 
kereteztek. 

- Barátom - mondta, és megölelte. - Gyere beljebb. 
Igyál velem egy teát. 

Odabenn jólesően hűs fogadta, a vastag kőfalak kizárták 


a hőség javát. Sötét volt, és tömjén erős illatát érezte, mely 
a mennyezetről lelógatott rézedényben füstölgött. A falakat 
és a padlót vastag szőnyegek borították. Simon összecsapta 
a tenyerét, és egy nő teát és egy tálca mandulát hozott. 

- Szóval itt hagysz minket? - kérdezte Simon. 

- Máris megtudtad? 

- Ebben a városban mást se csinálnak az emberek, csak 
pletykálnak. Talán már előbb tudtam a római küldöttről, 
mint te. 

- Akkor feleslegesen jöttem, hogy elújságoljam a híreket. 

Simon megveregette a vállát. 

- Azért jöttél, mert barátok vagyunk, és el akarsz 
köszönni. 

Az ablak körül galambok pörlekedtek. 

kl Hiányozni fog ez az egész - mondta Josseran. 

- En akkor is itt leszek, amikor visszatérsz. 

Josseran megvonta a vállát. Ha visszatérek. 

Simon valószínűleg sejtette, mire gondol, mert 
megkérdezte: 

- Veszélyes, amire készülsz? 

- Templomosnak lenni mindig veszélyes. 

- Nem olyan veszélyes, mint zsidónak lenni. 

Josseran elmosolyodott. 

- Talán igazad van. 

- Mielőtt elfelejtem! - mondta Simon, és talpra ugrott. 
Kinyitotta a szoba sarkában álló, vasalt ládát, és kivett 
belőle egy kicsi, karmazsinvörös  bársonyerszényt. 
Odanyújtotta Josserannak. - Hogy biztonságban utazz. 

- Mi ez? 

- Valami, aminek egy magamfajta zsidó nem látja 
hasznát. 

Josseran meglazította a húzózsinórt. Egy nehéz feszület 
hullott a bal tenyerébe. A fény felé tartotta. Csiszolt rézből 
készült gránátkő berakással. 

- Hogy került hozzád? 

- Egy megkötött üzlet fejében adták nekem, amit még 


nagyon régen ütöttem nyélbe. Igen régi, úgy vélem; ötödik 
vagy hatodik századi, de lehet, hogy annál is öregebb. A 
férfi, aki eladta nekem, azt mondta, az apja találta még 
réges-régen egy zárdában, Languedocban. O hitt benne, 
hogy valamiféle mágikus ereje van. 

- Miért akart megszabadulni tőle? 

- Haldokolt, és már nem volt szüksége több mágiára. 
Inkább a pénz kellett neki, hogy odaadhassa az ágyasának. 
Tetszik? 

- Sohasem vetettem meg a jó szerencsét vagy egy barát 
ajándékát. 

- Most mindkettő a tiéd. , 

Josseran a nyakába akasztotta a keresztet. Erdekesen 
melegnek érezte a bőrén. Azután teázni kezdtek, és a 
cukrozott mandulát kóstolgatták egy mázas edényből, majd 
Simon megpróbálta elmagyarázni neki az a/jibra alapjait. 

Odahaza, gondolta Josseran, eszméletvesztésig leinnám 
magam sörrel, a fogammal tépném a bélszínt, és vég nélkül 
jártatnám a számat a lovagi tornákról. Lehet, hogy az itteni 
élet elpuhít. 

Elbúcsúzott a barátjától, és visszament az utcácskán a 
kastélyba. 

Milyen furcsa, hogy ennyire otthonosan érzem magam 
ezek között a sasszemű kereskedők és elfátyolozott 
asszonyok között. Gyakrabban beszélek latinul, mint 
franciául, és többet arabul, mint latinul. A legjobb barátja 
nem katona volt, hanem egy pogány uzsorás, és neki 
köszönhetően úgy ismerte a Talmudot, a Koránt és a 
kabbalát, mint az evangéliumot. Több rokonságot vélt 
felfedezni egy olyan emberben, akinek az ősei megölték 
Jézust, mint a saját fajtájában. 

Attól félt, hogy elidegenedik a társaitól, és a barátai is 
már csak egy külföldit fognak látni benne. De ha mégse 
térne vissza  Aleppóból, azért még mindig abban 
reménykedett, hogy a mennyországba kerül. Legalább ott 
kapjon egy zugot, ahol tényleg otthon lehet. 


VII 


Ferganai-medence 


A sztyeppékét hó borította. Szinte harapni lehetett a 
levegőt a végtelen kék égbolt alatt. Két prémekbe bugyolált 
alak sziluettje bontakozott ki az ébredő napkorong előtt. 
Széles vállú pónijaik lépésben közeledtek. 

— Mindenképp nyerned kellett? - elégedetlenkedett 
Tekudaj. - Eppolyan jó férj lett volna belőle, mint 
bármelyik. Apánk akarta. Az ő atyja is akarta. Szerintem 
még te is akartad. De nem. Neked nyerned kellett! Neked 
mindig muszáj nyerned! 

A lány oda se figyelt. A lehelete fehér pászmákká állt 
össze a levegőben. 

- Egyszer mindenképp férjhez kell menned - piszkálta 
tovább a fivére. 

Féltékeny, gondolta a lány. Felemészti az irigység, mert ő 
nem olyan, mint Gerel. Gerel állandóan be volt rúgva a 
fekete kumisztól. Semmi más nem érdekelte. Tekudaj 
harcos volt, akiben egy harcos lelke pislákolt. Mindazonáltal 
együgyű is volt. Se egy hadvezér sütnivalójával, se egy jó 
lovas ügyességével nem volt megáldva. Tudta, hogy 
mindkét dologgal neki kedveskedtek az istenek, és nagyon 
nyomta a fivére szívét, hogy ő volt a jobb vadász és a jobb 
lovas. 

Na és persze, hogy ő volt az apjuk kedvence, épp ahogy 
azelőtt az anyja volt. Az apjuknak a tatár szokásokhoz 
híven immár három új felesége is volt, és számos ágyasa, 
de még mindig Bajagucsint siratta. 

Amikor meghalt, Kutulun tízéves volt. Bajagucsin volt 
Kaidu első felesége. Kutulun emlékeiben erős, nyílt 
asszonyként élt, akinek ehhez méltó volt a természete is. 


Egy igazi tatár öltött testet benne. Azt beszélik, még 
Dzsingisz kán is tartott a feleségétől. Am Kutulun nem 
csupán a tüzet örökölte az anyjától - látnoki képességét is. 

Hirtelen mozgás támadt a sztyeppén. Két mormota vagy 
ürge, talán kétszáz lépés távolságra zavartan füttyögött a 
végtelen pusztaságban felbukkanó betolakodók láttán. Az 
egyik beiramodott a föld alá, a másik felálló farokkal 
incselkedve a fejét rángatta, és tétovázott. 

Kutulun előbb az íjat emelte a vállához, a nyílvessző 
máris a jobb kezében termett; mozdulatai oly 
természetesen sebesek és begyakorlottak voltak, mint a 
pislogás. Az első nyila - egy másodikra már nem lett volna 
alkalma - pontosan koponyán találta a kis teremtményt: 
gyors, könyörületes halála volt. Még egy kis ennivaló az 
aznap esti fazékba, némi hús a téli raguba. 

Tekudaj ezalatt még az ideg megfeszítéséig sem jutott. 
Visszatette a nyílvesszőt a csípőjére kötözött fategezbe. 
Találkozott a pillantásuk. 

Gyűlölte a lányt. 


VIII 


A templomosok erődje Akkónál 


A tökéletes alakú szaracén félhold a világítótorony fölé 
emelkedett. Josseran a mellvéden állt, és az alvó várost 
bámulta. Hallotta, ahogy a tenger a sziklákat nyaldossa 
odalenn. 

Szent Szabbász kolostora derengett a sötétben a velencei 
és a genovai negyed közt emelkedő dombon. Jó néhány éve 
elhagyták az ott élő szerzetesek, minekutána azonmód a 
két rivális kereskedőközösség vetélkedésének tárgya lett. 
Mindkettő  — megpróbálta megkaparintani: először a 
jeruzsálemi Főbíróságnál pereskedtek, majd erővel mentek 
ölre érte. Az ádáz utcai küzdelmek végül nyílt 


polgárháborúhoz vezettek, ami a bárókat és a hadi rendeket 
is állásfoglalásra kényszerítette. Végül is a keresztes 
államok csakis az itáliai kereskedők tengeri haderejének 
köszönhetően maradhattak fenn. 

Alig másfél évvel ezelőtt a háború egy Akkó melletti 
tengeri csatában érte el a csúcspontját, ahol a velenceiek 
huszonnégy genovai hajót süllyesztettek el. A pápa esetlen 
fegyverszünetet férceit össze. Am a viszály még mindig 
forrt, és a genovaiak északra távoztak Akkóból, áttelepültek 
Türoszba. 

Elvileg a szaracénokkal kellett volna harcolniuk... 

Josseran egyéb tereptárgyakat is felfedezett a sötétben: 
a Szent András-templom magas, karcsú sziluettjét; a 
kormányzói palotát a velencei negyedben; a Szent Kereszt- 
katedrálist; a Domonkos-rendi kolostort Burgos Novosban 
és a távolban, az északi falakon az Elátkozott Tornyot és 
Szent Miklós-tornyát. 

Most már jobban ismerte ezt a várost, mint Párizst vagy 
Troyes-t. Miután öt évet eltöltött Outremerben, alig találta 
már magában azt a hitbuzgó énjét, aki a szenvedélyétől 
fűtve, fáradt lelkiismerettel és félve e partokra lépett. 
Amikor elhagyta Frankhont, kétezer shillinges fedezett 
kölcsönt vett fel a templomos preceptóriumtól, hogy 
eljusson Akkóba. Cserébe elzálogosította a tulajdonát a 
templomos páholy felé, ha esetleg nem tért volna vissza a 
zarándokútról. 

Öt év! 

Es mennyit változott! Otthon a frank komái prémekbe 
öltöztek, és borjú- meg disznóhússal tömték magukat. 
Akkoriban alig mosakodott, mert úgy vélte, hogy a hidegtől 
megbetegszik. Micsoda barbár voltam! Itt alig fogyasztott 
húst, és ezüsttálcáról ette a narancsot, fügét és dinnyét, és 
sörbetet ivott a forralt bor helyett. Legalább háromszor 
fürdött egy héten. 

Egy gyerektől azt hallotta, hogy a mohamedán ember 
maga a testet öltött ördög. De az Akkóban eltöltött öt év 


után néha maga is köpönyeget és turbánt viselt, mint a 
szaracénok, ráadásul  ugyanezektől az  ördögöktől 
matematikát, asztronómiát és költészetet is tanult. Még a 
templomos rend is tartott mohamedán kézműveseket, 
fegyverkovácsokat és nyeregkészítőket. Idővel néhányukkal 
megpróbált barátságot kötni, és megértette, hogy 
ugyanolyan emberek, mint ő maga is. 

Nem tudom, hogy valaha hazatérhetek-e még. Azt sem 
tudom, hogy egyáltalán hol van az otthonom. 

Templomosként szigorú napirendje volt. Télen már hajnal 
előtt kezdte a napot; pirkadat után ellenőrizte a lovait és a 
szerszámaikat, megvizsgálta a fegyvereit, a páncélját és a 
parancsnoksága alá tartozó lovagokét is. Aztán elkezdett 
edzeni az embereivel: lándzsával, buzogánnyal, karddal, 
tőrrel és pajzzsal gyakorlatoztak. Először délben étkezett, 
és estig nem is falatozott többet. Minden napot egy tucatnyi 
páternoszterral köszöntött, óránként elmondott 
tizennégyet, vecsernye idején tizennyolcat. Igy telt egy 
harcos szerzetes élete. Igy teljesítette a zarándoklatot, így 
vezekelt, s majdnem kitöltötte az ötéves fogadalmát. A 
káplán azt mondta, minden bűne megbocsáttatott. Akkor 
viszont miért érezte még mindig oly nehéznek a szívét? 
Nemsokára eljön az idő, hogy visszatérjen Franciahonba, és 
gondozni kezdje az örökül kapott atyai földeket. Nagyobb 
lelkesedéssel kéne a hazatérés elébe néznie. 

Lépéseket hallott a kövezeten a sötétben, és megfordult. 
Keze ösztönösen a kardjáért nyúlt. Szép számú orgyilkos 
járkál ebben az elátkozott városban. 

- Tedd el a kardodat, templomos - szólalt meg egy férfi 
latinul. 

Felismerte a hangot. A domonkos barát Williamé volt. 

- Azt mondták, itt talállak - folytatta. 

- Gyakran keresek vigaszt az éjszakában. 

- S nem a kápolnában? 

- Idefent kevesebb a képmutató. 

A barát odalépett a lőréshez, és kinézett a kikötőre; 


arcának csak a sziluettje látszott. Domonkosok. Domini 
caries, ahogy a nagyokosok mondanák: ,az Ur vérebei". A 
rendet a keresztes háború alatt Languedocban a spanyol 
Guzmán alapította, akit most Szent  Domonkosként 
ismerünk. Annak szentelték magukat, hogy eltöröljék az 
eretnekséget, és Európát a klérus uralma alá vonják. 

A pápa hallgatott rájuk. Guzmán kora óta egy Domonkos- 
rendi töltötte be a Szent Palota Urának tisztségét, aki a 
pápa személyes teológusa volt. 1233-ban IX. Gergely pápa 
rájuk bízta az inkvizíció szent munkáját. 

Josseran szerint kotnyeleskedők és gyilkosok voltak 
mind. Az egyetlen jó dolog, amit el lehetett mondani róluk, 
hogy legalább nem voltak képmutatók, mint a püspökök és 
a papjaik; ők nem ejtették teherbe a cselédjeiket, és 
betartották a szegénységi fogadalmukat. Mindenesetre 
kegyetlen és örömöt nem ismerő teremtmények voltak. 
Elmondhatatlan mindaz a kínvallatás és máglyán való 
megégetés, amit Languedocban műveltek; mind az ő 
lelkükön száradt. Persze mindent Isten nevében végeztek. 
Josseran utálta valamennyit. 

- Ugy tűnik, útitársak leszünk - jegyezte meg William. 

- Nem az én döntésem volt. 

- Az enyém sem. Hallottam a templomosok vétkeiről és 
hűtlenségéről. 

- En ugyanilyeneket hallottam a papokéról. 

William rövid, vakkantásszerű nevetést hallatott. 

- Muszáj tudnom. Miért téged választottak? 

- Hallottad, mit mondott rólam Bérard. Tudok bánni a 
karddal, és tűrhetően lovagolok. Es beszélek bizonyos 
nyelveket. Olyan tehetség ez, mellyel Isten jónak látott 
felruházni. Magad bírsz-e mást a latinon kívül? 

- Mint például? 

- Outremerben nehéz elboldogulni, hacsak nem beszélsz 
egy kicsit arabusul. 

- A pogányok nyelvén. 

Josseran bólintott. 


- Az Urunk persze latinul beszélt, amikor bejárta 
Názáretet.  - William nem felelt,  Josseran pedig 
elmosolyodott magában. Egy aprócska diadal. - Tehát csak 
latinul és németül beszélsz. Kitűnő követet küldött a pápa 
Keletre. 

- Tűrhetően beszélek franciául is. 

- Annak hasznát veszed Szíriában. 

- Ha a tolmácsom leszel, elvárom, hogy hűen szolgálj. 

- A kísérőd leszek, nem a szolgád. 

- Tudnod kell, hogy nem tűröm, hogy beleavatkozz a 
terveimbe. 

- Ha esetleg útban lennék, még mindig továbbmehetsz 
egyedül. 

William kinyújtotta a karját, és megérintette a feszületet, 
mely Josseran nyakában lógott egy ezüstláncon. Josseran 
arrébb ütötte a kezét. 

- Szép darab - mondta William. - Hol szerezted? 

- Ahhoz semmi közöd. 

- Arany? 

- Aranyozott réz. A berakás gránátkő. Nagyon régi. 

- Ettől még nem igazán tűnsz jámbor embernek a 
szememben. Mégis idejöttél, hogy Krisztus seregében 
harcolj. Miért a templomosokkal? Ugy hallom, ők mindenféle 
bűnözőt befogadnak. 

- Lehet, hogy nem vagyok túl jámbor lelkű, de te sem 
tűnsz valami nagy diplomatának. Mégis ideküldtek 
követként. 

- Remélem, az urad tisztában van vele, miféle emberre 
bízta az életem. - William sarkon fordult a sötétben. 
Josseran haragosan nézett utána. Papok! A templomosok 
kiváltságlevele megkövetelte, hogy biztonsággal kalauzolja 
a férfit, és elviselje az arroganciáját egészen Aleppóig. Isten 
segítségével az út nem tarthat tovább egy hónapnál. 

Visszafordult az éjszaka és a csillagok felé, eltűnődött, 
vajon hová veti a sors, mire teljesen megtelik a hold. 


IX 


Másnap hajnalban Josseran a szárnysegédjével, egy 
bizonyos Poitiersi Gérard-ral és az útravalóval kiment a 
rakpartra. Három lóval érkezett. Csatalovát hátrahagyta, de 
elhozta kedvenc fehér perzsa ménjét, Kiszmetet. A tatár 
hercegnek szánt ajándékokat egy vasalt pénzesládába 
zárta; volt benne egy arany keresztvassal és arab 
kalligráfiával díszített damaszkuszi penge, egy arannyal 
ékesített ébenfa tintatartó, egy láncing, egy páncélsisak, 
egy csinos, vörös bőrből készült, hosszú szárú kesztyű és 
egy maréknyi rubin. Aranydénárból és ezüstdrachmából is 
jócskán állt rendelkezésére; úgy használhatta fel, ahogy 
jónak látja. 

Felszálltak a dupla fedélzetű gályára, és csatlakoztak a 
kapitányhoz az emelt hátsó fedélzeten. Csendes reggelük 
volt, a talpas keresztes zászló ernyedten lógott a 
tatgerendán. A poggyászukat egy nyikorgó szekérről 
rakodták be. A málhás lovakat ráeresztették a hajófeljáróra, 
őket követték a szolgák, akiket azért hozott, hogy a 
gondjukat viseljék, és főzzenek rájuk. 

Végül William is befutott ezen a szép hajnalon a maga 
komor megjelenésű, fekete kámzsás köpenyében. Az arca 
szürke volt. 

- Remélem, jó egészségben talált e reggel - szólt oda 
neki Josseran. 

William elővett egy illatosított zsebkendőt a köpenyéből, 
és az orrához emelte. 

- Sejtésem sincs, hogy viseli el bárki ezt a bűzt. 

Igen, a bűz. Valóban elviselhetetlen volt. Odalentről 
áradt, ahol a mohamedánok bilincsbe verve ültek az 
evezőknél a rabszolgafedélzeten. A hajófenéken a saját 
ürülékük a bokájukig ért. 

- Mióta ezen a földön élek, rájöttem, hogy az ember 


bármilyen hitványsághoz hozzá tud szokni - jelentette ki 
Josseran. Megfordult, és motyogott valamit a mögötte álló 
Gérard-nak. - Még az egyházfik is. - Vagyis nem egészen. 
A gondolat, hogy embereket láncolnak a gálya padjaihoz, őt 
is felháborította, nemcsak a barátot. 

- Attól tartok, felfordul a gyomrom - mondta William. 

- Akkor illik oldalra menned - közölte vele Josseran, 
majd a gálya jobb oldali korlátjához vezette. Egy pillanattal 
később a barát máris viszontlátta a reggelijét. 

A hajnal hangjai - egy dob döngése, a rabszolgamester 
korbácsának határozott csattogása, a bilincsek zörgése - 
elkeveredtek a nyögésekkel. A lapátok egy pillanatra 
elmerültek, élükön megcsillant a tengervíz, aztán tovább 
mozogtak a nagy dob ütemére, miközben a gálya a kikötő 
sekély vizén a kikötőgát felé siklott. 

Josseran visszapillantott a velencei negyed 
oszlopsorokkal övezett terére, a tengerre nyíló, három 
hatalmas kapura, a fondacókon lobogó aranyoroszlános 
lobogókra. A Vaskapun túl a régi genovai raktár a meredek 
falát mutatta a kikötő felé. A láncot leeresztették, a hajóorr 
pedig átvágott a hullámtörőn a Legyek tornya alatt. A 
kapitány Antiochia felé vette az irányt. Josseran a Rettegés- 
fokon emelkedő templomos erőd ismerős  őrtornyait 
bámulta. Nyugtalan érzés kerítette hatalmába, hogy talán 
sosem látja viszont őket. 

Josseran és William alig beszélgettek észak felé haladva. 
Míg el nem hagyták Türoszt, szinte tapintható volt a 
feszültség a legénység sorai közt, mert a genovaiak és a 
velenceiek még mindig  meg-megtámadták egymás 
kereskedőit, és senki sem lehetett biztos benne, hogy nem 
fognak-e rárontani a templomosok gályájára. A katonák 
marcona arccal lógtak a kötélzeten a vállukra vetett 
nyílpuskával. 


Josseran elégedetten nyugtázta, hogy a jó barát ideje 
java részét a taton áthajolva tölti, a tenger fölött 
öklendezve. Nem lelte örömét mások bajában, de William 
valahogy kiprovokálta belőle. 

A domonkos bűzösen és mocskosan érkezett Antiochiába. 
Ahogy a Szent Simeon-kikötő dokkjára léptek, még Kiszmet 
is fintorogni kezdett a szagától. 

- Gond nélkül találsz fürdőházat még Antiochiában is - 
mondta neki Josseran. 

William úgy nézett rá, mint akit istenkáromláson kapott. 

- Megőrültél? Azt kívánod tán, hogy belélégezzem a 
gőzöket, és meghaljak? 

- Ezen az éghajlaton az ilyen élvezetekben örömöt 
lelünk, sőt, szükségesek is. 

- Hát köztetek és a fajtátok köreiben eddig nem is 
nagyon láttam egyebet, csak élvezeteket. - 
Továbbtámolygott a rakpart felé. 

Csak nem akar így bűzleni egész Aleppóig? - tűnődött 
Josseran. Elég hosszú utazásnak nézett elébe. 


X 


Antiochia 


A bizánci falakat még Justinianus császár építtette; az egyik 
átívelt az Orontes folyón, két másik pedig felkanyarodott a 
meredek Silpius- hegyre a fellegvárhoz. Összesen négyszáz 
torony őrizte a síkságot Antiochia körül. 

Bohemund herceg talán megállapodott a 
fegyverszünetben a tatárokkal, de első ránézésre Antiochia 
nem olyan város benyomását keltette, mint ami nyugodt. 
Mindenütt katonák lézengtek, a félelem szinte a 
mohamedánok arcára volt vésve a medinákban. Mindenki 
hallott róla, mi történt Aleppóban és Bagdadban. 

Bohemund hűvös fogadtatásban részesítette őket. Nem 


szívelte a pápát, sem a küldötteit. Ám Josseran templomos 
lovag volt, és Outremerben őket senki sem bátorkodott 
megsérteni. 

A fellegvárból Josseran visszapillantott a válla fölött a 
Silpius-hegy lejtőin kapaszkodó, fehérre meszelt villákra és 
a város alant kanyargó szűk utcáira. A síkságot borító párán 
át észrevette a megmegcsillanó tengert a Szent Simeon- 
kikötőnél. 

Bohemund személyes fogadószobájába kísérték őket. 
Fényűzően rendezték be, de a legfigyelemreméltóbbak nem 
a padlót borító kilim szőnyegek vagy az ezüstkancsók 
voltak, hanem Bohemund könyvtára. A falak mentén több 
ezer gyönyörű kötésű könyv sorakozott, köztük rengeteg 
arab nyelvű - tudományos kötetek olyan misztikus 
témakörökben, mint az alkímia, az orvoslás és amit Simon 
al jibránák nevezett. 

- Az ördög segédeszközei - jegyezte meg William. 

Bohemund egy alacsony díványon foglalt helyet. Előtte 
egy gyümölcsökkel megrakott asztal állt. Ragyogó mintájú, 
hatalmas szőnyeg takarta a padlót, melynek a központi 
elemét egy mécsláng képezte; karmazsin, arany és 
királykék színekből szőtték. A kandallóban tűz lobogott. 

- Ha jól hallottam, meg akarod téríteni a tatárokat 
Krisztushoz! - fordult Bohemund gúnyosan William felé 
üdvözlés gyanánt. 

- Deus le volt - válaszolta William azokkal a szavakkal, 
melyek az első keresztes háborút indították a Szentföldre. - 
Isten akarata. 

- Nos, bizonyára tudod, hogy Hülegü felesége keresztény 
- mondta. 

- Hallottam a pletykákat. 

- Nem pletyka. Igaz. 

- Es maga Hülegü? 

- Maga a tatár egy bálványimádó. Személyesen 
tárgyaltam vele. Olyan szeme van, mint a macskának, és 
olyan a szaga, akár a  vadkecskéé. Mégis térdre 


kényszerítette a szaracénokat a saját városaikban, amit 
nekünk ugyebár nem sikerült elérnünk százötven évnyi 
háborúval sem. Ugy tűnik, elég jól megvan anélkül is, hogy 
Isten mellette álljon. - William éles hangon beszívta a 
levegőt az istenkáromlásra adott válaszképpen. Bohemund 
rá se hederített, és odafordult Josseranhoz. - Es veled mi a 
helyzet, templomos? Egyszerűen csak elkíséred a mi 
barátunkat, vagy ti, templomosok is szövetséget kívántok 
kötni vele, akárcsak jómagam? 

Josseran meglepődött a megjegyzés hallatán. Talán egy 
kém dolgozott neki Akkó falain belül? 

- En csak egy alázatos lovag lennék, jó uram - felelte 
Josseran. 

- Még nemigen találkoztam olyan templomossal, akit 
alázatosnak nevezhetnék. - Bohemund felkelt, és odament 
az ablakhoz. Figyelte, ahogy egy pásztorfiú a kecskéi után 
mászik, miközben azok szerteszökellnek a fellegvár alatt 
növő olívaligetben. - Mit beszélnek rólam Akkóban? 

Josseran úgy vélte, már tudja a választ a kérdésére, így 
az igazat válaszolta neki: 

- Egyesek bölcsnek, mások árulónak tartanak. 

Bohemund továbbra is háttal állt nekik. 

- Az idő majd bebizonyítja, hogy bölcsesség, és nem 
árulás ösztönözte a cselekedeteimet. Ez az egyetlen 
esélyünk, hogy kiűzzük a hitetleneket a Szentföldről. Majd 
meglátjátok. Hülegüvel egymás mellett fogunk belovagolni 
Jeruzsálem kapuján. 

- Ha megkeresztelkedett keresztényként lép be, a pápa 
is csatlakozik a hálaadáshoz - mondta William. 

- Ha a szent helyek újra a kezünkben lesznek, mit 
számít az már? - jegyezte meg Bohemund. Mivel William 
nem válaszolt rá, még hozzátette: - Egy kalauzt és egy 
tucatnyi katonát kértetek. Am legyen. Az embereim 
elkísérnek titeket Aleppóba, ahol találkozhattok Hülegü 
herceggel. Magatok is látni fogjátok, hogy nincs miért 
tartanunk tőle. 


- Köszönjünk a segítséget - mondta Josseran. Nincs mitől 
tartanunk? - gondolta. Akkor miért reszket úgy az én 
Bohemund hercegem, mint a nyárfalevél? 

Aznap este az udvarban vacsoráztak, másnap pedig 
Bohemund lovasságának egyik rajával a hátuk mögött 
elindultak Antiochiából. A készleteikkel és a tatároknak 
szánt ajándékokkal megrakott szekér követte őket. Beduin 
kalauzuk, Juszuf a karaván élén lovagolt Aleppó irányába, 
miközben keletnek tartva behatoltak a dombok közé és egy 
bizonytalan holnap felé. 


XI 


Ferganai-medence 


- Ma reggel egy lovas érkezett Almalikból - mondta Kaidu. 

Az ábrázatából ítélve Kutulun tudta, hogy rossz hírt 
hozott. 

Kaidu a jurta bejáratával szemben ült. Jobbján, a kancák 
oldalán a fiai voltak; balján, a jószág oldalán Nambi, Kaidu 
harmadik felesége és maga Kutulun. Két másik felesége is 
jelen volt, mert a tatárok közt szokás volt kikérni az 
asszonyok véleményét mindenféle dolgot illetően, kivéve a 
háborút és a vadászatot. 

A jurta levegője füsttel és birkazsír szagával volt terhes. 
A tűzön egy faág ropogott. 

- Möngke, a kánok kánja meghalt - jelentette be Kaidu. 
- A szungokkal vívott háborúban lelte halálát Kínában négy 
holddal ezelőtt. 

- Möngke? Meghalt? - ismételte meg Gerel. 

Már részeg volt. A túl sok kumisz... Mindig túl sok volt a 
kumisz. 


Hosszú, félelemmel teli csend telepedett rájuk. Möngke 
halála azt jelentette, hogy az életük már nem lesz 
ugyanolyan. Egy nagy kán távozásával a világ 
végérvényesen megváltozik. Möngke kagán volt, a törzsfők 
feje, amióta csak az eszét tudta. 

- Möngke meghalt? - ismételte Gerel. 

Egyiküket sem érdekelte, hogy be van rúgva; egymás 
közt nem számított szégyennek. Am a részegség egy 
törzsfőnek, egy kánnak nem vált becsületére. 

Reménykedjünk, hogy sosem lesz az belőle, gondolta 
Kutulun. 

- Hívattak a kurultájba, a tanácsba? - kérdezte Tekudaj. 

- Igen. A tatárok összes kánját Karakorumba idézték az 
új kagán megválasztására. 

- "Möngke meghalt? - ejtette ki újra a szavakat 
érthetetlenül Gerel. Összevonta a szemöldökét, és megrázta 
a fejét, mintha nem tudná értelmezni a mondatot. 

- Ki lesz az? - tudakolta Nambi, oda sem figyelve a 
mostohafiára. 

Kaidu a tűzbe bámult. 

- Hülegii már tíz éve nem járt Karakorumban, mert 
nyugaton háborúzik. Möngke többi fivére közül csak Arik 
Böke mellkasában dobog igaz tatár szív. Kubiláj, Dzsingisz 
kán unokája akar kagán lenni, de ő már túl régóta van 
Kínában. 

A csendet hangos horkolás törte meg, mintha egy teve 
szürcsölne a kútból. Gerel elaludt. 

- Attól tartok, Möngke volt az utolsó nagykán - jegyezte 
meg Kaidu. A baljós kijelentéstől a többiek elnémultak. - 
Berke meszsze északon, az oroszoknál van az Arany 
Hordával. Soha nem fog visszajönni, és nem fog meghajolni 
a fivérei uralmának. Hülegü is kikanyarintotta a maga kis 
királyságát nyugaton, és kétlem, hogy fejet hajt a kurultáj 
előtt. A nagyjaink széthúznak, és ez ránk nézve veszélyt 
jelent. - Kutulunra pillantott, a lányára, a sámánra, a klán 
látnokára. - Ma éjjel tanácskoznod kell a szellemekkel - 


jelentette ki a férfi. - Meg kell tudnod, mit várnak tőlünk. 

Kutulun fedetlen fejjel, a nyaka köré tekert selyemsállal, 
egyedül állt a szélben a Távozó Asszony nevű hegygerincen. 

A szokásos módon kilencszer letérdelt Tengri, a Kék Eg 
Ura tiszteletére. Kancatejet hintett a földre a hegyekben 
lakó szellemeknek való felajánlásul, majd még többet locsolt 
a gyors folyású patakba a  vízitündéreknek szóló 
áldozatként. 

Azután visszament a jurtába, ahol a kumisz és a hasis 
ölelése úgy ringatta el, mint egy anya karjai, majd táncolni 
kezdett egyedül az édes és émelyítő sötétségben az őseivel 
és a nagy csillaggal, mely átragyogott a mennyezet 
füstnyílásán. 

Az árnyak inogni kezdtek és belekapaszkodtak; a szél 
panaszos nyögdécselése a halottak ezernyi hangjából olvadt 
egybe, akik a sámán dobjainak ritmusára és csörgésére 
támadtak fel. 

De a jövőjéből a ködös álmok csupán egy férfit mutattak, 
akinek tűzszínű haja volt, ahogy egy hófehér lovon lovagol, 
mely akkora volt, akár egy jak; mögötte két másik férfit 
látott, az egyikük feketébe öltözve, a másik pedig fehérbe, 
és egy vérszínű kereszt ékeskedett a mellkasán. 

Es az álomban a tűzhajú férfi egy fehér kecskével tért 
vissza a hegyekből, és az apja lába elé fektette, és Kutulunt 
kérte cserébe magának. 


XII 


Úton Aleppóba 


A narancssárgán ragyogó tábortűz mögött árnyékok 
táncoltak az olívafák között. Egy hasáb elpattant és eldőlt a 


lángokban, apró szikraesőt verve fel. A lovak rángatni 
kezdték a pányvát, és halk motyogás hallatszott, miközben 
William,  Josseran és Gérard összébb bújt, hogy 
megmelegedjenek. 

Bohemund katonái elaludtak, kivéve két emberét, akiket 
Josseran őrszemnek állított a tábor külterületére. A szolgák 
behúzódtak a szekerek alá. Juszuf, az idős arab vezetőjük 
volt az egyetlen lélek, aki még ébren volt ezen az órán, de 
mivel érezte, hogy William ellenségesen viseltet iránta, 
kissé távolabb húzódott, a tűz fényén kívül. 

Gérard, a ritkás hajú, szikár fiatalember, akinek állát 
drótszerű szakáll fedte, ritkán szólalt meg, és beérte azzal, 
hogy közömbösen piszkálta a tüzet egy hosszú pálcával. 

William Josserant bámulta. Antiochiából idefelé a lovag 
rögtönzött turbánt tekert a feje és az arca köré, hogy azzal 
óvja a széltől és a napsugaraktól. 

- Ugy nézel ki, mint egy szaracén - mondta a férfinak. 

Josseran felpillantott. William ajka kicserepesedett, 
világos bőre miatt az arcáról már hámlott a bőr a heves 
napsütéstől. 

- Te meg úgy nézel ki, mint egy főtt barack. 

William észrevette, hogy Gérard elmosolyodik. 

- Még mindig kíváncsi vagyok arra a keresztre, amit 
hordasz. 

- Akkóban kaptam egy barátomtól. Egy zsidótól. 

- Te zsidókkal barátkozol? - szisszent fel William. A 
legrosszabb sejtése vált valóra. 

- Az utóbbi öt évben tőle tanultam nyelveket. 

- Attól, hogy egy zsidótól tanulsz, még nem feltétlenül a 
barátod. Mióta vagy a Szentföldön, templomos? 

- Öt éve. 

- Hosszú időt töltöttél civilizált emberek társasága 
nélkül. 

- Csuhás, a zsidó, akitől ezt a keresztet kaptam, az egyik 
legcivilizáltabb és legműveltebb ember, akivel valaha 
találkoztam. Arabusul és türkül is megtanított, márpedig 


azok nélkül akár ugató kutya is lehetsz Outremerben. 
Mellesleg ugyan miért lennék oly távol a civilizált 
emberektől, mikor azon a szent földön vagyok, ahol Urunk 
született? 

Szép beszéd, gondolta William. De akkor miért érzi úgy 
mégis, mintha gúnyolódnának rajta? 

- Hát ezért vagy itt, hogy közelebb lehess Istenhez? 

- Ugy hallottam, hogy a Szentföldnek magamfajta 
lovagokra van szüksége. 

- Való igaz. E vidék sorsa a mi szent felelősségünk. Az, 
hogy még oly sok szent hely van a szaracénok kezén, 
szégyenfolt a becsületünkön és a hitünkön. Minden jó 
keresztény kötelessége, hogy visszaszerezzük őket. - 
Eszrevette a lovag arckifejezését, ami felbosszantotta. - Te 
nem hiszel ebben, templomos? 

- En már öt éve itt vagyok. Te még öt napot sem töltöttél 
el itt. Ne papolj nekem arról, hogy mi a kötelességem a 
Szentföldön. 

- . Valamennyien azért vagyunk itt, hogy Krisztust 
szolgáljuk. 

Josseran kedvetlenül bámult a tűzbe. Végül így szólt: 

- Ha valaki azzal szolgálja Krisztust, hogy embereket öl, 
nőket és gyermekeket gyilkolászik, akkor Gérard-nak és 
nekem minden bizonnyal ragyogó helyünk lesz a 
mennyországban. 

Látta, hogy a két templomos némán egymásra pillant. 

- Hogy érted ezt? - kérdezte William. 

Josseran felsóhajtott, és egy rozsét dobott a lángokba. 

- Ugy értem, hogy a szentföldi kötelességem borzasztó 
súllyal nehezedik rám, William testvér. Azt hittem, azért 
jövök ide, hogy visszahódítsam a Szentföldet a törököktől. 
Helyette azt látom, hogy velenceiek mártják a kardjukat 
genovaiak hasába Akkó közepén, a genovaiak pedig 
ugyanezt , teszik a  velenceiekkel Szent  Szabbász 
kolostorában. Keresztény gyilkolja a keresztény testvérét. 
Miképp van ez Krisztus szolgálatára? Azt is láttam, ahogy jó 


keresztény katonák a kardjukkal hasítják ki a gyermeket az 
anyjuk méhéből, és láttam őket nőket megerőszakolni és a 
torkukat elmetszeni. Történetesen ezek az ártatlanok nem 
foglaltak el szent helyeket, csak egyszerű beduinok voltak, 
akik felhozták a birkáikat a legelőkről. S mindez a 
Megváltónk nevében történik. 

- Bizonyára te is tudsz róla, hogy Szentatyánk igen 
megütközött a velenceiek és a genovaiak viszálykodása 
hallatán, mert ő úgy hiszi, miképp magad is, hogy háborús 
törekvéseinknek a hitetleneket kellene megcéloznia, és nem 
egymást. De ami ezeket az ártatlanokat illeti, ahogy te 
nevezted őket... birkát és disznót bűn nélkül ölhetünk. Egy 
szaracén megölése sem ejt nagyobb foltot az ember lelkén. 

- Birkát és disznót? - Gérard kényelmetlenül fészkelődni 
kezdett, és figyelmeztetőleg Josseranra pillantott. 

De Josseran nem tudta türtőztetni magát. 

- A birkák és a disznók talán értenek a jó orvosláshoz? A 
birkák és a disznók tán konyítanak az asztronómiához és a 
csillagok járásához? A birkák és a disznók szavalnak-e 
verseket, vagy van-e saját zenéjük és építészetük? Mert a 
szaracénok rendelkeznek mindezekkel. Lehet, hogy a 
vallásról vitatkoznék velük, de attól még nem hiszem, hogy 
birkák és disznók lennének. 

Asztronómia és a csillagok  járásaiz / A pápa 
istenkáromlásnak nyilvánította a természet törvényeiben 
való kotnyeleskedést. Félreérthetetlenül jogtalan támadás a 
Szűzanya szent méhe ellen. Amikor William legutóbb 
Párizsba látogatott, szemtanúja volt, ahogy a csőcselék 
kirángatott az utcára és agyba-főbe vert egy zsidó családot, 
mert rajtakapták őket, hogy titokban arab szövegeket 
fordítanak matematikáról és csillagászatról. 

- A pogányok úgy hiszik, Isten és a mennyország 
törvényeinek dacára a világ kerek - mondta William. - Te is 
hiszel benne? 

- En csak azt tudom, hogy attól, hogy nincs hitük, még 
nem állatok. - Gérard-ra nézett. - Meséld el neki, mi 


történt veled. 

- Amikor Tripoliban jártam, lábon rúgott egy ló - mondta 
Gérard. - A lábam elfertőződött, és egy kelés jelent meg 
rajta. Egy templomos sebész le akarta vágni a lábamat egy 
fejszével. Az egyik szolgám elküldetett egy mohamedán 
orvosért. Kötést rakott a lábamra, a kelés kifakadt, én pedig 
nemsokára jobban lettem. Tudod, akár mohamedán, akár 
nem, nagyon nehezemre esne gyűlölni azt az embert. 

- Istenkáromlást veszel a nyelvedre, templomos. Isten 
volt az, aki meggyógyított téged. Az Urnak kellene hálásnak 
lenned, nem annak a pogánynak. 

- Belefáradtam, hogy papokkal vitázzam - jelentette ki 
Josseran. Arrébb ment és leheveredett egy pokrócra a fák 
alatt. 

Gérard követte. 

William egyedül üldögélt tovább a pislákoló tűzfényben. 
Kötelessége lévén Istenhez imádkozott a templomosok 
leikéért, és azért is könyörgött, hogy adjon neki erőt ahhoz, 
ami előtte áll. Késő éjszakáig imádkozott, még azt követően 
is, hogy a tűz parázzsá hamvadt, mert halálosan rettegett 
ennek a Hülegünek a szemébe nézni, de nem akarta, hogy 
a többiek megtudják. 


XIII 


Menetük a dombokon át kígyózott, érdekes, kaptárszerű 
vályogházak között. Juszuf lovagolt az élen, mögötte 
Josseran és Gérard, őket pedig a málhás lovak és szekerek 
követték az ösvényen, középen Bohemund katonáival. 
William leghátul poroszkált, máris holtfáradt volt az 
utazástól. 

Josseran sötét vigaszt nyert a pap szenvedéséből. 

Egy régi, római kövezett úton haladtak, mely átvágott a 
köves pusztaságon - a Szentírás kora óta létezett. Josseran 
örült Bohemund katonáinak, mert a környék tökéletes volt 


a rajtaütésre, és biztosra vette, hogy a dombok közül 
beduin banditák ügyelik őket. Persze nem hitte, hogy 
kinézetre valami tehetős keresztény karavánnak tűnnének; 
a ruhájuk alapján legalábbis biztosan nem. 

Gérard-ral egyszerű, mosulinból szőtt tunikát viseltek, 
egy ünom gyapjúszövetet, melyhez a keresztes lovagok a 
Mosul városából származó törökök révén jutottak, és 
mohamedán kendőt tekertek az arcuk köré, nehogy leégjen 
a bőrük a naptól. Josseran hasonló öltözéket javasolt 
William testvérnek is, aki viszont ragaszkodott a nehéz 
gyapjúkámzsához, amit Rómából hozott. Az arca már olyan 
vörös volt, akár a cékla. 

A szerzetesek élvezték a szenvedést, az Uruk jussát. 

Késő délutánra az utazás álmosító vesződséggé vált; 
Gérard és William elszenderedett a nyeregben, elnyomta 
őket a hátukat égető nap, a szekerek nyikorgása és a lovak 
patáinak tompa koppanása. Körülöttük a kavicsos, szír 
dombok terültek el. 

Előbb érezték meg a szagukat, mint ahogy meghallották 
a hangjukat. Először a pónik reagáltak nagyokat rántva és a 
patáikkal toppantgatva. Juszuf megzabolázta a lovát, és 
kicsavarodott a nyeregben. 

- Mi a baj? - kiáltotta William. 

Hirtelen tűntek elő, a semmiből. Sisakjuk megvillant a 
napsütésben, vörös-szürke  lobogóik égnek meredő 
lándzsákról lógtak alá. Juszuf száján kiszaladt egy 
káromkodás. Szeme elkerekedett, mint a tűz elől menekülő 
paripáé. 

Am a lovasok máris nagy szakértelemmel vágtázva 
bekerítették őket. Gérard ösztönösen a kardja után nyúlt, 
de Josseran szigorúan ráparancsolt, hogy dugja vissza a 
hüvelyébe. Bohemund katonái is meglepődtek, 
engedelmesen veszteg maradtak a nyeregben, és ügyeltek. 

Josseran tekintetével megkereste a barátot. William 
nyugodtan üldögélt a lovon maszkká szilárdult arccal. 

- Hát, templomos - kiabálta túl a paták dübörgését -, 


reménykedjünk, hogy a nagymestered beléd vetett bizalma 
nem volt hiábavaló. 

Kiszmet toppantott a patájával, felizgatta a roham és az 
orrát megcsapó, idegen szag. 

A lovasok úgy kurjongattak, mint az ördögök, miközben 
teljesen körbezárták őket, majd megindultak feléjük. Talán 
százan ha lehettek a rajban. Egy pillanatig úgy tűnt, mintha 
átvágtatnának rajtuk, de az utolsó — minutumban 
megfékezték a széles hátú pónikat, és megálltak. 

Halálos csend telepedett rájuk, amit csak az egyik ló 
prüszkölése és a hámok csilingelése tört meg. Josseran 
köpött egyet a felvert porfelhőben. 

Szóval ezek lennének a rettegett tatárok. 

A bűzük sokkal szörnyűbb volt, mint a megjelenésük. Az 
arcuk színe a cserzett bőré, és kivétel nélkül 
mindannyiuknak látszólag ferde metszésű, fekete szeme 
volt, valamint vastag, egyenes szálú, fekete haja. Kis 
páncélt viseltek, mely láncing vagy vaspikkelyekkel borított 
bőr mellvért volt. Mindegyik katona rákfarok tarkóvédővel 
ellátott sisakot hordott, ami vasból vagy bőrből készült, és 
bőrrel bevont, fonott pajzsot. 

Közelharcban nem jelentettek volna kihívást egy nehéz 
páncélzatú frank lovagnak, gondolta Josseran. Ugyanakkor a 
magukkal hordott íjakat és a szíjukra fűzött, dobozszerű 
nyű tartó tegezeket elnézve úgy vélte, ezek bizony sosem 
engednének közel magukhoz egy jobb harcost. 

A lovaik alig voltak nagyobbak az öszvéreknél; 
nevetséges, ronda kis állatok tömpe orral és széles vállal. 
Tényleg ez lett volna a világ legfélelmetesebb lovassága? 

Az egyik tatár, aki aranyszárnyú sisakot viselt, előrébb 
léptette a lovát, és végigjáratta rajtuk a tekintetét. A 
tisztjük, vélekedett Josseran. Aranyló, mandulavágású 
szeme akár a macskáé. Ritkás, fekete szakálla volt, jobb 
markában egy csatabárdot szorongatott. 

- Kik vagytok? - kérdezte tűrhetően arabul. - Miért 
mentek Aleppó irányába? 


Josseran letekerte a szája elől a kendőt, és egy 
pillanatnyi meglepetést vélt felfedezni a tatár tiszt 
tekintetében, amikor meglátta tüzes-aranyló szakállát. 

- A nevem Josseran Sarrazini. A templomos rend lovagja 
vagyok az akkói erődből. Az elöljáróm Thomas Bérard, a 
rend nagymestere. Követként küldtek a hercegedhez, 
Hülegü urasághoz. 

- Es ki az a varjú, aki a barna csontvázon gubbaszt 
mögötted? 

A varjú. Josseran elmosolyodott. A maga fekete 
megjelenésével William tényleg pontosan úgy nézett ki. 

- O a követtársam. 

- Nem úgy van öltözve. 

- Mit mond? - tudakolta William. 

- A jövetelünk célja érdekli. 

- Mondd meg neki, hogy küldeményem van az ura 
számára magától a pápától. 

- Légy türelemmel, hadd beszéljek én a nevünkben. 

- A nevem Jucsi - közölte a tatár tiszt. - En majd 
elkísérlek titeket Aleppóba. Hülegü, egész Perzsia kánja 
majd ott fogad benneteket. 

Josseran odafordult Williamhez. 

- Elvisznek Aleppóba, hogy találkozhassunk Hülegüvel. 

- Jó - felelte William. - Már épp kezdett elegem lenni 
ebből a gebéből meg a társaságotokból. Nem hiszem, hogy 
kibírnék még egy napot. 


XIV 


Már jóval azelőtt meghallották Aleppót, mielőtt 
megpillanthatták volna. 

A város a haláltusáját vívta. Már csak a város fölötti 
sziklán magasodó fellegvár állt ellen a tatár támadásnak a 
hatalmas  őrtornyaival és kövezett sáncárkával. Az 
erődítmény alatt maga a város már a megszállók kezén 


volt, akik gyors megtorlást foganatosítottak a lakosok meg 
nem alkuvása miatt. A mecsetek és madrasszák kibelezett 
romjaiból füst szállt fel; a halványkék égbolt színébe sárga 
foszlányok keveredtek, melyet a lobogó tüzek felszálló 
füstje csíkozott. 

Ez volt a leghatalmasabb ostromló sereg, amit Josseran 
valaha látott. Ugy látszott, a juhok, kecskék, málhás lovak 
és tevék hordái a teljes síkságot beterítik. A tatár üstdobok 
dübörgésétől még ilyen távolságból is remegett a föld. 
Ahogy egy újabb roham vette célba a fellegvár kapuját, a 
falak alól lovak és tehenek bőgését, harcoló és haldokló 
emberek kiáltozását hallotta. 

- Akkó is így járhat - motyogta Josseran. Ha a nagy 
ellenségüket képesek így felmorzsolni, mennyi esélyük 
lenne a barbárokkal szemben? 

Végiglovagoltak a régi bazár utcáin, és elhaladtak egy 
kereskedő raktárának füstölgő, elszenesedett gerendái 
mellett. A lovak patái alatt a kövezet vértől volt sikamlós. A 
tatár mészárlás borzongatóan hatásosnak bizonyult. Férfiak, 
nők és gyermekek hevertek szanaszét, ahol éppen érte őket 
a halál; legtöbbjüket lefejezték vagy megcsonkították. A 
tetemek a napon felpuffadtak, és fekete légyrajok 
hemzsegtek rajtuk, melyek zümmögő felhőkben röppentek 
fel az érkezésükre. 

Mindenütt a halál bűze terjengett. Josseran azt hitte, már 
megszokta, de még neki is vissza kellett nyelnie a torkába 
toluló epét. William a ruhája ujjával eltakarta a száját, és 
émelyegni kezdett. 

A tatár harcosok nyílt utálattal szemlélték őket. Ezek 
inkább elnyisszantják a torkunkat, mintsem megegyezzenek 
velünk, gondolta Josseran. Egy örmény talpasezred robogott 
el mellettük, akiket egy teve hátán trónoló tatár dobos 
sürgetett egy nakarát, harci dobot püfölve. Hát ezért találta 
olyan hasznosnak a Bohemunddal való szövetséget Hülegü, 
elmélkedett Josseran. Agyútöltelékre volt szüksége a falak 
alá. 


Fölöttük a fellegvár derengett sötéten-borúsan. A nap 
lebukott az őrtorony mögött, árnyékba borítva az utcákat. 
Ijpuskával felszerelkezett tatár  íÍjászrajok lángoló 
nyílvesszőket zúdítottak a lőréses oromzaton túlra. A 
közelben óriási ostromgépeket húztak fel. Josseran több 
mint húszat számolt össze a gigászi ballisztákból, melyek 
háznyi méretű kőtömböket voltak képesek kilőni. A naponta 
ismétlődő támadásoknak köszönhetően az erőd fala már 
ütött-kopott és lyukacsos volt. 

- Nézzétek! - szisszent fel Gérard ujjal mutogatva. 

A kezelőszemélyzet az egyik kisebb ostromgépet, egy 
mangonelt kövek helyett apró, megfeketedett dinnyékhez 
hasonlító lövedékkel töltött meg. Kellett hozzá néhány 
pillanat, míg rájött, mik azok valójában: nem dinnyék, nem 
is kövek vagy másfajta fegyver. A hajítószárat emberi fejek 
tucatjával töltötték meg. A szaracénok falát ugyan nem 
fogja romba dönteni, de könnyen el tudta képzelni, milyen 
hatással lesz e rémes lövedék a védők harci moráljára. 

A katapult szisszenve meglendült, és hátborzongató 
terhe átívelt a lángoló falakon. 

A füstön át egy lovaskülönítmény tartott feléjük az 
immár ismerős vörös-szürke lobogókkal. 

Bohemund katonái leszálltak a lovakról, és melléjük 
térdepeltek. Josseran és a többiek kissé lassan reagáltak, és 
Jucsi embereinek kellett lerángatni őket a nyeregből. 

- Mi történik? - visította William. j 

Josseran meg sem próbált ellenállni. Ertelmetlen lett 
volna. A tatárok térdre kényszerítették őket. Valahonnan 
maguk mögül hallotta, ahogy a vezetőjük, Juszuf zokogva 
az életéért könyörög. William belekezdett a Te Deum 
kezdetű ima kántálásába. 

Mellette Gérard arcát a nyakánál fogva földre szorította 
egy tatár csizmája. 

- A fejünk kell nekik, hogy a katapultjaikba rakják? - 
suttogta. 

- Ha úgy is van - válaszolta Josseran -, a barátéból 


különösen szép, nagy darab lesz. Még az is lehet, hogy 
megtörténik, amiben oly nagyon reménykednek, és áttöri a 
falat. 

A lódobogás ütemét a térde alatt érezte. Tényleg így kell 
meghalniuk, földre szorított arccal? 


XV 


A lovasok alig húszlépésnyire megálltak; mind egy szálig 
csatabárdokkal és harci buzogányokkal voltak 
felszerelkezve. Két tatár előrébb ösztökélte a lovát. Az 
egyikük aranyszárnyas sisakot és párducbőr palástot viselt. 

Hülegü. 

Jucsi térdre omlott. Mondott valamit a kánnak és a 
társaságában tartózkodó hadvezérnek egy olyan nyelven, 
amit Josseran még sosem hallott azelőtt. Josseran 
kihasználta a pillanatot, hogy jobban megfigyelje a tatár 
herceget, aki oly könnyedén véghezvitte azt, amit a 
keresztény haderők még Isten segítségével se voltak 
képesek elérni közel két évszázada: a mohamedán világ 
felmorzsolását. Fura egy istencsapása volt, az már biztos: 
egy sima és kerek képű kis ember, akinek pisze orra volt, és 
ugyanolyan érdekes, mandulavágású szeme, ami jellemző 
volt a tatárokra. 

Nem ilyen találkozóra számított. Egy nagy, baldachinos 
sátorban képzelte el, ahol udvari formalitások mellett 
Hülegü trónjához vezetik; nem így, a vértől bűzlő utca 
mocskába nyomott arccal. 

A csatazaj a két nyílpuskalövésnyire se emelkedő 
fellegvár kapujától ért el a füléhez. Kürtharsogás jelezte az 
újabb támadást, melyet haldokló emberek keserves sikolya 
kísért. 

Hülegü hadvezére tökéletlen arabsággal megszólította. 

- A kapitányom azt mondja, a frankok követe vagy. Azért 
jöttél, hogy megállapodást köss velünk? 


- A nevem Josseran Sarrazini. Thomas Bérard küldött, a 
templomos rend nagymestere a Jeruzsálemi Királyságban 
fekvő Akkó erődjéből. Közös az ellenségünk, a szaracénok, 
és az uram bátorkodik gratulálni elsöprő sikeretekhez, s 
egyúttal baráti kezét nyújtja nektek. 

Még mielőtt befejezhette volna, a hadvezér elnevette 
magát. Hülegü közömbös arccal hallgatta végig a hadvezér 
tolmácsolását, aztán újra megszólalt a furcsa, idegen 
nyelven. 

- Kánunkat nem lepi meg, hogy az urad a baráti kezét 
nyújtja felé - szólalt meg a hadvezér -, ha ugyanis nem 
tenné, akkor ő maga vágná le. 

Josseran visszanyelte a sértő válasz miatt támadt dühét. 
De nem könnyű elfojtani a büszkeségedet, ha az arcodat a 
földre szorítják. 

- , Nekünk nincs vitánk a  kánoddal - felelte 
körültekintően. - Sőt, az ügyünk közös. - Josserannak 
eszébe jutott Rubruki Willelmus beszámolója arról, hogy 
Hülegü felesége keresztény, s hogy a tatárok egy 
fakereszttel vonultak végig Bagdad utcáin. - Mi, frankok is 
keresztények vagyunk. 

- Mi történik? - sziszegte William. 

William természetesen nem tudhatta meg, hogy Josseran 
épp az imént ajánlotta fel azt a megállapodást, amit a 
jeruzsálemi Főbíróságban oly sokan elleneztek. A döntést 
Thomas Bérard egyedül hozta meg a templomosok nevében, 
mielőtt Josseran elhagyta Akkót. Nem ez lett volna az első 
alkalom, hogy a templomosok a többi államtól függetlenül 
kötnek szerződést. Mindazonáltal eddig mind közül ez volt a 
legveszélyesebb játszma, amibe belekezdtek. 

Ha egyszer sikerül nyakon ragadnod a medvét, gondolta 
Josseran, akkor nem árt, ha elég erősen tudod szorítani. 

- Tudni akarja, mit keresünk itt -— mondta Williamnek. 

- Említetted neki, hogy magától a pápától hozok neki egy 
bullát? 

- Kétlem, hogy ez a lény egyáltalán valaha hallott volna 


a pápáról, William testvér. 

- Akkor el kell magyaráznod neki, hogy a pápa az egész 
keresztény világ feje, aki azért küldött ide engem, hogy 
elhozzam neki és ennek a többi barbárnak a megváltást! 

Josseran elfordult. Esze ágában sem volt megtenni. A 
tatárok bármelyik pillanatban a fejüket vehetik, és 
korántsem állt szándékában így meghalni, valami vadember 
lába előtt hason csúszva. Annak idején megfogadta, hogy ha 
elkerülhetetlen lesz, akkor karddal a kezében fog meghalni, 
Krisztus szolgálatában. Azzal legalább elégtétellel szolgálna 
a bűneiért. 

Hülegü figyelte őket, és Josseran úgy képzelte, 
bizonytalanságot vél felfedezni az arcán. 

- Uram, Hülegü tudni óhajtja, miféle közös ügyről 
beszélsz - érdeklődött a hadvezér. 

- A szaracénok elpusztításáról. 

A hadvezér ismét felnevetett. 

- Ugy érted, erről? - Kezével a város felé legyintett. - 
Amint látod, a szaracénokat a nagymestered segítsége 
nélkül is elpusztítottuk, vagy minek nevezted. 

- Es most mit beszél? - vakkantotta William újra, szinte 
remegve az idegességtől. 

- Nem hiszem, hogy túlságosan érdekelnénk őt. 

- De muszáj meghallgatnia a Szentatya bulláját! 

Hülegü odasúgott valamit a hadvezérének. 

- Miféle szerzet az ott, és mit mondott? - kérdezte a 
hadvezér. 

- O az egyik szent emberünk, kegyelmes uram. 

- Tud nekünk bármiféle mágiát mutatni? 

Josserant megrémítette a kérdés. 

- Mágiát? Attól tartok, nem. 

A hadvezér átadta az információt Hülegünek, aki 
csalódottnak tűnt. Ujabb hosszú párbeszéd következett a 
két tatár között. 

- A hatalmas kán tudni kívánja, hogy az urad hajlandó-e 
a vazallusa lenni, mint Antiochia ura, és éves hűbéradót 


fizetni neki? 

Josseran elrejtette meglepetését. Ez a kapcsolat nem 
éppen olyan, amilyennek Bohemund lefestette. 

- Mi egy szövetségben reménykedünk a szaracénok 
ellen. A katonai támogatásunkért cserébe Jeruzsálemet 
kérnénk... 

Hülegü nem akarta tovább hallgatni. Odamotyogott 
néhány szót a hadvezérének, és elfordította a lovát. 

- A hatalmas kán azt mondja, nem ajánlhat nektek 
szövetséget. Erről csak Möngke, a kánok kánja dönthet. A 
színe elé kísérnek téged. A szent embereteket is magaddal 
viheted. A csapatotok többi tagja a visszaérkezésetekig itt 
marad túszként. 

A hadvezér pattogó nyelven, tatárul elkezdett Jucsihoz 
beszélni, majd elfordította a lovát, és megindult a kánnal 
vissza, a fellegvár falához; kíséretük szoros alakzatban 
követte őket. A kihallgatás brutálisan gyorsan lezajlott, és 
immár nyilvánvalóan véget is ért. 

Mindannyiukat talpra rángatták. 

- Mi történik? - kiabálta William. - Miben maradtatok? 

- Azt mondta, nincs felhatalmazva rá, hogy kihallgasson 
bennünket. Ugy tűnik, még fölötte is van egy uraság. 
Elvisznek hozzá minket. 

- Hol van ez az uraság? Mennyit kell még utaznunk? 

- Nem tudom. 

Eszrevette, hogy Gérard és Juszuf tágra nyűt szemmel 
mered rá. Williamtől eltérően ők megértettek mindent, ami 
elhangzott. 

- Szóval - nevetett fel Jucsi - Karakorumba látogattok. 

- Hány napi járóföldre van? 

- Napi? - A tiszt elismételte, amit hallott, a többi 
tatárnak, akikből orkánszerűen tört ki a röhögés. 
Visszafordult Josseranhoz. - Ha keményen nyargaltok, négy 
hold alatt odaértek. Azzal az elefánttal, amin ülsz, örülj, ha 
nyolc alatt odaérsz! 

Josseran csak bámulta a férfit. Négy hónap? Egy 


embernek egy jó lovon addig tart, míg Toulouse-ból 
Konstantinápolyba ér, és akkor teljes szélességében átszeli 
a keresztény világot. De nyolc hónap alatt kétszer olyan 
távolra menni kelet felé, a mohamedánok földjén is túl, 
egyszerűen elképzelhetetlen!  Lezuhannának a világ 
peremén! 

- Es ha nem akarunk odamenni? 

A tatár ismét felnevetett. 
, - Hogy te mit akarsz, az nem számít. A kán így kívánja. 
Es ha ő így kívánja, akkor az lesz. 

William rángatni kezdte a ruhája ujját. 

- Mit mondtak? Ne legyél már olyan rejtélyes! 

Nyolc hónap ennek az átkozott egyházfinak a 
társaságában! Ha túléli. 

- Csak szállj fel a lovadra - morogta. - Keletre megyünk. 
Valami Karakorum nevű helyre. Csak ennyit tudok. 


XVI 


Ferganai-medence 


Az égbolt olyan szürke volt, akár egy hulla, a hegyek a 
felhők fátyola mögé rejtőztek, a sztyeppe fölött hódara 
sodródott. A keményre fagyott talajon  fakerekek 
csikorogtak. Két szekér jött az  almaliki  kazahok 
ajándékaival: hermelin- és cobolyprémmel és két fiatal 
lánnyal a háremnek. 

Kaidu a kedvenc lován ülve figyelte az érkezésüket. Az 
állat hátsó lábain fekete csíkok húzódtak, ami miatt nem is 
olyan rég egy vad csordából válogatták ki - melyek a 
sztyeppén még mindig szabadon kószálnak hogy 
megszelídítsék  kancának. A férfi fejét  prémkorona 
koszorúzta, szakállát jégcseppek  pettyezték. Inkább 
szigorú, mintsem mohó tekintettel figyelte a 
szőrmerakományt és a szekér hátuljában didergő lányokat; 
egy hódító gyakorlott pillantásával mérte fel az adónak 


szánt küldemény értékét. 

- Bűzlenek? - kérdezte Kutulunt, ahogy a nők felé 
fordult. , 

- Elég jó illatuk van - felelte. - Es egyben ők a legszebb 
lányaik. Csak egy kicsivel csinosabbak a jakoknál, amiket 
terelnek. A kazahok nem valami bájos népség. 

Kaidu bólintott, de a lánya érezte, hogy gondolatait nem 
a lányok kötik le, hanem a politika. 

- Dzsingisz unokája, Kubiláj Kínában marad, hogy a 
szungokkal harcoljon - mondta a férfi, miután kiolvasta a 


lánya tekintetéből a kérdést. -  Arik Böke ismét 
Karakorumba idézte a kurultájt. 
- Elmész? 


Megrázta a fejét. A szürke láthatárt figyelte, s közben a 
nagykán nélküli jövő bizonytalanságán elmélkedett. 

- Azt hiszem, jobb, ha veszteg maradok. 

A lány tisztában volt vele, mire gondol: ha vérontás lesz, 
jobb, ha itt marad, hogy megvédje a hűbérbirtokát. 

- Buharából lovas érkezett - közölte Kaidu. - Követek 
fognak elhaladni erre útban Karakorum felé. Azt kérték, 
kísérjük el őket egészen Bes-balikig. Azt akarom, hogy te 
vezesd a kíséretet. 

Kutulunt büszkeség töltötte el, hogy a két fivére helyett 
őt választották a feladatra. 

- Először hozd el őket ide, míg az időjárás megjavul. De 
ne Besbalikig kísérd őket. Azt akarom, hogy kalauzold el 
őket egészen Karakorumba. 

- Miért? 

- Hogy Arik Bökét biztosítsd a támogatásomról a 
kurultdjban. Nem maradhatok süketen és vakon mindennel 
kapcsolatban, ami történik. 

- Megtisztelő, hogy rám bízod a feladatot, atyám. 

- Mindig is bíztam benned, lányom. Az összes 
gyermekem közül te vagy a legrátermettebb. 

Ez volt a legnagyobb dicséret, amit valaha kapott tőle. 
Bárcsak a fiának születtem volna, gondolta, akkor még kán 


is lehetett volna belőlem. 

- Ezek a követek - kérdezte - honnan valók? 

- Messze nyugatról. Barbárok. Ugy tűnik, le akarnak 
borulni a nagykán lába elé. 

- De most nincs is nagykánunk. - Tudta, a kurultáj 
eljárása akár két-három évig is eltarthat. 

Kaidu megvonta a vállát. 

- Ha most nem is szolgálhatunk nekik a kánok kánjával - 
válaszolta a férfi -, akkor legfeljebb megvárják 
Karakorumban, amíg lesz. 


II. RÉSZ 


A világ teteje 


Aleppóból Kasgárba 
északi tavasz 
Urunk 1260. esztendejében 


XVII 


Vajon meddig utaztak? Már elfelejtette számolni a heteket. 
Vagy netalán hónapok lettek volna? 

Az Aleppóból induló nagy sivatagi úton poroszkáltak. 
Kemény kavicsösvényen haladtak mérföldről mérföldre - 
beduin pásztorok és kecskéik magányos vidékén. A tatárok 
ragaszkodtak hozzá, hogy hagyják hátra a súlyos 
vasládákat, melyben az ellátmányukat tartották, és a 
páncélinget, amit Josseran hozott ajándékba a tatár kánnak. 
A többi ajándékot Josseran bepakolta egy vízálló 
bőrtarisznyába, aztán a lovára kötözte. A damaszkuszi 
kardot magánál tartotta. 

William még mindig azt a bőrszütyőt szorongatta, melyet 
Akkóból hozott magával. Josseran azon tűnődött, vajon 
miféle kincseket rejtegethet benne, melyek 
nélkülözhetetlenek a küldetéséhez. Talán egy 
hüvelykujjszorítót meg egy daróckámzsát. 

Bár még tartott a tél, napközben meleg volt, és William, 
aki nem volt hozzászokva a hőséghez, s kimerítette a 
kíméletlen utazás, egyre csak billegett a nyeregben. Nyolc 
napig sem fogja bírni, nemhogy nyolc hónapig, gondolta 
Josseran. Mindannyian szenvedtek a legyektől, amik a 
szemük és szájuk sarkába gyűltek, valahányszor megálltak 
pihenni. Nyolc hónap! - gondolta Josseran. Lehetetlen. Jucsi 
biztosan csak gyötörni akarja őket. 

- Azt akarom, hogy taníts meg tatárul - mondta Josseran. 

- Igen nehezen tudnál - felelte Jucsi arabul. 

- Nagyon hasonlít a türkre, úgy pedig már elég jól 
beszélek. Meglátod, van hozzá érzékem. Es egyébként sem 
tudunk mit csinálni ezen a végeláthatatlan úton. 

- Mit szeretnél, hol kezdjem? 


- Annyit már tudok, hogy a szalam a köszöntés. A 
köszönöm régmet. Reggel azt mondjátok egymásnak, hogy 
Oualyerle irté. Este meg azt, hogy OCuaiyerle kis. 

Jucsi elragadtatottan felnevetett. 

- Kitűnő! Az embereim meg azt hiszik, hogy olyan 
bárgyú vagy, akárcsak a lovad, de igencsak alábecsültek. 
Legyen hát, barbár. Ahogy mondtad, úgysincs jobb dolgunk, 
míg lovagolunk. Menet közben mondok neked néhány szót, 
és meglátjuk, ki tanul meg előbb tatárul: te vagy a lovad! 

Egyik este, nem sokkal azután, hogy elhagyták Aleppót, az 
egyik tatárt megcsípte egy skorpió. Egész éjjel zokogott a 
fájdalomtól, mígnem kora reggelre meghalt. Az eset a 
velejéig megrázta Williamet. 

Am a Jézusról szőtt látomásai átsegítették a nehezén. Ha 
ez az ő keresztje, ha ez a tisztítótüze, ám legyen. Örömmel 
vállalja a megpróbáltatásokat, szolgáljanak azok az istentől 
kapott korbácsütések gyanánt tisztátalan gondolataira 
válaszul. 

Nyirkos öltözékükhöz lótrágya tapadt; szaga átjárta a 
sátorban a levegőt. William megtörölte a szemét, csípte a 
füst, könnyezett. 

- Szerinted legközelebb minket falnak fel? - kérdezte 
Josserantól. 

Hallotta a legendákat ezekről az emberekről: hogy vért 
isznak és kutyát, békát, kígyót esznek, sőt, még egymást is. 
Ahogy szemlélte őket, nem esett nehezére elképzelni róluk. 
Undorodva bámult a birkák beléből álló halomra, ami az 
ázott fűben terült el előtte. Ahogy zsírtól feketéllő ujjakkal 
béldarabokat téptek ki a gőzölgő belsőségekből, a tatárok 
nevetve bátorították, hogy egyen. Az állat többi részét, a 
gyapját, a fejét és a véres csontokat egy csomóba rakták az 
egyik oldalon. 

A jurta tulajdonosa a tiszteletükre vágta le az állatot. 


Josseran még sosem látott ilyen módon leölt jószágot: a 
férfi egyszerűen csak a hátára fordította, a térdével 
leszorította, aztán a késével felhasította a gyomrát. Aztán 
könyökig benyúlt a rángatózó belek közé, és elszorította a 
főütőeret, amivel megállította a szívverést. Néhány pillanat 
múlva a birka feje oldalra billent, és kimúlt; alig hullatott 
néhány csepp vért. 

Az állat megfőzésének módja éppoly brutálisnak 
bizonyult. Csak a gyomor tartalmát dobta el; minden mást, 
a pacalt, a fejet, a belsőségeket, a húst és a csontokat a 
forrásban lévő vízbe tette. 

William már szinte elalélt az éhségtől, de a gyomra 
háborgott a gondolatra, hogy megegyen bármit is az előtte 
lévő rózsaszín, félig főtt moslékból. 

Jucsi a késével leszelt egy darabot a tetem majdnem 
nyers húsából, és a szájába tömte. William hallotta, ahogy 
kisebb csontdarabokat őröl a fogai között. Az álla csillogott a 
zsírtól. 

A bejáratnál egy kecskebőr tömlő hevert. Jucsi talpra 
kecmergett, és egy faedénybe folyadékot töltött az iszákból, 
majd William kezébe nyomta. Intett neki, hogy igya meg. 

Kumisz volt, erjesztett kancatej, amit minden étkezéshez 
fogyasztottak. Ettől legalább nem undorodott, mivel már 
hozzászokott. Tiszta és csípős íze volt, akár a bornak, és 
enyhén üdítő, mandulás utóíze. 

William az ajkához emelte a tálat, és egyetlen korttyal 
felhajtotta a tartalmát. Zihálva azonnal a torkához kapott. A 
tatárokból kitört a röhögés. 

- Megmérgezted! - kiáltotta Josseran. 

- Fekete kumisz - mondta Jucsi. Megpaskolta a hasát. - 
Finom! 

Es mintha nem lett volna elég, még többet itattak 
Williammel, aki előttük állt, ők pedig minden egyes nyelését 
tapssal bátorították. Tudta, mit csinálnak. Ez a fekete 
kumisz olyan erős volt, akár a méreg, és William tisztában 
volt vele, hogy nemsokára éppolyan részeg lesz, mint ők. 


Miután lehúzott néhány kupával a förtelmes italból, 
belefáradtak a játékba, és visszaültek a nedves fűre, hogy 
folytassák a falatozást. 

- Jól vagy, William testvér? - tudakolta Josseran. 

- Akarsz velem... imádkozni? - válaszolta. Anyelvét 
hirtelenjében kétszer akkorának érezte, és rájött, hogy a 
szavai összefolynak. 

- Már hólyagos és eleven a térdem az állandó 
fohászaidtól. 

- Isteni útmutatásért kéne esedeznünk... hogy miképp 
nyerhetnénk meg ezeket az embereket az Urnak. 

A tatárok figyelték, ahogy térdre ereszkedik a tűz 
mellett, és az égnek emeli a kezét. Tekintetük követte az 
övét a füstnyíláson át, és megakadt a jurta fölött pislákoló, 
magányos Esthajnalcsillagon. 

- Az isten szerelmére, hagyd már abba! - szólt rá 
Josseran. - Egyáltalán nem nyűgözi le őket az áhítatod. 
Még azt hiszik, meggajdultál. , 

- Engem egy tatár véleménye nem zavar. Igy igaz. Hetek 
óta először nem félt. Erősnek, legyőzhetetlennek és 
megnyerőnek érezte magát. William hangosan az Urhoz 
fohászkodott, hogy jöjjön le közéjük, őrizze a lelkűket, és 
terelje a barbár kíséretet az egyetlen igaz útra. 

Amikor végzett, Josseran még mindig morcosan egy 
darab belsőséget rágcsált. 

- Hogy vagy képes megenni azt az undorító moslékot? - 
kérdezte William. 

- Katona vagyok. Egy katona nem marad életben étel 
nélkül. Nem számít, hogy mennyire nincs ínyére. 

William a kezébe vett egy tekercs főtt belet, és 
megtapogatta a nyálkás anyagot. Erezte, hogy a 
gyomortartalma elindul felfelé. Felállt és kiment a sátorból, 
feltehetően azért, hogy odalökje a belsőséget egy csapat 
kutyának. 

De a világ hirtelen elkezdett forogni körülötte, és tájt 
részegen hanyatt vágódott. 

William hajnal előtt ébredt fel. Valahol az éjszakában egy 
farkas csaholt. Tompa fájdalmat érzett a fejében. 
Megmarkolta a nyakában lógó feszületet, és halkan 
elmormolt egy imát. Tudta, ha kudarcot vall ebben, gyarló 
élete megváltó küldetésében, akkor számára nem lesz 
üdvözülés. 


XVIII 


Hűvös, szürke reggel virradt rájuk. Alattuk egy acélszínű tó 
terült el. A körülöttük emelkedő szirtek sötét ködbe 
burkolóztak. . Néha-néha a 6 felhőfoszlányok között 
megpillantották a láthatáron meredező, csipkézett tarajú 
hegyeket, melyek csúcsát hó és jég borította. 

Jucsi a jurta előtt rakott tűz mellett guggolt. Nem látszott 
rajta, hogy zavarná a hideg. Vastag talpú nemezcsizmát 
viselt, akárcsak az összes tatár, és egy delnek nevezett, 
nehéz köpönyeget, melyet egy széles, narancsszínű 
selyemövvel fogott össze. A prémszegélyes sapkáját még fel 
sem vette. A feje csaknem teljesen le volt borotválva, 
akárcsak a többieké; csak egy tincset hagyott meg a 
homloka fölött és egy-egy hosszabb copfot a füle mögött. 

Egy hosszú nyárs végén a birka fejét sütögette. A parázs 
fölött forgatta. Mikor az utolsó szőrszálat is leperzselte, 
letette a földre, és a kése hegyével elkezdett apró, szenes 
hús- és velődarabokat lemetszeni róla. 

Reggeli. 

- Mikor érünk Karakorumba? - kérdezte tőle Josseran a 
tatárok nyelvén. 

Jucsi elvigyorodott. 

- Nagyon jó. Mondtad, hogy jó füled van a nyelvekhez. 
Azt hittem, csak hencegsz. - A késével átvizsgálta a 


szemüreget is, hátha lel még egy finom morzsát. - 
Karakorumba? Ha keményen vágtatunk, és ha az időjárás is 
kedvező... talán nyárra. 

Josseran érezte, hogy borús lesz a hangulata. Szóval 
mégsem csupán heccelték vele. 

- Még mindig olyan messze van? 

- Karakorum a világ közepe. Itt még mindig csak a 
peremén vagyunk. 

William lépett elő a jurtából enyhén dülöngélve, 
holtsápadtan. 

- Hogy találtam el a fekhelyemig? - kérdezte 
Josserantól. 

- En vittelek el odáig. Elestél a fűben. 

A barát egykedvű némasággal nyugtázta az információt. 
Josseran legalább egy elmotyogott köszönömre számított. 

- Hallom, már a karattyolásukat is tanulgatod. 

- Miért, nem jól teszem? 

- Aruló vagy, és eretnek, templomos. 

- Hogyhogy? 

- Egyfolytában velük évődsz, noha a Szentatya rám 
ruházott küldeményéről még egy szót sem szóltál. Vagy 
nem igaz, hogy fegyverszünetet ajánlottál ezeknek az 
ördögöknek? 

- A kísérőd és a tolmácsod vagyok. Ez minden. 

- Bolondnak nézel? 

Josseran elfordult. Látta, hogy Jucsi a reggelije 
maradékát a tűzre veti, ahol a fej sercegni és sisteregni 
kezdett. 

- O, mennyire vágyom egy jó darab sült ürüre - jegyezte 
meg William, és elbotorkált, hogy megkeresse a lovát. 

Josseran aggódott Kiszmet miatt. Az utazásuk tempója 


felőrölte az állatot. Mióta elérték a hegyeket, kevesebb 
ennivalót talált, és már nem volt több puszta csontváznál. 


Rettenthetetlenül küzdötte magát előre, de a férfi nem 
hitte, hogy sokáig húzza. 

Először nevetségesnek látta a tatárok hátaslovait. Vastag 
nyakuk volt, és sűrű bundájuk, és alig voltak nagyobbak 
annál a póninál, amelyiken gyerekkorában tanulta a 
lovaglást. Amikor megpillantotta az állítólag ádáz tatár 
harcosokat ezeken a sárgásbarna öszvéreken, képtelen volt 
elhinni, hogy ez a lovasság igázta le az ismert világ felét. 

De most újra át kellett értékelnie a véleményét. Ezek a 
zömök, ronda teremtmények az örökkévalóságig képesek 
vágtázni, ráadásul a vastag hótakaró alatt is megtalálják az 
élelmet. Mellső patáikkal feltörik a jeget, és valahogy csak 
kinyerik maguknak az eleséget, miután elmajszolják az 
alatta lelt fagyott és megfeketedett növényzetet. 

A málhás lovak, amiket Josseran Akkóból hozott 
magával, már rég elpusztultak. 

Kínkeserves utazás volt, ahogy teltek-múltak a napok, a 
hetek a nyeregben, miközben kíséretük gyilkos tempót 
diktált. A tatárok csak egyféleképpen tudtak lovagolni, az 
pedig a vágta volt, és csupán néhány perc pihenőt tartottak 
kétóránként. Néha ötven mérföldet is megtettek naponta. 

Valamennyien legalább öt lóval keltek útra Aleppóból, s 
mindegyik zabláját lazán a tőle balra álló nyakába kötötték; 
a legszélső állatot pedig a lovas jobb kézzel irányította. 
Mindegyik lovat két napig használták, mielőtt pihenőre 
fogták. Josseran is megkapta a maga tatár pónikból álló 
füzérét, de a tompa ütleghez hasonló járásuktól feltörte a 
nyereg a hátsóját, s minekutána a perzsa arab lovak 
könnyed vágtájához volt szokva, hamar kimerült. Sőt, 
Kiszmet még nyereg nélkül se tudta tartani a tempójukat. 

A tatárok rövid bőrkengyelt használtak, és órákon át 
állva nyargaltak a nyeregben, görbe lábuk látszólag sosem 
fáradt el. Josseran megpróbálta utánozni őket, de néhány 
perc után begörcsölt a combja, ezért hát visszasüppedt a 
kemény fanyeregbe, és úgy döcögött és rázkódott, mígnem 
a csontjai is zörögni kezdtek. Délre a fájdalom az ízületeit is 


elérte minden egyes nap - először a térdét, majd a 
gerincét; késő délutánra az egész teste lüktetett. 

A tatárok bezzeg otthonosabban mozogtak lóháton, mint 
rövid, görbe lábukon; még olyat is látott, amikor a 
nyeregben aludtak. Ahorpaszra szorított lábikrájukkal 
irányították a hátasukat, s mivel a gyeplő használata nélkül 
is képesek voltak lovagolni, akár nyilazni is tudtak vágta 
közben. Ezért is viseltek olyan könnyű páncélt, mint később 
rájött; eszük ágában sem volt a szokásos közelharcba 
bonyolódni. A nyilaik távolról is épp elég gyilkosnak 
bizonyultak. Egy ilyen lovasság ellen még a 
templomosoknak sem lenne esélye. 

Még sosem találkozott hozzájuk fogható harcosokkal. 
Nagyon kevéssel beérték. Néha egész nap nem álltak meg 
élelemért. Ráadásul miféle élelem volt az? Minduntalan főtt 
birkahús, amit szinte nyersen fogyasztottak. 

Mindig is büszkének érezte magát az erejére és a 
kitartására, de most előre rettegett a reggelektől és a 
nyeregben reá váró, újabb könyörtelen zötykölődés 
lehetőségétől. Néha azon is elmélázott, hogy egyáltalán 
megéri-e a napot, hogy megpillanthassa azt a mesebeli 
Karakorumot. Ami Williamet illeti, a bőre elszürkült, és 
minden nap végén Josserannak kellett őt leemelnie a 
nyeregből. Am a hitével eltelve, igazi mártírként adta meg 
magát újra minden áldott reggelen. 

Es amíg ez az átkozott csuhás bírja, addig neki is muszáj. 

Az, amit Josseran eddig látott a tatárokból, meggyőzte, 
hogy a velük való szövetség nemcsak ajánlatos volna, 
hanem elengedhetetlen. Lóháton egyetlen keresztény 
hadsereg sem tudná legyőzni őket, de még csak az 
előrenyomulásukat sem tudnák megfékezni; az 
Outremerben rendelkezésre álló erőikkel legalábbis biztosan 


nem. 

Ha a keresztesek nem tudnák legyőzni a tatár lovasságot 
a csatamezőn, akkor kénytelenek lennének a kastélyuk 
falain belül menedéket keresni. Am ha az Aleppónál látott 
tatár ostromgépek számából és méretéből indul ki, félő, 
hogy Akkó és a Zarándok-kastély sem lenne képes sokáig 
ellenállni nekik. 

Karakorum viszont még mindig iszonyúan messze van. 
Mire végre egy asztalhoz ülhetnek azzal a bizonyos 
nagykánnal tárgyaim, lehet, hogy a Szentföldön már 
egyetlen keresztény vagy szaracén sem marad életben, 
akivel nyélbe üthetnék a szerződést. 

Miután átkeltek az Elburz-hegységen Perzsiába, maga is 
meggyőződhetett az ellenállás következményeiről. 

Mérv karavánvárosában egyetlen épület sem maradt 
épen. Sok évvel ezelőtt Dzsingisz kán pusztította el a 
települést. Azt követően, hogy a lakosság megadta magát, 
megparancsolta, hogy minden tatár harcos öljön meg 
háromszáz perzsát. Rendelkezését szó szerint 
végrehajtották. Azután felgyújtotta a nagykönyvtárat, és 
százötvenezer ősi kötet vált a lángok martalékává. Azt 
beszélték, e fényesen izzó pokoltüzét még a sivatag 
túlfeléről, Buharából is látni lehetett. 

Ujabb sivatagon keltek át, mely még inkább szomjazott, 
mint azok, melyeket Szíriában hagytak maguk mögött. A 
megmerevedett homokhullámokat csak itt-ott pettyezte 
száraz szakszáulcserjék bozótja. Ejszakánként valami 
ragyogást láttak a horizonton északkelet felé, amiről Jucsi 
azt mondta, hogy az a buharai Kaljan-mecset tornyában 
lobogó tűz. Az egész világ legmagasabb épülete, 
magyarázta. Téglatornyának legtetején tizenhat boltív 
nyílik, hogy világítótoronyként szolgáljon a karavánoknak 
éjjel a sivatagban. 


Josseran eleresztette a füle mellett a magyarázatot, és 
csak egy újabb cifra mohamedán históriának tulajdonította, 
ám amikor elérték a várost, meggyőződhetett róla, hogy 
Jucsi igazat beszélt. 

A Kaljan-minaret rétegekből álló, égetettagyag-ujjként 
szédítően meredezett az égbolt felé. Közvetlenül a müezzin 
csipkézett, kiugró terasza alatt kék csempékből a hullámzó 
kufikus írás nyakláncként fogta körbe a tornyot. 

- A Halál Tornyának is nevezik - mondta Jucsi. - Az 
üzbég uralkodók, akik valaha itt trónoltak, a foglyaikat a 
minaret tetejéről szokták letaszítani a regisztánra. 

Bámulatos épület volt. Még Dzsingisz kánt is lenyűgözte, 
mesélte Jucsi, mert ez az egyetlen épület Buharában, 
melyet megkímélt; csak ezt és a Péntek-mecsetet, de még 
annak a falain is maradtak perzselődésnyomok. 


-k 


A város többi részét már Dzsingisz kán után építették. Még 
mindig olyan kietlen hangulatot árasztott, mintha Dzsingisz 
az elmúlt napokban járt volna erre a gyilkos hordáival. 
Eppúgy bűzlött, mint Párizs vagy Róma, a kanálisokban 
pedig zölden pangott a víz. A meszelt agyagból épült házak 
sápadt sárgásszürke színűre  fakultak,  ajtókeretük 
elvetemedve ásítozott. Csak néhány arcon fedeztek fel 
perzsa vonásokat; a lakosság zömének sötét bőre és 
mandulavágású szeme volt: tatárok, kirgizek és üzbégek. 

A lerombolt falakon kívül elterülő vidék még mindig 
siváran nyújtózott. Alig egyórányira a regisztántOl egy 
emberi koponyákból rakott piramisba botlottak, melyet 
kifakított a nap, és lecsupaszítottak a dögevők. 

- Edes istenem - motyogta Josseran. 

Az utazásnak ezen részéhez egy arab vezetőt béreltek 
fel, aki hátrapillantott a válla fölött, hogy meggyőződjön 
róla, Jucsi és a katonák nem hallják, amit mond. 

- A tatárok eljövetele előtt bármerre néztél, zöldellt a 


táj. Most pedig minden haldoklik. Minden! 

A síkságot gyászos csend ülte meg. Olyan érzése volt az 
embernek, mintha a mészárlás csak tegnap történt volna, 
és a hullák még mindig ott rohadnának körülöttük. 

- A tatárok tették ezt? 

A férfi bólintott. 

- A ganatokat - mondta, a sivatagot tápláló kutak perzsa 
nevét használva - szegény földművesek gondozták. A 
tatárok valamennyit lemészárolták, mint a birkákat. Igy 
senki nem maradt, aki kilapátolja az iszapot a kutakból, 
amivel a földet is halálra ítélték. 

- Mindenkit megöltek? 

- Nem. A költőket, a kézműveseket és az orvosokat 
magukkal hurcolták  Karakorumba. De rajtuk kívül 
mindenkit. - Megvonta a vállát, és a csontpiramis felé 
biccentett. - Még az állatokat is legyilkolászták. 

Kik ezek az emberek? - tűnődött Josseran. Senki iránt 
nem éreznek könyörületet. Minél messzebbre utazunk, 
annál hiábavalóbbnak tűnik a küldetésünk. Ha most 
visszatérhetnék Thomas Bérard-hoz, mit mondanék neki? 
Ilyesfajta királyságot még csak elképzelni se tudna senki 
Akkóban vagy Rómában. A világ végéig ér, és még azon is 
túl. Frankhonban Troyes-ból Marseilles-ig két hét alatt 
ellovagol. Itt két hét alatt még a sivatagból se jut ki. 

- Meg kell mentenünk ezeket a népeket Krisztusnak - 
jelentette ki William. 

- Ha szerencsénk van, talán magunkat meg tudjuk 
menteni - suttogta Josseran, és elfordította a lovát a 
hátborzongató emlékeztetőtől. 

Átkeltek egy óriási pusztaságon, melyet egy fehérre meszelt 
agyagból épült falu követett. Helyenként mecsetek romjait 
pillantották meg, vagy egy karavánszeráj magányos 


boltívét, melyek Dzsingisz kán ötven évvel azelőtti, véres 
elvonulásának mementójaként maradtak hátra. Am végül 
maguk mögött hagyták a sivatagot. Egy zöld folyómedret 
követve Szamarkand felé vették az irányt. 

A karavánvárost derengő, hófödte csúcsok vették körül. 
Mohamedán templomok bordázott kupolái pihentek a fehér 
nyárfák alatt; a kereskedők raktárai és az utazókra váró 
fogadók sötétbarna falai között a regisztán terült el a 
ricsajos bazárjaival. A tatárok pusztítása után ezt a várost is 
újjáépítették. A madrasszák és mecsetek napszítta tégláit 
új, pávakék és türkiz fajansszal burkolták be, mely erősen 
ragyogott a téli napsütésben. 

Josseran megállt a han tetején, onnan szemlélte, ahogy a 
nap szétteríti piszkossárga ujjait a bazár kupoláin, és 
befurakszik a lakónegyed árkádjai alá. Az egyik mecset 
csempézett kupolája úgy csillogott, akár a jég. Amott egy 
minaret sziluettjének fekete tűre emlékeztető alakja 
nyújtózott egy rideg fényű, árva csillag felé. A műezzin 
felkapaszkodott a torony tetejébe, és rázendített az azáma, 
az imára hívó énekre, mely zengve visszhangzott a város 
háztetői fölött. 

"Auzbillahi , mina shaitani rajim, biszmillah rahmani 
rahim..." , 

- Hallgasd csak. Ugy óbégat, mint akinek a fogát húzzák 
- jegyezte meg William. 

Josseran megfordult. A szerzetes úgy lépett ki az 
árnyékok közül, mint egy kísértet. Epp a csuklyás 
köpönyege zsinórját kötözte. 

- "Ez egy egyházi ének, ami hasonló a mi 
gregoriánunkhoz - válaszolta Josseran. - Emelkedik és 
süllyed, és éppoly dallamos. 

- Mint a miénk? - morogta William. j 

- Azért gondolod barbárnak, mert nem érted. En az 
utóbbi öt évben a Szentföldön éltem. Ezt a himnuszt 
minden hajnalban el éneklik, ugyanazokkal a szavakkal, 
ugyanazzal a hanglejtéssel. Ok éppúgy az istenüket keresik, 


ahogy mi a miénket. 

- Ezeknek nincs istene, templomos. Egy az isten, és ő az 
egyetlen és igaz hit istene. 

Josseran észrevette egy gólya esetlen alakját, amely egy 
közeli minaret tetején fészkelt. A látvány itt éppoly 
ismerősnek hatott számára, akárcsak Akkóban. Rájött, hogy 
hiányozni fognak neki a gólyák, ha visszatér Frankhonba. 
Talán igaz, lehet, hogy tényleg túl sokáig éltem a szaracénok 
között, és megfertőztek az eretnekségükkel. 

- Csak azt akartam mondani, hogy egyáltalán nem 
istentelenek, miképp azt sokan gondolják. 

- Ha nem szeretik Krisztust, akkor hogy lehetnének 
bármik, mint istentelenek? 

Josseran nem felelt. 

- Messzire jöttünk Akkótól - folytatta William -, de 
hamar viszszatérünk, és majd jelentést kell tennem az 
általad mondottakról. Jobb lesz, ha vigyázol a nyelvedre. — 

A fene esne az összes papba, gondolta Josseran. Es 
hatalmába kerítette a gondolat: ha van Isten, talán vissza 
sem kell mennem. Viszont ennyi év alatt egyszer is 
tapasztaltam, hogy könyörületes az Isten? 

A tó színe ibolyaszínűről feketére változott. Az előtte álló 
hegyek körvonala beleolvadt az ólomszürke égboltba, 
melyet aranyló pászmák döftek át. 

Vacogott a  prémekben. Amióta elkezdtek felfelé 
kapaszkodni Szamarkand síkságáról, tatár módra kezdett 
öltözködni: vastag szőrmezekét húzott, nemeznadrágját a 
csizmájába gyűrte. De még Így is fázott. 

Társai épp lenyergelték a lovakat. Elfordult a tótól, és 
odament hozzájuk. Megsimogatta Kiszmet orrát, és bátorító 
szavakat mormolt neki. Szegény kislány, a horpaszán már 
kilátszottak a bordái. 


Odaszólt Jucsinak. 

- Muszáj átkelnünk azokon a hegyeken? 

- Sokkal több hegyen át kell kelned, és számos 
sivatagon, mielőtt eléred a Világ Közepét. - Ugy tűnt, 
perverz örömét leli benne, hogy kényelmetlenséget okozhat 
nekik. O maga már hozzáedződött a szenvedéshez. 
Valószínűleg olyan kemény a segge, mint a cserzett bőr, 
gondolta Josseran. - A sámánotok - mondta Jucsi a tatár 
szót használva a szent emberre - nem fogja túlélni az utat. 

- Deus le volt - suttogta Josseran franciául. Legyen meg 
Isten akarata. 

- Te szívesen látnád, ahogy a vérét ontja. 

- Fukarabb ez még annál is. 

Jucsi hátranézett a válla fölött. 

- Sötétedik. Merre jár? 

- Nincs a lovával? 

, Am William nem volt a lovával, és a sátorban sem lelték. 
Atkutatták a tábort, de nyomát sem látták. 

Josseran a folyó mellett bukkant rá; kámzsája felső 
részéből kibújt, és egy vesszőt tartott a kezében, amit egy 
nyárfáról tépett. A háta kékes volt, vörös hurkák csíkozták. 
Josseran Kiszmet nyergéből figyelte, ahogy a szerzetes a 
válla fölött csapkodta magát. 

A korbács suhintásainak ütemére kántált valamit, bár 
Josseran nem értette tisztán a szavakat. 

- En meg azt gondoltam, hogy a viszontagságos 
utazásunk épp elég szigorral szolgál még Isten emberének 
is - szólt oda Josseran. 

William riadtan megfordult. Reszketett a hidegtől. 

- A hús visz minket a bűnbe. Ugy van rendjén, hogy a 
hús szenvedjen érte. 

- Es ma miféle bűnöket követtél el? Az egész napot a ló 
nyergében töltötted. 

William elhajította a husángot, és visszarángatta magára 
a köpenyét. 

- A test az ellenségünk. 


- Az ellenségünk? Ha így van, akkor szerintem a tiéd 
eleget szenvedett attól, hogy az elmúlt hónapokban hurcolt 
téged. 

William befejezte az öltözködést. Mind ez idáig 
elutasította a tatár nemezcipő viselését, és saruba bújtatott 
lába szinte megfeketedett a fagytól. 

- Neked még a mai nap megtett utunk sem volt elég 
kínkeserves? 

A szerzetes felküzdötte magát az árokpartra. 

- Elárulták, meddig kell még utaznunk? 

- Az is lehet, hogy mire visszaérünk a Szentföldre, 
megőszül a szakállunk, és már a szaracénok is túl vének 
lesznek, hogy nyeregbe szálljanak, és üldözőbe vegyenek. 

William megborzongott a metsző felföldi széltől, vére 
foltot ejtett a csuhája hátán. Josseran egyszerre érzett 
tiszteletet és megvetést. Volt valami érzéki a fájdalom után 
való ily szenvedélyes vágyakozásban. 

- Nem félsz attól, ami a hegyeken túl vár, templomos? - 
kérdezte William. 

- Csak Istentől félek, és az ő íÍtéletétől. Azonkívül 
semmitől és senki ember fiától nem félek e világon. 

- De én nem emberekről beszélek. Egyesek azt beszélik, 
Kína földjén kutyafejű teremtmények élnek, melyek 
egyszerre ugatnak és beszélnek. Másoktól azt hallani, 
akkora hangyák vannak ott, mint az ökrök. Leásnak a 
földbe az aranyért, és az ollóikkal széjjeltépnek bárkit, aki 
közel merészkedik hozzájuk. 

- En is hallottam ilyen történeteket, de még soha nem 
találkoztam senkivel, aki járt volna ebben a Kínában, és a 
saját szemével győződött volna meg e mendemondákról. - 
Megvonta a vállát. - Szamarkandban azt mondtad nekem, 
hamar visszatérünk Akkóba. Bevallom, mostanában úgy 
érzem, sosem fogunk oda visszatérni. 

- Akkor hát egyenesen az Ur karjaiba szárnyalunk. 

- Hát remélem, melegen fogad - motyogta Josseran az 
orra alatt -, mert így még az életben nem fáztam. 

Új kísérőik a felhők és a jég birodalmából bukkantak elő. 

Egy körülbelül húsz lovasból álló raj csatlakozott 
hozzájuk. Fülvédős szőrmesapkát viseltek, néhányan süveg 
alakú sisakot húztak rá. Hosszú nemezkabátjuk lelógott a ló 
horpaszára, majdnem a csizmájukig ért. A hátukon hordott 
fategezből  nyílvesszők meredeztek elő; egy lándzsa 
hegyéről egy háromszögletű zászló lógott alá ernyedten. 

A lovak gőzölögtek; az acélkék égből hó szitált. 

A vezetőjük előrevágtatott. Bíborpiros selyemsál volt a 
haja és az arca köré tekerve, hogy óvja a hidegtől. Egyetlen 
mozdulattal félrehúzta a sálat. 

Josseran meghökkent. Nem férfiarc nézett vissza rá. 

A lány ajka mosolyogva szétvált, ám semmiféle 
kedvesség nem áradt belőle, ahogy megszólította Jucsit. 

- Szóval ezek a barbárok - ejtette ki a szavakat saját 
nyelvén, azt gondolván, hogy Josseran nem érti őt. 
Mandulavágású szemét feketére festette, ám semmi csábító 
nem volt benne. Egy lókufár szigorú tekintetét látta, amint 
végigméri a bazárban a vételre kínált csordát. 

Rájött, hogy a lány tartása, és ahogy a lovat megüli, 
férfira emlékezteti őt, pedig nem is öltözött úgy, mint egy 
tatár harcos. Szőrmezekéje alatt borvörös köpönyeget 
viselt, melynek magas gallérja és hosszú szoknyarésze volt, 
amit a derekáig felhasítottak, hogy ne akadályozza a 
lovaglásban. Karcsú derekára széles selyemövet tekert 
szorosan, hátára egyetlen szénfekete hajfonat omlott, mely 
majdnem a csípőjéig ért. 

- Ezt a két barbárt Hülegü kánunk küldte - jelentette 
Jucsi. -  Kihallgatásra akarnak a nagykán elé járulni 
Karakorumban. Azt kéri, kísérjük őket biztonságban Bes- 
balikba, hogy onnan utazásuk befejezéseként a Világ 


Közepére kalauzolhassák őket. 

A lány az egyik társához fordult. 

- A soványabbikat megöli a hideg félúton a hegyekben. A 
másik elég egészségesnek látszik. Bár ő olyan ronda, akár a 
lova, és legalább kétszer akkora az orra. 

A tatárokból kitört a röhögés. 

- Magamat illetően nem vitatkozom veled - szólalt meg 
Josseran a lány nyelvén -, az ellen viszont tiltakozom, hogy 
a lovamat rondának nevezd. 

A lány arcáról lehervadt a vigyor, és a társai is 
elnémultak a csodálkozástól. 

- Lám - nyögte ki végül a barbár beszél. 

- Róla azonban igazat szóltál - tette hozzá Josseran, 
William felé biccentve. - Akár itt, helyben el is földelhetjük. 

Most Jucsi kezdett el mosolyogni. 

- Az utazás alatt tanulta meg az emberi nyelvet. Jó feje 
van. Barbár létére elég szórakoztató. 

- Nem értem, mit találhat egy civilizált ember 
szórakoztatónak egy barbárban - mondta a lány. 
Visszanézett Josseranra. - Kutulun vagyok. Apám neve 
Kaidu. O itt a legnagyobb tatár törzsfő, a Világ Tetején. 
Elviszlek hozzá. Azt ajánlom, viselkedj. 

Azzal elfordította a lovát, és átvezette őket a hágón 
Ferganai-medencébe. 

A völgyben egy nomád város terpeszkedett, a tatár jurták 
fekete, kaptárszerű búrái éles kontrasztot alkottak a 
hólepte sztyeppével és a borús égbolttal. Kör alakban 
szekereket sorakoztattak a terület köré, és harcosok álltak 
őrt a nyeregben. Tevéket, lovakat és birkákat szállásoltak el 
a szabadban. 

Ahogy belovagoltak a táborba, az emberek előjöttek, 
hogy megbámulják őket. Sötét, mandulavágású szemük és 


széltől cserzett arcuk volt. A férfiak prémsapkát és barna 
köpenyt hordtak, a nők a kos szarvához hasonlatosan, 
kétoldalt feltekerve viselték a hajukat. A gyerekek fejét 
leborotválták, ám az Üstökűket hosszúra hagyták. 

Megálltak a kán fogadósátra előtt. A bejárat mellett 
jakfarokból készített zászló csapkodott a hűvös, felföldi 
szélben. 

A fogadósátor elég hosszú és széles volt, hogy akár 
tízezer embert is befogadjon. Az egész selyemből készült, 
kívül párducbőröket varrtak rá, vörösre, fehérre és feketére 
festették. Szilárd, lakkozott k arókkal támasztották alá. 

- Ovatosan, barbár - figyelmeztette Kutulun, ahogy 
leszálltak a nyeregből. - Te és a társad nem léphettek a kán 
jurtájának küszöbére. Halszerencsét hozna a klánra. Akkor 
pedig meg kéne hogy öljenek titeket, lassan. 

- A világért sem tenném ki őket ilyen kellemetlenségnek 
- válaszolta Josseran, majd beszámolt Williamnek is az 
intelemről. 

Ezek aztán babonásak! - gondolta Josseran. Leigázták a 
fél világot, mégis a saját árnyékuktól rettegnek. 

Követték Kutulunt a sátorba. 

A hatalmas sátrat hermelin- és cobolyprémmel szegték, és 
fafüstillatot árasztott. Idilli melegség fogadta őket odabent. 
Ahogy szeme hozzászokott a félhomályhoz, Josseran két sor 
tatárt pillantott meg: az egyik oldalon férfiakat, a másikon 
nőket, az óriási helyiség túlsó végében pedig egy komor, 
őszes alakot, aki medve- és rókabundával bélelt ágyon 
hevert. 

A jurta közepén két tüzet raktak hanga és zsályacserje 


gyökeréből. 
- El kell sétálnod a tüzek között, barbár - mondta 
Kutulun. - A lángok megtisztítják a lelkedet a gonosz 


szándéktól. 


A gonosz szándékkal szembeni további elővigyázatosság 
okán Kaidu őrei átkutatták őket, nincsenek-e náluk kések, 
Josserannak át kellett adnia a damaszkuszi kardot. Ezt 
követően odaengedték őket a kán trónjához. 

Josseran az egyik oldalon észrevett egy apró szentélyt, 
ahol kis ezüstedényekben tömjén égett egy nemezből 
készített ember képmása előtt. 

- Meg kell hajolnotok - súgta a lány. - Ez Dzsingisz kán 
szentélye, Kaidu nagyapjáé. 

- En ugyan meg nem hajolok faragott képmások előtt - 
morogta William. 

- Add meg a császárnak, ami a császáré... 

— Ez förtelem! 

- Csináld - sziszegte Josseran -, különben itt halunk 
meg. Es mi lesz a pápával a küldötte nélkül? 

Ugy érezte, ezernyi szempár szegeződik rá. 

Josseran megkönnyebbülésére William 

engedelmeskedett, és hálát rebegett bölcs belátásért, mikor 
mogorván térdet hajtott a szentély előtt; Josseran 
hasonlóképp cselekedett. Azután odamentek  Kaidu 
trónjához, és ismét térdet rogyasztottak - háromszor, ahogy 
Kutulun tette. 
, Kaidu, a felföldi sztyeppék kánja némán vizslatta őket. 
Oszes szakálla beleolvadt ezüstszínű szőrméből készült 
köpenyébe. Prémsapkája fölött aranysüveges sisakot viselt. 
Szeme aranylott, akár a sólyomé. 

Jobbján Josseran vélekedése szerint fő udvaroncai és 
talán fiai várakoztak. Egy solymász és valamiféle vad 
tekintetű szent ember is volt a társaságukban; balján a ház 
asszonyai kaptak helyet. Hajukat ugyanolyan félhold 
alakban hordták, amit a táborban már megfigyelt, de 
ezeken a nőkön ezüstdíszek lógtak a hajfonat végén. 

- Szóval - mordult fel Kaidu -, így néz ki egy barbár. 

Josseran csendben maradt. 

- Melyikőtök beszél emberi nyelven? 

Josseran felpillantott. 


- Én tudok, uram. 

- Ugy hallottam, beszélni óhajtasz a kánok kánjával 
Karakorumban. 

- Hülegü nagyúrnak ez volt a kívánsága, akivel volt 
szerencsém találkozni Aleppóban. Gazdám baráti üdvözletét 
tolmácsolnám neki Akkóból, ami Outremerben van, messze 
innen, nyugatra. § 

- A kánok kánja meghalt - közölte Kaidu. - Uj kagánt 
fognak választani.  Kétséget kizáróan fogadni fogja 
hódolatodat, amint eljön az ideje. 

Josseran megdöbbent. A törzsfőjük meghalt? Azon 
tűnődött, miért nem közölte ezt vele ez idáig senki. Lehet, 
hogy vitatott az utódlás, ahogy az oly gyakran Európában is 
megesik? Az ő Jeruzsálemükben is évek óta háborús 
állapotok uralkodnak a korona miatt. Ha viszont késik az 
utódlás, az azt jelenti, hogy vissza kell térniük Akkóba? 
Avagy hónapokra, akár évekre is itt ragadnak, ezekben a 
magányos hegyekben, míg rendezik a viszályt? Eszébe 
jutott Gérard és Juszuf, akik közben elsorvadnak Aleppóban. 

Ugy érezte, mind megöregszenek, mire ennek az 
egésznek vége lesz. 

- Hoztatok nekem ajándékot? - kérdezte Kaidu. 

- A karakorumi nagykán számára vannak ajándékaink. 
Hosszú volt az út, és nagyon keveset tudtunk elcipelni. 

Kaidu bosszúsnak látszott a válasz hallatán. 

- Mit mondott? - tudakolta William. 

- Azt kérdezi, hoztunk-e neki ajándékot - felelte 
Josseran. 

- Persze hogy hoztunk neki. A vallás ajándékát. 

- Nem hiszem, hogy ilyesfajta kincset remélt. Inkább 
valamit, aminek a bazárban is értéke van. 

Kaidu Williamre mutatott. 

- Ki a társad? 

- O egy szent ember. 

- Egy keresztény? 

- Igen, uram. 


- Ért a mágiához? 

- Attól tartok, nem. - Hacsak azt nem hívjuk annak, ha 
egy kedves, értelmes embert néhány óra leforgása alatt egy 
zsörtölődő őrültté képes változtatni, gondolta. 

- Akkor mi haszna neki? 

Valóban! 

- Üzenetet hoz a nagykánotoknak a pápánktól, a 
keresztény világ fejétől. 8 

- Pápa - ismételgette Kaidu az idegen, esetlen szót. - O 
is meg kívánja tekinteni a nagykánunkat? 

- Meg, uram. A nagykán palotája soknapi lovaglásra van 
innen? 

Az udvar felnevetett körülöttük. Kaidu a felemelt kezével 
elhallgattatta a gyülekezetei. 

- Ahhoz, hogy eljussatok Karakorumba, először át kell 
kelnetek a Világ Tetején. De most tél van, és a hágók el 
vannak zárva. Itt kell megvárnotok, míg elolvad a hó. Talán 
egy hold múlva. 

- Mi az a Világ Teteje? 

- Az az, aminek hangzik. A világ legmagasabb hegyei, 
ahol csak nyáron lehet átkelni. 

- Most mit mondott? - kérdezte William. 

- Azt állítja, a hegyek még átjárhatatlanok. Lehet, hogy 
meg kell várnunk, míg kitavaszodik. 

- A következő tavaszt? Mire visszaérek, talán már új 
pápánk lesz! 

Nem, gondolta Josseran. Mire visszaérünk, talán maga 
Krisztus is újra eljövend. 

- Mondd meg neki, hogy egyetlen másodpercet sem 
késlekedhet a küldetésünk! - parancsolta William. 

- Mit gügyög itt a szent embered a szájával? - kérdezte 
Kaidu. 

- Azt mondja, megtisztelő, ha a vendéged lehet, míg 
eljön az idő, hogy továbbállhassunk - válaszolta Josseran. - 
Csak őt jobban felizgatta a nagykánotok halálhíre. Azt 
kérdezi, felszentelték-e már az új nagykánt. 


- Az nem tartozik a barbárokra - jelentette ki Kaidu, 
majd bágyadtan felemelte a kezét, hogy jelezze, a 
kihallgatás véget ért. - Gondoskodj róla, hogy kapjanak 
kosztat és szállást - szólt oda az egyik segédjének. 

Ahogy elhagyták a sátrat, Josseran meglátta a lányt a 
tömegben, a jurta bejárata mellett. Valamiféle alaktalan és 
névtelen vágyakozás ébredt fel tudata árnyai közt. 
Elhessegette, ahogy az ember egy okvetetlenkedő koldust 
kerget arrébb. De attól a pillanattól kezdve kivert kutyaként 
kezdte követni, és nem tágított mellőle. 

A jurta bejáratában egy fénynyaláb táncolt a fakó égbolt 
háttere előtt, krémekbe öltözött alakok járkáltak ki-be, sült 
birkát vagy lóhúst vittek a vacsorájukhoz. 

Josseran a tüzet bámulta. A vékony kékes láng anélkül 
pörkölte meg a hús felszínét, hogy igazán átfőzte volna. A 
szájába vett egy kis ürühúst. Még mindig nyers és véres 
volt. 

- Nézd a tüzet - szólalt meg William. - Alig ég. Az ördög 
műve. 

Josseran egy darab porcot köpött a szén közé. 

- Ha van valami, amihez az ördög nagyon ért, az épp a 
nagy lánggal lobogó tűz. 

- Akkor mégis miképp magyarázod ezt a varázslatot? 

- Az a nő, Kutulun azt mondja, azért van, mert jó 
magasra fel kellett kapaszkodnunk a völgyig. A magasság 
elveszi a lángok erejét. 

William morogva hitetlenkedett. 

Kaidu idősebb fiának, Tekudajnak a jurtájába vezették 
őket. Semmilyen lakónegyedhez sem volt fogható, amit 
Josseran eddigi útjuk során látott. Kör alakú, kupolás sátor 
volt bambusz- vagy fűzkarókból készült, összehajtható 


léckerettel. A keretet nehéz nemezponyvákkal vonták be, 
amit lószőrzsineggel kötöztek le. Ugy látta, tökéletes 
megoldás a nomád életformához, mert Tekudaj elmesélte, 
hogy néhány óra alatt képesek felállítani vagy szétszedni, 
és két-három teve hátán könnyedén elszállítható, mikor a 
tatárok a nyári legelőkről az alacsonyabban fekvő téli 
síkságra költöznek át. 

Még a nagyobb jurtákat is, amilyen a káné és a családjáé 
volt, egy az egyben el tudták szállítani egy szekér 
hátuljában. 

A berendezést ugyanúgy a tatár életforma határozta 
meg: középen állt a tűzhely, rajta a füsttől megfeketedett 
fazekakkal. A fal mentén bíborvörös és kék ládák és 
feltekert fekhelyek sorakoztak, mellettük nyergek, hámok 
és hatalmas agyag vizeskorsók. Pók vagy skorpió rá nem 
mászik a nemezszőnyegre, magyarázta Tekudaj, mely így 
kettős funkcióval szolgált: melegen és szárazon tartja a 
jurtát, és elriasztja a rovarokat. A bejáratot - mely délre 
nézett, akárcsak az összes - nehéz leffentyű takarta, 
melyet festett madarak élénk képeivel díszítettek. 

A bejárat mindkét oldalán egy filcfigura lógott alá: az 
egyik egy tehenet, a másik egy kancát ábrázolt a tőgyével. 
A tehéné a bal oldalon, keleten lógott, mert a jurtában az 
volt a nők oldala. A kanca a férfiak oldalán volt, nyugaton, 
mert a nőknek nem volt szabad megfejnie a kancát; az a 
férfiember dolga. A kumiszt, a tatár étrend legfontosabb 
összetevőjét kancatejből erjesztették. 

Még mindig ámulatba ejtette a kancatejnek az a 
mennyisége, amit a tatárok egy ültő helyükben képesek 
voltak meginni. Néha úgy tűnt, hogy szinte csak azon élnek. 

Tekudaj, az ordu ura egy megemelt kanapén ült a tűz 
mögött. A feje fölött egy újabb bálvány lógott, melyet a 
tatárok , az úr fivérének" hívtak. A felesége feje fölött pedig 
lógott egy másik, ezt ,az úrnő fivérének" nevezték. A 
tatárok e bálványokat ongotnak hívták, és számosat 
lehetett látni belőlük minden jurtában. 


Csak Kaidu tehette meg, hogy Dzsingisz kán megszentelt 
képét tartotta magánál. 

Josseran a tatárokat figyelte evés közben. Először 
lecsippentettek egy darabot a hús zsírjából, amivel 
bedörzsölték egy másik istenük, Nacsigaj száját, aztán 
hatalmas darabokat téptek a félig főtt ürühúsból, amit közel 
emeltek az arcukhoz, miközben a másik kezükben tartott 
késsel falatnyi darabokat szeltek belőle. 

- Nézd, hogyan esznek! - mondta William. - Ezek biztos, 
hogy nem emberek. Megnyílt a föld, és magából a pokolból 
rajzottak elő. Még a nő is. Az is egy fúria, egy boszorkány. 

Josseran nem szólt egy árva szót sem. O egyáltalán nem 
látta boszorkánynak. 

- Valahol erre lehet János pap is. Ha el tudnánk juttatni 
hozzá egy üzenetet, megmenekülhetnénk ezektől az 
ördögöktől. ; 

János pap! - gondolta Josseran. Eppolyan babona, mint 
az óriáshangyák. 

- Te nem hiszel benne? - kérdezte William. 

- En abban hiszek, ha létezett is valaha ez a János pap, 
akkor már rég Istennel van. 

- De a leszármazottai biztosan élnek. 

- A mohamedánok kereskednek Keleten; egyesek azt 
állítják, egészen Perzsiáig eljutottak, és még 
egyetlenegyszer sem hallottak ilyen nevű királyról. 

- Te hiszel egy szaracén szavában? 

- Es te olyan emberek szavában hiszel, akik az életben 
nem jártak Velencénél keletebbre? Ha igaz e legenda, akkor 
merre van ez a János pap? 

- Lehet, hogy a tatárok délebbre űzték. 

- Ha éppúgy menekül a tatárok elől, ahogy mindenki 
más, akkor mi hasznunkra lehet? , 

- Errefelé élhet valahol. Tanácsot kell kérnünk tőle. O 


lehet a megváltásunk. 

Josseran ingerlékeny lett, mint mindig, mikor a 
szerzetessel társalgott, és inkább az ételre fordította a 
figyelmét újra. Kutulun, aki vele szemben ült a tűz másik 
oldalán, esetlenségét figyelte, ahogy tatár módra próbált 
étkezni, és odaszólt: 

- Nyugodtan egyél úgy, ahogy szoktál. Akkora orrod van, 
hogy még a végén abból is levágsz egy darabot. 

Josseran felnézett. 

- A népem között az én orrom még nem is számít olyan 
nagynak. 

Kutulun megosztotta az információt a társaival, akik 
felnevettek. 

- Akkor ti bizonyára mind a lovaitoktól származtok. 

A fene esne beléd, gondolta. Tovább evett a késsel tatár 
módra. Az Outremerben töltött évei alatt megtanulta, hogy 
bölcsebb a helyi szokásokat utánozni, mint a régiekhez 
ragaszkodni. Mellesleg pedig a világért sem adná fel, hogy 
örömet szerezzen a lánynak. 

A férfiak közül néhányan már befejezték az evést, és 
egyik kupa fekete kumiszt kortyolták a másik után. Tekudaj 
fivére, Gerel máris berúgott és hanyatt fekve horkolt. A 
társai rekedten énekeltek, miközben egyikük egy egyhúros 
fidulán játszott. 

Josseran a szeme sarkából  Kutulunt figyelte. 
Gyönyörűnek látta, de nem a frank nőkhöz mérten. 
Tojásdad arca a tatárok magas járomcsontjával párosult, 
vonásai olyan simák voltak, akár egy tiszteletben tartott és 
csodált bronzszoboré. Rugalmas és kecses mozdulatai egy 
macskára emlékeztették. De volt valami a viselkedésében, a 
kisugárzásában, és abban, ahogy ránézett, ami vonzotta őt. 

Ugyanakkor egy ilyen kapcsolaton persze még 
ábrándozni is nevetséges volt. 

- Még soha nem láttam olyan színű hajat, mint a tiéd - 
szólította meg a lány hirtelen. Rájött, hogy miközben lopva 
a lányt szemlélte, az is figyelte őt. 


Josseran Akkóban rövidre nyírt frizurát hordott, ahogy 
azt a templomos rend elő is írja, de mióta útra keltek, 
borbélyt nem látott, és tudta, hogy megnőtt. Az ujjával 
elseperte az arcából. 

- Olyan a színe, mint a tűzé - mondta a lány. 

Egy pillanatra találkozott a tekintetük. 

- Szóval - folytatta végül. - Azért jöttetek, hogy békét 
kössetek velünk. 

- Szövetséget - javította ki Josseran. - Közös az 
ellenségünk. 

A másik felnevetett. 

- A tatároknak nincsenek ellenségei. Csak olyan 
királyságok, melyeket még nem igáztunk le. Magad is 
láttad. A birodalmunk kelettől, ahol a nap felkel, a 
nyugvóhelyéig ér. Még sosem győztek le bennünket 
csatában. Es te azt mondod, békét akartok! Még szép, hogy 
azt akartok! - A férfi még mindig nem akart vitába szállni 
vele, és a passzivitása felidegesítette. - Apámnak az őt 
megillető sarcot kellett volna hoznotok. 

- Nem számítottunk rá, hogy abban a megtiszteltetésben 
lesz részünk, hogy atyád színe elé járulhatunk. Ugyanakkor 
baráti üdvözlettel jöttünk. 

- Szerintem apám jobban örült volna az aranynak. 

A férfiak körülötte ismét  felnevettek. — Josseran 
észrevette, menynyire alkalmazkodnak hozzá. Frankhonban 
egy nő nem beszélhetne ilyen nyíltan, hacsak nem szajha, 
és nem bánnának vele ilyen tisztelettel, hacsak nem 
királynő. Nyilvánvaló volt, hogy a tatárok leljesen másképp 
bánnak a saját asszonyaikkal, mint ők. 

- Ki a barátod? - kérdezte a lány. 

- Nem a barátom. O egy szent ember. Az a 
megbízatásom, hogy elkísérjem Karakorumba. 

- Hullaszíne van. O tisztában van vele, milyen ronda? 

- Kívánod, hogy közöljem vele? 

- Mit mond? - tudakolta William. Ujjaiban a főtt húst 
tartotta, és a fogával rángatta a rágós húst. 


- Szemrevalónak tart téged, és azt óhajtja, tolmácsoljam 
a csodálatát. , 

William megriadt a bók hallatán. Ugy érezte magát, 
mintha pofon vágták volna. 

- Emlékeztesd rá, hogy asszony, és nincs joga ilyen 
modorban szólni egy szerzetessel. Mi ő, valami céda? 

- Ugy hiszem, egy hercegnő. 

- Hát eddig egy hercegnő, akit ismertem, sem viselkedett 
úgy, mint ő. 

- Talán mások a szokásaik. 

Amikor Josseran visszafordult Kutulunhoz, annak arcáról 
eltűnt a gúnyos kifejezés. Vad, különös tekintettel 
méregette a papot. A tatárok elnémultak körülötte. 

- Mondd meg neki, hogy vissza kell mennie - szólalt 
meg. 

- Micsoda? 

- Vissza kell fordulnia. Ha átkel a Világ Tetején, a lelke 
soha többé nem lel békét. 

- Nem fordulhat vissza. Neki ugyanúgy megvan a 
küldetése, akárcsak nekem. 

Vészjóslóvá sűrűsödött a csend. A tatárok, a férfiak és a 
nők mind Kutulunt fürkészték; még a lantos is lerakta a 
hangszerét, a részegek abbahagyták a danászást. A lány 
Williamet bámulta; nem is őt - valahogy átnézett rajta. 

- Mi történik? - kérdezte William. 

- Nem tudom. 

- Miért bámulnak? Valamivel magunkra haragítottuk 
őket? 

Kutulun ismét megszólalt. 

- Mondd meg a sámánodnak, ha nem megy vissza, akkor 
meg kell tanulnia szenvedni. 

- A szenvedésben leli örömét. 

- Még el sem kezdte felfogni, hogy mi a szenvedés - 
felelte Kutulun; azzal a furcsa tekintet eltűnt a szeméből, és 
figyelmét újra az ürühúsnak szentelte. 

A pillanat elmúlt. A beszélgetés és a nevetgélés 


folytatódott. A kótyagosok újonnan támadt elánnal vetették 
magukat a fekete kumiszra. De Josseran megrendült. Hideg 
borzongás kúszott végig a gerincén, mintha maga az ördög 
taposott volna a sírjára. 


XXV 


Josseran és William saját jurtát kapott középtájon a 
kiterjedt . táborban, közel  Kaidu  ordwjához. Tatár 
vendéglátóik Nacsigaj szentélye mellett egy ezüstedényben 
füstölőt gyújtottak, s bár William hamar elfújta, az illata 
még a levegőben érződött. Josseran bebújt az állatbőr 
takarók alá, és hanyatt fekve bámulta az eget a tető 
füstnyílásán át. 

Josseran megpillantotta a térdeplő William körvonalait a 
tűzben izzó szén előtt. Egy imát mormolt a megváltásukért. 

Még jobban magára húzta a prémeket. Arra vágyott, 
hogy William végre befogja a száját, és elaludjon. Az idegei 
felőrlődtek, pihenésre vágyott. Ma este Frankhon, de még 
Outremer is nagyon távoli világnak tűnt. Ugy érezte, 
mintha valamiféle alvilágba érkeztek volna. Kinevette 
William — óriáshangyákról és a többi szörnyről szőtt 
babonáját, de most őt is eltöltötte a félelem. Ejszaka 
nehezebben tudott gúnyolódni azokon az embereken, 
akiknek farok és lábak nőttek a fejükből. 

Nagyon messzire kerültek Krisztus könyörületétől. 
Kevesen éltek túl olyan utazást, mint az övék. A 
legtöbbjüket elemésztették ezek a könyörtelen hegyek, 
örökre eltűntek a kereszténység látómezejéből. William 
maradt az egyetlen ismerős dolog Josseran számára, az 
egyedüli horgonya, mely a keresztény világhoz köti. Milyen 
szomorú irónia. 

Akkóban Thomas biztosan azon csodálkozik, miért nem 
tért még vissza Hülegü válaszával. Gérard és Juszuf térdig 


érő szakállat növesztenek, míg valami rácsos tömlöcben 
ücsörögnek Aleppóban. Mindenki más elfelejti őket. 
Valószínűleg még a pápa is. 

- Meg akarsz gyónni? - kérdezte William a sötétben. 

- Gyónni? 

- Már hetek óta úton vagyunk, és még egyszer sem 
gyóntál. 

- Végig a lovam nyergében ültem. Nem adódott egyetlen 
vissza nem térő lehetőség sem a vétkezésre. 

- Mikor gyóntál utoljára, templomos? 

Több mint tíz éve, gondolta. Ertelmetlen volna számon 
tartani az összes apró bűnömet, mikor egy lemoshatatlan 
folt éktelenkedik a lelkemen, melyet nem tudok és nem is 
fogok fennhangon bevallani, különösen nem egy papnak. 

- A rend saját káplánt tart fenn a szolgálatunkra. 

- Ha így van, akkor tudnod kell, hogy rendszeresen 
vezekelned kell. 

- "Ha úgy érzem, vezekelnem kell, akkor majd 
tájékoztatlak, William testvér. 

Josseran az oldalára fordult, és megpróbált elaludni. 

- Miért érzem azt, hogy egy óriási bűnt cipelsz 
magaddal? - kérdezte William. 

- Mert óriási bűnt cipelek magammal. Egy Domonkos- 
rendi szerzetest, akit Williamnek hívnak. 

- Tudom, mi a véleményed rólam, templomos. De ne ess 
abba a hibába, hogy együgyűnek tartasz. Látom, mikor 
valakinek nagy teher nyomja a lelkét. Lehet, hogy a 
háborúban otthon érzed magad. De a lélek birodalma az én 
felségterületem. 

- Köszönöm, hogy aggódsz értem. Most már aludj végre. 

Josseran behunyta a szemét, de nem jött rá álom. 
Kutulunon járt az esze, és a fekete ürességen, amivel 
megtelt a tekintete, amikor Williamre nézett, és ahogy a 
tatárok elcsendesedtek körülötte. Olyan volt, mintha a 
leikébe látna. Vajon az enyémbe is belelát? Azt remélte, 
hogy nem, mert nem a Világ Tetején ólálkodó szörnyektől 


félt a legjobban, hanem a lelkében rejtőzőktől. 


XXVI 


Kutulun képessége megvolt, mióta az eszét tudta. Az 
energiával kezdődött, mely feltornyosult a testében, és nem 
tudott gátat szabni neki. Mindig is nyughatatlan volt, már 
gyerekként is; nehezére esett elaludni, és gyakran elkószált 
az éjszaka közepén. 

A fivéreit olyankor utánaküldték a mardosó szélben, hogy 
megkeressék a sötétben. Néha nem akadtak a nyomára. 
Amikor másnap reggel megjelent a táborban összefagyva, 
háborgó tekintettel, az anyja már siratta, a halálát 
gyászolta. 

Kutulunt utána mindig lelkiismeret-furdalás emésztette. 
De semmit sem tehetett, hogy elejét vegye a dolognak. A 
képessége nem hagyta. 

Az első vérzését követően e különös kényszer 
csillapodott, de nem múlt el. Egyszer egy sziklaszirt szélére 
vezette a lovát, és elképzelte, ahogy megsarkantyúzza a 
peremén, egyenesen bele az Örökkévaló Kék Égbolt űrjébe 
és csendjébe. Látta, ahogy széttárja a karját, mely 
hatalmas, vörösesbarna sólyomszárnnyá változik. 

Tud repülni. 

Repülni. 

A bátyja, Tekudaj lelt rá, megragadta a pónija kantárját, 
úgy húzta vissza a meredély széléről. 

Nem sokkal később Tekudaj ágynak esett. Az apja hívatta 
a  sámánokat, akik imádkoztak érte, a  tanácsukra 
felkoncoltak három kereit rabot, vérüket Tekudaj testére 
fröcskölték, aki remegve hevert szőrmékből vetett ágyán. 
De csak még jobban legyengült. 

Betegség idején csak a sámánok léphettek be egy 
jurtába, mert a gonosz szellem képes egyik testből a 
másikba szállni, és egy átlagembernek veszélyes túl közel 


merészkedni. De egyik reggel Kaidu bekukucskált a 
jurtabejárat lebernyegén, és látta, hogy Kutulun ott fekszik 
összegömbölyödve a bátyja mellett, és mélyen alszik. 
Berohant érte, hogy kivigye, miközben kétségbeesetten 
jajgatott, mert azt hitte, immár a lányát is elveszíti, 
nemcsak a fiát. De Kutulun nem betegedett meg. 

Tekudaj állapota viszont javulni kezdett. 

Ezt követően a lánynak látomásai támadtak. Egyik nap 
odament az apjához, és azt mondta neki, ne menjen aznap 
vadászni, mert álmot látott, amiben felfalja egy szörnyeteg. 
A férfi kinevette az aggályait. Am aznap délután, amikor 
épp kihúzta a nyílvesszőit egy elejtett kőszáli kecskéből, 
megtámadta egy medve. Négy jókora karmolást ejtett a 
mellkasán, és amikor végre hazacipelték, már alig volt 
benne élet. 

Kutulun egész este mellette maradt, hogy kiszívja az 
alvadt vért a sebeiből. Az apja végül túlélte a sebesülést, 
minekutána a többi sámán meglátogatta, és elmondta, hogy 
a lánya rendelkezik a képességgel. 

Egy öregasszony, Csangelaj és egy Magui nevű férfi 
avatta be a szent rítusokba, és attól a pillanattól kezdve 
Kaidu mindig tanácsot kért tőle, mielőtt fontos döntést 
kellett meghoznia. 

Kutulun számára a képesség olykor nagy terhet jelentett. 
A tudása néha gyötörte: egyszer például megálmodta, hogy 
a törzs egyik férfitagja egy másik férfi asszonyát hágja. A 
nő ugyan csendre bírta, de addig kísértette az álom, míg a 
férfi meg nem halt a kermidekkel vívott ütközetben. 

Nem vágyott erre a képességre. Szabad akart lenni, mint 
a fivérei, hogy a sztyeppén lovagolhasson, és az apjával 
vágtathasson. 

Am az éj párás sötétjében megszólították a szellemek, 
hogy átkalauzolják őt a sztyeppén. Eleinte a látomásai nem 
tartottak tovább, mint egy villanás az éjszakai hegyekben. 
De ahogy idősebb lett, egyre tovább maradt odaát, a 
másvilágon, néha az idők legvégét is megpillantva. Amikor 


a szellem elég erősen volt jelen benne, akár az egész 
völgyön képes volt átrepülni, és belelátott mindenkibe. De 
ez szédítő élmény volt, és borzasztóan kimerítette. 

Ma éjjel a Világ Tetején suhant át a tűzvörös szakállú 
barbárral, csűrte-csavarta az idők tengelyét, hogy meglássa, 
mi vár rá és a férfira. Szörnyű jóslat lett a jussa, mert az 
alant elterülő jövőt még szemlélni is túl rémisztő volt. 


XXVII 


Josseran a kinti felfordulás zajára ébredt. Felkelt, és elhúzta 
a nehéz bejárati függönyt. Egy kisebb tömeg csődült össze a 
téren, közvetlenül az első szekérsoron túl. Nyilvánvaló volt, 
hogy valami fontos dolog van készülőben. 

- Valami gonoszság, nem kétséges - szólalt meg mögötte 
William. 

Josseran magára kapkodta a szőrméit meg a csizmáját, 
és elviharzott. William utánaeredt. A talaj keményre 
fagyott, vékony hó borította. 

Tatárok százai, férfiak, nők és gyerekek gyűltek egy 
körbe. Mámoros hangulat uralkodott a tömegen. Ilyen 
kipirult arcokat azelőtt csak nyilvános kivégzéseken látott 
Orléans-ban és Párizsban. 

Egy nő állt a kör közepén, jobb kezében egy bőrből font 
lovaglóostort tartott. Fiatal volt, és életerős, az övébe dugva 
egy kést hordott. 

A táborból egy fiatal férfi lovagolt ki, és a gyülekezet 
kettévált előtte. Nadrágját bőrcsizmájába tűrte, ahogy ezek 
a hegyi emberek viselik, de a mellkasa és a háta csupasz 
volt. 

- Mit csinálnak ezek? - kérdezte William. 

- Nem tudom. - Josseran oldalra fordult, és néhány 
lépésnyire meglátta Kutulunt, akinek a tekintete csillogott 
az izgalomtól. 

A férfi lassan léptetett a lovával a nő körül, aki a jobb 


markában tartott korbács súlyát méregette. Mi történik? 
Valamiféle törzsi büntetés játszódik a szemük előtt? Ha az 
volt is, az áldozat meglehetősen derűsnek látszott. 

- A férfi megkorbácsoltatja magát a nővel - jelentette ki 
William hirtelen támadt megvilágosodással. 

Josseran bólintott. Majd hozzátette kajánul: 

- Még nincs túl késő, hogy szerezzek neked egy lovat. 
Talán te is csatlakozhatnál. 

Magára hagyta, és odasétált Kutulunhoz. Ahogy elfordult, 
meghallotta az ostorcsapást. 

A lány arcán kéjes vadság tükröződött. Ezt a nőt aztán 
nem olyan fából faragták, mint akiket eddig ismertem, 
gondolta. O primitív. Egy igazi hölgy nem leli kedvét az 
ilyesfajta látványosságban. 

- Mit csinálnak? - kérdezte tőle. 

- A nő próbára teszi. 

- Próbára teszi? , 

- A férfi megkérte a kezét. Igy jogában áll megvizsgálni, 
hogy elég rátermett-e férjnek. A férfinak be kell 
bizonyítania. Mi haszna egy gyenge férjnek? Egy asszony 
nem képes csókokkal és gyengédséggel etetni a kölykeit. 

Az ostor ismét csattant egyet. Josseran odanézett. A 
fiatalember még mindig egyenesen ült a nyeregben, 
határozottan lovagolt. De már két véres csík látszott a 
hátán. 

- Meddig tart egy ilyen? 

- Míg meg nem elégszik vele. 

- Es mi van, ha nem akarja férjül? 

- Akkor a férfinak döntenie kell, meddig bírja a 
korbácsot. Ha lefordul a nyeregből, akkor elveszíti minden 
jogát a nőre. Tőle pedig nem fogja elvárni senki, hogy 
hozzámenjen egy férfihoz, akiben nincs meg a kellő 
bátorság és erő. 

Az ostor újra és újra lecsapott. A fiatal fiú nem hagyta, 
hogy meglássák rajta a fájdalom jelét. De a vér már 
határozott patakokban csörgött le a hátán, befestve a 


nadrágját is. A lány még egyszer megsuhintotta a 
korbácsot. 

A tömeg minden egyes ostorcsapásra vidáman felmordult. 
A fiatal férfi egy kicsit jobban belesüppedt a nyeregbe, vette 
észre Josseran. A háta merő vér volt. De határozottan 
irányította a lovat, nem hagyta, hogy elkanyarodjon a 
jószág. 

A lány várt, a lovast figyelte, ahogy megtesz egy teljes 
kört. Aztán felüvöltött, és teljes testsúlyát beleadta az újabb 
csapásba. A fiú arca megrándult, de megőrizte a nyeregben 
az egyensúlyát. A ló horpaszára vérpettyek spricceltek. 

- Ha szereti őt, akkor most abbahagyja - mondta 
Kutulun. - A fiú helytállt. 

- Es ha a lány nem szereti? 

- Akkor a fiú jobban teszi, ha nem játssza tovább a 
bátrat. 

De ahogy Kutulun megjósolta, a lány visszadugta az 
ostort az övébe, és felemelte a karját, huhogó kiáltása 
visszhangot vetett a vad hegyek között. A jelen lévő 
családtagok odasiettek és a póni köré gyűltek, hogy 
gratuláljanak a lovasának, aki vigyorogva fogadta a 
tapsvihart, bár a mosolya nem volt egyéb egy grimasznál. 

- Nőként bármelyik férfitól elvárnám, hogy megtegyen 
értem ennyit - jelentette ki Kutulun. - Hercegnőként még 
sokkal többet is. 

A férfi úgy érezte, mintha egy kihívást intéztek volna 
hozzá. 

- A hazádban bátor férfinak számítasz? - kérdezte tőle. 

- Mi mása lehet egy férfinak, ha nincs becsülete és 
bátorsága? 

- Jó lovas is vagy? 

- Az egyik legjobb. 

- Hány lovad van? 

A tatárok húsz lovat vittek magukkal fejenként egy 
hadjáratra: többet, mint amennyiről a legtöbb lovag csak 
álmodik, és többet, mint amennyivel a legtöbb gazdag úr 


rendelkezik; ő pedig minden volt, csak nem gazdag. Hogy 
tudná elmagyarázni neki, hogy majdnem mindenét pénzzé 
kellett tennie, hogy elutazhasson a Szentföldre? Hogy is 
tudná leírni neki a szolgálata körülményeit a templomos 
rendben? 

- Három lovam van - felelte, ami csak részben volt igaz, 
mert az ütközetekben ugyan használta őket, mindazonáltal 
a templomosoké voltak. 

- Es hány feleséged? 

- Isten törvénye szerint egy férfinak csak egy felesége 
lehet. 

- Egy felesége, ha nincs meg az étvágya. Épp ahogy csak 
egy kupa kumiszt iszik, ha nem szomjas. - Es felnevetett. 

Josseran nem hitt a fülének. Még jó, hogy William nem 
értette, miről van szó. 

A nő elég közel állt hozzá, hogy érezze az illatát, a bőr, 
az aludttej és a női pézsma vad elegyét. Felajzotta az 
élmény. 

- Milyenek az asszonyaitok? - érdeklődött. - Kiváló 
lovasok? 

- Egyikük sem hozzád fogható. 

- Akkor mihez értenek? 

- Egy nemes hajadonnak gyönyörűnek és gyengédnek 
illik lennie, lágy, mézédes hangúnak. 

- Ezt keresitek egy asszonyban? 

- A zenében és a hímzésben is járatosnak kell lennie. Az 
eszménykép maga az Urunk anyja, Mária. 

- Megértem, hogy nem árt, ha tud a nő varrni meg főzni. 
Hisz az ő területe a gyereknevelés és a jurta. De háború 
vagy ínség idején jó, ha maga is képes harcolni és vadászni. 


- Harcolni? 

- Hát persze. Mi mást vártok még egy feleségtől, ti 
keresztények? 

-  Erényességet - felelte, a  makulátlanságra és 


illemtudásra használt tatár szóval. 
Kutulun összevonta a szemöldökét. 


- Muszáj... érintetlennek lennie... - tette hozzá annyira 
tapintatosan magyarázva, ahogy kitelt tőle. 

- Ugy érted, még meg kell lennie a vérfátylának? 

- Igen - felelte a férfi, elképedve a nő szókimondásan. 

- En már rég elveszítettem a vérfátylamat - közölte. - 
Mint minden jó tatár asszony, én is a lovamnak adtam. 

Azzal elfordult a férfitól, és elindult a tábor felé. 

Josseran és William került a tábor érdeklődésének 
középpontjába. Nevető és kiabáló gyerekek szegődtek a 
nyomukba, egyikük még fogadott is a pajtásaival, hogy 
odaszalad, és megérinti a zekéjük szélét, aztán elinalt. A 
felnőttek is leplezetlen kíváncsisággal bámulták meg őket, 
ráadásul néha egyszerűen odamentek, hogy elvegyék 
Josseran kését vagy William ezüstkeresztjét. 
Szemérmetlenül meg merték tenni, nem koldusként, hanem 
azon uraságok magabiztosságával, akik elvesznek bármit, 
amire jogot formálnak. Josseran, akit nemegyszer a 
tűrőképessége határára kergetett ez a fajta viselkedés, 
néha már-már a kardja után nyúlt. 

Tekudaj, Kutulun bátyja mentette meg a helyzetet. 
Személyesen vette őket a szárnyai alá, és elkísérte őket, 
bárhová is mentek. A zaklatás és a koldulás hamar 
abbamaradt. 

Tekudaj csillapíthatatlan kíváncsisággal vette körül őket; 
a vallástól kezdve a harci taktikáikon át a várakig minden 
érdekelte. Tudni akarta, hogy Kereszténynek - a tatárok azt 
hitték, hogy a vallásuk az országuk neve - vannak-e 
végtelen legelői, ahol az ember lovakat tarthat; milyen 
büntetést szabnak ki házasságtörésért; mit használnak 
nyílvessző készítéséhez. Josseran rájött, hogy Tekudaj nem 
egyszerűen kíváncsi, és hogy valószínűleg Kaidu küldte a 
nyakukra, hogy kémkedjen utánuk, ezért elővigyázatosan 
válaszolgatott. 


Ha Tekudaj tényleg Kaidu kéme volt, akkor elég rossz 
választásnak bizonyult, mert ő legalább annyira szeretett 
beszélni, amennyire érdeklődő volt, és fokozatosan Josseran 
faggatta ki őt. 

- Mi a vallásotok? - kérdezte tőle Josseran. Rájött, hogy 
nem ismeri az istenre használt szót, de abban sem volt 
biztos, hogy a tatároknak egyáltalán van rá szavuk. Ezért 
tőle telhetően megpróbálta minél jobban körülírni: - Miben 
hisztek? , 

- A világ s benne minden a Kék Egbolt Szellemétől 
származik - felelte Tekudaj, mint aki meghökken azon, 
miért kérdez Josseran ilyen nyilvánvaló dolgot. 

- Tőle kapjátok a törvényeiteket? 

- A kán hozza a törvényeket. 

- A kán, vagyis az apád? 

- O alkotja itt, a völgyben a törzsünk törvényeit. De 
Buharában van egy nála is nagyobb kán, aztán meg ott van 
a kánok kánja Karakorumban. - Tekudaj elmagyarázta, 
hogy az utolsó kagán, Möngke nemrég halt meg, és a 
Karakorumban lesz egy tanácskozás, aminek az a dolga, 
hogy megválassza az új nagykánt. Ezt kurultájnak hívják, 
és mire Josseran és William megérkezik a Világ Közepére, 
mindenki arra számít, hogy Möngke fiát, Arik Bökét fogják 
megválasztani. 

- Es ő lesz a törvény mindenki felett? 

- Természetesen. 

- A Kék Egbolt Szelleme nem szab nektek törvényeket? 

A férfi felnevetett. 

- A Szellem csak úgy van. 

- De ha a Szellemtől nem kaptok törvényeket, akkor 
honnan tudjátok, hogy helyesen éltek? 

- Onnan, hogy győzedelmeskedem az ellenségeim fölött, 
és rengeteg gyermeket nemzek a feleségeimmel. 

- A feleségeiddel? Szóval egynél több asszonyod van? 
Mint a mohamedánoknak? 

- Persze. Négy asszonyt vehetünk feleségül, ha 


megengedhetjük magunknak. Azonfelül csak ágyasaink 
lehetnek. 

Ez istentelen szokás, egyértelműen. Egy férfi számára 
persze kihívás is. Megkérdezte Tekudajtól is, amit Akkóban 
már tudakolt néhány ismerős mohamedántól. 

- De nem veszekednek egymással folyvást? Nem 
féltékenyek? 

- Nem. Miért lennének féltékenyek? Mindannyiukról 
ugyanúgy gondoskodom. Vegyük például apámat. O olykor- 
olykor még a csúfabb idősekkel is összefekszik, ahogy az 
újakkal. Apám rendes ember. 

- De mi történik, ha meghal? Mi lesz a feleségeivel? 

, - Akkor az én ordumba kerülnek, az én háztartásomba. 
En fogom gondjukat viselni. Van köztük egy, akinek olyan a 
szeme, mint egy őzé. Ha apám meghal, egy pillanatig se 
fogok várni. Az első dolgom lesz, hogy ágyba vigyem. 

- Atyád összes asszonyával le fogsz feküdni, ha meghal? 

- Anyámmal nyilván nem. 

- Tehát egy asszony sosem... - Rájött, hogy nincs szavuk 
az Özvegyre: - ... nem marad védtelen. 

- Még szép, hogy nem. Minek nézel te minket? 
Barbároknak? - Azután Tekudaj kérdezte meg, hogy mi lesz 
a nőkkel Keresztényben. 

Josseran megpróbálta elmagyarázni neki, hogy egy 
férfinak csak egy felesége lehet. De amikor a 
megözvegyülést is megkísérelte körülírni, meg hogy az idős 
és meddő nőket kolostorba küldik, és hogy a férfiak 
kitagadhatják az olyan gyereket, aki nem a feleségüktől 
születik, Tekudaj undorodva és meglepetten rázta a fejét. 

- Es egy asszonynak nem lehet saját kecskéje sem? 

- Minden tulajdona a férjét illeti. 

Tekudaj Kutulunra mutatott, aki épp kilépett Kaidu 
jurtájából, és felpattant a lovára. 

- Szerintem ő nem lenne valami jó feleség 
Keresztényben - jelentette ki. - Neki próbálnád csak azt 
mondani, hogy nem lehet saját kecskéje. Ha neki mondanál 


ilyeneket, ostorral kergetne végig Buharáig. 

Josseran a selyemszalagra mutatott, amit a lány a dereka 
alatt megkötve hordott. 

- Az mit jelent? - kérdezte oly mesterkéletlen 
hanglejtéssel, ahogy csak tudta. 

- Amikor egy nő egy olyan selyemövet visel, azt jelenti, 
hajadon. 

Hajadon. 

Josseran kiverte a nevetséges gondolatot a fejéből. Isten 
bocsássa meg neki; őt a kötelessége Istenhez szólítja, nem 
valami vad sztyeppéi tatár ölébe. 

Nem mintha bármiféle esélye lenne a dolognak. 


-k 


Josseran figyelte, ahogy a tatárok a mindennapi életüket 
élik. Az asszonyok tehenet fejtek, vagy csapatokba gyűlve 
ültek, és bőröket varrtak, vagy nemezt készítettek, a 
gyerekeiket szidták, vagy húst aprítottak a fazékba; a 
férfiak íjat formáztak, vagy nyílhegyet reszeltek, kiabáltak 
vagy huhogtak, miközben a lovaikat idomították. Mások 
kancatejet öntöttek bőrtömlőkbe, amiket aztán egy 
fakeretre akasztottak és hosszú vesszőkkel püföltek. Orákig 
csinálták egyhuzamban, hogy kiváljon a savó az aludttejből. 
Tekudaj tájékoztatta őket, hogy épp kumiszt készítenek. 
Minél többet látott a tatárokból, annál inkább lenyűgözte a 
haditudományuk. 

- Mutasd meg, hogyan használod ezt az íjat - kérte 
Tekudajt, amikor meglátta, hogy a céltábláknál gyakorol. 

A duplán hajlított fegyver bambuszból és jakszarvból 
készült, selyemmel és gyantával rögzítették össze. Az ideg 
kioldásához Tekudaj egy bőr hüvelykujjgyűrűt használt. 
Josseran még sosem látott ilyet azelőtt. 

- Hogy kell ezt használni? - kérdezte tőle. 

- Próbáld meg - mondta Tekudaj. Josseran nem tartotta 
magát valami jó íjásznak, ám a gyűrű használatával sokkal 


jobb pattanással volt képes elereszteni az ideget, mint 
csupasz ujjakkal valaha, és eltalálta a céltábla közepét több 
mint kétszáz lépés távolból. 

Tekudaj felnevetett, és hátba veregette. 

- Ha nem lennél ilyen hórihorgas rondaság, kiváló tatár 
harcos válna belőled! - jelentette ki. 

Megmutatta, milyen nyílvesszőket használ: külön fajtát a 
távoli célzáshoz, és szélesebb pengéjűt a közelharchoz. Egy 
tompa végű jelzőnyilat is mutatott neki. A nyíl hegyét nem 
hegyezték ki, hanem egy apró lyukakkal furdalt vasgolyót 
erősítettek a pálcához. Fütyülő hangot adott ki repülés 
közben, mondta, amit arra használtak, hogy egymással 
kommunikáljanak harc közben. 

- Ezek a tatárok a legkivételesebb harcosok, akikkel 
valaha találkoztam - mondta Williamnek később aznap 
délután. - A szervezettségük és a fegyelmük jobb, mint 
bármi, amit eddig a templomosoknál tapasztaltam. Csata 
közben harci alakulatokba szerveződnek tízemberenként 
százból, s tíz ilyen század tesz ki egy ezredet. 
Valamennyien zászlók és nyilak segítségével igazodnak a 
többihez. Mire tízévesek lesznek, egy sem akad közöttük, 
aki nem nyilaz és lovagol a legnagyobb szakértelemmel. 
Gyakorlatilag legyőzhetetlenek. 

- De Isten a mi oldalunkon áll. 

- Annál azért többre lesz szükségünk - motyogta 
Josseran az orra alatt. 

Es még alig látott valamit a tatárok harci képességeiből. 
Miután már ennyi is lenyűgözte, félelemmel vegyes tisztelet 
töltötte el, amikor egy héttel az érkezésük után Kaidu 
megengedte neki, hogy elkísérje őket egy vadászatra. 


XXIX 


Még sötét volt, amikor Kutulun mingánja - ezer lovasból 


álló serege - elhagyta a tábort. 

Josseran az éjszaka közepén a  mennydörgésszerű 
patadobogásra ébredt fel, ahogy kilovagoltak a sztyeppére. 

Röviddel utána Tekudaj eljött érte. 

- Jönnöd kell - mondta. - A vadászat elkezdődött. 

Keservesen hideg volt; Josseran felöltötte a dellét és a 
csizmáját. William kikísérte a jurtából. Most már ő is 
megadta magát a tatár szokásoknak: saruját zömök 
nemezcipőre cserélte, fekete  csuhája fölött tatár 
köpönyeget viselt. Felnyergelték a lovaikat, és követték 
Tekudajt a táborra néző dombra. Kaidu a testőrségével 
körülvéve, pazar hermelinpalástjában görnyedezve várt 
rájuk. Rangjának összes díszét felvonultatta: ezüsttel 
gazdagon kivert bőr  mellvértjét, lovának bíborszínű 
szerszámait, rajta jádéval berakott fanyereggel. 

- . Fogadjátok  megbecsülésünket - mondta  Kaidu 
Josserannak, ahogy fellovagoltak hozzá. - Barbárnak ilyen 
látványban még nem volt része. , 

Voltam már vadászaton, gondolta Josseran. Ugy vélte, 
este majd néhány vadkannal, esetleg egy-két antiloppal 
térnek vissza. A leghalványabb sejtése sem volt a 
mészárlásról, aminek szemtanúja lesz. 

Jó néhány órán keresztül tatár módra, megállás nélkül 
lovagoltak. Kiszmet tartotta a tempót; a Kaidu táborában 
való pihenéstől erőre kapott, a síkon lelt tápláléktól 
kikerekedett. Josseran megkönnyebbült; azt hitte, elveszíti 
az állatot. 

Felértek egy dombtetőre. A hegyek kékesfehér csúcsai 
úgy vették körül őket, akár egy óriási serleg pereme. 

A hajnali fényben tatár lovasok fekete sorát látta a 
völgyben. Biztosan ezt a lovasságot hallotta, amint 
elhagyják a tábort. Hirtelen a sor megszakadt, és a 
szárnyak két külön szarvként vágtattak előre a sztyeppén. 

Egy nagyjából százfős antilopnyáj felriadt és rohanni 
kezdett. A lovasság előretörő szárnyai közé kerültek. 
Hallotta eszelős, hápogó bégetésüket, ahogy fejvesztve 


menekültek a fagyott tundrán. Némelyikük magasra 
szökkent a levegőbe, a nyáj fölé, mint amikor a halak 
ugrálnak ki a tengerből. Williamnek elállt a lélegzete, és 
jobb felé mutogatott, ahol egy farkasfalka is menekült; két 
hópárduc is melléjük szegődött, rémülten vonyítva osontak 
a jégen a rohamozok oldalában. 

Hirtelen egy kecskenyáj is nekiiramodott, ahogy a 
lovasok felzavarták és terelni kezdték őket. 

- Isten nevére - suttogta Josseran. 

Vadászott ő már szarvasra és vadkanra is Burgundia 
erdeiben, de ehhez fogható méretű vadászatot még nem 
látott. Rémisztő precizitással hajtottak végre mindent. 
Frankhonban hajtókkal és kopókkal űzték a prédát, és 
amikor a zsákmány látótávolságba került, az uraság vagy a 
lovag joga volt levadászni és elejteni. Ehhez hasonlítva az a 
mulatság gyerekjátéknak tűnt. 

Itt a tatárok a teljes seregüket befogták, és összhangban 
cselekedtek. 

A tatár szárnyak egyre közelebb értek egymáshoz, 
körbezárva odalenn a síkságon az állatokat. 

- Igy gyakorlatozunk a katonáinkkal - magyarázta 
Tekudaj. Túl kellett ordibálnia a fagyott talajon dübörgő 
patákat. Maguk a lovasok egy árva hangot sem hallattak, 
teljesen némán kanyarodtak és fordultak, mozdulataikat a 
hírnökök irányították a jelzőzászlókkal, időnként egy-egy 
dalolva szárnyaló nyílvesszővel, miközben a parancsnokok 
között cikáztak pónijukon. - Semmit sem ölhetnek meg, 
amíg maga a kán jelet nem ad rá. Ha csupán egyetlen 
nyulat is elveszítünk valakinek a hanyagsága miatt, azt az 
embert kalodába zárjuk, és száz vesszőcsapást mérünk rá. 

Josseran abban a hitben nevelkedett, hogy egy csata az 
egyéni küzdelmek sorozatából áll. A személyes bátorság és 
az ügyesség áll mindenek fölött. Csak amikor a 
templomosokhoz. csatlakozott, akkor képezték ki, hogy a 
lovasság többi részével — összhangban  rohamozzon, 
kanyarodjon és forduljon. Ez a vasfegyelem különböztette 


meg a templomosokat és a johannitákat a Szentföldön 
harcoló többi alakulattól. 

De most az egészet semminek érezte ahhoz képest, 
aminek szemtanúja volt. Ha a tatárokkal harcolsz, döbbent 
rá, az egész hordával küzdesz egyszerre. A páncéljuk és a 
fegyvereik könnyűsége éles kontrasztban állt saját és 
templomos társai súlyos páncélingével és  pallosával. 
Szemtől szemben ezek a lovasok nem jelentenének kihívást 
egy frank lovag számára, de egységben harcolva és 
mozogva, ahogy ezek az emberek teszik, letarolnák őket 
mind egy szálig. 

Ha nem tud valamiféle fegyverszünetet kicsikarva 
visszatérni Outremerbe, könnyen el tudja képzelni, hogy 
ezek az ördögök felfalják az egész Szentföldet. 

Kaidu bólintott a helyettesének, aki segédkezett neki. A 
férfi elővett egy nyílvesszőt a tegezből. Egy olyan jelzőnyíl 
volt, amilyet Tekudaj mutatott neki. Fellőtte a levegőbe, és 
fütyülve repült a síkságon várakozó harcosok felé. 

A gyilkolás kezdetét jelezte vele. 

A lovasok alkotta jókora körben az egyik alak leugrott a 
nyeregből. Bíborpiros sáljárói még ilyen távolságról is 
felismerte, hogy a lány az. Kaidu vadállati mosolyt villantott 
Josseranra. 

- A lányom - mondta. - Parancsba adtam: senki sem 
ölhet meg semmit, míg ő ki nem lövi az első nyílvesszejét. 

A lány a fegyvereit a lován hagyta, még a tegezeit is, és 
egyedül az íÍjával felfegyverkezve elindult gyalogosan a 
síkon át. 

- Egy nyíllövése van - mondta Tekudaj. - Egyetlen 
lövéssel ölnie kell. 

Vadak ezrei hemzsegtek a síkon a félelemtől tágra nyílt 
szemmel. Kutulun szemlátomást félelem nélkül besétált 
közéjük, mindössze a karcsú íjjal a kezében. 

Egy farkasfalka kivált az üvöltő csődületből, és csaholva 
iramodott meg a lány irányába. Lazán tartotta az Íjat a jobb 
kezében, és várt. 


- Megölik - motyogta Josseran. 

Körbenézett. — Mellette  Kutulun apja és bátyja 
rezzenéstelen arccal figyeltek. Josseran újra az alatta 
kibontakozó drámára irányította a figyelmét. A farkasok 
körbevették a lányt. A férfit váratlanul elöntötte a félelem. 
Ugyan, mit bánom én, mi történik ezzel a pogány tatárral? - 
kérdezte magától. Mit számít ő nekem? 

De a szíve vadul kalapált. 

A lány még mindig várt, egyre közelebb engedte 
magához a farkasokat, az íjat még mindig leeresztve 
tartotta maga mellett. 

Egyáltalán nincsenek is idegei... 

Egy elmosódott mozdulattal megemelte az íjat, és célra 
tartotta. Elkésett, gondolta a férfi. A falka most fog 
rárontani, még mielőtt kilőné a nyílvesszőt. 

Hirtelen az egyik farkas elbukott, feje hátralendült a 
farkáig a fagyos talaj fölött, torkába nyílvessző ágyazódott. 
A Kutulun mögött álló lovasok felől azon nyomban 
zümmögő nyílvesszők hada indult meg, és még egy tucatnyi 
hullott el lábak és véres bundák kusza összevisszaságában. 
De ez korántsem volt elég, hogy megmentse őt. Az életben 
maradt vadak rohama leterítette. A társai odanyargaltak, 
egyik nyilat eresztve a másik után a falkába. 

Josseran Kaidura pillantott. 

Semmi. Az arca kifejezéstelen. 

Lélegzetét visszatartva várt. Kutulun az arcán feküdt a 
jégen. 

Végre egy mozdulat: megmoccant, majd lassan talpra állt. 
Az egyik társa a lova kantárját fogta, odabicegett hozzá. 
Lehetetlen volt megmondani, mennyire sérült meg. 

Kaidu vigyorgott. 

- Ah, micsoda fiam lehetett volna! De így kánok kiváló 
anyja lesz! 


Az öldöklés egy órán keresztül folytatódott. Végül egy 
újabb éneklő nyílvessző szelte át az eget, a mészárlás végét 
jelezve. A lovasság vasgyűrűje felbomlott, és hagyták, hogy 
az életben maradt állatok elmeneküljenek az északi 
pusztaságba. 

A katonák munkához láttak, hogy összegyűjtsék a 
vacsorának valót. 

- Szóval - motyogta William a válla fölött - ma este 
legalább nem ürüt eszünk. 

- Láttál már valaha ehhez foghatót? 

- Vadak vadászata. 

Kutulun felvágtatott az emelkedőn, hogy üdvözölje az 
apját. Kabátja ujja és a nadrágja véres volt, de a tartásán 
semmi sem árulkodott arról, hogy megsebesült volna. 
Ahogy közelebb ért, a férfi magán érezte a napbarnított 
arcból figyelő fekete tekintetet. 

Azon morfondírozott, vajon milyen kárt tettek benne a 
farkasok, vajon miféle sebeket rejtenek vastag köpenyei. 
Egyáltalán hogy lehet rá ilyen hatással egy barbár? Ahogy 
ellovagolt mellette, a lány sólyomszerű mosolyt villantott 
rá, talán olvasott a gondolataiban. 

- Atyám! - kiáltott oda Kaidunak. 

- Hogy vannak a sebeid, leányom? 

-  Horzsolások - felelte.  Megbillent egy kicsit a 
nyeregben, de visszanyerte az egyensúlyát. 

- Kielégítő vadászat. 

- Köszönöm, atyám. 

- Gratulálok a  mingánodnak. Mondd meg nekik, 
elégedett vagyok. 

Kutulun ismét elvigyorodott, majd visszafordította a 
lovát, hogy visszamenjen a katonáihoz a gyilkos csatatérre. 

Josseran Tekudajra nézett. 

- Nem lesz baja? - kérdezte. 

- Tatár - morogta, mintha ez önmagában elég 
magyarázatul szolgált volna, és ezenkívül egy szót sem 
szólt, míg vissza nem lovagoltak a táborba. 


Ám a visszavezető úton Josseran egy újabb oldalukról is 
megismerhette tatár barátait. 

Williamet és Josserant Tekudaj jurtájába invitálták, hogy 
kumiszt igyanak, és megünnepeljék a vadászatot. Hirtelen 
mennydörgés remegtette meg a lábuk alatt a talajt. Gerel 
pánikszerűen a sarokba menekült, beásta magát egy halom 
állatbőr alá, míg Tekudaj asszonyai és gyermekei sikongva 
húzták össze magukat, a legfiatalabb az anyja szoknyája alá 
menekült. 

Tekudaj talpra pattant. Megragadta Williamet a vállánál 
fogva, és átlódította a jurtán, majd kirugdosta a bejárat 
lebernyegén át. 

Josseranhoz fordult. 

- Kifelé! Ki innen! 

Josseran döbbenten meredt a férfira. 

- Az istenek haragját hoztátok ránk! - kiáltotta Tekudaj. 


- Ez csak a vihar! - kiabálta túl Josseran a sistergő 
égszakadást. 
- Kifelé! - Tekudaj elrángatta őt a bejáratig, és ki 


tuszkolta az eső áztatta sárba. 

William a feketén hömpölygő felhőket nézte, haja nedves 
csomókba rendeződött az esőtől. 

- Ezeknek meg mi baja? 

Josseran megrázta a fejét. Felsegítette Williamet a 
karjánál fogva, és visszavonszolta magával a jurtájukba. 
Összebújtak a kis tűz mellett bőrig ázva, nedves köpenyük 
párásan gőzölgött. Hogyan érthetnék meg ezt a népet? A fél 
világot végigostorozták, meghódították Bagdadot, Moszkvát, 
Kijevet és Buharát, erre tessék: a pokrócaik alá bújnak 
rémülten, mint a gyerekek, mert megijednek a villámlástól. 

Csakugyan különös népek. 


XXX 


Egy dolog változatlanul zavarta, mindennap furdalta az 
oldalát, és mindenképp tudni akarta. Miért járna ez 
bármiféle következménnyel? - gondolta. De muszáj volt 
választ találnia. 

Nagyjából egy héttel a vihar után, az egyik reggelen 
történt; az ég jégkék színt öltött, a nap visszatükröződött a 
a Világ Tetején lévő hóról. Tekudajjal lovagolt a tábor fölötti 
dombon. Tekudajnál egy hosszú rúd végére erősített 
kötélhurok volt, amivel azokat a lovakat szokta befogni, 
amiket magukkal akartak vinni a következő útra, a 
hegyekbe. Nagy szakértelmet és erőt igényelt, hogy ezzel a 
módszerrel kelepcébe csalja az állatokat, mert a félvad 
jószágok egészen addig szabadon kószálhattak a sztyeppén, 
míg szükségük nem lett rájuk, és akkor aztán őrülten 
küzdöttek a rabság ellen. A völgy másik végében más 
lovasok is hasonló feladattal bajlódtak, huhogó kiáltásaik és 
a patadobogás visszhangot vertek a völgy falán. 

Josseran nagyot sóhajtott, mert tudta, most van az utolsó 
esélye, hogy végére járjon az igazságnak, bármilyen rosszul 
is fog esni neki. 

- Tekudaj, árulj el nekem valamit. Amikor elhatározod, 
hogy feleségül veszel valakit, muszáj neki...? - Elakadt a 
szava a megfelelő tatár szót keresvén, de rájött, hogy nem 
ismeri. 

Tekudaj a homlokát ráncolta. 

- Muszáj neki... mi? 

Josseran az ágyékára mutatott. 

- Mi van, ha nem vérzik egy kicsit? Az esküvő 
éjszakáján? 

- Azt akarod tudni, hogy a nőben a vérfátyolnak épnek 
kell-e lennie? - kérdezte Tekudaj. 

- Igen, erre gondoltam. 

- Természetesen nem. Az elég szégyenteljes lenne. 


Miért, te elvennél ilyen nőt? 

- Az én hazámban igen nagyra értékelik ezt az állapotot. 

- Akkor talán épp ezért nem tudjátok legyőzni a 
szaracénokat! 

Josseran legszívesebben kiütötte volna a nyeregből. Még 
csak egy kölyök, de már gúnyt űz belőle. 

- Azt hallottam - folytatta eltökélten -, hogy a ti 
asszonyaitok a lovaknak adják a szüzességüket. 

Tekudaj megzabolázta a lovát, és hátrafordult a 
nyeregben. 

- Hogy tudnák elveszteni másképp? 

- Ez nem zavar benneteket? 

- A vérfátyol megléte az olyan nő jele, aki keveset töltött 
lóháton. Ennélfogva jó lovas sem lehet, és nagy 
valószínűséggel teher lesz a férje nyakán. 

Josseran rámeredt. 

- A szüzességüket a nyeregben ülve veszítik el - mondta 
ki lassan, mint akinek derengeni kezdett a dolog lényege. 

- Igen - felelte Tekudaj hát persze. - Megrökönyödve 
bámult a barbárra, akinek háromszor-négyszer is el kellett 
ismételni teljesen egyszerű tényeket, hogy megértse. Jucsi 
meg azt mondta róla, hogy jó a felfogóképessége, és jól vág 
az esze! 

- A szüzességüket a nyeregben ülve veszítik el - 
ismételte meg Josseran még egyszer, és elmosolyodott. - 
Jó. Akkor haladjunk tovább. - Aztán a társa számára 
teljesen rejtélyes okból, hátravetette a fejét, és elkezdett 
éktelenül nevetni. 


XXXI 


Először nem ismerte fel őt. A lány egy vörös és bíborszínű 
köpenyt viselt, valamint egy bő sapkát hosszú lebernyeggel, 
mely eltakarta a nyakát. Homlokába fekete frufru lógott. 
Jobb kezében egy csörgődobot tartott, a balban egy 


rongycséplőt. Háttal lépett be a nagysátorba, monoton, 
mély kántálást mormogva. Odacsoszogott a sátor közepére, 
a két tűz közé, és térdre hullott. 

Maga mögé nyújtotta a kezét, és az egyik asszony 
odanyújtott neki egy pipát. Mélyet szívott belőle. 

- Hasis - motyogta Josseran az orra alatt. Ismerte a 
hasist Outremerből, ahol bizonyos szaracén szekták - a 
hasisinok, vagyis az asszaszinok - arra használták a szert, 
hogy lenyugtassák az idegeiket egy-egy megbízatás előtt. 

Néhány mély belégzés után Kutulun felváltva odament a 
jurta mindegyik sarkába, térdre borult, és egy kis korsóból a 
szellemeknek szolgáló áldozatul kancatejjel meghintette a 
földet. Azután visszament a sátor közepére, és kumiszt 
szórt a tűzre is a tűzhely szellemeinek. Végül kiment, és 
újabb áldozatot mutatott be a Kék Egbolt Szellemének. 

Amikor visszatért, lefeküdt a földre, és csak hevert 
remegő végtagokkal. Szeme fennakadt. 

- Az ördög a hatalmában tartja - sziszegte William. - 
Mondtam neked. Ez egy boszorkány. 

Jó keresztényhez híven Josseran is félt az ördög művétől, 
hisz az egyház számtalanszor figyelmeztette Belzebub 
hatalmára. Erezte, hogy kifut az arcából a vér. 

A jurtában sötét volt, a levegő elnehezült a tűzre szórt 
tömjén és a hasis édes, émelyítő szagától. Josseran 
körbejáratta a tekintetét az összegyűlt tatárokon, az ő 
ábrázatuk éppoly sápadt és rémült volt, mint a sajátja. Még 
a tűz előtt ülő Kaidu is remegett. 

Hosszúra nyúlt a csend. 

A lány végül megmoccant, és lassan talpra állt. Odament 
a tűzhöz, és kivette a megfeketedett báránycombot. 
Gondosan megvizsgálta, a réseket és a hasadásokat 
szemlélte. 

- Megidézi a fenevadat - suttogta William. 

- Szemfényvesztés ez. Nem több. 

William térdre rogyott, és megmarkolta a mellén az 
ezüstkeresztet. Maga elé tartotta, és zengő hangon 


recitálva belekezdett egy ördögűző imába. 

- Vigyétek ki innen - morogta Kaidu, mire két katonája 
megragadta Williamet a hóna alatt, és kivonszolták. 

A jurtában mindenki újra Kutulunra figyelt. 

- Mi a szellemek ítélete? - kérdezte Kaidu. 

- A szellemek azt mondják, megfelelő az idő az 
utazáshoz - felelte. 

Kaidu Josseranra nézett. 

- Hallod ezt, barbár? Holnap elindultok Karakorumba! 

Josseran alig hallott belőle bármit. Még mindig Kutulunt 
bámulta, aki visszahanyatlott a földre. Az egész teste 
remegett, mintha megszállta volna valami. 

Szent József heréire, gondolta. Egy boszorkány után 
epekedem! 

A sál úgy csattogott a nyakában, mint egy zászló. Kutulun 
mozdulatlanul ült a nyeregben, körülötte a húsz lovasból 
álló kíséret, mely átkalauzolja őket a Világ Tetején. Kaidu és 
Tekudaj is eljött, hogy búcsút intsen nekik. 

- Ki lesz a vezetőnk? - kérdezte Josseran. 

Kaidu a lánya felé bökött a fejével. 

- Kutulunnak gondja lesz rá, hogy épségben érkezzetek 
a Világ Közepére. 

Josseran érezte, hogy William pónija oldalba böki az 
övét. 

- A boszorkány fog vezetni minket? - sziszegte. 

- Ugy tűnik. 

- Akkor halálra vagyunk ítélve. Követeld, hogy adjanak 
mellénk egy másik kalauzt. 

- Nem vagyunk abban a helyzetben, hogy bármit is 
követeljünk. 

- Tedd meg! - csattant fel William. 

Josseran ráförmedt. 

- Ide hallgass, pap, én csak az akkói nagymester előtt 


borulok térdre, senki más előtt. Szóval ne merészelj nekem 
itt parancsolgatni! 

William a melléhez, nyúlt az ezüstkeresztért, és az arca 
elé tartotta. Belekezdett a miatyánkba. 

- Mit csinál? - érdeklődött Kaidu. 

- Ez egy ima a biztonságos utazásért - hazudta Josseran. 

- Megvan rá a saját módszerünk, hogy biztonságossá 
tegyük az utazást - mondta Kaidu, és  odabólintott 
Kutulunnak. 

A lány leszállt a nyeregből, és jelt adott az egyik nőnek a 
lovak körül álló csődületben. Az asszony előrelépett egy 
vödörnyi kancatejjel. Kutulun egy fa merőkanalat mártott a 
cseberbe, letérdepelt a fűre, és egy kis tejet hintett a földre 
a szellemeknek való felajánlásul. Azután egyenként 
odament mindegyik lovashoz, és tejet löttyintett a hátasaik 
fejére, kengyelére és farára. 

- Még több boszorkányság - motyogta William. 

Eszak felé lovagoltak ki a táborból. A nap hideg 
rézérmeként kúszott a Világ Teteje fölé; a levegő fagyos 
volt, égette a tüdejüket. Kutulun jobb felé vezette őket, a 
szerencsés irányba, aztán kelet felé fordultak, a nap felé. 
Josseran tisztában volt vele, hogy innentől kezdve olyan 
világba hatolnak be, ahol csak nagyon kevesen, még a 
mohamedán kereskedők se jártak. Utazásuk a sötétbe vitt, 
és a félelem olyan súllyal nehezedett rá, akár az ólom. 

Elkezdtek  vágtázni a pusztán át. Már majdnem 
megfeledkezett róla, mennyire szenvedett az Aleppőból ide 
vezető úton. Néhány óra után Josseran úgy érezte, mintha 
a gerince kirázkódott volna a feje tetején. Williamre 
pillantott, és észrevette, hogy a jó barát még nála is jobban 
kínlódik. A tatár nyergek nagyon keskenyek, elöl és hátul 
felíveltek, és fából készültek élénk színekben. Szemet 


gyönyörködtető volt rájuk nézni, de lovagolni bennük olyan 
érzés, mintha kövön ülne az ember. 

Kutulun előtte nyargalt. Az ő nyergét vastag, vörös 
bársony borította, a  nyeregkápa gombját  ékkövek 
díszítették. Combmagasságban ezüsttel szegecselték. Azon 
tűnődött, hogyan képes lovagolni benne. Valószínűleg 
kínszenvedés. De az is lehet, hogy combjának selymesebbik 
fele úgy megkeményedett, mint a bőr. Hát, gondolta 
mogorván, ez bizonyára olyan rejtély marad, aminek nem 
lesz módomban utánajárni. 

Hósapkás hegyek árnyékában lovagoltak, nyártól és 
ciprusoktól rügyező völgyekben és a hosszú tél után 
zöldellés előtt álló mezőkön át. Itt az emberek nem 
jurtákban laktak; kazahok és üzbégek voltak, akik négyzet 
alapú, lapos tetős házakban élnek. A házak kőből épültek, a 
falban nyűó repedéseket betömték szalmával, a tetőt 
faágakból, fűből és szárított sárból készítették. 

Az előttük tornyosuló szürke és fehér földsánc 
áthatolhatatlan gátnak tűnt. Tényleg át lehet kelni ezeken a 
szikla- és jégfalakon? 

Kétnapi kemény lovaglás után kanyargós ösvényen 
bejutottak az előhegységbe: dió- és borókaerdőkön keltek 
át, feljutottak a hegyi legelőkre, amit a kirgiz pásztorok 
fekete, kaptárszerű jurtái pettyeztek. A gulyások már 
felköltöztek a nyájukkal a magasabb völgyekben elterülő 
legelőkre. 

A hegyoldalban legelő juhok nem hasonlítottak a 
provence-i juhokra. Ezeknek hatalmas, csavart szarva volt, 
amelyek hossza néha egy ember magasságát is elérte. 
Megjelenésre inkább hasonlítottak no kecskére, kivéve az 
érdekes, vastag farkukat, mely úgy nézett ki, mint egy 
gyapjúból készült serpenyő. Josseran látott néhány ijesztő, 
nagy bundájú, óriási szarvú marhát is, amiket a tatárok 
jakoknak neveztek. 

Finom füstöt vettek észre a fenyvesekben, és megálltak 
egy magányos jurtánál.  Bambuszgyékényen száradó 


kecskesajtot láttak mellette. Kipányvázták a lovakat, és 
Kutulun úgy húzta félre a sátorbejárat lebernyegét, mintha 
csak otthon lenne. Valamennyien letelepedtek a jurtában, 
és a kirgiz pásztor felesége kecsketejet és szárított 
birkahúst hozott nekik. Azután Kutulun éppoly hirtelen 
talpra parancsolta őket, és néhány elsuttogott köszönő szó 
után visszaszálltak a nyeregbe, és folytatták útjukat. 

A keresztény szent ember összeesett. Hanyatt feküdt a 
fűben,  tekintélyessé terebélyesedett  arcszőrzete alól 
varázsigéket motyogott. A barbár mellé térdepelt, és a 
nyeregtáskájából megpróbált egy kis kumiszt csepegtetni a 
szájába. A lány még az életben nem látott ennyire össze 
nem illő párost. 

- Mi baja? - csattant fel. 

- Kimerült. 

- De még alig egy hete, hogy lovagiunk. 

- Nincs hozzászokva. 

- Ez a pápátok elég gyatrán válogatja meg a követeit. 

- Gyanítom, a jámborsága miatt esett rá a választása, 
nem a lovaglási tudománya miatt. 

- Hát ez elég nyilvánvaló. - A lány idegesen izgett- 
mozgott a nyeregben. Az apja természetesen megtisztelte 
azzal, hogy rábízta ezeknek a követeknek a kalauzolását, 
de igazából szívesen lemondott volna erről a 
megtiszteltetésről. Tartott a rőt férfitól meg a varjútól. 
Almaiban behatolt a jövőbe, és sötét történeteket olvasott 
ki belőle e kettőről. 

- Muszáj továbbmennünk. 

- Egész hajnalban lovagoltunk - vetette ellen Josseran. 

- Ha állandóan megállunk, soha nem fogunk odaérni. A 
sámánod egy puhány. 

William nagy nehezen megpróbált felülni. 

- Indulnunk kell? - Inkább beletörődés csendült ki a 


hangjából, semmint ellenkezés. 

Josseran bólintott. 

- Ugy tűnik, nincs idő pihenésre. 

- Akkor Isten majd erőt ad, hogy megtegyük, ami a 
dolgunk. - Megragadta Josseran karját, és talpra 
kecmergett. 

A pónijukat egy közeli pisztáciafához kötötték. William 
lova dobbantott egyet a patájával, még mindig gyanakodva 
fogadta az idegen szagát; amikor pedig megérezte, hogy 
William keze a farára csap, rémülten hátrálni kezdett, és 
olyan erőset rántott a gyeplőn, hogy elszakadt. Elvágtatott, 
de közben Williamet a földre terítette. 

Kutulun figyelmeztetőleg felkiáltott, majd üldözőbe vette 
a réten át. Ötszáz lépésen belül utolérte a rémült jószágot, 
és Josseran látta, ahogy fürgén kihajol a nyeregből, s 
elkapja a kötőféket, hogy megzabolázza. 

Amikor visszatért, William még mindig a földön ült, 
sápadtan a rémülettől, és a vállát markolászva. A többi 
tatár hahotázva állt körülötte. Nagyszerűen szórakoztak az 
iménti jeleneten. 

Kutulun mindössze haragot érzett. Most még röhögnek 
rajta, de lehet, hogy idővel valami kevésbé szórakoztatót 
fog művelni. 

- Nem esett baja? 

- Csontja nem törött - válaszolta Josseran. 

- Szerencséje van. Kérlek, emlékeztesd rá, hogy mindig 
bal oldalról szálljon fel a nyeregbe, ahogy mutattam neki. A 
ló nyugton marad, ha balról közelíti meg. 

- Szerintem most már nem felejti el. 

- Remélem. Lovagolni nem tud, emberi nyelven nem 
beszél, az ereje nem több, mint egy gyermeké. Egy nap 
még szerencsétlenséget hoz ránk, barbár! 

- O szent ember, nem egy lovag! - felelte Josseran, 
váratlanul a szerzetes védelmére sietve. - Es ne szólíts 
engem barbárnak! A nevem Josseran! 

Végül mégiscsak sikerült kihoznia a sodrából. Pazar. A 


lány hangulata lecsillapodott. 

- Jossz-rán, a barbár - mondta nevetve, és elfordította a 
lovát. 

William elhelyezkedett a nyeregben. 

- Meg ne halj nekem, pap - mondta Josseran a fogát 
csikorgatva. - Az én védelmem alatt állsz. 

- Isten vezérel és óv mindennap. Ne félts te engem. 

- Nem téged féltelek. Csak nem szeretek kudarcot vallani 
a kötelességem teljesítése közben. 

- Ahogy én sem az enyémben, templomos. 

Josseran figyelte, ahogy a szerzetes elcsigázva 
előreösztökéli a lovát. Ugy ül a nyeregben, mint majom a 
köszörűkövön. A szíve a pápáé, de a valaga egyértelműen a 
Fenevadé. 

Első éjszaka egy kazah pásztor jurtájában aludtak. Habár 
tavasz volt, éjszaka még mindig keservesen lehűlt a levegő, 
és míg Josseran Williammel egy halom szőrme alá bújt, a 
tatárok a szőnyegen feküdtek, és csupán a 
nemezköpönyegüket húzták magukra, hogy 
megmelegedjenek. A zekéjük ujját le tudták hajtani az 
ujjaik végéig, és ez elegendő védelemül szolgált, hogy a 
leghidegebb éjszakán se fagyjon meg a kezük. 

Ok voltak a legegyszerűbb emberek, akiket valaha látott, 
mert bár a fél világot meghódították, még mindig 
nomádként éltek. Mindent, amire a túléléshez szükségük 
volt, magukkal hordoztak: egy horgászhorgot madzaggal; 
két bőrpalackot, az egyiket a víznek, a másikat a 
kumisznak; egy szőrmesisakot és báránybőr köpenyt; és 
egy reszelőt, amivel a nyilaikat élezték. Kutulun két 
lovasánál egy kis selyemsátor és egy vékony irha is volt 
sátoraljzatnak, ha netán saját maguknak kellene 
menedéket készíteni éjszakára. 


Felkapaszkodtak a völgyek smaragdzöld  legelőire, 
vándorkövek és sziklaomlások közt keresve az ösvényt, 
mely sebes patakok és szirtek között kígyózott. Egyszer 
még egy vízesésen is átkeltek, mely gyöngyözve hullott alá 
a kékesszürke hegyoldalon. 

A tavasz iszapos, vérszínű zuhatagokká árasztotta a 
folyókat, és a tatárok a tehénbendőből készült, úszó 
nyeregtáskáik segítségével gázoltak át a dühöngő áradaton. 
Néha arra kényszerültek, hogy többször is átkeljenek 
ugyanazon a folyón, mert kanyarogva szelte át a völgyeket. 

Josseran a körülöttük elterülő fagyos pusztaságot 
bámulta. Még csupán néhány sziklafolt és zuzmó kezdett 
előtünedezni a szélfútta hó alól. 

- Ti ezt már tavasznak hívjátok? - kérdezte Kutulunt. 

- El sem tudod képzelni, milyen a tél a Világ Tetején. 
Muszáj mindennap erőltetett tempót diktálnunk, ha időben 
oda akarunk érni Karakorumba, hogy még vissza is tudjatok 
jönni. Ezeken a hágókon ökölcsapásként sújt le a havazás, 
és ha az ujjai összezárulnak, semmi sem jut ki belőle többé. 

A vénember a jobb kezét a bal vállára tette, és azt 
mormolta: 

- Rahames. 

A ház asszonya összecsapta maga előtt a két kezét, és 
meghajolt. Férjéhez hasonlóan bélelt, vörösesbarna 
zubbonyt viselt a buggyos nadrágja és felkunkorodó orrú 
bőrcsizmája fölött. Fejére selyemsálat tekert, mely a vállára 
lógott. 

A férje volt a manap, az apró falu vezére, amire az 
eldugott völgyben bukkantak. Betessékelte őket a házába. 
Odabent nem voltak bútorok, csak skarlátpiros és kék 
mintákkal gazdagon szőtt szőnyegekkel letakart földhalmok. 
A földet és a falakat még több vastag nemézszőnyeg 
borította. Két fiatal lány lépett be savanyú tejjel teli 


edényekkel és vastag, kör alakú kovásztalan kenyerekkel. A 
tatárok törtek a kenyérből, belemártották a savanyú tejbe, 
és elkezdtek enni. Kutulun jelzett Josserannak és 
Williamnek, hogy tegyenek ők is hasonlóképpen. 

William alig evett a kenyérből. A tűz mellett kuporgó, 
reszkető alakja nyomorúságos látványt nyújtott. Az orra 
kivörösödött a hidegtől és a nedvességtől, mint egy kutyáé. 
Amikor meghozták a gőzölgő főételt, a manap, talán mert 
megsajnálta, egy hatalmas darab főtt ürühúst rakott a 
tálkájába, és a tetejére dobott egy galuskát, ami akkora 
volt, mint egy jókora narancs. 

Mutatta neki, hogy egyen. 

A tatárokat nem kellett noszogatni. Elővették a késüket, 
és elkezdték tépkedni a húst. Josseran szintúgy. William 
meg csak ült ott a tálat bámulva. 

- A szent emberednek ennie kéne, különben megsérti a 
manapot - mondta Kutulun. 

Hogy tudnám elmagyarázni neki a nagyböjtöt? - gondolta 
Josseran. Fogával farkaséhesen tépkedte saját darab 
birkáját. Ez az elviselhetetlen pap pedig hogy képes kibírni 
élelem nélkül? 

- Szent időszakban járunk - közölte Josseran. - 
Akárcsak a ramadán. Csak egy kevés kenyeret és egy kis 
vizet vehet magához. 

Kutulun megrázta a fejét. 

- Különösebben nem érdekel, ha meghal, de se nem 
igazságos, se nem helyes, hogy csak azért keljünk át a 
hegyeken, hogy a túloldalon fekvő völgyben eltemessük őt. 

- Semmit nem mondhatok, amivel ráijeszthetnék. Nem 
hallgat rám. 

A lány Josserant vizslatta a tálka pereme fölött, 
miközben ivott egy kis meleg kecsketejet. 

- Mi tiszteljük a sámánjainkat. Te viszont megveted őt. 

- A fogadalmam köt, hogy megóvjam őt. De kedvelnem 
nem kell. 

- Ez őszinte volt. 


William felnézett szánalmas elmélkedéséből a tűz mellől. 

- Miről beszélgetsz azzal a boszorkánnyal? 

- Arra kíváncsi, hogy miért nem eszel. 

- Nem kéne társalognod vele. Veszélybe sodrod a 
lelkedet. 

- Talán boszorkány, mint mondod, de attól még az 
életünk a kezében van. Bárdolatlanság lenne nem szólni 
hozzá, nem gondolod? 

- Az életünk az Ur kezében van. 

- Kétlem, hogy ő ismerné az utat ezeken a hegyeken át 
- motyogta Josseran, de William nem hallotta. 

Kutulun a fejét oldalra hajtva hallgatta a beszélgetést. 

- Te az ő hitét vallód? 

Josseran megérintette a nyakában lógó keresztet, és 
Simon barátjára gondolt. 

- Hitem Jézus Krisztushoz köt. 

- De a hited hozzá is köt? - bökött a fejével William felé. 
Josseran nem válaszolt a kérdésre. - Ennek a Jézusnak 
Karakorumban is vannak követői - árulta el a lány. 

A férfi meglepetten bámult rá. Tehát tényleg igazak a 
tatárok között élő keresztényekről szóló pletykák, melyek 
visszaszivárogtak Akkóba? ; 

- A nagykán udvarában ismerik az Ur Jézust? 

- A kánok kánja az összes vallást ismeri. Csak a barbárok 
ismernek egyetlen istent. 

Josseran nem vett tudomást a szándékos szurkálódásról. 

- Sokan ismerik a mi Urunkat? 

- . Amikor majd megérkezel a Világ  Közepére, 
meggyőződhetsz róla magad. 

Josseran nem sejtette, mennyire szavahihető ez a 
pogány hercegnő. Csak gúnyolódik vele, vagy tényleg van 
alapja az állításainak? 

- Apám azt mondja, a szent embered nem ért a 
mágiához - mondta Kutulun. 

Josseran megrázta a fejét. 

- Akkor mi haszna sámánként? 


- Nem kell mágiát használnia. Ő Isten felkent 
eszközeként jár a földön. Ha akarom, elmondhatom neki a 
bűneimet, ő pedig az isteni megbocsátást nyújthatná 
nekem. 

- Megbocsátást mire? 

- A dolgokra, melyeket helytelenül követtem el. 

- Ugy érted, a hibákra. Istenre van szükséged, hogy 
megmondja, nem baj, ha hibáztál? 

- Isten szándékát is tolmácsolja nekünk. 

Ez meglepte Kutulunt. nő 

- Az istenek szándékát megérteni egyszerű dolog. Azok 
mellé állnak, akik győzedelmeskednek. 

Cáfolhatatlan logika volt, úgy vélte. Még a pápa is azt 
mondta, hogy győzelmeiket Istennek köszönhetik, és a 
vereségeikért a bűneik a hibásak. Talán mindennek ellenére 
mégsem különböznek annyira. 

- Te a néped sámánja vagy - mondta. - Ezek szerint 
tudsz varázsolni? 

- Néha előjeleket látok a jövőből. Ez a tehetség csak 
keveseknek adatik meg. A népünk között engem tartanak a 
legjobbnak. 

- Ezért választottak, hogy te vezess át minket a 
hegyeken? 

- Nem. Atyám azért rendelkezett így, mert jó vezető 
vagyok, és értek a lovakhoz. 

- Miért nem Tekudajt választotta? 

- Nem bízol bennem, mert nő vagyok? - Miután a férfi 
habozott a válasszal, hozzátette: - Nem én kívántam, hogy 
titeket vezesselek. Parancsba kaptam. Ugyan miért vágynék 
barbárok társaságára? 

Ugy látta, megbántotta a lányt. Elfordult tőle, hogy 
inkább a társaival diskuráljon. Trágár társalgás volt, 
Williamet hasonlítgatták gorombán a lovához. 

Miután elvitték az ételt, a manap elővett egy furulyát, 
mely egy sas üreges csontjából készült. Játszani kezdett 
rajta. Egy másik férfi is csatlakozott hozzá egy koboznak 


látszó hangszeren; gyönyörű eszköz volt, elefántcsont 
berakásos testét egy darab rózsafából faragták ki. Kutulun 
tapsolt, velük nevetett és énekelt, a tűz fénye árnyékba 
vonta az arcélét. 

Ahogy Josseran figyelte őt, nem először jutott eszébe, 
milyen lehet egy tatár nővel hálni. Nem volt kétsége felőle, 
hogy nem közömbös a lány iránt, nem úgy, mint a genovai 
és velencei szajhák iránt, Azon mélázott, miért gyötri magát 
ilyen gondolatokkal. Végül is úgysem történhet meg. 

Aznap éjjel Josseran és William a tatárokkal a manap 
jurtájában aludt bélelt takarókba bugyolálva, lábukat a tűz 
felé tartva. A tudat, hogy Kutulun mindössze néhány 
lépésnyire húzta meg magát, igencsak megnehezítette a 
pihenést, s hiába volt kimerült, csak nem tudott elaludni. Az 
értelem és a szenvedély heves csatát vívott benne. 

A becsületéért vitába szállt önmagával. A becsületemen 
immár vér és kéjvágy is foltot ejtett, gondolta. Oda a 
becsületem! Most még inkább be akarom szennyezni 
magam, és egy pogány tatárral akarok összeállni? 

A templomosok törvénye szerint engedelmességet és 
szüzességet fogadtam; ráadásul szent feladattal bíztak meg, 
ami megmentheti a Szentföldet a szaracénoktól. Mégis csak 
az jár a fejemben, hogyan tudnék együtt hálni egy tatárral? 

Te már túl vagy a megváltáson, Josseran Sarrazini. De 
talán a megváltáson túl lenni azt jelenti, hogy a kárhozaton 
is túl vagyok. Az Uristen egyfolytában kergetett ebben az 
utóbbi öt évben, és idekinn, a sztyeppén már nem érzem, 
hogy forró leheletével a nyakamba liheg. Ha nem lenne ez a 
pap, talán végre meg is szabadulhatnék tőle. 

A felhők hömpölyögve-kavarogva szálltak alá a csúcsokról, 
akár a füst, a föld pedig palává vált a talpuk alatt. A világból 
eltűntek a színek. 


A felhők közti réseken alkalmanként fehér tornyokat 
pillantottak meg, melyek csakhamar köddé váltak újra. A 
szirtekről sasok figyelték őket, vagy éppenséggel a hágók 
terelte, dermesztő szélben vitorláztak. 

Pónijuk patái meg-megcsúsztak a kőtörmeléken, s 
olyankor szikladarabok bukfenceztek alá a mélységbe, és 
sosem hallották a zuhanásukat. A lovak zihálva kapkodták a 
levegőt, és ahogy felértek egy gerinc tetejére, kénytelenek 
voltak leszállni a nyeregből, hogy csattogva-csúszkálva 
levezessék a bestiákat a túloldalon fekvő völgybe. 

Egyre magasabbra másztak. 

Egyik este, ahogy felértek egy magas hágóra, a felhők 
szétváltak. Josseran lenézett, és mélyen maguk mögött a 
kazah pásztorok magányos fennsíkjait látta. Azután a 
szürke felhők és a puha hó függönyként zárult köréjük újra, 
s magukra maradtak a palához koccanó patákkal, William 
hangjával, ahogy a visszhangos hegyi hágóknak kiabálja 
imáit, és egy farkas távoli vonításával. Az ösvény mellett 
egy rég holt ló csontjai porladtak a hóban. 

A Világ Teteje még mindig jóval fölöttük magasodott, 
hidegen és fenyegetően. 

Amikor az erdőhatár fölé értek, már nem találtak fát, 
amihez kikössék az állatokat. Ezért hát  Kutulun 
elmagyarázta Josserannak és Williamnek, hogyan kössék a 
kantárt béklyóként a lovak mellső lábára, aztán megmutatta 
nekik a sajátos gyorskioldású csomót, amit a tatárok 
használnak. A lovak látszólag már hozzászoktak ehhez az 
eljáráshoz.  Josseran egyszer sem tapasztalta, hogy 
bármelyik tatár póni tiltakozott volna a lába megbéklyózása 
ellen. 

Josserant meglepte a tatárok és lovaik közti kapcsolat. 
Bár kivétel nélkül a legjobb lovasok voltak, akikkel valaha 
találkozott, semmiféle erős köteléket nem alakítottak ki a 


hátasaikkal, mint például a keresztény vagy szaracén 
lovagok tették. A makacs lóval nem bántak kegyetlenül, 
miképp egy jobb állat iránt sem tanúsítottak kivételes 
szeretetet. Nem beszéltek hozzájuk, nem simogatták és 
sehogy nem bátorították őket. A napi menetet követően 
egyszerűen csak jól lecsutakolták a lovakat egy fakaparóval, 
hogy levakarják a megszáradt izzadságot, majd a béklyóval 
szabadjára engedték őket, hogy táplálékot keressenek 
maguknak, mert a tatárok nem kerestek ennivalót a 
pónijuknak még hóesésben sem. 

Josseran viszont egyfolytában aggódott Kiszmetért. Nem 
hitte, hogy sokáig fogja húzni idefenn. 

Most már a magaslati völgyekben jártak, ahová még a 
szívósabb tádzsikok vagy kirgizek sem merészkedtek. Az 
utóbbi néhány éjszakán tákolt vászonsátrak alatt húzták 
meg magukat. A  nyeregtáskákból alacsony sáncot 
halmoztak fel a betolakodó szél és hó ellen. Ma éjjel, ahogy 
a nap lebukott a Világ Teteje alá, Kiszmet szánalmasan 
dideregve ácsorgott. Ehezett, már csak árnyéka volt egy 
lónak, csontja kilátszott a bőre alól. Ahogy a szirtek 
árnyéka lassan elkezdett felé kúszni, rándult egyet az 
utolsó napsugarakban, és szűkölni kezdett, mikor Josseran 
megsimogatta vézna nyakát. 

Néhány vigasztaló szót súgott a kanca fülébe, s tudta, 
hacsak gyorsan le nem jutnak erről a hegyről, elveszíti a 
jószágot. § 

- Már nincs messze, derék Kiszmetem. Orizd meg a 
bátorságodat. Nemsokára füves réteken legelhetsz, és 
meleg napsugarak cirógatják a tomporodat. Maradj bátor. 

- Mit csinálsz? 

Körbenézett. Kutulun volt az. 

- Szenved. 

- Ez egy ló. 

- Kiszmet öt éve velem van. Azóta a társam, hogy a 
lábamat Outremerbe tettem. 

- Kiszmet? 


- Ez a neve, én adtam neki - felelte a ló orrát simogatva. 
- Mohamedán név. Azt jelenti, , végzet". 

- A neve? 

- Igen, a neve. 

Kutulun úgy nézett rá, mint valami eszementre, akit 
azon kapnak, hogy a saját ürülékével játszik. 

- Ti nem adtok nevet a lovaitoknak? 

- Ti elnevezitek a felhőket is? 

- Egy ló más. 

- A ló az ló. A birkáitokhoz meg a marháitokhoz is 
beszéltek? 

Talán csak ugratta, de közben megpróbálta megérteni is 
őt. 

A tatárok között egyedül ő volt rá őszintén kíváncsi. Bár 
megtanulta a nyelvüket, és már könnyedén tudott 
kommunikálni velük, nem tettek fel neki kérdéseket őt 
magát és az országát illetően, ahogy Kutulun tette. Nyers 
passzivitással törődtek bele a jelenlétébe. 

- A szent embereiteket megveted, ugyanakkor a lovaidat 
szereted. Nehezen érthető népek vagytok. - Megfordult, és 
visszanézett a táborukra: vászondarabok csapdostak a 
hegyi szélben, szánalmas éjjeli menedékük elemei. A lány 
Williamet figyelte, ahogy a nyeregtáskával bajlódik, nekidőlt 
a szélnek, miközben a sátor irányába támolygott. 

- Mi van abban a batyuban, ami oly értékes számára? 

- Ajándék a nagykánotoknak. 

- Arany? 

- Nem, nem arany. - Tudta, hogy a szerzetes egy 
mívesen kidolgozott Bibliát és zsoltároskönyvet hozott 
magával hivatásának nélkülözhetetlen jelvényeivel: a 
misekönyvvel, a liturgikus karinggel és az ezüst 
tömjénezővel. Ugy vigyázott rájuk, mintha a legértékesebb 
kincsek lennének a világon; különösen a Bibliára, mert az 
egyházon kívül senki tulajdonában nem lehetett sem 0-, 
sem — Ujtestamentum. Maga Josseran is csak egy 
breviáriummal és egy hóráskönyvvel rendelkezett. 


- Miért félti így őket? Ha meg akartunk volna gyilkolni 
titeket a  csecsebecséitekért, már egy holddal ezelőtt 
megtettük volna, amikor még normális körülmények között 
voltunk. 

- Nem tudom - válaszolta Josseran. - Az egyetlen 
értékes dolog, amije van, az ezüstből készült füstölő. 

A lány elgondolkozva bólintott. 

- Kétlem, hogy az új kánunk le lesz tőle nyűgözve. A 
kurultáj után dúskálni fog az ezüst- és aranyhalmokban. 

- William abban reménykedik, hogy a vallásunkkal fogja 
lenyűgözni őt. , 

- Varázslat nélkül? - Kételkedőnek tűnt. Epp akkor 
fordult oda, amikor a férfi megingott és elesett a jégen. - 
Még a sepregetőket sem fogja lenyűgözni. Már ha 
egyáltalán eljut Karakorumba, amit nem nagyon tudok 
elképzelni. 

- Alábecsülöd őt. Ő éppúgy élvezi a szenvedést, ahogy te 
a kancatejeteket. Őt az ösztökéli előre. Oda fog érni. 

- Láthatnám ezt a Bibliát? - kérdezte a lány hirtelen. 

- William testvért kell megkérdezned. 

- Ugyis visszautasítana. De nem tenné, ha te kérnéd tőle 
a nevemben. 

- En? Azt hiszi, én vagyok az ördög. Nekem biztosan 
nem adja oda. Nagyon féltékenyen óvja. 

- Mondd meg neki, hogy eljött az idő, hogy lenyűgözzön 
egy tatár hercegnőt. 

Josseran elmélázott, mennyire lenne csábító ez a 
lehetőség, hiszen William nem tatár hercegnőnek, hanem 
egy tatár boszorkánynak tartotta a lányt. 

- Meglátom, mit tehetek. 

A férfi szemérmetlenül a lányra meredt. A szépségéből 
oly sokat, vagy legalábbis az általa képzelt szépséget 
eltakarták a lány szőrméi. De valóban eltakarták-e? 
Kíváncsi volt ugyan a testére is, de őt igazán a szeme 
tartotta fogva. Amikor ránézett, úgy érezte, mintha 
egyenesen a leikébe látna. 


- Tényleg látod a jövőt? - kérdezte tőle. 

- Sok mindent látok, néha a jelenben, néha pedig 
olyanokat, melyek csak ezután történnek meg. Nem én 
akarom így. Nem tudom irányítani az adományomat. 

Adomány! - gondolta Josseran. Frankhonban a papok 
nem adománynak neveznék. Máglyára küldenének érte, és 
megégetnének! 

Hirtelen leszállt a sötétség, és magukra maradtak a 
gyászosan süvöltő széllel. 

- Késő van. Ellenőriznem kell az őrséget. Nyugodtan 
befejezheted a lovaddal való társalgást. Talán később 
elmesélhetnéd, mit gondol. 

Azzal felnevetett és elsétált. 

A Világ Tetejét csak néhány hétre látogatta meg a nyár, és 
ilyen kora tavasszal még semmi sem nőtt. Csak a 
nyugtalan, zord, havas szél zúgott és sóhajtozott órákon 
keresztül, felőrölve az idegeket. 

A viharral birkózva időnként át kellett rángatni a lovakat 
egy-egy hótorlaszon, miközben egy sor barázdát követtek, 
melyek egyre csak kígyóztak feljebb és feljebb, egy 
meredek sziklagerinc felé. A levegő itt már ritka volt, és úgy 
látszott, William az ájulás szélén van. Az arca elkékült, 
zihálva kapkodta a levegőt. 

A szél kitartó, fáradhatatlan ellenfélnek bizonyult. 
Josseran sem beszélni, sem gondolkodni nem tudott tőle. 
Nap mint nap láthatatlan  ökölcsapásokkal próbálta 
megfutamítani őket, hogy visszaforduljanak. 

Az egyik délután egy pillanatra eloszlottak a felhők, és a 
völgy  lúloldalán megpillantották a föld  pala- és 
vörösesbarna színű sebhelyeit a gleccserek kékesfehér 
tömbjébe vájva. Egy okkersárga folyó, mely érként 
tekergeti a pala és jég sáros csuszamlásai között, árnyékos, 


zöld völgyek összefércelt abrosza felé kanyargott, ami 
nagyjából egy mérfölddel alattuk terült el. 

Olyan volt, mintha a mennyországból pillantanának le a 
földre. 

Kutulun megfordult a nyeregben, sálja csapkodott a 
szélben. 

- Látod? - kiabálta. - A Világ Teteje! 

Josseran még sosem érezte magát ilyen kicsinek. Ezek 
már isteni léptékek, gondolta. Hosszúság és szélesség, 
ahogyan Ö méri. Ez maga a nyers vallás. 

Idefenn nagyon messze vagyok attól az embertől, akinek 
gondoltam magam. Minden egyes nappal úgy érzem, újabb 
és újabb darabkát vetkezek le magamról, mígnem idegenné 
válók saját magam előtt is. Itt már nem köt fogadalom, nem 
vagyok az egyház szolgája, féktelen és istenkáromló 
gondolataim támadnak. Utazásunk vad szabadságérzettel 
ajándékozott meg. 

Williamre pillantott, aki a lovára roskadt, a kámzsa 
csuklyája eltakarta az arcát. 

- Itt aztán messze vagyunk Krisztustól! - kiáltotta oda 
neki. 

- Soha senki sem távolodhat el Krisztustól, templomos! - 
üvöltötte túl a vihart. - Még itt is Isten keze vezet és 
oltalmaz bennünket! 

Tévedsz, gondolta Josseran. Az itt lakozó istennek nincs 
uralma fölöttem. 

A holttest megfeketedett a fagyban. A szeme hiányzott, 
madarak csipkedték ki, a beleit állatok nyitották fel. A 
ködön át egy pillanatra tűnt fel fölöttük. Egy szirtre rakták 
az ösvény fölé, az egyik karja mereven átlógott a szikla 
peremén. Lehetetlen volt megmondani, hogy férfi vagy nő 
teteme. 

- Szent József heréire, ez meg micsoda? - motyogta 


Josseran. 

- Ez a szokás - felelte Kutulun. - A völgyben a férgeknek 
adjuk a halottainkat. A magas hágókon lakók az isteneikre 
bízzák a sajátjaikat. 

William keresztet vetett. 

- Pogányok - köpte a szót. 

Még két holttestet láttak a bomlás különböző fázisaiban. 
Másnap, ahogy épp egy szűk szoroson keltek át egy fekete, 
fagytól repedezett sziklaököl alatt, Josseran meghallotta, 
hogy valami zuhan, és ordítva figyelmeztette őket, mert azt 
hitte, sziklaomlás. Mögötte apró kavicsok záporával kísérve, 
valami William vállára hullott. Szakasztott úgy nézett ki, 
mint egy óriási fekete pók. William felsikoltott, mire a 
pónija megijedt, megcsúszott a lába alatti törmeléken, és 
majdnem ledobta őt. 

Josseran, aki a legközelebb volt hozzá, visszafordította 
Kiszmetet a szűk ösvényen, elkapta William hátasának a 
gyeplőjét, és megnyugtatta az állatot. 

William a rothadófélben lévő dologra meredt, ami a húsz 
lépéssel fölöttük fekvő, számukra láthatatlan holttestből 
pottyant rá. 

- Tessék, William testvér - mondta Josseran. - Itt van 
Isten keze. 

Harsogó nevetése visszhangot vert a magányos hegyi 
ösvényeken. 


XXXVI 


Josseran a nap felé fordította az arcát, ami nem árasztott 
meleget. A romok sötéten derengtek fölöttük. Az 
erődítmény elporladt az évszázadok alatt, s mára a bérc 
fokán mindössze néhány roskatag fal maradt a sártéglából 
épült falakból, elfeledett rendeltetése testamentumaként. 
Josseran a magányos férfiakra gondolt, akik hajdan ott 
szolgáltak. 


Kutulun megfékezte a lovát mellette. 

- Mi ez a hely? - tudakolta tőle. 

- Naptoronynak hívják - felelte a lány. 

Lépésre fogta a lovat, és bevezette a szurdokba. Josseran 
követte. Az ösvény eltűnt a szikla fekete árnyékában. 

- A legenda szerint réges-régen egy nagy kán úgy 
intézte, hogy hozzáadja a lányát egy herceghez, aki ennek 
a hegységnek a túloldalán élt. De itt banditák rejtőzködtek, 
és az út nem volt biztonságos. Ezért idehozták a toronyba a 
szolgálóleányok társaságában. A szoros mindkét végén 
lovas őrök posztoltak, míg a hercegre vártak, hogy 
megérkezzen a kíséretével, és továbbszállítsák a leányt. Am 
amikor végre beállított, hogy kikérje őt, rájött, hogy a lány 
gyermeket vár. 

- Az őrök? - kérdezte Josseran. 

- Talán. 

— Mi lett vele? 

- A szolgálóleányokat a kán elé állították, és 
megesküdtek, hogy egy férfi sem érintette a hercegnőt, de 
mindennap délidőben leszállt egy istenség lóháton a 
fellegekből, hogy vele háljon. Azt állították, a gyermek a 
Nap fia. 

- Es a kán elhitte a mesét? 

- Te talán nem hiszed, hogy egy isten képes egy nővel 
hálni, hogy nekiadja a magvát? 

Josseran elnevette magát. 

- En csak egyetlen módját ismerem egy kisbaba 
nemzésének. 

Aztán eszébe jutott a saját hite, és a torkára forrt a 
nevetés. Talán én magam nem egy ugyanilyen legendában 
hiszek? - gondolta. S nem épp ez a saját hitem sarokköve? 
Kényelmetlenül visszapillantott a toronyra, majd Williamre. 

Minél tovább utazom e barbár vidéken, annál inkább 
elfeledem önmagamat. Ha eltévednék, soha vissza nem 
találnék a kereszténységhez. 

Es talán nem is akarnék. 

Éjjel az ezüstszínű hold fagyosan ragyogott a fekete 
hegységre. Egy hirtelen támadt széllökés csapkodni kezdte 
a sátorponyvát, és egy darab hó kúszott végig a nyakán a 
köpenye csuklyája alatt. 

William vacogott mellette. 

- Kutulun azt mondja, hogy a hegység túloldalán 
keresztények élnek - mondta Josseran. 

- Mikor közölte ezt veled? 

- Néhány nappal ezelőtt. 

- Miért nem mondtad már korábban? 

- Mert most mondom. 

- János pap az? 

- Nem tudom. Csak annyit mondott, hogy Karakorumban 
már ismerik a vallásunkat, és az udvarban vannak, akik 
gyakorolják is. 

Williamnek eltartott egy darabig, míg megfogalmazta a 
választ; a hideg lelassította a gondolkodását. 

- Mondtam neked, templomos, hogy Isten vezet minket. 

- A hitünk tanairól is értekeztünk, és hangot adott azon 
vágyának, hogy látni szeretné az evangéliumokat - mondta 
Josseran. 

- Te beszéltél a boszorkánynak a birtokomban lévő Szent 
Bibliáról? Mi célból tetted? 

- Erdekli a vallásunk. 

- Nem érhet hozzá! Be fogja szennyezi! 

A sátor falán nyíló lyukon át Josseran észrevett egy 
csillagot, mely az égből hullott alá, csóvát húzva maga után. 

- Talán ő lehet az első, akit megtérítesz - mondta. 

- Ez egy boszorkány, és számára már nincs megváltás. 

- Dehogy boszorkány. 

- Csak nem szakértő lettél most már a témában? 

- Egyszerűen csak kíváncsi a szent könyvünkre - 
jelentette ki Josseran, egyre ingerültebbnek érezve magát. 


- Talán Isten szava csak azokra hat jótékonyan, akik látják? 

- Te belebolondultál ebbe a nőbe! 

Josseran érezte, hogy az igazság úgy sújt le rá, mint egy 
ökölcsapás. 

- A fene essen beléd! - mondta. 

Hátat fordított a papnak, és bebújt a prémek alá. Ahogy 
behunyta a szemét, Kutulunra gondolt, miként minden este 
a sötétben. Williamnek igaza volt. Eljött Frankhonból, hogy 
megváltásra leljen Outremerben, erre most, ahogy William 
fogalmazott, belebolondult egy boszorkányba. Talán nem is 
létezik megváltás, a magamfajta embernek semmiképp. A 
pokolra jutok. De amikor olyan hideg van, mint jelenleg, 
elég nehezére esik rettegni a tűztől. 

Ma a felhők felett jártak. A színtelen égbolton hidegen 
függött a nap. Ugy érezte, mintha máris a mennyországban 
lennének. 

Hatalmas kőtömbök birodalmába jutottak, óriások 
játszóterére. Hegyek csipkézett citadellái és gleccserek 
tekintélyes jégfolyamai vették körül őket. Itt még a 
sziklákat is széthasította a fagy. Kutulun azt mondta neki, 
ez a legmagasabb hely a világon; s csakugyan, már napok 
óta utaztak úgy, hogy nem láttak semmiféle települést, sem 
egy magányos lelket, habár Josseran egyszer felnézett, és 
észrevett egy pár hópárducot, amint éber, mogyoróbarna 
szemükkel pislogás nélkül figyelik őt egy párkányról. 

További társaságot csak a farkasok nyújtottak, akiket 
ritkán pillantottak meg, de magányos vonyításuk gyászosan 
hasított bele az éjszakába. 

Az aludttejen éltek, amit a tatárok hoztak magukkal. 
Kutulun elmagyarázta neki, hogyan készül: felforralják a 
kanca tejét, aztán lefölözik, míg krémszerű nem lesz, majd 
a maradékot kiteszik a napra száradni. Néhány nap alatt 


habkőszínűre — és  állagúra keményszik. Hosszabb 
expedíciókra a tatárok tízfontnyit visznek magukkal ebből 
az aludttejből a nyeregtáskájukban. Ha kérdéses, hogy 
helyben élelemhez jutnak-e, félfontnyit beleraknak a 
bőrtömlőbe, amit a nyergen tartanak, és a nap végére a 
lovaglással járó ringatózás kásás állagúvá változtatja, amit 
megesznek. 

Sosem jutott belőle elég. Az egyik nap végén, a nehéz 
kapaszkodás után látta, hogy Kutulun fogja a kését, és 
megvágja az eret a lova nyakán. Száját odatartotta a 
kiáramló vérhez, és lassan inni kezdte. Amikor végzett, a 
kezét a sebre szorította, míg a vér megalvadt. 

A szájáról az inge ujjával letörölte a vért, és 
rávigyorgott. 

- Gyenge a gyomrod, barbár. 

A férfi undorodva megrázta a fejét. 

- Egy kevés még nem árt a lónak. Minket viszont életben 
tart. 

William is látta, mit csinál Kutulun. 

- Még mindig azt hiszed, hogy nem boszorkány? - 
sziszegte. 

- Hagyjál békén. 

- Allatok vérét issza! A sátán szolgája! 

- Csak maradj távol tőlem. 

- Boszorkány! Hallasz, templomos? Ez a nő egy 
boszorkány! 

A lábukat  bebugyolálták prémes  állatbőrökkel, és 
bevonszolták a pónijukat a hóförgetegbe. Hamar eltévedtek 
volna, ha nincsenek ott az elhullott birkák csontjából és 
szarvából rakott jelzések, melyeket azért hagytak hátra, 
hogy az utazókat kalauzolják. 

Egyszer késő délután egy kőrakáshoz értek, amely sokkal 
nagyobb volt, mint bármelyik, amit előtte láttak, de ezt nem 


csontokból, hanem kőből rakták. A tatárok obónak hívták. 
Egyik a másik után körbejárta a lovával. Azután Kutulun 
lemászott a nyeregből, és rárakott még egy követ a 
halomra. 

- Mit csinálsz? - kérdezte Josseran. 

- A bűneink megbocsátását szolgálja - felelte. - A szent 
emberek szerint, akik ezekben a hegyekben élnek, ettől 
jobb  inkarnációban lesz részünk, ha legközelebb 
leszületünk. 

Josseran még sosem hallott efféle őrültséget. 

- Az ember csak egyszer születik meg - tiltakozott. 

- Errefelé azt beszélik, hogy amikor valaki meghal, a 
lelke egy másik testbe lép, és ez az inkarnáció ahhoz képest 
rosszabb vagy szerencsésebb, mit tesz élete során. Es így 
fejlődik ezernyi életen át, míg végül eggyé válik Istennel. 

- De ugye te nem hiszel ebben? 

- Mi baj származhat belőle? Ha a szent emberek 
tévednek, akkor legfeljebb elpazaroltam néhány lépést meg 
egy követ. Ha viszont igazuk van, akkor jobbá tettem a 
következő életemet. 

Bosszantotta a lány pragmatizmusa. Az ő szemében a hit 
az hit; nem igazítod a földrajzhoz. Mégis volt abban egy 
érdekes logika, amit mondott. 

- Ajánlom neked is - mondta a lány. 

- Nincs időm effajta babonára. 

- Balszerencsét akarsz hozni valamennyiünkre ezen az 
úton? 

Erezte, hogy a többi tatár is őt figyeli. 

- Akkor hát a békesség kedvéért megteszem - jelentette 
ki Josseran. Lassan körbejárta a lóval a kőhalmot. Végtére 
is, ahogy Kutulun mondta, mi baja származhat belőle? 

- Mi ez a furcsa szertartás? - kérdezte tőle William. 

- A bűneink megbocsátását szolgálja - válaszolta 
Josseran. - Azt várják tőlünk, hogy mi is kövessük a 
példájukat. 

- A bűnök megbocsátásának egyedüli módja a gyónást 


követő feloldozás, amit csak az anyaszentegyház felszentelt 
papja adhat meg. 

- Csak annyit kell tenned, William testvér, hogy 
körbejárod a lóval a köveket. Nem muszáj hinned benne. 

- Ez a hit elárulása lenne. 

- Néhány pillanatig tartana az egész. 

De William elfordította a lovát. 

- En nem fogok az ördöggel cimboráim! 

A tatárok a fejüket csóválták. Egy árnyék suhant át a 
völgyön fölöttük. Josseran felnézett. Egy keselyűt látott, a 
légáramlatokon körözött, dögök után pásztázta a földet. 

Talán egy ómen. Azt remélte, nem az. 

A karavánjuk ismét behatolt a felhők közé, miközben az 
előttük emelkedő hágókra lecsapott a vihar. Mélyen maguk 
alatt egy völgyet láttak, ahol tádzsik pásztorok kőházai 
kapaszkodtak merészen a szirtekbe egy vadul hömpölygő 
folyó fölött. Az ösvény morzsolódott a talpuk alatt, és 
fagyos, alaktalan köd burkolta be őket hideg és néma 
leplével. 

A lovak prüszkölve tiltakoztak, ahogy patkó nélküli patáik 
megcsúsztak a zuzmóval borított palán, és sietve kapálóztak 
támaszték után a kegyetlen fagytól  szétrepesztett 
sziklákon. Apró kőgörgetegeket indítottak útnak a lejtőn. 

A széllökések éles jégdarabokat vágtak az arcukba. 

Egy vízmosást övező, keskeny párkányra jutottak. Az 
ösvény egy ló szélességére szűkült. Ha bárki megcsúszik, az 
a ló és a lovas biztos halálát jelentette volna. 

William figyelte, ahogy Kutulun átkel a társaival, és az 
élenjárók eltűnnek a szürke ködben. Tétovázva meghúzta a 
lova gyeplőjét. 

- Bízz a pónikban, William testvér - szólt oda mögüle 
Josseran. Kiabálnia kellett, hogy eljusson a hangja a 
másikhoz az alant zúgó folyótól. 


- Inkább Istenbe helyezem a bizodalmamat - szólt vissza 
William. Azzal elindult, és latinul rázendített a Credo in 
Unum Deum kezdetű egyházi énekre. 

Josseran is megkezdte mögötte a lassú átkelést. 

Nagyjából félúton járhattak a sziklafal mellett, amikor 
William hátasa, amire talán átragadt a lovasa izgalma, 
elvétette a lépést a palán. 

William érezte, hogy a póni megbotlik. Az állat igyekezett 
viszszanyerni az egyensúlyát, és a fara megrándult, ahogy 
megpróbálta korrigálni a hibát. William oldalra dőlt a 
nyeregben, amivel a jószágot még inkább kibillentette az 
egyensúlyából. 

-— William! 

Meghallotta Josseran figyelmeztető kiáltását. Lecsusszant 
a nyeregből, és hátát a sziklafalnak vetve, hasztalan 
próbálkozásként megragadta a kantárt, hogy visszahúzza a 
lovat az ösvényre. Az állatnak immár mindkét hátsó patája 
túlcsúszott a peremen. 

- Segíts! - kiáltotta William Josserannak. - Minden rajta 
van! Minden! 

A nyergen lógó bőrtáska tartalmazta az iniciálés Bibliát, a 
zsoltároskönyvet, a miseruhát és az ezüst tömjénezőt. 
William eleresztette a kantárt, és a nyeregtáska után 
kapott. Szédítő pillantása a feneketlen, szürke fellegekre és 
a fagy repesztette gránitfalra esett. 

Lelkét Istenre bízta, ujjai makacsul szorították az értékes 
Bibliát és a zsoltároskönyvet. Ugy ordított, mintha elszánta 
volna magát a halálra. 

Az erős karok a derekára  kulcsolódtak, és 
visszavonszolták a meredély széléről. 

- Ereszd el! - ordította Josseran a fülébe. - Ereszd el! 

A pillanat mintha sosem akart volna végetérni. Nem, 
határozta el William egy örökkétartó önvizsgálat után, ami 
valójában csupán egy szempillantás volt; nem, nem 
eresztem el. Inkább meghalok, ha muszáj. De nem 
veszíthetem el a Bibliát és a zsoltároskönyvet. Máskülönben 


az utazásunk értelmét veszti, és cserbenhagyom az Urat. 

Látta, hogy a ló zuhanni kezd, kicsúszik a lejtőn, lábával 
kétségbeesve . kapálózva a levegőben. Ezzel vége 
mindennek, és megadón várta, hogy kövesse a jószágot a 
semmibe. De ehelyett a hátán találta magát a sziklán és a 
jégen, a tatárok meg fölébe magasodva figyelték, ahogy 
arca zavart grimaszba torzul. 

A nő ráordított valamit a maga pogány nyelvén. A 
mellkasán szorította az értékes  bőrbatyut, érezte 
megnyugtató súlyát, ahogy kitapogatta a benne rejlő Biblia 
és tömjénfüstölő alakját. Miután meggyőződött róla, hogy a 
holmi biztonságban van, a térdére hengeredéit, és egy 
hálaimát  károgott a könyörületes Istennek, aki 
megmenekítette őt magasabb rendű céljai számára. 

Kutulun csak bámulta a keresztény szent embert a mellére 
szorított, szánalmas csomagjával. A barbár mellette feküdt 
mozdulatlanul. A lány letérdelt, és elhúzta a férfi arcából a 
kámzsa csuklyáját. Amikor visszahúzta a kezét, ujjait sötét 
vér borította. Beverte a tarkóját, miközben megpróbálta 
megmenteni ezt az őrültet. 

- Mi olyan értékes abban a csomagban, hogy a varjú még 
meghalni is kész érte? - morogta az egyik kísérő. Varjú: a 
tatárok így nevezték el a keresztény sámánt. 

- Nem tudom - felelte Kutulun. 

A barbár szeme fennakadt. Lehet, hogy meghalt. 

- Jossz-rán - suttogta a lány. 

Teljességgel érthetetlen módon Kutulun úgy érezte, 
mintha egy jeges kéz markolta volna meg a szívét. 

- Most pedig feladom neked a kenetet - súgta William. 


Megcsókolta az értékes bíbor stólát, amiért az életét 
kockáztatta, és a nyakába rakta. Elmormolta az utolsó 
szentség szavait, ujjait az ajkára, szemére, fülére és 
homlokára helyezte, miközben az ismerős latin áldást 
ismételte: 

In Nomine Patris, et Filii, et Spiritus Sancti... 

Egy magányos tádzsik pásztor lakhelyén tartózkodtak. 
Odakint dühöngött a szél, mintha csak maga az ördög 
dörmögött volna. 

- Most meg kell gyónnod - suttogta William -, hogy 
nyomban befogadjanak a mennyországba. 

Josseran pislogott, de alig tudta a szemét egy pontra 
függeszteni. A szerzetes arcát árnyékba borította a tűz 
narancssárga színű fénye. 

- Nem... fogok... meghalni. 

- Gyónj meg rögvest, templomos. Ha feloldozás nélkül 
halsz meg, a sátánnal fogsz találkozni. 

Josseran megpróbált felülni, de a fájdalom úgy döfött az 
agyába, akár egy kés, és felkiáltott. 

- Megkönnyítem számodra. Meggyónok a nevedben. Csak 
ismételd a szavaimat. ,Bocsáss meg, atyám, mert bűnös 
vagyok. Vétkeztem a szívemben, mert szentségtelen 
gondolatokat tápláltam a boszorkány Kutulun iránt. 
Ejszakánként . bemocskoltam magam, miközben reá 
gondoltam, és kiontottam magvamat, bizony ezt tettem." 
Mondjad. 

- A fene essen beléd, pap - morogta Josseran. 

- Megkívántad őt. Ez halálos bűn, mert ő mohamedán és 
boszorkány. Feloldozást kell nyerned! 

Josseran behunyta a szemét. 

- Mondd utánam! , szentsége, a pápa ellen szóltam, és 
lelkésze, William ellen. Istenkáromlást követtem el." 

- Nem fogok... meghalni... és nincs szükségem... a 
feloldozásodra. 

- Nyisd ki a szemed, templomos! - Josseran az arcán 
érezte a pap bűzös leheletét. - Mielőtt ez az éjszaka véget 


ér, Atyád színe elé járulsz a mennyországban! 

A saját atyám elé, tűnődött Josseran, vagy isteni Atyám 
elé? Hirtelenjében nem is tudta, melyik találkozótól retteg 
jobban. 

- Az ítélőszék elé állsz, és a pokol kénköves fenekére 
fognak vetni! - William felemelte a jobb kezét, és 
odatartotta Josseran orra elé. - Hacsak fel nem oldozlak 
ezzel a kezemmel! Ezzel a kézzel! 

Tedd meg, gondolta Josseran. Egyáltalán mi értelme 
ennek a csökönyös ellenállásnak a gyóntatóval szemben? 

Addig várt, amíg az apját megbeszélésre hívták Párizsba. 
Lajos király egy újabb fegyveres zarándokutat hirdetett a 
Szentföldre, hogy  megszabadítsák Jeruzsálemet a 
szaracénoktól. — Burgundia grófjának  lovagjaként és 
vazallusaként apja köteles volt válaszolni a fegyverbe 
hívásra. 

Josseran még azon az éjjelen meglátogatta a nőt a 
hálókamrában. Es Isten bocsássa meg nekem, gondolta. 
Csak azon az éjszakán négyszer tette magáévá. Üzekedtek, 
mint a kutyák, a lány csak pihegett alatta, az izzadságuk 
és a magva atyja ágyába folyt. Valahányszor vele hált, 
hallotta, hogy az ördög hahotázva rángatja őt egyre lejjebb 
a pokolba. 

Mit is képzelt? . 

A következő éjszaka újra bement. Minél mélyebbre 
süllyedt a bűnbe, annál kevésbé érezte, hogy számít. Néha 
úgy tűnt, az egyetlen módja, hogy enyhítsen a bűntudatán, 
ha ismét elköveti a bűnt. 

Lelkiismeretét a lány forró, nedves húsába fojtotta. Netán 
büszkeséget is érzett, hogy elveszi, ami az apjáé? Ifjonti 
arroganciája elhitette vele, hogy most már ő a hatalmasabb 
férfi? 

- Ma éjjel Krisztussal vagy a sátánnal találkozol. Mit szólsz? 

- En nem... vétkeztem vele - krákogta Josseran. 

- Vétkeztél vele a szívedben! Az ugyanaz! 

Josseran arca megrándult. 

- Biztos vagyok benne, hogy Istennek most épp az én 
kétségbeesett és magányos kéjelgésem miatt van álmatlan 
éjszakája a mennyországban. Az istened rosszabb, mint egy 
anyós! 

Hallotta, hogy William felszisszen ez utóbbi istenkáromlás 
hallatán. 

- Gyónj meg! 

Igen, gyónj meg, gondolta Josseran. Hadd legyen neki 
igaza. Mit számít most már? 

A szerzetes eltávolította a barbár köpenyét. Az arca kipirult, 
de a vállán és a karján olyan volt a bőr, akár a csiszolt 
elefántcsont. Mellkasát és hasát finom szőrzet borította, 
mely bronzszínben fénylett a tűznél. Izmai keményen 
domborodtak, mint a bordásra fonott kötél. 

Az idegenszerű látványtól a lány nagyot sóhajtott. 
Meztelenül félelmetesnek tűnt, ugyanakkor izgalmasnak 
is. 

Nem tudott rájönni, hogy miért bántja ennyire egy 
barbár halála. Aggodalma bizonyára pusztán abból fakadt, 
hogy apja dühös lesz, ha kudarcot vall, és nem tudja 
épségben eljuttatni a reá bízottakat Karakorumba, ahogy 
parancsba kapta. 

Mindenesetre bármi is volt az oka, nem hagyhatta 
meghalni. 

William meghallotta a zajt maga mögött, és hátrafordult. 

— Te! 

A lány háttal sétált be, ahogy Kaidu ordujában tette. 
Mély, ritmikus kántálást hallatott a tatárok pokoli nyelvén. 
Három katonája követte zord arckifejezéssel. 

Kutulun a sátor közepére csoszogott, letérdelt a tűz 
mellé, miközben az ördög eszközeit, rongycséplőjét és 
csörgődobját szorította. 

Szemét vadul forgatta. 

William megpróbálta betakarni Josseran meztelen testét. 

- Ki innen! - kiáltotta, és megmarkolta a lány vállát, 
hogy kidobja. Am a tatár kísérők hirtelen őt ragadták meg a 
karjánál fogva, és kirángatták a sátorból. Ostorszíjjal 
megkötözték a csuklóját, majd a hideg földre vetették, hogy 
ott ordibáljon tiltakozva a magányos éjszakának. 

William csalódottan felzokogott. Az ördög épp egy újabb 
lelket ránt magával a pokolba. 

Josseran kinyitotta a szemét. A tetőn át fa füstje 
szállingózott ráérősen; a szőnyegekre bágyadt, sárgás 
napfény vetődött. A félrehúzott bejárati ponyván át a 
fennsík zöld rétje látszott. Lovak nyerítését hallotta. William 
a tűz mellett üldögélt, és őt figyelte. 

- Szerencséd van, hogy nem haltál meg, templomos. A 
lelkedet átitatja a bűn. - William megtartotta a fejét, és 
erjesztett kancatejjel teli fatálat emelt a szájához. 

- Meddig... aludtam? 

- Csak egy éjszakát. 

— Kutulun... 

- A boszorkány odakinn van. 

Josseran az ujjával óvatosan megtapogatta a koponyáját. 


Az alvadt vér a hajába száradt, alatta seb tátongott. 

- Azt hittem, meg fogok halni. 

- Istennek nem ez volt a szándéka. 

- Ő is itt volt. Már emlékszem. Itt volt ő is. 

- Megpróbált rabul ejteni az ördöngösségével. 

A bejáratra árnyék vetődött. Kutulun állt ott csípőre tett 
kézzel. Josserannak olyan benyomása támadt, mintha 
megkönnyebbülést vélne felfedezni a lány tekintetében, 
amikor meglátta, hogy felébredt, de épphogy észrevette, 
már el is tűnt. 

- Ugy látom, visszanyerted az erődet - mondta. 

- Köszönöm - motyogta Josseran. 

— Mit? 

-— Az... imáidat. 

- Megtettem volna bárkiért közülünk, ha lebetegszik. - 
Egy tál gőzölgő főtt húst tartott a kezében. - Nesze. Enned 
kell. 

Bárcsak tudnám, mi jár a fejedben, gondolta Josseran. 

- Örülök, hogy felépültél. Apám dühös lett volna, ha 
elpusztulsz. Az ő felelőssége, hogy épségben eljuss a Világ 
Közepére. - Otthagyta az ételt, és rejtélyes mosolyt 
villantott rá, amitől a szíve elkezdett erősen kalapálni. 
Aztán távozott. 

William megmarkolta a mellkasán a feszületet. 

- Mit mondott? Nincs kétségem, hogy a boszorkány 
magának tulajdonítja a gyógyulásod sikerét. 

- Hiszen te arra készültél, hogy... elföldelj. Ugyan, miért 
ne mondhatnék neki köszönetét? 

- Csak egy ütés érte a fejedet. Nem volt komoly. 

- Már el is kezdted a... szertartást. 

- Csak ravaszságból, hogy meggyónj, és könnyíts bűnös 
lelkeden. 

Josseran a reggelire pillantott, amit a lány hozott neki. 

- Megint főtt birka? 

- Nem birka - mondta William. - Ma reggel 
változatosabb lehet az étrendünk. - Furcsa ábrázat ült ki az 


arcára, amit Josseran nem tudott megfejteni. - Az egyik ló 
elpusztult éjszaka. 

- Melyik ló? - De már tudta a választ. 

William nem felelt. Legalább annyi illendőség szorult a 
szerzetesbe, hogy zavartnak látsszon. 

- Kiszmet - mondta Josseran. 

- A boszorkány azt mondta, kár volna itt hagyni a 
keselyűknek, mikor mi magunk is éhezünk. - William felállt. 
- Urunk az ő nagy bölcsességében úgy döntött, inkább a 
lovad lelkét ragadja el a tiéd helyett. Talán értékesebbnek 
találta. 

- Akkor nem valami igazságos. Lehetett volna kegyesebb 
a lovammal. Én döntöttem úgy, hogy eljövök erre az útra. Ő 
nem. 

- Csak egy igavonó barom, semmi több! Adj hálát 
Istennek, hogy még életben vagy! 

William kiviharzott. 

Kiszmet! - gondolta Josseran. Williamnek igaza volt; 
minek is gyászolna egy lovat? Bár csak egy igavonó barom 
volt, ahogy a szerzetes hívta, ez nem könnyített se a 
szégyenérzetén, se a bánatán. Az utóbbi hónapokban 
szemtanúja volt, ahogy apránként éhen hal. Az utolsó 
leheletéig a hátán cipelte. Csakis ő tehet róla, hogy az 
állatnak szenvednie kellett. 

Ujabb bűn szárad a lelkén. Legyen hát. Eszébe jutott, 
ahogy a pap pocskondiázza, hogy végre szabaduljon meg a 
terhétől, és gyónjon meg. ,Vesd le bűneidet", mondta. Miért 
nem élt a lehetőséggel? Miért kellett ilyen csökönyösnek 
lennie? 

Talán mert ő kíméletlenebb bírája volt önmagának. Még 
ha Isten meg is bocsátana Josseran Sarrazininek, Josseran 
Sarrazini soha nem tudna megbocsátani önmagának. 

Másnap Josseran már eléggé jól érezte magát ahhoz, hogy 
útra keljen. William  bekötözte a fejét egy-két 
rongydarabbal, és felkészültek, hogy folytassák az utazást. 
Teljesen tiszta égbolt alatt nyergelték fel a lovakat. A 
hómezőkről visszaverődő napfény ragyogása bántotta a 
szemüket. 

Meghallotta, amint a tatárok egymás közt Williamről 
sugdolóznak. ,A varjú balszerencsét hozott ránk", mondták. 
Azért van, mert nem lovagolta körül az obót. Igy már két 
lovat és egy napot veszítettünk. Es lesz még rosszabb is." 

- Valami baj van ezekkel a tatárokkal - jegyezte meg 
William, miközben megfeszítette a nyereg hevederét. 

Kutulun az egyik saját lovára cserélte le William hátasát: 
egy szalmasárga, fehér szemű, zsémbes természetű állatra. 
Josseran is új lovat kapott, egy piszkos színű csődört, 
aminek olyan válla volt, akár egy favágónak. 

- En semmi szokatlant nem vettem észre. 

- Mogorván sandítanak ránk. 

- Nem ránk sandítanak mogorván, William testvér. 

Az egyházfi összezavarodott. 

- Rosszindulatuk kizárólag téged illet - mondta Josseran, 
mintha egy gyereknek magarázna valamit. 

- Engem? 

- Téged hibáztatnak a történtekért. 

- Nem az én hibám, ha a lovam megcsúszik a sziklákon! 

- De te utasítottad vissza, hogy körbelovagold a 
kőhalmukat. 

- Az csak egy ostoba babona! 

- Azt mondták, balszerencse ér, ha nem tesszük meg, és 
tessék, balszerencse ért. Látod már, mit műveltél a 
kevélységeddel? Megerősítetted őket az obo szentségébe 
vetett hitükben, és most joggal hiszik, hogy a mi vallásunk 
ereje nem ér fel az övékkel, hisz nem tudott megóvni. 
Szóval miközben azt próbálod bebizonyítani, milyen 
nagyszerűek vagyunk, csak azt sikerült elérned, hogy a 
szemükben immár kevesebbek lettünk. 


- Nem fogom megalázni a hitemet azzal, hogy felülök a 
boszorkányságuknak. 

- Lehet, hogy jámbor ember vagy, William testvér, de 
bölcs nem. - Josseran felkapaszkodott az új hátasára. 
Kiszmet után úgy érezte magát rajta, mintha egy gyerek 
póniján ülne. 

William megrántotta a gyeplőt, átsugározva a lóra saját 
rossz hangulatát, az állat hátrafordította a fejét, és 
megpróbálta megharapni őt. 

- Látod? Még a lovakat is ellenségessé teszed. 

- Ez csak egy állat! 

- Ha te mondod. Egyébként a boszorkány még mindig 
szeretné megnézni a Bibliát és zsoltároskönyvet. 

- Soha! Csak bemocskolná! 

- Krisztus körmére! - káromkodott Josseran, és 
megsarkantyúzta a lovat, hogy faképnél hagyja az átkozott 
papot, majd megindult az ösvényen. 

A Világ Tetejének fehér csúcsait maguk mögött hagyták. 
Belevesztek a lehangoló, ólomszürke fellegekbe. A levegő 
hirtelen melegedni kezdett. 

A negyedik napon követték a csapást, mely egy laza 
szerkezetű homokdűnéről egy sós ingoványba vezetett. A 
közeledésük felriasztott egy csapat  vadlibát. A 
vándorkövekkel teleszórt völgy ismét egy szorosba vezetett, 
majd egy kicserepesedett és fekete kavicsos, széles 
síkságra. 

Egy poros ösvényen suttogó nyárfákkal szegélyezett útra 
jutottak, azután egy oázisba; a sártéglákból épült házak 
lapos tetején szalma és trágya száradt a napon. Dinnyével, 
káposztával és répával megpúpozott szamárkordékat láttak; 
teljes családok utaztak a járműveken. A mezőkről és a 
házakból riadt arcok meredtek rájuk. 


Kutulun a férfi mellé léptetett. Sálja az arca köré volt 
tekerve, csak sötét, tiszta szeme látszott ki egy nyíláson. 

- Ezt a helyet Kasgárnak hívják - közölte. 

- Ezek szerint túléltük a Világ Tetejét? 

A lány elhúzta a sálat az arca elől. 

- Akadt egy őrangyalod, keresztény. 

Keresztény? Szóval már nem barbár volt. Körbenézett, és 
észrevette maga mögött a fehér szemű póni nyergében 
gubbasztó szerzetest. 

- Orangyal? Inkább bíznám az életemet egy kutyára. 

- Nem a sámánodra gondoltam. Van egy ember, aki veled 
lovagol. 

Erezte, hogy a tarkóján feláll a szőr. 

- Miféle ember? 

- Hosszú, őszbe hajló, sárga haja van, és nagyjából olyan 
szakálla, mint a tiéd. Fehér köpenyt visel, melyre vörös 
keresztet varrtak ide, a bal vállára. Gyakran láttam 
mögötted lovagolni. 

A férfi, akit Kutulun lefestett, az apja volt. 

Egy szót sem szólt neki, mielőtt elment a királyi udvarba, 
de tudta. Josseran látta a tekintetében. Amikor visszatért 
Párizsból, azt mondta, kimentette magát Lajos király 
fegyveres zarándoklata alól a korára hivatkozva, de 
napokon belül bejelentette, hogy meggondolta magát. 
Hirtelen furcsa vágy támadt benne, hogy támogassa a 
Szentföld szaracénoktól való felszabadítását. 

Am Josseran tudta, mi a valódi oka, hogy felvértezi 
magát a királyért. 

Azt beszélik, mikor a király hajói partot értek 
Damiettában, temérdek mohamedán lovas várta őket. A 
frank lovagok összegyűltek a parton, kitámasztották 
lándzsáikat, pajzsukat a homokba szúrták, és várták a 
rohamot. 


Az apja kivonszolta a lovát a vízből, hogy maga is 
csatlakozzon hozzájuk, és nyeregbe pattant. Még arra sem 
szakított időt, hogy magára öltse a páncélingét. Elvágtatott 
a riadt védők mellett, és a szaracénok közé vetette magát, 
le is vágott közülük hármat, mielőtt karddal hasba döfték őt 
is. Amikor visszacipelték a hajóra, még élt. Azt mondják, 
négy napig tartott, míg kilehelte a lelkét. 

Vajon miért tette, amit tett? 

Josseran csak egyetlen magyarázatot talált apja 
féktelenségére. 

- Keresztény... - szólította meg Kutulun, kizökkentve 
tűnődéséből. 

- A férfi, akiről beszélsz, az apám. De ő már hosszú évek 
óta halott, és sosem lovagolt volna az oldalamon. 

- Tudom, mit láttam. 

Még több boszorkányság! Mintha nem nyomná épp elég 
teher az ember lelkét. Ez az utazás egy egyszerű 
küldetésnek indult. Néhány hétnél nem kellett volna tovább 
tartania. De helyette belerángattak egy kalandba a világ 
végén, és minden sarkon próbára tesznek mindent, mi 
kedves nekem: az erkölcsi tisztaságomat, a kötelességemet, 
a hitemet. 

Mi történik velem? 


III. RÉSZ 
-- 


Karavánszeráj 


Kasgávból Komulba 
a Majom évében 

Átkeltek a Világ Tetején, s közben árgus szemmel 
fürkészték János papot és a napkeleti bölcseket, de Kasgár 
őrtornyain túl csak mohamedánokat találtak. Kína mesebeli 
földet nem éppen olyan volt, amilyennek  Josseran 
elképzelte - inkább Outremer egy városának tűnt a maga 
kanjaival és bazárjaival, a boltozatos oszlopcsarnokokkal és 
a mozaikkal díszített kupolákkal. 

Lakói ujguroknak hívták magukat. Nem hasonlítottak 
mandulaszemű és lapos orrú tatár kalauzaikra. Valójában 
inkább görögöknek néztek ki, a nyelvük pedig nagyon 
hasonlított a türkre, amit Outremerben tanult meg. A 
tatárok is folyékonyan beszélték, elkorcsosítva a saját 
kifejezéseik keverékével. 

Elmentek a bazárig; a zsúfolt utcákon Kutulun és a 
katonái tisztították meg az utat előttük. A mecset mögött a 
vénemberek hímzett sapkában üldögéltek az iwan lépcsőin, 
egy csordogáló kanálisban mezítlábas gyerekek játszottak. 
A levegő porral és apró legyekkel volt tele. A hátán csörgött 
az izzadság, az arca verejtékben úszott. 

Kaszárnyaszerű sikátorok ágaztak szét minden irányba. 
Az árnyas átjárókat át- meg áthasították a sárga 
napsugarak. Nyomorék koldusok nyöszörögve alamizsnáért 
nyújtogatták bütykös kezüket. Hosszú késükkel borbélyok 
borotválták vendégeik koponyáját; megfeketedett falú 
üregükben kovácsok és pékek izzadtak. Fém csilingelése és 
árusok kiabálása keveredett a sülő kenyér illatával, 
valamint moslék és ürülék szagával. 

Josseran már számtalan arab piacot látott Outremerben, 
de ehhez foghatót még nem. Minden oldalról tömeg vette 
körül őket. Mindenféle bőrszínt látott a világostól az 
aranybarnáig, és mindenfajta ruhát:  szaracénokra 
hasonlító, bőrbe öltözött árusokat turbánban; homoktól 
tépázott lovasokat szőrmeszegélyes sapkában, birkabőr 


hajtókás magas csizmában; tádzsikokat magas, fekete 
süvegben. Az ujgurokat könnyen meg lehetett ismerni 
térdig érő, fekete köpönyegükről; asszonyaik pedig 
színpompás selyemsálat hordtak, vagy barna kendő alá 
rejtették idomaikat, ami olyan hosszú és alaktalan volt, 
hogy képtelenség volt megállapítani, éppen merre néznek, 
amikor egyenesen álltak. 

A városban kétszintes faépületek sokasága sorakozott 
mindenfelé. Néha felpillantott, és olyankor azt látta, hogy 
egy elfátyolozott arc bámul rá a díszes zsalugáterek mögül, 
ami tüstént eltűnik. Josseran úgy tátotta a száját, mint a 
paraszt a vásárban. Embermagasságú selyemrakások között 
sétált, hasistól duzzadó  puttonyokat, fűszerekkel teli 
vászonzsákokat kerülgetett: narancs, zöld és borsvörös 
színűt. Itt-ott kézzel készített díszkések csillantak meg a 
beléjük foglalt jáde- és rubinkövektől. Az omladozó falak 
mögül főtt kecskefejek meredtek rá kiégett szemmel, a 
dézsákban zsíros báránytüdő forrt. A teaházak kopott 
fateraszain fehér szakállú öregemberek szürcsölték zöld 
teájukat hosszú köntösükben, s mellé pipájukból nagyokat 
pöfékeltek. 

A piac állatok kavalkádja volt: tevéké, ijesztő kinézetű, 
agancsos jószágoké, amiket jakoknak hívtak, szamaraké, 
lovaké és kecskéké. Elviselhetetlen szagot árasztottak, 
mindenhová. odapotyogtattak. A közelében felüvöltött egy 
teve, amitől szinte megsüketült; egy barna fogú szamár 
felsikoltott, ahogy megingott és összeroskadt a szörnyű 
terhe alatt. Egy elhaladó szekér miatt a falhoz simultak: 
dinnyével, káposztával és babbal rakodták meg. A hajtó 
egyre azt kiabálta, , Bors! Bors!", miközben próbált átvágni 
a tömegen. 

Szakállas kirgiz lovasok ügettek és köröztek a téren, 
sűrű porfelhőt verve fel, míg mások a lókereskedőkkel 
alkudoztak. Egy kakasviadal köré tömeg gyűlt, sasszemű 
férfiak kiabáltak szenvedélyesen, miközben a küzdőtéren 
lökdösődtek. 


Kutulun lovagolt elöl, higgadtan irányítva hátasát. Még 
ebben a szaracén csődületben is különlegesnek hatott 
alakja, ahogy előttük haladt a bíborszínű dellel, a hosszú 
selyemsállal betekert fejével. Csak a vállára lógó hosszú 
hajfonatból lehetett megállapítani, hogy nő. Amikor végül 
odaért az állatok karámjához, dühödt vitába keveredett egy 
félszemű tevekereskedővel. 

- Mit művel? - kérdezte William. 

- Azt mondja, le kell cserélnünk a lovakat tevékre. 
Ezután egy óriási sivatagon kell átkelnünk, hogy 
Karakorumba jussunk. 

- Még egy sivatag? Meddig akarnak cibálni minket? 

- Mivel már túl késő, hogy visszaforduljunk, talán jobb, 
ha nem is tudjuk. 

Josseran úgy érezte, a bazár minden szegletéből éberen 
figyelik őket. Elképzelte, mennyire valószerűtlen látványt 
nyújthatnak hevenyészett tatár köpönyegeikben. Egy 
koldus megrángatta William ruhájának az ujját, mire a 
szerzetes szitkozódva ráförmedt, az pedig eloldalgott. Az 
egyik tatár a nyomorult elé vágott, és rácsapott az ostorral. 

Közben Kutulun megragadta a tevekereskedő köntösét. 

- Ki akarsz rabolni bennünket? - morgott rá. - Hogy a 
hímtagod fekélyesedne meg, és rohadna le a napon! 

- Remek árat mondtam - tiltakozott a félszemű, 
egyfolytában — vigyorogva, mint egy holdkóros  -, 
megkérdezhetsz bárkit! En becsületes ember vagyok! 

- Ha te becsületes vagy, akkor rizs nő a sivatagban, a 
lovam meg a szúrákat szavalja a Koránból! 

Es ez így folytatódott; Kutulun újabb és újabb sértéseket 
vágott a férfi fejéhez, a kupec pedig szörnyűlködve emelte 
az égnek a kezét, valahányszor Kutulun kisebb árat 
ajánlott. Ha Josseran nem látott volna már hasonló 
alkudozást ezerszer Akkó és Türosz medináin, azt hihette 
volna, hogy Kutulun és a tevekereskedő menten megütik 
egymást. Kutulun a homokba köpött, majd megrázta az 
öklét a kupec arca előtt, miközben a férfi égnek emelt 


kézzel esdekelt az istenének, hogy lépjen közbe, mielőtt 
koldussá teszik. 

De aznap sem erőszakra, sem életek romba döntésére 
nem került sor a bazárban. Viszont egy órával később 
Kutulun és a tatárok a lovaikat hátrahagyva, egy sor teve 
hátán távoztak Kasgárból, a vigyorgó félszemű kereskedő 
kalauzolásával. 


XLIV 


A kasgári oázis egynapi járóföld szélességben terpeszkedett 
a sikságon, nyárfák szegélyezte utakkal, valamint zöld 
búza- és napraforgómezőkkel övezve. Mögöttük a Világ 
Tetejének csipkézett csúcsai alig látszottak a porfátyoltól. 
Már csak egy álom volt az egész. 

Azt az éjszakát egy sárgásbarna karavánszerájban 
töltötték, egy erődített fogadóban, mely védelmet nyújtott a 
banditákkal szemben a magányos sivatagban. Erős, ablakok 
nélküli sárfalán csak itt-ott hagytak lőréseket a nyilazáshoz. 
Az egyedüli bejárata egy fából és vasból készült rácsos kapu 
volt. Az állatokat a központi udvarán szállásolták el; ahol 
egy kút és egy mecset is állt. Mellette tágas csarnok nyílt 
boltozatos mennyezettel és döngölt padlóval, ahol az utazók 
együtt étkeztek és aludtak. 

- A karavánszeráj törvénye örök - mondta Kutulun 
Josserannak -, menedéket nyújt mindenféle erőszakkal 
szemben. A falakon belül még az esküdt ellenségek sem 
bocsátkoznának viszályba. 

Ürüből, rizsből és fűszerekből készített ételt kaptak. Az 
apró porszemek óhatatlanul is megtalálták az utat a rizsbe, 
bosszantóan recsegtek a foguk közt. 

- Ezután ehhez kell hozzászoknod - figyelmeztette 
Kutulun. - A sivatag mindenhová befurakszik. 

- Akárcsak az ördög - felelte William, miután Josseran 
tolmácsolta neki, mit mondott a lány. 


- Ha minden, ami elhangzik, okot ad egy újabb 
prédikációra - közölte Josseran -, akkor az út hátralévő 
részében inkább el sem mondok semmit. 

Eppen napnyugtakor egy lovas jelent meg a 
karavánszeráj kapujánál. Josseran Kaidu egyik testőrét 
ismerte fel benne. Lóhalálában érkezett nyugatról, a lova 
kimerült, az oldala gyöngyözött az izzadságtól. Egy 
üzenetet súgott Kutulun fülébe, azután holtsápadtan 
ellépdelt. 

De bármi is történt, senkinek nem állt szándékában 
közölni a barbárral. 

Azon az éjszakán ők voltak az egyedüli utazók, így hát 
szétszóródtak a hatalmas teremben. Habár már lejöttek a 
hegyekből, az éjszaka még mindig hideg volt. Josseran 
vacogott a szőrmekupac alatt a kemény padlón. 

A falakon a hamvadó tűz által életre keltett árnyékok 
táncoltak. A tatárok elcsendesedtek; a sivatagtól jobban 
féltek, mint a Világ Tetejétől. 

Bámulta a megfeketedett tetőgerendákat, és azon 
tűnődött, vajon hány utazó fordulhatott meg ebben az óriási 
csarnokban az évszázadok folyamán: keletre, Kínába tartó 
kereskedők, vagy nyugatra, Perzsiába selyemmel, fűszerrel, 
elefántcsonttal és római érmékkel megrakodva. Bizonyára 
nagyon kevés lehetett közöttük a keresztény, mint jómaga. 
Hallott már olyan velencei kalmárokról, akik állítólag erre 
jártak, de ha valóban így is volt, egyik sem tért vissza 
közülük, hogy elmesélje. 

- Mikor fogsz végre meggyónni nekem? - suttogta a 
szerzetes a sötétben. 

- Attól tartok, kezdelek unni. 

- Veszélyben van a lelked. 

- Majd én aggódom a saját lelkemért. 

- Láttam, hogyan nézel a boszorkányra. Nem tettél 


szüzességi fogadalmat, amikor beléptél a rendbe? 

- A fogadalmam nem egy egész életre szólt. Öt évre 
köteleztem el magam a templomosokhoz vezeklés gyanánt. 
Az az öt év már majdnem letelt. 

William elnémult. Josseran úgy gondolta, elaludt. 

- Szóval nem vagy igaz templomos lovag? 

- Hűséggel leszolgáltam a fogadalmamat a rendnek. Ha 
véget ér, visszatérek Frankhonba. Van egy vidéki kastélyom 
és néhány soványka földem, ám tartok tőle, a szomszédjaim 
már rég ellopták mindet a távollétemben. 

- Otthagytad a birtokodat, hogy Outremerbe menj? 
Miféle bűnöd követelt meg ilyesfajta penitenciát? - Mivel 
Josseran nem válaszolt, William folytatta: - Valami biztosan 
jókora súllyal nehezedik a lelkiismeretedre. 

- A rendnek tett szolgálatom bűnbocsánatot nyújt a 
világi bűneimért. 

- Kimondod ugyan a szavakat, de magad sem hiszed el 
őket. A szívedbe látok, templomos. 

- "Majd elsorolom a bűneimet a gyóntatómnak a 
templomosoknál, ha visszatérek. 

- Biztos lehetsz benne, én is elsorolom őket. 

- Nem kétlem. 

- Térj jó útra, ha újra látni akarod Frankhont - mondta 
William, majd az oldalára fordult, és elaludt. 

Térj jó útra, ha újra látni akarod Frankhont. 

Számított rá, hogy / a jó barát mindenféle 
istenkáromlással és bűnös cselekedettel fogja megvádolni a 
Tanács előtt, ha visszatérnek  Outremerbe. Ismerte, 
milyenek a domonkosok. Ha a puszta kezével rángatná ki a 
pokol tüzéből ezt a hálátlant, de útközben rákacsintana egy 
szajhára, akkor is feljelentené a püspöknek. 

Megpróbálta elképzelni, milyen lenne újra Frankhonban 
élni. Találnia kellene egy feleséget magának - úgy vélte, 
meg kéne környékeznie egy-két szomszédját a lányaik 
miatt. Egy városi tanácsosra bízta az ügyes-bajos dolgait, és 
nem volt kétsége afelől, hogy az illető mindenéből 


kiforgatta a távollétében, és elhanyagolta a majorsági házat 
is. Elképzelte, ahogy hazaérkezik a tél közepén, és az 
éléskamrában nincsen friss hús, a padló csupa mocsok, a 
szolgák fele pedig alszik vagy elmenekült. 

A legtöbbjük nevét már el is felejtette. De kíváncsi lett 
volna, hogy az övére emlékszik-e egyáltalán valamelyik. 
Megannyi emléke a feledés homályába veszett. Azon 
merengett, ha nem lenne vele William, valószínűleg már 
Frankhont is elfelejtette volna. 


XLV 


A tevék, melyeket Kutulun a kasgári bazárban vásárolt, 
különböztek azoktól az állatoktól, amiket  Josseran 
Outremerben látott. Ezek bozontos kétpúpú tevék voltak, a 
szentföldi mohamedánok egypúpúakat használtak. E csúf 
jószágoknak cingár lába és hasított szája volt, púpjaik 
tetején és a lábuk tövén sűrű szőrpamacs nőtt. Nyár 
közeledtével a szőrük egy részét elhullatták, és napról 
napra egyre loncsosabbnak látszottak. 

- Ezek nagyon jó tevék - állította a vezetőjük. - 
Legjobbak egész Kasgárban. Látod, hogy állnak a púpok? Ha 
csak billegnek, akkor kimerültek, túl éhesek. De én jó 
tevéket adok el nektek. En becsületes ember vagyok. 
Kérdezz meg bárkit. 

Fizikai tekintetben a félszemű tevés ember alig volt 
szebb példány, mint a tevéi. A bal szemét tejszerű fátyol 
fedte, ami barna, romlott fogaival együtt olyan külsőt 
kölcsönzött neki, mintha egy koldus lenne a kasgári bazárok 
egyikéből. A jószágaihoz hasonlóan, úgy tűnt, az ő téli 
köpönyege is vedlik, mert a szakálla sötét, egyenetlen 
csomókban nőtt és hullott; az egyik válla ráadásul furcsán 
görnyedt volt, mintha maga is rendelkezne egyfajta púppal. 
Ellenszenves megjelenésétől eltekintve jól értett a 
tevékhez, és állítása szerint úgy ismerte a sivatagot, ahogy 


más ember a tenyerét. 

A Félszemű tanácsokat adott Josserannak és Williamnek, 
hogyan üljék meg a tevéjüket. 

- Először fel kell állítanod - magyarázta. Megmutatta, 
hogy a teve orrsövénye át van fúrva egy pecekkel, amihez 
egy zsinór csatlakozik. Elindult a csorda felé. A legközelebbi 
elkezdett köpködni és morogni. A férfi tántoríthatatlanul 
megfogta az orrzsinórt, és erősen megrántotta. A teve 
tiltakozásul felbömbölt, de vonakodva talpra állt, cingár 
hátsó lábait nyújtva ki elsőként. 

Mindeközben Félszemű a bal lábával az állat hosszú 
nyakára lépett, majd felmászott a hátára erősített málha 
tetejére. De ahogy a jószág a mellső lábait is kinyújtotta, a 
férfit erőteljesen hanyatt dobta. 

- Es most mi van? - kiabált fel neki Josseran. 

- Ilyenkor megkapaszkodsz! - kiáltotta Félszemű, és 
megmarkolta a rakományt, hogy megőrizze az egyensúlyát. 

Az állat  előretántorodott.  Félszemű 6 egyenesen 
előrenyújtotta a lábát a jószág hátán. A teve előrelendült, 
Félszemű pedig széles körben ügetni kezdett körülöttük. A 
leszállás egyszerű volt, de kidolgozatlan: lemászott az állat 
nyakán, eleresztette a rakományt, és levetette magát. 

Rájuk vigyorgott a rossz fogaival. 

- Látjátok - mondta Josserannak türkül -, nagyon 
könnyű. Mint felkapaszkodni egy asszonyra. Ha egyszer 
eldöntötted, határozottnak kell lenned, gyorsnak, és nem 
szabad megijedni, ha meg akarnak harapni. 

- Mit mondott? - tudakolta William. 

Josseran megrázta a fejét. 

- Azt mondja, könnyű, ha gyakorlód - válaszolta 
Josseran. 

Másnap kitevegeltek a sivatagba. A tatárok a vastag 
nemezzekéiket és -csizmáikat az ujgurok pamutköpenyeire 


cserélték. Utánozni kezdték Kutulunt, és selyemsálat 
tekertek a fejük köré, hogy megóvják az arcukat az erős 
napsütéstől és a homok és por szélörvényétől. 

Nem dűnékből és puha, vajsárga homokból álló kietlen 
vidéken haladtak, hanem véget nem érő, szürke, sós 
síkságon és kiszáradt gyökérbuckákon át, ahol csak néhány 
száraz, tövises sivatagi cserje nőtt. Tevéikkel egyenesen a 
forró szél közepébe tartottak; a látóhatár sárga porköddé 
olvadt, az oázis peremén álló nyárfák pedig meghajolva 
imbolyogtak, ahogy karavánjuk a Világ Közepének hatalmas 
sivatagjai felé kanyargott. 


XLVI 


Egy tevét megülni másfajta tortúra volt, mint tatár pónin 
lovagolni. A kétpúpúak hosszú, imbolygó léptekkel haladtak, 
ami nagyon hasonlított egy csónak ringatózására, és 
Josseran az első néhány napban szinte tengeribeteg lett, 
míg meg nem tanult előre és hátra ringani a teve 
mozgásának ritmusában. 

Tatár társai a tevét majdnem olyan szakértelemmel ülték 
meg, mint a lovaikat. Oly könnyedséggel szálltak fel és le, 
hogy a karavánt sem kellett hozzá leállítani. Kutulun az 
egyik pillanatban még a teve mellett sétált, a másikban 
pedig már erőteljesen lehúzta az orrzsinórt, és ahogy az 
állat lehajtotta a nyakát, már meg is ragadta a hátára 
erősített rakományt, hogy felhúzza magát a nyeregbe. Ugy 
tűnik, a titok abban rejlett, hogy az orrzsinórt lassan kell 
elereszteni utána, hogy a teve ne rántsa hátra a fejét túl 
gyorsan, mert azzal ledob a válláról. 

Josserannal ugyanis éppen ez történt, amikor először 
próbálkozott meg a mutatvánnyal, amin Félszemű és a 
tatárok jót mulattak. 

William tevéjét a Félszemű Leilának hívta, de a szerzetes 
átkeresztelte Sátánra. A tatárok valamilyen oknál fogva a 


legzsémbesebb jószágot adták neki az egész csordából. 
Félelmetes állat volt; a feje búbján drótszerű gyapjúcsomót 
viselt, a két mellső lábfeje zsámoly nagyságúra nőtt. 
Valahányszor a pap megpróbált nyeregbe szállni, Sátán 
megfordult, hogy az ülepébe harapjon, miközben felmászik. 

Nap végén a csordát lemálházták, és szabadon 
eresztették abrakolni. Egyik este Sátán legelés helyett 
odasomfordált William mögé, a pofáját a vállához tolta, és 
belevisított a férfi fülébe. William olyat ugrott, mintha 
kardlappal csaptak volna rá. 

A tatárok a hasukat fogva hahotáztak. 

Kutulun a többiekkel együtt nevetett. Ekkor lehetett látni 
a mosolyát először a kasgári este óta, mióta az atyja 
hírnöke megérkezett a karavánszerájba. 

Az apjától kapott üzenet aggasztotta a lányt. Karakorumban 
és Sangtuban az események gyorsabban zajlottak, mint 
amire bárki számított volna. 

A  kurultáj már összegyűlt  Karakorumban, hogy 
megválassza az új nagykánt; és a halott kagán fivérét, Arik 
Bökét már meg is választották legfőbb tatárnak. 

De nem mindenki értett egyet a választással. Öccse, 
Kubiláj, aki hadjáratot vezetett a csinek ellen a távoli 
Kínában, nem jelent meg. Helyette saját kurultájt hívott 
össze Sangtuban, a fővárosában, és a tábornokaival 
megválasztatta magát kagánnak. Elképzelhetetlen volt, 
hogy a tatár kurultájt bárhol másutt hívják össze, mint a 
Karakorumban székelő fővárosban. Ez nem mást jelentett, 
mint lázadást, és Dzsingisz kán óta először polgárháborúval 
fenyegetett. 

Möngke nagykán feleségei és fiai Arik Bökét támogatták. 
Az Aranyklán, vagyis Dzsingisz leszármazottai szintén 
hűséget fogadtak neki, miképp Arik Böke fivére, Batu is, az 
Arany Hordából. Csak Hülegü kötelezte el magát Kubiláj 


mellett. 

Elvileg Kubilájnak el kellett volna szigetelődnie a 
támogatás ilyen mértékű hiánya miatt. Am ő óriási és jól 
felszerelt hadsereggel rendelkezett saját szilárd hatalmi 
központjában, Kínában. Potenciális veszélyt jelentett az 
egész tatár birodalomra. 

Kaidu üzenete egy figyelmeztetéssel ért véget: minél 
közelebb érnek Kína határához, annál nagyobb óvatossággal 
járjon el. Karavánjukat akár még a Kubilájhoz hű katonák is 
megtámadhatják. 

Az első nyári hold idején nem a sivatag jelentette az 
egyedüli veszélyt, amivel kénytelenek voltak szembenézni. 


XLVII 


Aznap éjjel egy kiterjedt, kavicsos síkság közepén 
táboroztak le. A mellső lábukon megbéklyózott tevék 
néhány ropogós sós füvet és száraz tövises cserjét legeltek. 

William egy széltől megfeketedett fűz alatt térdepelt, a 
nyakában lógó feszületet szorongatta, ajka néma imát 
mormolva mozgott. A tatárok megvetően és félve figyelték 
a hitük szerint sötét teremtményt. Egyszer már 
balszerencsét hozott rájuk. Meg voltak győződve róla, hogy 
ismét balszerencsét hoz. 

Josseran leült a szerzetes mellé, és felhajtotta a köpenye 
csuklyáját a forró, homokkal teli szél ellen. 

- Miért imádkozol, William testvér? 

William befejezte a fohászt, és karját maga mellé ejtette. 

- Hogy Isten szándékát szolgáljuk a szenvedésünkkel itt. 

- Es mit gondolsz, mi ebben Isten szándéka? 

- Azt nem köti a magunkfajta egyszerű teremtmények 
orrára. 

- De a bulla tartalmát ismered, amit a helyettese bízott 
rád. Es a pápa ismeri Isten szándékát, nemde? - Mióta 
eljöttek Akkóból, azóta tűnődött William küldetésén. Vajon 


a pápa is fegyverszünetet akart kötni a tatárokkal, ahogy a 
templomosok tették? 

- A bulla titkos. Csakis a tatár király előtt fogom 
felolvasni, ahogy azzal megbíztak. 

- Békét akar kötni velük? 

- El akarja juttatni hozzájuk Isten igéjét. , 

- Nekem úgy tűnik, ezeket csak a fosztogatás érdekli. Ok 
itt, a földön vágynak királyságra, nem a mennyekben. 

- Isten majd megnyitja a szívüket és az elméjüket. - 
William felemelkedett a térdéről, és hangosan felnyögött. 

- Mi a baj? 

- Csak a csúz. Miattam te ne aggódj. 

Josseran megvonta a vállát. 

- Nyugodt lehetsz, nem fogok. De az én kötelességem, 
hogy épségben visszajuttassalak Akkóba. 

- Megpróbálok nem okozni csalódást. 

- Köszönöm. 

Ugyan nem akarta, hogy a templomos megtudja, 
tulajdonképpen szörnyen szenvedett. Duzzanatok voltak a 
bélnyílásán, és a teve rángató mozgásától minden pillanat, 
amit kénytelen volt a hátán eltölteni, valóságos gyötrelem 
volt számára. De ha szenved, akkor a megváltójáért 
szenved, és minden egyes lépéssel, amit ebben a rémséges 
sivatagban tesz meg, egyre tisztább lesz a lelke, és 
közelebb kerül az istenéhez. 

Kutulun látta, hogy a varjú felkel, és elsétál oldalra, hogy 
vizeljen. A tevéje a közelben legelt, felemelte a ronda fejét, 
és figyelni kezdte a férfit. A lány szinte látta a gondolatait, 
melyeket unott, barna szeméből olvasott ki. Odahajolt a 
tövises tamariszkuszcserjéhez, komótosan  rágcsálva, 
miközben a kínzóját szemlélte fekete csuklyás csuhájában, 
és hallgatta, ahogy a vizelete a gebi kövekre fröccsen. 
Közelebb bandukolt, ameddig a kötél eresztette, míg már 


majdnem a férfi vállánál járt. 

Azzal a hátára öklendezett egy jó adag zöld, nyálkás 
növényőrleményt. 

William előretántorodott, és a vizelet a köpenyére 
csörgött, ahogy fél kézzel a hátát tapogatta, azt keresve, mi 
hullott rá. Félszemű, aki szintén szemtanúja volt a 
jelenetnek, a földre rogyott, úgy röhögött. William 
megpróbálta letörölni a bűzös nyálkát a köpenyéről, 
miközben a másik kezében még mindig a hímtagját 
szorongatta. Eszrevette, hogy Kutulun őt nézi, és rákvörös 
arccal arrébb támolygott. 

Csak Josseran nem nevetett. A lány azon tűnődött, vajon 
miért nem, hiszen tudta, hogy a férfi nem szíveli a társát. 

- Az állat nem kedveli őt túlságosan - jelentette ki a 
lány. 

- Az már biztos. 

- Mondd meg neki, hogy várja meg, míg kiszárítja a nap 
- javasolta -, utána leszedegetheti darabokban. Különben 
csak elmaszatolja. 

- Megmondom neki - felelte Josseran. 

William úgy sikoltozott, mintha a felkérődzött táplálék 
olvasztott ólom lenne. 

Ha ő egy jellegzetes példánya a barbár sámánoknak, 
gondolta a lány, akkor sem tőlük, sem a vallásukból nincs 
mit tanulni. Ugyanakkor ez a harcos, ez a... Jossz-rán... más. 
Bizonyította erejét és bátorságát, és mióta megsérült a 
hegyen, egyfajta rokonszenvet érzett iránta. 

De hogy miért, arról fogalma sem volt. 

Az ujgurok földjén jártak, árulta el Kutulun. 

Az itteni népek, magyarázta, a buharai kán vazallusai, és 
már Dzsingisz óta azok, mert behódoltak neki, hogy elejét 
vegyék a szántóik és a városaik elpusztításának. A nomád 
tatárok adót vetettek ki a lakosságra a helyi kormányzók 


által, akik az ő jóváhagyásukkal uralkodtak. Az egyik éves 
sarc a tamga volt, amit a városi kereskedők és kézművesek 
fizettek meg, a kalant, avagy a földadót pedig a 
földművesek. Még a helyi nomádok is lerótták a maguk 
adóját a nyájuk egy részével. Ezt kopcsurnak hívták. 
Továbbá egy ötszázalékos illetéket minden kereskedőnek be 
kellett fizetnie, aki áthaladt a kánságon. Igy tartották a 
markukban a tatárok a nagy hasznot hajtó Selyemutat. 

Ahhoz képest, hogy nomádok, gondolta Josseran, elég jól 
ismerik egy birodalom működésének alapelveit. 

Egy hét múlva Akszuba értek, az ujgurok fővárosába. 
Josseran először ködnek gondolta azt, amiből hajdani 
világítótornyok romjait látták előmeredni. Am ahogy 
közeledtek, rájött, hogy ez a köd lényegében egy 
homokvihar. Az ősi város azon túl terült el: ringatózó 
nyárfák alatt megbúvó, fehér épületek összevisszasága a 
sárga löszszirtek tövébe ágyazódva. Az oázis zöld szalagja 
egy folyó partját követte. 

Hirtelen paradicsom- és padlizsánmezők között vezető 
úton találták magukat, melyre nyárfák vetettek árnyékot. 
Az öntözőcsatornákban víz csillogott. A hitetlenek láttán egy 
fiatal lány elfátyolozta az arcát, míg a kisfiúk, akik 
meztelenül fürdőztek a kanálisokban, tágra nyílt szemmel 
meredtek rájuk. Az emberek az utcára szaladtak a fejük 
tetején viselt sapkában, és fehér szakállú vénemberek 
tülekedtek, hogy jobban megnézhessék maguknak a furcsa 
barbárokat, akik a tatárokkal jöttek. 

Aznap este nem kellett karavánszerájban meghálniuk, 
mert a helyi darugacsi, a tatárok által kinevezett elöljáró 
házában szállásolták el őket. Fűszerezett ürühúst kaptak 
rizzsel; a szolgálók tálcán hordták nekik a gyümölcsöt és az 
aromás zöld teát, ráadásul igazi ágyban aludhattak, amihez 
selyemtakarót kaptak. 


Majdnem úgy érezték magukat, mintha visszakapták 
volna az életüket. 

Am amikor másnap reggel Kutulun felszökkent a tevéje 
nyergébe, fiígyelmeztetőleg odakiáltott Josserannak: 

- ". Remélem, élveztétek a pihenést! Mert innen 
nekivágunk a világ  legkíméletlenebb sivatagának. 
Nemsokára visszasírjátok majd a Világ Tetejét! 

A sivatagban igen sebesen szállt le az éjszaka, ami 
meglepte Josserant. Olyan volt, mintha egy ablaktalan 
tömlöcbe vetették volna az embert, és rácsapták volna a 
vasajtót. 

Néha délutánonként még észrevették a távolban egy-egy 
karavánszerájt, és olyankor Kutulun gyorsított a tempón, 
hogy napnyugta előtt elérjék, és menhelyet leljenek a 
barnássárga falak mögött. Altalában kimerülten elterültek a 
csomagok és fonott kötelek között, miközben a 
forralókannákból víz sercent a tűzbe, ők pedig hálát adtak a 
sorsnak, hogy menedéket találtak a szakadatlan sivatagi 
szél elől. 

Más éjszakákon azonban arra kényszerültek, hogy a nyílt 
sivatagban üssenek tábort, egy kis tűznél összehúzódva, 
amit a napon száradt teveürülékből tápláltak. A tatárok ezt 
argolnak hívták, és abban a sivár pusztaságban ez volt az 
egyetlen tüzelőanyag-forrásuk. Legalább ebből elegendőt 
találtak mindig, mert azon az úton haladtak, melyet minden 
karaván használt. A napi menetelés folyamán 

Félszemű több kosárral is összegyűjtött a ganajból, és 
miközben letáboroztak, a tatárok még többmaréknyival 
összeszedtek, mire meggyűlt a tűz. 

Aztán aludt kancatejből készült kását ettek, ami állandó 
szokásukká vált, mielőtt sötét, kimerült álomba 
szenderültek a kemény talajon, a báránybőrökbe takarózva. 


Azután a tetvekre került a sor, hogy lakomázzanak. 

Egyik éjszaka Josseran a kihűlt parazsak mellett kucorgott, 
jóval azután, hogy a tatárok nyugovóra tértek a deljükben. 
Kutulun sem tudott elaludni; a férfi azon tűnődött, vajon a 
lány is vágyik-e az ő társaságára, ahogyan ő vágyott reá. 

William addig maradt ébren, ameddig csak bírt, mint 
koldus a lakomán, de a fáradtságtól végül elnyomta az 
álom. Most, hogy Josseran és Kutulun egyedül maradt, csak 
nézték a hamvadó tüzet, és hallgatták a tatárok horkolását. 
A sötétben Félszemű a démonoknak gügyögött, akik az 
álmát háborgatták. A tevék szuszogtak és néha 
felvakkantottak. 

- Mesélj magadról, keresztény - szólalt meg Kutulun 
halkan. 

- Mit óhajtasz tudni? 

- Mesélj nekem arról a helyről, melyről mindig beszélsz. 
Arról az Outremerről. Ott születtél? 

- Nem, egy Troyes nevű hely mellett születtem 
Burgundiában, ami egy Frankhon nevű ország egyik 
tartománya. Az utóbbi öt évben vagy még régebb óta nem 
jártam ott. Azóta az otthonom egy Akkó nevű hely volt, 
amely egy nagyszerű tengerparti város és erődítmény. 

- Milyen érzés egy erődítményben lakni? Nem érzed úgy 
néha, mintha börtönben lennél? 

- Egész életemben kőfalak közt éltem. Hozzászoktam. 
Inkább ezek a tágas terek töltenek el félelemmel. 

- Sosem tudnék fal mögött élni. Egy civilizált embernek 
éreznie kell a füvet a talpa alatt, és egy lovat, amit arra 
nyergeitek fel, hogy vágtasson rajta. - Felpillantott az égre. 
Ugy nézett ki, akár egy fekete bársony, melyet telehintettek 
gyémántokkal. Gyönyörű volt, de meztelennek érezte 
magát alatta. 

- Egyszer, még gyermekkoromban elhatároztam, hogy 


kiderítem, hány csillag van az égen. Egyik éjszaka 
kiosontam a kastélyból, lefeküdtem a mezőn, és elkezdtem 
megszámolni. 

- Hány van? 

- Nem tudom. Elaludtam. Apám egy nagy tölgyfa alatt 
talált rám, majdnem kihűlve, úgy kellett hazacipelnie. Egy 
szőrmetakarón ébredtem fel a tűz mellett, amiben egy 
jókora hasáb lobogott. Azóta soha nem akartam oly mély 
ismeretséget kötni az éjszakával. Es fázni sem kívántam 
annyira. Ennek ellenére muszáj volt megjárnom a Világ 
Tetejét. 

Eszébe jutott apja ölelő karja, miközben melegíti, s 
ahogy a szakálla az arcát csiklandozza. Az emléknek jóleső 
érzéssel kellett volna eltöltenie, de bánat mérgezte meg, 
mint megannyi visszaemlékezését. 

Talán jobban tette volna, ha otthagy a tölgy alatt, 
gondolta Josseran. 

- Apám engem is számtalanszor cipelt haza - vette át a 


szót Kutulun. - Mindig éjszaka szöktem el. Repülni 
akartam, meg akartam érinteni a csillagokat az ujjaim 
hegyével. - Kinyújtotta a kezét az éjszakai égbolt felé. - 


Keresztényül van neve a csillagoknak? 

- Az ott a Sarkcsillag - felelte a férfi észak felé mutatva 
-, de az együttálló csillagoknak is van neve. - A feje fölé 
bökött. - Például ezt itt Nagy Medvének hívjuk. Ha elég 
sokáig nézed, beleképzelheted egy medve körvonalait. 

- Akkor nektek csodálatos képzelőerőtök lehet - mondta 
a lány, és felnevetett. - Nálunk az a Hét Oriás. Látod ott azt 
a csillagot? Az az Aranyszeg. Ahhoz kötik az istenek a 
lovaikat. 

- Egynél több istenben hisztek? 

- Abban hiszek, hogy egynél több is lehet. Ki tudja? 

- De csak egy isten van: aki teremtett bennünket, és aki 
az összes dolgokat megalkotta. 

- Honnan tudod, hogy csak egy isten van? Talán jártál a 
Kék Egbolton, hogy megnézd magadnak? 


- A hitem így tanítja. j 

- A hit - ismételte meg Kutulun. - En abban hiszek, hogy 
a lovam elvisz az utam végéig. A többit magamnak kell 
kiderítenem. 

Egy időre elcsendesedtek. 

- Van gyereked, keresztény? - kérdezte tőle a lány 
hirtelen. 

- Egyszer volt egy lányom. 

- Mi történt vele? 

- Meghalt. 

- Mi van a feleségeddel? 

A férfi habozott. Mennyit áruljon el ennek a nőnek a 
múltjából? Es még ha el is mondja neki, mennyit értene 
meg belőle, mikor a saját élete oly sokban különbözik? 

- Messze, Frankhonban van. 

- Szereted őt? 

- Szerettem a testét. 

- Régóta nem láttad őt? 

- Most már hosszú évek óta. Merem állítani, már azt is 
elfelejtette, hogy nézek ki. 

- Miért nem térsz vissza hozzá? 

- Mert valójában ő nem a feleségem. Más asszonya. 
Bűnös vagyok. 

Kutulun bólintott. Másvalaki asszonyát elvenni a 
tatároknál is bűnnek számított. A lány szorosabbra tekerte 
a sálat az arca körül a hideg ellen. A férfi csak a szemét 
látta, és hogy a tűz visszatükröződik benne. 

- Oszintén bevallom neked - mondta Josseran -, sosem 
gondoltam többnek egy asszonyt egy vánkosnál, amin 
éjszaka meghálhatsz. Nem beszélek veled túlságosan 
szabadon? 

- Nem, dehogy. Apámnak sok felesége van, akit csak a 
test gyönyöreiért tart. De csak egy kedvence van, és most, 
hogy már idősebb, és a vére is lehiggadt, a legtöbb napját 
vele tölti. Sokat beszélgetnek. 

- Helytelen, ha egynél több felesége van az embernek. 


- Miért? 

- Egy férfinak uralkodnia kell az elemi vágyain. Sértés 
Istenre nézve. 

- Ezt akarja elhitetni veled a szent embered is? 

- Talán nem kedvelem őt túlságosan, de hiszek benne, 
hogy jobban megérti Isten gondolatait, mint én. 

- Hogy képes valaki megérteni az istenek gondolkodását? 
Az életben oly sok minden bizonytalan. 

- Isten törvényei változatlanok. Az embereknek az a 
dolga, hogy betartsák. 

- Nekem gyerekkoromban azt tanították, hogy semmiféle 
törvénynek ne engedelmeskedjek, csak Dzsingiszének, a 
hatalmas kánunkénak, mert attól olyan erős a birodalom. 
De ami az isteneket illeti, megpróbálunk oly mértékben 
hallgatni a Kék Egboltra, ahogyan csak tudunk. De semmi 
sem biztos. 

- Dzsingisz tanította nektek, hogy egy férfinak joga van 
annyi feleséget venni, ahányat csak akar? 

- Egy asszony nem pusztán a vágyaid melegágya, 
keresztény. Csakúgy egy éhes száj, és neki van méhe is, 
amivel gyermeket hozhat a világra. A férfiban nem az 
étvágya támaszt vágyat a nőkre, hanem a vagyona. 
Dzsingisz azt mondja, törvény szerint egy férfi nem veheti 
el egy másik férfi feleségét, hogy kielégítse a vágyait, mert 
az tényleg bűn. De ez csak azért van így, mert veszélybe 
sodorhatja a klán békéjét, nem azért, mert sérti a Kék 
Egbolt Szellemét. 

Josseran sosem gondolta volna, hogy ilyen nyíltsággal 
beszélhet ezekről a dolgokról egy nővel. Idekinn azonban, a 
csillagok hűvös boltozata alatt és a sivatag magányában 
szabadnak érezte magát a társadalma korlátáitól és az 
istene zsarnokságától. De biztos, hogy az Isten minden 
ember istene, nem csak a frankoké? 

- Mesélj nekem - mondta a lány - erről a gyónásról, 
amiről beszéltek. Amit a sámánjaitokkal csináltok. Mit 
mondtok olyankor nekik? 


- Elsoroljuk nekik a bűneinket. 

- A bűneiteket? 

- Az asszony utáni sóvárgást. A paráznaságot. 

- Ezek szerint csak azt kell elmondanotok nekik, amit az 
asszonyokkal tesztek? 

- Nemcsak azt. Az álnokságunkat is, a másokkal 
szembeni erőszakosságunkat. Es a tisztátalan 
gondolatainkat is. 

- A gondolataitokat? 

- Ha irigyek vagyunk. Vagy ha túl kevélyek. 

- Akkor hát ti vagytok, akik szégyenkeztek azok miatt a 
dolgok miatt, ami emberré tesz benneteket, nem az 
istenetek. - Zavartnak látszott. - Ezzel elejét veszitek, 
hogy még több bűnt kövessetek el? Jobbnak érzitek 
magatokat tőle, amikor megteszitek? 

- "Néha. En még mindig attól tartok, hogy az 
örökkévalóságig fogok bűnhődni. 

- Van egy istenetek, aki gyengének terernrt titeket, aztán 
megbüntet a gyengeségetekért. Te ezt nem találod 
különösnek? j 

Fogalma sem volt, hogy válaszoljon. Ujfent 
cserbenhagyta a hitét. Még egy tatár nővel szemben sem 
volt képes megvédeni a vallását! Helyette ennyit szólt: 

- Azt mondtad, láttál egy öregembert, aki velem lovagol 
a hegyekben. 

- Nem hiszel nekem. 

- Nehéz elhinnem. Mégis kíváncsivá tesz. 

- Az öregember akkor is ott van, akár hiszel benne, akár 
nem. Ott van, akár kíváncsi vagy, akár nem. 

- Ha igaz lenne, azt hiszem, tudnám, ki az az ember. 

- " Elmeséltem, mit látok. Nem akarom, hogy 
megmagyarázd nekem. Nem szükséges. 

- Az apámat festetted le. 

- Az apád halott? - Miután a férfi bólintott, folytatta: - 
Miért tartod ezt furcsának, keresztény? Az őseink mindig 
velünk maradnak.  Tisztelnünk kell őket, különben 


balszerencsét hoznak ránk. 

- Te úgy hiszed, hogy apám szelleme azért követ, hogy 
oltalmazzon engem? 

- Hát persze. Mi másért lenne itt, mögötted lovagolva? 

- Mi másért? Atokként. 

- Ha átkoz téged, akkor miért nem dobott le a hegyről, 
amikor segíteni akartál a sámánodnak? 

Josseran nem tudta megválaszolni a kérdést. 
Kétségbeesetten hinni akart neki. Es meg is akarta ölelni. 
Erezte, hogy a szíve vadul kalapál, és melegség árad szét az 
ágyékában és a hasában. 

- Még soha nem találkoztam hozzád hasonló nővel - 
motyogta. Egy szenvedélyes pillanatig elképzelte, hogy 
magához húzza, és megcsókolja az ajkát. Sőt, még abban is 
reménykedett, hogy a lány húzza magához előbb, aztán 
egymásba gabalyodnak a csillagok végtelen takarója alatt, 
pedig a társaik mindössze néhány lépésre alszanak tőlük. 

A lány viszont ennyit szólt: 

- Elfáradtam. Inkább alszom. 

Miután elfordult tőle a sötétben, Josseran összehúzta 
magát a földön fekve; tanácstalan volt, kimerült, mégsem 
tudott pihenni. Az agya és a szíve összezavarodott. A fejére 
szorította a kezét. 

- Bocsáss meg - suttogta a markának. 

A hold a sivatag fölé kúszott. Apja hangja után 
hallgatózott. 

Ismét útra keltek kelet felé. Tőlük balra egy hegyvonulat 
húzódott, melyet a tatárok Tien-sannak hívtak, vagyis 
Mennyei-hegységnek. Az indigókék ég előtt jégsapkák 
csillogtak, míg alattuk az előhegység nyúlványait meredek 
vízmosások barázdálták, amitől olyan látványt nyújtottak, 
mintha egy guggoló vadállat mancsai lennének. Miközben 


nap nap után tevegeltek, megfigyelték, ahogy a hegység a 
nap járásával változik: a hajnali halvány rózsaszínből a déli 
rézvörösön és fémszürkén át az alkonyi ibolyáig és 
vörösesbarnáig. 

A síkságon mindenfelé csontokat láttak - lovak, tevék és 
szamarak kifehéredett csontvázait, néha még egy-egy 
vigyorgó emberkoponyát is. 

- Eppen megkerüljük a Takla-Makán terjedelmes 
sivatagát - magyarázta Félszemű. - Az ujgurok nyelvén ez 
azt jelenti: ,ha bemész, soha nem jössz ki". De nem fogunk 
a Takla-Makán gyomrába merészkedni - biztosította őket a 
férfi. Az oázisok úgy fogták körbe a halott térséget, mint 
egy hercegnő nyakát a gyöngysor. - Hacsak nem kerülünk 
valami gonosz viharba, amitől eltévedünk, de szándékosan 
nem megyünk a közelébe. 

- Evente milyen gyakran vannak errefelé ilyen viharok? 
- kérdezte tőle Josseran. 

- Allandóan - felelte Félszemű, és kitört belőle a 
jellegzetes vihogó nevetés. 

A sivatag kavicsok és lapos kövek sárgásszürke 
pusztasága volt, amit a tatárok gebinek neveztek. De 
amikor Josseran megállt, hogy szemügyre vegyen egy ilyen 
követ, valójában ragyogó színeket fedezett fel benne, 
egyaránt vöröset és padlizsánt. Am a gebi síksága 
csakhamar egy sós teknőnek adta át a területet, mely 
forróságtól szétrepedezett, morzsolódó, fehér kérgű sárral 
borított lapaj volt. Még később szürke, kemény homok 
kietlen pusztaságává változott. Ugy látszott, mintha a 
messzeségben összeolvadna a forróságtól remegő levegővel, 
aminek köszönhetően a horizonton már nem vált külön az 
ég a földtől. Ahogy a hegyeket maguk mögött hagyták, úgy 
tűnt, már egyáltalán nem is tartanak semerre, ugyanazt a 
mérföldet teszik meg újra és újra, nap mint nap, vég nélkül. 

Egyszer egy másik karaván haladt el mellettük, amely 
nyugatra tartott, Kasgárba. A tevék hátát nagy, ovális 
takarók fedték a fa nyeregkeretek alatt, és minden állat 


két-két terjedelmes selyemtekercset vitt mindkét oldalán. A 
forró szél elszállította hozzájuk a tevehajcsárok kiáltozásait 
és a tevék csengőinek csilingelősét. 

- Tudod, merre tart az a selyem? - kiáltotta oda 
Williamnek. - Velencébe. 

- Honnan veszed? - kiabált vissza William a tevéje hátán 
imbolyogva. 

- Ez a Selyemút! Még nem hallottál róla? A 
mohamedánok minden évben végigmennek ezen az úton, 
hogy hozzájussanak azokhoz a selyemvégekhez Buhara, 
Tebriz és Bagdad bazáraiban. Perzsiánál messzebb viszont 
egyikük sem járt. De most Josseran Sarrazini végre 
láthatta, hol kezdődik ez a hatalmas út! 

- En semmiféle utat nem látok - állapította meg William. 

- Mert nincs út. A kalmárok mégis erre járnak a 
selyemrakományukkal a Szentírás kora óta. 

- Azt akarod mondani, hogy az a tevehajcsár egészen 
Bagdadig fogja terelni az állatait? 

- Nem, Kasgárban eladja a rakományát. A Selyemút 
olyan, akár egy lánc. A bazárban elcseréli korianderre vagy 
jádekőre. Valaki más átszállítja majd a selymét a hegyeken, 
és elüzleteli datolyára és üvegre. Es ez Így megy egészen 
addig, míg Rómában valami püspök meg nem veszi a 
szeretőjének! 

- Csak azért mondtad el ezt a történetet, hogy engem 
szekálj, templomos? 

- Nem, dehogy. Ugy gondoltam, érdekel. Ugye, nem azt 
akarod nekem mondani, hogy egy püspököt sem ismersz, 
aki szeretőt tart? 

- Mind felelni fognak a bűneikért, ha eljön a napja. 
Ahogy te is a tieidért. 

- Legalább jó társaságban leszek. 

Ahogy figyelte, hogy tűnik el a karaván a Takla-Makán 
lebegő délibábjában, Josseran azt vette észre, hogy 
magával ragadja egy misztikus érzés. Ezek a tevék 
évszázadok óta cammognak a sivatagon át becses 


kelméjükkel, és csak az utóbbi néhány évben fedezték fel, 
hogyan készül. Hihetetlen, de egy bizonyos lepkefajta 
gubószerű bábjából állítják elő! William talán vadnak véli 
ezeket a népeket. Számára viszont csodák kiapadhatatlan 
forrása voltak. 

Minden reggel azzal kezdődött, hogy Félszemű halkan 
felkelt, és kiterítette az imaszőnyegét Mekka irányába. 
Azután elmondta szertartásos imáját a földön térdepelve, 
hajlongva és leborulva, közben tenyerét felfelé fordította, 
Allahhoz fohászkodva. 

Ezt követően a tevéket a rakományukhoz vezette. Az 
orrzsinór megrántásával térdre kényszerítette őket, hogy a 
tatárok rá tudják emelni a málhájukat a fanyeregre, mely a 
púpok közé ékelődött. 

Azután az állatok melle alatt megkötözték a 
kenderkötelet, ami rögzítette. Ilyenkor a tevék tiltakozva 
bömböltek, de erre ügyet sem vetettek. S bár keleten az ég 
még homályos volt, és az utolsó hideg fényű csillagok még 
el sem tűntek, újra elindultak a sivatagi napkelte irányába. 

A sivatagon való átkeléshez Félszemű minden teve 
orrzsinórját a mögötte bandukoló málhanyergéhez kötözte, 
hogy az állatok egymás után haladjanak. Az utolsó tevének 
a sorban egy csengettyű lógott a nyakában. Félszemű tudta, 
ha nem hallja a kolompot, akkor egy vagy több jószág 
elszabadult. Josseran hamar hozzászokott a halk, csilingelő 
hanghoz és a tevék lépteinek ritmikus puffanásához a 
kemény talajon, a kötelek álmosító csikorgásához és a tevés 
ember bátorító suttogásához, ahogy elöl lépdel, az utat 
mutatva. 

A forró szél kiszipolyozta őket. Josseran már az ajkát 
sem érezte, csak a kirepedezett, kiszáradt bőrön keletkezett 
kemény kérget. Nem volt vize, hogy megnedvesítse magát, 


de nem volt jelentősége, mert a száraz levegő mindenféle 
verejtékképződést meggátolt a bőrükön. Még William szagát 
sem lehetett érezni. 

A tövises tamariszkuszbokrok jelentették az egyedüli 
növényzetet, ami itt megélt. A szél kikezdte körülöttük a 
talajt, lilás nyalábokká csupaszítva őket. De még a 
legsivárabb helyen is vadkecskék találtak bennük életet 
jelentő táplálékforrást, melyek így a körülmények dacára is 
képesek voltak fennmaradni e pokoli tájon. 

Szűkös étrendjük legyengítette. Attól tartott, meg fog 
őrülni; a végtelen égbolt és a szürke, jellegtelen sivatag 
egybeolvadt, és maga az idő is jellegtelenné vált. A sivatag 
talajából felszálló hő kísérteteket kreált a horizonton, fák és 
várak fantomjait. Délutánonként, mire a szeme elfáradt, a 
torka pedig kiszáradt, hegyeket vélt felfedezni a távolban, 
hogy néhány pillanattal később rájöjjön, csupán egy marék 
követ lát. Máskor kiterjedt tavakat pillantott meg, de mikor 
újra odanézett, már eltűntek. 

Hogy ne veszítse el a józan eszét, megpróbálta felidézni 
a Troyes és Párizs piacain látott trubadúrok dalait, vagy a 
zsoltárokat és a miatyánkot mondogatta. De a hőség és a 
kimerültség megfosztotta azon képességétől, hogy akár 
ezeket az egyszerű dolgokat is gyakorolja. A gondolatai 
szeszélyesen csapongtak, és néha már azt is elfelejtette, hol 
jár. 

Egyfolytában szomjúság gyötörte. Alkalmanként 
belefutottak egy sekély teknőbe vagy nádasba, s velük egy- 
két sós vizű tócsába. Habos felszínükön rovarok szánkáztak. 
A tatárok ilyenkor derűsen töltötték újra a tömlőiket a sűrű 
löttyből. 

A nyílt sivatagban a homokviharok úgy táncoltak és 
kavarogtak, akár a szellemek. 

Egyik este Kutulun észrevette, hogy bámulja őket, 
miközben tábort vertek a gebi síkján. 

- Lelkek kísértetei - mondta. 

- Mindig párban vannak - motyogta a férfi -, ellentétes 


irányban pörögnek. 

- Az ujgurok azt állítják, két szerelmes kísértete, akik 
nem kelhettek egybe, mert különböző klánokba tartoztak, 
ellenséges törzsekbe. Mivel képtelenek voltak elviselni a 
gondolatot, hogy külön éljenek, a sivatagba menekültek, 
hogy együtt lehessenek, de a homok elnyelte őket. Igy hát 
táncolva, a dombokon futkározva töltik napjaikat. 

- Tehát most már szabadok? 

- Igen - felelte a lány -, ha elhiszed a legendát. Most 
már szabadok. 

Az oázisvárosok drámai hangulatot árasztottak a szürke 
égbolt alatt. Hirtelen egy vékony, zöld vonalat vettek észre 
a horizonton, fákat láttak a fodrozódó víztükör előtt, de az 
egész perceken belül ismét beleveszett a homokködbe. 

Hosszú délutánokon néha meg-megpillantották ezt a 
szívfájdítóan szép kísérteiét. Végül a tó délibábbá alakult, 
amit a homokviharok vagy a hullámzó hőség keltett életre, 
ám a fák eléggé valódinak tűntek: karcsú nyárfák, melyek 
arany és zöld színben pompáztak az esti fényben. Még 
éppen alkonyat előtt egy árnyas sétányon találták magukat: 
fehér "szakállú — vénemberek mentek el mellettük, 
szamárkordékon üldögélve; búza- és dinnyeföldek mellett, 
kertfalak tövében, valamint  szeder- és  kőrisfákkal 
pettyezett, sötét udvarok előtt haladtak el. 

A városban mindenki kisereglett a házakból, hogy 
szemtanúja legyen az érkezésüknek: az ősz szakállú 
földművesek, az asszonyok a pólyába kötött csecsemőjükkel 
a hátukon, és a pucér lurkók, akik visítva, sárosan rohantak 
árkon-bokron át. 

Aztán persze szembejött az elmaradhatatlan mohamedán 
templom is a maga kék és jáde mozaikberakásával, mely 
vakítón ragyogott a napsütésben. De egy Kucsa nevű 
városban felfedeztek egy teljesen új vallást is. 


Egy kavicsos síkon keltek át, melyet buckák és 
agyagszarkofágok  tarkítottak. Hirtelen két gigantikus 
méretű kőbálvány meredt az égnek, melyek az út két 
oldalán álltak őrt. Az istenek arcán ugyanolyan jámbor 
mosoly ült, s mindkettő áldásra emelte a jobb kezét. A 
széles arcuknak a homok és a szél eróziója szelíd vonásokat 
kölcsönzött. 

A tevék az óriási szobrok árnyéka alatt haladtak el, és 
Josseran elfojtotta a borzongását. Azon gondolkodott, vajon 
miféle ördöngösség vár rájuk odaát. 


-k 


- A neve Borkán - mondta Kutulun Josserannak azon az 
éjszakán, a tűz mellett ücsörögve a karavánszeráj udvarán. 

- O egy isten? 

- Valami hasonló. Egyes helyeken éppoly hatalmas 
prófétaként tisztelik, mint magát Mohamedet. 

- Nem értem. Ezen a vidéken ti uralkodtok, mégis 
megengeditek ezeknek a népeknek, hogy nyilvánosan 
felállítsák a bálványaikat? 

- Persze. 

- De ez a tatárok földje. Ti mégis hagyjátok, hogy ily 
módon fitogtassák a vallásukat? 

- Hát persze. Ez a Borkán egy kisebb isten. Ha erősebb 
lenne Tengrinél, a Kék Egbolt Szelleménél, akkor nem 
győzhettük volna le őket a háborúinkban. Igy hát hagyjuk, 
hogy megtartsák az isteneiket. Nekünk így a jobb. Ettől 
ugyanis ők gyengébbek lesznek. 

Josserant . megdöbbentette ez a fajta érvelés. 
Elképzelhetetlen, hogy Róma hagyná, hogy bármely vallás 
virágozzék azokon a helyeken, ahol uralomra tört. III. Ince 
pápa még keresztes hadjáratot is elrendelt a katharok ellen 
Languedocban, mert nem ismerték el a pápa és a római 
liturgia fennhatóságát. A legtöbb város még negyven-ötven 
évvel később sem több puszta romhalmaznál, a kathar 


földek pedig még mindig parlagon hevernek a lerombolt 
falvacskák mellett. 

Viszont ezek a tatár ördögök - ahogy William nevezte 
őket - hagyták, hogy az uralmuk alá hajtott népek azt 
tegyenek, amit csak akarnak, míg megfizetik az adókat. 

Nekem úgy tűnik, gondolta Josseran, hogy mi, keresztény 
urak igen sokat tanulhatnánk ezektől a barbároktól. 

De voltak más hiedelmek, melyeket nehezebben tudott 
elfogadni. 


-k 


Josseran látta, hogy az egyik teve a sorban megtántorodik 
és térdre rogy. A feje olyannyira hátracsuklott, hogy az első 
púpjához ért, szájával furcsán tátogott az ég felé. A 
haláltusája közben kiadott hangok hallatán a gyomra 
összeszűkült. 

- Egy kígyó volt - kiáltotta Kutulun. - Láttam, amikor 
megmarta! 

Josseran előhúzta a kardját. 

- Mit csinálsz? - ordított rá Félszemű, ahogy felé rohant 
lobogó köpenyében. 

- Megszabadítom a szenvedéstől. 

- Nem teheted! - kiabálta Kutulun, a tevés ember pártját 
fogva. 

- Csak megkegyelmezek szegény párának! 

- Nem vághatsz le egy tevét! A lelke balszerencsét hoz 
ránk. Meg kell várnunk, míg elpusztul. 

- Még szép, hogy el fog pusztulni. Nézz rá! Vagy tán van 
gyógyír a viperamarásra? 
, - Ennek ellenére - szólt közbe a lány -, várnunk kell. 
Igy hát együtt várakozott Kutulunnal és a tevehajcsárral. 
Hosszú percekig tartott, de végül a teve még fújtatott egy 
utolsót, aztán az oldalára dőlt. A lábai görcsösen 
rúgkapáltak egy darabig, majd megmerevedtek. 

- Látod? - mondta Josseran. - Megkímélhettük volna 


szerencsétlen jószágot a szenvedéstől. 

- Balszerencsét hozott volna, ha megölöd - felelte 
Kutulun, miközben elsétált. 

Josseran visszadugta a hüvelybe a kardot. 

- Babonák! - sziszegte. 

- Nem, barbár! - válaszolta Félszemű. - Igaza van a 
lánynak. A kísértete visszatért volna, hogy az utunk 
hátralévő részén végig üldözzön. - A férfi bosszúsan 
felsóhajtott az értékes állat elvesztése miatt. 

Josseran a fejét ingatta. Ki értette ezeket a népeket, akik 
megtűrték az idegen vallásokat az uralmuk alatt, de úgy 
hitték, hogy még egy igavonó állatnak is van lelke? Hogyan 
is érthette volna ezt meg egy keresztény lovag? 


LI 


A kopár és a bevetett területek között drámai volt az 
átmenet. A táj nem fokozatosan alakult át; mintha a 
szárazföldről fejest ugrottak volna a tengerbe. Az egyik 
pillanatban még a tevéik mellett ballagtak, összeszorított 
szemmel a verőfény és a por miatt, a másikban pedig már 
rizs-, kender- és árpaföldek parcellái közt lépdeltek. Az 
öntözőcsatornákban tisztán csillogó víz csobogott. 

Josseran letérdelt, hogy — megmossa az arcát. 
Képtelenségnek tartotta, hogy ennyi víz legyen a sivatag 
közepén. Ugy látta, mintha egy üreg szájából bukkant volna 
elő a mező túlfelén. Az üreg fölött a föld buckát alkotott, és 
ezen a halmon túl emelkedett egy másik, aztán még egy, 
mintegy töretlen láncot alkotva, mely beleveszett a 
homokfátyolba a lilás hegyek irányában, melyek nagyjából 
harminc mérföldre lehettek. 

- Ezek a karézek - magyarázta Kutulun a válla fölött. 
Félrehúzta a sálját, Josseran mellé térdepelt, és vizet mert 
a tenyerébe. 

- A Takla-Makán összes oázisa Így nyeri a vizet. Gyere, 


megmutatom. , 

Az üreg felé vezette. Am ahogy közeledtek, rájött, hogy 
egyáltalán nem is üreg, hanem egy alagút bejárata. A 
járatokat évszázadokkal azelőtt építették, és a távoli Tien- 
san gleccserei alatt indultak. Elég nagyok voltak, hogy egy 
ember felegyenesedve járni tudjon bennük, és furfangosan 
úgy dolgozták ki őket, hogy a csatornák lejtése valamivel 
kisebb legyen, mint a hatalmas sivatag lejtési szöge. 
Ekképpen a víz a felszín közelébe jutott, ahol a termés 
öntözésére tudták hasznosítani. 

A halmok, amiket láttak, lényegében az aknák voltak; 
azért ásták őket, hogy be tudjanak jutni az alagutakba az 
iszap és a törmelék eltávolítása érdekében, nehogy 
eltorlaszolják a víz útját. A lány a kérges homokon át 
odavezette az egyik ilyen aknához. A férfi átlesett a 
vályogtéglából rakott fal peremén, beledobott egy kavicsot, 
és hallotta, ahogy odalent csobbanva eléri a vízfolyást. 

- A karézeket - mondta Kutulun - a tatárok építették. 

Josserannak eszébe jutottak az öntözőrendszerek, 
melyeket Szamarkand és Mérv közelében látott, és azon 
tűnődött, hogy valójában nem a perzsák építették-e ezeket 
is. Nehezen látta be, miért lett volna szüksége öntözésre a 
nomádoknak. De inkább nem mondta ki hangosan a 
gondolatait. Ezek a tatárok szívesen ringatták magukat 
abban a hitben, hogy a világon semmi sem létezett őket 
megelőzően. 

Visszamentek a  karavánhoz, és  végigtevegeltek 
Gaocsang hoszszú utcáin. A vályogfalakról napraforgók 
bólogattak nekik, jöttükre elfátyolozott nők kukucskáltak ki 
a sötét kapualjakból. A karvalyorrú férfiak nagyon 
hasonlítottak az outremeri arabokra. Minden annyira idegen 
volt, ugyanakkor oly ismerős. 

Atmentek a nyugati kapu dupla falán, majd elhaladtak 
egy kolostor mellett, amelynek kapuja felett, a festett 
falfülkékből ennek a Borkarinak a szobrai mosolyogtak le 
rájuk. A kormányzói palotát egy kiterjedt park vette körül. 


- Ma éjszaka a darugacsi vendégszeretetét fogjuk élvezni 
- közölte Kutulun, aztán még hozzátette: - Azt hiszem, 
tetszeni fog nektek Gaocsang. 

- Miért? 

- Majd meglátod, keresztény. Majd meglátod. 

A férfi a tevekarámnál állt fejét lehajtva, elmélyülten 
társalgott Kutulunnal. Félszemű néhány tatár társaságában 
körülöttük várakozott, arcukon idióta vigyorral. Josseran 
odament, William pedig szorosan a nyomában. 

- Látni kívántál? - kérdezte Kutulunt. 

- Ez az ember beszélni óhajt veled. 

- Mit akar? 

- Mivel a kánok kánját akarod meglátogatni, úgy 
gondolja, gazdag vagy. 

- Pénzt akar? 

- Meghívott, hogy töltsétek a házában az éjszakát. 

- Itt is épp elég kényelmes kvártélyt kapunk. 

- Ő nem egészen így érti. Meghív, hogy vedd birtokodba 
az otthonát mindennel, amit nyújthat. O kiköltözik, te pedig 
erre az éjszakára légy a ház ura. Azt mondja, van egy 
felesége és két gyönyörű lánya, akikkel azt tehetsz, amit 
csak kívánsz. - A lány arca kifejezéstelen maradt, a 
tekintete sem árult el semmit, ami alapján Josseran 
fogalmat alkothatott volna róla, mire gondol. 

Josseran rámeredt, majd a férfira. 

- Mi a gond, keresztény? A markodon kívül még nem 
párosodtál mással? - kérdezte Félszemű. 

A tatárok ezt hallván felnyerítettek a röhögéstől. 

- Illendő ez? - tudakolta Josseran. 

- Ok ezt megtiszteltetésnek érzik errefelé - válaszolta 
Kutulun. - Az ilyen vendéglátás az istenek áldását vonja 
maga után. 


- Mi történik? - kiabálta William kikelve magából a 
csalódottságtól, hogy egy árva szót sem értett a 
társalgásból. 

- Epp felajánlottak nekem... egy asszonyt... ma éjszakára. 

- Egy szajhát? - bömbölte William. 

- Nem, nem egy szajhát. Ennek a férfinak a feleségét. 

- A felesége egy szajha? 

Josseran már épp azt akarta mondani, hogy ,igen, és a 
lányai is", de meggondolta magát. William úgy nézett ki, 
mint akit a gutaütés kerülget. 

- Természetesen visszautasítottad. 

Am Josseran még nem döntött úgy, hogy visszautasítja az 
ajánlatot. Nő nélkül töltött öt év után arra gondolt: ötévnyi 
vezeklés és szűziesség semmit sem tett a lelkemért. 
Megpróbálta kiszámolni a hónapokat. Közel járhattak 
pünkösd ünnepéhez. Igy számítása szerint ötéves szolgálata 
letelt, a templomosoknak tett fogadalmát kitöltötte, újra 
szabad ember volt. Isten szemében talán másképp festett a 
szabadsága, de miután már egyébként is megfertőzte a bűn, 
ugyan, mit számít még egy vétek? 

A papnak másnap mindig meggyónhatok. 

- Vissza fogod utasítani - sziszegte William. - Magától a 
pápától jövünk szent küldetéssel. En ilyesmit nem fogok 
eltűrni! 

Végül pontosan ennek köszönhetően határozta el magát. 

- Te jársz szent küldetésben a pápától. En csak egy hús- 
vér férfi vagyok, ez minden. - Visszafordult az ujgurhoz, aki 
türelmesen várt a válaszra.  Josseran figyelmesen 
tanulmányozta a férfit. Selyemövvel elkötött köpönyege 
elszakadt, fogai rosszak voltak. Allán ritkás szakáll nőtt, 
amiből azt állapította meg, hogy fiatalember lehetett. Nem 
valami ígéretes példány. 

- Esz szálem alejkum - üdvözölte a férfi arabul, és el 
volt ragadtatva, amikor Josseran úgy válaszolt, ahogy 
Outremerben tanulta: 

- Va alajkumu esz szalám. 


- Szeretnél a vendégem lenni, nagyuram? 

Josseran habozott. 

- A feleséged - kérdezte - gyönyörű? 

A férfi biccentett. 

- Ahogy Isten akarja. 

Legalább a válasz becsületes. 

William kidüllesztette a mellét. 

- Itt fogsz maradni a palotában. Ezt pedig megtiltom! 

- Te nem tiltasz meg nekem semmit! Ott hálok, ahol 
kedvem tartja! 

- Akkor Isten legyen könyörületes a lelkeddel! - felelte 
William olyan hangsúllyal, amiből épp az ellenkezője sütött. 
Azzal peckesen elvonult. 

Félszemű kötekedően Josseranra pillantott. 

- O nem a nőket szereti? 

Josseran megrázta a fejét. 

- O mindenféle hústól tartózkodik. 

- Még egy ritka bárányt se? Tudod... 

Josseran — elgondolkodott, vajon miféle veszélyes 
elfoglaltságban veszíthette el a tevehajcsár az egyik 
szemét. 

- Ugye nem fogod elutasítani ennek az embernek a 
vendégszeretetét? - kérdezte Félszemű állhatatosan. - Eg a 
vágytól, hogy elnyerje az istenei kegyét. 

Josseran hezitálva Kutulunra pillantott, aki szándékosan 
másfelé nézett. 

A fene esne belé. Inkább gyötörje magát arra várva, ami 
sosem lesz az övé? 

Nos, végül is ő is csak egy férfi, gondolta Kutulun, miközben 
visszafelé sétált a szállásukra. Na és aztán? A saját apjának 
is van háreme, a nagykánnak Karakorumban száz asszony 
lesi minden óhaját, vagy legalábbis így hallotta. Ráadásul ez 
a Jossz-rán csak egy barbár ország hírnöke, miért 


érdekelné, hol tölti az éjszakát, és milyen kancákat ül meg? 

Ennek ellenére zavarta a férfi. Mielőtt a sztyeppékre 
érkezett, a sorsa világos volt; ellenállhatott, ameddig 
tudott, de tudta, egy nap hozzá kell mennie egy másik klán 
erős, hozzá illő hercegéhez, akit gyermekekkel fog 
megajándékozni. Ez lett volna az élete. 

Korábban ebbe már belenyugodott. 

Akkor most miért lázadozik a szíve e lehetőség ellen? 
Biztos, hogy nem tudna szeretni egy barbárt? Már maga a 
gondolat is visszataszító volt. Ot a sztyeppére szólította az 
élet, egy tatár törzsfő oldalára, amilyen maga is, hogy ott 
nevelje fel a gyermekeit a hajukat borzoló szélben, a 
sztyeppe füvével a talpuk alatt. 

Mindazonáltal most átkozta az ujgurt a családjával 
együtt. Azt remélte, a felesége arca olyan, akár egy tevéé, 
a lányai meg bűzlenek, mint a kecskék. 

Aznap éjszaka a darugacsi lakomát szervezett a vendégei 
tiszteletére, ám Kutulun nem jelent meg. Mikor az egyik 
tisztje utánament a kvártélyába, hogy szóljon neki, egy jól 
irányzott rúgással tessékelte ki a szobából. Ahogy a férfi 
becsapta maga mögött az ajtót, hallotta, hogy a lány kése 
alig valamivel az arca mellett belecsapódik a fába. Inkább 
nyomban odébbállt. 

Kutulun egyedül, rossz hangulatban figyelte, ahogy az 
árnyékok átkúsznak a padlón. Megivott három kupa fekete 
kumiszt, és részeg álomban terült el a földön. 


LIII 


Mint Gaocsangban minden ház, a férfi otthona is vályogból 
épült. A helyiség közepén állt a khang, amiben kenyeret és 
húst tudtak sütni. A falakon szőnyegek lógtak, vajsárgák és 
rubinvörösek. Egy boltíves ajtó a hátsó udvarra nyílt, 
melyet egy kúszó indákkal teli lugas borított árnyékba. 

A feleség a szoba közepén állt házi készítésű 


selyemköntösben. Barna harisnya volt rajta, haját barna 
fátyol fedte. 

A lányai tágra nyílt szemmel meredtek rá. Mindketten 
aranyfonállal hímzett bársonysüveget viseltek, melyet a 
helyiek dopának neveztek. Nyakukat nagyon szép kéküveg 
nyaklánc díszítette, csípőjükig érő hajukat copfba fonták. 
Fátyluk mögül csak kohllal sötétre festett szemük látszott 
ki. 

A háziasszony egy kancsóból vizet töltött, és háromszor 
megmosta a kezét, ahogy az illem előírta. Intett neki, hogy 
tegyen hasonlóképpen. Azután beljebb tessékelte. 

- Allah, küldd le a mennyekből angyali seregedet 
oltalmazásunkra - suttogta a nő a lányainak. - Nézzétek, 
mekkora! Ha a lábmérete bármiféle mértékül szolgálhat, 
imádkozzunk az Istenhez, hogy sorvassza le a hímtagját, 
különben végünk! Es nézzétek az orrát! Ronda, mint egy 
döglött kutya, és le merném fogadni, disznóként viselkedik! 

Josseran pislogott, és azon gondolkodott, mitévő legyen. 
Nem akarta megalázni a háziasszonyt. 

- Mit is mondtál? - kérdezte hirtelen ihletet kapva. - 
Ezer bocsánat. Egyszer megsebesültem a fejemen, és azóta 
a hallásom nem a régi. 

- Te beszélsz ujgurul? - kérdezte a nő meghökkenve. 

- Csak néhány szót. 

- Anyám a finom szakálladat és tűzszínű hajkoronádat 
dicsérte - jegyezte meg az egyik lány kuncogva. 

Josseran visszavigyorgott rá. 

- Köszönöm. Megtisztel, hogy egy olyan ház vendége 
lehetek, ahol három ilyen gyönyörűséges nő lakik. 

Az asszony elmosolyodott, és biccentett, arca egyaránt 
árult el félelmet és megkönnyebbülést. 

- Kedves vagy, urunk - mondta. - Ma este a mi 
otthonunk a tiéd is, és megtisztelő, hogy ilyen gazdánk 
lehet! 

Dasztarkánt fogyasztottak, egy szertartásos vacsorát. 
Abroszt terítettek a padlóra, s a nők gyümölcsöt és nannak 


nevezett lapos kenyeret hoztak rá. Josseran ültében 
feltartotta a két tenyerét, majd egy lefelé legyintő 
mozdulattal az arca felé terelte azokat, mintha mosakodna, 
amivel köszönetét fejezte ki Allahnak az ételért, s egyben 
áldást kért a családra. A három nő megrökönyödve 
szemlélte, hogy a barbár ismerte a civilizált emberek 
szokásait. 

Azután édes fehérborral kínálták, és valami mással, amit 
úgy tudott lefordítani: jégkrém. E csemegét égetett 
agyagedényben szolgálták fel neki, és kuncogva figyelték, 
hogy kanalazza a szájába az ízletes édességet, majd kér 
belőle újabb adagot. 

Megkérdezte, hogyan készítik ezt a csodás ínyencfalatot, 
mire az asszony elmagyarázta, hogy vaj és tej keverékéből 
állítják elő, amihez vaníliát adnak ízesítésnek. A főzetet 
azután a föld alatt, a pincében tárolják, jégbe csomagolva, 
amit a távoli gleccserekből hasítanak ki és szállítanak el 
hozzájuk a síkságon át a téli hónapokban. 

A harmadik tál után jóllakva hátradőlt. Csend telepedett 
rájuk. 

Mostanra a lányok levetették a fátylukat. Megállapította, 
hogy egyáltalán nem rossz rájuk nézni. Kerek, vidám arcuk 
volt, gyönyörű mosolyuk és pajkos tekintetük. Ugy tűnt, ők 
éppolyan kíváncsiak rá, mint ő rájuk. Egyre a csizmáját 
bámulták. Tudta, mi jár a fejükben: a nők Keleten úgy 
vélték, meg tudják becsülni egy férfi hímtagját a lába 
méretéből. 

Végül az asszony felállt, és intett neki, hogy kövesse. Az 
udvaron át egy különálló épületbe vezette; a lányok 
követték, még mindig a tenyerükbe kuncogva. Egy tágas 
szobában találta magát, melynek a közepén sötét, langyos 
vizű ciszterna nyílt. Az anya csak állt és várt. 

- Mit akarsz? - kérdezte tőle a férfi. 


- Kérlek, urunk, vedd le a ruhádat - válaszolta. 

Ujabb kacagás. 

Josseran megrázta a fejét. Hogy vetkezzen le a három nő 
előtt? Am az asszony hajthatatlan maradt. Elkezdte 
rángatni a tunikáját. Miután majdnem egy hónapot töltött 
benne a sivatagban, merev volt a portól és a kosztól. 

- Kimosom neked, nagyuram. De először megfürdetünk. 
Josseran nem tartott a fürdéstől, mint egyes földijei. 
Outremerben éppoly gyakran vett fürdőt, mint a 
mohamedánok. Viszont az illem azt diktálta, egyedül tegye. 

- Inkább magamban fürödnék - jegyezte meg. 

- Ma éjszaka te vagy az urunk - mondta a háziasszony. - 
A mi kötelességünk, hogy megfürdessünk. 

Josseran megenyhült. 

- Ha ez az óhajotok. - Levette a tunikát és a hosszú 
alsónadrágot, mire a három nőnek elakadt a lélegzete. 
Zavartan rájuk mosolygott. - A fajtámnál ez még nem is 
számít különösen hosszú vagy vastag lándzsának. De 
hízelgő, ha ti másképp látjátok. 

Míg a csempéken állt, fatálakban vizet mertek a 
ciszternából. Lemosták a hajáról és a testéről a port, 
miközben úgy kotkodácsoltak és kuncogtak, akár a tyúkok. 
A mellkasán és a hasán nőtt szőrbozontot húzkodták, és 
úgy paskolták a különböző testrészeit, mintha csak egy teve 
lenne a bazárban. Egyformán taszította és bűvölte el őket a 
látvány. 

Végül megszárították, azután az asszony odaadta neki a 
férje hosszú köntösét. 

Mire visszatértek a házba, már lenyugodott a nap. Az 
asszony meggyújtott egy olajlámpást. 

- Erre - mondta neki, és a hálószobájukba vezette a 
férfit. A két lány mellé telepedett az ágyra, és sokáig senki 
nem szólt, és nem is mozdult. 

- Mind itt akartok maradni? - tűnődött hangosan. 

- Te vagy az úr - felelte a feleség. - Neked kell 
megmondanod. 


Josseran tétovázott. Talán az asszony olvasott a 
tekintetében, mert hamarjában talpon termett, és a lámpást 
egy falfülkébe helyezte. 

- Akkor hát jó éjt kívánok - mondta. - Pihenj jól. 

Azzal kiment, és behúzta maga után a függönyt a 
bejáratnál. 

Josseran a két lányra nézett. Már nem kacarásztak. 

Az egyikük, a fiatalabbik felállt, és levette a köntösét. A 
férfi csodálkozva meredt rá. A lámpás halványsárga 
fényénél a lány olyan törékenynek tetszett, mintha 
porcelánból volna. A fejétől eltekintve sehol nem takarta 
szőr a testét. Hallott már róla, hogy a mohamedán nők 
kifent kagylóhéjjal leborotválják a testüket. 

A nővére ugyanúgy nézett ki, csak kissé gömbölyűbb 
volt. Erezte, hogy felizgul. Az árnyékok közt Catherine 
hangját hallotta, amint azt súgja: Felejts el mindent, 
Josseran, ma este feledkezz meg mindenről, kivéve engem. 

A két lány mellé feküdt az ágyra. Kicsit mindketten 
riadtnak látszottak. 

Az idősebbik lány vette a bátorságot, és szétnyitotta a 
férfi köntösét. 

- Igen hatalmas vagy, urunk - suttogta. 

Josseran kinyújtotta a kezét. 

- Nincs mitől félnetek. Gyengéd leszek. 

Hirtelen szétlibbent a függöny, és a háziasszony viharzott 
be a szobába vihorászva. Meztelen volt. Olyan fesztelenül 
vetette magát a férfira, amitől biztosan megrémült volna, 
ha annak idején meg nem fordul jó néhány genovai 
bordélyban, miután elindult Frankhonból. 

A combjait köré fonta, és fölé kerekedett. Hevesen 
egymásba gabalyodtak. Feltételezte, a nő valószínűleg nem 
először csinálja e mutatványt. 

A két lány némán figyelte őket. Szégyenkezve vallotta be 
magának, hogy a jelenlétük egyáltalán nem volt rossz 
hatással a teljesítményére. 


-k 


A fenséges templom oszlopain gyengén megvilágított 
szentek és angyali kísérőik trónoltak, melyeket vastag 
fekete és arany ecsetvonásokkal festettek. A pislákoló 
gyertyák fényében a Szűz ikonjai derengtek, miközben egy 
barna arcú, fogatlan öregasszony olajat töltött a 
lámpásokba, melyek a  vályogtéglából épült falak 
mélyedéseiben álltak. 

Az erkélyen a fiatal fiúk énekkara rázendített egy 
szoprán egyházi dalra, mire halványlila miseruhába öltözött 
ministránsok indultak meg az oltár felé. A rézfüstölőkből 
tömjénillat szállt fel, és egy fekete szakállú pap imára tárta 
a karját. 

- Nesztoriánusok - sziszegte William az árnyékok közt, a 
templom hátsó részében. 

Nesztoriosz nyolcszáz évvel azelőtt egy konstantinápolyi 
érsek volt. Eretnek nézetei - többek között hamis 
hiedelmei, valamint a pápa megtagadása szellemi 
vezetőként - elszigetelték őt és a híveit a keresztény 
világban, — minek  következményeként  szektája arra 
kényszerült, hogy Perzsiába meneküljön. Azt beszélték, 
fennmaradtak, és jó kapcsolatot ápoltak a 
mohamedánokkal. 

Ugy tűnt, messzebbre terjesztették eretnek tanaikat, 
mint azt Rómában bárki feltételezte volna. Valószínűleg 
ezekről a tatárok között látott keresztényekről szóltak 
Rubruki beszámolói. Ami azt jelentette, hogy ezeknek a 
vadembereknek legalább nem teljesen ismeretlenek 
Krisztus igéi. Mindössze annyit kellett tennie, hogy a pápa 
uralma alá tereli e renegát nesztoriánusokat, és azzal 
megvetnék a lábukat a gonoszok hordái között. Ha sikerrel 
járna, oly hatalmas apostolként emlegetnék a nevét, mint 
Pálét. 

A pap megcsókolta az  aranydomborral díszített 


evangélium fedelét, és egy olyan nyelven kezdte felolvasni 
a liturgiát, amit William nem ismert fel; nem hangzott sem 
tatárnak, sem arabnak. Egy skarlátpiros kendőt helyezett a 
kehely köré, majd belemártotta az úrvacsora ezüstkanalát a 
borba, hogy vele Krisztus vérét nyújtsa a gyülekezetének. 

Williamnek ökölbe szorult a keze. Ilyen eretnekség láttán 
az érzés, hogy képtelen azt megakadályozni, a lelke 
legmélyéig feldúlta. Hogy képes egy ember Krisztus testét 
és vérét felajánlani pápai  szentesítés nélkül? Ez 
beszennyezése volt mindannak, ami szent. 

Mindazonáltal e templom jelenléte, ily messze, 
Tatárföldön, ha az örvendezésre nem is, a reménykedésre 
mindenképp okot adott. Mialatt a templomost lefoglalta a 
paráználkodás, ő, William legalább meglelte az utazásuk 
célját. A Selyemúton a sorsához vezető ösvényt találta meg. 

Csendesen elosont. 

Josseran korán felkelt, és kisurrant az ágyból. A három nő 
egymáshoz bújva aludt. A hajnallal a bűntudata is 
feltámadt, mint mindig. Feláldozást kell kérnem William 
testvértől, gondolta. Még reggel megkeresem. Ugyanakkor, 
a többi bűnömhöz képest, ez jelentéktelen. Az a férfi 
őszintén odaállt elém, és felajánlotta a nőit; az ő szemében 
ez egyfajta kitüntetés. Miért kéne bűnösnek éreznem 
magam valami miatt, amit nyíltan felajánlottak nekem? 

A nap még nem kelt fel. A nyirkos, kavargó ködből egy 
zöld zsindelyes kupolával fedett mohamedán templom 
bukkant elő. Az utcákon fehér csipkés fejfedőjükben férfiak 
mentek a dolguk után némán, akár a kísértetek. Egy 
elfátyolozott nő beiszkolt a szeme elől egy szegekkel kivert 
fakapu mögé. 

A környék alvilági hangulatot árasztott; oly idegennek 
érezte, mintha behatolt volna a föld alá. E keresztény 


törvényeket nélkülöző helyen csak sodródott a maga 
kétségei közt. A parancsolat szigora és a templomosok 
fojtogató szabályai alól kiszabadulva tisztábban látta 
önmagát, mint azelőtt életében bármikor. 

Frissen mosott ruhái hamar megszáradtak a száraz 
levegőn. Az ébredező városon át elindult a darugacsi 
palotája felé. Félszemű már felnyergelte és megrakodta a 
tevéket. Amikor észrevette Josserant, egy obszcén jelet 
mutatott felé, amit az egyik kezének mutató- és 
hüvelykujjával és a másik mutatóujjával formált. Vihogni 
kezdett, és vidáman megköszörülte a torkát a szálló porban. 

William a karám mellett állt, két kezét bűnbánásszerűen 
összefonta maga előtt. 

- Meghallgatom a gyónásodat, amikor csak kívánod. 

- Kárhozz el, pap. 

- Azt hittem, a kárhozat olyan dolog, amitől inkább 
tartózkodnál. 

Josseran felsóhajtott. 

- Napnyugtakor megkereslek. Akkor majd kihallgathatsz. 

- Dicsőség Istennek. Már attól tartottam, nincs mit 
szégyellned. 

- Rengeteg szégyellnivalóm van. 

Jobb kezét a magasba emelte. 

- Ma este gyónj meg nekem, hogy ezzel a kezemmel 
oldozhassalak fel az összes bűnöd alól. 

Josseran megrázta a fejét. 

- Annak, ami tegnap este történt, vállalom a vétkét, de 
ez minden, amit kapni fogsz tőlem. 

- A pokol tüzét kívánod a fejedre tán? - förmedt rá 
William. 

Josseran biccentett. 

- Talán pont arra lenne szükségem. 


-k 


Kutulun nem szólt hozzá, még a tekintetét is kerülte. Egy 


órával hajnalhasadás után útra keltek a karavánnal a ködös 
síkon át a sárgásszürke sivatagban. 

Később, a reggel folyamán megálltak az oázis 
legtávolabbi végén, hogy feltöltsék a vízkészleteiket az 
utolsó kutak egyikéből. A ruháját, a szeme körüli apró 
ráncokat és a szakállát máris megülte a homok. A sivatag 
gyorsan visszakövetelte, ami az övé. 

A lány leguggolt az egyik sáros árok mellé, és 
megtöltötte a bőrtömlőjét. 

- Messze vagyunk még az úti célunktól? - tudakolta tőle. 

- Miért? Inkább szeretnéd, ha Gaocsangban maradtunk 
volna? 

Kicsendült valami a hangjából, ami kedvére volt a 
férfinak. 

- Ugy érzem, Gaocsang a gyönyörök oázisa. 

- Ahová tartunk - csattant fel a lány -, ott csak a sivatag 
vár. - Elrohant mellette. 

Josseran utánabámult. Ha egy keresztény nőről lett volna 
szó, azt mondta volna, nagyon úgy tűnik, hogy féltékeny. A 
gondolat, hogy Kutulun miatta van így lesújtva, újfent 
ruganyossá tette a férfi lépteit. Aznap reggel könnyedén 
pattant fel a tevéjére, és a forróság dacára egész álló nap le 
nem lehetett törölni a képéről a vigyort. 


LV 


Már három hete elhagyták Kasgárt. Kevesebb mint huszonöt 
mérföldet haladhattak naponta, az éjszakákat 
oázisvárosokban vagy egy karavánszeráj falai között 
töltötték. Am egyik délután Kutulun megállította a karavánt 
egy bütykös nyárfák alkotta állomáshelyen, és arra 
utasította a tatárokat, hogy éjszakára a nyílt sivatagban 
verjenek tábort. Nem adott további magyarázatot a 
parancsára. 

- Ne nyergeld le a tevédet - mondta Josserannak. - Azt 


akarom, hogy velem gyere. 

A tevéje elbődült az igazságtalanság miatt, amikor 
Josseran ismét talpra kényszerítette. Követte Kutulunt 
északi irányban a sivatagon át. 

Egy szűk szoroson haladtak át, egy kiszáradt folyómedret 
követve. Mindkét oldalán több száz lépés magas, vörös 
szirtek törtek az ég felé. Kutulun hangja visszaverődött a 
sziklafalakról, ahogy halkan a tevét ösztökélte. A hőség 
elviselhetetlen volt. 

Josseran felpillantott, és attól, amit látott, elakadt a 
hangja. A sziklafal üregek sokaságától volt lyukacsos, és 
minden üreg szájában bálványokat vájtak ki a puszta kőből. 
Hasonlítottak Borkán bálványaira, melyeket Kucsában 
látott, s némelyikük három ember magasságú is megvolt. A 
szurdok szélcsendes némaságában az  évszázadoktól 
megkopott, finom kidolgozású kőköpönyegek hullámzottak. 

- Az összes szent vérére - motyogta maga elé. 

Kutulun megfékezte a tevéjét. 

- Hát nem egy csoda? 

- Ezt akartad megmutatni? 

- Van több is - mondta a lány. Leugrott, és megbéklyózta 
a teve mellső lábait. 

Josseran hasonlóképp tett. 

- Mi ez a hely? 

- Ez az Ezer Buddha völgye. Letelepedett itt egy Lo Cun 
nevű szerzetes, akinek volt egy látomása, amiben 
megszámlálhatatlan Buddha emelkedett az ég felé, 
dicsfénytől tündöklő felhőként. Az élete hátralévő részét 
azzal töltötte, hogy valóra váltsa ezt a látomást. 

- Lehetetlen, hogy ezt az összes bálványt egyetlen 
ember faragta. 

- A völgy túlsó végében állt egy kolostor. Az ott élő 
szerzetesek annak szentelték az életüket, hogy 
megalkossák ezeket a szobrokat. 

- De hogy vitték fel oda? Nem vezet fel út sehol. 

- Van egy ösvény, de nagyon meredek. Gyere. 


Josseran követte, ahogy felfelé szökdécselt a sziklákon. 
Egy gazella után cammogó medvének érezte magát hozzá 
képest. Kutulun nem állt meg, hogy kifújja magát. Képtelen 
volt tartani vele az iramot. 

Magasan a sziklafalon, egy párkányon bevárta a férfit. 
Erőfeszítésének egyetlen kívülről látható jele csupán a 
homlokán gyöngyöző izzadságréteg volt. Josseran levegő 
után kapkodva térdre rogyott. 

Amikor magához tért, felnézett, és látta, hogy a lány 
ajka lassan gúnyos mosolyra húzódik. 

Az összes szentekre, gondolta. Ezt a nőt biztos egy hegyi 
kecske ellette. 

Körbenézett. Szédítő panoráma tárult elé: a hasadék 
vörös szíirtjei; azon túl, a messzeségben a Mennyei-hegység 
fehér ormai meredtek elő a délutáni hőség remegő 
fátylából. 

Körülötte és fölötte a bálványok szobrai álltak, 
némelyiket fából faragták, másokat kőből. Egyesek úgy 
hevertek a kezükre támasztott fejjel, mint a hurik a 
fürdőben. Sokkal nagyobbak voltak, mint amekkorának a 
völgyből nézve gondolta őket. Ugy vélte, egyikmásik talán 
tizenkét lépés magas is meglehet. 

Ha visszatér Akkóba, senki nem fogja elhinni, hogy ilyen 
dolgokat látott. 

Talpra kecmergett. 

- Erre - mondta a lány, és bevezette a barlang száján. 

A hegy belsejében kellemesen hűs levegő fogadta, a 
zajok felerősödtek. Evszázadok lehelete csapta meg az 
orrát. 

Ahogy a szeme alkalmazkodott a  félhomályhoz, 
észrevette, hogy megannyi folyosó ágazik szét a bejáratból 
a kőbe vájva. Egyesek olyan üregekbe vezettek, melyek alig 
voltak nagyobbak egy embernél, míg mások templom 
méretű csarnokká tágultak, melyeket négyszögletesen 
vájtak ki a sziklából, csonkolt, boltozatos mennyezettel. 

A bejárattal szemben egy téglalap alakú emelvény állt, 


amelyen ennek a Borkánnak a hatalmas agyagszobra ült, a 
jobb kezét feltartva; a bejárat felől egy fénypászma 
világította meg. Fülcimpái természetellenesen hosszúak 
voltak, majdnem a válláig értek, súlyos szemhéját 
negédesen lesütötte, akár egy szűz. Tógaszerű köntöst 
viselt, és részletgazdagon kifestették okker és kékeszöld 
színnel. 

A tanítványai a sziklafal mélyedéseiben sorakoztak 
körülötte. Az  embermagasságú terrakottaszobrok oly 
élethűen néztek ki a sötétben, hogy Josseran már-már a 
kardjáért nyúlt. 

- Ez csak agyag - motyogta Kutulun, és maga után hívta 
az egyik kisebb üregbe, ami a főkamrából ágazott ki. 

Odabenn még sötétebb volt, és beletelt néhány 
pillanatba, míg ki tudták venni az alakokat a plafonon és a 
falakon. A férfi eltátotta a száját. A falat teljesen 
beborították a festmények; többnyire a  Borkánt és 
tanítványait ábrázoló képek a maguk  szatírszerű 
mosolyával. De számtalan más figurát is láttak, a híveit és 
angyalait éppúgy, mint királyok és királynők arcmását 
részletesen kidolgozott palotákban, háborúzó katonákat, 
parasztokat a földjükön, ördögi zenészeket lanttal és 
dudával. Mindet nagy  műgonddal festették fel a 
gipszalapozásra: a fantasztikus alvilágszerű tájakat és a 
megerődített kastélyokat; a mennydörgő démonoktól, 
szörnyektől és meztelen huriktól hemzsegő, márványozott 
papírra — hasonlító égboltot. Mindent a legfinomabb 
ecsetvonásokkal alkottak a fekete, a krémszín és a jáde 
árnyalataiban. 

— Ez... ördögi - suttogta a férfi. 

- Nem érted. 

- Borkán szerzetesei ettől dicsőülnek meg? 

- A képek nem a megdicsőülést szolgálják, hanem a világ 
haszontalanságát mutatják meg - felelte a lány. - Borkán 
igazi neve Sziddhárta volt. Nagy hercegnek született, de 
egy nap feladta gondtalan életét, hogy szerzetesnek álljon. 


Azt tanította, hogy minden átmeneti, hogy a boldogság és 
az ifjúság nem tart örökké, és a születés és újjászületés 
végtelen körforgásának a csapdájában vagyunk. Ha jó életet 
élsz, a következő még jobb lesz. Ha rosszat cselekszel, 
legközelebb koldusként térsz vissza, de az is lehet, hogy 
igavonó  baromként. De az örök körforgásból csak a 
vágyaidról való lemondással menekülhetsz meg, hogy eljuss 
a mennyországba. 

- A vágyak lemondásával? 

- Minden szenvedés a gyönyör vagy a hatalom utáni 
vágy eredménye. Nézd. - Az egyik ujját végigfuttatta a 
falon. - Ez Mara, a káprázat istene. Lángoló sziklákkal és 
szélviharral támad Borkánra, arannyal, koronákkal és 
gyönyörű nőkkel próbálja megkísérteni. De Borkán tudja, 
hogy mindeme dolgok csak ábrándok, és nem hódol be az 
istenségnek. 

- Tehát Borkán nem isten? 

- O egy ember, aki megtalálta az utat az isteni forráshoz. 
Megérti a Kék Egbolt Szellemét. 

Josseran a fejét ingatta. 

- Nem tudom, minek véljem ezt az egészet - jegyezte 
meg. Viszszafordult a lányhoz. - Miért hoztál ide? 

- Nem tudom. En is csak egyszer jártam itt azelőtt. Még 
kislányként. Az apámat kísértem el Karakorumba. 0 
mutatta meg nekem ezeket. Utközben eszembe jutott, és 
arra gondoltam, valahogy... valahogy te megértenéd. 

- De te magad nem hiszel ebben a bálványban... ebben a 
Borkánban? 

- Számos vallás létezik, és mindnek megvan a maga 
igazsága. Nem, én nem vagyok Borkán követője. De attól 
még nem gyönyörű ez a hely? 

Azt gondolja, megértem. Akárcsak ő, most már a lány is 
egyfajta kötődést érzett —— iránta, valamiféle 
meghatározhatatlan rokonszenvet. En egy keresztény lovag 
vagyok, és templomos; ő meg egy vad tatár, akinek fogalma 
sincs egy keresztény nő finomságáról és szemérmességéről. 


Ennek ellenére igen, igaza van, valamiféleképpen mégis 
értjük egymást. 

- Kövess - súgta neki a lány. 

A következő barlangban táncoltak, összefonódtak a 
képek. Josseran majdnem hátratántorodott. A falakat egy 
férfi és egy nő párzási jelenetei borították. Aprólékosan és 
élethűen ábrázolták a férfi merev falloszát; a szűzzel való 
közösülését örömtelinek és akrobatikusnak mutatták be. A 
napfény, mely itt szűk járatokon szűrődött be, arany aurát 
vont a fríz köré, mintegy reszketve életre keltve az 
árnyékos, szeretkező bálványokat. 

- Mi a baj? - kérdezte a lány suttogva. 

- Az ördög műve! 

- A művész mindössze megjelenítette egy olyan légyott 
mását, amiben nemrég neked is részed volt azzal a nővel 
meg a két lányával. 

- Ez bűn. 

- Te mondod, hogy bűn, mikor két éjszakával ezelőtt alig 
tétováztál, mielőtt rábíztad magad azokra a nőkre? Persze, 
én nem érthetem, mit jelent kereszténynek lenni. - A 
barlang félhomályában nem látta a lány arcát, de érezte a 
hangjából kicsendülő rosszallást. 

- William azt állítja, a nemi élet az ördög eszköze. Amit 
tettem, helytelen volt. 

- Amit tettél, természetes volt. Csak akkor helytelen, ha 
az aszszony férje nem tudja, mit tettél. - Visszafordult a 
frízhez. - Nézd meg ezt a képet. Látod? Az isten, amelyik 
oly szégyentelenül használja az ördög eszközét, nem más, 
mint Siva, a személyes sors istene. Borkán azt mondja, 
mindannyiunknak megvan a maga sorsa, mégis van 
választásunk. - Az egyik ujját gyengéden végighúzta a 
festett felületen. - Te még nem gondoltál kettőnkre így 
egyesülve, ahogy Siva egyesül a feleségével? Te néha nem 
gondoltál még úgy erre, mint a saját sorsodra? Es mint az 
enyémre? 

A férfinak torkán akadt a szó. 


- Tudod! Dehogynem. 

- Pedig hozzád sem adtak, és nem is mehetek hozzád. Ez 
nem bűn számodra, keresztény? 

- Miért gúnyolódsz velem? 

A lány közelebb lépett a festményhez, amin a Sivának 
nevezett uraság meghágja a feleségét, mint egy kancát. 

- Ez az éhség. Ez tönkreteszi a nyugalmunkat, de nem 
tudunk megszabadulni tőle. Te és a sámánod azt mondjátok, 
hogy jobban ismeritek az utat, mint mi, tatárok, mégis 
megőrjít benneteket a véretek, mint a sivatagban eltévedt 
embert a szomjúság. 

Ezt nem tagadhatta. 

A lány a vállára tette a kezét. 

- Most már indulnunk kell. 

Mérges volt. Egy nőnek szemérmesnek illene lennie, aki 
pártfogásra, oltalomra szorul. Ezt a pogány nőt egyáltalán 
nem ilyen fából faragták. Akkor meg miért vonzódott hozzá 
annyira? Először kétséget ébresztett benne a vallását 
illetően, most pedig a szívébe is kétséget ültetett. 
Ugyanakkor valójában csak azoknak a kétségeknek és 
lázadó gondolatoknak adott hangot, melyeket ő is érzett, 
csak mersze nem volt kimondani soha. A lány lelke azon 
részének a sziréndala volt, melyet egész életében titkolt. 
Istenkáromló  — gondolatok és eretnek elképzelések 
árasztották el, és egy kétségbeesett vágyódás valami után, 
ami elérhetetlen számára. 


- Mennünk kell - ismételte meg Kutulun. 
A férfi nem mozdult. Keze ernyedten lógott az oldalán. 
- Keresztény. 


- Azért jöttem el Akkóból, hogy a csuhást Hülegü 
hercegetek elé vezessem. Ugy véltem, egy hónapon belül 
visszatérek a falak közé. Semmi részem nem vágyott erre. 

- Amikor útra kelünk, még nem tudjuk, hol köthetünk ki. 
Akadály torlaszolhatja el, ami arra kényszerít, hogy más 
ösvényt keressünk. Ez a dolgok rendje. Gyere. Mennünk 
kell. Nemsokára besötétedik. 


A nyomába szegődött a barlangból kivezető úton. Odakint 
a nap már rézvörösen izzott, a völgy árnyékba borult. A 
fenséges árnyalatú égbolton kísértetként lógott a hold. 
Kinyújtotta felé a kezét, úgy érezte, elég közel van, hogy 
megérintse. 

Követte Kutulunt az ösvényen, s ott hagyták a 
bálványokat a hegyen, hogy egy újabb éjszakát 
virraszthassanak magányukban. 


LVI 


Félszemű észak felé mutatott. 

- A Lángoló-hegység - mondta. 

Ameddig csak a szem ellátott, a horizonton egy vörös 
hegyvonulat húzódott végig. Oldalukba számtalan folyó vájt 
vízmosást, lángmintákat marva a vörös agyagba. A délutáni 
homokködön át a hegyek valóban egy lángoló falnak tűntek. 

A sivatag legrosszabb része még mindig előttük állt. 

Josseran a tevéje horpaszának az árnyékában sétált, 
semmint elviselje a kemény fanyereg állandó remegését és 
a nap hevét. Hallotta, hogy William mögötte zihál. 

- Kellemes nap a sétára, William testvér. 

- Szenvedek. 

- Az egy olyan állapot, amit Isten nagyra értékel. Egy 
nap még szentté avatnak. Akkor már jelentéktelennek fog 
tűnni ez az egész. 

- Ne gúnyolódj velem, templomos. 

Josseran már-már szánta őt. A szerzetes arca 
felhólyagzott a naptól, a szakálla összegubancolódott, a hús 
lesorvadt az arcáról, a hőség, a kimerültség és a jámborság 
szörnyű vámot szedett. 

- Nem akartam gúnyolódni. 

- Attól tartok, dőreség volt rád bízni az életemet. 

- Még életben vagy, nemde? Ne felejtsd el, ki mentett 
meg azokban az átkozott hegyekben. Habár még nem 


kaptam érte egy köszönő szót sem. , 

- Isten akarta, hogy életben maradjak. Talán O lesz a 
megváltásod eszköze is. Bár úgy látom, tiltakozol ellene, 
ahogy csak tudsz. Megszegted a nekem adott ígéretedet. 
Azt állítottad, tegnap este meggyónsz nekem. 

- A bűneim nem vesznek el. 

- Hol jártál a tatár boszorkánnyal? 

- Meg akart mutatni nekem néhány barlangrajzot, amit 
annak a Borkánnak a hívei festettek az üregekben. 

- " Paráználkodtál vele, tudom!  Tartózkodj tőle, 
templomos! Az asszony az ördög kapuja, a gonoszság útja, 
a kígyó marása. : 

- Akkor Isten miért teremtette Evát, csuhás? 

- Azért rakta a földre, hogy fenntartsa a fajtánkat, és 
vigyázzon a gyermekeinkre és az otthonunkra. És azért is 
teremtette, hogy próbára tegye a szentségünket. Minden, 
mi gonosz, a nőn keresztül jő e világra. 

- így gondolod, William testvér? Mert nekem úgy tűnik, 
rajtunk, férfiakon keresztül jön. Még nem láttam olyan nőt, 
aki gyerekeket mészárol le, vagy más nőket erőszakol meg, 
de férfit már igen. Még olyanok között is, akiknek keresztet 
varrtak a köpenyére. 

- Ha ezek a nők és gyerekek, akikről beszélsz, 
szaracénok voltak, akkor tudhatod, hogy a pápa különleges 
felmentést adott azoknak, akik megszabadítják a világot a 
gonoszoktól. Ezért az nem bűn. De most nem az erőszak 
bűnéről beszélgetünk. Hanem a bujaság bűnéről. 

- A vágy nekem nem tűnik oly szörnyű dolognak a 
kibelezett emberek látványához képest. Nem az áll a 
Bibliában: ,Ne ölj!"? 

- Te most teológiai vitába akarsz bocsátkozni velem, 
templomos? En mondom neked, egy ember nem lehet 
mindig szelíd. Talán Urunk nem kiűzte-e a pénzváltókat a 
templomból? A világot a bűntől megszabadítani nem bűn. 

- Felismerem a bűnt, ha látom. Tudom, hogy amikor egy 
ember levág egy másikat, és eladja a gyerekeit 


rabszolgának, akkor az bűn, akár frankok, akár szaracénok 
az áldozatai. Egy kisded pedig hogy lehetne bűnös? Egyedül 
Isten bűne, hogy mohamedánnak született, nem? Vagy mi 
van azzal a keresztény lovaggal, aki levágja annak a 
csecsemőnek a fejét, miután meggyalázta az anyját, majd 
kibelezte? O talán egyenesen a mennybe jut? Talán ez Isten 
igazsága? 

Josseran keményen meghúzta a teve orrzsinórját, és 
felmászott a nyakára. Felhúzta magát, és elhelyezkedett a 
kemény fanyeregben, inkább vállalva a nap és a 
zötykölődés kínját az állat hátán, mint hogy istenfélő társa 
véleményét hallgassa. 


LVII 


A síkság mostanra teljesen okkersárga színűre változott, a 
lágyan hömpölygő  dűnék finom  homokszemcsékből 
tornyosultak fel, melyek biztosan befészkelték magukat a 
fülükbe és a szemükbe, és hártyaszerű, csillogó réteget 
vontak az ember ruhájára és bőrére. Hatalmas pusztaság 
ásított előttük, és szívfacsaró csend nyelte el őket. 

Az alkonyat feketébe vonta a gödröket a dűnék oldalában. A 
tevék bömbölve, nyűgösen térdeltek a homokban, miközben 
Félszemű leszedte róluk a málhát. A kötelek fekélyesre 
dörzsölték az állatok szügyét, és a sebek elgennyesedtek, 
volt, amelyiknél férgekkel fertőződtek meg. Nem csoda, 
hogy olyan zsémbesek, gondolta Josseran. 

Josseran és William elment, hogy argolt gyűjtsenek a 
tábortűzhöz.  Josseran morgást hallott, és amikor 
körbenézett, azt látta, hogy 

William undorodva bámulja a kezét. Az argolt, amit 
talált, még nem szárította ki a nap. Valójában igencsak 


frissnek látszott. 

Az egyik tatár észrevette a baklövést, és felröhögött. A 
többiek is csatlakoztak hozzá. 

William beletörölte az ürüléket Sátán rongyos irhájába. A 
teve tiltakozásul felbőgött a rossz bánásmód miatt, és 
megpróbálta megharapni a férfit. William peckesen arrébb 
lépdelt. De mivel nem volt, ahová sértett méltóságának 
teljes tudatában mehetett volna, menedékül szolgáló fa 
vagy szikla hiányában inkább meg sem állt. 

- Hozd vissza - mondta Kutulun Josserannak. - 
Nemsokára beesteledik. Eltéved a sivatagban. 

Josseran elindult utána. De William önfenntartási ösztöne 
jobb volt, mint amennyit a lány kinézett belőle, ezért 
megállt, ahonnan még látta a tevéket. Fejét lehajtva 
térdepelt. 

- Isten túl sokat vár tőlem - mondta, ahogy Josseran 
közelebb ért. 

- Csak egy kis megemésztett és felkérődzött táplálék 
volt, William testvér. 

- Nem a kezem beszennyezéséről van szó. A hátam 
annyira fáj, mintha kínpadon lennék, az alsó részem lángol, 
a testem összes csontja sajog. Te hogy bírod ezt ki? 

- En lovag vagyok, és katona. Tőlem ezt várják. 

- Szégyenbe hozol - motyogta. 

- Ráadásul - tette hozzá Josseran - a minap éjszaka 
asszonnyal háltam. Az pedig jót tesz a szellemnek. 

Williamnek nem pont erre a gyógyírra volt szüksége. 

- Isten bocsásson meg neked - károgta, és talpra 
szökkent. - Szégyentelen vagy, templomos! Paráználkodsz, 
káromolod az Istent, és felelni fogsz eretnek nézeteidért, 
amint visszatérünk Akkóba! - Azzal tébolyodott tekintettel 
elviharzott Josseran mellett. - Rendben van, pogányok! - 
kiabálta, ahogy döngő léptekkel megindult vissza, a karaván 
felé. - Jövök, szedek még nektek egy kis szart! - Orült 
módjára kalimpálni kezdett a feje fölött. - Akár nyakig is 
szarba temethetjük magunkat! 

Egy szürkésbarna, paticsfalú város volt csupán, de maga a 
földi paradicsom mindazok számára, akik az elmúlt 
hetekben a Takla-Makán mezsgyéit rótták. A han karámjai 
tele voltak; a tevék a hasukon pihentek, mellső lábukat 
maguk alá húzták, és hosszúkás pofájuk mögül megvető 
pillantással méregették kínzóikat, miközben leszedték róluk 
a málhát. Néhány szamár is volt ott, meg talán egy tucatnyi 
ló egy nagyobb mohamedán karaván részeként, mely 
nyugatra tartott kínai selyem- és teaszállítmányával. 

Miután meggyőződött róla, hogy a tevéik megfelelő 
hálóhelyet kapnak éjszakára, Kutulun a karámoktól elindult 
a falusi bazár vászontetői irányába, a fűszerek és a sült hús 
illatát követve. 

Jossz-rán odaszólt neki, és utánaszaladt. A lány 
pillanatnyi tétovázást érzett. Tudta, hogy a többiek már 
sugdolóznak, mert olyan sokat látni a férfi társaságában. 
Végül is ő hercegnő és sámán, rossz néven vették azt a 
vidám és barátságos magatartást, amivel kitüntette ezt a 
barbárt. 

A barlangban Jossz-rán bevallotta neki, hogy birtokolni 
akarja, ő pedig nem érezte visszataszítónak a férfi 
vágyakozását. De az, hogy a férje lehessen, annyira 
abszurd kilátásnak tűnt, hogy már az is csoda volt, hogy 
egyáltalán eljátszik a gondolattal. Ez a férfi olyannyira 
elhidegült a saját fajtájától, és lélekben annyira őrlődött, 
hogy képtelenségnek érezte, hogy valaha békét leljen. Hogy 
tudna egy nő szeretni egy ilyen férfit, még ha szabad volna 
is neki? 

Ahogy közelebb ért, a lány látta, hogy valamit rejteget a 
palástja alatt. 

- Azt kérted, hogy megnézhesd az egyik könyvünket - 
mondta. 

- A szent könyveteket? Nálad van? 


Elővette a zsoltároskönyvet a köpönyege alól. Vastag, 
fekete bőrbe kötötték, melyen dombomyomott aranyfelirat 
látszott. Kinyitotta a lánynak. 

- Egy olyan nyelven írták, melyet latinnak hívnak. Ezek 
a versszakok Istent dicsőítő énekek. 

Látott már hasonló kincset azelőtt; az apja rendelkezett 
néhány példánnyal a mohamedánok díszes kezdőbetűkkel 
írt Koránjából. Ritkaságnak számítottak, mert alig pár darab 
maradt fenn a sztyeppén. Azt beszélik, Dzsingisz kán 
nappallá varázsolta az éjszakát, amikor tüzet rakatott 
belőlük Buhara mellett. 

A zsoltároskönyvet por lepte be a hosszú utazás alatt, de 
egyébiránt sértetlen volt. Találomra felütötte az egyik 
oldalon, és végigfuttatta az ujját a lapon. Egyes betűket 
rubinvörössel és királykékkel festettek ki, a kalligráfiát 
olyan aprólékosan kidolgozták, akárcsak a  kufikus 
feliratokat a szamarkandi mecseteken, de nem mutattak 
olyan folyékony jelleget. Csodálatosan kimunkált, gyönyörű 
képeket látott, melyek a sivatagban látott barlangi rajzokra 
emlékeztették, habár ezekben nem érzett annyi energiát és 
örömet. 

- Ezt oda akarjátok adni a nagykánnak? - kérdezte 
Josserantól. 

- William azt reméli, ezzel feltárhatja előtte a vallásunk 
rejtelmeit. 

- Még neked sem képes feltárni őket. 

Miután átlapozta a szent könyvet, visszaadta a férfinak. 

- . Köszönöm. Most már mindketten megmutattuk 
egymásnak a barlangunkat. 

- Többet is mutatnék, ha tudnék. Rengeteg dolog van 
akár a saját földemen is, amit megcsodálnál. 

- En a sztyeppékét, a hegyeket és a folyókat csodálom. A 
többire egyszerűen csak kíváncsi vagyok. 

- De mégis... -— kezdte a férfi, de nem tudta befejezni. A 
beszélgetésüknek a tevekarám felől hallatszó felfordulás 
vetett véget. William a földre taszította Félszeműt, és a 


torkát markolta. Cserébe Félszemű türkül szidta az 
egyházfit, miközben a kése után matatott. Josseran 
odasietett. 

- William! Mi történt? 

- Ez a tolvaj ellopta a zsoltároskönyvemet! 

- Senki sem lopta el - mondta Josseran. Feltartotta a 
kötetet. 

William megrökönyödve bámult rá. Lehengeredett a 
tevés emberről, aki talpra kecmergett, leporolta a köpenyét, 
és mielőtt elsétált, William arcába köpött. 

William Josseran válla fölött Kutulunra nézett. 

- Hagytad, hogy a boszorkány megszentségtelenítse? 

- Nem szentségtelenítette meg. Szeretett volna többet 
megtudni a hitünk titkaiból. Végül is ki tudja? Még az is 
lehet, hogy megtér, nemde? 

William kiragadta a kezéből a könyvet. 

- Ennyi erővel az ördögöt is megkeresztelhetném! - 
Bütykös ujját fenyegetően megrázta az arca előtt. - Túl 
messzire merészkedtél! - William gyűlölettel teli pillantást 
vetett Kutulun irányába, majd peckesen elvonult. 

Félszemű figyelte, ahogy távozik. 

- Hogy dinnye méretű furunkulus nőne a füledbe - 
kiáltotta utána -, a vessződ meg változzon csirkévé, és a 
heréidet csipegesse! 

Josseran visszafordult Kutulunhoz. 

— Irgalmatlanul megsérthettem. Azt hiszi, 
megszentségtelenítetted a szent könyvét. 

- Nem a zsoltároskönyv miatt haragszik - felelte a lány. 
- A sámánod retteg a nőktől. En látom rajta, ő pedig tudja 
ezt. 

- Dehogy fél ő a nőktől. Csak megveti őket. - 
Elmosolyodott. 

- Van különbség a kettő között. 

- Tényleg így gondolod? - mondta a lány, és bánatosan 
elmosolyodott, majd elfordult. 

Ó, mekkorát tévedsz, gondolta Kutulun, ahogy elsétált. A 
szent embered éppúgy fél tőlem, miképp az összes 
asszonytól. Már az első éjszakán, Tekudaj jurtájában érezte 
a törést a pap lelkében, s bár nem látta, mivé fajul, tudta, 
hogy egy nap majd szembekerül e fogyatékosságával, mely 
megtöri őt. 


LVIII 


A tó tökéletes félhold alakban ékelődött a dűnék közé, a 
fekete víztükröt káka és nádas övezte. A partján álló 
templom romjai fölött kövéren, sárgán ragyogott a hold. 

Josseran egy olajlámpás fényét pillantotta meg, érezte az 
oltáron sorakozó edényekben izzó tömjén illatát. 

Kutulun megállt a tó szélén, a szél lágyan belekapott az 
arcát takaró selyemsálba. 

- Te is hallod, Jossz-rán? 

A férfi hallgatózva felszegte a fejét. 

Lovasok hangja volt, patáik a homokban dobogtak. Keze 
ösztönösen kardja után kapott. 

- Ne ijedj meg. Ez csak az éneklő homok. 

- Körbevettek! - kiáltotta. 

- Nincs ott semmi. Ez csak káprázat. A sivatag kísértetei. 

Visszadugta a hüvelybe a kardot, újra hegyezni kezdte a 
fülét. 

A hang elnémult. 

- Eneklő homok? - ismételte. 

- Vannak, akik szerint a homok fölött süvítő szél moraja. 
De az ujgurok úgy hiszik, városok fekszenek errefelé, 
melyeket eltemetett az előrenyomuló sivatag. Azt mondják, 
ilyenkor a dűnék alatt zokogó halottak hangját lehet 
hallani. 

A férfi megborzongott, és megérintette a nyakában lógó 


feszületet. 

- A kísértetek magányosak - magyarázta Kutulun. - Arra 
vágynak, más lelkek is csatlakozzanak hozzájuk. 

- Csatlakozzanak? 

- A sivatagot átszelő karavánokra lesnek. Ha egy utazó 
lemarad a csoportjától, és meghallja a patákat, vágtatni 
kezd a dűnéken át, hogy megpróbáljon felzárkózni. De 
minél jobban siet, annál tovább hallja a hangokat, melyek 
még messzebb csalogatják a pusztába. Mire rájön, hogy 
csak a homok kísérteiéit hallja, addigra reménytelenül 
eltéved, és elnyeli a sivatag. 

A szél felborzolta a víztükröt. 

Josseran ismét meghallotta a kísérteteket, és 
megborzongott. Ezúttal olyan közel hangzott fel a dobogás, 
hogy úgy érezte, menten elővágtat egy sereg a legközelebbi 
dűne csúcsán. Am a Zaj hirtelen eltűnt a szélben. 

- Az utunk során olyan dolgokat láttam és hallottam, 
amiket senki sem fog elhinni nekem, ha hazatérek. 

- Es még mindig nem tapasztaltad meg az összes csodát, 
Josszrán. 

- Messzire kell még utaznunk? 

- Most már nem. Mielőtt kitelik a hold, a kánok kánjának 
arcára vetheted a pillantásodat. 

- Már csak annyi van hátra? 

- Hát nem elég hosszú ez az utazás számodra? A hegyek 
nem voltak elég magasak, ez a sivatag pedig túl kicsi? 

Nem válaszolt. 

- Komulban elcseréljük a tevéket lovakért, és észak felé 
vesszük az utat, Karakorumba. Hűbéresküt fogadsz a 
nagykánnak, és már mehetsz is haza, keresztény. 

- Nem azért jöttem, hogy hűbéresküt fogadjak a 
kánotoknak. 

- Nem, de majd fogsz. 

Az éneklő homok visszatért. A zaj ezennel nagyon 
hasonlított az emberi hangokra; mintha csak magas, 
gregorián éneket hallott volna egy templomból. Most már 


világosan értette, hogyan csábulhat el tőle valaki. 

- Nem várod türelmetlenül, hogy hazatérhess a tieidhez? 
- kérdezte tőle a lány. 

- Egy részem egyáltalán nem vágyik rá, hogy ez az 
utazás véget érjen. 

- Minden út véget ér. Csak a szél és a vizek nem 
változnak soha. - Kutulun felsóhajtott. - Azt mondják, itt 
mindennap fújja a szél a homokot, a tó mégsem telik meg 
vele sosem, és nem változtatja meg az alakját. Te arról 
álmodsz, hogy legyőzöd a szaracénokat; Karakorumban más 
férfiak pedig arról, hogy egy napon a kánok kánja lesz. De a 
napok múlnak, a szél fúj, az emberek meghalnak, a 
birodalmak romba dőlnek. Es a tó még mindig itt van, 
ugyanúgy, ahogy mindig is volt, akárcsak a sivatag, a 
sztyeppék és a hegyek. A szél a felszínén siklik, a homok 
suttog. Es minden embert elfelejtenek. 

- Tehát bolondok vagyunk, ha nem ragadjuk meg a 
pillanatot, amely megadatott nekünk. 

A lány a tó szélén állt, a hold körberajzolta az 
árnyalakját. Mennyi idős vagy te? - tűnődött a férfi. 
Tizennyolc nyár, húsz? Egy marseille-i céda hetykesége ölt 
testet benned, egy királynő arroganciája és egy filozófus 
elméje. Soha nem találkoztam hozzád fogható nővel. 
Kiváncsi vagyok a testedre, és hogy milyen szenvedélyt 
tartogatsz a leendő férjednek. Vajon beléd tudnék 
feledkezni, ha benned dobogna a szív, ahol végre az összes 
vágyam nyugtot lelne? 

- Miért bámulsz így rám? - kérdezte a lány hirtelen. 

- Azon tűnődtem, mennyire gyönyörű vagy. 

Valójában nem is látta őt rendesen a sötétben. A 
szépsége örökre az elméjébe vésődött: egzotikus, 
mandulavágású szeme; szél borzolta, szénfekete haja; 
napbarnított, bronzszínű bőre. 

- Te udvarolsz nekem? 

- Tenném, ha tehetném. 

- Mert gyönyörűnek tartasz? De mi haszna egy nőnek a 


szépséggel? Feláldozza a szabadságát a férje jurtájának, és 
gyermekeket szül. A csődör meghágja a kancáját, és 
elégedett. O ugyanúgy szabad marad. A gyönyörű kancát 
meg foglyul ejtik a kölykei. Nem értem, miért lenne oly 
csodás ajándék, amit szeretetre méltónak látsz bennem. 

- Ha egy nő nem akar feleség lenni, akkor miért adott 
neki tejet az Isten? 

Kutulun közelebb lépett. A férfi egy féktelen pillanatig azt 
hitte, az egzotikus teremtmény meg akarja csókolni őt. 

- Bárcsak nálam lenne a korbácsom - suttogta a lány. 

- Mit tennél vele? Elpáholnál? Netán próbára tennél, 
hogy férjnek való vagyok-e? 

- Három csapás után elterülnél a homokban - válaszolta, 
majd sarkon fordult, és magára hagyta a férfit a sivatag 
sziréndalával. 


LIX 


Napok, hetek - az utazás alaktalan, végtelen 
egyhangúságát alig észlelhető változások törték meg a 
sivatag felszínében és a szeszélyes időjárásban. Az egyik 
reggel melegen és kéken indult, ám délre felhők festették 
ólomszürkére az eget, a szél merő átláthatatlan, sárga 
ködbe borította a horizontot. A vihar egy órán át tartott. 
Délutánra az ég kitisztult, és a sivatag újra izzó kohóvá 
változott. 

Másnap hajnalban úgy ébredtek, hogy jég fagyott a 
szakállukra. 

A lapos gebi kövek átadták a helyüket a homoknak, mely 
úgy fodrozódott, akár az óceán óriáshullámai, és képes volt 
megváltozlatni az alakját, mialatt figyelték.  Dűnék 
sorakoztak, ameddig a szem ellátott, némelyikük olyan 
magasra nyúlt, mint Antiochia falai. 

Egy árva madarat, gyíkot vagy cserjét sem láttak. Az 
előttük álló utat immár mindössze az időnként látott, 


porladó argolkupacok és a régen elhullott állatok csontjai 
jelezték, melyeket  hófehérre szívott a könyörtelen 
napsütés. 

Két hetet töltöttek el abban a süvöltő pusztaságban, 
melyet Félszemű a Szél Tárházának nevezett. Nap mint nap 
tépte őket, folyamatosan mozgatva és változtatva a tájat. 
Mikor tábort ütöttek éjszakára, Félszemű egy hosszú karóra 
kötözött egy nyilat, és beásta a homokba, hogy megjelölje, 
milyen irányba kell elindulniuk másnap reggel. Azután 
összebújtak a hidegen fénylő csillagok alatt, hallgatták a 
homok mormogását; reggelente, amikor felkeltek a teljesen 
megváltozott környezetben, ha nem lett volna olyan 
dörzsölt a tevehajcsárjuk, menthetetlenül eltévedtek volna. 

Egyszer egy hatalmas város romjain haladtak keresztül. 
Josseran a tevéje mellett sétált, Félszemű előtte, a sor élén, 
Kutulun pedig mögötte. 

Ahogy felértek egy újabb jókora dűne tetejére, a tevés 
ember megtorpant. Alattuk egy erdő maradványai terültek 
el - a megkövült fák törzsei úgy nyúlt ki a talajból, mint 
egy félig eltemetett hulla göcsörtös ujjai. Rajtuk túl egy ősi 
város tetői meredtek elő a homokból. Josseran néhol 
utcákat és utakat fedezett fel, máshol csak idomtalan 
törmelékhalmokat látott. 

- Mi ez a hely? - kérdezte Josseran. 

- Nem tudom a nevét - felelte Félszemű, suttogássá 
halkítva a hangját -, talán ez a legendás Aranyváros. 

- Miféle Arany város? 

- Kering egy történet egy nagy királyról, aki itt, a Szél 
Tárházában építette fel a fővárosát. A város mesésen 
gazdag volt, hiszen ez a hely akkoriban még nem volt 
sivatag. Egy oázis terült el itt, mely még Gaocsangnál vagy 
Akszunál is nagyobb volt. Messzire eljutott a hír a nagyúr 
vagyonáról, és a sztyeppékról érkezett egy törzs, hogy 
megtámadja. Miután ostrom alá vette a várost, a törzsfő 
hírnököt menesztett a királyhoz azzal az üzenettel, hogy ha 
ad nekik tíz láda aranyat, akkor békén hagyják. De a király 


visszautasította az ajánlatot. A törzsfő mindennap elküldött 
egy hírnököt a falakhoz az ajánlatával, ám a király 
mindannyiszor dacos szavakkal bocsátotta útjára. Egy 
hosszúra nyúlt ostrom után a város végül elesett, és a 
királyt rabul ejtették, majd a törzsfő elé hurcolták. 
Megismételte az ajánlatot: tíz láda aranyért megkíméli a 
király életét, elvonul a városból, és békén hagyja a lakóit. 
De a király még mindig ellenállt. Tudod, a király jobban 
szerette a kincseit, mint a saját életét. 

- Mi történt vele? 

- A törzsfő azt mondta neki, hogy ha annyira imádja az 
aranyát, akkor vigye magával még a halálba is. Azután úgy 
végeztette ki, hogy olvasztott aranyat öntetett a fülébe és a 
szemébe. 

Josseran megborzongott. 

- Es a városával mi lett? 

- A törzsfő katonái kifosztották, de az aranyat nem 
találták meg, amiről azt hitték, hogy odabent rejtették el. 
Ezért mielőtt visszavonultak északra, megmérgezték az 
összes kutat. Friss víz híján az emberek meghaltak, a 
termés kiszáradt, a város elporladt, és elfelejtették. De a 
legenda szerint az arany még mindig itt lapul valahol, a 
homok alá rejtve. 

- Olyan ez a történet, mintha egy trubadúr énekelte 
volna a tábortűz körül. 

- Talán igazad van - felelte Félszemű, és megvonta a 
vállát. 

Josseran figyelte, ahogy a szél — pehelykönnyű 
homokszemcséket emel fel a dűnékről, majd suttogva 
átrepíti őket a porladó falakon túlra. Eszébe jutott, mit 
mondott Kutulun azon az éjjelen, a félhold alakú tónál: a 
napok múlnak, a szél fúj, az emberek meghalnak, a 
birodalmak romba dőlnek. Soha nem fogják megtudni, 
milyen lehetett ez a város hajdanán, sem azt, hogyan 
pusztult el. 

A szél ismét süvölteni kezdett, szúrós szemcséket vágva 


az arcukba. Josseran megint meghallotta a sivatag furcsa 
moraját, mely egy láthatatlan hadsereg patadobogására 
emlékeztette. 

Mi van, ha martalócok rontanak ránk? - morfondírozott. 
Mire gyanút fognánk, már úgyis túl késő lenne. 

Aznap éjjel Kutulunt álmában meglátogatta az Örökkévaló 
Kék Egbolt Szelleme. 

Azt álmodta, hogy bezárták egy hatalmas palota falai 
közé, és az ablakából a sztyeppe szélben hajladozó füvét 
látja. Ugy nézett ki, akár egy fodrozódó tó. Futva elindult, 
hogy megkeresse a lovát, de nem talált ajtókat, az ablakot 
pedig vasrács fedte. 

Felrohant a kanyargós lépcsőn a toronyba, és vágyakozva 
nyújtogatta a kezét a füves táj felé, mely oly közel terült el, 
s mégis oly távol. Bárcsak tudott volna repülni. Egyedül 
szárnyakon lehet innen kijutni. Az apja nevét kiabálva, 
riadtan ébredt fel. 

Az álmot követően éberen feküdt, képtelen volt aludni. 
Gondolatai elkerülhetetlenül is a keresztény és a bűzlő 
varjú felé vették az irányt, és palotákról, templomokról és 
erődökről szóló meséik felé. 

William sem tudott aludni. Minél közelebb értek 
Karakorumhoz, annál könnyebb lett számára az utazás. 
Most jött rá, hogy Isten próbára tette, és tudta, hogy 
méltónak bizonyult rá. A tatárok voltak a sorsa. A pápai 
sürgöny csupán Isten eszköze volt, hogy az ismert világot 
maga mögött hagyja. 

Az új kor apostola lesz. 

A távoli jövőben majd ugyanolyan áhítattal emlegetik a 
nevét, mint az egyház legnagyobb tanítványaiét; tatárföldi 
utazását Péteréhez fogják hasonlítani, aki az evangéliumot 
Rómába vitte. Szent Vilmos, a prédikátor, aki elhozta Istent 
az istenteleneknek. Az utazás összes kínja megérte a 


szenvedést. Már alig várta, hogy újra Sátán hátán 
nyargaljon egy új hajnal felé. A fél világ pogány lelke az ő 
kezében volt. 


LX 


Mint derült égből a villámcsapás, észak felől sepert végig. 

A tevék érezték meg először. Nyugtalankodni és morogni 
kezdtek már jóval azelőtt, hogy az első fellegek 
megjelentek az északi láthatáron. Azután  Josseran 
megpillantotta a piszkossárga ködöt, mely sebesen kúszott 
az ég felé. Az egész síkságon porforgatagok ugráltak és 
táncoltak, az előttük álló, szörnyű támadás előőrseként. 

Még csak délután volt, amikor a sivatag sötétségbe 
borult. A nap eltűnt a viharfelhők mögött, és számtalan 
ménkő villant fel a sivatag határmezsgyéin. 

A dermesztő szél úgy vágta a homokot az arcukba, 
mintha egy óriási ököl szórta volna. 

A tevék visítottak, és a kantárokat rángatták. Félszemű 
mindenkinek odaordított, hogy szálljon le a nyeregből. 

- A karaburan - kiáltotta Kutulun. A fekete hurrikán. 

A sivatagon át sötétbarna porfátyol gördült feléjük, 
melyet a vihar kergetett maga előtt. Olyan hamar csapott le 
rájuk, mint a nyugodt tengerből kiemelkedő hullám. Nem 
volt hova behúzódni, nem volt hova menekülni. 

Mennydörgés harsant, mire a fiatalabb tevék 
felüvöltöttek, és toppantottak a patájukkal. Az idősebb 
állatok már tudták, mire számítsanak, és nyomban térdre 
ereszkedtek, szájukat és orrukat a puha homokba temették. 
Félszemű fel-le rohangált az összekötözött állatok mellett, 
és a fiatal állatok orrzsinegét rángatta, hogy térdre 
kényszerítse őket, és pofájukat minél inkább a földre 
szorítsa. 

- . Segíts! - kiabálta Josserannak. - Különben 
megfulladnak! 


Mikor elvégezték a munkát, Josseran az egyetlen 
lehetséges menedékbe húzódott: lekuporodott a tevéje 
szélárnyékos oldalán. Az esőfüggöny kíméletlenül nyomult 
feléjük. Néhány perccel ezelőtt még a nap égette őket 
hólyagosra. Most meg a havas eső záporában vacogtak. 

Felpillantott, és látta, hogy Kutulun arcát eltorzítja a 
vihar fénye, szeme tágra nyílt. Nem volt kétsége afelől, mi 
tükröződik az arcán: a tatár Jéghercegnő rettegett. A társai 
is reszkettek, mint a nyárfalevél, és minden egyes 
mennydörgésre visítva húzták össze magukat. , 

- Ez Tengri üzenete - kiáltotta Kutulun. - A Kék Egbolt 
Szelleme haragszik ránk! 

Ez csak egy vihar, gondolta Josseran. Egy kis égszakadás, 
egy kis égzengés. Mi bajunk lehet tőle? 

Csak egy vihar. 

Igen, egy vihar, de ehhez foghatót még életében nem élt 
át. A szél úgy süvöltött, mint egy kísértet. Tőlük balra egy 
masszív dűne elkezdett széthullani. A tetejéről legördülő 
homok aranyló hullámtörés gyanánt bucskázott alá. 

Azután a záporozó havas esőből jégeső lett. 

Kutulun a tevéje oldalához bújt. Alig volt tízlépésnyire, 
de szinte nem is látta őt a jeges eső és a szélfútta homok 
forgatagában. Josseran odabotorkált, és lehuppant mellé. 

- Húzd a kámzsát a szád elé és az orrodra! - kiabált rá a 
lány. - Különben meghalsz! 

A férfi szót fogadott. Igaza volt. A homok belement a 
szemébe, a szájába és még az orrába is. Alig kapott levegőt. 

Egy szörnyű moraj hallatszott, mintha maga a föld hasadt 
volna ketté. Josseran még mélyebbre húzta a csuklyát az 
arca előtt, miközben a homokszemcséktől fulladozott. 

Még ebben a rémséges időben is érezte a lány 
közelségét. Az egyik karját - a birtoklás és az oltalmazás 
mozdulatával élve - a válla köré kanyarította, és érezte, 


hogy a lány közelebb mászik hozzá. A testük összeért. A 
félelem ellenére felfedezte, hogy szétárad a testében az 
izgalom - vagy talán pont azért. 

Erezte, hogy a lány átkarolja a derekát. 

Ha most jön el a vég, gondolta, ebben a viharban, ha a 
testünket egymásba fonódva temeti maga alá a homok, és 
soha nem találnak ránk, jó halálom lesz. Akkor soha nem 
szenvednék amiatt, hogy el kell hagynom őt, amit bizonyára 
muszáj megtennem.  Porördögökké válunk, és az 
örökkévalóságig táncolhatunk a Takla-Makánban. 

Valóban egy örökkévalóságnak tűnt, amíg ott feküdtek 
egymásba kapaszkodva; mintha az életbe kapaszkodtak 
volna a bömbölő, fojtogató sötétségben. Senki nem szólalt 
meg; nem is tudtak. Am Josseran tisztában volt vele, hogy 
ezennel egy szerződés köttetett meg. 

A jeges szél a ruhájukat rángatta-tépte, homok és kő 
kavargott körülöttük a hangzavarban, mintha maga az 
ördög szitkozódott volna visítva, miután rájuk lelt ölelkezve. 

Josseran vacogott a hidegtől, de a lány teste oly melegen 
simult hozzá, mint egy tüzes katlan, és nem félt. 

A vihar még órákig folytatódott, és éppolyan hirtelen ért 
véget, ahogy elkezdődött. A zaj elhalt. A nap úgy törte át az 
ólomszürke égboltozatot, mintha másodjára hajnalodott 
volna aznap. Josseran újra a hátán érezte a melegét. 
Ovatosan megmoccant, lassan felemelve a fejét a homokból. 
Kutulun tevéje, mely menedékül szolgált a viharban, 
tántorogva talpra állt, köhögött és bőgött. 

A vihar sietősen húzta maga után narancsszínű porfarkát 
a láthatáron. 

Köpönyegük, mely átázott a jégtől és az esőtől, csak úgy 


gőzölgött most a napsütésben. Kutulun letépte a sálat az 
arca elől, és levegőért kapkodva köhögött a hátán fekve. 
Végül elmúlt a görcs, és felült. 

Egymásra néztek. Egyikük sem szólalt meg. 

A körülöttük emelkedő dűnéket apró, idomtalan kupacok 
terítették be. Ezek a  kupacok végül egyenként 
megemelkedtek, emberek és tevék formáját öltötték, akiket 
félig betemetett a vihar. A tatárok úgy kóvályogtak, mintha 
egyenesen a kocsmából jöttek volna; nevetgéltek, és 
egymás vállát lapogatták, a túléléshez gratulálva. 

Kisvártatva Josseran meghallotta William nyögdécselését. 
Alig tízlépésnyire tőle egy homokdombocska omladozni 
kezdett és megmozdult, mire William felült: arcára, ajkára 
és szemhéjára homok tapadt, úgy nézett ki, mint egy rég 
eltemetett teknősbéka. 

Lélegezni próbált. 

Josseran az ölébe vette William fejét, és odatartotta a 
szájához bőr vizesflaskáját. A szerzetest heves köhögési 
roham rázta meg, és a víz javát visszahányta a homokba, 
majd az oldalára dőlt, és tátogva kapkodta a levegőt, akár 
egy partra vetett hal. Josseran kivonszolta a homokba 
ágyazott sírból. A szélfútta kavicsok széttépték a 
köpönyegét. 

- Vége van - mondta neki Josseran. - A vihar elvonult. 

Magán érezte Kutulun tekintetét. Amikor odafordult felé, 
olyan arckifejezést látott az arcán, amilyet asszonyon még 
soha - nos, talán csak Catherine-en azon az első éjszakán. 
A tekintete viasszá olvasztotta volna a gyertyát. 

Tévedett. Nem volt vége. A vihar még nem vonult el. 

Néhány nap múlva a homok átadta a helyét a tevék patái 
alatt csikorgó kvarckavicsoknak. A Tien-san távoli, hófödte 
csúcsai végre eltűntek a láthatár alatt. 


A vihar elvonultával a Takla-Makán, ha csak egy-két 
napra is, de kivirágzott. A barna, tövises cserjéken apró, 
sárga trombitavirágok nyíltak, és csillagfürt dugta ki a fejét 
a homokból. A sivatag csodája. Egyes magok, magyarázta 
neki Félszemű, akár évtizedekig is képesek szunnyadni, 
mindössze egyetlen napi esőzésre várva. 

Most már Kína határán járnak, jelentette be Félszemű. 
Nemsokára Komulba érnek. Kutulun és a többi tatár 
feszültnek látszott. Volt, aki a hőség ellenére egyenesen 
magára öltötte a bőrvértjét. Josseran magára csatolta a 
kagánjuknak szánt damaszkuszi kardot. Ha harcra kerül a 
sor, akkor felkészülten fogja várni. 

Kutulun a vihar óta nem szólt hozzá. Mit csináljak? - 
morfondírozott Josseran. Egy férfinak cselekednie kell, 
gondolta, különben magával ragadja a világ sodrása, és a 
döntéseit a sorsa fogja meghatározni. De mit tehetnék? 
Tényleg azt képzelem, hogy vele maradhatok, és magam is 
vadként élhetek ezeken a pusztákon, a világ végén? 
Hátralévő napjaimat töltsem kancafejéssel és 
kumiszvedeléssel barbár fivérei társaságában? 

Vajon ő egy tatár kán lányaként hajlandó lenne 
lemondani a saját népéről, hogy visszatérjen velem a 
keresztény világba, és egy apró, széljárta kastélyban éljen 
Burgundiában? Nehezen tudta elképzelni őt, ahogy a 
majorsági udvarházban az ablak alatt ülve a kárpitot szövi 
tűvel, cérnával. 

Akkor hát mi a válasz? , 

Az volt a válasz, hogy nincs válasz. Ha az Ur kegyes lett 
volna hozzá, egymás karjában temeti el őket a viharban. Ez 
lett volna az egyetlen módja, hogy örökre együtt 
maradhassanak. 

Nemsokára Karakorumba érnek, és elmúlik a vihar a 
fejük fölül. 

Egy salakos, perzselt kövekkel borított pusztaságon siettek 
át. A fekete síkság semmiféle élet jelét nem mutatta, 
mintha egy martalócsereg vonult volna át rajta, ami még a 
földet is tűzbe borította. William testvér jóformán 
egyfolytában imádkozott még a nyeregben is. Hite szerint 
nemsokára elérik a világ végét. Furcsa módon, szinte 
derűsnek látszott miatta, s még a panaszkodást és a hegyi 
beszédeket is elhagyta. 

Sose lesz képes megfejteni ezt az embert. 

Kutulun a délután közepén megállította a csapatot egy 
ritka pihenőre. Fák híján a tevék lehangoló árnyékában 
ücsörögtek kis csoportokban, hogy erőt gyűjtsenek. Keleten 
felragyogott Nanhu oázisa a síkság fölött lebegő zöld 
szigetként. Alkonyatra odaérnek, közölte velük Félszemű, 
de senkit sem ösztönzött a lehetőség. Ez a végtelen sivatag 
még a tatárokat is kimerítette. 

A fosztogatók úgy jelentek meg, akár a kísértetek, 
melyek egyenesen a földből emelkedtek ki. A csapdát 
gondosan megtervezték, jött rá később Josseran: a lovasok 
keleten egy sekély horpaszban várakoztak, jelenlétüket 
elfedte a nap ragyogása. 

Ok már csak a hirtelen patadobogást hallották meg. 
Kutulun riadót kiáltott. A tatárok talpra szökkentek, de már 
túl későn. A verőfényből rontottak rájuk, le kellett 
árnyékolnia a szemét, hogy egyáltalán lássa őket. Becslése 
szerint talán hatvan lovas lehetett széles vállú tatár 
pónikon. 

A tevék sikítottak a béklyóikban; néhányukat oldalba 
vagy vállon találta az első nyílzápor. Félszemű felbömbölt, 
és zokogva rohangált fel és alá a tevesor mellett. A 
tevékben volt az élete és a megélhetése. Ugy érezte, 
mintha minden egyes nyílvessző az ő húsát döfné át. 

A támadóik egyenesen lerohanták őket, a nyeregből 
íjazva. Josseran kivonta a kardját, és ösztönösen eléjük 
rohant. 

- Maradj veszteg! - üvöltött rá Kutulun. 


Látta, hogy három tatár megtántorodik és elesik a 
második nyílzáporban. Csataménje és láncinge nélkül 
teljesen védtelennek érezte magát. Felkészült a halálra. Azt 
kívánta, bárcsak lett volna ideje jobban felkészülni. Talán 
mégiscsak meg kellett volna gyónnom, gondolta. 

A lovak közéjük vágtattak; hallotta, ahogy több társa is 
felsikolt a paták alá keveredve. 

Nagyjából egy tucatnyi lovas kivált a főseregből, és 
közvetlenül felé vágtatott. De nem rohanták le, ahogy 
várta. Az utolsó pillanatban irányt változtattak, és 
körbevették. Valószínűleg élve kellett nekik valami okból 
kifolyólag. Ez előnyhöz juttatta. 

Josseran két kézzel markolta a kardot, úgy várta őket. 
Látta, hogy tatárok, de nehezebb páncélt viseltek, mint 
amilyeneket eddig ismert: bőrvértre varrott vaspikkelyekből 
állt, mely olyan félelmetes külsőt kölcsönzött nekik, mintha 
jól megtermett barna bogarak lettek volna. Arannyal 
díszített, — szárnyas — sisakot hordtak; néhányuknak 
párducprém fedte a vállát, és pazar, vörös takaró a lovukat. 
Ezek nem egyszerű útonállók. De nem volt idő azon 
spekulálni, hogy kik ők, és miért csalták tőrbe őket. 

Látta, ahogy William körülbelül húszlépésnyire a lovak és 
a tevék közt szökdécsel lebegő, fekete köpönyegében, 
miközben a bőrnyerget markolja, ami a Bibliát és a 
misekönyvet rejtette. Az egyik lovas rárontott, és 
kardlappal a tarkójára sújtva letaglózta. A szerzetes arccal 
lefelé a földre rogyott, és meg sem moccant. Ezúttal nem 
tudta megvédeni. 

Josseran keményebben szorította a kard markolatát. A 
markolatba ágyazott ékkövek ragyogtak a napfényben. A 
lovasok egyre csak köröztek. Ugy döntött, ő lesz a 
kezdeményező fél. 

Rárohant a legközelebbi lovasra, és két kézzel 
megsuhintotta a kardot. A férfi a saját fegyverével kivédte 
az ütést, de meg sem próbált visszaütni. Josseran megint 
odacsapott, mire a férfi pánikba esett, és arrébb vágtatott 


vagy egytucatnyi lépéssel. Nem kardforgató volt. 

Hallotta, ahogy a többi lovas jobban összezár mögötte, 
ezért megpördült, és ismét suhintott egyet, hogy 
visszakényszerítse őket. Josseran arcára vadállati vigyor ült 
ki. Ha csak ennyire képesek, akkor ezzel akár egész nap 
ellesznek. 

A vezérük elordított egy parancsot, mire valamennyien 
rárontottak. Kettőt kiütött a nyeregből, de aztán köré 
sereglettek a tökéletesen fegyelmezett lovaikkal. Nem is 
látta a koponyájára célzott ütést, ami végül a földre 
döntötte. 


IV. RÉSZ 
-- 


Kína 


Komulból Sangtuba és Karakorumba 
késő tavasszal, 
testet öltött Urunk 1260. esztendejében 

Mintha a sírból kellett volna előmásznia. 

Josseran a fény felé küzdötte magát, a feje lüktetett a 
fájdalomtól. Fogalma sem volt róla, meddig volt öntudatlan 
állapotban. Sokáig feküdt szótlanul, és csak bámulta a 
csillagok elképesztő járását, melyek úgy sodródtak az égen, 
akár az üstökösök. Végül az oldalára fordult, és öklendezni 
kezdett. Férfiak nevetését hallotta. Megpróbálta kiejteni a 
szót: ,Kutulun", de nem jött ki hang a torkán. 

Valaki fölé hajolt, és vizet fröcskölt az arcára. 

Lassan visszatértek az emlékei: a furcsa, bogárszerű 
páncélt viselő tatár lovasok hirtelen feltűnése; a nyílvesszők 
halálos éneklése; a lovasok, akik körbevették; a tarkóját ért 
jókora ütés. Bizonyára egy kard markolatával vagy a 
kardlappal sújtottak le rá, máskülönben már halott lenne. 

Kétségtelenül az volt a céljuk, hogy foglyul ejtsék, de a 
kezét nem kötözték meg, és senki sem vigyázott rá karddal 
a kezében. Miért? 

Egy arc derengett fel előtte látomásszerűen ritka, fekete 
szakállal, lehajtó bajusszal: egy vékony szájú, ifjú tatáré, 
akinek tiszta és barna szeme volt, akár egy leopárdnak. 

- Barbár, ébredj! - Egy csizma orrát érezte a bordái közt. 
- Örökké aludni akarsz? 

Josseran felült, és morogni kezdett, ahogy ismét elfogta 
az émelygés. 

A tatár leguggolt mellé. 

- Egy kicsit a fejedre koppintanak, és máris elalélsz, mint 
egy asszony? 

Josseran megpróbálta képen törölni a tatárt, de a férfi 
nevetve hátraugrott. Josseran ismét arccal a murvában 
találta magát. 

A többi tatár is röhögni kezdett. 

- Tehát maradt még benned spiritusz! - kiáltotta a 
fiatalember. - Helyes! 


- Ne ellenkezz velük! Attól tartok, meg akarnak ölni 
bennünket. - William hangja volt, istennek hála. 

Nos. A csuhást is elfogták. 

William szánalmas állapotban kuporgott egy tábortűznél. 
Arca krétafehér volt, a hajába vér száradt a tarkójánál. 
Josseran azon tűnődött, vajon a többieket is foglyul 
ejtették-e, de nem látta nyomukat. 

- Ha meg akarnának... ölni... -— kezdte Josseran. Ha meg 
akarnának ölni, már rég megtették volna. Feladta. Mi 
értelme ilyen dolgokat elmagyarázni egy egyházfinak? 

Josseran a kínzóira meredt. Köré sereglettek, egymást 
taszigálták, hogy minél jobban szemügyre vehessék a 
zsákmányukat. Vicsorogtak, mint a farkasok. 

- — Megölték... -  Josseran újra  Williamre nézett. 
Megpróbált beszélni, de a nyelvét kétszer nagyobbnak 
érezte a szájában. - Megölték... a kíséretünket? 

- Nem tudom - válaszolta William ingerülten. - Félholt 
voltam, amikor elrángattak. Mit számít? Tudd meg, mit 
akarnak tőlünk ezek a banditák. Mondd meg nekik, hogy a 
kánjukhoz tartok sürgős megbízatással a pápától. 

- Biztos vagyok benne... nagyon... meg fogja hatni őket. 

Az egyik tatár elkezdte böködni a csizmájával, mintha 
legalábbis valami dög lenne, amit a földön talált. 

- Jó nagy. j 

- Ronda is - vágta rá ifjú vezérük. - Es nézzétek az 
orrát! 

- Ha még egy... nyomott képű útonálló... gúnyolni meri az 
orromat, azt átdöföm... a kardommal. 

Az ifjú tatár elvigyorodott. 

- Lám! Te vagy hát, aki beszéli a civilizált emberek 
nyelvét. Hallottunk róla, de nem hittük el. 

Ezek szerint kémek figyeltek bennünket a 
karavánszerájokban, gondolta Josseran. De kinek a kémei? 

- Kik vagytok ti? Mit akartok... tőlünk? 

- A nevem Szártak. En és katonatestvéreim Kubiláj, a 
Mennyek Urának szolgálatában állunk, aki a Középső 


Királyság Császára és az Egész Világ Kánja. És semmit sem 
akarunk tőletek. Ti vagytok azok, akik a császár színe elé 
akartok járulni. Bennünket azért küldtek, hogy elkísérjünk 
hozzá titeket. 

- De nekünk már volt... kíséretünk. De legyilkoltátok 
őket. Uton voltunk, hogy... a kagán színe elé járuljunk... 
amikor elraboltatok. 

Szártak dühösen a homokba köpött. 

- A kíséretetek árulók gyülekezete. Karakorumba akartak 
vinni titeket. Ott viszont nem találtatok volna mást, csak a 
császár fivérét, Arik Bökét, a trónbitorlót, aki megjelenésére 
nézve semmivel sem fenségesebb, mint egy ló valaga. Ha 
tényleg találkozni akartok az igazi nagy kánnal, akkor 
velünk kell jönnötök Sangtuba Kubilájhoz, a Mennyek 
Császárához. 

- Mit hadováinak? - kérdezte William. 

- Nagyon úgy tűnik, hogy belebotlottunk egy... 
polgárháborúba. Azt állítja, két király van, és az az Arik 
Böke Karakorumban egy trónbitorló. 

- De velünk mi a szándékuk? 

Josseran rájött, hogy belekeveredtek egy tatár politikai 
csatározásba. Ha ez a Kubiláj magát tartja az igazi kánnak, 
akkor nyilván maga kíván foglalkozni az összes külföldi 
követtel, hogy legitimitást nyerjen tőlük. 

- El szeretnének vinni bennünket ahhoz, akit az igazi 
királynak tartanak... Kubilájnak hívják, és a fővárosa 
Sangtu. 

- Szóval nem akarnak megölni minket? 

- Nem, William testvér. Egyelőre mentve vagyunk a 
mennyei dicsőségtől. 

- A Jóisten még mindig vigyáz ránk! Vezeti a lépteinket. 
Jó volna, ha több hitünk lenne. - Josseran látta, hogy 
Williamnek még akadt annyi lélekjelenléte, hogy a 
bőrtarisznyát a nyakába akassza, mielőtt elfogják őket. - 
Még mindig megvan a zsoltároskönyv és a Biblia - mondta 
ragyogó arccal. 


Josseran számára közömbös volt, mi van a batyuban. 
Egyre csak Kutulun járt az eszében. A lány mögötte állt, 
amikor elkezdődött a csetepaté. Mi történt vele? Vajon 
túlélte a támadást? 

Szártak leguggolt mellé. 

- Sajnálom, hogy fejbe vágtunk; egyszerűen csak 
magunkat védtük. Ugy küzdesz, mint egy oroszlán. Két 
emberemet is megsebesítetted. 

- A másik csapat társaságát jobban kedvelem. 

Szártak belebámult a tűzbe. 

- Ha meg akarod keresni őket, valahol odakinn vannak a 
sivatagban. De ahhoz száguldanod kell, mint a szél, mert 
már messze járhatnak. A lovaink sebesek, nekik pedig csak 
tevéik vannak. 

- Akkor hát mégsem öltétek meg mindet? 

- Az én parancsom csak arról szólt, hogy téged és a 
társadat foglyul kell ejteni. 

- Van, aki életben maradt közülük? 

Szártak oldalra billentette a fejét. 

- Miért érdekel ez téged? , 

- A nő? Aki a csapatunkat vezette? O meghalt? 

A tatárok közt sugdolózás támadt. Szártak megdöbbent. 

- Volt veletek egy nő? 

- Mi történt vele? 

- Mi nem láttunk nőt. Csak renegát tatárokat. Sztyeppéi 
banditákat. 

Látnod kellett őt! - gondolta Josseran. Ugyanakkor... 
lehet, hogy Szártak igazat beszélt. Ha a sálat az arcára 
tekerte, mint a többi férfi, honnan tudhatták volna? 
Feltételezte, sosem fogja megtudni, életben maradt-e. 
Legalább elmúlik a  gyötrődése. Legalább most már 
teljesítheti a templomosok nagymesterével és az Istennel 
szembeni kötelességét.  Eljuttatja a pápa hírnökét 
Kubilájhoz, és megpróbálja elfelejteni, hogy valaha is 
megfordult a fejében, hogy elárulja a vallását és 
harcostársait egy barbár boszorkányért. 


LXIII 


Lóhalálában vágtattak át a gebi síkságon, nyaktörő 
tempóban ugratva át a vízmosásokon. Josseran újra a tatár 
pónik gyengéd könyörületére bízta magát. Miután kimerült 
a több hónapos út során, és a fejsebétől is szenvedett, meg 
sem próbált felállni a kengyelben, ahogy a többiek; a 
nyeregbe süppedve egyszerűen beletörődött a monoton, 
gerincrázó döcögésbe. 

Uj társai, mint megtudta, Kubiláj személyes császári 
testőrségének a lovasságához tartoztak. Egyedül Szártakot 
ismerte név szerint; a két másikat, akiket a helyettesének 
vélt, elnevezte  Mérgesnek és  Kapatosnak. Mérges 
összevonta a szemöldökét, és a földre köpött, valahányszor 
Josseran a közelébe ment; Kapatos az első este kapta a 
nevét, amikor megálltak egy karavánszerájban, ahol a 
sárga földig leitta magát fekete  kumisszal, és 
torkaszakadtából danászott az udvaron dülöngélve. 

Szártak rokonszenves fickónak látszott, és a 
körülmények ellenére Josserannak nehezére esett volna 
nem kedvelni őt. Leguggolt mellé a tűz fényében, és 
részletesen beszámolt neki a  polgárháborújukról, azt 
bizonygatva, hogy Arik Böke és támogatói Karakorumban 
egytől egyig naplopó bolondok, és bizakodva jövendölte a 
kiirtásukat. 

Josserant nem érdekelte, melyik kán győzedelmeskedik, 
de súlyos dilemma elé állította őt és Williamet; még ha meg 
is találnák a közös hangot ezzel a Kubilájjal, mire 
mennének vele a többiek beleegyezése nélkül? Es hogy 
induljanak vissza Akkóba, ha a Selyemúton Kaidu a 
követőivel elállja az útjukat? Ezek az emberek katonaként 
jobban fel voltak szerelve, mint Kaidu lovasai. Az íjukon és 
a három fategeznyi nyílon kívül mindegyik hordott magánál 
egy vasbuzogányt vagy egy csatabárdot a derekára 


erősítve, és egy tőrt a bal karjára szíjazva. 

- Ez mire való? - kérdezte Josseran Szártak selyem 
alsóingére mutatva, melyet a pikkelyes páncél alatt viselt. - 
Ahonnan én jövök, ott csak a nők és a császárok öltöznek 
selyembe. 

- Védőfelszerelés - felelte Szártak. - A selyem erős. - 
Megrángatta az anyag szélét. - Nem szakad el, így ha egy 
nyílvessző át is döfi a páncélomat, szorosan a nyílhegyre 
tapad. Megkönnyíti a nyílvessző kihúzását anélkül, hogy túl 
sok húst roncsolna. 

- Nekem is kell egy ilyen - mondta Josseran. 

- Meglátom, mit tehetek, barbár. De ha valaha is 
ellenünk szállsz harcba, akkor egy egész bála selyemre lesz 
szükséged. 


LXIV 


- A Jáde-kapu - jelentette be Szártak. Egyik oldalon az 
erőd zöld ormai meredeztek a Csilien-hegység hófödte 
hátterében. A falak zászlótartóin háromszög alakú 
smaragdzöld és fehér lobogók csapkodtak a szélben. A 
másik oldalon egy sor fekete domb emelkedett, melyet a 
társai a Sörénynek neveztek. 

Kapatos egy fal romjaira mutatott, amit a csinek építettek 
a saját földjük és a sztyeppék közé a Dzsingisz kán ősei 
elleni védelemként. 

- Most láthatod, milyen jól bevált nekik - jegyezte meg 
röhögve. 

A távolban bevetett mezőket és  nyárfaligeteket 
pillantottak meg. 

- Innentől - mondta Szártak - a síkság egy völggyé 
szűkül össze, mely a Csilien-san és a Sörény között 
húzódik. Most búcsút intünk a Takla-Makánnak. - Azzal a 
homokba köpött. 


Josseran lefordította a hallottakat Williamnek. 

- Akkor hát túléltük, hála istennek - válaszolta a 
szerzetes. 

Josseran bólintott. 

- Es mit mond, most hol járunk? , 

- Ezt a helyet a Középső Királyságnak nevezi. Ugy 
hiszem, Kína felé tartunk, ahol a Selyemút indul. 

William felépült az elrablásuk során szerzett ütésekből, 
és most, hogy megfordult a szerencséjük, igencsak 
elszántnak látszott, A bálványimádók szürkésbarna 
templomai és dobtornyai felé mutatott, melyek az alant 
megbúvó, komor város fölé magasodtak. 

- Sok munkánk lesz még itt - állapította meg William. - 
A segítségeddel eljuttatom ezekhez az emberekhez Isten 
igéjét. Figyelmeztetlek, ehhez a te közvetítésedre lesz 
szükségem. Egy nagyobb terv részei vagyunk. 

- Megteszem a kötelességemet, ahogy helyesnek látom - 
felelte Josseran, és megsarkantyúzta a lovát, hogy utolérje 
a lejtőn Szártakot és tatár foglyul ejtőiket. 

Egy réztálban papíráldozatokat égettek. A terem egyik 
sarkából egy mandulaszemű istenség vicsorgott rájuk. 
Fekete szakálla arany páncéljára omlott. Lábánál gyümölcs- 
és virágajándékok hevertek. 

Két rubinvörös oszlop között az oltár majdnem a 
mennyezetig ért. A tabernákulumban egy nagy hasú 
bronzisten ült törökülésben, és derűs vigyorral szemlélte 
őket. Fülcimpája elnyúlt lebernyegként lógott a vállára. 
Josseran felismerte benne az istent, akit Kutulun Borkánnak 
nevezett. Aranyfüstös bevonata megfakult az évszázadok 
tömjénfüstjétől. A templomban a lábazatokon vagy a 
falfülkékben, több helyen is feltűntek az isten ábrázolásai, 
bronzból vagy fából faragva. 

Egy rézharang csilingelésétől eltekintve csend volt. 


A szentély előtt egy szerzetes térdelt, térdénél egy 
mantráskönyv és egy réz imacsengő hevert. Leborotvált feje 
úgy ragyogott a félhomályban, mint a csiszolt acél. 
Meghallotta, amikor belépnek, és felkelt, hogy üdvözölje 
őket. Arca sem meglepetést, sem félelmet nem tükrözött. 

- O kicsoda? - kérdezte William Josserantól. 

Josseran megszólította a férfit a tatárok nyelvén. 

- O az apát - fordította le. - Hallott a jövetelünkről, és 
már várt minket. Azt mondja, itt szívesen látnak. 

- Várt minket? Hogyhogy várt minket? 

- Nem tudom. Mindenesetre ezt mondta. 

Az apát ismét megszólalt, fejével William felé biccentve. 

- Azt kérdezi, mennyi idős vagy - mondta Josseran. 

- Mondd meg neki, hogy harminc és még három éves 
vagyok. Ugyanannyi, mint Urunk, amikor meghalt értünk a 
kereszten. , 

Josseran tudatta az információt az apáttal. Ujabb rövid 
eszmecsere következett, majd  Josseran harsányan 
felröhögött, és az apát arca foghíjas mosolyra húzódott. 

- Most meg mi van? - tudakolta William. 

- Azt mondta, öregebbnek nézel ki. Utána az iránt 
érdeklődött, hogy nagyon léha életet éltél-e. 

- Es mit feleltél neki? 

- Azt, hogy megrögzött kurvapecér vagy. 

William felszisszent. Végképp elveszítette a türelmét 
templomos honfitársával szemben. Akkótól idáig egész úton 
gúnyolódás és istenkáromlás özönét zúdította rá. Mindig is 
sejtette, hogy a templomos rend érdemtelen a pápa 
bizalmára. Ezek a férfiak egytől egyig eretnekek és 
önfejűek, konkrétan ez a lovag pedig semmiféle 
jámborságot nem tanúsított eddig. Egy nap, fogadkozott, 
elszámoltatja majd, és érvényt szerez Isten igazságának. 

Az apát élénken szemlélte őt gyulladástól váladékos 
szemével. A vidék bálványimádóihoz hasonlóan volt 
felöltözve,  sáfrányszínű köpönyeget viselt, de egyéb 
díszeket nem. Nagyon öreg volt. Sima bőre a koponyáján 


kifeszült, de az állkapcsa alatt lebernyegekben lógott; 
magas járomcsontja és ritkás szakálla egy bánatos és 
kíváncsi majom megjelenését kölcsönözte neki. 

- Mondd meg neki, azért jöttem, hogy Urunk jó hírét 
hozzam - kérte William. 

Ujabb suttogóra fogott beszélgetés következett a furcsa 
nyelven. 

- Azt mondja, mindig szívesen hall jó híreket. 

- Mondd meg, hogy a pápától jövök, Isten földi 
helytartójától, az egyetlen és igaz hit igéjével. Mondd meg 
neki, hogy azonnal fel kell hagynia bálványimádó 
praktikáival, és imádkozzon az Istenhez, akinek a fia, Jézus 
Krisztus azért érkezett e világra, hogy meghaljon az 
emberek bűneiért. Ha nem teszi meg, pokolra jut, és 
büntetésül Belzebub karmaiban fog szenvedni az idők 
végezetéig. 

- O egy idős ember, William testvér. Lehet, hogy egy 
kicsit sok lesz ez neki egyszerre. 

- Csak tedd, amit kértem. 

Hosszú párbeszéd vette kezdetét. William az öreg 
szerzetes arcán annak jelét fürkészte, hogy felfogja-e a 
hallottak horderejét. Végül elveszítette a türelmét. 

- Mi a válasza? 

- Egy sor kérdése volt a pokolról. Tőlem telhetően 
megpróbáltam neki a legjobban elmagyarázni. 

William megfogta az állát. Most meg már teológusnak 
hiszi magát a templomos! 

- Jobban tennéd, ha az ilyen kérdéseket közvetlenül 
nekem szegeznéd. Te nem vagy elég képzett, hogy kellő 
hozzáértéssel fogalmazz meg gondolatokat a pokolról. 
Legalábbis még nem - tette hozzá savanyú mosollyal. 

- A véleményemnek adtam hangot, William testvér. 

- Mit kérdezett pontosan? 

- Nagyon érdekelte a pokol mint hely, és azt akarta 
tudni, hogy esetleg a Takla-Makán közelében van-e. 

- Közöld vele, hogy nem e világon van. Azt a helyet az 


elátkozott lelkeknek tartják fenn. 

Josseran vágott egy grimaszt. 

- Epp ezt mondtam. De azt válaszolta, hogy ő már rég 
hisz a pokolban. 

William előtt felcsillant egy reménysugár. 

- Ugy hiszi, hogy ez a világ egy olyan hely nagyobbik 
részét tölti ki - folytatta Josseran. - Látta, ahogy az apja 
kínhalálban szenved ki a pestistől, látta, mikor az anyját 
megerőszakolják és kibelezik Dzsingisz kán katonái, azután 
végignézették vele, ahogy elvágják az összes bátyja és 
nővére torkát. Arra kíváncsi, hogy mit gondolsz, mivel 
tudná még jobban megijeszteni a te ördögöd. 

- Muszáj megmondanod neki, hogy a halhatatlan lelke 
forog kockán. Nem szabad könnyelműnek lennie. 

- Biztosíthatlak, ő aztán nem élt könnyelmű életet. 

- Mondd meg neki, hogy az ördög tízszer rosszabb 
Dzsingisz kánnál. 

Josseran ismét beszélgetésbe merült az öregemberrel. 
William nagyon szerette volna, ha olyan tehetsége lenne a 
nyelvek iránt, mint amilyet Isten a maga nagy 
bölcsességében a templomosnak adományozott. 

Josseran végül visszafordult hozzá. 

- Azt mondja, ha úgy hiszed, hogy az ördög rosszabb, 
mint Dzsingisz kán, akkor te nem ismerted Dzsingisz kánt. 

- De ő nem vágyik az örökkévalóságra? - kérdezte 
William. 

Josseran feltette a kérdést. 

- Ugy érzi, nem - közölte. 

William nem hitt a fülének. 

- Azt meséli, köszvénytől szenved hosszú évek óta, 
amihez fogható fájdalom nem létezik. Az orvosok azt 
mondják neki, a halál rá az egyetlen gyógyír. Azt is mondta, 
hogy mindkét térdízülete szörnyen fáj, amit csak úgy bír 
elviselni, ha egyfolytában emlékezteti rá magát, hogy már 
nem kell sokáig szenvednie. - Josseran tétovázott. - Arra is 
kíváncsi, te magad miért vágysz arra, hogy örökké élj, 


mikor a bőröd ronda, és rettenetesen bűzlesz. 

William érezte, hogy kiszalad a vér az arcából. Most meg 
ezek a barbárok sértegették. O meg azért jött, hogy elhozza 
nekik a megváltást! A durva sértés egy pillanatra belé 
fojtotta a szót. 

Közben az öregember előrehajolt, és suttogott valamit. 

- Most meg mit mondott? Tovább becsmérel? 

- Azt állítja, nem létezik olyan isten, amelyik örök életet 
adhat a húsnak. Nézz körül, mondta. A hó elolvad, a levelek 
lehullanak a fáról, a virágok elhervadnak; minden meghal. 
A mennyország sem nyújthat öröklétet semminek, akkor 
meg minek keressük? Birodalmak születnek és dőlnek 
romba; még Dzsingisz kán sem élt örökké. 

- El kell mesélned neki az Ur Jézus történetét... 

Josseran megrázta a fejét. 8 

- Nem, William testvér. Belefáradtam. Ö egy idős ember, 
és úgy érzem, sok tekintetben bölcsebb nálad. Azt hiszem, 
itt kéne abbahagynunk. 

- Megtagadod tőlem a segítséget a szent küldetésemen? 

- Harcoltam a szaracénokkal a pápáért. Az nem elég? 

Elsétált. Az öreg bonc mozdulatlanul, némán figyelte őt 
begyulladt szemével. 

William a helyzetéből fakadóan csalódást érzett, és 
legszívesebben . sírni lett volna kedve. Megannyi 
megmentésre szoruló lélek, neki pedig csupán egy makacs 
lovag jutott segítségül, akinek olyan fekete a szíve, mint 
egy medve. Mit tudna tenni? Honnan vegyen ösztönzést, hol 
keresse Istent ezen a gonosz vidéken? 


LXV 


Egyszer , késő délután megálltak egy magányos 
postaállomáson, és már épp nyergelték le a lovakat, amikor 
észrevett egy észak felől közeledő lovast. Josseran 
meghallotta a postakört panaszos sírását. Ahogy a lovas 
bevágtatott a jamba, egy istállófiú jött elő a karámból egy 


friss lóval, amit már felnyergelt, és ragyogó, skarlátvörös 
hámmal és nyeregtakaróval szerelt fel. A lovas szó nélkül 
átugrott egyik nyeregből a másikba, és már vágtatott is 
tovább. 

Josseran csak egy pillanatra látta a férfit; a törzse 
bőrövekkel — volt  körbeszíjazva, fejét — többszörösen 
szövetpólyába tekerte. A nyakában egy jókora aranymedál 
lógott. Ahogy elszáguldott, az inas ott maradt a gőzölgő és 
kimerült jószág kantárával a kezében. A férfi perceken belül 
már csupán egy távoli pötty volt a síkságon; nyugatra 
tartott, amerről jöttek. 

- Ki volt ez? - kérdezte Josseran Mérgestől. 

A férfi a földre sercintett, és arrébb sétált. 

Szártak meghallotta a kérdést, ezért odament hozzá, és 
a vállára csapott. 

- Ez egy nyíllovas volt. A császár egyik futára. 

- Mi az a nyíllovas? 

- Sürgönyöket szállítanak a császári udvarba és onnan 
el. Az a feladatuk, hogy egész nap teljes vágtában 
lovagoljanak. Igy naponta talán kétszáznegyven mérföldet 
tesznek meg, ha minden postaállomáson lovat váltanak. Ha 
vészhelyzet van, akkor akár éjszaka is utazhatnak, 
olyankor gyalogosok szaladnak előre fáklyával. 

- Az összes falucskának, az összes városnak muszáj 
lovakat biztosítania a jamok számára, ezért a császárnak 
mindez semmibe sem kerül. O csak a sztyeppei állomásokon 
vagy a sivatagban biztosítja az utánpótlást, ahol senki sem 
lakik. 

- Miért volt rajta az a rengeteg öv? 

- Azok tartják egyenesen a nyeregben. A feje köré tekert 
sálak megóvják a széltől és a repülő kövektől. 

- Es az aranymedál? 

- Az egy paizah, a császár pecsétje. Ha a lova lesántul, 
feljogosítja, hogy elkobozza bárki lovát akár halálbüntetés 
terhe alatt. Meglepettnek tűnsz, barbár. Ahonnan te jössz, 
ott nincs ilyesmi? 


Josseran nem tudta, mit válaszoljon. 

Még sosem láttam hasonlót, gondolta. De mennyit áruljak 
el ezeknek a tatároknak magunkról? Már így is barbárnak 
hívnak. 

Becslése szerint nagyjából huszonöt mérföldenként látott 
egy jamot. Ugy néztek ki, akár egy mohamedán 
karavánszeráj, de sokkal fényűzőbbek voltak bárminél, amit 
a sivatagban látott. A legtöbbjét zöld mezők vették körül, a 
legelőkön lovak százaival, míg a többi az istállókban 
várakozott felkészítve, hogy azonnal fel lehessen nyergelni. 

Erkezéskor mindig egy császári hivatalnok várta őket, és 
mind Josserannak, mind Williamnek bútorozott szobát 
bocsátottak a rendelkezésére, ahol faágyon alhattak, amit 
néha selyemtakaróval vetettek meg. Még szolgákat is 
kaptak, akik frissítőt hoztak nekik. 

A Takla-Makán nélkülözése már távoli emléknek tűnt 
csupán. 


LXVI 


Egy magas hegyszorosban futó folyót követtek. A falvak itt 
oly közel feküdtek egymáshoz, hogy amikor elhagyták az 
egyik települést, máris látták a következő falait. Mindenhol 
termékeny legelők terültek el, melyeket fallal körülvett 
tanyák pettyeztek; a szórványos nyárfaligetek alatt 
zsúpfedeles vályogházak húzódtak meg; az inas férfiak a 
földet túrták ökör vontatta ekéjükkel, mások a folyó 
gázlójában horgásztak. 

Josseran mindenfelé őrtornyok és erődök romjait látta, 
elhanyagoltan porladó kapuszíneket és barbakánokat. Mit is 
mondott az öreg szerzetes? Birodalmak születnek és dőlnek 
romba; még Dzsingisz kán sem élt örökké. 


A folyó sárga vénaként hömpölygött Kína szívében. A fölé 
magasodó szorosokat rizsföldek tagolták, a löszszirtek 
méhkaptárhoz hasonlítottak az egymás fölött nyíló 
barlangok soraival. Az emberek gabonát rostáltak a napon, 
éjszakánként pedig visszavonultak a hegyekbe, ahogy 
évezredek óta tették. 

Minden idegennek, rémisztőnek és lenyűgözőnek tűnt 
egyszerre: a templomokból kiszűrődő cintányérok démoni 
csendülése és egy gong gyászos búgása; a papok ritmikus 
kántálása; Borkán út mellett fekvő hatalmas szobrai, 
melyeket fantasztikus színekkel festettek ki. Egyszer egy tíz 
ember magasságú szobrot látott, melyet a puszta 
sziklafalból faragtak ki. 

A Selyemút már nem volt magányos hely, nyikorgó 
szekerek zsúfolták, vagy piacra igyekvő parasztok, akik 
gyümölccsel és zöldséggel megrakott kosarakat 
egyensúlyoztak a vállukon átvetett bambuszrudakon. 
Néhány öszvérből vagy tevéből álló, kis karavánok selymet 
és teát hoztak délről. Alkalomadtán Josseran meghallotta, 
ahogy egy postafutár nyargal tova jókora csengős övével. 
Számtalan eperfakertet láttak, ahol lepkéket szüreteltek 
értékes selyemgubójukért. 

A falvak, melyeken áthaladtak, többnyire szegények 
voltak, kunyhóikat sárból, szalmából és nádból építették. A 
sáros  utcácskákon malacok és libák totyogtak; az 
árokpartokon csupasz fenekű gyerekek guggoltak, hogy 
belepiszkítsanak. 

Egyszer egy gyászmenet mellett haladtak el. A 
deszkakoporsót kápráztatóan fénylő selyemtakaró fedte, a 
gyászolók pedig úgy nevettek és énekeltek, mintha csak 
ünnepnap lenne. Egy zenésztársulat kísérte őket búgó 
trombitákkal. Josseran még sosem látott olyan temetést, 
melyet ne a gyászos csend kísért volna, ezért a halált 
ünneplő emberek látványa teljesen megdöbbentette. 

- Örülnek a halottaknak - mondta Szártak. - Nekik már 
nem kell többé a világ dolgai miatt aggódni. A hangos zaj 


távol tartja a gonosz szellemeket. - A férfi közelebb hajolt. 
- Valószínűleg én is egy gonosz szellem vagyok, mert én is 
utálom azoknak a trombitáknak a hangját! - Azzal 
felnevetett. 

A Középső Királyság lakói éppolyan furcsának látták őket, 
s talán még ijesztőbbnek. A fedett kapualjakban gubbasztó, 
jó húsban lévő, holdvilágképű gyerekek beszaladtak, mikor 
elvonultak előttük, és közben félelemtől sikítva mutogattak 
rájuk. Az ősz szakállú vénemberek félrerakták hosszú szárú 
pipájukat, és tátott szájjal bámulták őket; a bélelt mellényt 
és nadrágot viselő fogatlan vénasszonyok, akik lehetetlenül 
kicsi lábukon papucsot hordtak, kisgyerek módjára jajongva 
rohantak be viskójukba. 

Egyik nap késő délután megpillantották az egyik 
legnagyobb várost, amit Josseran valaha látott, még 
Konstantinápolynál, Velencénél vagy Rómánál is nagyobbat. 
Ugy vélte, a falai több mint húsz mérföld hosszan foghatták 
körbe, melyek minden irányban a ködbe vesztek. 
Mindenfelé dobtornyok és pagodák emelkedtek bámulatba 
ejtő bőségben. 

Szártak elárulta, hogy Kenzan Fu a neve, és ott indult a 
Selyemút. Több mint egymillióan élnek ott, mondta. 

- Itt fogunk találkozni Kubilájjal? - kérdezte tőle 
Josseran. 

- Nem, barbár - felelte nevetve. - Mi egy ennél finomabb 
városba tartunk! 

Akkor Josseran ezt üres hencegésnek gondolta. 

Am nem álltak meg Kenzan Fuban. Helyette tovább 
követték a Sárga-folyót észak felé. A víz az esőtől 
megduzzadva és a sártól besűrűsödve már nem is sárgának 
látszott, hanem vörösesbarnának. Ismét elvonultak egy 
nagyváros mellett, melyet a tatárok Tajjüannak hívtak, és 
egy délután igen későn olyan látvány tárult a szemük elé, 
hogy Josserannak hitetlenkedve tátva maradt a szája. 

Egy döngölt földből és sártéglákból rakott fal magasodott 
előttük.  Kígyóként tekeregve hosszú mérföldeken át 


nyújtózott a dombokon át, míg végül eltűnt a 
messzeségben. Két vagy három ember magas volt. Mindkét 
irányban őrtornyokat építettek rá bizonyos távolságonként. 

- Szent József golyóira - motyogta Josseran. 

A fal tövében Szártak leszállt a nyeregből. A többiek 
követték, és egy töltésen felvezették a lovakat az 
oromzatra, ahol visszaszálltak rájuk, és útjukat a fenti úton 
folytatták. Ezen a lőréses oromzaton nemhogy órákig, de jó 
néhány napig lovagoltak. Számtalan őrbódé mellett 
haladtak el. A falon szolgálatot teljesítő katonák olyan 
páncélzatot viseltek, mint a kísérőik, és ugyanolyan zöld- 
fehér lobogót hordoztak. 

Soha nem érték el e lenyűgöző építmény legvégét. Még 
jóval előtte megérkeztek Sangtuba. 

Talán jobb is, hogy az istenek közbeléptek, gondolta 
Kutulun. Ki tudja, miféle őrültséget követtem volna el, ha 
nem teszik? 

En egy hercegnő vagyok, egy tatár, egy nagy törzsfő 
lánya; ő egy barbár, ráadásul ronda is. Mégis majd kiugrott 
a szivem a helyéről, ha ránéztem. Még sosem éreztem így 
egy férfi közelében sem a saját törzsemből, s most elepedek, 
hogy újra ezt érezzem. , 

Máris hiányzik. Éjszaka, amikor az Örökkévaló Kék Égbolt 
Szellemével szárnyalok, újra próbálom megtalálni. Soha 
nem fogom elfelejteni őt. 

Egy szürke viharfelleg üllője sodródott a hegyeken át. 
Megkezdődött a nyári esőzés, és a táj teljesen megváltozott. 
A sztyeppe fűtengerét vadvirágok szőnyege lepte be, sárga, 
bíbor, kármin és lila, és a völgyben legelő juhok máris oly 


kövérek voltak, hogy csak totyogtak, mint a ludak. A 
bőrhólyagok, melyek ott lógtak a bejárat mellett az összes 
jurtában, minden völgyben duzzadtak a kumisztól. 

A síkságot pettyező jurtákból arcok bújtak elő, szemüket 
leárnyékolták a nap elől, és az elvágtató idegeneket 
figyelték. A pásztorkutyák vonyítva vették őket üldözőbe, és 
mellettük rohantak egy darabig, mígnem visszafordultak és 
hazakullogtak. 

Egy csapat vádlód húzott el a nap előtt. A sivatag már 
csak egy álom volt. 

De micsoda álom! Egy álom, amely tizenhat testvére 
életébe került, és a tevés Félszeműébe, akinek a torkát 
átdöfte egy lovas katona lándzsája. Tucatnyit ott, a síkon 
lemészároltak Kubiláj lovasai, négyen a sérülésükbe haltak 
bele a Takla-Makánon visszavezető, hosszú út közben. 

Miután Kubiláj katonái rajtuk ütöttek, azt fontolgatta, 
nyomban visszatér apjához, a Ferganai-medencébe. De 
elnapolta a kellemetlen lehetőséget, és inkább úgy döntött, 
hogy Kubiláj árulását személyesen a kánok kánja, Arik Böke 
tudomására hozza. 

Kasgárban az életben maradt tevéket lovakra cserélte, és 
csapata túlélőivel vágtázni kezdett az északi sztyeppén át. 
Megannyi bajtársa halála után felszabadítónak érezte, hogy 
nyargalhat, és megpróbálta elfelejteni a sivatagban 
történteket. Igy könnyebben el tudta felejteni, amit Jossz- 
rán mondott neki a félhold alakú tónál, és azt, ahogyan 
szorosan átölelte a viharban. 

Ezek az emlékek most már egy másik Kutulunhoz 
tartoztak. 

Egyik nap egy magas gerincen lépésre fogták a lovakat, és 
lepillantottak . Karakorumra, a Fekete  Homoktenger 
Városára, a kék mongolok fővárosára. Odalenn, a buja 
legelőkön nemezjurták ezrei borították be a síkságot. E 


kiterjedt tábor közepén egy maréknyi fapagoda cirkalmas 
teteje csillogott jáde- és sárga színben a késő délutáni 
napfényben. Tucatnyi templom szfúprfja tört a kék ég felé, 
egyetlen mohamedán templom kupolájával maguk közé 
fészkelődve. A városon túl, a vízben álló legelőkön a hegyek 
fehér nyaklánca tükröződött. 

Es a sivatag csak álom volt csupán, emlékeztette magát 
újra és újra Kutulun, miközben megtépázott kíséretének 
maradékát vezette le a hegyekből Karakorum felé. Csak egy 
álom. 

A város védelme pusztán jelképes volt, mert a mongol 
horda nagykánja vitathatatlanul egész Azsia ura volt. A 
város körül emelkedő földsánc alig érte el egy ember 
magasságát, ráadásul a sáncárok még olyan mély sem 
lehetett. 

A városkaput két teknős őrizte. Itt kapott helyet 
Dzsingisz faszája, azaz a nagykán császári rendeletéi. Két 
ember magasságú kőtáblákra vésték, a dombormű 
koronáját sárkányokkal díszítve. Ujgur folyóírással írták, 
melyet a tatárok az egyik vazallus néptől kölcsönöztek. 

Az Örök Menny hatalmánál fogva, és a Mongol Birodalom 
Egyetemes Uralkodója parancsára..." 

Kutulun eddig csak egyszer utazott ide az apjával arra a 
kurultájva, amely Möngkét emelte a kánok kánjává. Még 
gyerek volt akkor, és a városról őrzött emlékei megfakultak, 
csodáit gyermeki ártatlansága eltúlozta. Akkoriban 
hihetetlenül hatalmasnak látta. 

Valójában mindössze maroknyi épület emelkedett a 
szívében: a palota fapagodái meg néhány durván faragott 
kőből épült magtár és istálló. Volt egy szűk, zsúptetős 
vályogból  — felhúzott negyed is, mely a kínai 
nyeregkovácsoknak adott otthont, akik a sáros utcákon 
űzték az ipart. 


Ahogy beléptek a városba, elnyelte őket a birkapiac 
forgataga. Sűrű, bűzös sáron vezették át a lovakat. Vagy 
tucatnyi nyelven gagyogtak körülöttük, ami a levágott vagy 
eladott állatok bégetésével keveredett. 

Elhaladtak egy nagy ház mellett; meredek, vörös tetejű 
volt,  — szemöldökfáit  — sárkányok díszítették. Előttük 
magasodtak a palota falai. Szerzetesek kántálását hallotta, 
egy sámándob pufogását. 

Két erős, szegekkel kivert fakapuhoz értek. A birodalmi 
őrök eléjük léptek, és elkérték a fegyvereiket, majd 
megkérdezték, mi járatban vannak. Miután igazolta 
személyazonosságát, Kutulunt a társaival az őrség 
hivatalnoka a vámházba kísérte, egy hosszú, keskeny 
épületbe, mely vastag faoszlopokon nyugodott. A helyiség 
közepén téglából rakott kályha állt, ahol az őrök a kezüket 
melengették. Hideg gyanakvással méregették Kutulunt és 
társait. 

Végül engedélyt kaptak, hogy belépjenek egy újabb 
kapun Karakorum csöndes szívébe. 

A nagykán palotája egy döngölt földhalmon emelkedett a 
mocsár fölé. Tervét a kínaiaktól kölcsönözték. Kollonádjain 
sárkányok tekeregtek, lépcsőzetes teteje cinóbervörösre, 
jáde- és arany színre lakkozott zsindelyek kacskaringóiban 
végződött. 

Körülötte raktárak,  kincstárak és az  Aranyklán 
magánrezidenciái csoportosultak; a kisebb paloták, ahol az 
udvari titkárok a kagán birodalmának ügyes-bajos dolgait 
intézték, kiemelt járdákon csatlakoztak az épülethez, akár 
egy kerék küllői. 

A királyi klauzúra túlsó végében észrevett egy másik 
dombot, melyen tágas, fehér nemezből készült jurták álltak. 
Nappal a kánok kánja a hercegeivel ebben a hatalmas 
palotában fogadhatja ugyan a látogatókat, de legalább 


éjszakánként egy füstnyílással a fejük felett alhatnak, mint 
az igaz tatárok. 

A katájok a Tízezer Béke Palotájaként ismerték; maguk a 
tatárok egyszerűen Karsinak, a palotának hívták. 

A fogadócsamokot vastag, lakkozott oszlopok 
támasztották alá, boltozatos mennyezetén aranysárkányok 
viaskodtak. Kutulunt és kíséretét három masszív ajtó 
állította meg, melyek aranyfüsttől ragyogtak, mindegyik 
oldalát egy medve és egy oroszlán figurája őrizte. 

A palotaőrök, a nagykán személyes testőrségének tagjai 
ismét átkutatták őket fegyvereket keresve, majd egy 
kamarás érkezett, hogy bekísérje csoportjukat. A csarnok 
déli végében vezették be őket, nagy gondot fordítva arra, 
hogy ne lépjenek a küszöbre, minekutána belépést nyertek 
Isten Földi Megtestesüléséhez, a Trónok Urához, az 
Uralkodók Uralkodójához, a kék mongolok nagykánjához. 

Ennél lélegzetelállítóbb látvány soha nem tárult a szeme 
elé. 

A kobaltkék mázas csempék úgy csillogtak a lába alatt, 
mintha egy tó felszínén sétált volna. A gránit alapokon 
nyugvó árkádokat karmazsinvörösre festették és fényesre 
lakkozták. Az óriási mennyezet felé aranypikkelyes 
sárkányok kúsztak, karmaikat nyújtogatva tárták szélesre 
zöld szárnyukat. 

A palotát kereszt alapúra építették. A főhajó észak-déli 
irányban feküdt, és a kereszthajó mentén aranyló 
fénypászmák törtek át a bordázott ablakokon. Hat oszlopsor 
emelkedett a magasba - a hajó mindkét oldalán három -, 
amelyek a csarnok északi végében álló emelvény felé 


vezettek, minden belépő figyelmét a két sor márványlépcső 
tetején heverő alakra irányítva. 

A kánok kánja egy tömör ébenfa díványon pihent. Trónját 
arany-, gyöngy- és jádeberakás díszítette, és bíbor 
selyemsátor ölelte körbe. A berendezés pompája ellenére 
Kutulun észrevette, hogy az udvart egy hagyományos tatár 
jurta képére alakították; a kagán alatt, tőle jobbra egy 
kisebb pódium állt, melyen fiai és fivérei foglaltak helyet. 
Balra egy hasonló emelvényen a feleségei és a lányai. 

A falak mentén kiemelt ülőhelyeket biztosítottak az 
Aranyklán többi tagjának. Kutulun figyelmét nem kerülték 
el a finom prémek és brokátok, s a rubinok földöntúli 
ragyogása. 

A helyiség közepén hangából és zsályagyökérből rakott 
tűz égett. 

Még zajlott a vigalom, mert Karakorum még mindig Arik 
Böke nagykánná választását ünnepelte. Az üstökben főtt 
ürü gőzölgött. A vendégek ezüstkupából kumiszt ittak, és a 
fehér köpönyeges sámánok minden egyes köszöntőnél 
kancatejjel hintették meg a csarnok négy sarkát, hogy 
kielégítsék a Kék Egbolt Szellemét. 

- Várnod kellene, amíg véget ér az ünnep - súgta neki a 
kamarás. - A kagán utána kihallgat. 

De mire a gyülekezet befejezte a tivornyát, a férfiak 
oldalán a legtöbb udvaronc bódultán őgyelgett a szőnyegen. 
Azok szórakoztatására, akik még talpon voltak, előhozták a 
zsonglőröket, artistákat és tűznyelőket. 

Végül hosszú ezüstláncon egy hópárducot vezettek be a 
terembe. Gondozója eloldozta a nyakörvét, mire az állat 
puha léptekkel jámboran felsétált a trón lépcsőjén, és 
engedelmesen a nagykán lába elé vetette magát. 

Aljas trükk, gondolta Kutulun. Jobb szerette volna, ha a 
kagánja azzal bizonyítja rátermettségét, ha egy vad 
párduccal néz szembe egyetlen kifeszített nyílvesszővel. 

A kamarás odafordult hozzá, és előretessékelte, hogy 
adja elő a híreit a kánok kánjának. 


Arik Böke a díványon lustálkodott, az italtól és az ételtől 
homályos tekintettel. Kutulun futó pillantást vetett a 
vékony szakállt és a kegyetlen szájat övező borostára. A 
férfi kultúrálatlan közönnyel szemlélte őt. Ujjain úgy 
ragyogtak a rubinok, akár a vér. 

A lány letérdelve köszöntötte, ahogyan a szokás diktálta, 
majd előadta a történetét. Dühös szitkozódás hangzott fel a 
csarnokban, amikor elmesélte, mi történt a keresztény 
követekkel. Az útonállók, akik elrabolták őket, még arra 
sem vették a fáradságot, hogy álcázzák magukat. Kubiláj 
saját birodalmi testőrségének a harcosai voltak. 

Amikor befejezte a históriát, hosszúra nyúlt csend 
telepedett a teremre. A kánok kánja bosszúsan végigjáratta 
komor tekintetét az egybegyűlteken. Tekintete 
kétségtelenül homályos volt az italtól, de amikor 
megszólalt, a hangja kellőképpen tisztán csengett. 

- Fivérem Dzsingisz kán trónjára áhítozik, ami az enyém, 
mivel a kurultáj szabályosan megszavazta! Megszegte a 
Jaszát, amit nagyapánk, Dzsingisz kán hagyott ránk, ezért 
jobban teszi, ha rettegni kezd a mongol horda 
megtorlásától! 

Tábornokai helyeslő dörmögést hallattak. Már akik még 
józanok maradtak. 

- Mind tudjuk, hogy az lett belőle, amit minden mongol 
megvet - kiáltotta Arik Böke. - Egy csin, évszázados 
ellenségünk! Tisztában van vele, hogy ti, a saját népe, nem 
szeretitek őt, így most azokat fordítja ellenünk, akiket 
leigáztunk! Csungtungnak hívatja magát, mint egy kínai 
császár. Ugy is kormányoz: titkársággal, udvaroncokkal és 
tisztviselőkkel! Ráadásul a Menny Fiának nevezi magát! Ugy 
hízeleg a csineknek, mintha ők lennének a győztesek, mi 
meg a legyőzőitek! 

Még több dühös sugdolózás. 

Kutulun, aki még mindig térdepelt, rájött, hogy Arik Böke 
bizonyára már hallotta a híreket ezelőtt is. Beszéde úgy 
hangzott, mintha már alaposan elgyakorolta volna. 


- Sangtuban Építészeti és Védelmi Hivatalt tart fenn! 
Törvényszéket tart a birodalmi ménesnek, a birodalmi 
haszonbérletnek, igazgatóságot az állati takarmányozásnak! 
Miért van szüksége Dzsingisz kán unokájának ilyesmire? 
Egy jófajta tatár póninak elég, ha szabadon ereszted, és 
megkeresi az magának a táplálékot a tíz lépés mély hóba 
ásva is! Arra kényszerítette a kínai tábornokokat és 
bürokratákat, hogy Kína Császárává koronázzák, mert 
tudja, hogy mi, mongolok sosem koronáznánk őt a kánok 
kánjává! 

A gyülekezet felharsant, és éljenezni kezdték. A párduc a 
fülét hegyezve felült. 

- Kubiláj oroszlánként érkezett Kínába, és ők báránnyá 
szelídítették. A fivérem elfelejtette, hogyan kell lovagolni! - 
kiáltotta a legnagyobb sértést, amit egy tatár csak mondhat 
a másiknak. - A legjobb lovasainkból álló sereggel 
lerohanjuk Sangtut, és a földdel tesszük egyenlővé a 
városát! 

Harsány üdvrivalgás. 

Várható volt a tűzvihar, gondolta Kutulun, miközben 
körülötte az udvaroncok Kubiláj vérére szomjaztak. 

Es úgy tűnik, Jossz-rán a villámlás, mely meggyújtja a 
szikrát. 


LXIX 


Kutulun számára Karakorum egyszerre volt maga a csoda és 
a csalódás. Azon tűnődött, vajon Dzsingisz kán helyeselte 
volna-e, hogy az utódai olyan palotákat építsenek, amelyek 
lerombolásával ő az egész életét töltötte. 

Az Orkhon folyótól kezdve csatornát ástak a síkságon át, 
hogy vizével meg tudjanak hajtani egy vízkereket a város 
kovácsainak. . Az — öntödéik azonban nem csupán 
nyílhegyeket, kardokat és  ostromgépekhez használt 
kerekeket gyártottak, hanem csákányokat, ekéket, kapákat 


és sarlókat is. 

Ezek megművelik a síkságot, döbbent rá émelyegve. A 
tatárok földművesek lesznek, amit mindig is megvetettek. 

Arik Böke gyalázhatja a testvérét, ahogy csak tudja, de 
nyilvánvaló volt, hogy ő sem egy Dzsingisz kán. A 
palotájában megtapasztalt kényelem egyszerre ámulatba 
ejtette és zavarba hozta. Lent, a pincében volt egy 
téglakemence, mely kőcsövekben fűtött levegőt 
áramoltatott az egész épületben. Segítségével a palota 
összes szobáját felmelegítették éjszakánként. Lenyűgöző 
teljesítmény volt, de biztos, hogy egy tatár lovasnak így kell 
élnie? 

Ráadásul ott volt még az ezüstfa. 

Dzsingisz , és kagán utódai kézműveseket és 
mesterembereket ejtettek foglyul azokban a városokban, 
amelyeket meghódítottak Perzsiában, Kínában vagy akár 
Európában. Volt köztük egy aranyműves mester, akit egy 
Magyarországnak nevezett távoli vidéken való portyázásról 
hurcoltak magukkal két évtizeddel ezelőtt. Azt a megbízást 
kapta, hogy tervezzen meg és építsen egy ezüstfát, amit a 
nagykán ünnepélyein használnának. Művészien 
megtervezte, ágait négy ezüstkígyó fonta körbe. Mindegyik 
kígyó szájából más frissítő folyt: az egyikéből rizsbor, a 
másikéból fekete kumisz, a harmadikéból mézsör, az 
utolsóból pedig szőlőből sajtolt vörösbor bugyogott. 

A fa alá egy kriptát építettek, amelyben elbújtattak egy 
embert; a kriptából egy cső egy trombitát tartó 
ezüstangyalhoz vezetett, ami a fa legtetején ült. Amikor az 
egyik frissítő ital kezdett kifogyni, a férfi odalenn megfújta a 
csövet, és az angyal trombitája megszólalt, riadóztatva a 
konyhai szolgákat. Azok pedig rohantak, hogy feltöltsék a fa 
alá rejtett dézsákat. Igy aztán senkinek nem lehetett oka 
arra, hogy józan maradjon a nagykán lakomáin. 

Kétségtelen, hogy a szerkezet maga volt a csoda, és 
Kutulunnak nem is volt kifogása az ellen, ha valaki jól 
akarta érezni magát, és berúgott. A férfiak mindig is 


szerettek lerészegedni; talán mindig is fognak. De 
ezüstfából inni? Hát ezt tanították nekik az életről? Egy 
tatár a sztyeppéből nyerte az erejét, a hideg szélből, a 
tágas völgyekből és abból, hogy nap nap után aludttejen és 
havon él. 

A Világ Tetején nem álltak kazánnal fűtött paloták és 
ezüstfák a torkosoknak. 

Lehet, hogy ennek az Arik Bökének Dzsingisz vére folyik 
az ereiben, de a szíve biztosan nem az övé. Legalább abban 
megnyugvást talált, hogy a nagykán katonái messziről 
elkerülték a palotát, és megvetésük jeleként a síkságon 
állították fel a jurtájukat. Am ez a gyakorlat azt is 
jelentette, hogy immár elkezdődött a széthúzás a nagykán 
és a népe között. Azon tűnődött, vajon Dzsingisz kán mit 
gondolna minderről. 

Arik Böke ébenfa trónján ült. Lábánál az egyik fogoly feküdt 
véresen, kigúvadt szemmel. Nemrég kibelezték, és még 
mindig gőzölgött a testürege. A nagykán a tátongó sebben 
pihentette a bal lábát. 

Az érkezésük után Kutulunt egy kamarás visszakísérte a 
palotába, hogy magánkihallgatáson vegyen részt Arik 
Bökénél. A lány letérdelt az emelvény előtt. 

- Szóval, Kutulun. - Várt, tekintetét a holttestre 
szegezte. - Sokat hallottunk rólad. - A férfi felmordult, és 
áthelyezte a testsúlyát. - Es hogy van a kuzinom, Kaidu? 

- Nagy kán, atyám nyargal, akár az ifjak, és feleolyan 
idősekkel birkózik, mint ő maga. 

- . Rengeteg — beszámolót hallunk erejéről és 
bölcsességéről. - A lány azon töprengett, vajon mit akar 
tőle. "Kétségtelen, hogy nekik már nem volt dolguk 
egymással. - Nagy megtiszteltetés részéről, hogy a te 
gondjaidra bízta a barbár követeket. 

De kudarcot vallottam a kötelességemben, gondolta 


Kutulun. Ezért vagyok hát itt? Büntetést akar kiszabni rám? 

- Mesélj róluk. 

- A barbárokról, nagy kán? Az egyikük szent ember, 
beteges kinézetű, és nem tud varázsolni. A másik egy óriás 
harcos, haja akár a tűz. Jól vág az esze, és erős. Még az 
emberi nyelvet is elsajátította. - Odabiccentett a kán 
kamarásának, aki előrelépett az ajándékokkal, amiket 
Jossz-rán hátasáról menekített meg a rajtaütést követően. 

Arik Böke elmélyülten tanulmányozni kezdte a holmit: 
először a páncélsisakot, majd a hosszú szárú kesztyűt, 
azután az ébenfa tintatartót és a rubinokat, melyeket oly 
hanyagul szórt a márványpadlóra, ahogy az ember néhány 
szem rizst hint a földre. 

Végül megvizsgálta a damaszkuszi kardot, melyet a lány 
a fűben talált meg a csata után. Még mindig émelyítő érzés 
lett rajta úrrá, ahogy ránézett. Azért imádkozott, hogy ne 
bántsák. 

- Keresztények voltak? 

Megértette a kérdés lényegét. Hallott róla, hogy Arik 
Böke a nesztoriánusokat kedvelte. 

- Jézushoz imádkoztak, és a keresztény szentekhez. 
Nagyra becsülték Máriát. De beszéltek valami pápáról is, aki 
az elmondásuk szerint Isten földi kiválasztottja, és akinek 
engedelmességet fogadtak. 

- Ez a pápa az ő kagánjuk? 

- Nem hinném. Ha jól értettem, ez a pápa nem harcos. 
Inkább papnak tűnt. 

Arik Böke mordult egyet. Bizonyára azon emlék hatására, 
hogy maga Dzsingisz is kénytelen volt kivégezni egy szent 
embert annak érdekében, hogy a saját törzse fölött 
fennhatóságot szerezzen. Talán a barbár hercegek nem 
voltak ilyen bölcsek, és a sámánokkal szemben elveszítették 
az uralmukat a klánjuk felett. 

- Szerettem volna beszélgetni ezekkel a barbárokkal. 
Kétségtelen, hogy lenne mit tanulni tőlük. Nem vitás, miért 
érezte úgy a fivérem, hogy el kell ragadnia őket tőled.- 


Ismét fészkelődni kezdett. Most már nyilvánvaló volt, hogy 
fájdalmai vannak. - Tudod, hogy kivonulok Kubiláj ellen? 

- Igen, nagy kán. 

- Amikor elindulok a testvérem ellen, számíthatok apád 
támogatására, hogy védeni fogja az egyik szárnyamat? 

Kutulun szíve hevesebben kezdett verni. Kaidu úgy 
rendelkezett, hogy adja támogatását Arik Bökének a 
kurultájban, de hadi megállapodásokra nem hatalmazta fel, 
arra pedig legkevésbé sem, hogy a kánok kánjával 
megegyezzen bármiben. 

- Biztos vagyok benne, hogy minden eszközzel óvni fogja 
azon jogát, hogy tatárként élhessen. 

A kán halkan felnevetett. 

- Ovatos válasz. De a kérdésemre nem válasz. 

- Nem ismerem apám észjárását, nagy kán. 

- Szerintem ismered te nagyon is. Mondd el hát, 
véleményed szerint hogy kéne élnie egy tatárnak. 

Kutulun érezte, hogy a szíve zakatol a mellkasában, 
szinte már fájt. 

- Egy ló nyergében, Dzsingisz kán Jaszájához híven. 

- Es a testvérem, Kubiláj? Apád úgy gondolja, ő úgy él, 
mint egy igazi tatár? 

- Ahogy mondtam, nagy kán, nem ismerem apám 
észjárását. De azt tudom, hogy elkötelezte magát, hogy az 
igazi nagykánnak engedelmeskedik itt, Karakorumban. - 
Nos, bizonyos fokig. 

Arik Böke felsóhajtott. A lábánál heverő hullára nézett. 

- A köszvény miatt kell - mondta, bár a lány nem tett a 
jelenlegi állapotára vonatkozó megjegyzést, és eszébe sem 
jutott volna. - A sámánjaim azt mondják, addig tartsam 
benne a lábamat, amíg kihűl a test. 

Mivel nem kérdezték, a lány nem szólalt meg. 

- Meg kell várnom a teliholdat. Elmondták értem az 
imáikat, és azt állítják, hogy a hold meg fogja gyógyítani. - 
Amikor még mindig nem szólt semmit, a férfi folytatta: - 
Azt beszélik, te gyógyító vagy, és jövendőmondó. 


- Igen, nagy kán. Azt mondják, megkaptam e 
képességet. 

- Es mit szólsz a sámánjaim orvoslásához? 

Itt veszély leselkedik, gondolta Kutulun. Ha rossz hírüket 
keltem, és őket meghallgatja, mert közel vannak a füléhez, 
én bizonyosan elveszítem a sajátomat, mert kritizálni 
mertem őket. 

- Ha egy gyógymód hatékonynak bizonyul, akkor az egy 
jó módszer. 

Arik Böke ismét felnevetett, a ravaszságát dicsérendő. 

- Valóban. Es ha esetleg nem működik, tudsz jobbat? 

- Ha esetleg nem hozna enyhülést számodra, nagy kán, 
talán megpróbálhatom. De attól tartok, az én gyarló 
sámántrükkjeim messze nem oly látványosak. 

- Es miféle gyarló sámántrükköket használsz? 

- Egyesek azt mondják, jobban érzik magukat, miután 
áldozatot mutattam be Tengrinek, majd rájuk helyeztem a 
kezem. Ami engem illet, nem rendelkezem gyógyítói 
képességekkel. En csak azt ismétlem, amit mások 
mondanak nekem. 

A férfi felállt, s közben elakadt a lélegzete a fájdalomtól, 
azután lerúgta a holttestet az emelvény széléről. A tetem 
legurult a lépcsőn, végül szörnyű pózban megállapodott a 
trón lábánál. 

- Akkor helyezd hát rá a kezedet a bal lábamra itt! Mert 
az elmúlt három hold alatt hiába mártottam a lábamat 
férfiak belébe, az egyedüli megkönnyebbülést az a tudat 
hozta, hogy a testvérem katonái voltak! 

A lány észrevette, hogy a sámánok árnyékként 
surrannak ki a helyiségből. 

- Muszáj megszabadulnom ettől a köszvénytől, ha ki 
akarok lovagolni a fivérem ellen. 

- Nagy kán, megteszem, amit tudok - válaszolta 
Kutulun. - De először találkoznom kell a szellemekkel. 

- Es ahhoz mire lesz szükséged? 

- A dobomra és a cséplőre. Meg kenderfüstre vagy erős 


kancatejre. 

A kán a trónba süppedt. 

- Tedd, amit kell. Csak űzd ki ezt az ördögöt a 
lábujjaimból! 


LXX 


Lenyűgöző összejövetel, gondolta Kutulun. Az Aranyklán 
több tagját is felismerte, nemkülönben az előző kán 
befolyásos tábornokait, akik félelmetes látványt nyújtottak 
lemezpikkelyes páncéljukban és szárnyas sisakjukban. 
Rangban őket követték a Góbitól északra lakó nagy klánok 
kánjai. A síkságot beborító sátraik látványa színes 
kavalkádot alkotott a borús ég alatt. 

Arik Bökét hordszéken szállították ki a városból, fénylő 
látomásként jelent meg arannyal díszített, hófehér 
ruhájában. A legjobb katonáiból álló díszőrség vette körül. A 
tevék nyergében dobosok követték a menetet, az indulót 
verve. Vörös, arany és fehér selyemzászlók csattogtak a 
szélben. 

Ahogy elhaladt mellette, Arik Böke észrevette Kutulunt, 
és a kezét feltartva megállította a menetet. 

- Kutulun! - vakkantotta. 

A lány leszállt a nyeregből, és háromszor térdet hajtott, 
ahogy a szokás diktálta. 

- Most indulsz vissza a ferganai sztyeppére? 

- Igen, nagy kán. 

- Sajnáljuk, hogy elmész. - Bal lábával keményen 
toppantott egyet a hordszék padlóján. - Kiűzted a tüzet a 
lábunkból. Ujra tudunk lovagolni! Megtennénk személyes 
sámánunkká, ha Karakorumban maradsz. 

Kutulun ismét enyhén meghajtotta a fejét. 

- — Megtisztelsz, nagy kán. De atyám várja a 
visszatérésemet. - Es a sámánjaid egy héten belül 
megmérgeznének, ha másképp döntenék. 


- Sajnáljuk, hogy elveszítünk. - A hordszék karfájára 
támaszkodott. - Ha visszaérsz Ferganába, mondd meg 
apádnak, hogy az Aranyklánnal a hátam mögött csatára 
hívom Kubilájt! 

- Megmondom, nagy kán. 

- Láncra verve hozom vissza a fivéremet! - kiáltotta, 
majd megparancsolta, hogy induljanak tovább. 

A lány figyelte, ahogy a menet áthalad a síkságon: a 
mongol nagykán serege újra keletnek vonul, hogy ismét 
háborút indítson örök ellensége, a csinek ellen. 

De ezúttal először a történelemben a tatárok a saját 
fajtájukkal fognak megküzdeni. 


V. RÉSZ 


Sangtu 


A harmadik nyári holdtól az alsó őszi holdig 
a Majom évében 

- Íme - motyogta Szártak. 

A Menny Fiának, az Egész Világ Mennyei Urának 
fővárosa, Sangtu terült el előttük. Mellette acélszínű tó 
fodrozódott. Minden oldalról csonka hegyek vették körül, 
melyek Josserant a tevék púpjára emlékeztették. A város 


távolról / - keresztény szemmel nézve - vallások 
gyűjtőtégelyének látszott egyetlen falak határolta 
katlanban; a tangutok szürkésbarna lámakolostorai és a 
színes kínai pavilonok fölött bálványimádók sztúpái és 
mohamedán minaretek törtek az ég felé. 

A falakon túl vályogtéglából épült házak sokasága 
sorakozott a kanyargós és sáros utak mentén, kivéve 
északon, ahol a királyi parkok zöld és árnyas sétányaival 
övezve a császári palota lépcsőzetes teteje ragyogott a 
napfényben. 

William hálát kiáltott Istennek, jócskán megijesztve a 
tatár kíséretet. 

- Az Ur végigvezetett és megóvott minket hosszú utunk 
során! Aldott legyen a neve, és hála néki! 

Mérges úgy bámult rá, mint olyan emberre, akinek 
elment az esze. 

- Egy kicsit korai még - morogta Josseran. 

- Miért, nem elértük az úti célunkat, te hálátlan? 

- Igaz, hogy hat hónapja vagyunk úton, és olyan 
megpróbáltatásokat kellett kiállnunk, melyekkel még mindig 
nem hiszem, hogy megbirkóztam. De jobb lenne nem 
elfelejteni, hogy ott még mindig csak félúton leszünk. - 
Visszafordult, hogy a páratlan kilátásban gyönyörködjön. - 
Még vissza is kell mennünk. Ezt ne feledd. 

A város körül egy töltés alkotott védősáncot. A település 
azon túl terült el, zöld zászlók csapkodtak a kőfalon, 
melynek tornyairól páncélba öltözött őrszemek lesték 
minden mozdulatukat. 

A Déli-kapu árkádja alatt vonultak be, és azonnal 
megcsapta őket a bűz. Legalább ebben, gondolta Josseran, 
nem különbözik Saint-Denistől vagy Rómától. Utat törtek 
maguknak az idomtalan házak közt tolongó tömegen át. 
Josseran figyelmét nem kerülte el, hogy minél jobban 
megközelítették a palotát, annál inkább csillapodott a Zaj. 
Amikor aztán a palota falaihoz értek, az utcán mindenki 
suttogóra fogta a hangját. 


Egy óriási, szögekkel kivert kétszárnyú kapunál álltak 
meg. 

A toronyőrök felismerték a birodalmi őrség egyenruháját, 
és a kapu kitárult. 

Odabenn tökéletes csend fogadta őket. Az utca mocska 
után ez a hely maga volt a szentély: felzászlózott udvarokat 
és magasba törő pagodákat láttak visszahajló tetőkkel, 
pávakékre és jádezöldre lakkozott bambuszcsempéket, 
melyek úgy ragyogtak a napon, akár az üveg. Az őrök a 
kíséretével megegyező arany sisakban és párducbőr 
köpönyegben vigyázták a csendet. Előttük állt a Fenséges 
Harmónia  Pavilonja egy hatalmas  földemelvényen, 
nagyjából százhatvan lépés szélességben és ötszáz lépés 
hosszan. Szimmetriája és mérete lenyűgöző volt. A hármas 
tetőt cinóbervörös oszlopok tartották. Aranyszínű sárkányok 
és kígyók tekeredtek az oszlopokon felfelé, és tovább a 
párkányokon. A száguldó fehér felhők miatt úgy tűnt, 
mintha maguk a sárkányok is mozgásban lennének, 
aranypikkelyes szárnyakon lebegve a magasban. 

A palotát tágas terasz ölelte körbe, melyet színtiszta 
fehér márványból faragott balusztrád övezett. Rajta füstölők 
százaival töltött bronzüstök álltak, melyek illata émelyítően 
édessé változtatta a levegőt. Alant egy csempézett udvar 
terült el, amit vén fenyvesek és ciprusok árnyékoltak. 

Szártak parancsára a lovaikat hátrahagyták, és 
megmászták a márványlépcsőt. 

A bejáratot két jókora kőoroszlán őrizte; akkorák voltak, 
mint egy tatár póni. Egy rézzel vasalt ajtó nyílt előttük, 
melynek két oldalán egy-egy kisebb ajtó volt. 

Már vártak rájuk. Egy karima nélküli kalapot és 
karmazsinvörös . selyemköntöst viselő kamarás eléjük 
sietett, és bevezette őket a Kihallgatás Csarnokának 
portáján. 

Josserannak és Williamnek megparancsolták, hogy 
vegyék le a csizmájukat. A kamarás fehér bőrszandált adott 
nekik helyette, hogy ne piszkolják össze odabenn a selyem- 


és aranyszőnyegeket. 

- Ne feledd: ne lépj a küszöbre - súgta oda Szártak. Ami 
tulajdonképpen térdmagasságig ért, szóval ahhoz egyébként 
is fel kellett volna másznia rá. - Ez a legszörnyűbb ómen, 
és aki megteszi, arra a legszigorúbb büntetést szabják ki. 

- Még a keresztények követére is? - kérdezte tőle 
Josseran. 

Szártak arckifejezése elegendő volt a kérdés 
megválaszolásához. 

William felkészült a jeles alkalomra. Kinyitotta 
bőrtarisznyáját, és magára öltötte a fehér karinget és a 
bíbor stólát, melyeket egészen Rómából cipelt magával. 
Egyik kezébe a Bibliát és zsoltároskönyvet vette, a másikba 
egy misekönyvet és egy tömjénezőt fogott. A nyakába 
ezüstfeszületet akasztott. 

Josseran az Akkóból hozott ajándékokra gondolt: a 
damaszkuszi kardra, a rubinokra és a bőrkesztyűre, melyek 
mindegyike elveszett Szártak rajtaütése során. Fehér 
palástja is eszébe jutott, amin a templomos rend vörös 
talpas keresztje virított. Eredetileg azt akarta viselni a 
nagykán audienciáján, de helyette olyan öltözékben áll elé, 
mint bármelyik tatár. Koldusnak érezte magát. 

- Készen állsz, templomos? - kérdezte William 
szipákolva. 

- Készebben már nem is lehetnék. 

- Nézzünk hát szembe a pogánnyal. 

Josseran nagyot sóhajtott. William előrement; a Salve 
Reginát (Üdvözlégy, királynő) énekelve lépett be Kubiláj 
kán fenséges udvarába. 


LXXII 


A színkavalkád és a szédületes pompa felkavarta a lelküket 
és elkápráztatta a szemüket. 
Minden selyemben és brokátban, prémben és aranyban 


úszott. Josseran előtt kínaiak álltak vas rohamsisakban és 
karmazsinvörös köntösben; beretvált fejű tangut lámák 
sáfránysárga köpönyegben; vékony, lekonyuló bajszú 
udvaroncok az ujgurok öltözékében, sárga talárban és 
magas selyemkalapban, melyet masnival kötöttek meg. 
Földre omló mohamedán palástot viselő írnokok ültek a 
tatár szent emberek mellett, akik gubancos szakálluk és 
zilált hajuk mellett szinte meztelennek tűntek. 

Fölöttük a cinóbervörös és aranyszínű oszlopok között, a 
falakról a császár zöld és fehér háromszögletű lobogói 
lógtak alá. Ráadásul ez a festői kép visszatükröződött a 
fényes márványpadlóról. 

Kubiláj, Isten Földi Megtestesülése, a Trónok Ura, az 
Uralkodók Uralkodója egy magas, aranyozott elefántcsont 
trónon ült, melynek karfáján aranysárkányok tekeregtek. 
Aranybrokát köpenyt viselt, és serleg formájú sisakot, 
melynek nyakrésze párducbőrből készült. Selyemövét 
színtiszta aranycsat ékesítette. 

Josseran megjegyezte magában, hogy a kán alacsony, 
köpcös ember. Jócskán középkorú. Haját a tarkóján tatár 
módra két varkocsba fonta. Fülében aranykarikák lógtak, 
vékony bajsza lelógott. Arca természetellenesen sápadt 
volt, bár kétoldalt rózsaszín.  Josseran döbbenten 
konstatálta, hogy ezt a hatást arcpirosító púderrel érték el. 

Trónja a tatár szokásokhoz híven délre nézett, háttal az 
északi szélnek. Balján a császárné ült. Jobbján, egy kisebb 
emelvényen a fiai kaptak helyet olyan magasságban, hogy a 
fejük a császár lábával került egy szintre. Velük átellenben 
ültek a lányai. Az udvar többi hercege alattuk foglalt helyet, 
kiváltságuk szerint csökkenő sorrendben. Nyugat felől ültek 
a férfiak, keleten a nők. 

Az alacsonyabb rangú udvari képviselők a csarnok 
szárnyai mentén helyezkedtek el: Kubiláj miniszterei a 
furcsa, karimás kalapjukban; kínai nők csuklyás köntösben, 
akik aprólékos kidolgozású hajtűkkel fogták össze hosszú 
hajukat; tatár hercegnők toliakkal díszített frizurával; és a 


mindig jelen lévő birodalmi őrség szárnyas aranysisakban, 
bőrvértben és párducbőr köpönyegben. 

Am ebben az egzotikus csődületben a nyugati szem 
leginkább mégis a konfuciánus tudósokon akadt meg, akik 
fekete selyemturbánt hordtak, ami alól hátul úgy állt ki két 
copfjuk, mint két kimerevített fül. Egyesek majdnem 
ujjhosszúságúra növesztették a körmüket, amelyek a 
ragadozó madarak karmához hasonlítottak. 

Josseran képtelen volt levenni róluk a szemét. Ez a 
külső, mint később megtudta, nem félelemkeltésre szolgált, 
hanem arra, hogy így különböztessék meg magukat a 
közemberektől, és ezzel fejezzék ki, hogy ők nem kétkezi 
munkával keresik a kenyerüket. 

Josseran észrevette, hogy itt kevesebb volt a nő, mint 
Kaidu ferganai udvarában. Egyedül a nagyon magas rangú 
hölgyek voltak jelen, de őket létszámban jóval felülmúlták a 
férfiak. 

Kubiláj mellett volt a pódiumon egy férfi, aki tatár delt 
viselt ugyan, de koponyája a tangutok módjára volt 
leborotválva. 

- Fagsz-pa - súgta neki Szártak. - A láma, aki az 
öltözéke ellenére maga a Császári Tanító, a császár 
főtanácsadója és mágusa. 

Bevonulásukat szinte észre sem vették, mivel éppen egy 
nagy ünnep zajlott. Az udvari kamarások a hatalmas 
csarnok végébe vezették és hellyel kínálták őket. 

Ugy tűnt, csak a legnagyobbak ülhettek asztalnál; az 
udvar java a padlót takaró, fényes selyemszőnyegeken 
foglalt helyet. 

A szolgálók főtt ürühúst szolgáltak fel nekik gyönyörű, 
olíva- és fahéjszínű mázzal bevont edényekben. 

William sértve érezte magát. Kényelmetlenül kucorgott 
karingében, miközben a magával hozott szent relikviákat a 
melléhez szorította. 

- Ez kibírhatatlan - sziszegte Josserannak. - Beutaztuk a 
világot, hogy itt megjelenjünk, erre a terem végében várat 


minket! 

Josseran megvonta a vállát. 

- Türelmesnek illene lennünk. 

- De én a pápa küldötte vagyok! 

- Nem hiszem, hogy érdekelné, ha maga lennél Szent 
Péter. Elég éhesnek látszik. 

Még több fogást raktak eléjük kerámiatálakon: tojást, 
kölesből "— készült sört,  sáfránnyal fűszerezett és 
palacsintatésztába tekert nyers zöldségeket és többtálnyi 
sült foglyot. Szártak felvilágosította őket, hogy a gyümölcs 
és a fogoly frissen érkezett Kínából aznap reggel a jamra. 

Josseran az ujjaival beletúrt egy tál rizsbe, és egy 
maréknyit a szájába kanalazott a kezével. Egész utazásuk 
alatt így látta a tatároktól. Szártak rácsapott a kezére, és 
rákiabált. Egy pillanatra azt hitte, még a kését is előrántja. 

- Mit csinálsz, barbár? 

- Ehes vagyok. 

- Még ha az éhhalál kerülget, akkor is illik civilizált 
ember módjára enned a palotában. - Szártak felvett két 
elefántcsont berakásos, kihegyezett pálcikát, és a mutató- 
és a hüvelykujja közé fogva az egyik tálból kiemelt egy falat 
csirkét, és a szájába rakta. - Igy, látod? 

Josseran a kezébe vette a két elefántcsont pálcikát, és 
megpróbálta Szártakhoz hasonlóan tartani. Beleejtette egy 
leveses tálba. 

Szártak kétségbeesetten megrázta a fejét. 

Közben William csak ült és füstölgött magában, az étel 
nem is érdekelte. Nyilvánvaló volt, hogy körülöttük 
mindenkinek az a feltett szándéka, hogy berúgjon. 

A terem közepén egy aranyfüsttel bevont faláda állt, 
mely talán három lépés hosszú lehetett. Felületét alaposan 
kimunkált sárkány- és medvefaragások díszítették. Minden 
oldalából aranycsapok álltak ki, melyekből a felszolgálók 
aranykorsókat töltöttek meg kumisszal. Egy korsó tíz ember 
szomját oltotta. Minden második vendég mellé leraktak egy 
ilyen korsót. Talán csak ő és William volt egyedül józan a 


helyiségben. 

Két lépcső vezetett az emelvényre, ahol a császár 
falatozott. A teli serlegeket szertartásosan egyik lépcsőn 
vitték fel, a másikon pedig lehozták a kiürültét, és látszólag 
elég élénk volt a forgalom mindkettőn. A lila sapkát és 
köntöst viselő kínai zenészek, akik részben takarásban 
ültek egy festett vászonfal mögött, megszólaltatták gyászos 
gongjaikat és hegedűiket. A császár az ajkához emelte a 
kelyhet, mire a teremben mindenki térdre rogyott, és 
meghajtotta a fejét. 

- Nektek is le kell térdelnetek - sziszegte Szártak. 

Josseran engedelmeskedett. William konokul tovább 
üldögélt, arca elsápadt a méregtől. 

- Térdre! - súgta neki Josseran. 

- Dehogy. 

- Tedd meg, vagy magam töröm el a nyakadat, hogy 
megspóroljam a tatároknak a vesződséget! 

William megrémült. 

- Nem fogod veszélybe sodorni az életemet, sem a 
tiédet! 

William kelletlenül térdre ereszkedett. 

- Tehát most már az ördög vedelőképessége előtt is 
lerójuk a hódolatunkat? Isten bocsásson meg nekem! 
Legközelebb gyertyát gyújtunk a barbár hímtagja előtt, és 
esti áhítatot tartunk, míg ő deflorálja az egyik szüzét? 

- Ha muszáj - morogta Josseran. - Az udvarias 
diplomácia nevében bármit. 

A császár megdöntötte a kelyhet, és a kumisz a 
szakállára fröcscsent, majd lefolyt a nyakán. Amikor 
abbahagyta a kortyolást, a zene elhallgatott, mintegy 
jelezvén az udvarnak, hogy folytathatják a zabálást. 


-k 


Végül az egyik kamarás odajött, és szólt Josserannak és 
Williamnek, hogy álljanak fel. 


- "Most fogtok bemutatkozni a császárnak - súgta 
Szártak. , 

- Most? - tiltakozott William. O nagyobb antréra vágyott. 
De ha arra nem is lesz lehetősége, legalább azt elvárta 
volna, hogy a tatárok királya mérsékelten józan legyen. 

Ehelyett azonban mindenféle ceremónia nélkül a terem 
közepére terelték. Gyakorlatilag a lába elé vetették őket a 
nagy trón előtt, mintha rabok lettek volna. 

A kamarás bejelentette őket, mire a csarnok elnémult. 

A császár félálomban bóbiskolt a nagy lakoma után. 
Vonakodva ébredt fel. Fagsz-pa láma mellette állt, arca akár 
a kő. 

Mindannyian vártak. 

Josseran mély lélegzetet vett. 

- A nevem Josseran Sarrazini - kezdte. - Uram, Thomas 
Bérard, a templomos lovagok nagymestere küldött Akkóból, 
hogy baráti üdvözletét adjam át neked. 

Kubiláj látszólag oda se bagózott. Fagsz-pa lámához 
fordult, és valamit a fülébe súgott. 

A tangut megköszörülte a torkát. 

- A Menny Fia azt kívánja tudni, miért ilyen nagy az 
orrod. 

A szeme sarkából Josseran észrevette, hogy Szártak 
elfojtja a vigyorát. Kétségtelen, hogy arra várt, vajon 
beváltja-e azon fenyegetését, hogy ha még egy tatár a 
vonásain mer ékelődni, azt kibelezi. 

- Mondd meg neki, az én népem között ez nem számít 
olyan nagynak. 

Ujabb elsuttogott szóváltás. 

- Ez esetben a Menny Fia úgy gondolja, ti egy nagyon 
nagy orrú nép vagytok. Hoztatok ajándékot? 

Josseran bólintott Williamnek, aki nyomban megértette, 
hogy eljött az ő ideje. Ahítatosan előrenyújtotta a mise- és 
zsoltároskönyvet. 

- Mondd meg neki, ezek az ajándékok segítségére 
lesznek, hogy új és dicsőséges életet nyerjen Krisztusban - 


kérte Josserantól. 

A kamarások a trónhoz vitték a szent tárgyakat, ahol 
Kubiláj oly mohón kezdte vizsgálgatni azokat, mint a malac 
egy  fenyőtobozt. Kinyitotta a  zsoltároskönyvet. Egy 
huszonnégy oldalas, színes bevezetővel kezdődött Jézus 
Krisztus életéről. Atlapozott egy-két oldalt, és úgy tűnt, 
néhány pillanatig szórakoztatónak találta. Azután a 
misekönyvet vette kézbe, amelyet a szentek és a 
gyermekével ülő szűz képeivel illusztráltak, királykék és 
arany színben metszve. Ujjával az egyik illusztrációra 
bökött, és valami megjegyzést tett a varázslójának. Majd 
olyan hanyagul arrébb dobta a könyveket, mintha csak 
csirkecsontok lennének. Tompa puffanással értek földet a 
márványpadlón. 

Josseran hallotta, hogy Williamnek elakad a lélegzete. 

Nyilvánvaló volt, hogy sem a megjelenésük, sem az 
ajándékuk nem tett különösebb benyomást a nagyúrra. Ugy 
próbálta hát megmenteni a helyzetet, ahogy tudta. 

- Te vagy, kinek Isten óriási hatalmat adott e világon - 
kezdte. - Sajnáljuk, hogy nincs aranyunk és ezüstünk, amit 
neked adhatnánk. Nyugatról hosszú és fáradságos út 
vezetett idáig, és csak néhány ajándékot tudtunk hozni. De 
fájdalom, elveszítettük a neked szánt kincseket... - Már épp 
a nyelvén volt, hogy amikor elraboltak a katonáid, de inkább 
óvatosabban fogalmazott: - .. elveszítettük az 
ajándékainkat az út során. 

Kubiláj vissza akart aludni. Odahajolt a jobb oldalán álló 
tanguthoz, és motyogott neki valamit. Josseran megértette 
a hatalmi manírt: egy király nem alacsonyodik le odáig, 
hogy közvetlenül szólítsa meg az elébe járulókat. Még akkor 
sem, ha azok egy másik birodalom követei. 

- Miképp a nap sugarai, a Menny Urának hatalma is úgy 
terjed ki mindenhová - felelte Fagsz-pa láma -, ezért nincs 
is szükségünk az aranyotokra és az ezüstötökre. A Menny 
Fia köszöni szerény ajándékotokat, és szeretné megtudni a 
társad nevét. Azt is tudni akarja, mi keresnivalótok van a 


Világ Közepén. 

- Most mit mond? - sziszegte William a válla mögött. 

- Azt kérdezi, kik vagyunk, és miért jöttünk. 

- Mondd meg neki, hogy egy pápai bulla birtokában 
vagyok. Az majd bemutat az udvarának engem, Augsburgi 
Williamet, — őszentsége IV. Sándor pápa  főpapját. 
Felhatalmaz, hogy birodalmában meghonosítsam a római 
anyaszentegyházat, és őt az összes alattvalójával együtt 
Jézus Krisztus aklába tereljem Szent Atyánk nevében. 

Josseran lefordította, amit William mondott, ám azt 
elfelejtette megemlíteni, hogy Williamnek feladata lenne, 
hogy bevezesse Sangtuban a pápa fennhatóságát. Kicsit 
korainak vélte. 

Végignézett az udvaroncokon: olyan testhelyzetben 
terültek el egymás hegyén-hátán, mintha hullák lennének; 
egyeseknek bor csordogált az állán. Valahol az egyik tatár 
szellentett. Egy másik horkolni kezdett. 

- Közöld vele, hogy nagyon figyelmesen hallgassa meg, 
amit mondani akarok - folytatta William -, hogy követni 
tudja üdvös útmutatásaimat, melyeket egyenesen a pápától 
kaptam, aki maga Isten földi helytartója, mert Így 
megismerheti Jézus Krisztust, és imádhatja az O dicsőséges 
nevét. 

Josseran rámeredt. 

- Elment az eszed? 

William le sem vette a szemét Kubilájról. 

- Mondd meg neki. 

Te egy őrült vagy, gondolta William. Szerencséd, hogy itt 
vagyok, hogy megóvjalak. 

- Köszönjük Istennek, hogy biztonságban ideértünk - 
mondta Josseran Kubilájnak -, és imádkozni fogunk 
Urunkhoz, akinek a neve Krisztus, hogy adjon a császárnak 
hosszú és boldog életet. 

William tovább folytatta, mert fel sem merült benne, 
hogy Josseran nem feltétlenül azt fordítja le, amire kéri. 

- Most pedig mondd meg neki, hogy azt követeljük, 


azonnal vessen véget a keresztény területek pusztításának, 
és azt tanácsolom neki, ha nem akar örök kárhozatra jutni, 
tüstént bánja meg bűneit, és boruljon földre Jézus Krisztus 
előtt. 

Visszafordult Kubilájhoz. 

- Nagyságos uram, minket a királyunk küldött, hogy 
szövetséget ajánljunk. 

A császár arcán először látszott, hogy feleszmél a 
bódultságából. A szeme kinyílt egy pillanatra, és odasúgott 
valamit a tanítójának. 

- A Menny Fia többet kíván tudni erről az említett 
szövetségről - közvetítette Fagsz-pa láma. - Ki ellen 
szövetkezzen? 

- A nyugati szaracénok ellen. Becses Hülegü herceged 
közös ellenségünknek véli őket. A saját uram arra kért, 
hogy jöjjek el hozzád, és ajánljam fel, hogy egyesítsük 
ellenük az erőinket. 

A császár megfontolta a javaslatot. Talán kedvező az 
időzítés, gondolta Josseran. Ha valóban vitatják a trónját, 
neki is érdekében áll, hogy a nyugati határait biztonságban 
tudja, mielőtt azt a  Hülegüt rászabadítja a belső 
fenyegetésre. 

Hosszú percekig várakozott, míg a császár a válaszon 
töprengett. Hirtelen egy hangos horkantást hallott. Az 
Uralkodók Uralkodója elaludt. 

- A Menny Fia hallotta a kérésedet - mondta Fagsz-pa 
láma. 

- Azt mondja, gondolkodik rajta, és újra beszélni fog 
veled. 

Azután röviden elküldték őket. 


- 
Mikor elhagyták a  Kihallgatás  Csarnokát,  Josseran 


észrevette, hogy a küszöbre nem lépés szabályát, amire 
Szártak oly baljóslatúan hívta fel a figyelmüket, az őrök 


nem tartatták be - valószínűleg azért, mert szinte az egész 
csődület képtelen volt betartani. Az udvari gyülekezet jó 
része nemcsak hogy rálépett, de egyenesen orra esett 
benne holtrészegen. 


LXXIII 
- Ez egy léha korhely - sziszegte William, amikor kiértek a 
teremből. - Láttad, hogy duhajkodik? Ez egy istentelen 
csőcselék! 


- Mégis nekünk kellett hat hónapig utazni sivatagokon és 
hegyeken át, hogy találkozhassunk vele. 

- Mi volt a válasza a szavaimra? Be kell számolnod 
mindenről, amit mondott. 

- Az utolsó szavait, mielőtt  elszunyókált, a 
kamarásokhoz intézte, hogy ne felejtsenek el egy szüzet 
küldeni a hálókamrámba ma éjjel egy tucat korsó 
kumisszal. 

- Mire is számíthatnék tőled, ha elfogadod ezt az 


ajándékot? - jegyezte meg megvetően. - Engem nem 
említett? 

- Dehogynem. 

- Es? 


- Mikor elárultam neki, hogy Szent Domonkos szerzetese 
vagy, megparancsolta, hogy nyúzzanak meg elevenen, és a 
bőrödet akaszszák ki a jurtájára. 

Josseran sarkon fordult és elsétált. Elutaztak a világ 
végére, számtalan módon kockára tették az életüket, és úgy 
tűnt, semmi értelme nem volt. Elege volt az egészből. A 
fene essen Williambe. A fene a pápába. Es Kubiláj kánba is 
essen a fene. 

William nyugtalan szívvel és háborgó elmével vándorolt ki a 


kapun. Nem kevesebbet ígért magának, mint a keresztény 
világ megmentését és a tatár horda megtérítését. Helyette 
megalázó módon bántak vele, és a templomosról, akinek az 
lett volna a dolga, hogy segítse őt szent küldetésében, 
kiderült, hogy maga sem különb egy eretneknél. De úgyis 
boldogulni fog. Isten választotta ki, és nem fog kudarcot 
vallani. 

A belső város a császár és udvartartása kizárólagos 
területe volt, de a cirkalmas feliratoktól eltekintve Sangtu 
városa is éppoly zsúfolt és mocskos volt, mint az összes 
nagyváros, ahol William megfordult, legyen az a keresztény 
világban, Outremerben vagy itt, Kínában. A házak 
keskenyek voltak, deszkából vagy vályogból tákolt viskók; 
egyik födémgerendája a szomszédján pihent, így a házak 
egyetlen hosszú homlokzatba olvadtak össze az utak 
mentén. Az ablakokat kenderszalagdarabokkal fedték be. 

A palotában látott udvaroncoktól eltérően Sangtu 
szegényei egyszerű zubbonyban és kendernadrágban jártak, 
fejükön kis rongyturbánt viseltek, lábukon faszandált. 
Legtöbbjük simára borotválta az arcát, bár néhányuk hosszú 
pofaszakállt vagy ritkás kecskeszakállt növesztett. 

A sikátorokban emberekkel és állatokkal vegyes tömeg 
kavargód. Túlterhelt öszvéreket nógattak 
bambuszpálcákkal, miközben duzzadó rizses zsákokkal 
megrakott ökrös szekerek gurultak előre zörömbölve. 
Hímzett hordszékén egy előkelő dáma haladt el imbolyogva; 
fénylő fekete hajában jádetűk csillantak, arcát ékköves 
fülbevaló " verdeste. A vásárlókat  cukornádárusok 
csábítgatták magukhoz egy üreges bambuszcsövet püfölve; 
a sarki kufárok és a vászonbódés árusok a portékájukat 
harsogva próbálták túllicitálni egymást. Vesszőkosarakat és 
boton lógó agyagedényeket cipelő hordárok lökték oldalba, 
ahogy elsiettek mellette. 

Az ívelt hidakon, ahol a legnagyobb volt a torlódás, 
előadók szórakoztatták a tömeget. Voltak ott akrobaták, 
hatalmas  agyagkannákkal  zsonglőrködő férfiak, egy 


kardnyelő és egy táncoló medvét idomító félkezű. 

Még egy bábjátékos is akadt, akinek a lába nevetségesen 
kilátszott egy függönnyel letakart doboz alól, míg néhány 
színész bohózatokat adott elő a sokaságnak. William egy 
árva szót sem értett az elhangzottakból, de úgy látta, a 
harsányan kacagó csinek módfelett élvezik az előadást. A 
produkció hirtelen félbeszakadt, amikor a császár katonáiból 
álló csapat jelent meg a hídon. A színészek sebesen 
eloldalogtak. 

Elhaladt egy ablak előtt, ahol fehér szakállú aggastyánok 
értekeztek, meghallotta a Korán egyik énekét. Ez még 
jobban elkedvetlenítette. Hát nem akadt itt egy talpalatnyi 
hely az egy igaz isten számára? 

Egy fedett árkádon át betévedt egy apró udvarra, és 
rábukkant egy teaházra, melyről lerítt, hogy tehetős 
kalmárok és udvaroncok tanyája. Az ablakai az utcára 
nyíltak. Az ereszéről élénkpiros és aranyszínű lámpák 
lógtak alá, a falakat akvarellek és kifinomult kalligráfia 
díszítette. A korlátra éneklő lányok támaszkodtak, akik az 
elhaladó " kereskedőket csábították be teára és 
szilvavirágborra. Kacarászva intettek oda Williamnek, aki 
megfordult és elmenekült. Egy kiszáradt földfalnál kötött ki, 
ahonnan egy kicsi ajtó nyílt az utcára. Lépcsőzetes tetején 
egy esetlen fakereszt meredezett. A levegő is megakadt 
benne. Nem remélt semmit, de bemerészkedett. 

Sötét volt, a levegő porral és tömjénnel terhes. 
Olajlámpás fénylett egy oltáron, melyet aranyszínű 
kendővel takartak le - a Szent Szűz és Keresztelő János 
képét hímezték rá. Elakadt a lélegzete, és keresztet vetett. 

- Isten itt van - motyogta. - Még e sötét rengeteg 
szívében is! 

Pillantása egy jáde- és türkizberakásos ezüstfeszületre 
esett. Mellette egy kis ezüst Mária-szobor állt, és egy 
vaskos ezüstdoboz, mely hasonlított arra, amelyet ő 
használt Augsburgban az oltáriszentség tárolására. Ez egy 
valóságos csoda; a jel, amiért imádkozott. Atkozta magát a 


kételkedéséért. 

Térdre rogyott, és elsuttogott egy hálaadó imát. Ahogy 
belekezdett a miatyánk szavaiba, a templom hátulsó 
részében egy alak tűnt fel a félhomályban. 

William felállt. 

- A nevem William - mondta latinul. - A pápa küldött 
ide, aki Krisztus helytartója a földön, hogy elhozzam nektek 
az egy igaz hit áldását, és a Szent Atya oltalma alá 
vezesselek titeket. 

- Mar Salah vagyok - válaszolta a pap türkül. - Sangtu 
érseke vagyok. Hallottam rólad, és nem szívesen látlak a 
templomomban. Most pedig ki innen! 


LXXIV 


William visszaloholt Sangtu utcáin a palotába; a történtek 
után egyszerre érzett izgatottságot és zavarodottságot. 
Képtelen volt közvetlenül kommunikálni a pappal, ahhoz a 
templomosra volt szüksége. De nem volt kétsége afelől, 
hogy a férfi eretnek, akit megfertőztek a nesztoriánusok 
blaszfémiái. Szinte kihajította Williamet az ajtón. 

Am ez nem zavarta annyira, mert most már világos volt 
előtte, hogy ezek a nesztoriánusok elég erélyesek voltak, 
hogy Jézus igéjét elhozzák magukkal ide, Kínába. Ez sokat 
könnyít a feladatán. Csak annyit kellett tennie, hogy térdre 
kényszeríti ezt a lázadó egyházat, és azzal már meg is vetik 
a lábukat a tatárok között. , 

Isten ezt a feladatot jelölte ki számára. Es ő készen állt 
rá. 

- Az Úr itt van - jelentette be William. 

Josseran kérdőn bámult rá. Most meg mi baja van ennek 
az átkozott papnak? Az arca kipirult és ragyogott, a 
tekintetében furcsa tűz ragyogott. 


- Van egy ház a városban - folytatta William. - Egy 
kereszt van az ajtaja fölött, odabenn pedig oltár és a 
szentek képei. A papok nyilvánvalóan eretnekek, de ez azt 
bizonyítja, hogy az itteni népek ismerik Jézust. Erted? Az Ur 
igéje ide is elért. Ez maga a csoda, nem igaz? 

Josseran kelletlenül elismerte, hogy az. 

- Sokan megtértek? - kérdezte. Azon tűnődött, mit 
jelenthet ez rájuk és az expedícióra nézve. 

- Csak egy maroknyi ember volt benn. De ez aligha 
számít. Azt jelenti, hogy Krisztus már megvetette itt a 
lábát. 

- Habár mit sem törődnek a pápával. 

William eleresztette a füle mellett a megjegyzést. 

- Csak vissza kell terelnünk a nesztoriánus eretnekséget 
Róma karámjába, és erős egyházat építhetünk ki. Miután 
rendesen elterjesztjük Isten igéjét ezek között a tatárok 
között, együtt nemcsak a Szentföldről száműzhetjük a 
mohamedánokat, de a Föld színéről is! 

Valószínűtlen, gondolta Josseran, hiszen már megannyi 
tatár volt Mohamed híve. Am ha már tényleg létezik itt, 
Sangtuban egy keresztény egyház, az sokat Ígért a jövőre 
nézve. 

- Rögvest velem kell jönnöd, hogy beszélj a papjukkal! 

Josseran megrázta a fejét. 

- Illene egy kicsit körültekintőbbnek lennünk. Ne felejtsd 
el, hogy Konstantinápolyból a római papok üldözték el őket. 
Nem valószínű, hogy kedvelnek minket. 

William bólintott. 

- "Igazad van, templomos. Az Isten szeretete 
meggondolatlanná tett. 

- Muszáj többet megtudnunk a tatárokról és a 
királyukról, mielőtt cselekszünk. 

- Igen. Igen, türelmesebbnek kell lennem. - Megragadta 
Josseran vállát, aki egy szörnyű pillanatig azt hitte, meg 
akarja ölelni. - Ugy érzem, az a küldetésünk, hogy jó 
munkát végezzünk! Megyek is, elvonulok imádkozni. Meg 


kell köszönnöm Istennek e jelet, hogy csendben várhassam 
az útmutatását. 

Azzal megfordult és kiment a szobából. 

Josseran felsóhajtott és az ablakhoz sétált. Későre járt, 
az éjszaka leereszkedett a városra. Rettenetesen fáradtnak 
érezte magát. William szavai visszhangoztak a fejében. Ugy 
érzem, az a küldetésünk, hogy jó munkát végezzünk! Nos, 
ez váratlanul érte. Egészen mostanáig azt hitte, elég, ha 
megteszi, ami tőle telik. 

Fényűző szállást kaptak a palotában. Josseran kvártélyát 
hermelin- és selyemfüggönyök borították. Agyához foghatót 
még sosem látott: faragott kerete volt, és három oldalról 
fehér szaténfala, melyet vízesések és bambuszligetek 
ízléses akvarellje díszített. Az ágytakaró selyemkóccal volt 
bélelve. 

Számos alacsony asztal állt a szobában, melyek 
mindegyikét feketére lakkozták és pazar jáde elefánt- és 
sárkányalakokkal díszítették. Am a legkülönösebb tárgy egy 
porcelánmacska volt, aminek a fejébe rafinált módon egy 
olajlámpást rejtettek. Ejszaka, ha a lámpát meggyújtották, 
úgy látszott, mintha a macska szeme ragyogna a sötétben. 

Az egész helyiség tömjén- és szantálfaillatot árasztott. Jó 
meszszire került, gondolta, az akkói szerzetescella csupasz 
téglafalaitól és kemény priccsétől. 

Ez az egész város olyan volt, akár egy álom. Ha valaha 
visszajutok Troyes-ba, és elmesélem báró kuzinjaimnak, 
miket láttam, mind azt mondják majd, hazudok. 

Kimerülten az ágyra dőlt, és elnyomta az álom. 

Másnap reggel Szártak riasztotta fel álmából. Azt mondta, 
hozzá osztották be kísérőnek, míg Sangtuban tartózkodik, 
és elsőként azzal a feladattal bízták meg, hogy Kubiláj 
kincstárnokához, Ahmadhoz vezesse. 

- A nagykán egy újabb kihallgatásra vár ma délután - 
közölte Szártak, miközben végigvonultak a teraszon. 

- Remélem, ezúttal nem alszik el közben. 

Szártak elvigyorodott. 

- En is remélem. Talán meg kéne próbálnod valami 
érdekeset mesélni neki. 

Egyébként is arra számítottam, hogy minden szavunkra 
éberen figyel majd, gondolta Josseran. Meg sem fordult a 
fejemben, hogy egy követnek, aki hat hónapig utazott, hogy 
kihallgatást nyerjen, még szórakoztatni is kelljen őt. 

- Arulj el nekem valamit, Szártak. Milyen vallást 
követsz? 

Megvonta a vállát. 

- Mohamedán vagyok. 

- Nem értem. Hogy lehet ez? A városban járva mindenütt 
mohamedánokat látok. Saját bazárjuk van, saját kórházuk, 
saját templomuk. Az utunk során mégis mindenhol azt 
láttam, hogy harcban álltok velük, és elpusztítjátok a 
településeiket és a városaikat. A kán, akinek a csapata 
Karakorumba akart kísérni engem, szintén mohamedán. 
Erre te is azt állítod, hogy mohamedán vagy. 

- A háborúnak semmi köze az istenekhez. Rengeteg isten 
létezik. De ha valaki nem hajt fejet a nagykánunk előtt, azt 
be kell hódoltatni. 

- Szóval ezek a népek, akiket leigáztok, mind a 
rabszolgáitok? 

Szártak arcán őszinte zavar tükröződött. 

- Rabszolgák? A népek adót fizetnek nekünk, de minden 
uralkodónak joga van sarcot szedni az alattvalóitól. De mi, 
tatárok harcosok vagyunk, nem papok. Ezért mindenhonnan 
összegyűjtjük a legbölcsebbeket és a legjobbakat, hogy 
segítsenek uralkodni. Igy aztán vannak konfuciánus 


írnokaink, tibeti szentjeink, nesztoriánusaink, ujgurjaink a 
birodalom minden sarkából. Ök nem rabszolgák. Sőt, 
egyesek igen gazdagok. 

- Tehát nem azért harcoltok a mohamedánok ellen, mert 
mohamedánok? , 

- Hát persze hogy nem. Ok igen jó könyvelők. Jól 
értenek a selyemkereskedelemhez. - Szártak a vállára 
csapott, és felnevetett. - Nagyon különös ember vagy te, 
barbár. Esküszöm, sosem foglak megérteni! 

Josseran kezdte megérteni William tervének dőreségét, 
és a sajátját is. Amikor elindultak Akkóból, ő és latin társai 
azt hitték, a keresztények jelenléte a tatárok közt majd 
különleges kegyben részesíti őket a kánjuknál. Most már 
világossá vált számára, hogy a tatárok szemében egy vallás 
sem élvez különleges kegyet. Aleppóban és Bagdadban 
Hülegü szaracénokkal szemben tanúsított kegyetlenségét 
nem lehetett törvényszerűnek nevezni, pusztán taktikai 
szerepe volt. 

De hogy magyarázza ezt el Williamnek? 

A kincstár a hatalmas udvar túlsó végében, az egyik 
nagyobb palotában kapott helyet; egy óriási terem volt, 
melyet sötét cseres/ nyefa borított, és egyik oldala a 
kertekre nézett. Maga Ahmad egy őszes szakállú, fehér 
köpönyeges mohamedán volt. Keresztbe vetett lábbal ült 
egy vastag burgundy vörös és pávakék szőnyegen a 
kegyenceivel körbevéve. A szőnyegen faorsókra tekert 
papírtekercsek, egy abakusz és eperszínű papírhalmok 
hevertek körülötte. 

Josserannak mindenféle szertartás nélkül a kezébe 
nyomtak néhány eperszínű papírt. Ezeket, magyarázta 
Ahmad, William ezüst tömjénezőjéért és ezüstfeszületéért 
kapta, melyeket azonnal be kell szolgáltatnia. Azok most 
már a császár tulajdonát képezik. 

Azután kurtán elbocsátották. 

- Én nem értem ezeket a tatárokat - mondta Josseran 
Williamnek. - Minden területet meghódítottak, ahol a hat 
hónap alatt megfordultunk, mégis megengedik a 
mohamedánoknak és a bálványimádóknak, hogy szabadon 
gyakorolják a vallásukat. Sőt, még magukévá is teszik azt. 
Azt beszélik, Kubiláj kedvenc felesége egy bálványimádó, és 
annak a Borkánnak a híve. Ferganában Kaidu bevallottan 
mohamedán. Hülegü felesége pedig az összes beszámoló 
szerint nesztoriánus. , 

- Ez a gyengeségük jele - felelte William. - Es ezt a 
gyengeséget ki kell aknáznunk. 

- Nem lehet, hogy éppenséggel ebben rejlik az erejük? 
Van, aki ezt a fajta toleranciát erénynek tartja. 

- Az igaz hit nem tűri meg a toleranciát! Az sértés az 
egyetlen igaz Istenre nézve! Ezeknél a tatároknál egy isten 
sem marad meg, ezért keresik a másokét. Epp ez az, amiért 
az Ur ide szólított minket. Hogy megmutassuk nekik az 
egyetlen és igaz utat. 

Talán, gondolta Josseran. Ugyanakkor a dolgaink sokkal 
jobban állnának a Szentföldön, ha valamennyire képesek 
lettünk volna élni az ő türelmükkel. 

William olvasott a gondolataiban. 

- Eretnek gondolatokat táplálsz, templomos. Ha nem 
állnál a rended oltalma alatt, már réges-rég egy inkvizítor 
előtt találtad volna magad. 

- En csak azt mondom, hogy ezek a tatárok leigázták a 
fél világot, mi meg a néhány saját várunkat is alig tudjuk 
tartani Outremerben. Lehet, hogy lenne mit tanulnunk 
tőlük. 

- Tanulni tőlük? 

- Ezek a tatárok sosem a vallásukért háborúznak. 
Hagyják, hogy az ember maga döntse el, melyik istent 
követi. Nem ragadnak le egyetlen eszménél. Valamit 


mindenkitől felszívnak, és ez erősebbé teszi őket, nem 
gyengébbé. 

William rémülettel meredt rá. 

Kétségtelen, hogy most a hüvelykszorítóján jár az esze, 
és egy jó kis máglyán, gondolta Josseran. 

- A jó keresztény megvédi a hitét az Összes hitetlennel 
szemben. Aki ennél kevesebbet tesz, az újra megfeszíti az 
Urunkat. 

- Te pap vagy - mondta Josseran -, ezért biztos vagyok 
benne, hogy igazad van. - Ugy döntött, nem szól többet; 
már így is túl sokat jártatta a száját. Odanyújtotta az 
eperszínű papírbankókat, melyeket Ahmadtól kapott, és a 
szerzetes kezébe nyomta. 

- Ez meg mi? - kérdezte William. 

- A tömjénezőért és az ezüstfeszületért - válaszolta. 

- A tömjénezőért? 

- Es az ezüstfeszületért. A császár birtokba vette őket. 

- Te adtad oda neki? De azokat nem ajándékba hoztam! 

- Az valószínűleg mit sem számít. Szártak azt mondta, 
hogy a törvény szerint a császár minden arany- és 
ezüsttárgyat lefoglalhat a birodalomban a kincstár számára. 
Kubilájt kivéve mindenki részéről sértés ilyen fémeket 
birtokolni. De cserébe ezt adta. 

William a kezében tartott papírdarabokat bámulta. 
Eperfakéregből készültek, és a császár cinóbervörös 
pecsétje volt rájuk ütve. Ujgur felirat virított rajtuk mindkét 
oldalon. 

- Papír? Ez egy újabb sértés? 

- — Papírpénznek hívják. Ugyanúgy 6 elcserélheted 
bármilyen portékára, mintha érmék lennének. 

- Ezek bolondot csináltak belőled. 

- Ellenkezőleg, William testvér. Elmentem Száriakkal a 
bazárba, és ezeket a szilvákat az egyik ilyen bankjeggyel 
vásároltam. Az árusok bármiféle morgás nélkül fogadták el 
tőlem a papírt, ráadásul az alku részeként ezt a pénzfüzért 
még vissza is adták. - Láncra fűzött érméket tartott elé; 


mindegyik közepe ki volt lyukasztva, melyen keresztül egy 
zsinórra fűzték őket. 

William elképedve meredt rá. Papírpénz! Ki hallott még 
ilyet? Kinézett az ablakon. Egy aranysárkány vicsorgott 
vissza rá a kettéhasított bambuszból készült ereszről. 

- Személyesen a császárnál fogok tiltakozni. Mikor lesz a 
következő audiencia? Sok megbeszélnivalónk lesz. 

- Ma délután lesz a kihallgatásunk. 

- Reménykedjünk, hogy ezúttal nem lesz részeg. 

- Reménykedjünk, hogy ezúttal majd úgy fogsz vele 
beszélni, ahogy egy uralkodóhoz illik, és nem mint egy 
koldushoz, aki gyónni ment a templomodba. 

- Te csak ne oktass ki engem, hogy intézzem az egyház 
ügyelt! 

- Tényleg nem értem, miért épp téged választott a pápa 
erre a küldetésre. Nem tájékoztatott arról, hogy illik 
betartani az udvariassági formulákat, ha egy idegen 
királyság fejedelmével beszélsz? 

- Isten előtt minden ember egyenlő. 

- Nem Isten előtt vagyunk. Most a tatárok királya előtt 
vagyunk. Egy jó követnek muszáj megtanulnia hajlongani. 
Szóval miért téged küldött a pápa? Azt remélte, 
megszabadulhat tőled? 

- Hogy érted ezt? 

- Ugy értem, ha mindent úgy fordítottam volna le, ahogy 
mondtad, már mindkettőnk fejét levágták volna Aleppóban, 
és azóta még vagy tucatnyiszor. 

- A buzgalmam miatt esett rám a választás, és Krisztus 
iránti szeretetem miatt, nem pedig azért, mert mestere 
vagyok a szavaknak. Isten kalauzol minden 
cselekedetemben. 

- Vagy netán inkább azért, mert senki más nem volt 
annyira őrült, hogy magára vállalja a feladatot? 

- Hogy mersz ilyen hangot megütni velem? 

, - Igen, azt hiszem, így áll a dolog. Te feláldozható vagy. 
Es a pápa környezetében senki más nem érezte úgy, hogy 


meg kéne tennie. - Távozás közben odavetette neki a többi 
császári papírt is. - Tessék - mondta -, vegyél magadnak 
egy kis szilvát. 


LXXVI 


Második találkozásuk alkalmával nem a Kihallgatás 
Csarnokában járultak a császár elé; egy tetővel fedett 
kapun át egy park szentélyébe vezették őket a palota 
mögött. Szártak elmagyarázta Josserannak, hogy az udvart 
Kubiláj kedvéért dugták el ennyire. 

Ez volt a leggyönyörűbb kert, amit Josseran valaha látott. 
A fűzés bambuszligetekben zöldre csempézett pavilonok 
bújtak meg, és egy nagy tó vizén úgy fodrozódott a nap 
tükörképe, akár a higany. A faragott kőkorláttal épített, 
ívelt hidak árnyékot vetettek a vízre. Az árnyak közt, ahogy 
a csinek nevezték, hosszúéltű halak lebegtek lustán, amiket 
pávák figyeltek egy gyanakvó király rideg tekintetével, 
miközben hattyúk úszkáltak higgadtan a lótuszvirágok 
között, vagy szárnyukat nyújtóztatták a napon. 

Egy füzekkel határolt sétányon vonultak végig. Josseran 
megpillantotta maguk előtt a császár fehér jurtáját, 
legalábbis egy annak tetsző lakot, mert fényűző 
berendezése kigúnyolása volt mindannak, amit a sztyeppén 
látott. Egy döngölt földemelvényen . állították fel, ahol 
szomorúfüzek és felzászlózott teraszok vették körül. A 
fákon túl egy sárga papírnap és egy kék-narancs pillangó 
lebegett az égen - az udvaroncok gyerekeinek élénk színű 
papírsárkányai. 

Miközben  bebocsátásra vártak,  Szártak odasúgta 
Josserannak, hogy a császár trónját térden állva kell 
megközelíteniük.  Josseran közölte a szerzetessel az 
utasítást, aki erre elég kiszámíthatóan reagált. 

- Megtagadom! - sziszegte. - Már eleget hajlítgattam a 
térdemet e vadak előtt! Mostantól kezdve kizárólag Isten 


előtt hajtom meg a térdemet! 

- Ezt már megbeszéltük, nem? Te nem inkvizítori 
minőségben jársz itt, hanem a pápa követeként járulsz egy 
idegen király elé! 

- Ez akkor is istenkáromlás! 

- Add meg a császárnak... 

William habozott. Arcán tucatnyi ellentétes érzelem 
tükröződött. Végül bölcsebbnek látta elfogadni, hogy 
Josserannak van igaza. Amikor a kamarás kijött értük, 
térdre ereszkedett Josseran mellett, és úgy vonultak újra a 
Menny Fia színe elé. 

Odabenn meleg volt. A vörös brokátköntöst és furcsa 
sisakot viselő udvaroncok igen serényen rázták merev, kör 
alakú selyemlegyezőiket, melyeket akvarell és kalligráfia 
díszített, és úgy csattogtak, mint ezernyi élénk színekben 
pompázó pillangó. Josseran figyelmét nem kerülte el, hogy 
a nemesek közül sokan mívesen faragott vázát tartanak a 
kezükben, amibe alkalmanként beleköpnek. Persze annak 
érdekében, hogy ne kelljen a császár szőnyegére köpniük. 
Egy jókora válaszfal mögött tatár zenészek játszottak; a 
kéthúros lantokon, gongokon és dobokon előadott dallamok 
bántották Josseran fülét. 

Ugy tűnt, a császár ma nagyobb kedvvel fogadja őket. 
Legalábbis józanul. Arany- és elefántcsont trónusán 
támaszkodott. Karimás — vert arany sisakot és 
karmazsinvörös selyemköpenyt viselt. Lábán feszes bőrcipő 
volt, melynek tatár módra felfelé kunkorodott az orra. Ez 
alkalommal nem állt mellette Fagsz-pa közvetítőként. 
Aranyló tekintete éppoly éber és sóvárgó volt, akár egy 
macskáé. 

Josserannak és Williamnek térden állva kellett maradnia, 
de az egyik szolga legalább hozott nekik egy-egy fekete 
kumisszal teli ezüstkupát. 

William visszautasította. 

- Nem szereti a borunkat? - kérdezte a császár 
közvetlenül Josserantól. 


- Tilos neki a vallásunk miatt - válaszolta Josseran. 

- Nem iszik? Nekem nem ilyen tapasztalataim vannak a 
keresztényekről. Neked is tilos? 

- En nem vagyok pap. 

- Tehát neked ízlik a borunk. 

- Nagyon is. 

- A serleg is kedvedre való? 

- Nagyon szép - felelte Josseran azon tűnődve, vajon 
hova vezet ez a kérdezősködés. 

- Ugy hívják, Dzsingisz Kán Haragja. 

Josseran jobban szemügyre vette, s közben azon 
tanakodott, miért tartják oly nagyra. Jókora, ezüsttel 
borított kehely volt, de nagyon egyszerű, dísztelen darab. 

- Egy törzsfő koponyájából készült, aki szembeszállt a 
nagyapámmal - magyarázta Kubiláj. - Foglyul ejtette, és 
megfőzte egy üstben. Amikor meghalt, levágták a fejét a 
saját kardjával, és ezüstbe öntötték a koponyáját. - 
Elhallgatott, hogy a vendége megeméssze a hallottakat. - 
Nektek vannak hasonló edényeitek barbárföldön? 

Mivel megértette a burkolt fenyegetést, Josseran 
biztosította, hogy nincsenek. 

- Mit mond? - tudakolta sürgetően William. 

- Tájékoztatott róla, hogy a kupa a nagyapja egyik 
ellenségének a fejéből készült. 

William keresztet vetett. 

- Vadak! 

- Mit mondott a társad? - kérdezte Kubiláj. 

Josseran tétovázott a válaszadással. 

- A jelenléted félelemmel tölti el - mondta -, és arra 
vágyik, hogy átadhassa a gazdája meleg üdvözletét. 

A császár elégedetten felmordult. 

- Mondd meg neki, hogy az egy igaz hit jóhírét hoztam, 
és az örök élet ígéretét neki és az összes alattvalójának! 

- Maradj veszteg - csattant fel Josseran. 

- En a pápa követe vagyok! Nem maradok veszteg! Ez az 
oka, hogy idáig utaztam. Tolmácsolni fogsz, míg felolvasom 


neki a pápai bullát! 

Josseran visszanézett a császárra. 

- A keresztény vallás hírét szeretnénk eljuttatni hozzád, 
amely reményt és örömet jelent minden élő embernek. 

- Már eljutott a Fénylő Vallás a birodalmunkba. 

- De az nem a vallásunk igaz formája. 

A császár gyengéden elmosolyodott. 

- Mar Salah, Sangtu érseke azt mondja, ti nem vagytok 
igaz keresztények, és nem kellene meghallgatnom titeket. 

Josseran kifejezéstelen arccal dolgozta fel a hírt. William 
türelmetlenül várta a tolmácsolást. Josseran szóról szóra 
lefordította neki a hallottakat. 

William arca rákvörös lett. 

- Ez a pogány többre tartja egy eretnek szavát a 
pápáénál? 

- Jobban tesszük, ha méltósággal viseljük a provokációt 
- emlékeztette Josseran. 

Am William már elő is húzott egy papírtekercset a 
köpönyege alól. Feltörte a fémpecsétet. Bizonyára a pápai 
bulla volt. 

Nyilván arra készült, hogy felolvassa, hiába próbálta 
Josseran megfékezni. Ha szembeszegül a császárral, 
megfoszt , bennünket minden  esélytől, hogy rendes 
meghallgatásban legyen részünk, gondolta Josseran. Talán 
még az életünktől is megfoszt. Isten bocsássa meg nekem, 
de nem fogom lefordítani a bulla tartalmát. William 
túlságosan okvetetlenkedő, a pápa pedig nincs jelen. Ha 
épségben vissza akarunk jutni Outremerbe, akkor jobb, ha a 
saját ítélőképességemben bízom. 

— ,,...hogy elfogadd Jézus Krisztust Isten fiaként, és 
imádsággal áldd a nevét vallását gyakorolva..." 

William immár talpon állva, fennhangon olvasta a pápa 
levelét latinul, amiből sem a császár, sem az udvaroncai 
nem értettek egy árva szót sem. Örület. Ha Így folytatja, a 
császár egy újabb serleggel bővíti a gyűjteményét. Kubiláj 
Császár Haragjával. 


— ,..hogy felhagyj a keresztények üldözésével, és hogy e 
hosszan tartó és súlyos sértés miatt kiengeszteld Oisteni 
Méltóságának a haragját, melyet kétségtelenül mérhetetlen 
gőgöddel szítottál..." 

- Mit beszél? - tudakolta Kubiláj erélyesen. 

- Attól tartok, nagyuram, hosszú utunk alaposan 
kimerítette őt. Talán célszerűbb lenne egyedül folytatnunk a 
beszélgetést, és engedd meg a társamnak, hogy némi 
pihenéshez jusson, amire most óriási szüksége van. 

A császár biccentésére a birodalmi testőrség, a készig két 
embere kilépett, és megragadta William karját, aki riadtan 
felvakkantott. Hiába küzdött, erőnek erejével kivonszolták a 
sátorból. Josseran még akkor is hallotta tiltakozó kiáltásait, 
amikor elmasíroztak vele a füzes sétányon. 


LXXVII 


- Áruld el nekem, barbár, ki a te kánod? 

- A királyomat Lajosnak hívják. 

- Ő küldött ide? 

- "Nem, uram. Outremerben a templomos lovagok 
nagymesterének fogadtam hűséget, aki a szolgálatait a 
pápának ajánlotta, aki pedig a keresztény egyház feje. 

Kubiláj elgondolkodott a hallottakon. Feltételezem, e 
hatalmi viszonyok fölöttébb fantasztikusnak és zavarba 
ejtőnek tűnhetnek számára. 

- Hol van ez az Outremer, amiről beszélsz? 

- Messze, innen nyugatra, uram. A fővárosát Akkónak 
hívják, mely Aleppó közelében fekszik, amit épp Hülegü 
herceg ostromol. 

- Az ostrom véget ért. Több hónappal ezelőtt jutott a 
tudomásomra, hogy Hülegü immár Aleppó ura, és egy másik 
városé, amit Damaszkusznak neveznek. 

Josseran a császár aranyló szemébe bámult, és azon 
morfondírozott, vajon mi mást tudhat még. Vajon a tatárok 


ostrom alá vettek más várakat is Outremerben? Vajon már 
legyőzték a szaracénokat, és Akkót is ostromolják? Ha 
Kubiláj tudta a választ ezekre a kérdésekre, nyilván nem 
akarta elárulni azokat. 

- Hova való vagy, barbár? 

- Frank vagyok, nagyuram. Egy Troyes nevű helyről 
származom. 

- Es vannak arrafelé jó legelők? Sok lovat tartasz? 

- A földek nagyon különböznek az itteniektől. 

- Azt beszélik, a lovak, melyeket magaddal hoztál, 
nagyok és lassúak, és nem is élték túl az utat a Világ 
Tetejére. 

- A saját lovam jól szolgált engem rengeteg hadjárat 
során. 

- Mégis elpusztult az út során. 

- Nem volt, amivel etessem. 

- A ti lovaitok nem találnak maguknak abrakot? 

- Nem, nagyuram. Nem olyan fajták. Nincsenek 
hozzászokva a hegyekhez és a sivatagokhoz. 

Es ez így ment tovább. Kubiláj számtalan hasonló kérdést 
tett fel: A frank királyok is olyan előkelő palotákban élnek, 
mint az övé? Milyen büntetés jár a lótolvajlásért? Hogy 
büntetik azt, aki kést rak a tűzbe? Amint azt Josseran utóbb 
megtudta, ez förtelmes cselekedetnek minősül a tatárok 
között. Mindent tudni akart a keresztény világról, amit csak 
lehetett,  Josserannak azonban nem igazán akarta 
megengedni, hogy ő is feltehesse a saját kérdéseit. 

Végül Kubiláj érdeklődése a vallás irányába kanyarodott. 

- Mar Salah is ennek a Fénylő Vallásnak a híve, ahogy 
magadról is állítod. Azt mondja, az istenét Jézusnak hívják. 
Meg van neki egy másik, akit az Atyának nevez. Es még ott 
van az a Szentlélek is. Neked is ugyanezek az isteneid? 

- Csak egy isten van. Krisztus az ő fia volt a Földön. 

- Csak egy isten? Akkor viszont nekem nagyon úgy 
tűnik, hogy a nagy kérkedésetek ellenére, nem tartjátok túl 
sokra a vallásotokat. 


- Épp ellenkezőleg. Mi a vallásunkért harcolunk. Ezért 
indítottunk fegyveres zarándokutat Outremerbe. Van egy 
hely, a Szentföld, ahol Isten fia született. A férfiak az egész 
keresztény világból eljöttek, hogy megvédjék. 

A császár hosszasan tanulmányozta. 

- Es ezért kívántok velünk szövetségre lépni a 
szaracénok ellen. Hogy megszállhassátok. 

— Igy igaz. 

Josseran várt, érezte, hogy a szíve vadul kalapál a 
mellkasában. Végre szó esett arról, amiért hat hónapja útra 
keltek. 

Kubiláj arckifejezése kifürkészhetetlen volt. 

- Megfontolom, amit ajánlottál - jelentette ki végül. - 
Talán rendezkedj be itt, Sangtuban, és élvezd a 
vendégszeretetünket, míg dűlőre jutok a megállapodásról a 
minisztereimmel. S közben mesélhetnél a vallásotokról, és 
hogy a ti Jézusotok miben különbözik attól, aki már jelen 
van itt. Arról a pápáról is szeretnék többet megtudni, akiről 
beszéltetek. 

- A társam, aki egy pap, és maga a pápa küldte, fölöttébb 
el lenne ragadtatva, ha ő világosíthatna fel e kérdésben. 

- Varázsolni tud? 

- Varázsolni? - kérdezte Josseran zavartan. 

- Igen, a sámán, aki veled jött. Tud varázsolni? 

- Attól tartok, nem, uram. 

- Mar Salah azt állítja, hogy az a Jézus fel tudta 
támasztani a holtakat, és borrá tudta változtatni a vizet. Az 
a pápa és a papjai is tudnak ilyet? 

- A Megváltónk képes volt rá, igen - felelte Josseran. - 
De William csak egy ember. 

Kubiláj, a Menny Ura csalódottnak látszott a válasz 
hallatán. 

- Mire jó a vallás varázslat nélkül? 

Hat hónappal azelőtt nem is értett volna meg egy ehhez 
hasonló kérdést. De abban a pillanatban Josseran Sarrazini, 
bűnös és lovag egyfajta rokonszenvet érzett az 


elbizonytalanodott nagykánnal. 

- Szeretnék beszélgetni a sámánoddal, de a rengeteg 
államügy felemészti minden időmet. Ugyanakkor ha 
óhajtod, van valaki, akit esetleg érdekelhet a mondandód. - 
Josseran várt, mialatt a császár vizslatni kezdte őt 
megtévesztően gyengéd barna szemével. - Megszervezem a 
találkozót. 


-k 


Amikor Josseran visszaért a palotába, a William ajtaja előtt 
strázsáló őrökbe futott. Szártak tájékoztatta, hogy a 
parancs szerint addig kell a ,barbár őrültet" a szállásán 
tartaniuk, míg abba nem hagyja a dühöngést. 

Josseran nagyot sóhajtott, és finoman benyomta az ajtót. 

William az ablaknál állt, arca elfehéredett a méregtől. 
Hosszú ideig egyikük sem szólalt meg. 

- Mit akartál elérni a viselkedéseddel? - kérdezte végül. 

- . Magadnak köszönheted. Mindkettőnket veszélybe 
sodortál. 

- En a pápa követe vagyok! Te pedig a kísérőm vagy, 
nem a gazdám! 

- Nem figyelmeztettelek, hogy légy körültekintőbb? Nem 
megpróbáltalak rávenni, hogy légy diplomatikusabb? Miért 
nem figyelsz a szavaimra? 

- Tudom, miért küldtek ide téged. A nagymestered, 
Thomas Bérard most már azt hiszi magáról, hogy 
hatalmasabb a pápánál is. Téged pedig azért küldtek, hogy 
titkos egyezséget köss a tatárokkal, nem igaz? Ha a 
hitszegésed a pápa tudomására jut, megvonja az oltalmat a 
rendedtől, és abba mind belepusztultok! 

- Fenyegetőzz csak, ahogy akarsz. Elvállaltam egy 
feladatot, amit véghez is akarok vinni. Ha azt szeretnéd, 
hogy ez a Kubiláj meghallgasson, akkor bíznod kell bennem. 

- Bízzam benned? Inkább bíznék egy kígyóban! 

- Bárhogy is legyen, híreim vannak számodra. Örömmel 


fogod hallani: a kán a lányát a keresztény hitre akarja 
téríteni. 

William elképedve lerogyott az ágyra. 

- A lányát? 

- Igen. Szóval attól függetlenül, hogy mit gondolsz a 
módszereimről, én úgy érzem, ma mindketten előrébb 
jutottunk valamenynyivel. 

- Hála istennek! - William térdre omlott, és elsuttogott 
egy rövid hálaimát. Amikor felállt, úgy látszott, némileg 
megenyhült. - Jól van hát, templomos. Egyelőre bízom a 
módszereidben. Isten szándéka kifürkészhetetlen 
számunkra. Lehet, hogy még egy hozzád hasonlót is az 
eszközévé tehet. 

- Köszönöm - mondta Josseran mosolyogva, és magában 
forrongva távozott a szobából. 


LXXVIII 


A palota magas ablakából Josseran végignézett Sangtu sötét 
utcáin. Egy fadob gyászos puffanása ütötte meg a fülét, 
melyet egy gong rezonáns visszhangja követett: a híd őrzői 
elütötték az éji órát. 

Messzebbre utaztam, mint száz kereskedő egy élet alatt, 
gondolta. Messzebb, mint amire számítottam vagy akartam. 
Es még soha nem éreztem ilyen magányosnak magam. 

Kutulun jutott az eszébe. Azt hitte, mostanra már elmúlt 
az őrület. De a gondolat, hogy ott fekszik holtan vagy 
vérezve a sivatagban, egyfolytában gyötörte. 

Muszáj hinnem benne, hogy túlélte a csetepatét, 
gondolta. Máskülönben hogy fogok megnyugodni? Bárcsak 
lenne valami módja, hogy biztos lehessek felőle. 

Mihez kezdjek? Végre találok egy renegát lelket, mely illik 
az enyémhez, erre tiltott gyümölcs számomra. Elszomoriít, 
ha arra gondolok, hogy meghalt; és fáj, ha azt mondom 
magamnak, hogy talán életben van. Összetört, akár egy 


gyászolót; legyengített, akár egy kisfiút. 

Tényleg apámat látta az árnyak közt lovagolni? 

A zsigeri fájdalomtól összegörnyedt. 

Nem hiszem, hogy valaha békét lelek, ha nem láthatom 
őt újra. 


LXXIX 


Williamet majd megütötte a guta. A hír, miszerint a 
császárnak az volt a szándéka, hogy lányát a keresztény 
hitre térítse, néhány óráig csillapította ugyan a haragját, de 
csak amíg a tudomására nem jutott, hogy a város tele van 
kézművesekkel, akiket még sok-sok évvel azelőtt hurcoltak 
magukkal fogolyként Magyarországról és Grúziából, és 
akiktől Mar Salah megtagadta a szentséget. 

Eltiltotta őket a felekezettől, amíg bele nem egyeznek, 
hogy új rakeresztelkednek a nesztoriánus egyházban, és 
hogy megtagadják Róma fennhatóságát. Es Mar Salah még 
akkor is csak fizetség fejében végezte volna el a szertartást. 

Ez a Mar Salah még azzal is tovább tetézte az isteni 
törvények  bemocskolását, hogy tatár módra három 
feleséget vett nőül, és úgy aljasította le a lelkét, hogy 
minden este jókora mennyiséget vedelt fekete kumiszból. 

- Ez az ember a papok szégyene! - ordította William 
Josserannak. j 

- Epp ellenkezőleg, William testvér. En azt mondanám, ő 
épp olyan, mint az összes pap, akihez bárhol szerencsém 
volt. 

William bólintott, belátva társa igazát. 

- Mégis vérlázító, hogy pont egy ilyen ember emeli fel a 
hangját ellenem, a pápa követe ellen! 

- Bizonyára fenyegetésnek érez a saját posztjára nézve. 

- A lelkiismeretlenség jele, ha valaki Isten előtt inkább 
magára gondol. Hisz valamennyien Krisztus szolgái 
vagyunk! 


- Muszáj politikusnak maradnunk, William. Ennek a Mar 
Salahnak lehet némi befolyása az udvarnál. Ha meg 
akarunk állapodni a tatárokkal, gondosan meg kell 
válogatnunk a szavainkat, ha róla beszélünk. 

- Azért vagyunk itt, hogy megmutassuk nekik a 
Megváltáshoz vezető igaz utat, nem azért, hogy 
megállapodjunk velük. Ugy beszélsz róluk, mintha egyenlő 
felek lennének. Ezek a tatárok faragatlanok, trágárak és 
büdösek! 

- Ok ugyanezt mondták rólad. 

- Bánom is én, mit gondolnak. Engem csak az igazság 
érdekel! Azt szeretném, ha tüstént velem jönnél, hogy a 
szemébe nézzünk ennek a Mar Salahnak, és emlékeztessük 
őt Istennel szembeni kötelességére. 

Josseran dühödt pillantást vetett rá. Neki aztán ne 
parancsoljon ez az arrogáns egyházfi. Ugyanakkor tolmácsi 
szolgálatait nem tagadhatta meg tőle. 

- Ahogy óhajtod - mondta egy sóhaj kíséretében. 


LXXX 


Az oltáron álló ezüstfeszületen magányos olajlámpa fénye 
tükröződött. William térdre ereszkedett, a miatyánk szavait 
ismételgetve. Josseran habozott, majd követte őt. 

- Mit kerestek ti itt? - kérdezte Mar Salah türkül. 

Josseran felállt. 

- Te vagy Mar Salah? 

- En vagyok. 

- Tudod, kik vagyunk? 

- Ti vagytok a nyugatról jött barbárok. 

- Mi Krisztus hívei vagyunk, akárcsak te magad. 

Hosszú, szögletes arcával és sasorrával Mar Salah inkább 
egy görögre vagy egy levantei zsidóra hasonlított. Még a 
haját is tonzúrának nyírva viselte, mint William. De a fogai 


rosszak voltak, és valami kór támadta meg a fejbőrét, 
amitől durva, vörhenyes foltok éktelenkedtek a koponyáján. 

- Mit akartok? 

- William testvér beszélni akar veled. 

Mar Salah megvetően végigmérte őket. 

- Mondd meg neki, hogy nem látjuk itt szívesen. 

- Ahogy már mondtam, nincs elragadtatva, hogy lát 
minket - mondta Josseran Williamnek. 

- Kérdezd meg tőle, valóban azt mondta-e a császárnak, 
hogy mi nem vagyunk igaz keresztények. 

Josseran visszafordult Mar Salahhoz. 

- Tudja, mit mondtál rólunk a császárnak. , 

- Azt kérdezte, mit gondolok rólatok. En meg 
elmondtam. 

- Mit beszél? - kérdezte William. 

- Magyarázkodik - Josseran megint a nesztoriánusra 
nézett. - William testvér dühös, mert megtagadtad a 
grúzoktól és a magyaroktól a szentséget, míg a te 
egyházadban meg nem keresztelkednek. 

- Kinek képzelitek magatokat, hogy kérdőre vontok 
engem? Kifelé! 

- Es most mit mond? - kiáltotta William. Bárcsak neki is 
olyan nyelvérzéke lenne, amilyennel ez az istentelen lovag 
rendelkezett! 

- Azt mondja, nincs jogod kérdőre vonni őt. 

- Nincs jogom? Amikor ő három különböző feleséggel 
paráználkodik? Amikor ő szégyent hoz az egyházra azzal, 
hogy minden este hullarészegre issza magát, és pénzt kér a 
szerencsétlen lelkektől, akiket a tatárok túszként tartanak 
itt, csak hogy elvégezze a szertartást? 

- Azt mondja, vétkezel a három feleségeddel - közölte 
Josseran Mar Salahhal -, és hogy pénzt lopsz a 
keresztényektől az egyházi szolgáltatásokért cserébe. Erre 
mit hozol fel mentségedül? 

, - Ti nem kérhetitek számon rajtam, hogy mit csinálok itt! 
Es a pápátok sem nyugaton! A császár nem fog 


meghallgatni titeket! Most pedig ki innen! 

Josseran megvonta a vállát. Semmi kedve nem volt két 
fortyogó pap közé állni egy teológiai vitában. 

- Azt mondja, nincs közlendője, és távozzunk. Nem 
hiszem, hogy jóra vezet, hogy itt vagyunk. Inkább tegyünk 
úgy, ahogy kéri. 

- Mondd meg neki, hogy a pokol tüzén fog elégni! Isten 
előtt nem titkolhatja el a tetteit, és előbb-utóbb el fogja 
küldeni hozzá a bosszúálló angyalait. 

Josseran csendben maradt. 

- Fordítsd le neki! 

- Atkozódj csak, ahogy tudsz. Azzal nem teszel jót az 
ügyünknek. 

Azzal kiviharzott a templomból. Még az utcáról is 
hallotta, ahogy odabenn a két pap további sértéseket vág 
egymás fejéhez, mindegyik a maga nyelvén. A 
veszekedésük pont úgy hangzott, mint két kandúr 
lármázása éjszaka egy sikátorban. 


LXXXI 


Másnap a Hűvösség Palotájában jelentek meg. Miao-jen egy 
selyemszőnyegen térdepelve fogadta őket. Mandulavágású 
szemével és bronzbarna bőrével feltűnő jelenség volt. 
Hosszú, szénfekete haját hátrafésülte a  homlokából, 
gyűrűkbe tekerte, és a feje tetején kontyba tűzte. 
Hajtűkkel, elefántcsont fésűkkel, aranymadarakkal és 
ezüstvirágokkal díszítette. A szemöldöke ki volt szedve, és 
egy vékony, de kohllal erélyesen kihúzott ív helyettesítette; 
körmét zúzott  balzsamlevelekből készült  kenőccsel 
rózsaszínre festette. 

Kubiláj legkisebb leánya nagyon különbözött attól, amire 
Josseran számított. Egy erőteljes, talpraesett teremtést 
várt, amilyen Kutulun volt, ám ez a nő a maga modorával 
és — kifinomultságával inkább tűnt egy keresztény 


hercegnőnek. Míg Kutulun a tatárokhoz képest magas volt, 
Miao-jen aprócska; míg Kutulun dölyfös és hirtelen 
természettel rendelkezett, addig Kubiláj lánya lesütötte a 
szemét, és oly törékenynek látszott, akár egy porcelánbaba. 

Az öltözéke is tükrözte az egyéniségét - nem a 
sztyeppére illet, hanem az udvarba. Hosszú, rózsaszín 
selyemruhát viselt, melynek fehér szaténgallérja volt, 
aminek a bal oldalán hosszúkás gombok kandikáltak ki a 
szövethurkokból. A ruha ujját olyan hosszúra szabták, hogy 
a keze nem látszott ki alóla. Derekát széles öv fogta össze 
egy páva alakú jádecsattal, lábán apró szaténpapucsot 
hordott, amelyet aranyhímzés ékesített. Kinézete nem is 
egy hercegnőre, inkább egy gyönyörű gyermekre 
emlékeztetett. 

Eszébe jutott Tekudaj intése: A vérfátyol megléte az 
olyan nő jele, aki keveset töltött lóháton. Ennélfogva jó 
lovas sem lehet, és nagy valószínűséggel teher lesz a férje 


nyakán. 
Azon tűnődött, vajon mit gondolna most erről a tatár 
hercegnőről. 


Letelepedtek az asztal körüli szőnyegekre. Josseran 
körbenézett a szobában. Az ablakokat négyzetrácsos lécezet 
takarta, amit olajos papírral vontak be, a padlót vastag 
arany- és karmazsinszínű brokát szőnyegek borították. A 
falakon havas jelenetek akvarelljei lógtak, így próbáltak 
elérni némi hűvös hatást a forró időben, magyarázta neki 
Szártak. A pavilon is erről kapta a nevét. 

A falakon  kalligráfiatekercsek függtek, ragyogó 
cinóberpiros szépírás fehér alapon. Az alacsony, feketére 
lakkozott asztalon egy ló szobra állt, amit egyetlen darab 
jádekőből faragtak, és egy agátkőből készült váza, melybe 
egy virágos szilvaágat szúrtak. A hercegnő mellett egy 
óriási zöld tücsök figyelt a bambuszketrecében. 

A sarokban három fiatal kínai lány apró hárfaszerű 
hangszeren játszott gyönyörű köntösben. Zenéjük tovaszállt 
a tó felett. 


- Azt mondják, azért hoztak ide titeket, hogy a saját 
vallásotok szellemében neveljetek - szólalt meg Miao-jen. 

- Atyád óhaja volt - felelte Josseran. 

- Ti is ezt óhajtjátok? - kérdezte a lány. 

- En azt szeretném, ha mindenki tudomást szerezne az 
egy igaz Istenről. 

Miao-jen elmosolyodott. Két szolgálólány eléjük rakott 
valamit, amit Fehér Felhő teának hívott. Finom, kék-fehér 
porcelánban szolgálták fel egy lakkozott tálcán. 

Miközben kortyolgatni kezdték a forró italt, a lány vég 
nélküli kérdések sorát tette fel a férfinak. Igen érdeklődő 
volt, és az apjához hasonlóan mindent tudni akart 
Keresztényről - ahogy Frankhont emlegette -, Outremerről, 
az utazásukról, és hogy mi mindent láttak. Mohón itta 
Josseran szavait a Világ  Tetejéről és az Ezer 
Buddhabarlangokról. William egyfolytában a tolmácsolásért 
nyaggatta, de ő tudomást sem vett a kéréséről, vagy 
ellentmondást nem tűrve elhárította. 

Végül William türelmetlen lett. 

- Elég ebből. Ideje, hogy Krisztusról beszéljünk. 

Josseran felsóhajtott. 

- Már most el szeretné kezdeni az oktatásodat. 

- Szóval nem te leszel a tanítóm? 

Josseran a fejét ingatta. 

- En csak egy egyszerű harcos vagyok, és egy nagyon 
szerény uraság. 

- Nem olyan a tekinteted, mint a harcosoké. Szelíd 
szemed van. Az ő szeme viszont nagyon zord egy sámánhoz 
képest. 

- Bárcsak szelídebb lennék, mint amilyen vagyok. 

Miao-jen Williamre mutatott. 

- A társad nem beszéli az emberek nyelvét? 

- En leszek a nyelve és a füle. 

A lány apró, remegő sóhajt hallatott, mintha a szél 
zörgetné a fák leveleit. 

- Mielőtt elkezdjük, volna hozzád egy utolsó kérdésem. 


Van fogalmad róla, hogy apám miért küldött hozzám 
titeket? 

- Azt mondja, többet szeretne tudni a keresztény hitről. 

- A Fénylő Vallás már itt van, Sangtuban. 

- De az nem a vallásunk igaz formája. A szerzetesek, 
akik hirdetik, lázadók. Nem ismerik el a pápa 
fennhatóságát, aki Isten földi küldötte. 

- Es apámat a saját hitetekre akarjátok téríteni? 

- Most meg mi van? - kérdezte William. 

- Várj egy pillanatot - mondta neki Josseran, azt 
remélve, hogy megragadhatja e vissza nem térő alkalmat, 
hogy betekintést nyerjen Kubiláj személyiségébe. 
Visszafordult Miao-jenhez. - Ugy gondolod, játszik velünk? 

- Láttátok a királyi udvarunkat. Vannak benne tangutok, 
ujgurok, mohamedánok, kínaiak és kazahok. Mindenkitől 
elvesz valamit; úgy  gyűjtögeti magának a világ 
bölcsességét, ahogy a mókus raktároz el mindent télire. 
Nem fog tőled megvenni semmit, helyette elveszi az 
erszényedet. 

A saját lányától nem számított ennyire lecsupaszított 
jellemzésre az Uralkodók Uralkodójáról. 

- Ez a szerzetes itt azt hiszi, meg tudjuk győzni őt, hogy 
a miénk az egyetlen és igaz út - mondta Josseran. 

A lány felszegte az állát; a mozdulat sok mindent 
jelenthetett. 

- Te nem így gondolod? 

- En úgy gondolom, hogy nem lenne szabad ilyen nyíltan 
társalognom veled. Nem kellene most már elkezdenünk az 
oktatásodat? 

Josseran figyelmeztette magát, hogy türelmesnek kell 
maradnia, amint azt Williamnek is nemegyszer tanácsolta. 
Lesz még rá alkalom számos másik napon. 

- Szóval mit mond? - kérdezte tőle William. 

- . Semmi jelentőset. Mindenesetre köszönöm a 
türelmedet, William testvér. Készen áll, hogy elkezdje a 
leckéit. 


LXXXII 


William felébredt az éjszaka közepén. Úgy zihált, mintha 
lángok elől menekült volna. Az oldalára fordult, térdét 
felhúzta a mellkasához, olyan kicsire gömbölyödött össze, 
amennyire csak tudott. Ugy érezte, Isten elől bujkál. 

Nem az ő hibája volt. Az egyház óva inti az embert 
démonoktól, akik álmukban látogatják meg a férfiakat és a 
nőket, hogy meggyalázzák őket kiszolgáltatott 
állapotukban. Már számtalanszor küzdött ez ellen a női 
démon ellen, de most új álcában jelent meg: 
mandulavágású szemmel, karcsú testben. 

Kiugrott az ágyból, és levetette szerzetescsuháját. 
Ügyetlenül matatott a sötétben a pálca után, amit aznap 
reggel hasított magának a cseresznyefaágakból. 

Hallotta a selyem suhogását, ahogy a succubus 
kihámozta vállát a karmazsinvörös brokátköntösből. Látta, 
hogy lüktet a vér a nyakában, elefántcsontfehér melle akár 
egy könnycsepp. Ujjaival szénfekete hajába túrt. 

Nem. 

Újra és újra lecsapott, de csak nem tudta elűzni őt. A 
parázna lidérc bűnbánó pózban térdelt a férfi lába előtt. 
Megérezte pézsmaillatát, és elképzelte, ahogy hosszú, 
meleg ujjait a csuhája alá csúsztatja. Oly valóságosnak 
tűnt, hogy már a felhasított hátán csorgó vért sem érezte, 
csak a nő testéből áradó hőt, miközben magához nyúlt, és 
kieresztette a magvát a női démonnak. 

William megáldotta a bort, és a magasba tartotta. 

- Krisztus vére - suttogta, és tekintetét a tömjéntől 
megfeketedett mennyezet boltívére emelte. Az Outremerből 
ide vezető viszontagságos út során fehér miseruhái 


elrongyolódtak és pecsétesek lettek, de attól még mindig az 
anyaszentegyház köntöseinek számítottak, és úgy képzelte, 
oly fénylőn ragyognak, akár a nap sugarai e sötét, pogány 
vidéken. 

Megrendítő pillanat volt ez a magyarokból és grúzokból 
álló titkos gyülekezete számára, akik közül senki nem 
vehetett részt latin szertartáson, mióta  Szübedej 
végigsöpört Európán, és foglyul ejtették őket húsz évvel 
korábban. William a mise erejéig birtokba vette Mar Salah 
templomát. Elhozta magával az evangéliumos könyvét és a 
mise- és zsoltároskönyvet, melyet oly hanyagul dobott félre 
Kubiláj. 

Isten fénye még e sötétségben is felragyog, gondolta. 
Nincs a világnak olyan szeglete, ahol ránk ne találna. Az 
angyala és küldötte leszek. 

Hirtelen kivágódott a templom bejárata, és az 
ajtókeretben ott állt Mar Salah. Mögötte saját fekete ruhás 
papjai sorakoztak. A haragtól eltorzult arccal előrerontott a 
padsorok között. 

- Hogy mered megszentségteleníteni a templomomat? 

William tapodtat se hátrált. Am gondolt egyet, és hogy a 
gyülekezet előtt jámborságát tanúsítsa, térdre omlott, és 
elkezdte énekelni a hiszekegyet. 

Akkor aztán mind rávetették magukat, rúgták-ütötték, 
ahol érték, a számkivetettek pedig bűntudattal, félve 
figyelték a jelenetet. Mar Salah papjai végigvonszolták a 
templomhajón, majd kipenderítették a sárba. A zsoltáros- és 
a misekönyvet is utánahajították a mocsokba. 

A súlyos ajtó becsapódott. 

Néhány rémült városlakó, aki a piacra sietett, 
megbámulta menet közben. William lassan talpra 
kecmergett, és a bordáit fájlalva grimaszba rándult az arca. 
Ha szenvednem kell, mint Krisztusnak, gondolta, azzal csak 
közelebb kerülök a magasztos jutalomhoz. Ocsárolhatnak, 
üthetnek, ahogy búnak, nem fogok meginogni. Isten velem 
van, nem vallok kudarcot. 


LXXXIII 


Az volt a helyi szokás, hogy legalább háromszor fürödnek 
egy héten, és Outremerhez hasonlóan Josseran itt is úgy 
érezte, hogy mind testének, mind szellemének jót tesz e 
szokás megtartása. A szállásán volt egy nagy cserépkádja 
egy kis paddal, amire leülhetett, míg fürdőzött. A 
felfűtéséhez tüzet raktak alatta; azzal a különleges fekete 
kővel táplálták, amit a csinek a hegyekben bányásztak. 
Mikor meggyulladt, órákig nagy hőt adott le, míg szürke 
porrá nem hamvadt. 

Más reggeleken a számára kijelölt szolgálók legalább egy 
kanna és egy tál vizet hoztak neki, hogy megmoshassa a 
kezét és az arcát. 

A szagából ítélve William nem élt ezzel a lehetőséggel. 

Outremerhez hasonlóan Josseran arra is rájött, hogy itt 
is kényelmesebb a helyi divatnak megfelelően öltözködni, 
amikor lehetséges. Kapott is egy széles köpönyeget arany 
selyemből. Az ujja hossza majdnem az ujjai végéig leért, és 
egy főnixmadár művészi képét hímezték a hátuljára. Egy 
széles selyemövvel tudta megkötni, amit egy Bengáliának 
nevezett országból származó szarucsat tartott össze. Egy 
pár fatalpú selyemszandált is adtak neki. 

A buddhista szerzeteseken kívül senki nem járt mezítláb 
és kopaszon. Igy hát ő is elkezdett turbánt hordani, ami a 
nemesek köreiben szokásos fekete selyemből készült. A 
palota borbélyát is magához hívatta, hogy leborotválja az 
arcát. Outremerben a szaracénok férfiatlannak tartották, ha 
az embernek nincs szakálla, de Sangtuban a férfiak zöme 
simára borotvált arccal járt. A tatároknak és a kínaiaknak 
nem nőtt meg hamar a szakálla, amiket pedig látott, azok 
elég ritkásak voltak. 

Csak William tartott ki rendíthetetlenül bűzlő, 
torzonborz, savanyú ábrázata mellett a fekete domonkos 


csuhájában. 

Sangtu, ami a csinek nyelvén a Második Fővárost 
jelentette, Kubiláj nyári rezidenciája volt; fő székhelye, ahol 
a hosszú teleket töltötte, Tatu város volt, az Első Főváros 
még keletebbre. Sangtut még csak nemrég fejezték be, 
építését maga Kubiláj felügyelte, helyét a fengsuj csín elvei 
alapján választották ki, ami a szél és a víz boldog 
találkozását jelentette. 

A párhuzamos utcák hálószerkezetét matematikai 
pontossággal jelölték ki, ezért az északi fal közelében 
elterülő palotában, a magasban fekvő szoba ablakából 
egészen a déli kapuig ellátott a város főútvonala mentén. 

- A csinek azt állítják, hogy a mennyország kerek, a Föld 
pedig négyzet alapú, ezért tervezték így Kubiláj mérnökei - 
magyarázta neki Szártak. 

- Es mire véljem a szemöldökfákra festett írásjeleket? 
Minden házon látok belőlük. 

- Ez a törvény. Kínában minden polgárnak kötelező 
kiírnia a saját nevét, és a családtagjaiét, valamint a 
szolgákét is. Még az állatai számát is. Igy Kubiláj pontosan 
tudja, hányan élnek a királyságában. 

Josserant bámulatba ejtette a rend, amit a birodalmának 
előírt. Ezek a megszorítások még Kubiláj életére is 
vonatkoztak. 

Tatár szokás szerint négy orduval, azaz háztartással 
rendelkezhetett, minden feleségétől eggyel, akik tatárok 
voltak, akárcsak ő. De egy elég terjedelmes háremet is 
tartott a személyes használatára. 

-  Kétévente meghatalmazott bírákat küldenek egy 
expedícióra, hogy új szüzekkel töltsék fel a háremet - 
mondta  Szártak. - Múlt nyáron engem ért a 
megtiszteltetés, hogy a kíséretet biztosítsam. Számtalan 
faluba ellátogattunk, ahol a legszebb fiatal lányaikat 
állították ki, hogy a bírák megszemlélhessék őket. A 
kiválasztottakat visszahoztuk magunkkal, hogy felbecsüljék 
őket. 


- Felbecsüljék? Ki becsüli fel őket? 

- Sajnos nem én - felelte Szártak vigyorogva. - A hárem 
idősebb női. Ez a feladatuk, ha visszavonulnak az éjszakai 
kötelezettségektől. Együtt alszanak az új lányokkal, 
gondoskodnak róla, hogy a leheletük és a testük illata finom 
legyen, és hogy ne horkoljanak. 

- Es ha nem felelnek meg? , 

- Bárcsak nekem adnák azokat! En azt se bánnám, ha 
ezek a lányok, akikkel találkoztam, úgy horkolnának, mint 
az öszvérek! De nem, helyette szakácsként, szabó- vagy 
varrónőként alkalmazzák őket. 

— És akiket kiválasztanak a császárnak? 

- Ők különleges kiképzést kapnak, mielőtt a Menny 
Fiának szolgálatára lehetnének. Ha felkészültek, három 
napon keresztül éjszakánként ötöt fogad közülük a 
hálószobájában. Szeretnénk mi mindannyian úgy élni, mint 
a kánok kánja! De barbár, elég sápadtnak tűnsz. 

- Öt nőt egy éjszaka? 

- Nektek nincsenek háremeitek Keresztényben? 

- Csak a mohamedánoktól hallottam róla. Frankhonban 
egy férfinak csak egy felesége lehet. 

- Még a királynak is? Egy asszonya egész életében? 

- Hát, ha a férfi hajlamos ilyesmire, akkor mások 
feleségével is hálhat, vagy a háztartása szolgálóival. 

- Nem szokott ebből sok gondotok adódni? Nem jobb a mi 
módszerünk? 

- Talán. Bár William testvér nem értene egyet. 

- A sámánod - jegyezte meg Szártak a homlokára 
koppintva az ujjával - jó példája annak, mi lesz egy férfiból, 
ha nem jut elég nőhöz. 


- 
Josseran mindennap valami újabb csodát fedezett fel. A 


Kubiláj / udvarában felszolgált étel semmihez nem 
hasonlított, amit azelőtt kóstolt, és merőben más volt, mint 


az a tejre és pörkölt ürüre épülő, monoton étrend, melyhez 
a sztyeppéi utazásuk alatt szokott hozzá. Rizsborban 
áztatott, illatos kagyló- és rákféléket kóstolhatott meg, 
lótuszmaglevest, szilvával főtt halakat és barackkal főtt 
libát. De evett medvemancsot, sült baglyot, egy párduc sült 
mellét, lótuszgyökereket, párolt bambuszbimbót és egyszer 
kutyából főzött pörköltet is. Ezen ételek előkészítése 
körülményesebb volt bárminél, amit azelőtt kóstolt. Csirke 
főzéséhez például csak egyfajta eperfát használtak, mert 
azt állították, hogy zsengébbé teszi a húst. Hasonlóképp 
csak akáciafán sütötték a malacot, és kizárólag fenyőn 
főzték a teát. 

Josseran . mindennap gyakorolta az elefántcsont 
pálcikákkal való étkezést, és egy idő után meglehetősen 
jártas lett a használatában. A sztyeppei tatárok étkezéseire 
jellemző mohó zabálás után a Szártak és a többi udvaronc 
társaságában elköltött vacsorákat a higgadt kifinomultság 
jellemezte. 

De ami a legjobban megdöbbentette, azok a könyveik 
voltak. A keresztény világban William Bibliája ritka és 
értékes darabnak számított; de Sangtuban mindenki 
birtokában volt legalább egy évkönyv és a Pao egy kiadása, 
amit a bálványimádók használtak, hogy felsorolják benne 
életük összes cselekedetének erényeit és vétkeit. Nem 
kézzel másolták őket, mint a keresztény világban, hanem 
nagy mennyiségben állították elő a falemezek segítségével, 
amelyek a kalligráfiájukat a papírra másolták. 

Szártak elvitte egy nagy üzletbe, hogy láthassa, hogyan 
készülnek. Az egyik helyiségben egy írnok vékony 
olajpapírra másolta a könyvet, egy másikban pedig ezeket 
az íveket almafából készült táblákra ragasztották. Egy 
harmadikban egy mesterember egy speciális eszközzel 
minden vonást átmásolt, mintegy domborművé metszve az 
írásjeleket. 

- Azután ezt a tömböt tintába mártják, majd rányomják 
az oldalra - magyarázta Szártak. - Ezzel a módszerrel 


minden oldalt, minden könyvet le tudunk másolni annyi 
példányban, amennyire csak szükségünk van. 

Szártak mutatott neki egy példányt a Tao-te-king című 
könyvből. 

- Ez egy mágikus könyv - mondta. - Megjósolja a 
háborúkat és az időjárást egyaránt. Nekem is megvan. 

- Hiszel is a mágiában? 

Megmutatta Josserannak a nyakában hordott amulettet. 

- Nagyon drága volt. Minden veszélytől megóv. Ennek 
köszönhetően hosszú és boldog életet fogok élni. 

- Nem hiszek a varázslatban - közölte Josseran. 

Szártak felnevetett, és megrántotta a Josseran nyakában 
lógó feszületet. 

- Akkor ez micsoda? 

A legtöbb csin egy régi bölcs, Kung Fu-ce követője volt. 
Szártak konfuciánusoknak nevezte őket. 

- Ez az az isten, akit mindenhol látok, akinek a lábához 
füstölőket és virágáldozatot raknak? , 

- Igen, az Kung Fu-ce, de ő nem igazán volt isten. O csak 
egy ember volt, aki megértette az isteneket és az élet 
lényegét. ; 

- Mint a mi Ur Jézusunk. 

- Igen, Mar Salah is ezt mondja. Csak ő azt állítja, hogy 
az ő Jézusa okosabb volt, és jobb volt a mágiája. De még 
szép, hogy ezt állítja, nem igaz? 

- Akkor hát milyen istenben hisznek ezek a 
konfuciánusok? - kérdezte tőle Josseran. 

- Sok van nekik, még én sem emlékszem az összesre. A 
tűzhely istene, a pénz istene. Még a saját őseiknek is 
füstölőt gyújtanak, mert tartanak tőlük. De azt az istent, 
akit a legjobban imádnak, úgy hívják, hogy Szabályok! 
Mindenre van valami szabályuk. Egy Öt Erény nevű 
törvénykönyvet követnek, és azt mondják, hogy az az ő 
kalauzuk, hogy jó életet éljenek. 

- Akárcsak a mi tízparancsolatunk - vetette közbe 
Josseran hangosan gondolkodva. 


- Én még nem hallottam erről a tízparancsolatról, de ha 
az a lényege, hogy mondasz valamit, és teljesen mást 
teszel, akkor igen, pont olyan. Ezek a csinek nagyon jól 
számolnak, és jó szervezők, de én egyiknek se fordítanék 
hátat. A mi szemünkben egy erényük van: azt teszik, amit 
mondunk nekik. Különben is, mire mennek az isteneikkel 
meg az Öt Erényükkel? Itt mi vagyunk az urak, nem ők, 
szóval ez sokat elárul arról, hogy mi haszna a vallásuknak. 


-k 


A nesztoriánusok kezétől elszenvedett veréstől William arca 
annyira feldagadt és tele lett zúzódással, hogy az egyik 
beteg koldusra hasonlított, akit Josseran az utcán látott. De 
sem a lelkesedését nem lankasztotta, sem az eltökéltségét 
nem gyengítette. Mindennap órákat töltött a város 
szegénynegyedében, az érseki templom előtt, az isteni 
közbenjárásért fohászkodva fennhangon, amivel kíváncsi 
csinek tömegét csődítette maga köré, akik érdeklődve 
bámulták a fura kinézetű és büdös idegent, ahogy a sárban 
térdepelt. 

Josseran megpróbálta meggyőzni, hogy hagyja abba, de 
Williamet nem lehetett eltántorítani. Azt mondta, az Ur 
majd csodát tesz, és visszatereli a nesztoriánusokat Isten 
igaz egyházába. 

Es igaza lett, mert nem sokkal később összezavarta 
Josserant, és megkapta a maga csodáját, ahogy állította. 


LXXXIV 


Mindennap több órát töltöttek el Miao-jennel a sárgára 
csempézett pavilonban. Jó tanítványnak bizonyult, és 
nemsokára kívülről fújta a miatyánkot és a tízparancsolatot. 
William azt is megtanította neki, hogy a pápa Isten földi 
küldötte, és hogy megváltást egyedül az 


anyaszentegyházon keresztül nyerheti el. William türelmes 
tanító volt, de nem tűrte a kérdéseket. Egyre-másra 
emlékeztette a lányt, hogy a lelke halhatatlansága forog 
kockán. 

Egyszer megengedte neki, hogy átlapozza a misekönyvét. 
Rámutatott az egyik alakra, és megkérdezte, ki az. 

- Az Mária, Isten anyja - mondta neki Josseran. 

- Mar Salah azt állítja, Isten nem lehet ember, ezért nem 
lehet egy nő Isten anyja. 

- Mar Salah egy eretnek! - köpte William, miután 
Josseran lefordította neki a lány szavait. - Mondd meg neki, 
hogy nem szabad meghallgatnia Mar Salah káros tanításait, 
vagy megkérdőjeleznie a hit misztériumait. 

Miao-jen látszólag megfogadta a tanácsot. A fény felé 
döntötte a könyvet, hogy jobban megvizsgálhassa az oldalt. 

- Nagyon hasonlít Kuan-jinre. A csinek között őt a 
Könyörület Istennőjeként ismerik. 

William felbőszült. 

- Kérlek, mondd meg neki, hogy nem hasonlíthatja a 
Szent Szüzet a pogány bálványaihoz. Ez istenkáromlásnak 
számít. 

Miao-jen szelíden fogadta a dorgálást, és soha többé nem 
tett megjegyzéseket a leckéivel kapcsolatban, ellenben 
teljes odaadással tanulta őket. De nyilvánvaló lelkesedése 
ellenére Josseran érezte rajta, hogy számára az egész nem 
több szellemi feladatnál. Szívében ugyanúgy tatár maradt. 

Egy kis idő múltán William is érezte a makacsságát, és 
már nem elégedett meg annyival, hogy a katolikus vallás 
keretei közt terelgesse a lányt. Valamiféle jelet keresett, 
ami megmutatja, hogy a leckéi gyümölcsözőek. 

- Mondd meg neki - szólt Josserannak egyik nap, miután 
elmesélte a lánynak Jézus feltámadásának a történetét -, 
mondd meg neki, hogy az istenfélő ember nem használ 
parfümöt, és nem mázolja össze az arcát festékkel. 

Josseran oly tapintatosan fordította le a kérést, ahogy 
csak tudta. 


- Ő viszont azt mondja, hogy ezt egyrészt kínai 
hölgyként, másrészt a császár lányaként is elvárják tőle - 
tolmácsolta Josseran. 

- Ugy néz ki, és úgy bűzlik, mint egy szajha. 

- Azt akarod, hogy ezt is lefordítsam? 

- Természetesen nem. 

- Akkor mit szeretnél, mit mondjak neki? 

- . Mondd azt neki, hogy imádkozzon Istenhez 
útmutatásért. Egy nőnek mindenben muszáj erényesnek 
maradnia, és a festék meg az illatosító az ördög eszköze. 

- Mit mond? - érdeklődött Miao-jen. , 

- Dicsérte a szépségedet - felelte Josseran. - Ugy 
gondolja, a testápolóid és illatosítóid nélkül is a legszebb nő 
lennél Sangtuban. 

Miao-jen elmosolyodott, meghajtotta a fejét, és 
megköszönte Josserannak a kedves szavakat. 

A férfi odafordult Williamhez. 

- Azt mondja, megfontolja. 

Voltak napok, amikor William leckéi után Josseran még 
ott maradt a lánnyal a pavilonban. Abban reménykedett, 
hogy többet megtudhat tőle Kubilájról és hatalmas 
birodalmáról. Ugyanakkor a különös teremtmény is 
elbűvölte, bár nem úgy, ahogy Kutulun vonzotta. 
Egyszerűen csak kíváncsi volt rá, miképp lehetséges, hogy a 
császár lánya csapdába esett ebben az aranypalotában, míg 
Kutulun egy ló nyergében élte világát. Hát nem mindketten 
tatár kánok lányai voltak? ; 

Erezte, hogy a lány is élvezi a társaságát. Orákig 
beszélgettek a szolgálók által feltálalt illatos teák fölött; 
Frankhont illetően csillapíthatatlan volt a kíváncsisága. 

- Te egy kán vagy Keresztényben? - kérdezte a férfitól. 

- Igen, azt hiszem, kán vagyok. De nem egy oly 
hatalmas kán, mint atyád, Kubiláj. En csak néhány ember 
ura vagyok. 

- Hány feleséged van? 

- Nincs feleségem. 


- Nincsen? Hogy lehet ez? Egy férfi nem élhet feleség 
nélkül. Nem természetes. 

- Egy időre elköteleztem magam, hogy szerzetesként 
fogok élni. 

- Hogy lehet egy kánból szerzetes? Nem értem. Az 
ember vagy valami, vagy semmi. Honnan tudod, mi vagy 
valójában, ha olyan sok minden vagy? 

Egyik nap együtt üldögéltek, és figyelték, ahogy az egyik 
szolgálólány az aranyhalakat eteti, amikor Miao-jen a vízen 
túl egy szarvasra mutatott, ami a fűzfák alatt állt. 

- Ti szoktatok vadászni a barbár földeken? - tudakolta. 

- Bizony. Táplálékért is vadászunk, és kedvtelésből is. 

A lány keserűen elmosolyodott. 

- Néha én is úgy szeretnék. 

- Akkor miért nem teszed? 

- A csin asszonyok nem viselkedhetnek úgy, ahogy a 
tatárok. 

- De te nem csin vagy. Te tatár vagy. 

Megrázta a fejét. 

- Nem, én csin vagyok, mert apámnak ez az óhaja. Apám 
kinézet és modor tekintetében már teljesen csin. Nem láttad 
a saját szemeddel? 

- Bevallom, nem mindig tudom mire vélni, amiket itt 
látok. 

- Akkor hadd mondjak neked valamit: a bátyám, Csen- 
csin lesz a következő császár és a tatárok kagánja. Te ezt 
nem találod különösnek? Dédapám, Dzsingisz kán ennyi 
idősen már a saját tumánjának az élén lovagolt, és leigázta 
a fél  sztyeppét.  Csen-csin a napjait konfuciánus 
kurtizánokkal összezárva tölti, ahol a kínai szokásokkal és 
etikettel ismerkedik, Az ódák könyvét és Kung Fu-ce 
válogatott írásait olvassa, és kínai történelmet tanul. 
Ahelyett, hogy a ló szaga áradna belőle, aloéillata van, és a 
füstölőktől szantálfaszaga. Hódítás helyett kalligráfiát tanul. 

- Kubiláj annak érdekében teszi ezt, hogy megnyerje 
magának a népet. 


- Nem. Apám azért teszi ezt, mert meddő a lelke. Ő 
mindenki számára mindent akar jelenteni. Még azoktól is 
elvárná, hogy gyengéden gondoljanak rá, akiket leigázott. 

A férfit megdöbbentette, hogy a saját lánya ilyen brutális 
véleménnyel van a császárról. 

- Ha ez a célja, akkor nekem nagyon úgy tűnik, hogy 
sikerrel véghezvitte - motyogta. 

- Csak úgy ,tűnik". A csinek kedélyesen mosolyognak 
ránk, hajlonganak előttünk, megtöltik az udvarunkat, és azt 
színlelik, hogy szeretnek minket. De egymás közt barbárnak 
tartanak bennünket, és kigúnyolják apámat, mert képtelen 
a nyelvükön beszélni. A színházaikban csúfot űznek 
belőlünk. A színészeik velünk nevettetik a közönséget, a 
bábjátékosaik parodizálnak bennünket. Kinevetik, hogy 
annyira hozzájuk akarunk hasonlítani. Csak még inkább 
lenéznek érte. Az igazság az, hogy mi megszállók vagyunk, 
ők pedig gyűlölnek minket. De miért is tennének másként? 

Az elmondottak sokkolták Josserant. Ezek szerint a 
Menny Fia mégsem volt oly mindenható, ahogy a 
külsőségekből hitte. A szülőföldjén polgárháborúval nézett 
szembe, a birodalomban pedig lázadással. 

- De Szártak azt mondta, Kubilájnak rengeteg kínai 
katonája van. 

- Bölcsen használja őket. A besorozottakat olyan 
messzire vezényli a saját otthonuktól, hogy legalább 
annyira idegennek érezzék magukat, mint tatár tisztjeik. 
Saját testőrsége van, a készig, és maga választja ki az 
ezredeit a saját klánjából, melyeket birodalomszerte 
készültségben tart, hogy leverjenek bármilyen lázadást. 
Ledöntötték az összes kínai városállam falait, de még a 
köveket is felszedette az utcákról, nehogy akadályt 
építsenek belőle tatár pónijainknak, ha esetleg meg kell 
támadnunk őket. Erted? Nem nyíltan gyűlölik őt, mert azt 
nem merik. Ez a valóság. - Rájött, hogy túl sokat mondott, 
és lesütötte a szemét. - Túl kendőzetlenül beszélek veled. 
Jó kém vagy. 


Csend lett, csak egy szökőkút neszezése és egy bambusz 
ropogása hallatszott. 

- Az is a politika része, hogy én itt lakom, ebben a 
gyönyörű parkban, ahol csak a madarak és a hosszúéltű 
halak nyújtanak társaságot, mert apám azt szeretné, hogy 
egy kínai hercegnő legyek. De ez nemcsak politika. O 
őszintén szereti ezeket a csineket, akiket leigázott. Hát nem 
furcsa ez egy ilyen embertől? 

A férfi bólintott. 

- Ahogy mondod. 

- Furcsa és szerencsétlen. Mert én arra vágyom, hogy 
nyargalhassak és nyilazhassak, ahogy egy tatárhoz illik. 
Ennek ellenére itt kell üldögélnem a füzek között, ahol 
semmi mással nem tudom elütni az órákat, csak azzal, hogy 
tűket szúrkálok a hajamba. Az apánk életet ad nekünk, 
aztán pedig elviselhetetlen teherré lesz. Nem igaz, barbár? 

- Igy igaz - felelte Josseran azon tűnődve, hogy ő maga 
valaha képes lesz-e letenni a saját terhét. 

- Merre jártál? - vonta kérdőre William, amikor Josseran 
visszaért a palotába késő délután. 

- Miao-jen hercegnővel beszélgettem. 

- Túl sok időt töltesz a társaságában. Nem érdemes rá. 

- Sokat tanulok tőle a császárról és a népéről. 

- Kívánod őt. Látom a szemedben. 

Josseran megsértődött a vád hallatán, mert nem volt 
igaz. 

- O egy hercegnő, és a császár leánya. 

- Es ez mióta riaszt el téged, ha a saját elemi 
ösztöneidről van szó? A szaga, a rafinált arcjátéka, a 
selyemköpenyei! Mind-mind az ördög eszköze. Orákat 
pazarlók el azzal, hogy megmutassam neki az erény és 
Isten útját, te meg dugába döntöd az összes munkámat! 

Josseran felsóhajtott. 


- Nem tudom, mit vársz még tőlem. 

- Nem várok tőled semmit. Isten várja tőled, hogy segíts 
nekem Krisztus szeretetére tanítani ezeket a népeket. 

- Nem megtettem eddig mindent, ami tőlem telt? 

William megrázta a fejét. 

- Nem tudom - mondta. - Csak Isten tudja. 


-6 


Kubiláj az Édes Virágok Pavilonjában várt a lányra. Zöld 
selyembrokát ruhát viselt, tekintetében éber elégedetlenség 
ült. 

A pavilon minden oldala a kertekre nyílt. Az urnákban 
rózsaszín virágú banán és fahéj virított; a csempézett 
udvarra művészi rendbe állított szélmalmokat telepítettek, 
hogy a lapátjaik a virágok illatát a csarnokokba terelje. Az 
ereszek fölé magasodó fákon szinte süketítő volt a 
madárcsicsergés. A pavilon északi végében egy oltár állt. 
Sztyeppéi fű volt rajta, és a tatár szülőföldről származó 
föld: okkerszínű sár, sárga homok, fekete és fehér kavicsok 
a Góbiból. Bár látszólag tatár szentély volt, a Föld Oltára 
konfuciánus találmány volt. Vörös brokátlepellel takarták le, 
a szövetre csin aranybetűkkel áldásokat írtak. 

Megannyi következetlenség. 

A lány négykézláb közelített. Végül összerakta a két 
kezét, és háromszor meghajtotta a fejét a márványpadló 
irányába, mielőtt tekintetét apja selyemfényű szemére 
emelte. A trón alatti emelvényről konfuciánus és tangut 
tanácsadói komor ábrázattal bámultak le rá. 

- Szóval, Miao-jen. Jól haladsz a tanulmányaiddal? 

- IDarkodom, uram. 

- Mi a véleményed a tanítóidról? 

- Oszinték, uram - válaszolta körültekintően, azon 
mélázva, vajon mit akarhat megtudni az apja. 

- Es mit gondoljunk erről a vallásról, amit magukkal 
hoztak? 


- Úgy van, ahogy mondtad, atyám. Nagyon hasonlít Mar 
Salah Fénylő Vallására, azzal a különbséggel, hogy ők 
nagyon nagyra tartják azt az embert, akit pápának hívnak. 
Sok vétséget látnak férfi és nő egyesülésében, és abban is 
hisznek, hogy aki meggyónja a bűneit a sámánjuknak, az 
azonnali megbocsátást kap az istenüktől. 

- Vétséget látnak férfi és nő egyesülésében? - ismételte 
meg Kubiláj, és kétséget kizáróan saját terjedelmes háreme 
derengett fel előtte. 

- Igen, uram. 

Felmordult, nem volt elragadtatva e filozófiától. 

- Azt mondják, a barbár földeken mindenki fejet hajt az 
előtt a pápa előtt. 

- Ugy tűnik, ő lehet az ő nagykánjuk, és olyan 
hatalommal bír, hogy királyokat teremthet közöttük, pedig ő 
maga nem használ se kardot, se íjat, ha hihetünk a 
szóbeszédnek. Nagyon úgy tűnik, hogy ő egy olyan sámán, 
aki nagyobb hatalomra tett szert még a legnagyobb 
harcosaiknál is. 

- Ez majdnem velünk is megtörtént egyszer - jegyezte 
meg a férfi. A lány sejtette, mire gondol. Nem vágyott olyan 

- Van mágiájuk? 

- Nem láttam, hogy varázsolnának, uram. Imákat 
tanítottak nekem, azt szeretnék, ha azokat ismételgetném, 
és arról a Jézusról meséltek, aki oly kedves számukra, 
akárcsak Mar Salahnak és a híveinek. 

- Neked tetszik ez a vallás? 

Fagsz-pa láma szemébe nézett. 

- Nem hiszem, hogy oly fenséges, mint a tangutoké, 
uram, s nem is oly erős. , 

Fagsz-pa szemmel láthatóan megkönnyebbült. Ugy tűnt, 
az apjának is tetszik a válasz. 

- Mi a helyzet a harcossal? Róla mit gondolsz? 

- Becsületes embernek tűnik, uram. Mindazonáltal nem 
igazán értem meg őt; azt állítja, elutazott egy távoli 


vidékre, hogy azokkal a szaracénokkal harcoljon, ahogy ő 
hívja őket, viszont semmi haszna belőle: se zsákmány, se 
asszonyok. Azt mondja, a mennyország kiérdemléséért 
teszi. Ugyanakkor úgy tűnik, félnek előjönni az erődeikből, 
mert tartanak ezektől a  szaracénoktól, akiknek az 
elpusztítására felesküdtek. 

Kubiláj megint morogni kezdett, mert a lánya ugyanúgy 
ítélte meg a dolgot, ahogyan ő. 

- Nem hiszem, hogy erős szövetségesek lennének. Még 
Mar Salah is ellenük papol, pedig ő ugyanazt a Jézust 
imádja, mint ők. Az érsek azt állítja, annak a sokat 
emlegetett pápának a törvényes alattvalóivá akarnak tenni 
mindannyiunkat. 

- En csak annyit tudok, hogy Jossz-rán kedvesen bánik 
velem, és lelkiismeretesnek tűnik - vetette közbe Miao-jen, 
mert vonzódott ehhez a barbár óriáshoz, és nem akarta, 
hogy bántódása essék. 

- Es a sámánja? 

- Róla nem mondhatok egyebet - válaszolta -, mint hogy 
iszonyúan büdös. 

- Megdicsérlek a jelentésedért, lányom. Légy szorgalmas. 
Ha mondanak valamit, amiről úgy gondolod, hogy tudnom 
kell, személyesen add át nekem. 

Elbocsátották. . Apró lábán hátrafelé  csoszogva 
bizonytalan léptekkel elhagyta a helyiséget. 

William arra ébredt, hogy hangosan dörömbölnek az 
ajtaján. A folyosón az érsek egyik fekete köpenyes papja 
állt kifulladva, a császári készig két embere mellette. 
Erthetetlenül fecsegett pogány nyelvén. 

Az egyik őr elment Josseranért, hogy odahívja a 
szobájából. Végül megjelent a torzonborz templomos. Még 
szinte aludt, csak magára kanyarított egy selyemköntöst. 


Meghallgatta a pap mondandóját, majd elmagyarázta 
Williamnek, hogy a férfit Mar Salah küldte. Sangtu érseke 
azonnal találkozni kívánt vele. 

Haldokolt. 

A katonák lángoló fáklyával mentek előre, ők pedig 
követték őket Sangtu sötétbe borult utcáin. A palotafal 
közelében egy nagy házhoz érkeztek. Magas falak vették 
körül, amit mázas kerámiacsempe fedett a hagyományos 
hasított bambuszmintával. A fedett kapubejáróban kitárult a 
vasalt ajtó, és a pap nyomába szegődtek a fűzfákkal, 
fenyőkkel és az aranypontyos halastavakkal övezett 
járdalapokon. Egy — lakkozott oszlopokkal határolt 
kerengőhöz érkeztek. Néhány szolgáló jajgatva állt egy ajtó 
előtt, a folyosó végén. 

Ahogy beléptek a főépületbe, Josseran elámult a bútorzat 
gazdagságán: egy  szantálfából és  achátból készült 
feszületet látott; gyöngyökkel berakott kámforfa ládát; vert 
arany és drága kék-fehér  porcelánvázákat; vastag 
brokátszőnyegeket; jáde- és ezüstdíszeket. Mar Salah olyan 
fényűzés közepette élt, amely még egy püspöknek sem vált 
volna szégyenére, figyelte meg Josseran. 

Papok! Ugyanolyanok szerte a világon. 

A hálószobát is pazarul díszítették  selyem- és 
hermelinszőnyegekkel. A sarokban egy száraz virágokkal 
teli bronzurna állt. Mar Salah a festett drapéria mögötti 
ágyon feküdt. Josserant megdöbbentette a látvány. 
Holtsápadt volt, szeme körül szilvaszínű zúzódások 
éktelenkedtek. A hús elfogyott róla. Vért köhögött; szája 
szegletében rózsaszín hab gyöngyözött. 

Három felesége buzgólkodva gyűlt az ágy köré. 

Josseran ismerte a halál szagát; számtalanszor 
találkozott vele azelőtt. De az asszonyok jajgatását 
idegesítőnek érezte, ezért a katonákkal kivezettette őket a 
szobából. 

Williamre nézett; eszébe jutott, hogy az elmúlt hetekben 
a szerzetes egyfolytában Mar Salah temploma előtt időzött, 


az Úristen bosszúját próbálva megidézni. Megremegett, 
érezte, hogy a tarkóján feláll a szőr. Az nem lehet. 

Mar Salah felemelte a fejét a párnáról, és karmos ujjával 
közelebb hívta Josserant. Amikor megszólalt, hangja nem 
volt több suttogásnál. 

- Azt kérdezi, mit tettél vele - fordult Josseran 
Williamhez. 

William vékony csíikká szorított ajka megvetést tükrözött. 

- Mondd meg neki, hogy semmit sem tettem. Isten 
ítéletét érzi magán, nem az enyémet. 

- Ugy gondolja, megbabonáztad. 

William hátravetette a fekete csuklyát, és a vállára 
kanyarította a bíbor stólát, amit a palotából hozott magával. 
Másik kezében a Bibliát szorongatta. 

- Mondd meg neki, meghallgatom a gyónását, ha akarja. 
Különben a pokol tüzén fog égni. 

Mar Salah a fejét ingatta. 


- Azt mondja, nem hisz a gyónásban - tolmácsolta 
Josseran. - Azt állítja, nem is említik az evangéliumok 
szútráiban. 


- Mondd meg neki, hogy örökre a pokolra jut, ha nem 
gyón meg nekem most mindent. 

Mar Salah legyőződnek tűnt, és nagyon félt. Josseran 
lefordította neki, mit mondott William. 

- Meg van rémülve, és azt mondja, megteszi. De neked 
kell vezetned őt. 

- Rendben van - felelte William. - De csak azzal a 
feltétellel teszem meg, hogy mielőtt meghal, idehívja az 
összes papját a szobába, és elismeri előttük a pápát az 
összes keresztény atyjának az egész világon, és 
beleegyezik, hogy az egyháza vezetését a római főpap 
fennhatósága alá helyezi. 

Josseran nem hitt a fülének. 

- Képes vagy megzsarolni egy haldoklót? 

- Isten szándéka szerint egyesíteni áldott egyházunkat 
zsarolásnak számít? Közöld vele, amit mondtam. 


Josseran hezitált, majd a haldokló pap fölé hajolt. 

- Mar Salah, William testvér azt mondja, mielőtt 
megadhatná neked a feloldozást, az egyházadat át kell 
engedned áldott római pápánk kezébe. 

— ...soha. 

- Ragaszkodik hozzá. 

- Nem - károgta Mar Salah. 

Josseran odafordult Williamhez, és megrázta a fejét. A 
feloldozás nélküli halál lehetőségétől minden keresztény 
rettegett. Eszébe jutottak saját bűnei, és újból 
elgondolkodott, vajon az utolsó pillanatban meginogna-e 
azon szándéka, hogy ugyanilyen sorsra kárhoztassa magát. 

- Hát nincs benned szánalom? - kérdezte Williamtől. 

- Bűnösök iránt nincs. 

- Akkor sem teszi meg. 

- Emlékeztesd újra a pokol kínjaira. A meztelen húsába 
égető forró billog véget nem érő gyötrelmére, az újra és 
újra a gyomrába döfő villára, a vasalt végű korbácsra. 
Mondd el neki. 

Josseran megrázta a fejét. 

- Nem. 

- Te ebben nem dacolhatsz velem! A kínai szentegyház 
jövője forog kockán! 

- Nem fogok egy haldoklót kínozni. Ahogy azt már épp 
elég nyilvánvalóvá tetted, az az ördög dolga, és én nem 
kérek belőle. - Azzal fogta magát, és William felháborodott 
tiltakozása közepette kisétált a helyiségből. 

Egy órával hajnal előtt, épp amikor odalenn az utcán 
felhangzott az alamizsnás tálkát zörgető szerzetesek 
hangja, Mar Salah kilehelte a lelkét, és meglátogatta az 
ördögöt és tortúráinak kifogyhatatlan tárházát. 

A készig katonái őrt álltak, míg a császár elsétált a víz 


széléig. Vállát párducprém takarta a hajnali hideg ellen. 
Fagsz-pa láma vele tartott. A tó fölött köd lebegett. A 
távolban a sötét, fák nélküli, fekete hegyek úgy hajoltak 
egymásra, akár az ágyra terített selyem fodrai. 

Josseran jelent meg Szártak és egy lovas katonája 
kíséretében. Letérdelt, meghajtotta a fejét, és várta, mit 
óhajt a császár. 

- Sangtu érseke halott - közölte Kubiláj. 

- Attól tartok, nagyuram - felelte Josseran. 

- A társad átkot szórt a fejére. 

- Ugy hiszem, ez egyedül Isten döntése volt. — 

- Akkor valóban nagyon erős az istenetek. Ugy tűnik, 
erősebb, mint Mar Salahé. 

Tehát ők is azt hitték, hogy boszorkányság vetett véget a 
nesztoriánus püspök életének. Valószínűleg meggyőzték 
Kubilájt, . hogy William valamiféle — ördöngösséghez 
folyamodott, miután az érsek szembeszállt vele. 

- Hajlamos vagyok azt hinni, hogy több van a 
vallásotokban, mint azt elsőre gondoltam - mondta Kubiláj. 
- Az összes tanácsadóm azt állítja, hogy az ő hitük a 
legjobb és legigazabb. Erre most itt van egy újabb vallás, 
ami erősebb, mint Mar Salahé. Most hogy döntsék? 

Josseran tudta, hogy ez olyan lehetőség, amiről William 
csak álmodott. Nem kell milliókat megtéríteniük, csak 
egyetlen embert, ha az az ember maga Kubiláj. Ha William 
meg tudja győzni a kagánt, hogy térjen át a keresztény 
hitre, és terjessze ki az új vallását az egész birodalmára, 
ahogy az összes keresztény királynak kötelessége, akkor az 
egész világ Rómáé lenne. Outremerben a szaracénok 
csapdába esnének maguk és a tatárok között, és 
visszafoglalhatnák a  Szentföldet. Jeruzsálem újra 
keresztény kézre kerülne. 

- Szerveztem egy vitát - jelentette ki Kubiláj. 

- Egy vitát, nagyuram? 

- Magam fogom eldönteni, melyik vallás a legjobb. Mondd 
meg a szent emberednek, hogy jelenjen meg a Kihallgatás 


Csarnokában a hetedik órában. Ott majd találkozik a 
királyságom többi nagy sámánjával, és vitába szállhat velük 
a hitük természetéről. Es akkor egyszer és mindenkorra 
eldöntőm, melyik isten a legigazabb. 

- Megtisztelsz bennünket, uram - mondta Josseran, 
megdöbbenve a drámai javaslattól. 

Josseran még egyszer meghajolt, próbálva kerülni Fagsz- 
pa láma dühös tekintetét. Szártak visszakísérte a hajlékára. 
Vita! Még csak az hiányozna William testvér stílusával. 
Most, hogy annyi minden forgott kockán, csak reménykedni 
tudott benne, hogy belé tudja fojtani a szót, mielőtt lyukat 
beszél a hasukba. 

A császár nyári palotája épp a vadászparkja falain túl állt. 
Valójában egy jurta volt, melyet tatár stílusban építettek, de 
a falai a legfinomabb selyemből készültek, nem a magas 
sztyeppék tatárai által használt nemezből. Több száz 
pompás selyemzsinór feszítette ki a széllel szemben. A 
teteje hasított és fényezett bambuszból készült, s állatok és 
madarak képei díszítették. A cinóberpirosra lakkozott 
oszlopokba tekergő kígyókat faragtak. , 

- Hát nem egy tünemény? - suttogta Szártak. - Ugy 
tervezték, hogy néhány órán belül szét lehessen szedni, és 
el lehessen szállítani egy kedvezőbb helyre, ha a császár 
úgy kívánná. 

Josseran egyetértett, a szerkezet valóban csodaszámba 
ment, bár azt gyanította, hogy még sosem foganatosítottak 
efféle szétszerelést; ez is csak egy olyasfajta legenda volt, 
amivel azt a mítoszt igyekeztek életben tartani, hogy 
Kubiláj egy vérbeli tatár törzsfő. 

A csarnok már tömve volt Kubiláj udvarának szent 
embereivel: a császár saját sámánjával, akinek zilált haja 
és szakálla ápolatlan volt, bőrén rétegekben állt a kosz, 


szeme kenderrel gerjesztett révületben meredt előre; a 
sáfrányszín ruhás, borotvált fejű  tangutokkal; a 
bálványimádókkal, akik narancssárga és bíbor 
brokátköpönyeget, valamint fekete, karima nélküli kalapot 
viseltek, és hajlított fa imatáblákat szorongattak; a fekete 
köpenyes nesztoriánusokkal; és a koponyatetejű sapkát 
viselő, fehér szakállú mohamedánokkal. 

A trón alatt, Kubilájtól balra a kedvence, Csábi császárné 
kapott helyet. Josseran Száriaktól tudta, hogy a nő Borkán 
elkötelezett híve volt. Ahogy beléptek, hűvös, gyanakvó 
tekintettel mérte végig őket. Hogy még nagyobb legyen 
Josseran döbbeneté, észrevette, hogy a császár válla fölé 
Fagsz-pa láma magasodik. Egyértelmű, hogy ő egy 
személyben összehívója és vezető résztvevője volt e 
vitának. 

Kubiláj jelzett Fagsz-pa lámának, aki bejelentette, hogy 
az esemény elkezdődött. Először mindegyik csoport 
szónokának röviden be kellett mutatnia a vallását, amiről 
utána nyílt fórum keretében fognak vitatkozni. 

Ahogy elkezdtek bemutatkozni a különböző felekezetek, 
Josseran meghökkent, mennyi eretnekséget, 
boszorkányságot és bálványozást kénytelen végighallgatni. 
Mindent hűen tolmácsolt Williamnek. Amikor a szerzetesre 
került a sor, felállt ragyogó fehér karingében és bíbor 
stólájában, és belekezdett a meséjébe, amit maga a 
történelem hiteles beszámolójának nevezett, a világ 
kezdetétől, valamint a férfi és a nő Isten általi teremtésétől. 

Később Krisztus csodálatos születéséről beszélt, kitérve 
életének eseményeire és szenvedésére, majd végezetül 
felsorolta az isteni törvényeket, ahogy azt Isten az emberre 
hagyományozta a  tízparancsolatban. Levezetésként 
kifejtette, miért foglal el a pápa és az anyaszentegyház 
különleges helyet Isten szívében. 

Ihletett erejű szónoklat volt. Tekintete tűzben égett a 
szenvedélytől, ékesszólása lenyűgöző volt. Az állandóan 
károgó, utálatos kis szerzetesnek nyoma veszett, és egy 


mennydörgő hangú óriás lépett a helyére. Josseran még 
sohasem látta ezt az oldalát. Végre megértette, hogy a pápa 
miért őt küldte. 

Amikor végzett, a császár Fagsz-pa láma 
közreműködésével bejelentette a vitát. Hamar nyilvánvaló 
lett, hogy újonnan érkezőként William lett mindenki 
célpontja. 

Fagsz-pa láma maga vezette az inkvizíciót, és Josseran 
szívesen kiélvezte . volna — a —  Williamnek okozott 
kellemetlenséget, ha nem lett volna életbevágó a 
templomosok ügyének, hogy jó benyomást keltsenek itt. 
Ráadásul az összes kétsége ellenére a szíve még mindig a 
keresztény vallásé volt. 

Elsőként  Fagsz-pa láma kérdezte Williamet Isten 
tízparancsolatáról. 

- De a mi császárunk nem követi a ti istenetek 
szabályait, és eltaposta az összes elé kerülő népet. Ez vajon 
nem azt jelenti, hogy egyedül ő az áldott, és a ti istenetek 
és mindenki másé alsóbbrendű? 

William nem jött zavarba az ilyen érveléstől. 

- Mondd meg neki, hogy egy ember értékét nem az dönti 
el, mit birtokol e világon. Maga Krisztus üzeni nekünk, hogy 
a szelídek öröklik a földet. 

- Nekem nem ez a tapasztalatom - dörmögte a császár, 
mikor meghallotta William válaszát, és néhány tábornoka, 
akik érdeklődve hallgatták a vitát, hangosan felröhögött. 

- Honnan tudhatná az ember, mire gondolnak az istenek, 
ha nem a tettein keresztül, amelyekkel vagy a 
pártfogásukat, vagy a nemtetszésüket vívja ki? - kérdezte 
Kubiláj, immár maga is beszállva a vitába. 

- Mondd meg neki, hogy ez hit kérdése - válaszolta 
William a kérdés hallatán. 

- Nem, egy embert nem az határoz meg, miben hisz - 
mondta Fagsz-pa -, hanem az, hogy mit tesz. Ezerévnyi 
bölcsességet  sűrítettek a  könyvünkbe, a  Paóba. A 
segítségével mindenki számba veheti a maga érdemeit és 


hibáit. 

- De ha valaki a hibáinak számát is növelheti a tetteivel 
- vetette közbe az egyik bálványimádó, egy pillanatra 
elvonva a figyelmet Williamről -, akkor a békességhez 
vezető út minden bizonnyal a cselekvésmentesség. Ez a Tao 
tanítása. 

Es ez így ment tovább. 

Josserant szinte megszédítette, hogy jelen lehet egy 
ekkora értekezésen. Még soha nem tapasztalta a gondolatok 
ilyen sokféleségét, s miközben a vita szenvedélyesen 
tombolt körülötte, és lélekszakadva próbált minden 
elhangzott szót közvetíteni  Williamnek, rádöbbent, 
mennyire hasonlítanak a mohamedánok érvei a 
sajátjaikhoz. Bizony ők is a prófétákról és az egy isten és 
annak törvényei megváltoztathatatlanságáról beszéltek. 
Aznap délután az összes jelen lévő vallás közül úgy érezte, 
akik Outremerben a legelkeseredettebb ellenségei, azok a 
legközelebbi szövetségeseik. 

Maguk a nesztoriánusok ugyanolyan vadul támadták 
Williamet, mint a tangutok. 

Kubiláj házi sámánja immár azon a véleményen volt, 
hogy a szavak nem számítanak, és egy vallás igazát csak a 
mágiája — hatékonyságán lehet lemérni. A császár 
félbeszakította, és megjegyezte, hogy ha ez igaz, akkor a 
pápa nagyon erős mágiával rendelkezik, ha figyelembe 
veszik, William istene mit művelt Mar Salahhal. 

Amikor — ezt — William meghallotta, megpróbálta 
kidomborítani a dolog jelentőségét, és azt mondta, attól a 
naptól kezdve, hogy Isten megteremtette a világot, csak 
annyit kívánt, hogy a föld népei felismerjék őt, és kellő 
áhítattal és engedelmességgel viseltessenek iránta. Csak 
azokra sújt le a bosszújával, akik megtagadják őt. Miképp 
Mar Salahhal is tette. 

Legközelebb egy sáfrányszínű csuhát viselő, öreg 
szerzetes szólalt fel. 

- Azt mondja, a világ csak illúzió - fordította le Josseran 


a szavait. - Azt mondja, az élet mindenképp csalódást okoz 
nekünk, és a születés, öregkor, betegség és szenvedés 
elkerülhetetlen. 

- Mondd meg neki, hogy Krisztus éppen ezért jött el, 
hogy megmentsen minket! - kérte szinte kiabálva William, 


az izgatottságtól kipirult arccal. - És ha keresztény módon 
elviseljük a  szenvedésünket, akkor megtaláljuk a 
mennyországot! 


Josseran átadta e szemléletet a szerzetesnek, aki mélyen 
belebámult William szemébe, és azt válaszolta: 

- A mezei földműves is elviseli - mondta. - A szent 
szövegek olvasgatása, a hústól való tartózkodás, a Buddha 
imádata, alamizsna adása: ezekkel lehet érdemeket nyerni 
a következő élethez. De a  szenvedésből való 
megszabaduláshoz a világ  ürességének személyes 
felismerése szükséges. 

- Hogy lenne üres a világ? - kiabálta William. - Hisz 
Isten teremtette! Csak az ember bűnös! 

A szerzetes összeráncolta a homlokát. 

- Azt kérdezi, mit értesz bűn alatt - mondta Josseran. 

- Kéjvágyat. Paráznaságot. A hús gyengeségét. 

Amikor meghallotta ezt, a szerzetes valami válaszfélét 
motyogott, amit Josserannak nem akaródzott lefordítani. 

- Mit mondott? - követelőzött William. 

- Azt mondta... azt mondta, igazad van, hogy félsz ettől a 
gyengeségtől. 

- Ezzel meg mit akart mondani? 

- Nem tudom, William testvér. Nem fejtette ki bővebben. 

- A jámbor ember semmitől sem fél! - kiáltotta oda 
William. - Akik megtartják Isten törvényeit, azokat a 
mennyországban megjutalmazza! 

Kubiláj feltartotta a kezét, csendet kért. Majd hosszú, 
suttogóra fogott párbeszédbe elegyedett Fagsz-pa lámával. 

Eközben William odafordult Josseranhoz. 

- Nem fordítottad le helyesen, amiket mondtam! - 
sziszegte. 


- Mivel te nem beszéled a nyelvüket, honnan tudod, 
miket mondtam? 

- Nyilvánvaló a tekintetükből és az arckifejezésükből. Ha 
Isten igaz igéivel szóltál volna, akkor már meg lennének 
győzve. Ha ma itt kudarcot vallunk, az a te műved lesz, és 
denunciálni foglak a  Főbíróságnál, amint visszaérünk 
Akkóba. 

- Mindent, amit mondtál, hűen tolmácsoltam, és 
előítéletek nélkül! 

- Teljesen nyilvánvaló, hogy nem így történt! 

A császár és a tanácsadója közt hirtelen véget ért a 
konzultáció, és Fagsz-pa láma a gyülekezethez fordult. 

- A Menny Fia meghallgatta az érveiteket, és úgy hiszi, 
hogy . valamennyien . sokatmondóan és meggyőzően 
beszéltetek. Elmélkedni fog a látottakon és hallottakon. 
Most azt szeretné, hogy mind távozzatok békével. Kivéve a 
barbár. - Es Josseranra mutatott. 

- En is maradok - mondta William, ahogy a többiek 
sorban elhagyták a termet. - Nem hagyhatlak magadra 
megfelelő útmutatás nélkül. 

Fagsz-pa láma ellenségesen rámeredt. 

- Mondd meg neki, hogy azonnal távozzon. 

Josseran Williamhez fordult. 

- Attól tartok, ha nem tűnsz el ebben a pillanatban, 
kivonszolnak a helyiségből, mint korábban. Es az nem fog 
valami jó benyomást kelteni. 

William habozott, szeme vöröslött a kimerültségtől, a 
buzgalomtól és a dühtől, majd kelletlenül hódolatát fejezte 
ki a Menny Fia felé, és elhagyta a termet. 

Végre magukra maradtak a hatalmas pavilonban. Kubiláj 
kán, a Menny Fia hosszasan szemlélte Josseran Sarrazinit. 

- Mélyen elgondolkodtunk azon, amit ma itt láttunk és 
hallottunk - szólalt meg végül. 


Josseran várt. Az egész expedíciójuk sorsa múlt ezen a 
pillanaton. 

- Bízom benne, hogy elégedett voltál az érveinkkel, 
nagyuram. 

- Fölöttébb lenyűgözött minden, amit ma itt hallottunk, 
és köszönjük nektek, hogy ilyen hosszú és veszélyes 
utazást  vállaltatok az  udvarunkig. Igen dicséretes 
cselekedet. Ami a vallás dolgát illeti, a szívem ezt súgja 
nekem... 


LXXXVIII 


William térden állva várakozott a járdalapokon, a miatyánk 
szavait ismételgetve. Amikor meglátta Josserant, talpra 
szökkent. 

- . Mit "mondott? - kérdezte a feszültségtől és 
izgatottságtól berekedt hangon. 

- Azt mondta, hogy minden lehetőséget számbavéve, 
tudatni szeretné velünk, hogy az összes vallás közül, amit 
hallott... a miénk tetszik neki a legjobban. 

William alig hitt a fülének. Visszaomlott a térdére, és 
fennhangon kiabálva dicsérte az Istent. Az összes próbatétel 
és balszerencse meghozta a gyümölcsét. Azt tette, amit 
Isten kért tőle, és a tatárok királyát beterelte a nyájba. 

Josseran nem csatlakozott hozzá a hálálkodásban. 
Otthagyta őt térdepelve, és visszatért a szállására. 
Elhamarkodottnak érezte még az ünneplést. Hiába 
vándoroltak oly sok hónapon át Közép-Azsia és Kína útjain, 
most úgy látta, a Menny Fiának, az Uralkodók 
Uralkodójának, minden tatárok nagykánjának megtérítése... 

. túlságosan egyszerűen ment. 


LXXXIX 


Másnap reggel ismét megjelentek Miao-jen lakrészében. 
William üres tekintettel bámult maga elé a kimerültségtől. 
Túl izgatott volt, hogy aludni tudjon, és az egész éjszakát 
hálaadó és esedező imák ismételgetésével töltötte. 

Josseran sem tudott aludni. Ugy érezte, mintha 
kettétépték volna. Látszólag minden képzeletet felülmúló 
győzelmet arattak, ugyanakkor a vita során hallott érvek 
sötét árnyékot vetettek a lelkére. 

A keresztény világban hasonló istenkáromlásokat ki se 
lehetett volna mondani fennhangon; egy efféle vita 
elképzelhetetlen volt. Az elhangzott vélemények és 
filozófiák mélyebben megrázták a hitét, mint azelőtt bármi. 
Valóban ismerheti az ember Isten szándékát? Ennyi 
teóriával és nézettel szemben hogy lehet benne bárki 
biztos, hogy meglelte az abszolút igazságot? 

Miao-jen már várta őket, egy selyemszőnyegen üldögélt. 
Ahogy beléptek, meghajtotta a fejét. Viszonozták a 
köszöntést, és keresztbe tett lábbal leültek. Az egyik 
szobalány szilvateával teli tálacskákat hozott, és lerakta 
közéjük, egy feketére lakkozott asztalra. 

- Mondd meg neki, hogy ma megtanítom, hogyan kell 
meggyónni - kérte William. 

Josseran tolmácsolta, és közben a fiatal lány arcát 
fürkészte, azon morfondírozva, vajon mire gondolhat sötét 
szeme mögött. 

- Megtisztelő, hogy megtanulhatom ezt a gyónást - 
felelte neki Miao-jen. - De először is gratulálnom kell 
nektek. Hallottam a császár pavilonjában töltött diadalmas 
órátokról. 

- Atyád nagyon elégedettnek tűnt velünk - mondta 
Josseran. 

Egy furcsa mosoly. 

- Mindenkivel elégedett volt. 

- De engem arról biztosított, hogy a mi vallásunk tetszik 
neki a legjobban. 

Miao-jen még mindig mosolygott. 


- Ő mondta ezt neked személyesen? 

— Ugy van. 

Elfordult, és ábrándos tekintettel kinézett a lefátyolozott 
ablakon túl elterülő tóra. Josseran az udvaron fűz suhogását 
hallotta. 

- Ti nem értitek az apámat - szólalt meg végül a lány. 

- Mi az, amit nem értünk? 

- Most mit mond? - tudakolta William. - Muszáj mindig 
ezzel idegesítened, templomos? 

- Nem vagyok biztos benne, hogy mire gondol. 


- Meg ne próbáld egyedül okítani - figyelmeztette 
William. - Nem akarom, hogy  megfertőzd az 
eretnekségeiddel. 

- Rendben, elárulom, mit mondott - válaszolta. - 


Kétségbe vonja a császárnál aratott tegnapi győzelmünket. 

- De hisz a saját füleddel hallottad a döntését! 

- Arra célozgat, hogy a császár nem feltétlenül azt 
gondolja, amit mond. Nem ez lenne az első eset, hogy egy 
király hamis látszatot kelt, hogy elérje a célját. 

Miao-jen visszafordult az ablaktól. 

- Mind azt hiszik, hogy ők a vita nyertesei. Nem tudtad? 

Josseran mélyet sóhajtott. 

- Ugye, egy pillanatig sem hitted, hogy majd elszigeteli 
magát az összes szövetségesétől az udvarban? A vita csak 
arra kellett, hogy egymás ellen hangoljon titeket. Az apám 
mindenki számára mindent akar jelenteni; már mondtam 
neked. Ez a hatalma veleje. 

- De azt mondta, hogy a mi vallásunkban lelte a legtöbb 
racionalitást. 

- Mikor a tangutok társaságában van, akkor Buddha 
tanításait követi; a mohamedánoknál ő a Hit támogatója. 
Mar Salahnak a Jézusotok védelmezőjeként lépett fel. Azt 
tesz és mond, amit a politika megkíván. 

- Most már áruld el, miről beszél! - követelte szinte 
kiabálva William. 

Miao-jen lesütötte a szemét, mialatt Josseran lefordította 


az iménti szavait. William arca holtsápadt lett, és az egész 
reggel tartó eufória teljesen elillant. 

- Most csak ármánykodik - jelentette ki. - Nem hiszek 
neki. 

- Én jobban elhiszem, hogy Kubiláj politikai szempontok 
miatt csak játszik velünk, mint azt, hogy egy szempillantás 
alatt megtért. 

- En nem hiszem el! - mondta William, de Josseran látta 
rajta, hogy a csúf igazság már belefészkelte magát a 
lelkébe. 

- Talán igazad van. Lehet, hogy ez csak a saját 
véleménye. 

- De te hiszel neki? 

Josseran nem válaszolt. 

William felugrott ültéből. A keze reszketett. 

- En magának a pápának a küldötte vagyok! - kiáltotta. 
- Velem nem játszadozhat így! 

Azzal elvonult. 

Miután távozott, Josseran visszafordult Miao-jenhez. 

- Attól tartok, ma nem lesz tanítás - jegyezte meg. 

- Ezer bocsánat. De jobb, ha megérted, milyen játékot 
játszik apám, még akkor is, ha nem ismered az összes 
szabályt. 

- Igen, hölgyem - mondta, és azon mélázott, vajon a 
császár is tudja-e, hogy a lány elmondja ezt nekik, vagy 
Miao-jen magától árulta el nekik az igazságot. Igy hát a 
tegnapi diadaluk merő ábránd volt. Ezeket a tatárokat 
kiismerni olyan, mintha megpróbálnád a markodba zárni a 
füstöt. 

Belenézett a hercegnő őzikeszemébe, és elmerengett, 
vajon mi mást tanulhatna még e különös teremtménytől. 
Vajon a szövetségesünk szeretne lenni, vagy csupán a saját 
ostobaságunkkal akar kínozni bennünket? 

Az örömuszály a bársonyos tavon lebegett, mely feketén 
fénylett, akár a szén; a tóparti pagodák lámpásainak fénye 
pettyezte felszínét. Az éjszaka hűvös volt, és jázminillatú. 
Bárkája kabinjából Miao-jen az egész városra rálátott; a 
háromnegyedéig telt hold alatt paloták és templomok 
lakkozott csempéi ragyogtak. 

A lány hanyatt feküdt a selyemszőnyegeken. Apró 
selyempapucsától eltekintve meztelen volt. Teste 
alabástromfehéren ragyogott, fürdőolajoktól illatozott. 

A fejénél egy szolgálónő térdelt. Jobb hüvelykujjával 
nyomást gyakorolt a Száz Találkozás Helyére, amivel 
feloldotta a testében lévő feszültséget. Azután mindkét 
hüvelykujját használva figyelmét a két szemöldök közt 
található Benyomás Csarnokára összpontosította, majd 
körözni kezdett a puha halánték legmagasabb jangjáig, ahol 
megérezte a lány pulzusának gyengéd lüktetését. 

Szakértő hüvelykujjai legközelebb a Nyugati Tavacskához 
vándoroltak, a nyakszirtcsont alsó peremére, azután a 
tarkóján öszszecsippentette a bőrt, és masszírozni kezdett 
lefelé, a két jian jing akupunktúrás pont felé, a váll tövében 
lévő vastag izmokban. 

A kabin mennyezetére virágok és hegyes tájak 
akvarelljeit festették, felhők és füzek álomvilágát. Miao-jen 
úgy érezte, mintha közöttük lebegne. 

A hüvelykujjai begyével a masszőz végighaladt a lány 
sima karján; a Belső Hágóra koncentrálta a nyomást, a 
csukló puha gyűrődése fölött, és a singcsont alatti 
Szellemkapura, erőteljes nyomást kifejtve a  Völgyek 
Találkozására. Benyomta, eleresztette, benyomta, 
eleresztette, míg a hercegnő fel nem nyögött hangosan, a 
szeme között érezve a növekvő nyomást, ami egyszer csak 
hirtelen és csodálatosan elmúlt. 

A nő a lábán folytatta, elkerülve a tripla jin 
kereszteződést, mert egy jó masszőz soha nem izgatja fel 
egy szűz nemi vágyait. 

Miao-jen lankadtan a hasára fordult. A nő a behajlított 


középső ujjának percével megdolgozta az Ugró Kört, erősen 
megnyomogatva a jobb és bal farpofák alatti selymes 
horpadást, miközben hallotta, hogy a lánynak elakad a 
lélegzete, és a hirtelen támadt fájdalomtól beleharap a 
karjába. 

Kéztöve izmos párnáit használva, a gerinc finom ívét 
néhányszor mindkét tenyérrel megnyomogatva fejezte be a 
műveletet.  Miao-jen behunyt szemmel feküdt, teste 
elernyedt, ajka kinyílt. 

A masszőz felállt, elvégezte a dolgát. Egy idősebb nő 
kritikus tekintetével vizslatta a lány testét. Irigyelte feszes 
izmait és illatos bőrét. Tökéletes drágakő lenne egy csin 
herceg számára, gondolta. 

Es a legjobb az egészben, hogy a papucsa csodás titkokat 
rejtett. 

William a harmadik óra sötétjében éberen feküdt, és a város 
gúnyos hangjait hallgatta: a mohamedánok kiáltását, amint 
a pogányokat a templomaikba idézik, és a bálványimádók 
gongjainak döngését, ahogy elözönlik a sötét utcákat. 
Hitetlenek vették körül, báránynak érezte magát a pokol 
vérebei között. Erezte a vállalása súlyát - a nagyszerű 
egyezségét, amit Isten kötött vele annak érdekében, hogy 
eljuttassa szent igéjét ide, a világ végére. 

Szeme alvásra vágyott, de az izmai és az idegei oly 
feszesek voltak, akár egy nyíl idege. 

Behunyta a szemét, és eszébe jutottak új tanítványa 
édes púderei és illatos teái, újra hallotta a pavilonja körül 
nyaldosó tó hangját, a kínai lantok különös zenéjét. A 
selyem suhogása oly baljóslatú és fülsiketítő volt, mint a 
villám. 

Felkelt az ágyból, és a padlóra térdepelt. Imádsággal 
próbálta összeszedni magát. A keze remegni kezdett. 

Letépte a válláról a kámzsát, derékig kivetkőzött belőle, 


és elkezdett a vessző után kotorászni a sötétben. Meg is 
találta a rejtekhelyén, az ágy alatt. Hatalmas 
átszellemültséggel kezdte el csapkodni a hátát, mert hite 
legnagyobb diadala forgott kockán, ha nem lesz elég erős. 

Vagy lehetséges, hogy a maga módján megint szenvedést 
fog okozni az Urnak? 

A vadászrezervátum a városfal szomszédságában, a várostól 
nyugatra és északra terült el; legelők, erdők és folyók tágas 
paradicsoma volt, tele vad szarvasokkal és őzekkel. 
Nyájakban éltek itt a fehér kancák is, melyek teje kizárólag 
a császár tulajdona volt. A parkot egy földfal zárta el, ami 
tizenhat mérföldön át kanyargott a síkságon, és mély 
sáncárok övezte. Az egyetlen bejárat magán a palotán 
keresztül vezetett. 

Josseran Miao-jen pavilonjából látta a parkot, és arra 
gondolt, soha nem fog oda bejutni. De az egyik nap nagy 
meglepetésére meghívták, hogy magával  Kubilájjal 
vadászhat. 

A fedett ülést két szürke elefánt hátára rögzítették. A pazar 
kivitelezésű építmény oldalait és padlóját párducbőrök 
borították, belsejét vastag selyembrokáttal és prémekkel 
bélelték. 

Kaidu bizonyára nem Így indult volna vadászatra, 
morfondírozott magában Josseran, és egy pillanatra az igazi 
tatárok szemével látta ezt a nagy törzsfőt, és megértette a 
keserűségüket. 

A fedett ülés az elefánt ringó járásának ütemében 
nyikorgott, ahogy elindultak az árnyas ösvényen. Lovasok 
sora követte őket, a könnyűpáncélos készig: egyesek íjat, 


mások sólymot tartottak kesztyűs kezükben. A vezető tiszt 
lovának farán egy párduc üldögélt. 

A császár aranysisakot és fehér bélelt páncélt viselt. 
Karján egy kerecsensólyom pihent, aminek úgy simogatta a 
fejét, mintha egy kiscica lenne. 

Vajon mit akar tőlem? - tűnődött Josseran. 

- Azt jelentették nekem - mondta Kubiláj -, hogy a Világ 
Tetején át jöttetek ide. 

-— Ugy van, uram. 

- Akkor minden bizonnyal egy ideig Kaidu uram vendége 
voltál. Beszélt rólam? 

Josseran érzékei riadót fújtak. Mi ez az egész? 

- " Inkább  Arik  Bökéről beszélt - válaszolta 
körültekintően. Belekapaszkodott a fedett ülés szélébe, nem 
volt hozzászokva az imbolygó mozgáshoz. Ugy érezte 
magát, mintha egy hajón lett volna vihar közben. 

- Es nincs kétségem, dicsérte az erényeit, melyekben 
nem bővelkedik. Mit gondolsz Kaidu uramról? 

- Kedvesen bánt velünk. 

- Megfontolt válasz. De tudod az okát, amiért ezeket 
kérdezem. Nem minden tatár gondolja Kubilájt az urának. - 
Nem várt válaszra. 

- Te is tudod, hisz szemtanúja voltál a vitánknak. De 
nem árt, ha ezt is tudod: mind a mongolok, mind a Mennyei 
Királyság ura én vagyok, és aki szembeszegül velem, azt a 
földbe döngölöm. Hülegü a nyugati kánságban elismer 
engem, és engedelmesen követi a kívánságaimat. 

Még a végén tényleg szövetséget kötünk, gondolta 
Josseran. Vagy ez is csak egy újabb játszma? Kubiláj lovasai 
eleresztették a kerecsensólymokat, s azok vijjogva csaptak 
le a tavon a darvakra. 

- Vannak, akik úgy vélik, hogy az egész életünket úgy 
kellene leélnünk, ahogy a nagyapáink: a sztyeppéken, 
lovakat rabolva és városokat felperzselve. De Kaidu és az 
öcsém, Arik Böke a múltban él. Talán úgy kéne élnünk, 
ahogy Dzsingisz élt? Telente induljunk hódítani, hogy 


nyáron mindig visszavonulhassunk, hogy a lovakkal és a 
birkákkal törődjünk? Ha meg akarjuk tartani, amit 
megszereztünk, muszáj változtatni a bevett módszereinken. 
A világot meg lehet ugyan hódítani lóhátról, de onnan uralni 
nem lehet. A mongol tatárok a legjobb harcosok a világon, 
de sokat tanulhatunk a kormányzás módjáról a csinektől. 
Kaidu és Arik Böke ezt nem akarja megérteni. Csak egy 
bölcs tudja egyesíteni Kína világát a Kék Egbolt népeivel. 

Abból, amit Kubiláj elmondott, Josserannak világos volt, 
hogy kire gondol a , bölcs" alatt. 

Az elefántjuk az égnek emelte az ormányát, és 
trombitálni kezdett, mikor egy vadkan vágtatott elő az 
aljnövényzetből az ösvényre, és elcsörtetett a csalitosba. A 
páholyülés émelyítő módon megingott. Kubiláj jelt adott a 
lovasnak, aki a vadászpárducot vitte a lova farán. A tiszt 
eloldotta a fenevad láncát, mire az nyomban a vadkan után 
vetette magát; feje ütemesen bólogatott, ahogy rugalmas 
gerince minden egyes lépéssel megnyúlt. A disznó visított, 
kanyargott, és nekilendült, hogy megpróbáljon elmenekülni, 
de a párduc leterítette. 

- Ugy döntöttem, beleegyezem ebbe a szövetségbe, amit 
kértél. Amikor a seregeink  — győzedelmeskednek, 
megengedjük, hogy megtartsátok a királyságotokat a 
tengerparton azzal a Jeruzsálem nevű várossal együtt, 
amiről beszéltél. Cserébe a pápátok küldje el nekem a száz 
legműveltebb tanácsadóját, hogy segítsenek nekem a saját 
királyságom kormányzásában. 

Josseran megdöbbent a hirtelen ajánlat hallatán. Aztán 
rájött: Kubiláj minél előbb fel akarja szabadítani Hülegüt a 
nyugati harcok alól, hogy segítségére legyen a kánság 
megszerzésében. De száz tanácsadót? Mit remél a császár, 
mit nyerhet száz pappal? Epp elég teher belőlük egy is. 

- William testvér engedélyt kér, hogy megkereszteljen 
szent vallásunk szerint - kockáztatta meg Josseran. 

Kubiláj hűvös tekintettel méregette. 

- Ezt nem ígértem. 


- Kegyeskedtél megosztani velünk véleményedet, hogy a 
mi vallásunkat bármelyik másiknál jobban kedveled - 
mondta Josseran félredobva immár minden óvatoskodást. 
Maga akart — meggyőződni  Miao-jennek az apja 
kétszínűségére utaló vádaskodásáról. 

- Mi, mongolok úgy hisszük, miképp ti is, hogy egy isten 
van, akiért élünk, és akiért meghalunk. De ahogy isten több 
ujjat is rakott az ember kezére, éppúgy több utat is kijelölt 
az embernek. Ezt a császár elfogadja. Meg kell értened, 
hogy a Menny Fia nem döntheti el szabadon, melyik vallást 
választja, ahogy mások. Csakugyan azt mondtam neked, 
hogy mindegyiknél jobban csodálom a vallásotokat, de 
tévedsz, ha azt hiszed, hogy attól én már elfogadom a 
módszereit és a szokásait. Elégedj meg azzal, amit kaptál, 
barbár. Ezért jöttél ide. 

A párduc visszatért a gazdájához, a sólymokat pedig 
eleresztették, hogy élvezhessék a vacsorájukat. Miközben 
figyelte a madarakat, ahogy a vadkan testét tépdesik, 
Josseranon furcsa lehangoltság lett úrrá. A szerzetes zavaró 
hatása ellenére sikerre vitte a templomos rend által kijelölt 
feladatot; de most, hogy végzett, ugyanaz a komor 
szégyenérzet kerítette hatalmába, ami minden csata után. 

Becsapta a papot, a császár lányát saját kémkedésére 
használta fel, viszont neki is hazudtak. Azon tűnődött, 
vajon származik-e majd bármi jó ebből a mesterkedésből. 
Most csak abban volt biztos, hogy e nagy kaland nemsokára 
véget ér. 

Miao-jen a Tükröződő Hold Palotájaként ismert pavilon 
elfátyolozott ablakánál ült. Az épületet úgy tervezték, hogy 
belőle a hegyek fölötti holdkeltét a legszebb teljességében 
lehessen megcsodálni. Ma éjszaka alacsonyan függött a 
vérvörös hold a bambuszligetek fölött, és visszatükröződött 
a fekete tó mozdulatlan vizében. 


Ritka, lélegzetelállító látvány volt, de ma este egyáltalán 
nem tudott gyönyörködni benne a lány. 

Az  öltözőasztalkáján  szépítőszerek és ékszerek 
halmozódtak egy vörösre lakkozott dobozban. Mellettük egy 
polírozott bronztükör feküdt. A kezébe vette, és a 
tükörképére , bámult a mennyezetről lógó festett 
selyemlámpások fényénél. 

Az arc, ami visszanézett rá, egy csin hercegnőé volt: haja 
csin módra fésülve, arca csin módra púderozva és festve. De 
ő a szívében tatár volt, Dzsingisz kán kék mongoljainak 
egyike, és iszonyatosan vágyott rá, hogy nyargalhasson. 

Végignézett a tavon, a hold rémképén a vízben. A hátán 
végigfutott a hideg, talán egy sötét jövő látomása derengett 
fel előtte. Hirtelen haragjában hátralendítette a karját, és 
elhajította magától a tükröt. Egy pillanattal később 
meghallotta, ahogy a vízbe csapódik. 

Es az éjszaka újra elcsendesedett, csak a tücskök 
ciripeltek tovább. 

Utoljára vezették őket a Menny Fia színe elé, miközben az 
udvaroncai, tábornokai és a sáfrányszínű köpönyeget viselő 
tangutok némán figyeltek. Ünnepélyes alkalom volt, s 
ezúttal nem fognak bizalmasan csevegni, ahogyan azt az 
elefántpáholyban tették. Ez alkalommal a császár kizárólag 
Fagsz-pa lámán keresztül fog szólni. 

- A nyugatról jött barbárok kegyelemért és oltalomért 
folyamodtak a Menny Fiához - jelentette be Fagsz-pa. 

Josseran arca zord vigyorra húzódott, és azon 
gondolkodott, vajon mit fog szólni William, ha meghallja az 
egyezséget ebben a formájában. 

- A császár tudatni szeretné, hogy amennyiben a 
barbárok békében kívánnak élni velünk, akkor együtt fogjuk 
kiűzni a szaracénokat a területükről, de azok határától 


nyugatra a föld többi részét meghagyjuk nekik, míg olyan 
kedvünk nem lesz, hogy elvegyük tőlük. Cserébe a barbárok 
elküldik száz sámánjukat az udvarunkba, ide, Sangtuba, 
hogy szolgálatunkra legyenek. - Egy udvaronc kilépett, és 
egy ujgur írással telerótt irattekercset adott át Josserannak, 
amit a királyi pecséttel zártak le. - Ez egy levél a 
királyotoknak, a pápának, mely megerősíti az egyezség 
lényegét - tette hozzá Fagsz-pa. 

Egy másik udvaronc egy paizahnak nevezett aranytáblát 
tartott Josseran elé, ami hasonlított ahhoz, amit a jam 
lovasán látott. Egy lapos aranylemez volt, amibe sólymokat 
és párducokat véstek, s a császár pecsétjét nyomták. 

- Rakd ezt a nyakadba, és ne vedd le. Ez a tábla a 
császár védelme alá helyez téged. Ezzel kíséretet és 
segítséget kapsz az egész világon, a Középső Királyságtól a 
Föld legszélső pereméig, ahol a Menny Fia parancsol. 

Josseran elvette az aranytáblát. Elolvasta az ujgur 
feliratot, ami meglehetősen hasonlított a klasszikus arabra: 
Az Örökkévaló Menny hatalmára! A kánok kánjának szent 
nevére! Az, ki nem hódol őelőtte, levágatik és meghal! 

Más ajándékokat is adtak neki: a legfinomabb selyemből 
egy véggel, egy akvarellt és egy tekercset fekete csin 
kalligráfiával vörös alapon. Egy tatár íjat is a kezébe 
nyomtak. 

- A császár tudatja, hogy ez lesz az ő saját pecsétje a 
szerződésen - jelentette ki Fagsz-pa. - Ez emlékeztesse a 
barbár pápát, ki a keresztények királya a nyugati földeken, 
hogy ha megszegi a szavát, és ellenünk fordul, akkor az 
ilyen íjak messzire hordanak, és nagyot ütnek. 

- Mi mondanak? - kérdezte tőle William. 

Számoljak be róla, hogy a templomos rend és a tatárok 
közt létrejött, titkos szerződés ratifikálása zajlik? - mélázott 
Josseran. Hogy Hülegü most már köteles a frankok oldalán 
harcolni a szaracénok ellen? Nem kell tudnia a részletekről. 

- Ez egy baráti levél a Szentatyának a császártól. 
Boldogságot kíván neki, és azt kéri, utazzon ide száz pap, 


hogy elkezdjék a megtérítést. 

- Száz pap? Ez valóban jó hír. Mi, Domonkos-rendiek e 
lelkészi küldöttség élén leszünk. Es maga a császár is 
hajlandó megalázkodni Isten előtt? 

- Ugy gondolom, nem, William testvér. 

William a könnyeivel küszködött. 

- Miért nem? Könyörögj neki, hogy fontolja meg újra! 
Mondd meg neki, ha kicsikét is félti halandó lelkét, muszáj 
magához ölelnie az Ur Jézus Krisztust! 

- Már elmondott mindent a témáról, amit akart. 

William hosszú, reszkető sóhajt hallatott. 

- Akkor kudarcot vallottam. A nőnek igaza volt. Ez az 
ember önfejű. 

- Száz papot kért. Ez mindenképp reménykedésre ad 
okot. 

- Ha a király nem fogadja el szent vallásunkat, akkor mi 
értelme az egésznek? 

- Bárhogy is legyen, mi mindent megtettünk, ami tőlünk 
telt. Száz pap meghívása nem jelentéktelen eredmény. - 
Josseran elindult hátrafelé, az ajtó irányába, s közben 
egyszer sem fordított hátat a császárnak, ahogy a szokás 
diktálta. 

Amint kiértek, William térdre omlott, és megint isteni 
közbenjárásért imádkozott. 

Az összes szentek fitymájára! Ennek az embernek még a 
végén elkopik a térde! 

Josseran elsétált, és otthagyta a szerzetest. 

- Az Üdítő Tavasz Kertjének hívják - tájékoztatta Miao-jen. 

Egy patak csobogva ömlött bele a tavacskába, ahol a 
hosszúéltű aranyhalak úszkáltak lassan a sötét vízben. 
Osöreg, bütykös fenyők hajlottak az ösvény fölé; a vízesés 
mögötti sziklafalba vájt üregben füstölő égett. A völgyek 


jázmintól és orchideáktól illatoztak. 

Miao-jen egy zöld selyem napernyőt forgatott a válla 
fölött, hogy a délután forró napsugaraitól óvja magát. 

- Szóval elmész Sangtuból - mondta. 

- Még a tél előtt a Világ Tetejére kell érnünk. 

- Ezek szerint nem lesz több ima, és nem lesz több 
történet Gesüról? 

- Nem, hölgyem. Es nincs több miatyánk. 

- Hiányozni fogsz, keresztény. De a társad szaga nem 
fog. Hogy tudod elviselni? Még a kacsák is átúsznak a tó 
túloldalára, ha idejön. 

Josseran eddig még csak úgy találkozott vele, hogy a 
pavilonjában vagy az örömuszályán ült. Ez volt az első 
alkalom, hogy sétálni látta, és megdöbbentette furcsa, 
totyogó járása. Az oka azonnal nyilvánvaló volt számára. A 
hosszú ruha alatt egy pár lehetetlenül apró lábat pillantott 
meg selyempapucsba bújtatva. Olyan kicsik voltak, hogy 
már az is csoda volt, hogy járni tud rajtuk. 

A lány észrevette a pillantását. 

- Tetszik a lábam? 

- A természetnek bizonyára tetszett, ha ily aprónak 
teremtette. 

- A természetnek ehhez nem sok köze van. 

A férfi tanácstalannak tűnt. 

- A lábamat elkötötték kiskoromban. Apám rendelkezett 
így. Ugy képzeli, egy nap majd hozzáadhat valami kínai 
herceghez, és azt szeretné, ha mindent megtestesítenék, 
amit a csinek gyönyörűnek látnak. 

- Be van kötözve a lábad? Ez nyomaszt? 

Végtelen fájdalommal teli mosolyt villantott rá. 

- Hogy válaszoljak erre? - Megállt, és felnézett a férfira. 
- Négyéves voltam, amikor anyám először tekerte szoros 
pólyába a lábujjaimat, a lábam alá hajtva őket. Azután 
hatalmas köveket rakott a lábfejemre, hogy összetörje a 
csontokat. 

- Isten szent vérére - sóhajtotta Josseran. 


- Ez nem olyasmi, amit egyszer csinálsz végig. A láb 
természetesen megpróbál meggyógyulni. Ezért a lábujjakat 
újra és újra el kell törni. Nem vehetem le a kötést. Még 
mindig nem. 

- Ez elmondhatatlanul szörnyű - nyögte ki végül 
Josseran. 

- Epp ellenkezőleg. Hallottam, amikor férfiak arról 
beszélnek, milyen gyönyörű. A csinek liliomlábnak hívják. 
Számukra az ilyen ínyencségekben , rejlik a nőiesség 
lényege. Lehet, hogy azt is gyönyörűnek találják, amikor 
egy leprást vagy egy félkezűt látnak. - Elpirult, és lesütötte 
a szemét. - Már megint túl nyíltan beszélek hozzád. Azért 
teszem, mert egy részem még mindig tatár. - Sóvárogva 
belebámult a fekete vízbe. - Nagyanyám és dédanyám 
nagyon befolyásos nők hírében álltak. A klán 
kormányzóiként uralkodtak, míg a férfiak a kurultájban 
várakoztak. En soha nem fogok uralkodni sehol. Egy 
liliomlábú lány nem több egy nyomoréknál. 

- Nem tudnálak másmilyennek elképzelni, mint 
igazságosnak és bölcsnek - mondta neki a férfi. 

Miao-jen megemelte a fejét a bók hallatán, de nem 
mosolygott. 

- Anyám ágyas volt apám harmadik feleségének, 
Tarakánnak az ordujából. Talán ha Csábi lett volna az 
anyám, máshogy bánt volna velem apám. 

Hosszú ideig csak álldogáltak, és hallgatták a víz 
neszezését. Josseran képtelen volt elhessegetni maga elől a 
képet, hogy az apja hóbortjából egy fiatal lánykát 
szüntelenül kínoznak valami divat miatt. 

- Biztosan alig várod már, hogy hazamehess - szólalt 
meg végül a lány. 

- Alig várom, hogy megvigyem a császárral kötött 
egyezségünk hírét. 

- Az arcod mégis nagy szomorúságról árulkodik. Te nem 
szeretnél elmenni. 

- Ez az utazás felnyitotta a szemem, milyen tágas a föld. 


Olyan dolgokat láttam, melyekről mások csak álmodnak. 
Most attól félek, ha visszatérek a saját világomba, ott a 
határok, de még a hiedelmek is túl szűkek lesznek nekem. 

- Félsz, hogy elkötik a lábadat. 

- Igen. Igen, valószínűleg pontosan így értem. 

- Csak emiatt vagy szomorú? 

Minek meséljen neki Kutulunról? Tudta, ha visszatér 
Akkóba, a lányról szőtt álmai eltűnnek, ahogy Sangtu és a 
nagy, vibráló ha-bemész-soha-nem-jössz-ki sivatag emlékei 
is. Sajgott a szíve. Mégis mi mást tehetne, mint hogy 
elfelejti az egészet? 

- Ugye tudod, hogy a visszaút sokkal veszélyesebb lesz, 
mint az idejöveteletek? - mondta a lány. 

- Hogy lehetséges ez? 

- Apám, a császár említette neked, hogy polgárháború 
zajlik közte és a Karakorum-beli fivére között? 

Josseran megrázta a fejét. Kubiláj nem látta el ilyen 
információval, bár gyanította, hogy így áll a dolog. Néhány 
nappal ezelőtt látta, amint egy óriási sereg hagyja el a 
várost, és nyugat felé veszi az irányt. 

- Arik Böke is a kánok kánjának tartja magát, és mögötte 
ott áll az Aranyklán, vagyis Dzsingisz kán leszármazottai. 

- Ezek szerint az atyád trónbitorló? 

- Trónbitorló? - Miao-jen elmosolyodott. - Apám legtöbb 
harcosa besorozott katona: kínai, ujgur, tangut vagy 
burmai, de mongol harcászati képzést kaptak mongol 
tábornokoktól. A gyalogságot rövid dárdákkal szerelték fel, 
amit nem emberek ellen használnak, hanem lovak 
ledöntésére. Valaha az ellenségeink óriási létszáma semmit 
sem számított a tatár lovassággal szemben, de most, 
apámnak köszönhetően, a csin és ujgur katonák, akiket 
régen olyan könnyű volt legyőzni, sokkal erősebbek lettek. 
Kubiláj elveszítette az otthonát és a törvényes jogát, de 
cserébe nyert egy birodalmat. Igy hát most Arik Böke lett a 
trónbitorló. Mert olyan biztos, ahogy a nap felkel és 
lenyugszik, hogy nem tudja legyőzni apámat a harcmezőn, 


és a kánok kánja az erejének köszönheti a címét, nem a 
törvény adta jogának. 

- Es te mit gondolsz? - súgta Josseran. 

- En? - suttogta, nem igazán értve a kérdést. 

- Mit gondolsz, melyik nagykán a bitorló? 

- Az én véleményem nem számít. En nem vagyok sem 
mongol, sem csin. Dzsingisz kán vére folyik az ereimben, de 
a lábam egy csin hercegnőé. En nem tudok lovagolni, de 
egyedül még túl messzire gyalogolni sem. En már nem 
számítok embernek. En apám áldozata vagyok azok előtt, 
akiket meghódított. - Megállt. - Elfáradtam. Menned 
kellene. Remélem, még találkozunk. 

- Nem hiszem, hogy lesz még részünk effajta örömben. 
De Isten békéjét kívánom neked. 

- Neked is. Es ezernyi áldás szálljon Mi-atyánk-aki-a- 
mennyekben-vagy-ra - mondta, azon a néven említve 
Williamet, amit ő adott neki. 

- Hölgyem - súgta Josseran, és meghajolt. 

Azzal otthagyta őt az Üdítő Tavasz Kertjében, a 
hercegnőt, akinek tatár szíve, babateste és apró, szörnyű, 
gyermeki liliomlába volt. 

Az ősz második holdjában indultak el száz birodalmi lovas 
katona kíséretében. Az előőrsöt Szártak vezette Kapatossal 
és Mérgessel. Délnek mentek, a zsibongó falvak és városok 
irányába, melyek Kína zöld síkját pettyezték, majd 
nyugatnak, a Selyemút poros, sivár vonala felé. 


VI. RÉSZ 


ae 


Az Éneklő Sivatag 


A Takla-Makán sivatag 
Nagyboldogasszony ünnepétől 
Szent Mihály napjáig 


XCIV 


Száraz volt a nyár, és a szúrósan szálldogáló, lehámlott 
pelyva elkeveredett a finom löszporral, amit a szél az északi 
sztyeppékról fújt oda. Annyira aranylott a táj, hogy alig 
lehetett megkülönböztetni az utakat a folyóktól. A mezőket 
a folyóágyból szedett kör alakú kövekkel borították be, 
nehogy a felső termőtalaj elhomokosodjon, és elhordja a 


szél. Az egész vidék fuldokolt. 

E sárga fátyol mögött persze ott lüktetett a földművesek 
buzgó világa: a gondosan ápolt eperfakertek, ahol az 
értékes selyemhernyók táplálkoztak; a tornyokba halmozott 
széna; a tetőkön száradó gabona és zöldség. Néhol egy-egy 
szántóvető még mindig a sarlóval serénykedett a földjén; 
hajlékony, barna testükön csak ágyékkötőt viseltek. Az 
utolsó . aratást  vesszőkosarakkal  málházott öszvérek 
cipelték, keservesen vánszorogva a Sárga-folyó omladozó 
partja fölötti csapáson. 

Ahogy nyugat felé haladtak, egyre több jelét látták a 
katonai — jelenlétnek: — birodalmi lovasságot lemezes 
páncélban; nyugatnak menetelő regrutákat könnyű vértben, 
a vállukra vetett rövid dárdával; ujgur és tangut 
századokat, élükön szárnyas sisakot viselő tatár tisztekkel. 

Josserannak ismét eszébe jutott Miao-jen 
figyelmeztetése: Ugye tudod, hogy a visszaút sokkal 
veszélyesebb lesz, mint az idejöveteletek? Ha kitör a 
háború, lehet, hogy évekig itt ragadnak, Kínában. Ha ez 
megtörténik, akkor a  megállapodásuknak már semmi 
értelme nem lesz, mikor... ha egyáltalán... elérnek Akkóba. 

William már nem izgatta magát semmiféle aktuális vagy 
lehetséges kockázattal. Gondolatai befelé fordultak, saját 
kudarcán töprengett. Ugy gondolta, nyert egy királyt 
Krisztusnak; de helyette bolondot csináltak belőle. 

Száz pap! Hogy lehet egy ekkora expedíciót 
összetoborozni, és még ha lehet is, bízhatnak-e Kubilájban? 
Páli léptékű apostoli küldetésről álmodozott, a Kelet összes 
lelkét el akarta vinni Istenhez. Helyette köntörfalazással és 
ígéretekkel kénytelen hazatérni. 

Arra a következtetésre jutott, hogy azért bukott el, mert 
Isten megvizsgálta a szívét, és méltatlannak találta. 

Csendben utazott, alig szólt egy-egy szót Josseranhoz, a 


kámzsát az arcába húzta, hogy egyedül lehessen a 
nyomorúságával. Már nem félt, nem is reménykedett; már 
más ember volt ahhoz képest, aki két hónappal ezelőtt rótta 
ugyanezeket az utakat. 

Imazászlók csattogtak a szélben; egy gong zengő hangja 
hallatszott, a lemenő nap rózsaszínre festett egy okkersárga 
falat és egy szegecsekkel kivert fakaput. Josseran követte 
Williamet a lámakolostor udvarára, és körülnézett. Az 
ősöreg fekete gerendákból mind a négy oldalon folyosókat 
faragtak ki. Egy gránátalmafa megcsavarodott ágaihoz két 
teve volt kipányvázva az orrzsinegénél fogva. 

Végigvonultak a kerengőn; élénk skarlátvörös és zöld 
freskók díszítették, melyeken vicsorgó ördögök csonkítottak 
meg szerencsétlen lelkeket a pogányok poklában. William 
ijedten felkiáltott, amikor az egyik ajtóban egy vicsorító 
medve tűnt fel. 

- Csak egy szobor - morogta Josseran. 

De nem volt átlagos szobor. Egy jó állapotban konzervált 
medvebundát és -bőrt látott rajta, habár a szeme helyén 
sötét üreg tátongott. Az oldala ragacsos volt a szertartások 
során rákent vajtól. 

Egy újabb folyosóra bukkantak, ami tömjénszagot 
árasztott. Az olaj lámpások fényénél egy sor szerzetes 
kopaszra borotvált koponyája fénylett, miközben keresztbe 
vetett lábbal ültek a padlón. Bús kántálásukat a skarlátpiros 
oszlopok és a sötét falak visszhangozták. 

- Szégyellem magam, templomos - jegyezte meg 
William. - Ezek az emberek jobban szeretik a vallásukat, 
mint én. 

- Nálad senki sem szereti jobban a vallást, William. 

, - Nézz rájuk. Ök nem árulják a szolgálataikat pénzért. 
Ok nem dáridóznak, mint a püspökök, nem paráználkodnak, 
mint a papok, és nem politizálnak, mint a római klérus. 


Nincs hitük, mégis szent életet élnek. 

- Ha nem érzik Krisztus megváltását, mi értelme az 
összes szentségüknek? - kérdezte Josseran a litániára 
hivatkozva, mely gyerekkora óta tüske volt a 
lelkiismeretében. 

- Minden, amit az utazásunk során a paptársaimról 
állítottál, igaz. Tudom, hogy sokuk megvesztegethető és 
kapzsi. A mi  rendünket azért alapították, hogy 
megszégyenítse az effajta viselkedést, és visszaadja az 
egyháznak a szentségét. Ezért is kerestem köztük a 
hivatásomat. De érdemtelen vagyok, templomos. Gyarló 
ember vagyok. - Felemelte a kezét. - Imádkozz velem, 
templomos. 

Josseran vele imádkozott; nem jámborságból, hanem 
mert abban a pillanatban annyira szánta a szerzetest. 
Összetette a két kezét, és egy olyan isten felé emelte, aki 
nem lakott itt, e felhőtlen, kék égben, és együtt elmondtak 
húsz miatyánkot az élők és tízet a holtak üdvéért. 
Végezetül magáért is elmondott egyet, hogy valamiképpen 
megtalálja a visszautat az élők közé az elfeledettek és 
eltévelyedettek közül. 

Ferganai-medence 


A Világ Tetején már majdnem véget ért a rövid nyár. A piros 
mákvirágok már hervadoztak, és a pásztorok arra 
készültek, hogy visszatérjenek az alacsonyabban fekvő 
vidék védett völgyeibe, ismét átadva a hegyeket a 
farkasoknak, a hópárducoknak és a sasoknak. 

Az esküvő még javában folyt, amikor Kutulun belovagolt 
a táborba. 

A menyasszony , fiatalabb volt nála: széles arcú, 
bronzbarna bőrű lány, akinek az arcát mintha kőből 


faragták volna, míg a klán körülötte vigadó férfi és nő tagjai 
nevettek, kiabáltak és ittak. Bronzérmékkel kivarrt pártáján 
ezernyi fáklya fénye csillant meg. A férje mellett foglalt 
helyet a selyempavilonban. Az üstökben birkahús bugyogott 
gőzölögve, a férfiak kumiszt löttyintettek a vastag 
szőnyegekre, és átestek azokon, akik már a padlóra itták 
magukat. j 

Míg Karakorumban időzött, Kaidu újra megnősült. Uj 
asszonya egy törzsfő lánya volt a Balkas-tó nyugati 
partjáról, és a nász még jobban megszilárdította hatalmát a 
kagán birodalmának nyugati határain. Miképp nyugaton 
Hülegü, északon pedig Batu, az apja is megpróbálta 
bebiztosítani magát Möngke halála után. 

Ujdonsült felesége mellett ült ébenfa trónjába süppedve, 
szigorú arccal merengve a köröttük zajló tivornya 
közepette. Amikor meglátta a lányát, talpra ugrott és 
kiviharzott a sátorból, nyomában a testőreivel. A lány 
utánasietett. Gombóc volt a torkában. Most muszáj lesz 
beszámolnia róla, hogy kudarcot vallott. 

- Kutulun - szólította meg a férfi. - Lányom. 

Letérdelt, hogy apja áldását adhassa rá a katonák 
fáklyáinak fényében. 

- Apám. 

Hűvös felföldi szél csapkodta a sátor selyemszövetét. 

- Boldog vagyok, hogy biztonságban visszaértél. 

- Ezernyi jót kívánok neked ezen az örömteli napon. 

- Ez csak politika, lányom, ugye megérted? Hogy ment 
az utazás? 

Habozott. 

- Cserbenhagytalak, kánom - mondta ki a szavakat 
elfúló hangon. 

- Cserbenhagytál? Hogyan? 

- Hagytam, hogy űrtónjaimat tőrbe csalják Kubiláj 
katonái. Tizenhat emberünket veszítettük el. A barbár 
követeket elrabolták. - így. Megtette, kimondta, nem 
szépítette a dolgot. 


A férfi felmordult. 

- Igen, tudok róla. 

Hát persze. A hírek már elértek hozzá Karakorumból. 
Neki is megvoltak a kémei az udvarban, mint az összes 
valamirevaló kánnak, akinek volt bármennyi hatalma. 

- Nem a te hibád - mondta végül a férfi. - Ha a kezed 
darázsfészekbe dugod, ne lepődj meg, ha megcsípik. Az 
északi úton kellett volna küldjelek, a Balkas-tó körül. 

- Tizenhat asszonyt özvegyítettem meg. , 

- Dehogy tetted. Kubiláj özvegyítette meg őket. Es 
nemsokára még többet meg fog. - Talpra segítette Kutulunt. 
- Találkoztál Arik Bökével? 

- Tolmácsoltam neki a hűségesküdet. Azt akarta tudni, a 
segítségére küldöd-e a seregedet Kubiláj ellen. 

- Es mit feleltél neki? 

- Azt, hogy én nem ismerem apám szándékát. Mit mást 
mondhattam volna? 

Elmosolyodott. 

- Jó válasz. Mert nem segíthetek neki, még ha akarnék 
sem. Nem merek védtelenül itt maradni; már nem. 

A pavilonból kihallatszott a táncosok kiáltozása és az 
italozók rekedt dorbézolása. 

A katonák fáklyái sercegni kezdtek egy széllökéstől. 

- Nekem is híreim vannak. Uj kán van Buharában. 
Organát meggyilkolták, és Algu vette át a hatalmat a 
kánságban. 

- Megígérte Arik Bökének, hogy támogatni fogja - 
mondta Tekudaj. 

- Egyelőre - vetette közbe Kaidu. - De az ember bármit 
megtesz, ami a pillanatnyi érdekét szolgálja. Algu 
becsvágyó. Nem szabad megbízni benne. 

- Mi van a többi kánnal? 

- Most mindenki a saját területével foglalkozik, meg a 
dinasztiájával, ahogy nekünk is muszáj a miénkkel törődni. 
Möngke volt az utolsó nagy kagán. Tatárföldünk most ismét 
nem egységes birodalom, hanem riválisok gyülekezete. - 


Kinyújtotta a jobb kezét, és lánya fejére helyezte. - Nem 
hagytál cserben. Örvend a szívem, hogy biztonságban 
visszatértél. Most pedig gyere, és élvezd az esküvői 
lakomát. 

Kutulun apja után ment a nagy pavilonba. Gerel már 
kidőlt a szőnyegen, ahogy szokott. A hazatérés nem ment 
olyan szörnyen, mint amennyire tartott tőle; sőt, az apja 
úgy hessegette el a szégyenérzetét, mintha mi sem történt 
volna. Mégsem tudta maradéktalanul élvezni a mulatságot. 
Atérezte apja merengését az új asszonyát illetően. 
Valójában ez nem házasság volt, hanem egy szövetség, 
amit a háborúra való készülődés érdekében kötött. 

A Takla-Makán sivatag, Tanguttól nyugatra 


A Jáde-kapunál a lovaikat tevékre cserélték, és újra 
nekivágtak a Takla-Makánnak. A forró ürességet szinte már 
ismerősnek találta. A sivatag néha  összetömörült 
kavicsokból állt, melyen az állatok jól haladtak, máskor 
viszont könnyen morzsolódó héjjal takart finom murva, s ez 
beomlott a tevék patája alatt, ezen a talajon minden egyes 
csikorgó lépés kínszenvedés volt embernek, állatnak 
egyaránt. 

A nyár még több áldozatot követelt. Lovak és tevék 
mozdulatlanul száradó csontjait látták, és egyszer egy 
szamár eltorzult csontvázát is, melyet oly módon mumifikált 
a hőség, hogy a bőr és a bunda egy része a csontokon 
maradt. Tavak és folyók kísértetei fodrozódtak a szürke pala 
mérhetetlen síkján. 

A nap legyűr bennünket, gondolta Josseran. Szabad 
gyűlölni a napot? Egyszer is elég volt belőle. Nem hiszem, 
hogy kibírom, ha még egyszer át kell itt kelni. 

Szélmentes időben rakodták meg a tevéket alkonyat előtt. 
Ujra a Takla-Makán hatalmas homokdűnéi magasodtak 
előttük, ezért inkább éjszaka indultak útnak, hogy 
elkerüljék az elviselhetetlen nappali forróságot. Amikor 
felkelt a hold, gyönyörűvé varázsolta a sivatagot; fényében 
a homok úgy fodrozódott, akár a finom selyem az asztalon. 

Ahogy a karaván elindult, a tevéik jókora árnyékot 
vetettek a dimbes-dombos homokra. Még a ványadt kis 
tamariszkuszfoltok is olyan rémséges formát öltöttek, akár 
az ördögök, amikről William beszélt, amikor útra keltek. 

Az éjszakai sivatag csendje eltompította a kedélyeket, és 
csak a kötelek csikorgását és a tevék patáinak lágy 
puffanását hallották a homokon. Itt nem voltak feltűnő 
tereptárgyak, és amikor a hold átért a sivatagon, egyetlen 
fénylő csillag kalauzolta őket nyugat felé. Mire az üres 
horizonton feltűnt a hajnalpír, a tevék kimerülten köhögtek, 
és kötélszáron kellett tovább vezetni őket. 

Még akkor is tovább botorkáltak, amikor felkelt a nap, és 
csak akkor álltak meg, amikor már túlságosan 
elviselhetetlen lett a forróság, hogy tovább menjenek. 
Olyankor lerogytak a tevéik árnyékába, és megpróbálták 
átaludni a nappali hőséget, miközben rendületlenül 
perzselte őket a szél. Az est beállta előtt keltek fel kiszáradt 
torokkal és szélfútta homokkal belepve. Csak némi keserű 
tea és egy kis avas hús elfogyasztására jutott idő, azután 
újra megrakodták a tevéket, és folytatták véget nem érő 
útjukat. 

A hajnal előtti első órák voltak a legrosszabbak. Olyankor 
a kimerültség már letaglózta őket, az utazás szigora 
kiszívott belőlük mindent, és gyakran arra kényszerültek, 
hogy leszálljanak a nyeregből, és az utolsó mérföldeken 
maguk után vonszolják a tevéjüket. 

Egyik reggel, éppen hajnalhasadás előtt, amikor a sivatag 


még fekete és keserűen hideg, Josseran a tevéje mellett 
bandukolt fejét lehajtva a szűnni nem akaró széllel 
szemben. Most is, mint mindig, Kutulunon járt az esze. Volt, 
hogy arról győzködte magát, hogy a lány egyszer csak 
megjelenik a láthatáron a fehér tatár kancán, bíbor 
selyemsálja mögötte lobog a szélben. 

Es amikor felnézett, megriadt, mert abban a pillanatban 
feléjük vágtató lovasok hangját hallotta a következő sor 
dűne mögül. 

- Mi az? - kiáltotta William mögötte. 

Mindannyian megtorpantak. Josserannak eszébe jutott, 
mikor utoljára hallotta ugyanezt a patadobogást a félhold 
alakú tónál. 

- Csak a homokszellemek - mondta Williamnek. - Be 
akarnak csábítani minket a sivatag belsejébe. 

- Miféle homokszellemek? 

- A sivatag halottai. 

William keresztet vetett. 

Josseran ismét hegyezni kezdte a fülét. A dobogás eltűnt, 
a sivatag újra némaságba burkolózott. 

A karaván elindult. Am William időről időre megállt, és a 
magányos szellemek jajgatását fülelte, s arra gondolt, hogy 
az ő nevét szólongatják. 

Sós teknők végtelen vidékét járták, ahol a hőség 
fátyolszerűen fodrozódott a kiégett pusztaság fölött. Az 
előttük álló utat réges-régi omladozó  világítótornyok 
jelölték. Azokon túl újra a dűnék nyúltak a végtelen 
messzeségbe. 

William rájött, hogy a tevéje nyergéből még a sor 
legelejére sem lát el a sárga ködön át. Mivel a fáradtság és 
a szél kalapálása eltompította, arcát a csuhája csuklyája alá 
rejtette, és inkább átadta magát a teve ringatózásának és 
az — önmarcangolás hangjainak, melyek a fejében 
pocskondiázták őt. 

Valamivel hajnal előtt elállt a szél, és megkísérelte 
hátratolni a csuklyát az arcából, annak reményében, hogy 


megpillant valami változást a monoton láthatáron. 

Akkor fedezte fel, hogy egyedül van. 

Fogalma sem volt, hogy mikor szakadhatott el a karaván 
kötele - percekkel vagy órákkal azelőtt. Rémülettel vegyes 
hitetlenkedéssel bámulta a teve  hámjából kilógó, 
kirojtosodott végű zsineget. Riadtan vizsgálta a körülötte 
elterülő homokot, nyomokat keresve, de a szél még azokat 
is sebtében betemette, amiket a saját tevéje hagyott. 
Minden irányban dűnék nyújtóztak, mintha az óceán 
hullámai zárták volna körbe. 

Gagyogást hallott, valaki túl gyorsan és túl hangosan 
beszélt érthetetlen szavakat. Kétségbeesetten körbenézett 
azt képzelve, valaki van mögötte, de rájött, hogy a hangok 
a saját torkából törtek elő. 


XCVIII 


Ferganai-medence 


Észak felől a metsző szél kanca farkához hasonlító felhőket 
kergetett az égbolton, mielőtt egy szürke viharfelhő el nem 
érte őket, és a hirtelen széllökéssel jeges esőt csapott 
Kutulan arcába. Ideje volt visszaterelni a nyájat a völgybe. 

A birkák teljesen beterítették a magasföldi legelőt. Több 
ezer volt belőlük, úgy totyogtak, akár a libák. Faruk 
kigömbölyödött a bőséges nyári legeléstől. 

Tekudaj mögé lovagolt. Karakorumból való visszatérése 
óta alig váltottak néhány szót. Erezte, hogy a barbár 
követek kalauzolása az ő feladata lett volna, és most 
örömmel töltötte el a húga kudarca. 

- Remélem, nem találod túl unalmasnak e szerény 
völgyeket Karakorum finom udvara után. - Mivel a lány 
nem válaszolt, folytatta: - Kár, hogy nem tudtad elvinni a 
barbárokat a kagánhoz. Ahogy apánk rendelkezett. 

Kutulun összeszorította a száját, és inkább meg sem 


szólalt. 

- Bár egyesek szerint a barbárt épp időben rabolták el. 

- Ki szerint? - sziszegte. 

A bátyja elmosolyodott. 

- A húgom, a csődör végül mégiscsak kanca. 

Kutulun elfordult. Nem adom meg neki az örömet. 

- Azt beszélik, meglovagolt háromszor is. 

A lány kicsavarodott a nyeregben, és váratlanul 
megmarkolta a kését. A bátyja visszavigyorgott rá, és 
felszegte az állát, hogy kivillantsa a torkát. Hatástalan 
mozdulat volt, ami illett az arcán látszó, üres dachoz. 

Erezte, hogy a halántékában lüktetni kezd a vér. 

- Ki mondta ezt rólam? - sziszegte. 

A férfi szeme csillogott, de nem mondott semmit. 

Kutulun visszadugta a kést a tokjába, és érezte, hogy 
bolondot csinált magából. 

- Hazugság - mondta. Lova oldalába vágta a sarkát, és 
elvágtatott. De közben végig a fülében csengett bátyja 
diadalittas nevetése. 


XCIX 


A Takla-Makán 


William lemászott a tevéről, és térdre rogyott. A forró 
homok égette a lábát. , 

- Kérlek, óh, Uram... édes Ur Jézus, óvj meg engem! 
Ments meg! 

Ertékes nyál csörgött az állán. Sikoltott, marékszám 
szórta a homokot a levegőbe, közben alig volt tudatában, 
mit csinál. Akkor hallotta meg a mély patadobogást, és már 
tudta, Isten meghallgatta őt. Hálát kiáltott az égre, 
feltápászkodott, és felbotorkált egy omladozó vízmosáson a 
visszatérő karaván elé. Amikor felért a  morzsolódó 
dombtetőre, Josseran nevét kiáltotta, majd lebukdácsolt a 


halomról. 

Csak üresség. 

De még mindig hallotta a dobogást a következő dűne 
mögül. " Leszaladt a laza szerkezetű homokban, 
bukfencezett, csetlett-botlott, azután négykézláb 
felkapaszkodott a következő csúcsra. A szíve majd kiugrott 
a helyéről, úgy érezte, menten felrobban. 

- Nem!... Kérlek... Drága Uram, hallgasd meg... szolgádat 
ebben az órában... Várj meg! Josseran!... Dicsértessék a 
neved... Megváltóm... William vagyok! Várjatok! 

Felért a gerinc tetejére, arra számított, meglátja maga 
alatt a karavánt, de csak üresség tárult a szeme elé. 
Zavartan körbenézett. A sivatag újra elcsendesedett, csak a 
szél neszeit hallotta. Eszébe jutott, mit mondott Josseran a 
homokszellemekről, és tudta, hogy az ördögök, akik ebben 
az elátkozott sivatagban laktak, őt is megtréfálták. 

Homokkígyók kanyarogtak és suttogtak a lába körül. 

Vakon leszaladt a gerincről, s a puha homok annyira 
kiszívta az erőt a lábából, hogy végül kimerülten 
összeomlott. Meg kellene keresnie a tevéjét. A tevén van a 
vizestömlő. Felállt, nyöszörgött az lábizmait és lábikráját 
megbénító fájdalomtól. 

Körbe-körbe botorkált, a fehéren vakító sivatagtól 
hunyorogva. A nyomait kereste, de a szél már betemette, 
és rádöbbent, hogy végérvényesen eltévedt. Felnézett az 
égre, és üvölteni kezdett. 

A rövid, bronzbarna alkonyat után leszállt az éjszaka. 
Josseran maga köré tekerte a köpönyegét. Az argolból 
rakott tűz gyenge fényénél üldögéltek. A tevék a sötétbe 
köhécseltek. 

- Semmit sem tehetünk - mondta Szártak. 

A szerencse rám ragyogott, gondolta Josseran. A 


szerzetes elveszett. Most már nincs, aki eretneknek és 
istenkáromlónak bélyegezzen, ha visszatérünk Akkóba. 
Egyezséget kötöttem a tatárokkal, és egyedül enyém lesz a 
dicsőség. , 

De csak nem hagyta nyugodni az az átkozott pap. Ugy 
érezte, templomos lovagi és keresztényi kötelessége is, 
hogy visszamenjen, és megkeresse. Volt még némi esély, 
hogy életben van ebben a sivár pusztaságban. 

- Vissza kell mennünk érte. 

Szártak gúnyosan felhorkantott. 

- Ha valakit elnyel a sivatag, a Takla-Makán már nem 
adja vissza. Olyan, mintha egy embert keresnél a medve 
gyomrában. Már csak a csontjait fogod megtalálni. 

- Vissza kell mennünk - ismételte. 

Mérges a homokba köpött. 

- A barbár megőrült. 

- Ebben a sivatagban az ember egy napot sem él túl víz 
nélkül - mondta Szártak. - Még egy tapasztalt utazó sem 
marad itt életben egyedül. Ráadásul a társad semmit sem 
tud a Takla-Makánról. Bizton állítom, mostanra már a 
tevéjétől is elkószált. 

Josseran tisztában volt vele, hogy igaza van, és mellesleg 
nem tartozott Williamnek semmivel. Akár Isten akaratának 
is tekinthette volna. William biztosan azt tette volna, ha 
fordítva alakul. 

- Ma éjjel elmegyek, és megkeresem; egyedül, ha 
muszáj. Ti meg majd eldönthetitek, mihez kezdtek. De 
vajon a Menny Fia kegyes lesz hozzátok, ha megtudja, hogy 
mindkét követét elveszítettétek? 

Mérges megint köpött egyet, majd kiabálva szidni kezdte 
őt, míg Szártak csendre nem intette. Kapatos az erős 
kancatej vigasza híján, halkan elkezdett a feléledő parázsba 
dúdolni, miközben a hold a sivatag fölé emelkedett. 

Egy tatár gyászéneket fújt a halottakért. 

Williamet a holdfény ébresztette fel. A többi keresztényre 
gondolt, akik most Toulouse, Róma vagy Augsburg 
biztonságos kolostoraiban és plébániáin ugyanezt az 
égboltot bámulják. Ahogy az öntudata fokozatosan 
visszatért, szörnyű helyzete úgy hasított belé, mintha fejbe 
kólintották volna, és újra pityeregni kezdett. Annyira 
vágyott rá, hogy visszatérhessen régi életébe, hogy 
hangosan felnyögött. A mennyország vigasza most semmit 
nem jelentett számára, egyáltalán semmit. 

A szél elállt, és a sivatag óriási tengere csendbe 
burkolózott. Akkor pillantotta meg a torony maradványait, 
mely élesen kirajzolódott a hold fluoreszkáló fényében. 
Hosszú ideig csak hitetlenül bámulta. Majd felállt, és 
botorkálva elindult felé. 

Egy halom kő volt csupán, talán egy erőd maradványai, 
mely évszázadokkal ezelőtt magasodott itt, mielőtt a homok 
visszakövetelte magának a helyet. Az ujjaival elkezdte 
kaparászni a homokot, és egy kis üreget vájt magának a fal 
szélárnyékában, ahol meghúzhatja magát, majd belebújt. 
Valami oknál fogva itt nagyobb biztonságban érezte magát, 
mert a falak határolta vacok egyfajta menedéket nyújtott az 
odakinn tátongó ürességgel szemben. 

Sokáig feküdt benne, vacogott a hidegtől, és saját 
reszkető lélegzetét hallgatta. A hang egy sebesült állat 
lihegésére emlékeztette. Megpróbált elaludni. Talán sikerült 
neki, mert amikor újra kinyitotta a szemét, a hold már 
szinte közvetlenül fölötte függött, fakón és remegve. 
Telihold volt, vadászhold, ami a lába közelében, a homokban 
heverő kincsek felé vonzotta, melyek úgy csillogtak, mint az 
üveg. 

Négykézláb mászott feléjük. Visszafojtotta a lélegzetét. 

Egy rubin, méghozzá hatalmas. Az ujjai közt forgatta, 
hagyta, hogy a holdfény minden oldalán megcsillanjon. Az 


ujjaival a homokba túrt, és talált még egyet, majd még 
egyet. Néhány percnyi ásás után, a markában egy halom 
drágakő ragyogott, és még többet is látott félig eltemetve. 
Egy király váltságdíja, amit itt, a Takla:-Makánban temettek 
el, ahogy a tevehajcsár mesélte. 

Elkezdett nevetni. 

A világ egyik legnagyobb kincse egy halott ember 
kegyeire bízva! A hátára hengeredett, és harsogva a 
hatalmas ég boltozatára röhögött. Amikor a nevetés elhalt, 
csak feküdt ott ziháló mellkassal. 

Ebben a nyomorult állapotában elképzelte, ahogy a 
sivatagon át visszatér száz  Domonkos-rendi barát 
társaságában Kubiláj császár udvarába, hogy a szent vallást 
hirdessék, és megszámlálhatatlan milliókat térítsenek meg. 
Ebből a kincsből száz templomot is építhetnének. Kezdettől 
fogva ez lehetett Isten szándéka. 

Már csak valahogy ki kellene jutnia innen élve. 

Ferganai-medence 


A lovas keleti irányból tűnt fel, kimerülten, feketére fagyott 
ujjakkal. A férfit Kaidu elé vezették az ordujába, és adtak 
neki egy tál főtt birkahúst és egy kis forró rizsbort. Miután 
átadta az üzenetét, a kán szigorú arccal felemelkedett, és 
maga elé kérette legidősebb fiát és kedvenc lányát. 

Kaidu a tűz mögött üldögélt a selyemszőnyegeken, 
tekintetét a jurta bejáratából látszó hegyekre szegezte. 
Második ordujába való felesége üdvözölte Tekudajt és 
Kutulunt, akik elfoglalták az őket megillető helyet a vas 
főzőüst mindkét oldalán. Meleg kumisszal teli tálakat raktak 


eléjük. 

- Epp most tudtam meg - kezdte Kaidu -, hogy Kubiláj 
az ellenőrzése alá vonta a Selyemutat Tanguttól egészen 
Bes-Balikig. A kuzinom, Kadán a támogatásáról biztosította, 
és a segítségével elvágta Arik Böke utánpótlásvonalát dél és 
kelet felé. 

- Az összes kék mongol felkelt Kubiláj ellen - mondta 
Tekudaj. 

- Ez csak átmeneti akadály lehet. 

Kaidu türelmetlen pillantást vetett rá. 

- Kubilájnak most már túl sok barátja van az ujgurok és 
a tangutok között. Lehet, hogy az összes kék mongol se lesz 
elég ellene. - Tekudaj elhallgatott a dorgálás hallatán. - 
Dzsingisz kán birodalmának vége - folytatta Kaidu -, ahogy 
megjövendöltem. Hülegünek és az összes többi kánnak 
immár saját királysága van. Amiért most a két fivér harcol, 
az Kína. 

- Ezek szerint a hírnök Kubilájtól jött? - kérdezte 
Kutulun. 

Kaidu bólintott. 

- Az a szíve óhaja, hogy jövő nyáron a jelenlétemmel 
örvendeztessem meg a szemét Sangtuban. 

- Elmész? 

Az apja megrázta a fejét. 

- Nem hajtok térdet Kubiláj előtt. 

- Akkor harcolni fogunk? - kérdezte Tekudaj. - 
Csatlakozunk Arik Bökéhez? 

- Számba kell vennünk, mi történhet velünk, ha Kubiláj 
bizonyul erősebbnek - jelentette ki Kutulun. 

- A húgodnak igaza van - mondta Kaidu, és Tekudaj 
ellenségesen a lányra meredt. - Dzsingisz kán előtt az 
emberek úgy éltek ezeken a  sztyeppéken, hogy 
Karakorumban nem állt palota, és nem ült benne egy 
nagykán. A tatárok az idők kezdete óta így éltek. Ha most 
újra eljönnek azok az idők, akkor a következőt fogjuk tenni. 
Meghoztam a döntést. Nem fogunk lázadni, sem szövetkezni 


ezekkel a hatalmas uraságokkal. Akaravánutakat nyitva 
hagyjuk, de aki ezentúl át akar kelni a Világ Tetején, annak 
vámot kell fizetnie Kaidunak. Ez épp elég lesz, hogy 
emlékeztesse Kubilájt, hogy legalábbis a Ferganai-völgyben 
Kaidu a kánok kánja! 


CII 


A Takla-Makán 


Tevék és lovak sora kígyózott a dűnék között. Szártak 
vezette a menetet gyalog, tevéjét a zsinórjánál fogva 
kísérte. Josseran követte. Hajnal előtt megálltak pihenni. 
Senki nem szólalt meg, de Josseran érezte a tatárok dühét. 
Kiszámítható volt, hogy először Mérgesből fog kitörni az 
indulat. Egy üres bőrtömlőt dobott a homokba. 

- Nem fogjuk megtalálni! - kiabálta Szártaknak. - Ez a 
barbár megőrült! 

Szártak Josseranra nézett. 

- Nem hagyhatom itt - mondta. 

Szártak visszanézett Mérgesre, és megvonta a vállát. 

Josseran visszament a tevéjéhez, és az orrzsineget 
meghúzva, talpra állította. Az állat tovább cammogott. A 
tatároknak nem volt más választása, követték. Igy hát 
tovább meneteltek a dűnék közt, vissza, amerről jöttek, a 
magányos úszót keresve a homok hatalmas óceánján. 

Mindig is arra számított, hogy békét lel, vagy akár még 
emelkedett hangulatba is kerülhet a halál beálltának 
pillanatában. De azt sosem képzelte volna, hogy feloldozás 
nélkül, egyedül hal meg a vadonban. Ahogy a nap a Takla- 
Makán fölé emelkedett, összegömbölyödött a csuhájában, és 
gyermek módjára szipogott, Krisztus nevét ismételgetve 


újra és újra. 

A sötét angyalok máris összegyűltek. Ott hemzsegtek 
körülötte, borzalmas szárnyukat kitárva, apró szemük 
mohón csillogott. 

William felemelte a fejét a homokból. 

- Nem! - kiáltotta. 

A szellemek közelebb merészkedtek, s felkészültek, hogy 
levonszolják a pokolba. Már maga előtt látta az üstben izzó 
billogot; az összes eszközt előkészítették a megkínzásához. 
Isten nem könyörül a bűnösökön. Ahogy Krisztus mondta, 
az embert nem az életében elkövetett cselekedetei, hanem 
a szíve vágyai árulták el Isten szemében. 

Még a Takla-Makán után is egy örökkévalóságnyi 
szenvedés várt rá. 

-  Távozzatok tőlem! - kiáltotta William. - Isten, 
könyörülj rajtam! 

A keselyűk a szárnyukat meglegyintve meghátráltak, de 
csak néhány lépést; bizalmatlanul, de nem ijedten. A 
legnagyobb dögevők voltak, amiket valaha látott; mindegyik 
felért egy ember mellkasáig, a szárnyszélességük volt vagy 
harminc lépés. Tudták, hogy a hulla az övék, de addig nem 
láttak munkához a csőrükkel, amíg a préda mozog. 

- Krisztus megment! - kiáltotta William újra, és egy 
marék homokot vágott a legközelebbi madárhoz. Azután 
zokogva az arcára borult. 

Josseran ugyanolyan szánakozva és undorodva szemlélte 
reménytelen csapkodását, mint egy nyilvános kivégzést 
vagy egy kutya-medve viadalt. A többi tatár áhítattal 
vegyes tisztelettel gyűlt mögé félelmetes csendben. Nem 
számítottak rá, hogy meglelik a másik barbárt, de 
egyébként is úgy tűnt, hogy elkéstek. A napsütés az őrület 
határára kergette a férfit. 

Már épp fel akarta adni a keresést, de rögtön hajnal után 


keselyűket látott körözni az égen. Williamet végül egy 
dögevőraj mentette meg. 

- Nincs jogotok hozzám! - kiáltotta William újra. Az 
égnek emelte a kezét. - Szent Atyám, bocsásd meg 
bűneimet, és vigyél angyalaid karjában a mennybe! 

Josseran lerohant a homokban. A keselyűk a nyakukat 
nyújtogatták a közeledtére, és egyik a másik után riadt 
vissza, kelletlenül mondva le a prédáról. De azért nem 
röppentek fel. Biztonságos távolságban várakoztak, hátha 
jut egy-két könnyű falat. 

- William! - A papot félig megvakította a nap, arca 
elevenre hólyagosodott. Ajkára és szemhéjára homok 
tapadt. - William! 

A szerzetes nem ismerte meg, de azt sem értette, miféle 
teremtmény áll vele szemben. A homokba rogyott, még 
mindig félrebeszélt. Josseran nagy nehezen megpróbálta 
talpra állítani, de nem sikerült. 

Megérezte a csuhája súlyát. 

- Isten nevére, mi van nálad? - morgolódott. 

A szerzetes  beleakasztotta az ujjait — Josseran 
köpönyegébe. Az ajka vérzett, a homlokán papírvékony 
darabokban lógott a megégett bőr. 

- Védj meg - krákogta William -, és a fele a tiéd. 

S azzal elájult. 

William túl kimerült volt, hogy folytatni tudja az utazást. A 
tatárok menedéket  tákoltak néhány  póznából és 
vászoncsíkokból, és befektették az árnyékba. Josseran vizet 
csöpögtetett a szájába, miközben az kiabált és félrebeszélt. 
A szél megint feltámadt, és a csapat összebújt a tevék 
oltalmazó gyűrűjében, hogy megpróbálják átvészelni a 
homok korbácsolását. 

Estére William már nem kiabált a delirium fantomjaival; 
mély álomba szenderült. Josseran hozott még neki vizet, és 


ahogy fölé hajolt, William szeme kinyílt. 

- Almot láttam - motyogta. A nyelve úgy meg volt 
dagadva, hogy alig tudott értelmes szavakat formálni. - 
Eltévedtem. 

- Nem álom volt - felelte Josseran. 

- Nem álom? De akkor... megmentetted... a kincset? - 
Véres víz gyöngyözött felhólyagosodott ajkán. 

- Miféle kincset? 

- Abból... építünk egy templomot... Sangtuban. Ami olyan 
szép... mint a Szent... Sír... Jeruzsálemben. 

- William, nem volt ott semmiféle kincs. 

- A rubinok! Nem... találtad meg? 


- Rubinok? 
- Ott voltak... - Kezét a szeme elé emelte, mintha a 
kövek még mindig ott lennének a tenyerében. - Itt 


tartottam... a kezemben. 

- Csak álmodtad. A csuhádat lehúzta egy rakás kavics. - 
Josseran felemelte William köpönyegét, és megmutatta 
rajta a hasadást. Beledugta a kezét, és kikanalazott belőle 
egy marék port és téglatörmeléket, ami a romos toronyból 
származott. - Csak kavicsok - ismételte meg. 

William rámeredt. 

- Te... te elloptad? 

- William, annyi követ dugtál a palástodba, hogy alig 
bírtalak felemelni a tevére. 

William feje visszahanyatlott a homokba, és behunyta a 
szemét. Ha maradt volna még benne bármi nedvesség, most 
sírva fakadt volna. Helyette azonban a kétségbeesés 
agóniája torzította az arcát grimaszba, és a könnyek helyett 
vér szivárgott az ajkából a szájába. 

Ha Kaidu hegyei voltak a Világ Teteje, akkor Karakodzsa a 


maga tengerszint alatti hatalmas  horpadásával a 
kazamatája volt. Az oázis csupán kunyhók és poros mezők 
szürke összevisszasága volt. Az itt élő ujgurok valahogy 
szőlő- és fügekerteket és barackosokat csalogattak elő a 
sivatagnak e szürke kemencéjéből, a karézék glecscservizét 
felhasználva. 

Ahogy a Takla-Makán többi oázisa, ez a falu is poros 
sikátorokból és tapasztott falú udvarokból állt. Am itt a 
lakóhelyek legtöbbjét a föld alá építették, hogy védve 
legyenek a tikkasztó nyári forróságtól és a homokot hordó, 
szakadatlan széltől. Fakarókkal és szalmafonattal fedték be 
őket, és a kemény, szürke homokból előmeredő 
kéményüktől eltekintve láthatatlanul olvadtak bele a 
környezetbe. 

A szőlőtőkék már csupaszok voltak, csak törött, barna 
ujjaik nyújtóztak ki a föld alól, és a vörös sáros utak úgy 
szétrepedeztek, mintha kövezettel lennének beborítva. Egy 
kiszáradt fa alatt egy magányos szamár álldogált 
szánalmasan, és a farkával a rajokban érkező legyeket 
legyezgette. 

Csüggedten vonszolták magukat a han irányába. 

- A leggyatrább hely a földön - morgolódott Szártak. - 
Azt mondják, itt úgy is meg tudsz főzni egy tojást, ha 
betemeted a homokba. Ha levágsz egy csirkét, meg se kell 
főznöd. A húsa már eleve fehér és omlós. 

Furcsa, ugató nevetése egyáltalán nem volt humoros. 
Túlélték a sivatagot, de most már a határvidék közelében 
jártak, és Kaidu a renegátjaival valahol errefelé várakozott. 
Szártak tudta, hogy egy rajtaütést számtalan formában 
véghez lehet vinni. Ugy tűnt, most fordul a kocka. 


- 
Josseran felállt a han tetejére, és a sötétséget kémlelte. A 


távolban a Mennyei-hegység körvonalai rajzolódtak ki az 
éjszakai égbolt előtt. Azon túl feküdt valahol a Világ Teteje. 


- Nem gondoltam, hogy itt talállak - mondta William. - 
Azt hittem, a pogányok asszonyaival szórakoztatod magad. 
Ugy tűnik, tatár kíséretünk majdnem az utolsó szálig él a 
kurválkodás nyújtotta örömökkel, amit errefelé 
vendéglátásnak neveznek. 

Hasonló kényeztetést Josserannak is felajánlottak, de ma 
éjjel nem érdekelte a lehetőség. De mivel még ezt az apró 
győzelmet sem akarta  Williamnek meghagyni, azt 
válaszolta: 

- Attól tartok, már csak ronda nők maradtak. Szártak 
felajánlotta, hogy használjam az egyik tevét, ha találok 
köztük olyat, amelyik nem túl kellemetlen a szemnek. 

- Téged ismervén, biztos találsz köztük olyat. 

- Látom, felépültél a megpróbáltatásaidból. 

- Miért jöttél vissza értem? 

- A szavamat adtam, hogy megóvlak az út során. 

- Sokan adják a szavukat, és kevesen tartják be. Az 
ellentmondások embere vagy, templomos. Volt idő, amikor 
azt gondoltam, hogy az az egyetlen célod, hogy meghiúsítsd 
az összes kísérletemet, amivel Krisztust akartam elhozni 
erre az istentelen vidékre. Most mégis az életemmel 
tartozom neked. 

- Isten akarata volt, hogy rád találtunk. 

- Ne gondold, hogy most már az adósod vagyok. 

- O, soha nem gondolnám. Biztos vagyok benne, hogy az 
elkövetkező hetekben számtalanszor el fogom átkozni 
magamat, amiért nem hagytam, hogy ott pusztulj a 
sivatagban. 

- Talán azt kellett volna tenned. 

Josserant  — megriasztotta ez a vallomás. Azon 
morfondírozott, vajon a pap mit ért alatta. De William nem 
mondott egyebet. Elfordult, és otthagyta Josserant a falon, 
a szenvtelenül ragyogó csillagok hűvös menedéke alatt. 

Az éjszaka maga volt a tortúra. Bolhák, szúnyogok és 
vérszívó , legyek  lakmároztak  Josseranon telhetetlen 
étvággyal, és előlük nem volt menekvés. Végül nyugtalan 
álomba merült, de az éjszaka közepén arra riadt fel, hogy 
valami rázuhant a fölötte lévő gerendákról. Zakatoló szívvel 
felült, és a gyertyáért nyúlt. Egy pókot pillantott meg, 
aminek akkora teste volt, mint egy tojás, ahogy elszalad a 
padlón. Egy vörös szemű csótány volt a csápjai között. 
Ezek után már képtelen volt elaludni. 

Hajnalban szörnyű sikolyok lármázták fel az ágyból. 
William! Az első gondolata az volt, hogy a szerzetest 
megcsípte egy skorpió. Josseran talpra kecmergett. 

A barát hátát a falnak támasztva ült, szeme tágra nyílt a 
döbbenettől. Arcát és testét kemény, pirosló duzzanatok 
borították: tetű- és bolhacsípések nyomai. Ettől eltekintve 
sértetlennek látszott. 

Szártak fölötte állt, és egy fáklyát szorongatott, amit a 
falról kapott le. A többi tatár is megjelent egymás után, a 
sötétben botorkálva, őket is a sikolyok verték fel. 

- Hallottam, hogy felkiált - mesélte Szártak. - Amikor 
ideértem, egy óriási csótány ült az arcán. 

- Honnan tudtad? - kérdezte valaki. Mérges volt az. 

Szártak és a többiek harsányan felröhögtek. 

William összegömbölyödött, és a földpadlóra firkált az 
ujjával, miközben halk, nyávogó hangot hallatott, mint egy 
sebesült állat. A nevetés a torkukra fagyott. 

- Megszállták a homokszellemek - sziszegte Szártak. - 
Belemásztak a testébe, míg egyedül volt a sivatagban. 

- Rendben, bízzátok őt rám - mondta Josseran. - 
Hagyjatok magunkra. 

- Egy balszerencse-démon lakik benne - bizonygatta 
Szártak, de utána a társaival együtt elvonult. Hallotta, 


ahogy odakinn felkészítik a karavánt, a lovakat és a tevéket 
nyergelik az előttük álló napi utazásra. 

Josseran leguggolt. 

-— William. 

- Az ördöggel álmodtam - motyogta. 

- Csak egy csótány volt. Ez minden. , 

- Belzebub tudja, hogy bűnös vagyok. O tudja, hogy 
kudarcot vallottam. 

Talán napszúrást kapott, gondolta Josseran, ahogy 
Szártak mondta. 

- William, reggel van. Folytatni kell az utat. 

- Az ujjamat Krisztus sebeibe dugtam, és még mindig 
nem hiszek! Nincs hitem. Kéjvággyal és irigységgel vagyok 
telve. Ezért nem bízta rám Isten a barbárok lelkét. 

- A nap nemsokára felkel. Indulnunk kell. 

- Kudarcot vallottam. Egész életemben másra sem 
vágytam, mint Istent elvinni az embereknek, de elbuktam. 

Josseran talpra segítette, és kivezette. 

Ismét napközben utaztak. A lovak toporzékoltak a reggeli 
hidegben, a tevék pedig bőgve panaszkodtak, miközben 
Szártak bekötötte őket a kötélsorba. 

Williamet felsegítette a tevére. Ugy vezette, mint egy vak 
koldust. Ahogy a mályvaszínű hajnal szétterjedt a 
horizonton, újra nekiindultak a han kapuján át. William a 
láthatárra szegezte a tekintetét, és a rémálmairól szőtt 
ábrándokra. Egész nap meg sem szólalt. A tatárok 
sugdolózni kezdtek egymás közt, és tisztes távolságot 
tartottak tőle. 

Egy újabb véget nem érő napot töltöttek a kohóban. A 
reggel közepén hirtelen kitisztult a porfátyol, és a Mennyei- 
hegység derengett fel előttük. Havas  nyaklánca 
elviselhetetlenül közelinek tetszett. Messze nyugaton még a 
Világ Tetejének fehér gerinceit is ki tudták venni. 


A köd olyan gyorsan ereszkedett le újra, ahogy az imént 
szertefoszlott, és a hegyek ismét a Takla-Makán sárga fátyla 
mögé rejtőztek. 

Aznap éjjel egy elhagyott karavánszeráj romjai közt vertek 
tanyát. 

Oly sivár hely volt, amilyet Josseran még nem látott 
soha. A mecset kupolája sok évvel azelőtt beomlott, és a 
holdfény beszűrődött a boltozaton, világító foltokat festve a 
kőlapokra és a törött fekete gerendákra. A falakon 
égésnyomok éktelenkedtek, talán épp Dzsingisz kán katonái 
gyújtották meg egy fél évszázaddal azelőtt. 

Josseran és William távolabb ült le a többiektől. A tatárok 
a tűz köré húzódtak, és vészjóslóan sugdolóztak egymás 
között, miközben ellenséges pillantásokat vetettek William 
felé. Kubiláj seregében a tatárok vasfegyelmet tanultak, és 
épségben el fogják kísérni őket az úti céljukhoz, bár 
tisztában volt vele, hogy ami Mérgest illeti, ő örömmel 
elvágná mindkettejük torkát. 

Josseran felnézett. A tető romjain keresztül látta, hogy 
az északi égbolton egy árva csillag jelenik meg. Az az 
Aranyszeg. Ahhoz kötik az istenek a lovaikat. 

Talán William kegyvesztettsége bátortalanította el, vagy 
hogy aznap megpillantották a Világ Tetejét, de ma éjjel az 
élet súlya jobban nehezedett rá, mint azelőtt bármikor. 
Bármit is szónokolt, kereszténynek érezte magát, és a 
szívében rettegett félelmetes istenétől. Ma este megbánta 
az összes  istenkáromlást, azaz inkább tartott a 
következményeitől. 

William görnyedten ült a falnál, arcát csuklyája alá 
rejtette. Josseran megbecsülte a köztük lévő távolságot; 
mindössze néhány lépés, mégis olyan irdatlan messzire 
érezte magát tőle, mint Akkót Sangtutól. De nem Isten volt 
az, aki talpra állította és odatérdepeltette a pap elé. Inkább 


az, hogy egyszerűen kimerült. Egy lépéssel sem bírta 
tovább cipelni az apját. 

- William, hallgasd meg a gyónásomat - súgta, és 
letérdelt. 

Wiliam riadtan felpillantott rá. Amikor megszólalt, hangja 
oly gyengéd volt, akár egy asszonyé. 

- Idehozom a miseruhámat a tevéktől - mondta, és 
elindult, hogy összeszedje a hivatása díszeit, hogy legalább 
egyetlen lelket megmenthessen Istennek. 

- Anyám meghalt, amikor kilencéves voltam, és apám, 
Montgisors bárója nőül vette egy troyes-i nemes leányát. 
Catherine-nek hívták. Sokkal fiatalabb volt apámnál, és 
talán öt évvel lehetett idősebb nálam. Olyan fekete szeme 
volt, akár a bűn, és amikor rám nézett, forróság öntött el. 
Még csak fiú voltam, tizenhét éves, és az ágyékom oly 
eleven volt, úgy tüzelt, akár egy nyílt seb. 

- Folytasd - motyogta William. Tudatában volt, hogy a 
tatárok figyelik őket: az őrült keresztény sámánt a bíbor 
stólával a nyakában, és a barbár óriást, aki előtte térdepel. 

- Egyfolytában a tekintetét kerestem, de tudomást sem 
vett rólam, és szinte az őrületbe kergetett a kétségbeesés. 
Valahányszor elment mellettem, megéreztem az illatát. 
Ejszakánként képtelen voltam aludni; az izzadságtól 
csatakosan ébredtem, és a markomba eresztettem a 
magomat, ha csak rá gondoltam. Még imádkoztam is érte a 
kápolnánkban, hogy haljon meg apám, hogy enyém 
lehessen a némber. Istentelen rajongásomban nagyon 
eltévelyedtem. 

Elhallgatott, tenyerébe dörgölte az arcát. A lány puszta 
gondolatától is leizzadt újra. 

- Mondhatni, apám Burgundiában hírneves lovagnak 
számított. Mindennap kardforgatást, lándzsahasználatot és 


lóhátról való küzdelmet gyakoroltunk. És akárhányszor 
edzettünk, azt szerettem volna, ha megöl, mert annyira 
szégyelltem magam... Egy nap a magamévá tettem a nőt, 
amikor együtt kilovagoltunk. Hamar túlestünk rajta, még 
azelőtt, hogy rájöttem volna, mit tettem. Már maga az a 
tett elegendő bűnnel szolgált volna fiatal lelkemnek. 
Jóllakattam ifjúi vágyamat, hát nem volt elég? De nem, még 
többre szomjaztam. 

Mélyet sóhajtott, hangja berekedt. 

- Ami legközelebb történt, az már nem volt véletlen. 
Apám elutazott Párizsba. En meg elindultam a nője 
hálófülkéje felé, s közben egyre azért imádkoztam, hogy 
zárva legyen az ajtaja. Még abban is reménykedtem, hogy 
sikoltani fog a szolgáknak, és szégyenbe hoz a házinép 
előtt. De ahelyett melegen átölelt, és aznap éjjel szeretők 
lettünk. 

Az emlékek súlya alatt elhallgatott. 

- El sem tudod képzelni, milyen fájdalmas elmondanom 
ezt valakinek, aki esküvel tagadta meg magától a nőket. 
Mert tudod, miközben imádtam őt, valójában gyűlöltem is 
azért, amit apámmal és velem tesz. Ot felszarvazta, én 
pedig végérvényesen megundorodtam magamtól miatta... 
Apámat az udvarba idézték egy sor másik nemes 
társaságában. Lajos azt remélte, rábeszélheti őket, hogy 
csatlakozzanak a Szentföldre induló fegyveres 
zarándoklatához. De apám már idős volt, és amikor 
visszatért az udvarból, elmondta, hogy bátorkodott 
engedélyt kérni, hogy ne kelljen mennie. De néhány nap 
múlva minden magyarázat nélkül meggondolta magát, és 
megtette a szükséges előkészületeket, hogy maga is 
behajózzon — a keresztes hadjárattal. —— Valószínűleg 
megsejtette, mi történt a távollétében, és ettől gondolta 
meg magát. 

Abbahagyta az elbeszélést, és megköszörülte a torkát, 
mert egyre nehezebbre esett a vallomás. 

- Felfegyverzett egy tucatnyi parasztot, hogy magával 


vigye őket a nagy zarándokútra, és eladott tízhektárnyi 
földet, hogy legyen miből finanszírozni a vállalkozást. A 
köpenye vállára maga Catherine varrta fel a skarlát 
keresztet. Miután elindult, én maradtam Montgisors-ban a 
majorság és a birtok ura. Es Catherine pimasz lett. Minden 
éjjel meglátogatott a szobámban. De mivel félt, hogy 
teherbe esik, csak a tiltott módon hagyta, hogy magamévá 
tegyem. Am miután apám elment, rájöttem, hogy már nem 
tudom megtenni, amiről megannyiszor álmodoztam. A nő 
válaszul kinevetett engem. Azt mondta, az alma nem esik 
messze a fájától, és egy lélegzet alatt gúnyolta őt és engem 
is. Nemsokára már nem járkált a szobámba, és ott 
maradtam a bűneimmel, és semmi mással. - Mély levegőt 
vett. - Egy éven belül hírt kaptam, hogy apám meghalt 
Damiettában. 

Josseran hosszú ideig nem szólalt meg, majd elgyötörten 
folytatta: 

- Catherine rájött, hogy az elővigyázatosság ellenére 
teherbe esett. Zárdába küldtem, hogy hordja ki a gyereket, 
és amikor visszatért, a gyermeket az egyik inasom 
feleségének adtuk, aki a birtokon lakott. A lány meddő volt, 
és úgy imádta a kicsit, mintha a sajátja lett volna. De 
amikor a kisgyermek négyéves lett, a lányt elvitte a krupp, 
és teljes lett a halálos bűneim sora. Szóval, mint látod, a 
saját mostohaanyámmal háltam, apámat pedig a halálba 
kergettem. Hosszú évek óta élek együtt ezzel a bűnnel. 
Továbbra is intéztem apám birtokának ügyeit, de az 
özvegyéhez soha nem mentem viszsza. Aztán úgy hat évvel 
ezelőtt elindultam a Szentföldre abban a reményben, hogy 
meghalok a csatában, és azzal vezekelhetek a bűneimért. 
Kölcsönt vettem fel a templomosoktól, hogy pénzelni tudjam 
a keresztes hadjáratomat, és cserébe öt évre elköteleztem 
magam nekik. De nem haltam meg, és a bűneimet sem 
váltottam meg. 

William hosszú ideig hallgatott. Végül felemelte a jobb 
kezét. 


- Ezzel a kezemmel feloldozlak téged a bűneid alól - 
mondta. - Vezeklésül megparancsolom, hogy hátralévő 
napjaidban élj szűzies életet, és mondj le megmaradt 
javaidról és birtokaidról az anyaszentegyház javára. 

Josserannak a torkán akadt a lélegzet. Nem ilyen 
vezeklésre számított, amikor eldöntötte, hogy meggyón. 
Azzal áltatta magát, hogy a sivatagban William felfedezte 
benne az emberséget, de ehelyett a szerzetes kihasználta a 
pillanatnyi előnyét, hogy összetörje, ahogy Mar Salahhal is 
tette. 

Josseran felállt. 

- Mélységesen megvetlek téged a rended összes papjával 
együt. Nem fogok eleget tenni a rám szabott vezeklésnek, 
és Isten megbocsátásából se kérek. Ettől a pillanattól 
kezdve nekem elég, ha magamnak megbocsátok. A 
vezeklésem pedig az lesz, hogy jobb életet fogok élni. - 
Azzal visszasétált a saját sarkába a hanban, és szinte 
azonnal mély, álmok nélküli álom nyomta el. 

A sivatagot maguk mögött hagyták, másodjára is sikerült 
átvágniuk rajta. Kasgárban megálltak az erődnél, amit 
Kubilájhoz hű katonák népesítettek be, és a tevéket gyors 
tatár hátasokra cserélték. Kilovagoltak a nyugati hágók felé. 

Fölöttük az első hó már belepte a Világ Tetejének 
előhegységét. 

Egy szűk völgyet követtek a hegyeken át, száguldó 
patakok és böhöm vándorkövek mellett, melyeket a tavaszi 
áradás mosott le, és vörös sziklák között, melyek a felhők 
fölé nyúltak. A völgyből felkapaszkodtak egy fennsíkra, és 
egy sós vizű tó mellett megálltak pihenni. 

Josseran fészkelődni kezdett tatár csődöre nyergében. Az 
erdő zöld frissessége komor látványt nyújtott a fehéren 
gomolygó felhők előtt. A szél hideg esőfüggönyt hozott 
magával, és pillanatok alatt tisztára mosta a völgyet, 
zöldellő vidéket hagyva maga után a sárga napfényben. A 
völgy fölött szivárvány ívelt át. 

Sietniük kell, ha nem akarják, hogy a jég bezáruljon a 
Világ Tetején, és csapdába ejtse őket, tájékoztatta Szártak. 
Amint átérnek a hegyeken, már csak néhány hónapnyi 
lovaglásra lesznek Aleppótól, és épségben hazaérnek. 

- Haza - suttogta. 

Miféle otthona maradt Josseran Sarrazininek? Talán a tél 
közelsége tette e vad helyen, de hirtelen ránehezedett a 
múló évek súlya. Elmúlt harmincéves, és alig maradt ideje 
nagy dolgokat alkotni. Talán tizenöt éve lehetett még, ha 
visszatér Provence-ba, még kevesebb, ha úgy dönt, hogy 
Outremerben marad, mert ott egyfolytában betegségek, 
orgyilkosok és vég nélküli hadakozás és háborúk lesnek rá. 

Az ember sorsa biztos, hiszen valamennyien halállal 
tartozunk Istennek, de most már csak arra vágyott, hogy 
elég ereje legyen meghalni, vagy elegendő oka élni. 

Szártak egy sebes vizű folyamnál megálljt parancsolt a 
parányi hadoszlopnak. A lovak lábát összekötözték, hogy 
legeljenek, míg a tatárok megtöltötték a vizestömlőiket. 
Kicsit távolabb a vízben egy darucsalád szemlélte őket 
bizalmatlanul. 

A gleccser táplálta folyam széle már befagyott, partján a 
káka már ropogott a jégtől. Magasra jutottak a hegyekben, 
de már a téllel kellett versenyt futniuk a hágókig. 

Egy kánya körözött vijjogva az égen. Olyan hangot adott, 
mint egy csecsemő. Josseran rémülten felpillantott. Más 
figyelmeztetés nem is kellett. 

A Josseran mellett álló férfi hirtelen hátratántorodott, és 
a torkához kapott. Egy nyílvessző fúrta át. Hanyatt vágódott 
a folyóban, lába görcsösen rángatózott, és szörnyű, 
gurgulázó hang hagyta el a száját, amikor meghalt. Vére 
hamar befestette a gázlót. 

Szártak tért észhez elsőnek, és csattogva átvergődött a 
vizen a lovához, majd nyomban eloldotta a béklyót. 
Josseran ugyanígy cselekedett. 

Visszanézett a válla fölött, és egy sor lovast látott, akik 
egy kiszáradt vízmosás felől vágtattak feléjük kevesebb 
mint egy mérföld távolságból. Még több nyílvessző 
záporozott rájuk, és Josseran lova felsikoltott, ahogy kettő 
célba talált: az egyik mélyen a vállába, a másik a 
horpaszába fúródott. Szártak parancsokat üvöltözött az 
embereinek a nyeregből, megpróbálta megszervezni a 
védelmet. 

A támadóik már elég közel jártak, hogy Josseran lássa az 
arcukat. Tatárok voltak, akárcsak a kíséretük, de nem 
rendes katonák: banditák voltak kevés páncélzattal, 
prémekbe öltözött könnyűlovasok, íjakkal és egyszerű 
dárdákkal felszerelkezve. Húsznál talán nem is lehettek 
többen, de a meglepetés előnyével rendelkeztek. 


Ismét nyílvesszők fütyültek feléjük, és már rájuk is 
rontottak, kampós dárdáikkal döfködve és letaglózva 
azokat, akik nem értek elég gyorsan a lovukhoz. Josseran a 
kardját lóbálva vadul belevágtatott a csetepaté közepébe, és 
miután egy embert leterített a lováról, megrohamozott egy 
másikat, és azt is kiütötte a nyeregből. 

Egy sikolyt hallott, és amikor odafordult, látta, hogy 
William tapicskol a folyó gázlójában, és gyalog próbál 
elmenekülni. Az egyik tatár íjász alig tíz lépéssel lemaradva 
követte. Azután ügetésre fogta a lovát, leeresztette az íjat, 
és komótosan elővonta a kardját az övéből. A gyilkos 
csapáshoz kihajolt a nyeregből. 

Josseran vágtára sarkantyúzta a lovát, és egyenesen 
nekilovagolt. A tatár túl későn vette észre. Rémülten nézett 
körbe, felismerve az elkerülhetetlent, mert tudta, hogy nem 
tudja megállítani. Kardforgató karját felemelte, felfedve 
bordáit, mire Josseran kinyújtott karjával pontosan oda 
döfte a kardját markolatig. A férfi felsikoltott, és lecsúszott 
a nyeregből. Ahogy zuhant, a testsúlya kicsavarta Josseran 
kezéből a kardot. 

Josseran megperdült, Williamet kereste. Addigra egy 
másik tatár is odavágtatott, aki Williamet a hónaljánál 
megragadva felrántotta és keresztbe fektette a nyergen. 

-— William! 

Az összecsapás már véget ért. Talán fél tucat holttest hevert 
a folyóban, nyílvesszőkkel kilyuggatva. Annál is több 
prémekbe öltözött hulla feküdt a fűben. Az útonállók 
elnyargaltak. 

Szártak összehívta az embereit, és védekező alakzatot 
vettek fel a folyam túlpartján. 

- Hadd fussanak - kiáltotta át Szártak. - Ereszd el őket! 

- Náluk van William! - kiabálta Josseran. Leugrott a 
nyeregből, és kihúzott egy dárdát az egyik halott tatár 


testéből. Azután lóra szállt, és üldözőbe vette a 
visszavonuló lovasokat. 

Utánuk vágtatott az emelkedőre, de azok már eltűntek az 
orom mögött. Felért a csúcsra, és megindult lefelé. William 
valahogy kiszabadult az elrablója fogságából, és elkezdett 
visszakapaszkodni a dombra. Szaladás közben felemelte a 
csuhája szélét, mint egy nő a szoknyáját. Josseran 
patadobogást hallott maga mögött, és hátrafordult. Szártak 
két embere követte a völgy felé. Egyiküket felismerte: 
Mérges volt az. 

- Barbár! Szártak megparancsolta, hogy gyere vissza! - 
kiáltotta. 

De a figyelmeztetés túl későn érkezett. 

Ahogy Josseran visszafordult a pónival, rájött, hogy 
csapdába csalták. Nagyjából tucatnyi tatár lovas kerítette be 
hátulról. Nyílzáport zúdítottak rájuk, és Mérges és a társa 
lebucskázott a nyeregből. Josseran gyötrő fájdalmat érzett a 
bal vállában. 

William már majdnem felért a dombtetőre. Josseran 
utánasarkantyúzta a lovát. Ujabb nyilak fütyülését hallotta, 
mire a lova támolyogni kezdett és összeesett. Josseran a 
hátán landolt a nedves füvön, és az esés kipréselte belőle a 
levegőt. A vállába ágyazódott nyílszár eltörött, ahogy az 
oldalára gördült. 

Térdre ágaskodott. A fájdalom émelyítő volt. A tatárok 
körözni kezdtek körülötte, oda-odakiabáltak egymásnak, azt 
latolgatva, kié legyen a gyilkolás dicsősége. Az egyikük 
leszállt, és sietve megindult felé, rozsdás kardot húzva elő 
az övéből. 

Josseran elejtette a dárdát, amikor leesett a lóról. A 
fűben kotorászott, mire ujjai a nyél köré zárultak. Ahogy a 
kardforgató meglendítette a gyilkos csapást, ő védekezésül 
feltartotta a dárdát, és érezte, hogy a fa elreccsen, de 
megtöri a lendületet, és egy pillanatra elodázza a támadó 
előnyét. 

A tatár másodjára is felemelte a kardját. 


Josseran az oldalára hengeredett, meglendítette a lábát, 
és kirúgta a tatár alól a lábát. A férfi eldőlt, és elejtette a 
kardot. Josseran nyúlt érte először, a lábára gördült, és 
talpra ugrott, majd körívesen nagyot lendített a karddal, 
mire a többi tatár hátrahőkölt. 

Tudta, hogy egyedül nincs esélye ennyi ellenféllel 
szemben. Szóval így ér véget, gondolta. Mindig is úgy 
képzeltem, hogy a kereszteslovagok keresztjét fogom 
viselni, amikor meghalok, nem valami jelentéktelen 
csetepatéban patkotok el a hegyekben egy olyan ellenséggel 
szemben, akiket nem is ismerek, prémekbe és egy szakadt 
köpönyegbe öltözve. De nem adom könnyen magam. 
Néhányatokat magammal viszem a mennyországba vagy a 
pokolba, vagy a Kék Egboltra, vagy bármi is van odaát. 
Fekete pontok táncoltak a szeme előtt, és hátratántorodott. 
A látása elhomályosult. Harsogást hallott. Hallotta, hogy a 
tatárok röhögni kezdenek, és tudta, hogy eljött a vég. 

- Megállj! 

Ismerte ezt a hangot. 

Pislantott: egy fekete szempárt látott meg egy bíborszínű 
sál mögött. 

- Kutulun - mondta. Elkezdett forogni vele a világ. A 
vállához emelte a kezét. Véresen húzta vissza. A térde 
összecsuklott alatta. 

Es ez volt az utolsó dolog, amire emlékezett. 

Hanyatt fektették a jurta padlóján, és lehámozták róla a 
köpenyét. Bőre krétafehér volt, selyem alsóinge átázott a 
vállából szivárgó vértől. Egy másik seb is éktelenkedett a 
szeme fölött, ahol megütötte magát, amikor leesett a lóról. 


Kutulun csak bámulta. Soha nem hitte, hogy újra látja. 
Hogy történhetett ez? Ezt akarták a szellemek megmutatni 
neki? Odébb tolta a többieket. Azután elővette a kését, és 
levagdosta az inget a seb körül. Erezte, hogy elakad a 
lélegzete. Váratlanul megrohanták az emlékek: amikor 
elvitte a férfit a Buddha-barlangokba a Lángolóhegységben; 
a félhold alakú tónál töltött este, amikor az Eneklő 
Sivatagot hallgatták, és Jossz-rán azt mondta neki, hogy 
gyönyörű; a hozzá simuló kemény teste a karaburan 
közben, és hogy mennyire meg volt rémülve, de a jelenléte 
megnyugtatta. 

Dühösen elhessegette a gondolatait. A férfi most már az 
ő foglya. A múlt semmit sem jelentett, semmit az égvilágon. 

Kinyílt a szeme. 

- Te - motyogta. 

- Ki kell szednem a nyílhegyet - közölte a lány. 

Bólintott. 

Magához hívta négy arbánját. Mindegyikre rábízta a 
barbár egyik végtagját, hogy szorítsák le, nehezedjenek rá 
a súlyukkal, ha elkezdi a műveletet. 

A fémhegy horgas vége miatt a nyíl nagyobb sebet hagy, 
amikor eltávolítják, mint a befúródáskor. Am a férfi alsóinge 
szorosan a nyílhegyre csavarodott, és Kutulun anélkül tudta 
visszahúzni a sebből, hogy túl sok húst szakított volna ki 
magával. De Josseran vállizmai begörcsöltek, és jókora erőt 
kellett kifejtenie. Josseran közben nyöszörgött és vergődött. 
A nyíl végül nedves, cuppanó hanggal jött ki, mire 
Josserannak bennakadt a lélegzete, és újra elalélt. 

A lány egy ronggyal felitatta a vért. Amint végzett, 
meghallotta, hogy a bejárat lebenyét valaki félrehajtja. Apja 
állt az ajtóban csípőre tett kézzel. 

- Eletben marad? 

Bólintott. 

- A nyíl megakadt az izomban, és nem károsított 
létfontosságú szervet. - Megmutatta az aranytáblát, amit a 
férfi nyakában talált. - Kubiláj paizahját viseli. 


- Kubiláj pecsétje itt mit sem ér - morogta Kaidu. 
Végignézett a lába előtt heverő hatalmas barbár testén. 
Megbökte a lábával, de inkább bosszúsan, semmint 
haraggal. - Jobb lett volna, ha a szívét döfi át az a 
nyílvessző. 

- A Kék Egbolt Szelleme oltalmazta őt. 

- Akkor viszont nem értem a szellemek szándékát. - 
Tekintetük találkozott. A lány ráébredt, hogy apja jobban 
ismeri a gondolatait és az érzéseit, mint feltételezte róla. - 
Nem erre vágytam. 

- Ez egy szerencsétlen véletlen. 

- Ahogy mondod - értett egyet az apja. - Mindenesetre 
most már nem tehetjük meg nem történtté a dolgot. Ha 
felépül, hozd a jurtámba. Ott akarom kihallgatni. 

Kaidu ökölbe szorított kézzel járkált fel-alá a szőnyegen. 
Három fogoly volt előtte: kettő Szártak kíséretéből, 
mindketten Kubiláj feszzgjéből, valamint a barbár követ. A 
barbár sámán elmenekült, Kubiláj lovassága épp akkor 
bukkant fel, amikor Kutulun emberei el akarták kapni. 

De elhozták a barbár nyeregtáskáját, és megtalálták 
benne a szerződést, amit Kubiláj az akkói keresztényeknek 
címzett. A kán ajándékait is meglelték. 

- Mi ez itt? - morogta Kaidu. Feltépte a tekercseket, és 
az ecsettel Írt míves iratot a padlóra hajította. - Ezt nevezi 
Kubiláj értékesnek? - Csizmájával rátaposott a tekercsekre, 
hogy megmutassa a barbárnak, mit gondol róluk. 

Josseran megszédült. Rengeteg vért veszített. 

- A mi földünkön ezeket... - Josseran a , művészet" szó 
tatár megfelelőjét kereste, de nem jutott eszébe, és nem 
emlékezett, hogy egyáltalán hallott-e itt ilyen szót. - Az 
emberek gyönyörködnének a szépségében. 

- Szépség! - köpte Kaidu a szót. 

Zavart csend állt be. Josseran tudatában volt a tatárok 


tömegének és a megvillanó dárdahegyeknek a fátyolszerű 
sötétben. Az izzadság, bőr és tűz szaga mindent elnyomott. 

- Egy igazi harcos jurtában él - dühöngött Kaidu. - 
Mindennap lovagol, harcol, kumiszt iszik, vadászik, öl. A 
csinek kiszívták Kubiláj erejét, és elfelejtette, hogy éljen 
igaz emberként. Nézd! - Felvette az egyik tekercset, és a 
markába szorította. - Mi haszna ennek egy férfi számára? 

Josseran újra megtántorodott. Nehezére esett odafigyelni 
a kihallgatásra. Sakkbábunak érezte magát ebben a 
polgárháborúban. Kaidu Kubiláj teremtményének tartotta 
őt, és az arany paizah, ami a biztonságos utazását 
garantálta volna, most lehet, hogy megpecsételi a sorsát. 

- Kubiláj bebizonyította, hogy nem érdemes a kánok 
kánja címre. O már csinebb a kínaiaknál is. 

- Azért az sose baj, ha az ember másoktól is tanul 
valamit - jegyezte meg Josseran azon kapva magát, hogy 
még ebben a szituációban is képes a patrónusa védelmére 
kelni. 

- Tanulni? Mit tanulhatna az, aki nem elég erős ahhoz, 
hogy legyőzzön minket? - Kaidu egyre inkább felhergelte 
magát. - Mi vagyunk a csinek urai, ő mégis palotát épít 
Kínában, hogy kényelemben éljen. Most pedig a mi 
életmódunkat is meg akarja változtatni, azt az életmódot, 
ami a világ uraivá tett bennünket! Azt akarja, hogy olyanok 
legyünk, mint a csinek, és városokban éljünk. O már nem 
ért meg minket, a saját népét! Számunkra a megtelepedés 
egyenlő a halállal! 

A tatárok helyeslően  felmorajlottak, és közelebb 
nyomultak Josseranhoz és fogolytársaihoz. 

Most már csak a szórakoztatásukra kellünk, gondolta 
Josseran, és hogy legyen kin gúnyolódni. Kaidu a saját 
céljaira akar felhasználni minket. A dühöngésével csak a 
katonái és a szövetségesei előtt akar jó benyomást kelteni. 

- Ha Kubilájnak sikerül elterjeszteni az életmódját, a 
gyermekeink selyemben fognak grasszálni, zsíros ételeket 
fognak enni, és teaházakban fogják elütni az időt. A fiaink 


elfelejtik, hogyan kell egy vágtató ló hátáról nyilazni, és 
elbújnak a szél elől. Es ha olyanokká válunk, mint a csinek, 
örökre elvesztünk. Nézd, mi mindenünk van! - Kitárta a két 
karját, mintegy jelképesen felölelve az egész pavilont, a 
tábort, a füves pusztát, ahol éltek. - Jurtában élünk, amit 
az évszakok változtával elköltöztetünk. Lovaink vannak, és 
íjaink, és van sztyeppénk is, meg az Örökkévaló Kék Égbolt! 
Ezek tettek bennünket a Föld Uraivá! Ez a tatár életmód, 
Dzsingisz kán életmódja, Tengri adománya! Lehet, hogy 
Sangtuban Kubiláj a kán, de nem az én kánom. ÖO nagyobb 
veszélyt jelent a mongol népre nézve, mint az összes 
ellenségünk! 

- Mi közöm nekem a tirádádhoz? - kiabálta túl Josseran 
az üdvrivalgást, a kimerültségét és a sebesülése fájdalmát, 
ami már annyira kínozta, hogy félredobott minden 
óvatoskodást. - Azért jöttem ide, hogy szövetséget kössek a 
tatárok kánjával a szaracénok ellen. A trónért vívott 
csatározásotokhoz nekem semmi közöm. En csak az uraim 
követe vagyok Outremerből. 

- Ha szövetséget akartál kötni velünk - kiáltotta Kaidu -, 
akkor a békeajánlatodat Arik Böke lába elé kellett volna 
helyezned Karakorumban. 

- En örömmel békét kötök bárkivel, aki jogosan ül a 
trónon. 

- A trón Arik Bökéé! De igazad van, te csupán egy követ 
vagy, nem úgy, mint ezek a kutyák. - Belerúgott Mérgesbe, 
aki sírva fakadt, és még mélyebbre nyomta a fejét a 
szőnyegbe. - Hogy mihez kezdek veled, barbár, azt még 
majd eldöntőm. Ha most hazaengedünk a barbár népedhez, 
akkor arról fogsz beszámolni, hogy viszálykodás dúl 
köztünk. Ugyanakkor követ vagy, és ez óvatos eljárásra int 
minket. Zárjátok kalodába, hogy ne tudjon elszökni, és 
majd átgondoljuk a továbbiakat. 

Ahogy elvezették, Josseran a tekintetével Kutulunt 
kereste a csődületben, de csak régi barátját, Tekudajt látta, 
akinek az arcán éppolyan mogorva kifejezés ült, mint a 


többiekén. Először hasított belé a gondolat, hogy a lány 
talán lemondott róla. 

Kalodának hívták a nehéz fából készült gallért; körbefogta a 
nyakat, és volt rajta két kisebb lyuk is a csuklónak. Ha 
felhelyezték, utána képtelenség volt benne lefeküdni, 
pihenni vagy aludni. A nyakára nehezedő súly és vele a 
vállizmában okozott görcs kétségkívül arra volt hivatott, 
hogy megtörje a lelkét. 

A vér a jobb szemére száradt, ami most már annyira 
bedagadt, hogy nem tudta kinyitni. Néha érezte, hogy 
vizenyős vér csöpög végig az arcán. De ez semmiség volt a 
vállában érzett fájdalomhoz képest. Ugy égette, mintha az 
ízületet felnyitották volna egy izzó fémkampóval. 

Erezte, hogy a sötétség kezdi magába húzni - egy vízió, 
melyet megtöltött a sámánok dobja és a hideg, könyörtelen 
fájdalom. 

Nagyon távolról a táborban serénykedő emberek 
motyogását és nevetését hallotta, aztán a dobokat is 
elnyomó kísérteties jajgatást, majd az egyik rabtársa 
sikolyát, amit talán csak képzelt. 

- Jossz-rán - szólalt meg egy hang. 

Felnézett. Csak a tábortüzek narancssárga ragyogását 
látta a jurta bejáratában. 

- Jossz-rán. 

Rájött, hogy a lány van ott, az ő gyönyörű Kutulunja. 
Szeme csillogott a sötétben. Leguggolt előtte. 

- Nem kellett volna ellovagolnod a többiektől - mondta. 

- Kötelességem volt megmenteni a papot. 

- Azt hitted, bátor vagy. Nézd meg, hova jutottál vele. 

Megint meghallotta a szörnyű jajgatást. 

- Mi ez a hang? - kérdezte tőle. 

- Azok gyászolnak, akiket megözvegyítettél ma. 


Nem állt szándékomban bárkit megözvegyiteni; az 
életemért küzdöttem. Es mi van azokkal, akiket te 
özvegyítettél meg? 

A lány felnyúlt, és megtapogatta a homlokán tátongó seb 
vonalait. 

Végre egy kis gyengédség, gondolta. Talán még nem 
felejtette el teljesen a sivatagban történteket. 

- Mi lesz velem? 

- Apám haragszik rám, amiért rabul ejtettelek, és rád is 
haragszik, amiért nem haltál bele a sebesülésedbe. 
Legszívesebben holtan látna, de nem akarja vállalni érte a 
felelősséget. 

Josseran megpróbált változtatni a testhelyzetén, de a 
mozdulat megint görcsbe rántotta a vállát. 

- Mondd meg neki, hogy sajnálom a neki okozott 
kellemetlenséget. 

- Elolvasta a levelet, amit Kubilájtól hoztál. Felkavarta az 
állóvizet. Apám néhány tábornoka azt mondja, hogy te egy 
követ vagy, akivel tisztelettel kell bánni. Mások azt állítják, 
hogy mivel Kubilájjal szövetkeztél, meg kell halnod. 
Néhányan túszként tartanának fogva. De van a te életednek 
bármi értéke Kubiláj számára? 

Josseran hatalmas vigyort erőltetett az arcára. 

- Mondd meg nekik, hogy Kína császára úgy szeret, 
mintha a testvére volnék. 

A lány nem nevetett vele. Volt valami zavaró az 
arckifejezésében. 

- Es apádnak mi a véleménye? 

- Apám a kivégzésedet pártolja. Azt mondja, a halottak 
kevesebbet esznek. - Felsóhajtott. - Mindent megteszek, 
hogy meggondolja magát. Megtalálom a módját, hogy 
kiszabadulj. - Egy vízzel teli fatálkát hozott magával. 
Belemártott egy darab rongyot, és lemosta vele a férfi 
szeme körül az alvadt vért. Azután kitisztította a nyíl ütötte 
sebet, gyengéden, akár egy szerető. Josseran még ebben a 
kétségbeesett állapotában is tudatában volt annak, ahogy a 


lány meleg melle a selyem alsóingéhez nyomódik. 

- Még mindig kívánlak, Isten látja lelkem - súgta. 

A lány nem válaszolt. 

- Hallod, Kutulun? 

- Kimosom a sebeidet. Ennél többet nem tehetek érted. 

- Tudnom kell. Egyáltalán nem érzel irántam semmit? 

- Te egy barbár vagy nyugatról. Hogy érezhetnék irántad 
bármit? En egy kán fiához fogok nőül menni, aki a sztyeppe 
hercegeivé teszi a fiaimat, ahogy apám is az. - Abbahagyta 
a gondoskodást. Kedves volt tőle, gondolta a férfi, bár a 
fájdalma ennyitől még nem múlt el. - A sebeid tiszták. 

- Miért gyötör apád ezzel a gallérral? Mondd meg neki, 
ha annyira bosszantom, akkor csak nyugodtan tegye meg, 
amit tennie kell. Nem félek meghalni. 

- Atadom neki az üzenetedet. - Azzal felállt, és a jurta 
kijáratához sétált. 

- Mindent megadnék érte, ha csak egyetlen éjszaka 
veled hálhatnék, mielőtt meghalok. 

- Akkor bolond vagy - válaszolta a lány, és kisurrant az 
éjszakába. 


CX 


Josseran mindössze néhány órája viselte a nyaklót, de 
máris úgy érezte, mintha a chartres-i katedrális nehezedne 
a vállára. Minden apró mozdulat valóságos agónia volt. A 
fájdalom és a kimerültség ködös tudatállapotba taszította, 
mely nem igazán volt álom, mert aludni képtelen volt, 
hanem inkább egyfajta delirium, ami jelenlegi szorult 
helyzetéből elrepítette a Nap Hegyei közt található szűk 
szoros fölötti barlangba. 

Te még nem gondoltál kettőnkre így egyesülve, ahogy 
Siva egyesül a feleségével? Te néha nem gondoltál még úgy 
erre, mint a saját sorsodra? Es mint az enyémre? 

Ráébredt, hogy van még rajta kívül valaki a jurtában, és 


amikor felnézett, a fölé magasodó Kaidut pillantotta meg. 
Némán figyelte őt. Talán most jelenti be az ítéletét. 
Nemsokára megtudja, hogyan fog meghalni. 

Kaidu enyhe terpeszben, csípőre tett kézzel várakozott. 

- Mit csináljak veled, barbár? A tábornokaim azt 
mondják, téged is ki kéne végezzelek a többivel együtt. 

- A többivel? 

- Kubiláj kutyáival. Elárulták a kék mongolokat, és foltot 
ejtettek Dzsingisz kán hírnevén. Ugy határoztam, élve 
fogják megfőzni őket. 

Miközben beszélt, Josseran hallotta, hogy rabtársai épp 
úton vannak a halál felé. Azt remélte, legalább adtak 
Kapatosnak egy kis fekete kumiszt, amit annyira szeretett, 
hogy elviselje a megpróbáltatást. Kicsit változtatott a 
testhelyzetén, hogy a másik férfi szemébe nézhessen. 

- Es az én esetemben mi az, ami visszatart? 

A megkínzott emberek sikolyai visszhangoztak a 
táborban. A, már fel is melegítették az üstöt. Josseran el 
sem tudott képzelni ilyen halált. De nem fogok könyörögni 
az életemért, fogadta meg magában. Ha egyenként zúzzák 
össze a csontjaimat, akkor sem fogok könyörögni. Isten 
adjon nekem elég erőt, hogy ellen tudjak állni ezeknek az 
ördögöknek. 

- Talán van számodra egy másik ajánlatom - mondta 
Josseran. 

Kaidu kegyetlen vigyort villantott. 

- Miféle ajánlatod lehet nekem, barbár? 

- Add hozzám Kutulunt. 

A férfi arcáról lassan lehervadt a mosoly. Kaidu keze az 
övébe dugott kard markolatára vándorolt. Josseran azt 
hitte, ott helyben levágja a fejét. De helyette türtőztette 
magát, és az egyik lábát a kalodára tette, és majdnem 
lenyomta a földig, amivel Josseran nyakát a térdei közé 
kényszerítette. 

- Te szórakozol velem? 

Josseran nem válaszolt, nem is tudott volna. 


Elképzelhetetlen fájdalom járta át. Egy morgás kíséretében 
Kaidu visszahúzta a lábát, és hátrébb lépett. , 

Josseran megpróbálta felemelni a fejét. Ugy érezte, 
mintha a lovát akarná felemelni a karjában. Eltört a hátam, 
gondolta. 

Képtelen volt felegyenesedni, és az oldalára zuhant. 
Fájdalmas nyögést hallatott, immár a teljes testsúlya a jobb 
csípőjére és a térdére nehezedett. 

- Talán mégiscsak megfőzetlek a többiekkel együtt - 
dörmögte Kaidu. 

- Komolyan... gondoltam. 

- Rengeteg módja van, hogy egy ember meghaljon, 
barbár. Nem könnyíted meg a helyzetedet. 

- Egy próbát... javaslok. 

Hallotta a másik hangjában a határozatlanságot. 

- Egy próbát? 

- Egy versenyt, lóháton... Kutulun... ellenem. Ha én... 
győzök, hozzám... adod. 

- Es utána mihez kezdenél? Magaddal vinnéd a barbár 
hazádba? 

— Itt... maradnék. 

- Itt? - Kaidu hangja hitetlenül csendült. - Miért 
maradnál itt? 

Erre Josseran nem tudott válaszolni. Ugyanakkor miért is 
ne? 

Mi várta otthon? Akadt egyáltalán egyetlen lélek, aki 
megsiratná, ha nem tér vissza Akkóba? 

- Miben fogadnál a győzelmedre? - kérdezte Kaidu. 

A kaloda okozta fájdalom elvette az eszemet, gondolta 
Josseran. Mennyei Atyám, bocsáss meg nekem. Mindent 
kockára teszek, amit testben és lélekben birtokolok, egy 
csillogó csecsebecséért, egy bazárban elsuttogott ígéretért. 
Orület. 

- Számtalan fiatalember kérte már meg előtted is - 
folytatta Kaidu. - Nem szakadt barbár küldöttek, hanem 
előkelő tatár hercegek, és száz lovat tettek fel, azt remélve, 


hogy a feleségük lesz. Ha Kutulun nyer, és biztosan ő nyer, 
te mit tudsz felajánlani? 

-— Az... életemet. 

- Az életed már amúgy sem a tiéd! 

A sikoltozás újrakezdődött. Meddig tart, míg megfő egy 
ember? 

- De még megvan... pillanatnyilag. Ez mindenem... mivel 
még nem... döntötted el, mi... lesz a sorsom. 

Kaidu felmordult, talán épp Josseran bátorságát csodálta 
irigyen. 

- Es ha azt mondanám, hogy szabadon akarlak engedni? 
Akkor is feltennéd rá az életed? 

Josseran nem válaszolt. Hogy tudjon az ember így 
szerződést kötni, ha egy kalodával kínozzák a fejét meg a 
karját? Kaidu odabiccentett az egyik őrnek, aki megragadta 
a pokoli eszközt, és felhúzta Josserant. A súlyeloszlás Így 
valamivel  — tűrhetőbb lett, és — Josseranból rövid, 
megkönnyebbült zokogás tört fel. Most már neki tudta 
támasztani a kalodát a jurta keretének, és egy pillanatra 
megszabadult a nyomasztó súlytól. 

- Tehát szabadon engedsz, Kaidu uram? 

-— Igen. 

- Akkor jogomban áll megtenni a tétet. Mégiscsak maradt 
egy életem, amit elcserélhetek. All az alku? 

- Nekem tőled csak ez kellett! - Az orra alá nyomta 
Kubiláj levelét, amit a templomosok parancsnokságához írt. 
Cafatokra tépte. - Nem hagyhatjuk, hogy a trónbitorló 
megkapja Hülegü támogatását! 

- Nem számít. A hírnök és az üzenet ugyanaz. Nem 
kaparinthatod meg az egyiket a másik nélkül. Ha 
visszajutok Akkóba, mindent az uraim és Hülegü herceg 
tudomására hozok, amit láttam és hallottam. Jobban jársz, 
ha elfogadod az ajánlatomat. Igy is, úgy is itt maradok. Nem 
lenne bölcs döntés eleresztened, uram. 

- Természetesen tisztában vagy vele, hogy Kutulun, és 
egyedül Kutulun könyörög az életedért! 


Egy pillanatnyi nyugalom - egy pillanatnyi mosoly. 
Mintha nagyon messziről hallotta volna magát, ahogy 
kimondja: 

- Ezért nem akarok szabadulni. Kutulunt akarom. 

- Te megbolondultál. 

- O is ezt mondta. Biztos vagyok benne, hogy 
mindkettőtöknek igaza van. 

Kaidu hosszasan vizslatta. 

- Idegen vagy számára, és ez elbűvöli, mert ő sámán, 
nem olyan, mint a többi nő. O vonzódik az olyan dolgokhoz, 
melyektől mi, akikben nincs meg az ő tehetsége, joggal 
tartunk. De te nem vagy hozzá való. 

- Azt hadd döntse el ő - mondta Josseran. 

Kaidu töprengett egy darabig. Josseran hallotta a 
lélegzését, habár a fejét nem tudta felemelni, hogy a kán 
szemébe nézzen. 

- Jobb lett volna, ha ma te is meghalsz - jelentette ki 
végül, és elhagyta a jurtát. 

Odakintről hallotta a sámándobokat és a megfőzöttek 
vadállati sikolyait, akik még mindig nem haltak meg. 


CXI 


Kutulun egy dombtetőn üldögélt a tábor fölött, az éjszakai 
tüzek fényudvarán és a kibitkák által körbezárt védvonalon 
túl. Egyedül akart lenni a szellemekkel a Világsátor 
oltalmazó ponyvája alatt, mely ma éjjel a Sarkcsillagra volt 
felfüggesztve. Testét keserű szél csapkodta. , 

Nem értette a bensőjében kavargó örvényt. Atölelte a 
térdét, homlokát az ökléhez szorította. Erőtlen kiáltást 
hallatott, amivel felriasztott egy őrszemet, aki valahol 
lejjebb a nyeregben szendergett. 

Mióta csak az eszét tudta, utálta a saját nemét, s vele 
mindent, amit képviselt. Gyerekként jobban kedvelte a 
fivérei társaságát, mint a nővéreiét, ám elfogultsága állandó 


erőpróbára kényszerítette. Felülmúlta őket vadászatban, 
lovaglásban, még birkózásban is. Ahogy cseperedett, 
minden tőle telhetőt megtett, hogy elnyerje apja kegyeit, 
bár érezte, hogy a férfi kedvesebben mosolyog a 
testvéreire, mint őrá. Ahogy a lovakat figyelte a legelőn, 
megtanulta a különbséget kanca és csődör között, és 
megértette, hogy ebben rejlik a probléma forrása. 

De egy tatár nő nem ül csendesen és szolgálatkészen, 
mint egy csin, befonott hajjal és liliomlábbal. O bizonyítani 
akarta az apjának, hogy szívósabb, bátrabb és képzettebb 
bárkinél a klánban. Orákon, napokon át gyakorolt az íjjal és 
a nyíllal. Es az utóbbi két évszakban elnyerte a jutalmát, 
mert Kaidu megengedte neki, hogy mellette lovagoljon a 
vadászaton, és még egy saját mingánnak is parancsolhatott. 

Am akkor is csak egy nő volt, és az apja azt várta, hogy 
férjhez menjen, és gyerekeket hozzon a világra. Es ha már 
mindenképpen így kellett lennie, megfogadta, hogy az apja 
után az ő gyermeke, és nem valamelyik bátyja fattya lesz a 
klán kánja és a ferganai sztyeppék ura. 

De a becsvágyát elárulta egy gyengesége, amiről sosem 
gyanította, hogy megvan benne. Egyszerűen nem 
származhatott előnye a barbárral való egyesülésből, mégis 
szívesen ábrándozott róla. 

Nem értette, a férfi miért táplál iránta ilyen erős 
vágyakat. Ha rájön, hogy ő is csak egy olyan kanca, akár a 
többi, biztosan kiábrándul belőle, s akkor ő ott marad 
tehetetlenül: nőként is kudarcot vall, és már az az ember 
sem lehet belőle, aki lenni akart. 

Akkor meg miért ragaszkodott ehhez a veszélyes 
játékhoz? 

Kaidu elmesélte, milyen kihívást intézett felé a barbár. 
Igazán megdöbbentette, hogy még erre is hajlandó lenne 
érte, és vállalná a kockázatot. Mégis azt mondta az apjának, 
hogy elfogadja a kihívást. Ugyanolyan próbát kellene 
kiállnia, mint eddig az összes kérőjének. Ha veszít, meg kell 
halnia, ám ha nyer, neki le kell mondania a nyergéről, és 


megadja neki magát, ahogy feleség a férjének. 
Vajon hogy alakul? 
Holnap eldől. 

A völgyet tisztára mosta az eső, az ég fakókék volt - Tengri 
kékje, a Kék Egbolt Uráé. A távolban a hóval pettyezett, 
zöld fenyvesek egy kobaltkék tóban értek véget. 

Kutulun fehér kancája nyergében ült hosszú delben és 
lovaglócsizmában, arcát bíbor sálja takarta. Egy pillantást 
sem vetett Josseranra. Egy kicsit sem rokonszenves, 
ingerlékeny, sárga kancát kapott, aminek rossz fogai és 
ronda testalkata volt. A férfi hosszú lába két oldalt majdnem 
lelógott róla a földig. 

Az egész falu összesereglett, hogy megtekintse a 
mulatságot. Karneváli hangulat uralkodott, mert mindenki 
tudta, hogy a csúf barbár veszíteni fog. Talán ma este egy 
újabb főzőcskének lehetnek szemtanúi. 

Kaidu előjött a jurtából, odament Kutulunhoz, és kezét a 
lova fejére tette. Odahajolt hozzá. 

- Nem veszíthetsz - súgta a lánynak. 

- Tudom, mi a dolgom. 

- Ne hagyd, hogy a barbár iránt viselt asszonyi érzéseid 
a klán érdekei elé álljanak. 

- Nincsenek iránta asszonyi érzéseim, apám. 

- Tudom, hogy ez nem igaz. De bármit is érzel, ne hagyj 
cserben! 

Fehér kancája toppantott, és meglibbentette a farkát 
izgalmában. 

- Ennél jobb lovasokkal is versenyeztem már, és mindet 
legyőztem - mondta. - Nyerni fogok. , 

Josseran a fogát csikorgatta, annyira fájt a válla. Aldott 
megkönnyebbülést érzett, hogy levették róla a kalodát. De 
a nyíl ütötte seb gyakorlatilag az összes erőt kivette a bal 


karjából, még mindig szivárgott a vér az ingén át. Fél 
kézzel kellett lovagolnia. 

Kutulun nem akart ránézni. 

Pillanatnyi nyugtalanságot érzett. Egyenrangú lovas lehet 
velem, gondolta, és jobban ismeri nálam ezeket a dombokat. 
De bizonyára megérti a kockázat lényegét, amit magamra 
vállaltam. Ez a verseny korántsem egy lovaspróba, hanem a 
szív próbája. Remélem, nem tévedek vele kapcsolatban. 

- Aki elhozza nekem a kecskét, annak a kívánsága 
teljesül - kiáltotta Kaidu, és ahogy hátralépett, rácsapott 
Kutulun kancájára. Az állat nekirugaszkodott, a verseny 
elkezdődött, Josseran lova állva maradt. 

A férfi utánairamodott, a gerinc lábánál emelkedő erdős 
domb irányába. A póni tompán kopogó futásától fájdalom 
nyilallt a vállába. Nem figyelt rá. Most csak egy dolog 
számított: ez a verseny. 

Kutulun lova hirtelen elkanyarodott , a — domb 
legmeredekebb része felé; a hegynyúlványt a tatárok úgy 
nevezték, hogy: A hely, ahol a szamarat letaglózta egy 
kecske. De Josseran már eldöntötte, hol akar felmenni: 
egyenesen a hegynyereg széles vállán. 

Ugyan még csak egy nyílpuskalövésnyire távolodott el, 
biztos volt benne, hogy győzni fog, mert nem tudta elhinni, 
hogy Kutulun hagyná, hogy meghaljon. 

Elérte a gerinc árnyékát, és hátranézett a válla fölött 
Kutulunt keresve. Hol lehet? Ugy látta, a legmeredekebb és 
legnagyobb kerülőt választotta, és arra számított, hogy 
mélyen maga alatt fogja megpillantani az ösvényen. De 
nyomát sem látta. 

Am egy árnyék vetődött az arcára, mire felnézett, és 
riadtan vette észre a lányt maga fölött, pont a csúcson. 
Felmarkolta az egyik tetemet, és diadalmasan meglengette 
a feje fölött. 


A férfinak eszébe jutott William mondása: ,Ez egy 
boszorkány, és számára már nincs megváltás." 

Nem! Képtelen volt elhinni, hogy rászedte. 

Megsarkantyúzta a lovát hegynek fel. Amikor elérte a 
gerincet, kihajolt a nyeregből, és felmarkolta a másik 
tetemet, majd keresztbe fektette a lovon. Kétségbeesetten 
kereste Kutulunt. 

Megpillantotta azon a csapáson, ahonnan jött; egy szűk 
szoros átvágott a hegynyergen, amit lentről nem lehetett 
észrevenni. A lány ugyanazon az ösvényen akart lemenni, a 
véres tetemet a bal kezében tartva. — Josseran 
utánasarkantyúzta a lovát a lejtőn. 

A gyomrában megérezte a félelem jelét. Talán mégiscsak 
ez volt a valódi Kutulun; Kutulun, a tatár, Kutulun, a 
boszorkány, aki nem bírta elviselni a vereséget egy férfitól, 
még attól sem, aki a saját életét tette fel az ő büszkesége 
ellenében. 

Atösztökélte a pónit a laza kőtörmeléken, az állat patái 
megmegcsúsztak a morzsolódó sziklákon. De tudta, hogy 
eltévedt. A lány már száz lépéssel alatta járt, kancája 
sebesen száguldott lefelé a csapáson, mintha már több 
tucatszor megjárta volna előtte. 

Kutulun állva vágtatott a  kengyelben. Most már 
lehetetlen lett volna behozni a lemaradást. 

Megfordult a fejében, hogy visszafordulhatna a pónival, 
és átvághatna a hegyen, el Kaidutól és a ferganai 
sztyeppékról. Talán Kaidu és Kutulun is épp ezt várta tőle, 
és ez a verseny csupán szemfényvesztés, aminek ürügyén 
egy friss lovat kaphatott, és biztonságos távolra kerülhetett 
a tábortól. 

Ez az. Kaidu azt akarta, hogy elmeneküljön, és 
megszabaduljon a sorsát megpecsételő kötelességtől. Persze 
majd látványosan utánaerednek, de a kán mindent 
megtesz, hogy ne kaphassák el. Kutulun is megkapná a 
maga győzelmét, és ma éjjel együtt nevetnének a barbáron 
a tűz körül, miközben birkazsír és kumisz csillog az állukon. 


Megzabolázta a lovát, és figyelte, ahogy eltávolodik. Azon 
tűnődött, vajon szerette-e egyáltalán. 

Még látta, ahogy a lány visszafordul a nyeregben, és 
felnéz a gerincre. A magasba emelte a kezét. Búcsúzásként, 
vagy a győzelem jeleként? 

Es azután a lova megbotlott. 

Száz lépéssel fölötte az árnyéka kirajzolódott a nap előtt. 
Pillanatnyi fájdalmat érzett a tette miatt. De így volt a 
legjobb. Megmentette a férfi életét, és szem előtt tartotta 
apja és a klán érdekeit. Tatár hercegnőként ez volt az 
egyetlen esélye. 

Látta, hogy a férfi visszafordítja a lovát, és feladja a 
küzdelmet. Jobban hátrafordult a nyeregben, hogy még egy 
utolsó pillantást vethessen rá. 

Ennyi kellett hozzá, hogy minden megváltozzon. 

Ha az utat nézte volna maga előtt, észrevette volna a 
laza kőtörmeléket, és kikerülte volna a kancával. Vagy talán 
a nyeregben való forgolódással zavarta meg a pónit. De 
pillanatokkal később egy rándulást érzett, ahogy a kancája 
elveszítette a lába alól a talajt. 

Kutulun leugrott róla, nehogy mindketten fejjel előre 
lecsusszanjanak a lejtőn. 

A kanca ösztönei és a saját fürgesége mentette meg 
őket. Talpra szökkent, elkapta a kantárt, miközben a póni 
nagy nehezen megpróbálta megvetni a lábát az omladékos 
palán. Kutulun érezte, hogy a kő megcsúszik a csizmája 
alatt, és keményen hanyatt vágódott. De még mindig a 
kantárt markolta, amivel irányítása alatt tartotta a rémült 
állatot. Egy utolsó próbálkozással a kanca visszamászott az 
ösvényre. 

Kutulun csak ott feküdt, az esés kipréselte belőle a 
levegőt. Lassan talpra kecmergett, elakadt a lélegzete a 


bordáiban érzett fájdalomtól: egy csipkézett szélű kőre 
zuhant. 

S már utol is érte. 

Hallotta, hogy a szűk csapáson vágtat, a döglött kecske 
gyapja a pónija oldalát csapkodta. Túl gyorsan vágtázott, de 
valahogy sikerült a nyeregben maradnia. 

A lány keze a derékövére vándorolt, és már meg is 
markolta a fonott bőrkorbácsot. Az eszköz ívet húzott a 
levegőben egy nagy csattanással, ami egy kidőlt fa hangjára 
emlékeztetett. Josseran pónija megrémült, blokkolt, a férfi 
pedig a földre bucskázott. 

A lány hamar megnyugtatta a saját kancáját, és 
nyeregbe pattant.  Josseran  felkászálódott, és a 
hitetlenségtől ledermedve figyelte, ahogy a lány ellovagol 
az ösvényen. Lenézett a bal kezére, az ostor véres csíkot 
hagyott rajta. Még a köpönyege ujját is feltépte. A vállába 
ismét belehasított a fájdalom; érezte, hogy friss vér csorog 
le a karján. 

A pónija néhány lépéssel odébb szaladt, és hátsó lábával 
rúgdalózott; az idegeire és a temperamentumára nem volt 
éppen jó hatással az iménti élmény. Josseran utánafutott, 
elkapta a kantárt, és megpróbálta megnyugtatni. Még 
mindig nem volt késő visszakapaszkodni a csapáson, és 
átkelni a gerincen. Még mindig eliszkolhatna, mert biztos 
volt benne, hogy mind erre számítottak. 

Nem, a fene essen belé. 

Gyorsan visszamászott a nyeregbe, és megsarkantyúzta 
a mongol pónit. 

Kutulun újra visszapillantott a válla fölött, és azt remélte, 
ezúttal elkapja az életmentő kötelet, amit odadobott neki. 
Még szép, hogy nem veszi üldözőbe. 

Nem hitt a szemének. 

Még mindig űzte. 


- Menekülj, Jossz-rán! - kiabálta oda neki zavartan. - 
Menekülj! - Hangja a környező hegyekben visszhangzott, a 
szorosban, a fenyvesekben, a mély, fekete tengerszemben a 
gerinc lábánál. - Menj vissza! Menj vissza Kasgárba! Mentsd 
magad! Eredj vissza! 

A férfi lépésre fogta a pónit, sziluettje egy pillanatra 
kirajzolódott Kutulun fölött, a szirten. A lány várt, hogy mit 
fog tenni. Végül viszszafordult. Ahogy távolodott, a 
megkönnyebbülés hullámai öntötték el, amibe keserű 
csalódottság vegyült. Végül is ő is csak egy férfi. 

Josseran tisztában volt vele, hogy nem éri utol. Kis 
pónijának minden egyes lépésért meg kellett küzdenie a 
laza köveken. Ha túl erősen hajszolná, végül megbotlana, 
és mindketten halálukat lelnék a hegyoldalban. 

Egy széles párkányra ért, és a hasadék falai közt ellátott 
a szürkésbarna sztyeppéig és a tatár tábor jurtáiig. A 
hegyről egy vízfolyás zúdult alá, és nagy tajtékot vetve 
ömlött a fekete tóba odalenn. A tóparti nádas még dermedt 
volt az esti fagytól; a víz felszíne fekete volt, jégtáblák 
lebegtek rajta. Ahol nem érte a nap, keményre fagyott 
hófoltok tapadtak a tengerszem vájataiba. 

Atlesett a szirt peremén, és hallotta az ösvényt övező 
sziklákon a patadobogást. Kutulun hangja visszhangzott a 
völgyben: 

- Menekülj, Jossz-rán! Menj vissza! 

Menj vissza. Menj vissza az ostorom nyomával az 
arcodon. Menj vissza nélkülem, és álmodozz rólam egész 
hátralévő életedben. 

- Jobb megfulladni abban a hideg, fekete tóban odalenn, 
mint megfőni az átkozott apád üstjében - mondta ki 
Josseran hangosan. 

Sarkával a ló oldalába rúgott, hogy megpróbálja a pónit a 
perem felé ösztökélni. Az állat nem moccant. Ezért előhúzta 


a csizmájából a tőrt, és belevágta a póni farába. 

Vadul belevetette magát a semmibe. 

Ahogy a levegőben bukfenceztek, Josseran elrúgta magát 
a nyeregből, jobb kezében még mindig a kecsketetemet 
szorongatva. Mintha sziklák árnyékát látta volna a vízfelszín 
alatt. Lábbal érkezett a vízbe. Ha meg kell halnia, csak 
azért könyörgött, hogy gyors legyen. 

Rettenetes látvány volt, de egyben csodálatos is; csodálta a 
bátorságát és a büszkeségét. Az egyik pillanatban még 
felfelé bámult, leárnyékolva a szemét a nap elől, és azt 
hitte, elment. Aztán hirtelen egy nagy csobbanást látott a 
tengerszemben, ahogy a póni eltűnt a fekete vízben, és egy 
másik kisebb csobbanás követte, mikor Josseran is leért. 

Kutulunnak tátva maradt a szája. Sosem képzelte volna, 
hogy ilyesmire képes. A becsapódó ló és lovasa hullámokat 
vetett, melyek fodrozódva rohantak a sziklás sekélyes felé, 
ahol tajtékot vetve nyaldosták a partot. 

Hogy tehet ilyet valaki? 

Először a póni feje bukkant ki a felszín alól, és 
kétségbeesve úszni kezdett a távolabbi part felé. 
Bizonytalan lábakon kievickélt a vízből, a farába vágott kés 
tövéből vér csordogált az oldalán. 

Ugyanakkor Josserannak még mindig nem látta nyomát. 
Fájdalmas kiáltás készült kitörni belőle, de magába fojtotta. 

Végül megpillantotta. , 

Feje csurom véresen bukkant elő a vízből. Ep karjának 
csapásaival kiúszott a partra. Kimászott a vízből, és lihegve 
kiterült a sziklán. Sérült karjának hajlatában még mindig a 
döglött kecskét szorította magához. Azután feltápászkodott, 


megfogta a ló kantárát, és visszakapaszkodott a nyeregbe. 
A póni, amit ez az őrült teljesen összetört, a döbbenettől és 
valószínűleg a fájdalomtól lesújtva oly kezesen viselkedett, 
mint egy bárány. 

Kutulun káromkodni kezdett az orra alatt. Mindketten 
jobban jártak volna, ha Josseran meghal. De a barbárnak 
így most már semmi esélye sem maradt, és neki sem. 

Megpróbálhatná átúszni a tengerszemet, vagy akár körbe 
is lovagolhatná, de bármivel is próbálkozna, a férfi 
behozhatatlan előnyre tett szert. Ezért hát lépésben 
körbelovagolt, mert tudta, hogy már úgysem érné utol. 

Josseran a ló nyakára roskadt, arcán vér csordogált egy 
újabb koponyasérülésből, az ujjai végéről pedig friss 
vércseppek potyogtak alá, melyek az újfent szétnyílt 
vállsebből szivárogtak. Fogai  összekoccantak, annyira 
vacogott a tengerszem  " jéghideg vizében való 
megmártózástól. A ló farát is vér csíkozta, oldala gőzölgött. 

Végiglépdelt a pónival a tatárok alkotta folyosón, és 
közvetlenül Kaidu jurtája előtt állt meg. Halálos csend 
telepedett a síkságra. 

Kaidu elsápadt a döbbenettől. Még soha azelőtt nem 
győzték le a lányát. De most éppen azzal az emberrel 
szemben veszített, akihez lehetetlen hozzámennie. A lány 
apró alakja még mindig vagy kétszáz lépésnyi távolságban 
látszott a rónán. 

Josseran a kecskét Kaidu lába elé hajította. 

- A verseny eldőlt - mondta. 

Kaidu biccentett a  testőreinek. Azok  lerángatták 
Josserant a nyeregből. 

- Nem veheted el a lányomat - jelentette ki Kaidu. A 
katonáira nézett. - Vigyétek el. Zárjátok vissza a kalodába. 
Holnap meghal. 

Es visszaviharzott a jurtába. 

- Megvolt az esélyed, hogy elmenekülj. Miért nem ragadtad 
meg? 

Nem válaszolt. 

Egyedül voltak a jurtában, a szél nekifeszült a 
nemezfalaknak. Fejét lehúzta a kaloda súlya. Elárulták. 
Mindketten elárulták. 

Pisszenés nélkül tűri a fájdalmát, gondolta Kutulun, ahogy 
egy férfihoz illik. Az ostora feltépte a húst a bal kezén és a 
halántékán. A bal lábát megsebesítette, amikor a vízbe 
csapódott, és a térde akkorára dagadt, mint egy dinnye. A 
válla is kinyílt megint, a seb körül megalvadt a vér. 

A próbatétellel nem érdemelt ki mást, csak egy találkozót 
Kaidu hóhérával. 

A Kék Egbolt Szelleme valójában az ő kárára tréfálkozik. 
Végre talál egy férfit, aki méltó a kezére, aki legyűrte őt 
lóháton is, erre meg kell halnia. Elé térdepelt, egy kis 
fateknőben vizet tartott. Belemártott egy rongyot, és 
elkezdte kitisztítani a sebeit. 

- Miért nem ragadtad meg az alkalmat, hogy elmenekülj? 
- ismételte meg a kérdést. 

- Előbb hadd kérdezzek én valamit - mondta a lánynak. 
- Tudtad, hogy mire készül az apád? 

- En egy kán lánya vagyok. Nem mehetek hozzá egy 
barbárhoz. 

- Ezért úgy gondoltad, hogy inkább itt hagyok csapot- 
papot, hogy mentsem az irhámat, mint hogy maradjak, és 
harcoljak érted. 


- Minden józan ember élt volna a lehetőséggel, ha 
felkínálkozik az alkalom. 

- Egy józan ember nem ücsörögne ebben az isten háta 
mögötti pusztaságban, több ezer mérföldre attól a helytől, 
ahol született. Egy józan ember nem adta volna el a 
birtokait, hogy szerzetes-katonaként szolgáljon le öt évet. 
Egy józan ember nem tett volna meg egy hiábavaló utat a 
fél világon át. - Lassan pislantott, mintha álomból ébredne. 
- De nem válaszoltál a kérdésemre. Azt kérdeztem, tudtad- 
e, hogy mire készül az apád? 

- Persze hogy tudtam. 

Elvette a sálat az arca elől. Lehajtotta a fejét, és a száját 
a férfi vállsebe köré helyezte, és elkezdte kiszívni az alvadt 
vért. 

- Mit csinálsz? - suttogta. Érezte, hogy a lány fogai 
rácuppannak az izomra, és apró rántásokkal szívja, mint 
gyermek a csecsbimbót. A szája nedves és forró volt. 

- Ki kell tisztítani a sebet. 

- Kérlek, hagyd abba - mondta a férfi rekedt hangon. 

Kutulun elhúzódott, és zavartan felnézett rá. Valami 
megcsillant a szemében, amit azelőtt nem látott. 

- De megromlik a véred. 

- Csak hagyj békén. 

- Ezt akarod? 

- Nem, de akkor is hagyjál. 

Véres volt az ajka. Az illata felkavarta a férfit: nem édes 
parfüm és balzsam, hanem vér, bőr és izzadság érződött 
rajta. 

- Nem vehetsz el egy tatár hercegnőt - mondta. 

- Hogy akar kivégeztetni az apád? 

- Az előkelő születésű és hősies férfiaknak járó 
hagyományos módon. Egy szőnyegbe tekernek, és 
megtapostatnak a lovakkal, fgy a véred nem spriccel a 
földre, mert az balszerencsét hozna a törzsre. - Váratlanul 
kinyújtotta az egyik kezét, és megérintette a férfit a szíve 
alatt. - Túl bátor vagy. El kellett volna menekülnöd, amikor 


még esélyed volt rá. Ez volt a tervem, és apám pártolta az 
ötletet. En nem ezt akartam. 

Nem is hallotta, mit mond. Még most is csak a mellére, a 
belőle áradó melegségre, a szemére és a testére tudott 
gondolni, melyről oly sokat fantáziáit. De a tekintete megint 
leleplezte. 

- Nem lehet - mondta a lány. 

- Kérlek. 

Egy hosszú pillanatig egyikük sem szólalt meg. Aztán a 
lány felállt, és odasétált a jurta bejáratához. Azt hitte, 
otthagyja. De ehelyett leeresztette a ponyvát, és 
visszament hozzá. 

Kutulun levette a csizmáját és vastag nemeznadrágját. 
Kioldotta a kabátját, és hagyta, hogy lecsússzon róla. 

Josseran levegőt sem mert venni. A szája úgy kiszáradt, 
mintha még mindig a sivatagban lenne. Ha ez lesz az utolsó 
estém a Földön, gondolta, már az sem érdekel. Ez nekem 
elég. A vágyai elnyomták még a kaloda kínját is, a vállában 
érzett fájdalmat, a halál rettenetes közelségét. 

A del alatt viselt selyem alsóing épphogy a dereka alá ért. 
Kibújt belőle. Bőre bronzszínben ragyogott, izmai az életen 
át tartó kengyelben álldogálástól feszesek voltak, akár az íj 
idege. Az ujgur nőkhöz hasonlóan testét sehol nem takarta 
szőr. Jobb combja és jobb sípcsontja hosszán friss, fehér 
hegek húzódtak. Josserannak eszébe jutott, amikor a 
farkasfalka maga alá gyűrte a vadászat napján, és úgy 
vélte, ez annak az eredménye. 

Letérdelt, terpeszben szétrakta a lábát. A férfi hangosan 
felmordult az izgatottságtól. A kaloda miatt nem tudta 
megérinteni őt, még csak meg sem csókolhatta. A lány így 
üldögélt ott egy darabig, lábát két oldalt maga mellett 
tartva, tekintetét Josseran szemébe mélyesztve. 


Felemelte a férfi szakadt, véres selyem alsóingét, aki 
érezte, hogy ujjai az oldalát simogatják. Eber szemlélődése 
közben a lány kissé összeráncolta a homlokát, mintha a 
másik testének összes domborulatát az emlékezetébe 
akarta volna vésni. Azután lehajtotta a fejét, és 
megcsókolta a mellkasát, apró, lágy csókokkal kényeztetve, 
fogával néha gyengéden a bőrébe harapva. 

A kezébe vette a férfi arcát. 

- Ezért dobtad el az életedet? 

- Most semmi más nem érdekel, csak te. 

- Csalódni fogsz. Ha végeztünk, azt kérdezed majd 
magadtól, megérte-e ennyi kockázatot vállalni. A csődör és 
a kanca egyesülése éppoly mindennapos, mint a szél és az 
eső. 

- Te is tudod, hogy ennél azért sokkal több. Mi egy 
szellem vagyunk: te meg én. 

Lehámozta róla a nemeznadrágot a csípője körül. 

- Csődöröm - búgta a lány. Végül egyenként, lassan 
megnyálazta az ujjait, és simogatni kezdte gyengéden. 

A férfi kéjesen felnyögött. 

- Itt maradnék ezeken a sztyeppéken érted - motyogta. 
- Semmi nem vár már odahaza. 

Erezte, hogy a lány teste hozzá préselődik. Kutulun 
lehajtotta a fejét a fagallér alá, és arcát Josseran 
mellkasához szorította. Annyira megfeszült a válla, hogy 
úgy érezte, menten eltörik. 

- Emlékszel a barlangfestményekre a sivatagban? - 
kérdezte a lány. 

- Emlékszem. 

- Még ha ezernyi éjen át lehetnénk is együtt, és az 
összes pózban egyesülnénk, mint Siva és a felesége, végül 
rám unnál, és vissza akarnál térni a saját földedre. 

- Tévedsz, Kutulun. Ha vén lennél, és fogatlan, én akkor 
is ott üldögélnék melletted. 

- Ezek csak szavak. 

- Amikor azt mondtam, hogy vállalom érted a kihívást, 


azok nem csak szavak voltak. Levetettem magam a szirtről 
a vízbe, pedig azt sem tudtam, életben maradok-e, vagy 
meghalok. A szavamat adtam, hogy kockára teszem érted 
az életemet, és megtartottam, amit ígértem. 

A lány a lábát a férfi háta mögé kulcsolta; érezte, hogy a 
hasa és az ágyéka hozzányomódik, és hangosan felnyögött. 
Megcsókolta a vállát, és az ajka benedvesítette a bőrét. 
Nem látta az arcát. A szeretkezésük dimenzióit számára a 
lány halk lélegzetének hangjai, a jurtát korbácsoló szél, a 
tűz által vetett árnyékok és a hajkoronája jelentette. 

Keze ökölbe szorult. 

- Hogy megy ez a keresztény nőkkel? 

- Hát nem Így. Sosem így. 

- Elhiszem, ha te mondod. Ami engem illet, én még soha 
nem csináltam. - Hátrahajolt, kezét a szőnyegre rakta, és 
kinyomta a testét. 

Josseran megpróbált összeforrni vele, de a kaloda súlya 
meggátolta benne. 

- Ez az a velem töltött pillanat, amiért oly sokat 
kockáztattál? 

- Az összes veled töltött pillanat az életem végéig. 

Alig érzékelhetően ráült a férfira, aki hangosan 
felsóhajtott. 

- Edes istenem és az összes szent az égben... - lehelte. 

Amikor a lány teljesen magába fogadta őt, karját 
szorosan köré fonta. Josseran a nyakán érezte a leheletét, a 
mellkasának préselődő mellek leírhatatlan bársonyosságát. 
Ugy maradt, alig mozdult, egy örökkévalóságnak tűnt a 
pillanat. 

- Kérlek - súgta a férfi. 

Kutulun nagyon szelíden, nagyon lassan a térdén állva 
megemelkedett, miközben a férfi arra várt, hogy ráüljön 
megint. De minden előzetes figyelmeztetés nélkül 
elhúzódott, és a  párzásuk véget ért, még mielőtt 
elkezdődött volna. 

- Mit csinálsz? - sóhajtotta. 


A lány az arcát az övé elé tartotta, miközben ujjait a 
férfira kulcsolta, és simogatni kezdte. 

— Kutulun! 

Kiseperte a haját az arcából. 

- Nem fogadhatom be a magodat. Azt akarod, hogy a 
gyerekedet hordjam, mikor már nem leszel? - Az ujjai 
egyre hevesebben mozogtak. A férfi felmordult, teste 
megborzongott az elviselhetetlen gyönyörtől és a 
kimondhatatlan bánattól. - Az istenek csak ennyit engednek 
- súgta a lány. Visszavette a ruháit, és felállt. Combja közét 
vér festette vörösre. - Látod? Egy kicsit én is vérzem érted, 
ahogy te véreztél értem. 

Még egyszer utoljára megcsókolta. 

- Azt akarom, hogy örökké lángolj értem - suttogta. 
Gyorsan elrendezte az öltözékét, és távozott. 

Helyét sötétség töltötte meg, s vele egy kétségbeesett 
élet, mely rendes véget sem érhet - üres kézzel 
nyújtózkodott a mérhetetlen ég felé. 

Az őrzője alig volt idősebb egy fiúnál. A jurta bejáratában 
üldögélt, rozsdás kardját két kezében tartva. Mord 
rosszindulattal . méregette  Josserant  - megpróbált 
idősebbnek, bátrabbnak és ellenségesebbnek látszani, mint 
amilyen valójában volt. 

Josseran úgy tett, mintha aludna, félig csukott szemhéja 
alól figyelte őt, az alkalomra várva. 

Valamikor, a hosszú éjszaka közepén meghallotta a fiú 
egyenletes, mély lélegzését, és látta, hogy a feje a mellére 
esik. Eljött a pillanat. 

Megpróbálta megemelni a csípőjét, de a kaloda súlyától a 
combizmai megmacskásodtak, és nem érezte a lábát. A 
vállán a seb is megmerevedett, és ahogy mozdulni próbált, 
olyan érzése volt, mintha valaki egy izzó billogot nyomott 


volna az ízületébe. 

Hosszú percek teltek el, mire ki tudta nyújtani a lábát, és 
ahogy a vérkeringése megindult, úgy érezte, mintha tűkkel 
szúrkálnák a húsát. Végül enyhült a fájdalom. Kinyújtotta a 
lábát, és megtornáztatta az izmait. Ujra megpróbált talpra 
állni, de elveszítette az egyensúlyát, hátratántorodott, és 
nekiesett a jurta bambuszvázának. Azt hitte, a fiatal őr 
felébred a zajra, de a fiú úgy szuszogott álmában, mint egy 
malac, és meg sem moccant. 

Harmadik próbálkozásra Josseran egy lendülettel talpra 
állt. 

Egy darabig mozdulatlanul álldogált, míg a fülében a vér 
dobolása alábbhagyott, és biztosan állt a lábán. A térdében 
lüktetett a fájdalom. Féloldalasan végigsántikált a jurtán. 

Az utolsó pillanatban a fiú felébredt. Szeme felpattant, és 
Josseranra bámult, ifjú vonásait megvilágította a holdvilág. 
Josseran térdre vetette magát, s ugyanakkor oldalról ívet 
leírva meglendítette a kalodát úgy, hogy a nagy faszerkezet 
széle halántékon találta a fiút. Szörnyű  roppanás 
hallatszott, és az oldalára dőlve elterült a földön. A 
végtagjai megrándultak néhányszor, aztán mozdulatlanul 
elernyedt. 

Minden kétségbeesése ellenére, — Josseran abban 
reménykedett, hogy őrzője nem halt meg. A nyakló 
meglendítésétől a nyakizmai ismét begörcsöltek. Ugy 
érezte, mintha letépték volna a karját. Kihajtotta a bejárati 
ponyvát a sötétbe. Harapós hideg fogadta odakinn, a talaj 
dermedt volt a fagytól. Csak egy selyem alsóinget és 
nemeznadrágot viselt, amiben nem fogja túlélni a sztyeppén 
reggelig. De semmit nem tehetett. Választania kellett a 
fagyhalál és Kaidu lovainak a patái között. Egyik 
lehetőséget sem találta túl vonzónak. Legalább, mondta 
magában, én döntöm el, hogyan halok meg. 

Vakon elkezdett rohanni az éjszakában a táborból kifelé. 
De perceken belül annyira elkezdett vacogni, hogy 
megbotlott és elesett, és ahogy földet ért, a fagallér súlya 


megrántotta a nyakát és a gerincét. 

Levegőt sem kapott a fájdalomtól. 

Végül nagy nehezen talpra kecmergett. A tábort már 
maga mögött hagyta. Eltűnődött, vajon miért csak egyetlen 
őrszemet állítottak a jurta bejáratához, és hamar rájött az 
okára. Hova mehetne? A gyors tatár kivégzést elcserélte a 
lassú, tundrái fagyhalálra. Ebben a vékony ingben egy óráig 
sem fog életben maradni. 

Körülötte sötéten nyújtózott a sztyeppe: se menedék, se 
táplálék, se barátok. Megint térdre omlott, reszketett a 
hidegtől, nyaka és válla sajgott a fájdalomtól. Meghallotta a 
tatár  pónikat a síkságon, ahogy  lábbéklyójukban 
toporzékolnak. Megérezték az idegen szagát a szélben. 

Eldőlt a fagyott sárban, túlságosan fázott, és túlontúl 
kimerült, hogy továbbmenjen. 

Legyőzték. 

A kemény földön megérezte a patadobogást, de már nem 
volt ereje felkelni. Látta, hogy egy kard pengéje megvillan a 
holdfényben. Elfordította a fejét, és egy fölé magasodó tatár 
lovas szikár alakja rajzolódott ki előtte, lehelete gőzölgött a 
szélben, érezte a lova szagát. 

Csak legyen vége gyorsan. 

A kaloda egyetlen jól irányzott csapásra szétnyílt. A tatár 
vadul rúgott egyek és a nyakló széthasadt, a zsanér 
eltörött. Josseran lerázta magáról az átkozott eszközt, és 
megkönnyebbülésében zokogó hangot hallatott. Megpróbált 
talpra állni, de nem maradt elég ereje. Vacogva hevert a 
fagyott talajon, a hideg úgy szivárgott belé, akár a halál. 

- Azt hittem, már sosem jössz - mondta a lány. 


Kutulun? 

Rádobott néhány szőrmét. 

- Vedd magadra ezeket, mielőtt megfagysz. A ló 
nyeregtáskájában van egy kis kumisz meg szárított 
birkahús. Az embereid kétnapi lovaglásra vannak innen. 
Neked talán hétre. 

A férfi nem mozdult. 

- Gyorsan! Mielőtt az egész tábor felébred.  - 
Megmarkolta az ingét, és felültette, vállára terítette a 
kabátot.  Josseran  felmordult a fájdalomtól, ahogy 
beleerőltette a bal karját a delbe. Azután nehezen talpra 
állította, és elkezdte a ló felé vonszolni. 

- Sietned kell! 

Meleg nedvességet érzett a mellkasán, tudta, a vállsebe 
ismét szétnyílt. A nyakizmai megmerevedtek a kalodától, 
ezért alig tudta mozgatni a fejét. Már korántsem volt olyan 
biztos benne, hogy maradt benne elég erő ehhez. A térde 
megbicsaklott, és majdnem összerogyott. 

- Az északi csillag mindig mögötted legyen - mondta 
Kutulun. - Nappal egy széles völgybe érsz. Látni fogsz egy 
hegyet, ami úgy néz ki, mint egy hanyatt fekvő nő. Ha 
követed azt a völgyet, Kasgárba jutsz. A barátaid ott 
vannak. 

- Te nem jössz velem? 

- Miért tenném? 

A nyeregbe segítette a férfit, a kantárt jobb kezébe adta. 

- Többet nem találkozunk - mondta a lány. 

- Abban ne légy olyan biztos. 

- Ha még egyszer visszatérsz ezekbe a völgyekbe, apám 
megöl. Menj haza most már, Jossz-rán. Felejts el engem, 
felejtsd el, hogy valaha itt jártál. 

- Gyere velem - ismételte meg. 

- Most már kétszer mentettem meg az életedet. Mit 
vársz még tőlem? Gyorsan, sietned kell! - A lány 
belemarkolt a hajába, és lehúzta maga elé az arcát, hogy 
megcsókolja. - Szerettem volna fiakat szülni neked - 


mondta, és a ló farára csapott. Az állat belevágtatott a 
feketeségbe, a sztyeppék és a déli hegyek sötét tömbjei 
felé. 

Kaidu a jurtája bejáratában állt, Kutulun mellette. Semmi 
nem mozdult abban a fekete és kegyetlen hidegben. 

- Elmenekült végre? - kérdezte Kaidu. 

- Kapott lovat, elemózsiát és prémeket. Azonfelül igen 
leleményes. 

- Afelől semmi kétség - motyogta Kaidu. - Mi van az 
őrrel? 

- Felépül, bár attól tartok, a sebhelyet egész hátralévő 
életében viselnie kell mint gondatlansága bizonyítékát. 

- Meg kellene büntetnem, különben még azt találják 
mondani, hogy nekem is benne volt a kezem a dologban. - 
Gőzölgő lélegzetüket elsodorta a szél. - Atkozni fogom a 
napot, mikor visszatért a Ferganai-völgybe - jelentette ki a 
férfi. 

A csend nyugtalan végszóként szolgált a lánya 
érzéseinek. 

- Ha igazi ember lett volna, nem barbár, hozzámentél 
volna? 

-— Férfi volt. 

- Elismerem, volt benne kurázsi - dörmögte Kaidu. - 
Dehát az ember a lovában is talál kurázsit. 

- Tegnap éjjel álmot láttam - mondta Kutulun. 

- Mi volt az álmodban? 

- Azt álmodtam, újra találkozom vele. 

- Lehetetlen. 

- Ez volt az álmom. 

Kaidu megrázta a fejét. Semmi esetre sem. Nem hagyja, 
hogy holdkóros legyen egy barbár miatt. 

- A legjobbat tetted a klán érdekében - jelentette ki. - 
Most pedig felejtsd el, hogy ez valaha megtörtént. 


Mintha az olyan könnyű lenne. 

Kasgárban a nyár a végéhez közeledett, a poros utcákon 
hemzsegtek a legyek, fekete rajokban lepték el az eladásra 
kínált birkafejeket és zsíros tüdőket. A finom drótszerű 
szakállt viselő tádzsikok és a vágott szemű kirgizek 
szotyolát ropogtatva vonultak a bazárban, vagy a esdj- 
kának fa díványain henyéltek, és fahéjas zöld teát 
szürcsöltek az ütött-kopott bögrékből. 

Az árusok asztalai az utolsó aratás súlya alatt 
roskadoztak: barack, dinnye és füge, sárgadinnye, szőlő és 
gránátalma volt a választék. A sikátorokban bokáig ért a 
dinnyehéj. Am a nyár gyümölcsei a tél hírnökeit is elhozták. 
A poros utcákon szamárkordék nyikorogtak, tűzifának való 
ágakkal és fahasábokkal megrakodva. 

A Világ Teteje alatt, a dombokon máris havazott. 

Josseran kinyitotta a szemét. Lüktető fájdalmat érzett a 
vállában, égető szúrást a koponyájában. Szája megdagadt 
és kiszáradt. Ahogy felébredt, orreimpái remegni kezdtek a 
szobába szűrődő illatokra: friss lapos kenyér, faszén, sült 
hús csapta meg az orrát - a bazár ismerős aromái. 

- Szóval - mondta egy hang -, életben vagy. 

Egy arc derengett fel előtte. William. Megpróbált 
megszólalni, de nem jött ki hang a torkán. William 
megemelte a fejét, és az ajkához tartott egy csésze vizet. 
Jéghideg volt, de olyan ízletesnek érezte, akár a bort. 

-— Hol... vagyok? 

- Nem a mennyországban, ha esetleg arra számítottál. 

- Amikor megláttalak... máris biztos voltam benne, hogy 
ez nem a mennyország. - Vastag szőnyegágyon feküdt. Egy 
khang volt, egy téglából rakott emelvény, amit alulról 


fűtöttek, andalító melegséget sugározva a hátára. - Hol 
vagyok? 

- A kasgári erődben vagyunk. Tádzsik törzstagok hoztak 
ide három nappal ezelőtt. Félig önkívületi állapotban 
találtak egy tatár pónin kóborolva a hegyekben. Két 
fejsebed van, és egy a válladon, ami eléggé begyulladt. De 
már gyógyul, és ezt ne ezeknek a tatároknak köszönd. Ide 
akarták küldeni a mocskos sámánjaikat, hogy mindenféle 
boszorkánysággal kúráljanak, de lebeszéltem róla őket. 
Folytonosan imádkoztam a tudatlan lelkedért, és eret 
vágtam rajtad. Ugy hiszem, a gondoskodásomnak és Isten 
kegyelmének hála lettél jobban. 

- Köszönöm. 

- Ne nekem köszönd. Már nem vagyok adósod. - William 
felállt. - Istennek kéne hálát adnod a megváltásodért. Azt 
hittem, nem látlak többet. 

- Es az nagyon zavart volna téged? 

William közelebb hajolt. 

- Mi történt azokban a hegyekben, templomos? 

- Amikor az elrablóim meglátták a paizahot, és 
megtudták, hogy keresztény követ vagyok, aki Kubiláj 
támogatását élvezi, eleresztettek. A követeket errefelé 
nagyon tisztelik. 

- Akkor hova lett a paizah? 

- Biztosan elhagytam. 

—- Kik voltak azok az emberek? 

- Banditák. Kizárólag haszonszerzés miatt támadtak 
ránk, semmi másért. 

- Pedig mintha a boszorkányt is láttam volna közöttük - 
jegyezte meg William. 

Josseran megrázta a fejét. 

- Tévedsz - felelte, és az ablak felé fordította az arcát. - 
Szártak és a tatárjai jól bántak veled? 

- Nem vágta el a torkom, és nem főzte meg a beleimet 
vacsorára, és ezért hálát adok Istennek. 

- Attól féltem, továbbmentetek Hőtan vagy Os felé. 


- A rajtaütés után Szártak megparancsolta, hogy térjünk 
vissza az erődbe. Azóta itt vagyunk e falak közt, de 
fogalmam sincs, miért. Talán arra vártunk, hogy épségben 
visszatérsz. Mivel ezek az emberek nem beszélnek civilizált 
emberi nyelveket, és csak makognak, mint a majmok, nem 
tudtam kideríteni. Egyébként Szártak beszélni kíván veled, 
amint felépülsz. 

- Fáradt vagyok. Majd holnap találkozom vele. Most csak 
aludni szeretnék. 

- Akkor magadra hagylak. - William megtorpant az 
ajtónál. - Amikor idehoztak, magadon kívül voltál. Csak 
gagyogtál, mint egy gyerek. 

- Miket mondtam? 

- Valamit az apádról - válaszolta. Azzal kiment, és a 
súlyos ajtó becsapódott mögötte. 

Josseran csak másnapra állt talpra eléggé, hogy Szártak 
meglátogassa, és ekkor megtudta a valódi okát is, hogy 
miért vonultak vissza a tatárok az erődbe. A csapda után 
Szártak üzenetet küldött Buharába, és erősítést kért a 
kíséretnek a Csagatáj Kánság kormányzójától, Organától. 
Mialatt Kasgárban várt a válaszra, a jamon keresztül 
üzenetet kapott, hogy Organát eltávolította Arik Böke 
szövetségese, Algu, és maga Kubiláj rendelte el, hogy 
maradjon, ahol van, míg rendeződik a helyzet. 

- Szóval ki csalt tőrbe minket, barbár? Kinek a katonái 


voltak? - Mikor látta, hogy Josseran habozik a 
válaszadással, maga válaszolta meg a kérdést. - Kaidu 
küldte őket. 

- Igen. 


- Mi történt a többiekkel, akiket veled együtt hurcoltak 
el? 

- Kivégezték őket. 

- Jó haláluk volt? 


Josseran elmélázott, milyen választ mondhatna erre. 
Vajon egy tatár jó halálnak tartja, ha megfőzik? 

- Lefejezték őket. Gyors volt. 

- Biztos vagy benne? 

- A saját szememmel láttam. 

Szártak láthatóan megkönnyebbült. 

- Legalább ennyi áldás kijutott nekik. Daj Szecsen - 
mondta Kapatos igazi nevét használva - a sógorom volt. 

- Férfiként halt meg - mondta Josseran, és elfordult. Még 
mindig tapintatosabb volt, mintha elmesélte volna, hogy 
levest főztek belőle. Hazugság volt, persze, de van olyan 
igazság, amit jobb nem tudni. 


VIII. RÉSZ 


-- 


A Selyemút 


Kasgárból Buharába 
a hidzsra 638. 
és testet öltött Urunk 1261. évében 

A Csagatáj Kánság válsága egész télre Kasgárban tartotta 
őket. Szártak most már amondó volt, hogy talán több évbe 
is beletelik, mire biztonsággal át tudnak kelni a Világ 
Tetején. A jani  nyíllovasai — viszont szinte napi 
rendszerességgel rendre megjelentek az erődnél, útban 
Keletre, vagy onnan vissza. Nem volt nehéz elképzelni a 
Karakorumban és Sangtuban zajló cselszövést. 

Egy nap Szártak bizalmasan közölte Josserannal, hogy a 
Menny Fia végre kitalálta, hogyan mozduljanak el a 
holtpontról. 

- Uton van egy karaván Buharából Tatuba - kezdte. - 
Algu — megígérte, hogy katonákat küld kíséretül. 
Csatlakozunk a karavánhoz, amikor ideér. De tavaszig 
várnunk kell, hogy átkeljünk a Világ Tetején. 

- Ezek szerint Kubiláj megegyezett a csagatáji kánnal? 

- Titokban. 

- Mit szállít a karaván? Aranyat? 

Szártak elmosolyodott. 

- Az aranyat el lehet költeni. Egy asszonyt. A császár 
egyik lányát; hozzáadja Alguhoz. Megfontolt szövetség, 
hiszen ezzel harmóniát teremt a császár háza és a Csagatáj 
Kánság között. 

- Hogy hívják a hercegnőt? - tudakolta Josseran, bár úgy 
érezte, már tudja a választ. 

- Miao-jen - felelte Szártak. - Miao-jen hercegnő. 

Észak felől a hegyek új és felderítetlen területek 
határvonalát alkották; nyugatra Szamarkand és Buhara 
medinái és suttogó nyárfái voltak; keletre Kína pavilonjai és 
suhogó bambuszligetei; délre a Takla-Makán süvöltő szelei. 
Es itt, Kasgárban, a Selyemút keresztútján az ő élete 


ösvényei találkoztak. 

Az erőd faláról figyelte, ahogy a karaván átkígyózik az 
oázison. A tevék panaszosan köhögtek; a lovak lehajtották 
a fejüket, legyűrte őket a hosszú sivatagi átkelés. Két 
lovasszázad kísérte a konvojt, aranysisakjuk visszatükrözte 
a napfényt. A Menny Fiának zöld és fehér zászlói lobogtak a 
szélben. 

Kitárult az erőd fakapuja, és egyes sorban becsörtetett 
rajta az előőrs. Mögöttük érkezett a hercegnő arany 
hordszéke egy faszekér hátulján zötykölődve, amit két 
társzekérnyi szolgálóleány követett. Amikor biztonsággal 
beértek az erődbe, a lányok lemásztak a szekerekről, és a 
hercegnő köré gyűltek. Azonnal érezte, hogy valami baj 
van. 

Néhány pillanattal később észrevette, hogy egy 
hordágyon katonák cipelik át Miao-jent az udvaron. 

Eszébe jutott a törékeny teremtés, akivel az Üdítő Tavasz 
Kertjében sétálgatott. Természetesen a kedves 
porcelánhercegnő nem bírt ki egy ilyen zord utazást. 
Magában elmormolt egy imát érte a könyörületes Istennek, 
ha egyáltalán létezett ilyen teremtmény. 

A napirendje abból állt, hogy Williammel felkelt a reggeli 
imádsághoz, reggelire piláfot evett, majd edzés gyanánt 
birkózni ment Mérgessel. A tatárok szerfelett kedvelték a 
birkózást, nagyon képzettek voltak benne, Josseran pedig 
igyekvő tanítványnak bizonyult. A gyakorlás nagyban 
segített visszanyerni az erejét megsebzett vállának. 
Mérgest ugyan még nem sikerült legyőznie, de legalább már 
kevesebbet esett. 

Minden reggel a gyakorlótéren edzettek, de tucatnyi esés 
után Josseran mindig felnyújtotta a kezét, hogy jelezze, 
feladja a küzdelmet. De eltökélt volt, hogy egy nap majd 


győzni fog. 

Mérges - akinek a valódi neve, mint Josseran megtudta, 
Jeszün volt - alacsony, köpcös és karikalábú volt, mint a 
tatárok közt megannyian. A legtöbben már azelőtt 
megtanultak lovagolni, mielőtt járni tudtak, és a lábukban a 
csont alkalmazkodott a ló alakjához. Mérges alkata inkább 
húsos volt, mint izmos, de amikor nekirontott, az olyan volt, 
mintha egy kisebb ökör öklelte volna fel. Félpucéran 
birkózott, és ha összeölelkezett az izzadt testével, olyan 
érzése volt, mintha egy zsíros disznót próbálna megtartani. 

Mérges rengeteg fogást mutatott neki, és azt is, hogyan 
törjön ki belőlük; ám a lényeg nem pusztán a fogások 
megtanulásában rejlett. E sport művészete abban állt, 
hogyan tud egymáshoz kapcsolni különböző 
mozdulatsorokat az összefonódott karok és lábak 
elegyében, hogy a sebesség, a nyers erő és az erőszakos 
magabiztosság keverékével legyűrje az ellenfelét. 

Egyik délután végre sikerült neki egy dobás; egy 
pillanatra kibillentette Mérgest az egyensúlyából, és 
gerinctörő erővel csapta földhöz. Josserant éppúgy meglepte 
e fejlemény, mint az ellenfelét, és bizonytalankodni kezdett 
a sikeres végkifejlet előtt. Mielőtt a földhöz szegezte volna, 
Mérges grimaszba torzult arccal feltartotta az egyik kezét. 

- Várj - nyögte. - A hátam! 

- Megsérültél? 

- Eltörted a hátam! 

Josseran tétovázott. Mérges egyetlen mozdulattal kirúgta 
a lábát, és Josseran azon kapta magát, hogy az eget 
bámulja, miközben mellkasából kiszaladt az összes levegő. 
Mérges ráugrott, egy dobással átfordította, és beletérdelt a 
derekába. Két kezével megfogta a fejét két oldalt, és 
elcsavarta. Josseran hallotta, hogy az inak megreccsennek. 

Mérges diadalittasan felüvöltött, és talpra szökkent. 

- Soha ne mutass könyörületet! - kiáltotta. - Ez egy 
újabb lecke, amit meg kell tanulnod. - Josseran szívesen 
káromkodott volna egyet, de pillanatnyilag nem kapott 


levegőt. - Ne feledd: meglepetés és színlelés. A legnagyobb 
fegyvereid. 

Nevetve elsétált. Josseran kiköpte a port, teste sajgott a 
fájdalomtól. Hasznos lecke volt. Egy nap még használni 
fogja. 


tm 


A Miao-jen érkezését követő reggelen ismét a gyakorlótéren 
edzettek. Egy rögtönzött ringben méregették egymást, 
melyet Mérges rajzolt körbe a földön egy eperfaággal. Egy 
hirtelen rohammal félrevezető támadást indított; Josseran 
túl lassan reagált. Egy elmosódott mozdulatsor után újra a 
hátán találta ellenfelét, maga pedig a kemény talajon kötött 
ki a ziháló, verejtékező tatár súlya alatt. Megint veszített. 

Mérges harsányan nevetve felugrott. 

- Ha az összes barbár olyan, mint te, meghódítjuk az 
egész világot! 

Josseran elhúzta a száját, és lassan felegyenesedett. A 
méretei miatt nem volt hozzászokva, hogy így legyőzzék 
egy erőpróbán. Egész életében nem fordult vele elő, de 
most, hogy rendszeresen vereséget szenved ettől a 
tagbaszakadt tatártól, magában fortyogott. 

- Ujra - mondta. 

Mérges körözni kezdett körülötte, majd 
összeakaszkodtak, kezüket egymás vállára tették, a 
lábukkal próbálva elgáncsolni a másikat. 

Josseran meghallotta, hogy valaki szólítja. 

- Barbár! 

Josseran körbepillantott, és Mérges kihasználva, hogy 
elterelték a figyelmét, a hátára dobta a férfit. 

- Hát sosem tanulsz? - kiabálta. 

Szártak odaszaladt. Josseran érezte, hogy valami 
szörnyű baj lehet. 

- Hol a társad? 

- Minden bizonnyal térdepel valahol. Mi a baj? 


- Miao-jen hercegnő. A sivatagban összeszedett valami 
betegséget, és most nem lehet felkelteni. 

Josseran mindenféle sugdolózást hallott a 
szolgálóleányok és a tisztek közt, akik a nyugati torony 
melletti szállásán foglalatoskodtak. Kérte, hadd látogassa 
meg őt, de bármiféle magyarázat nélkül megtagadták tőle a 
lehetőséget. Mostanáig nem tudta, hogy ennyire súlyos a 
betegsége. 

- Aggaszt, hogy ilyen híreket hallok - mondta. - De mi 
köze mindehhez a mi derék barátunknak? 

- A sámánok, akik vele tartottak az út során, már 
mindent megtettek, ami tőlük telt. Arra gondoltam, talán a 
te szent embered... 

-— William? 

- Végül is ő állított talpra téged is. 

- Williamnek nincs gyógyító ereje. Ilyen csodákra csak 
Isten képes. 

- Engem nem érdekel, ki gyógyítja meg, a te istened 
vagy az övék. De nem halhat meg. A testi épsége most az 
én hatáskörömbe tartozik, és engem fognak hibáztatni. 

Josseran megvonta a vállát. Baj nem lehet belőle, 
gondolta, bár afelől kétségei voltak, hogy bármit használ. 
Meggyőzheti Williamet, hogy legalább mondjon el néhány 
imát. 

- Megkérhetem, hogy álljon a szolgálatodra, ha óhajtod. 

- Hozd elém, amilyen hamar csak tudod - mondta 
Szártak. - A hercegnő nélkül nem kötünk szövetséget 
Alguval, és akkor lehet, hogy  megőszülünk, mire 
elhagyhatjuk Kasgárt! 

Ferganai-medence 


Füst szálldogált a völgyet pettyező jurtákból. A Világ Tetejét 


csendesen belepte a hó. 

A három lovas lassan elporoszkált a döbbent klántagok 
előtt. Fejük búbja és helyenként arcuk is megperzselődött 
és megfeketedett; az égett hús alól kilátszott a fehéren 
csillogó csont. Egyikük elveszítette a szemét, a másik az 
orra egy darabját. Már csak annyi erejük maradt, hogy még 
fent maradjanak a nyeregben, és nem is estek le, amíg el 
nem érték a kán jurtáját, ahol az egyikük végül lecsúszott a 
lóról, és ott maradt a hóban fekve mozdulatlanul. 

- Maga Arik Böke segítette a trónra Algut Buharában. És 
ahogy nagykánunk kívánta, küldöttséget menesztettem 
hozzá, hogy elkérjem az adók egy részét, amiből kagánunk 
seregét akartuk felszerelni az áruló Kubiláj ellen. Es erre 
mit csinál? Azt mondja, értékes fémmel váltja meg a részét, 
és olvasztott aranyat öntött a követeink fejére. 

Kaidu a jurtájában ült, fiai a jobbján, kedvenc felesége és 
lánya, Kutulun a bal oldalán foglaltak helyet. A tűz kék 
füstje komótosan szálldogált a tetőn tátongó lyuk felé. 

- Még mélyebben vissza kellene húzódnunk a hegyekbe 
- javasolta Tekudaj. - Algunak százötvenezer katonája van 
a háta mögött. 

- Visszahúzódni? - motyogta Kaidu. Gerelre nézett. - 
Egyetértesz a testvéreddel? 

Gerelnek nem volt ideje válaszolni, mert Kutulun nem 
tudta tovább türtőztetni magát. 

- Ha most menekülőre fogjuk, örökké menekülni fogunk, 
és soha nem látjuk viszont a mezőinket és a legelőinket! 

- Akkor mit javasolsz, mit tegyünk? 

- "Nem tudjuk legyőzni Algut a csatamezőn. De 
lecsaphatunk, amikor a legkevésbé számít rá, és még 
azelőtt visszavonulhatunk a hegyekbe, mielőtt alkalma 
lenne a megtorlásra. Amikor pedig hátat fordít, újra 
lecsapunk. Egy pillanatnyi békét sem szabad hagynunk 


neki. Kifárasztjuk, mint farkas a medvét, hónapról hónapra, 
évről évre belecsípbkedünk a sarkába, míg megbénul és 
kimerül. S egy nap, mikor magunk mellé gyűjtjük a 
hozzánk hasonló farkasokat, leterítjük. 

Kaidu elmosolyodott. Ez az ő lánya, a harcos, a sámán; 
Dzsingisz kán egy kanca képében tért vissza. A szellemek 
megtréfálták az életben, és a legrátermettebb fiát nőnek 
teremtették. 

Egy pillanatra elgondolkodott. Végül megszólalt: 

- Egyetértek Kutulunnal. Közelebb áll a 
vérmérsékletemhez, hogy farkas legyek, mint bárány. De 
most először meg kell hallgatnunk az istenek bölcsességét, 
hogy megtudjuk, mi a kívánságuk. Kutulun, hívd a 
szellemeket, és tudd meg, mit tanácsolnak. Azután, és 
csakis azután fogunk döntést hozni. 

Kasgár 


Át egy vassal domborított, rézveretes bejáraton, és végig 
egy falakkal határolt, szűk udvaron, ahol a rózsa felkúszott 
a falra; majd át egy fehér alapon szőlőkék, törött kufikus 
frízzel díszített boltív alatt. Végül fel a szűk, évszázados, 
kopott lépcsőn a toronyba. 

Különös delegáció masírozott a nyugati őrtorony sötét 
folyosóján. Az aranyszárnyas sisakos hadnagy vezette a 
sort, mögötte egy sápadt, fekete csuhás alak, akit egy 
szakállas óriás követett a tatárok deljében és zömök 
csizmájában. A torony csúcsán megálltak az egyik szoba 
előtt. Egy csapat kínai szolgálóleány sertepertélt egy 
faragott diófa ajtó előtt lehajtott fejjel. 

William félrevonta Josserant. 

- Mit csináljak? - sopánkodott. - Nem imádkozhatok egy 
pogányért! 


- Akkor imádkozz egy szerencsétlen emberi lélekért. 

- Amit kérsz, lehetetlen! 

- Képes lennél halálosan megsérteni a kíséretünket 
azzal, hogy visszautasítod a kérésüket? Akkor tégy, amit 
jónak látsz, és reméld a legjobbat, mert szerintem az 
eredmény ugyanaz lesz. 

- Mit mond? - csattant fel Szártak. 

- Attól tart, kudarcot fog vallani. 

- Mar Salah esetében elég hatásos volt a mágiája. 
Mellesleg eddig semmi sem segített rajta. Emlékeztesd rá, 
ha a hercegnő meghal, lehet, hogy ötven télen át kell itt 
kushadnunk. 

- En ezt nem tudom megtenni! - ismételte meg William. 

- Készen áll? - kérdezte Szártak. 

- Készebb nem is lehetne - felelte Josseran. 

Szártak kinyitotta a szobába vezető ajtót, és Josseran 
beterelte rajta Williamet. 

Ez a helyiség egykor egy mohamedán herceg vagy 
hercegnő személyes kvártélyaként szolgálhatott, gondolta 
Josseran, mert mesésen berendezték, nem úgy, mint a saját 
csupasz cellámat. A boltíves tetejű ablakok fölött arab felirat 
ívelt, , a  vályogtéglából épült falakat geometrikus 
kerámiafrízek díszítették bordó színben viaszsárga alapon. 

Miao-jen a szoba közepén feküdt az ágyban, valószínűleg 
aludt. Aprónak látszott a tágas helyiségben. A szoba 
sarkaiban szénserpenyők izzottak, de a ropogó nyárfaágak 
sem tudták elűzni a hideget a szobából. 

Szártak nem akarta átlépni a küszöböt, tartott a Miao-jen 
teste körül ólálkodó szellemektől. Josseran visszalépett, és 
William egyedül sétált oda az ágy mellé. Riadtan 
körbenézett. 

—- Hol vannak az orvosai? 

- Szártak azt állítja, nem tudták meggyógyítani, ezért 
elkergette őket. 

William megnyalta vékony, fehér ajkát. 

- Mondom neked, hogy nem tudom megcsinálni! Nem is 


kapta meg a keresztség szentségét. 

- Nem sérthetjük meg a házigazdáinkat! Olyan nagy 
teher, ha arra kérnek, hogy imádkozz érte? Epp elég időt 
töltesz térden állva! 

Mi bátortalaníthatta el ennyire? - tanakodott Josseran. 
Csak nem maga is a ragálytól fél? De ha a betegsége a 
kigőzölgéseivel is terjedne, akkor már a szolgálói is itt 
ájuldoznának, nem igaz? 

Josseran pillantása az ágyban fekvő, apró alakra tévedt. 
Jobbat érdemelt annál, semmint hogy itt haljon meg, ebben 
a magányos oázisban; hisz még gyerek. Lényének egy 
meghatározhatatlan része még mindig hitt benne, hogy egy 
pap fohásza - lett légyen az akár oly tökkelütött egyházfi, 
mint William - még mindig százszor többet ér Isten előtt, 
mint egy átlagemberé. 

- Tedd meg érte, amit tudsz - mondta Josseran, s az ajtó 
felé fordult. 

William elkapta a ruhaujját. 

- Most itt hagysz? 

- En nem vagyok sámán. Most már rajtad áll, hogy 
csodát tégy. 

- Mondtam neked, hogy nem imádkozhatok érte! Isten 
nem fogja fárasztani magát egy pogányért! 

- O nem pogány, ahogy te is tudod. O csak egy kislány, 
és beteg! Csak képes vagy egy kis együttérzést mutatni, 
nem? - Azzal kiment, és a súlyos ajtót egy nagy puffanással 
zárta be maga mögött, ami az egész erődben visszhangzott. 

William letérdelt az ágy mellé, és belekezdett a miatyánkba. 
De beleakadt a szavakba, és nem tudta befejezni. Az ördög 
itt járt a szobában, az összes bűzös álarcában. Látta az 
árnyékok közt önelégülten vigyorogni, mert már azelőtt 
ismerte a gondolatait, mielőtt ő maga ismerte volna őket. 


Közelebb ment az ágyhoz. 

Az alvás hasonlatos a halálhoz, és a halálban az áldozat 
örökké néma. A gondolat spontán merült fel benne: bármit 
megtehetne ezzel a nővel, amit csak akar; ha odanyúlna, és 
megérintené, senki sem tudná meg. 

Lehetetlen most a Végtelent szemlélni, vagy bármi másra 
összpontosítani a gondolatait, mint e kényszerre. 
Körbenézett, hogy meggyőződjön róla, zárva van az ajtó, a 
szoba üres. Tétován kinyújtotta a karját. Ugy érezte, 
mintha már nem is hozzá tartozna. Rémülten figyelte, 
mintha valami hatalmas, sápadt pók lenne, ami átmászik az 
ágytakarón. 

Ujja megérintette a lány karjának márványszínű húsát, 
aztán hirtelen elkapta onnan, mintha leforrázták volna. 

Miao-jen nem ébredt fel; lélegzetének szapora ritmusa 
nem változott. William bűntudatosan ismét körbesandított. 
A lécezett ablakokon bevilágító sárga fénypászmákban 
porszemek táncoltak. 

Ujjai megcsípték Miao-jen fülcimpáját, majd megint 
visszarántotta őket; azután felbátorodott; megsimogatta a 
kezét, még meg is huzigált egy-két aranyló szőrszálat a 
kézfején, amitől azok kijöttek a bőréből. De még mindig 
nem moccant. 

William izgatottan felállt, és járkálni kezdett a szobában, 
egyfolytában az ajtót lesve. Tatár nem lépne be egy beteg 
ember szobájába, csak egy sámán, magyarázta neki 
Josseran. Azoknak meg megtiltották, hogy idejöjjenek. 

- Nem én kértem ezt - mondta ki hangosan, imádkozva 
a kezét tördelve. De Istentől nem jött válasz, és az őt 
kísértő démonok most már teljesen átvették a hatalmat 
fölötte. 


Ferganai-medence 


A révületet hasisfüsttel és kumisszal érte el. Kutulun 


egyedül táncolt a jurtájában, míg meg nem jöttek a 
szellemek, és magukkal nem vitték őt az Örökkévaló Kék 
Egboltra. Földi kötelékeitől megszabadulva, s egy fekete 
kanca hátán szárnyalva az égen, a barbár harcossal, Jossz- 
ránnal vágtatott; érezte, hogy átöleli, miközben elmerülnek 
a felhők ásító ölelésében. 

Azt álmodta, hogy a hegyek fölé vágtatnak, egy felföldi 
legelőre, ahol összeforrt vele a magas, dús nyári fűben. 
Olyan elevenen látta e képet, hogy még itt, a jurta vastag 
szőnyegein fekve, álmában is megremegtek . orrcimpái, 
ahogy megérezte a férfi idegen szagát, és kitárta a karját, 
hogy megölelhesse őt. 

Valami megmoccant benne, ő pedig nyögni és vergődni 
kezdett fájdalmában; egy véres gyermek csusszant ki a 
testéből, bronzszínű volt, mint a saját fajtája, de a 
keresztény aranyló-vörös hajával. 

- Jossz-rán. 

Hajnalodott, mire felébredt az álomból. Sötét volt, és a 
parázs kihűlt. Reszketve felült, és zavartan körbenézett a 
jurtában. 

Apja parancsára belépett a szellemvilágba, hogy 
megtudja az istenek akaratát Algut és Arik Bökét illetően. 
De Josseran és a gyermek látomása elfojtott minden más 
megérzést. Fogalma sem volt, mit gondoljon az imént 
átéltekről. 

Bőre csúszós volt, az ágyékában melegséget és 
nedvességet érzett. Bizonytalanul talpra állt, és kibotorkált. 

A hold a hófehér dombok fölött lebegett. A férfi még 
mindig valahol odakinn kószál. Most már teljes 
bizonyossággal tudta, hogy egy ezüstfonal köti össze őket, 
és egy nap a szél a virág felé fújja majd a magot, és végül 
újra találkozni fognak. 

Kasgár 


William minden kétséget kizáróan látta, hogy Miao-jen a 
végét járja. Hányszor meglátogatta már a szobáját, hány 
imát suttogott el a nevében? Haldokolt. Isten a kisujját sem 
mozdította egy mázolt képű pogányért. 

Máris halottnak látszott. Lélegzete alig volt észlelhető. 

Ujjai a bőrére csusszantak, mely elefántcsont simaságú 
volt, és lángolt a láztól. Az ismerős érintés melegségén 
felbátorodva, a lány mellbimbóján folytatta kalandozását. 

Néhány gát ledőlt benne; soha senki nem fogja 
megpillantani, senki nem fogja megtudni. Tapogatásának 
még vágyai tárgya sem lehet szemtanúja. Ezt a festett arcú, 
törékeny hercegnőt azért ajánlották fel neki ezen az 
oltáron, hogy a játékszere legyen. Következmények nélkül 
rendelkezhetett vele. Nemsokára megadja a lelkét a 
sötétségnek, és bármilyen bűnöket is követ el rajta, a sírba 
száll vele együtt. 

Legalábbis a hang a fejében ezzel érvelt. 

A selyemköntös alá nyúlt, és elakadt a lélegzete, amikor 
ujja hegyével megérintette combjának forró, rugalmas 
húsát. Tétovázott, mielőtt folytatta a felfedezőutat. Keze 
irányíthatatlanul remegett, szája kiszáradt, feje kiürült, 
csak a pillanat élménye lobogott benne, se üdvözülés, se 
józan ész nem lebegett szeme előtt. 

Félrerakta a Bibliát, és odafeküdt mellé az ágyra. A lány 
szolgálatkész karját saját vállára helyezte, és megcsókolta 
festett arcát. Es ahogy az árnyak átsurrantak a helyiségen, 
megadta magát lelke iszonyú sürgetésének. 

Josseran az egész életét katonás fegyelemmel zajló, 
rendszeres edzéssel töltötte. Közelharcot és lovaglást 
gyakorolt. A hosszú téli hónapok egyhangúságát önként 


vállalt napirenddel ütötte el, megpróbált olyan rutinnal 
mozogni a nyeregben, ahogy csak tudott. 

Minden délután levitte a lovát az erőd alatti 
gyakorlótérre, és egyedül tréningezett karddal és 
lándzsával. A bazárban tett felfedezése óriási segítségére 
volt. A helyi kereskedők zsinóron  bambuszrudakra 
függesztve tárolták a dinnyét, hogy lédús maradjon egész 
télen. Mindennap megvásárolt tízet a gyümölcsből, kivitte a 
gyakorlótér melletti gyümölcsösbe, és hosszú nyársakra 
húzta őket. Az eperfák közt vágtára fogta a lovát, és 
megpróbálta precízen kettészelni a dinnyéket a kardjával, 
hogy közben a ló ritmusa ne törjön meg. 

Amikor az összes dinnyét legyőzte, leszállt fekete 
csődöre nyergéből, és lecsutakolta a lovat a fakarddal, 
amivel a tatárok szokták lekefélni az állataikat. Ez még 
ugyanaz a póni volt, amit Kutulun hozott neki, amikor 
megszökött Kaidu táborából. Jól viselte gondját, bár nem 
táplált különleges érzelmeket az állat iránt, mert 
ingerlékeny volt, és néha harapós. Williamnek nevezte el. 

Patadobogást hallott, és felnézett. Szártak nyargalt át a 
gyakorlótéren, könnyen felismerhető, kinyújtott lábú tatár 
stílusban. Mikor odaért a gyümölcsöskerthez, megzabolázta 
a lovat, és leugrott róla, majd az ágakat hajtogatva 
végigsétált a kopasz fák között. Mikor meglátta a 
megcsonkított gyümölcsök halmát a földön, Josseranra 
nézett, és elvigyorodott. . 

- "Ha ti, keresztények valaha csatába indultok a 
görögdinnyék ellen, jobban teszik, ha felvértezik magukat. 

- A fejedet képzelem a dinnye helyébe - jegyezte meg 
Josseran. - Sokat segít a célzásban. 

Szártak megint vigyorogni kezdett. 

- Jó híreim vannak - mondta. - A sámánod 
bebizonyította az erejét. 

Josseran megpróbálta elrejteni a meglepetését. William 
elhitette vele, hogy a lány a halálán van. 

- Jobban van? 


- Ez a Vej-ram - kezdte, a William tatár kiejtését 
használva - az összes bogarassága ellenére igen erős 
mágiával rendelkezik. 

Erős mágiával? Josseran úgy hitte, hogy a hercegnő 
felépül vagy meghal, ahogy Isten jónak látja, a derék barát 
imáitól függetlenül; mindenesetre azt válaszolta: 

- Sosem kételkedtem a képességei hatásosságában. 

Szártak nem tudta leplezni a megkönnyebbülését. Végre 
látszott az utazásuk vége. 

- Amint elolvad a hó, átkelünk a Világ Tetején, és Algu 
udvarába megyünk, Buharába. Onnan elkísérünk a nyugati 
földek felé. 

Már több mint egy éve eljött Akkóból. Eltűnődött, vajon 
mi minden történhetett, míg távol volt. A házigazdái semmit 
sem árultak el neki, meglehet, maguk sem tudtak semmit. 
Outremer egy teljesen más világ volt számukra. Vajon 
Hülegü egyezséget kötött a  Főbírósággal  Josseran 
fáradozásai nélkül is? Vagy elsöpörte? Ha Williammel 
Akkóba érnek, vajon már csak füstölgő romokat találnak? 

Josseran nem akart visszamenni Outremerbe. Tudta, 
hogy eretnekségért és istenkáromlásért a Tanács elé kéne 
állnia a szerzetes vádaskodásai miatt. A tény, hogy kétszer 
is megmentette annak a nyomorultnak az életét, semmit 
sem fog számítani annak a fafejű egyházfinak. Már átkozta 
magát, amiért olyan nyíltan beszélt, és az ellenségévé tette. 

De a nagymester úgyis megóvja minden 
következménytől. Végül is templomosok voltak, és ezek a 
domonkosok sem tehettek ellenük egyebet, mint hogy az 
öklüket rázzák feléjük. Ugyanakkor lehet, hogy egyelőre 
nem fogja tudni otthagyni a rendet, ahogy tervezte. Addig 
nem, amíg William Rómában van. 

Azon töprengett, vajon szegény Gérard-t és Juszufot még 
mindig túszként tartják-e Aleppóban. Legalább ők örülni 
fognak, ha visszatér. 

- Látom, a lehetőség, hogy végre itt hagyhatod Kasgárt, 
olyan örömmel tölt el, hogy szóhoz sem jutsz, szóval 


magadra hagylak inkább a dinnyéiddel - mondta Szártak. 
Aztán mintegy elkésett gondolatként hozzátette: - Ha 
esetleg egy átkaroló hadművelettel túljárnak az eszeden, 
kérj segítséget, és elküldöm az egyik lovasszázadot, hogy 
kivágjátok magatokat a fügéken át. 

Felnevetett, és visszagaloppozott az erőd irányába. 


tm 


Miao-jen VÖrös brokátköntösében és apró 
selyempapucsában úgy volt kiterítve az ágyon, akár egy 
halott. Bőre szinte áttetsző volt az ablakon beszűrődő 
sápadt fényben. 

William hosszasan üldögélt mellette, és figyelte, nem 
mert megmozdulni. Végül kinyújtotta remegő kezét, és 
megérintette a homlokát. Lehetetlen. A láz alábbhagyott, 
bőre hűvös tapintású volt. 

Beleharapott a bütykébe, hogy fel ne kiáltson. Mit 
tettem? 

A lány megmozdult, és egy pillanatig attól tartott, 
felébred. Talpra ugrott, és elhátrált az ágytól, míg 
megérezte, hogy lapockája a kőfalhoz nyomódik. 

Mit tettem? 

A város tetői fölött egy mohamedán pap kiáltásait 
hallotta; az istentelenek pokoli éneke a távoli kék 
hegyekből visszhangzott, míg már-már megtöltötte a 
szobát, és megsüketítette őt. 

Soha nem hitte, hogy csodát láthat a való életben. Most 
mégis a szeme előtt volt egy, ráadásul a saját műve. Isten 
azért helyezte a kezét erre a pogány hercegnőre, hogy 
megcáfolja őt, a szolgáját, igen, hogy megbüntesse. 

Különben miért éppen most mentette volna meg Isten ezt 
a nőt? 

Térdre borult, és megint imádkozni kezdett, ezúttal a 
saját leikéért, nem a lányéért. Aztán azért fohászkodott, 
hogy Miao-jen felépülése rövid életű legyen, és hogy újra 


ragadja el a láz, mert csak a halála szolgálhat elegendő 
biztosítékul, hogy szörnyű bűne nem kerül napvilágra. 

Most, hogy Miao-jen jobban volt, a cselédei körbezsongták 
őt, és ott kotkodácsoltak egyfolytában, mint a tyúkok. Felült 
az ágyban, szépítőszerének fehér púderével álcázta halálos 
sápadtságát. Karmazsinvörös brokátruhába öltöztették, amit 
egy szénfekete övvel kötöttek meg, hajába elefántcsont és 
aranytűket tűztek. 

Josserant és Williamet  betessékelték a szobába. 
Megálltak az ágy lábánál. 

- Örülök, hogy felépültél, úrnőm - mondta Josseran. 

Miao-jen megpróbált az arcára varázsolni egy mosolyt. 

- Hála Mi-atyánk-aki-a-mennyekben-vagy-nak. 

Josseran Williamre nézett. 

- Neked tulajdonítja, hogy megmentetted az életét, 
William testvér. A köszönetét fejezi ki. 

Josserannak úgy tűnt, a szerzetes nem igazán örvendett 
a hír hallatán. Végre egy kis alázatosság. A kezében tartott, 
kis fafeszületet markolászta és az ujjai közt forgatta. 

- Mondd meg neki, hogy Isten akarta úgy, hogy életben 
maradjon. 

Josseran visszafordult Miao-jenhez, és tolmácsolta neki, 
amit William mondott. A beszélgetésük halkra fogott 
sugdolózással folytatódott. 

Josseran megszólalt: 

- Jó hírek, barát. Szeretné, ha megkeresztelnéd szent 
vallásunk kívánalma szerint. 

William úgy nézett rá, mint akit pofon vágtak. 

- Nem tehetem. 

Josseran rámeredt. 

- Nem teheted? 

- Megtanítottam neki, amit lehetett. Imádkozzon, és 


adjon hálát az Úrnak, hogy megváltotta, ha ez a kívánsága. 
De nem vagyok meggyőződve a hite őszinteségéről, így nem 
avathatom be a szent keresztségbe. 

- De hiszen azt szeretné, ha segítenél neki! Itt egy lélek, 
aki Krisztus áldásáért könyörög! O lesz az első 
megtérítetted! Hát nem erre vágytál végig, míg Kínában 
voltunk? 

- Mondd meg neki, hogy ne háborgasson engem többet 
ezzel - mondta William. - Már elmondtam neked a 
tanácsomat a dologgal kapcsolatban. - Sarkon fordult, és 
kimenekült a helyiségből. 

Ijedt csend telepedett rájuk. Miao-jen és a cselédei 
zavartan néztek rá. 

- Mi-atyánk-aki-a-mennyekben-vagy haragszik rám? - 
kérdezte végül Miao-jen. 

Josseran túlságosan megdöbbent, hogy válaszolni tudjon 
neki. Végül hebegve kinyögte: 

- Nem tudom, mi ütött belé, úrnőm. 

- Nem szeretné, ha a pápát imádnám, ahogy tanította? 

- Már nem igazán sejtem, mit szeretne. - Lehet, hogy a 
halál közelsége a sivatagban megzavarta az elméjét? 

- Talán megkérhetnéd, hogy majd jöjjön vissza, és 
látogasson meg. Nem akarom, hogy haragudjon rám. 

- Semmiképp sem hiszem, hogy rád haragszik, úrnőm. 

- Pedig igen úgy tűnik. 

Josserannak fogalma sem volt, mit mondhatna neki. 
William testvérnek nagy tehetsége volt benne, hogy még a 
győzelem édes ízét is megkeserítse. 

- Csak annyit tudok mondani újra: örülök, hogy 
felépültél - préselte ki magából. 

- Hogy siethessek a férjuramhoz? 

Az ablakból juhok bégetését hallotta, ahogy a vásárra és 
a vágóhídra terelték őket. Nem tudott szabadulni a 
gondolattól, hogy a tatár hercegnő átérezte kínos 
helyzetüket. 

- Miután elbúcsúztunk apám kertjében, Sangtuban, azt 


hittem, sosem látlak többé - mondta. 

- Hiányoztak a beszélgetéseink. , 

- Mondtam neked, hogy apám győzedelmeskedik. Erted 
már, hogyan? Máris elszigetelte az öccsét. Algu látta, hogy 
fordul az ár, és apám magához édesgette azzal, hogy 
felajánlotta neki a Csagatáj Kánságot mint hűbérbirtokot, és 
a kormányzót is segített megöletni. Arik Böke mit 
ajánlhatna neki? Csak az állandó követeléseit, katonákat és 
adókat kérve a seregének. Most, hogy apám Algut a saját 
oldalán tudhatja, Arik Böke csapdába esett a seregeik 
között. 

- Algu igen szerencsés, hogy téged is magáénak tudhat 
az alku részeként. 

- En csupán annak tanúsításául kellek, hogy apám 
átengedi a királysága egy részét egy másik hercegnek. Ez 
csak politika. 

- Remélem, hitvesed jól fog bánni veled - jegyezte meg 
Josseran. 

- Es ha mégse, attól apám még mindig a kánok kánja és 
a csinek császára marad. Szóval mit számít? - Felsóhajtott. 
Talán most épp arra vágyott, hogy hagyták volna inkább 
meghalni. 

Josseran a délre néző ablakból a mohamedán templomot 
bámulta. Egy csinek közt felnevelt tatár hercegnőt most 
elküldenek, hogy mohamedán hercegek között éljen. EI 
lehet képzelni ennél magányosabb életet? 

- Biztos vagyok benne, hogy az új kánod hamar 
felismeri, hogy értékesebb ajándékot kapott az aranynál is. 

- Ki tudja, mit fog gondolni egy liliomlábú lányról? - 
Behunyta a szemét, és visszaeresztette a fejét a párnára. - 
Elfáradtam. A betegség kiszívta minden erőmet. Hagyj most 
magamra.  Beszélnél  Mi-atyánk-aki-a-mennyekben-vagy- 
gyal, és megmondod neki, hogy azt szeretném, ha nem 
haragudna rám, és köszönöm, hogy megmentette az 
életemet? 

- Természetesen, úrnőm - felelte Josseran. 


A szűk lépcsőfeljárón felkapaszkodott a torony tetejébe. 
Sikátorok útvesztőjére látott, sárral tapasztott, lapos 
tetőkre és egy mohamedán templom félkupolájára. Eszak 
felől homokvihar közeledett. Ezernyi ablakban olajlámpások 
pislákoltak, a délután korai sötétséggel köszöntött rájuk. 

Josseran hagyta, hadd csapkodja a szél. Mi a bajod? - 
gondolta. Te nem egy liliomlábú csín hercegnő vagy. Neki 
nincs választása, de te még mindig választhatsz másik 
ösvényt az életben. O erőtlen, te nem vagy az. 

Tehát elfogadod, hogy ugyanaz a sorsod, egy életen át 
tartó megbánás és lemondás, csak mert híján vagy egy kis 
bátorságnak? Josseran Sarrazini, ha nem tudsz megtanulni 
élni, akkor muszáj megtanulnod meghalni. Bárhogy is alakul, 
legalább szabad leszel. 

Ferganai-medence 


A jurtákat felpakolták a kibitkákra, a sátorszekerekre, s a 
juhok, kecskék és lovak végeláthatatlan csordái hatalmas 
porfelhőt vertek a rónán. Kaidu a nyeregből szemlélte az 
előkészületeket. Oszülő szakálla alatt szája olyan vékony 
csíkká szűkült, akár egy íj. Egykedvűen meredt maga elé a 
fejébe húzott fülvédős hermelinsapkájában. 

Kutulun odalovagolt hozzá fehér kancáján, hogy 
üdvözölje. Sámánviseletbe öltözött: fehér csuklyás köpeny 
volt rajta dobbal és a többi eszközzel. 

- Beszéltél a szellemekkel? - kérdezte tőle a férfi. 

- Igen. 

- Mit láttál a túlvilágon? 

Kutulun nem merte elmondani, hogy a látása ismét 
cserbenhagyta, ezért arról számolt be, amit a fejében 
sejtett. 

- Vég nélküli háborút láttam. Láttam, hogy Dzsingisz kán 


birodalma rengeteg királyságra forgácsolódik szét, mint 
annak előtte. 

- Azt is láttad, hogy átadjuk a ferganai sztyeppét 
Algunak? 

- Láttam, hogy falkában menekülünk, és éjszaka 
visszatérünk, hogy elragadjuk az ifjakat és a gyengéket, és 
senkinek nem hagyunk egy pillanatnyi pihenőt sem a Világ 
Tetején. 

Kaidu zord arccal eltöprengett. 

- — Kubiláj az egyik lányát  Buharába küldte 
menyasszonynak. Ezzel  megszilárdítja a szövetségét 
Alguval, és mindannyiunkat megszorongat, mint egy ökölbe 
zárt madarat. Ez a hercegnő jelenleg biztonságban van a 
kasgári erőd falai mögött, de nemsokára útra kel a 
hegyeken át, hogy megkössék a házasságot. Algu egy egész 
mingáni küldött a lovasságából, hogy biztosítsák a kíséretet. 
- A hegyek irányába révedt, mintha látná a karavánt. - 
Bárcsak ne érkezne meg. 

- Hadd csináljam én - súgta Kutulun. - Adj mellém a 
lovasaidból öt dzsegunt, és megállítom. 

- Gondoltam, hogy ezt fogod mondani. - Jakfarkú 
zászlója lobogva csattogott a szélben. - Gondoskodj róla, 
hogy Algu fej nélkül kapja meg a menyasszonyát. Véghez 
tudod vinni? 

- Meg tudom csinálni - ígérte a férfinak. 

Kasgár 
William az istállóban akadt Josseranra, ahogy egy kővályún 
üldögélt, és két kezével kardját és annak hüvelyét 
markolta, súlyával ránehezedve. Köpenyét felpúpozta a 
vállán. 

Mikor "meghallotta a szerzetes lépteit a sötétben, 
felnézett. 


- Gondoltam, hogy itt talállak - mondta William. 

- Honnan tudtad? 

- Az utóbbi évet kétes örömökkel szolgáló társaságodban 
töltöttem, így már egy kicsit kiismertem a gondolkodásodat, 
templomos. Ki akartál lovagolni ma éjjel, vagy még 
megtetted volna nekem azt a szívességet, hogy elköszönsz, 
mielőtt távozol? § 

- Soha nem láttam értelmét a búcsúzkodásnak. Es többé 
már nincs szükséged rám, William testvér. Ezek az emberek 
nem fognak bántani. Biztonságban végigkísérnek az út 
hátralévő részén. 

- A védelmemet terád bízták, míg épségben vissza nem 
érünk Akkóba. 

Josseran felsóhajtott. Igen, valóban erre szólt a 
megbízatása, és micsoda tehernek bizonyult. 

- Miért nem akartad megkeresztelni a lányt? 

- Nem áll készen. A hercegnőd azt színleli, hogy szereti 
Krisztust, de a lelke nem érti az Istent. Még mindig pogány. 

- Ez a leírás majdnem mindenkire illik Frankhonban. 
Egyikünk sem ért semmit Istenből vagy a vallásból, csak 
azt, amit ti akartok, hogy elhiggyünk. Nézd, pap, ő 
útmutatásra vágyott, és a keresztség vigaszára, de te 
megtagadtad tőle. 

William nem szólalt meg. 

- Nem értelek téged. 

- Ugy van, ahogy mondod, mert a te hivatásod a háború, 
és nem a vallás. En például nem értem ezt a hirtelen jött 
aggodalmat egy bizonyos tatár hercegnőért. Ez az oka, hogy 
ma este nélkülem akartál távozni? 

Hosszú csend. Gőzölgő leheletük megállt a fagyos 
levegőben. Josseran megremegett, és szorosabbra húzta a 
köpenyt a vállán. 

- Nos? - firtatta William állhatatosan. 

- Harmincegy éves vagyok. Visszamehetnék Troyes-ba, 
de már semmi nem vár ott rám. Olyan dolgokat láttam és 
hallottam az elmúlt esztendőben, melyek örökre 


megváltoztatták azt, ahogy magamat és a világot látom. 
Mellesleg abban a pillanatban, hogy frank földre lépek, 
eretnekséggel fogsz vádolni, ahogy azzal azóta 
fenyegetőzöl, mióta eljöttünk Akkóból. Az egyetlen módja, 
hogy oltalmat találjak tőled és szenteskedő testvéreidtől, ha 
a templomosokkal maradok, nekem viszont már elegem van 
a szerzetesi életből. Most azt akarod, hogy segítsek neked, 
pap, de ismerlek titeket, domonkosokat, tudom, mi fán 
teremtek. Abban a pillanatban, ahogy épségben visszaérünk 
Outremerbe, téged jottányit sem fog érdekelni, ha a sárba 
tiporsz. 

- Te kizárólag magadra tudsz gondolni? Kötelességed van 
a templomos lovagrenddel és Istennel szemben. Megbíztak 
a pápai követ épségben való visszajuttatásával Akkóba, te 
pedig a szavadat adtad Thomas Bérard-nak, hogy teljesíted 
a vállalásodat. Es mi lesz a fegyverszünettel, amiben 
Kubilájjal egyeztél meg? A Szentföld sorsa múlik rajtunk. 

- Elmesélhetsz a Főbíróságnak mindent, amit láttál és 
hallottál, és biztos vagyok benne, hogy örülni fognak a 
jelentésednek. A te hangod a Tanácsnak éppúgy megfelel, 
mint az enyém. Ami a szerződést illeti, Hiilegü most már azt 
tesz, amit csak akar. A császárt már semmi más nem érdekli 
az öccsével vívott háborún kívül. A tatár birodalom belülről 
fog apró darabokra hullani. Elpusztítják ők magukat a mi 
segítségünk nélkül is. Az utazásunknak semmi értelme nem 
volt. Ha sosem térünk vissza, Jeruzsálem történelmén már 
az sem változtat. 

William csendben maradt. Valami neszezett a sötét 
sarkokban, talán egy patkány kutatott a szalmában. William 
lába előtt egy tócsa feketére fagyott a kövön. 

- Csak játszottak velünk, William, a kezdetektől fogva. 
Hülegü már tudta, hogy a nagykán halott. Csak húzta az 
időt, hogy lássa, birokra mennek-e a fivérei az öröklésért, 
ami be is következett. A kiváltságlevél, amit Kubilájtól 
kaptunk, elveszett ugyan, de még ha meg is lenne, már 
nem lenne jó semmire. Hülegü szabadon garázdálkodik, a 


Menny Fiának pedig nincs fölötte hatalma. Az egész 
kezdődik elölről. 

- Isten előtt esküt tettél, hogy épségben visszakísérsz 
Akkóba - ismételte William. 

- Melyik isten előtt? Jeruzsálem istene előtt? A 
mohamedánok istene előtt? Netán a tatárok istene előtt? En 
nem találkoztam ezekkel az istenekkel, ha felidézem az 
elmúlt évet. 

- Ha kilovagolsz ezen a kapun, meg fognak ölni. 
Nemcsak a keresztény világ segítségét hagyod magad 
mögött, de Istenét is. - Mivel Josseran nem válaszolt, 
folytatta: - Maradj velem Akkóig, és egy szót sem szólok 
eretnek meglátásodról és az istenkáromlásodról. 

Josseran lova felnyergelve toppantott az árnyékban. 

- Mitől ijedtél meg ennyire, William? 

- Nem ijedtem meg - felelte, de Josseran hallotta, hogy 
elcsuklik a hangja. 

- Megrémiszt a lehetőség, hogy innen nélkülem folytasd 
az utat. Mi történt, ami ennyire megrázott? 

- Ne hízelegj magadnak. Menj, ha akarsz. De ne feledd. 
Ha ma éjszaka kilovagolsz Kasgárból, örökre hátat fordítasz 
a saját fajtádnak. Elveszett leszel ezen a világon, és a 
következőben is. 

- Attól félek, máris az vagyok, bármit is teszek. 

William közelebb lépett. 

- Mit szólna az apád, ha most itt lenne? Azt várná, hogy 
eldobd az életed, ahogy ő tette? Micsoda örökséget hagyott 
rád! Ha már sehol nem lelsz megváltást, találd meg itt, 
azzal, hogy megbékélsz vele. 

Miután William távozott, Josseran még hosszú ideig 
mozdulatlanul ücsörgött az árnyékok közt. Végül felállt. 
Megkereste a lovát, felült rá, és fejét az üstökének 
támasztotta, miközben magába szívta a ló és a bőr szagát. 


Érezte, hogy a póni marja megrándul a szakálla alatt. 

Williamnek igaza volt. Kaidu és a banditái megölik, amint 
viszszatér. Vajon az apja ezt kívánta neki? A szelleme vajon 
azért követte végig a Selyemúton - ahogy Kutulun állította 
- őrangyalaként és oltalmazójaként, hogy lássa, ahogy 
meghal egy dacos, ám hasztalan gesztus miatt? Tovább 
kellett mennie, ha másért nem, akkor azért, hogy találjon 
valamit, amiben hihet, valamit, amivel büszkévé tenné az 
apját, valamit, amivel még a mennyországra is érdemes 
lenne. 

Elkezdte lecsatolni a hevedert, mert legyőzte a hit és a 
józan ész. 


CXXX 


Miao-jen a nyugati torony magasából, a szobája ablakából 
követte az előkészületeket. Emberek és lovak népesítették 
be az udvart, többnyire Algu szabadcsapatai barna 
bundában, nyilakkal teli fategezzel a hátukon. Látszatra fel 
voltak rá készülve, ha támadás éri őket az úton. 
Különítményüket a lány apjának keszigje is erősítette, akik 
Sangtuból csatlakoztak hozzájuk. 

A készülődés közepette látta, hogy a barbár 
mozdulatlanul ül a csődörén, mögötte a szent ember 
gyászos hangulatú fekete kámzsájában. 

Mi-atyánk-aki-a-mennyekben-vagy megmentette az 
életét, most mégse akar találkozni vele. Olyan rejtélyes az 
egész. Mivel érdemelte ki az ellenségességét? 

Nem igazán volt kedvére az újabb utazás lehetősége. Bár 
felépült a lázból, a gyomra háborgott, és ebben a hónapban 
nem vérzett. Biztosan a betegség volt az oka. Melle is 
érzékeny volt, és megduzzadt, de egy ilyen kényes témát 
vonakodott megemlíteni még a szolgálóleányai előtt is. 

A lányok segítettek bekötözni a liliomlábát az utazáshoz. 
Ketten levették lábáról a hímzett selyemcipőt, majd 


óvatosan letekerték a hosszú-hosszú bandázst. Felnyögött, 
amikor végeztek, és majdnem  elpityeregte magát 
megkönnyebbülésében, mint máskor, ha az utolsó szalagtól 
is megszabadult. 

Iszonyattal és undorodva pillantott le összeroncsolt 
végtagjára. A kötés alatt nem egy kislány apró lába rejlett, 
ahogy a férfiak gondolták. A burkolat nélkül egy szörny lába 
látszott. A lábboltozata össze volt zúzva, és a lábujjai a 
lábfej alá hajlottak. Hosszú csíkokban lógott róluk a rothadó 
hús. 

Nyöszörgött, miközben a lábát tisztították, mert a 
fájdalom nem enyhült az idő múlásával sem. A művelet 
közben egy virágot tartott az orra alá, hogy elviselje a 
szagot. Mikor végeztek, a lányok betekerték egy friss 
szövetcsíkkal. 

Hát ennyit egy királyi hercegnő életéről. 

Josseran feszülten üldögélt a nyeregben, arra várva, hogy 
végre felnyissák az erőd kapuját. A csapat erősen 
összezsúfolódott az udvaron, és a tatárok bűze 
elviselhetetlen volt: lovak, kecskebőr és mosdatlan testek 
átható szaga, amitől majdnem öklendezni kezdett, pedig 
már jó ideje köztük élt. Eszelős tekintetű sámánok járkáltak 
az emberek és lovak nyüzsgő csődületében, és kancatejet 
hintettek a földre és a lovak üstökére. A gubancos szakállú 
és hajú, mocskos teremtmények fehér, sárfoltokkal tarkított 
köpenyben sikoltozták varázsigéiket az égre. 

William hátát bámulta. Csuhája durva darócán sötét 
foltok éktelenkedtek. Ugy tűnt, megint megvesszőzte magát 
valami vétkéért, amiről csak ő és Isten tudott. 

Bárcsak sose kellett volna találkoznia vele. 

A vasalt kapu nyikorogva kitárult, és az előőrs kilovagolt 
rajta. A tisztjük az oszlopot jobbra irányította, a szerencsés 
irányba, majd a sor kiegyenesedett és elindult a hegyek 


felé. Egy selyemmel, prémekkel és fehér hermelinnel fedett 
szekér követte őket, mely  Miao-jen hercegnő és 
szolgálóleányai arany hordszékét szállította. 

Josseran és William Szártak lovasságának társaságában a 
menet végén kullogott. Követték a karavánt a kasgári 
oázison át a nyárfák sugárútján; vályogházak telepei és 
barackoskertek mellett haladtakéi. 

Később a reggel folyamán  Szártak a  feszegei 
délnyugatnak kanyarodott, a hegyek kék karzata felé. A 
csapat többi része, Algu szabadcsapatai és a hercegnőt 
szállító szekerek továbbmentek az északi úton, a hágón át. 

Fekete köves sivatagon vágtattak át, előttük lehetetlen 
csúcsok meredeztek. Josseran megsarkantyúzta a lovát, 
hogy utolérje  Szártakot az  élcsapatban.  Szártak 
elvigyorodott. 

- Mi szél hozott, barbár? - kiáltotta. 

- Nem bölcs dolog megosztani az erődet - kiabálta oda 
neki a szélzúgást és a lovaik patadobogását túlharsogva. 

- Es ha az ellenséged is éppoly bölcs - kiáltotta vissza 
akkor sosem feltételezné, hogy te ostoba vagy! 

- Miről beszélsz? 

- Kaidu serege már vár ránk a hegyekben! Tudjuk, hogy 
ott vannak, de ők nem tudják, hogy mi tudjuk. Szóval 
csapdát állítottunk nekik. Mikor a karaván eléri a Pásztorok 
Völgyét, igen csábító célpont lesz. De visszakanyarodunk a 
hágókon, és a magasból fogunk lesni rájuk. Ha Kaidu képes 
kelepcébe küldeni a katonáit, megtizedeljük őket! 

- Ezzel Miao-jen életét kockáztatjátok! 

- Miao-jen még mindig az erődben van! A hintóban csak 
Algu íjászai vannak - közölte nevetve Szártak, csatára 
éhesen, s el volt ragadtatva saját leleményességétől. - Az 
ellenség azt látja, amit láttatni akarsz vele. Mi választottuk 
meg a terepet. Miután Kaidut csapdába ejtjük, ezek a 
hegyek újra biztonságosak lesznek a karavánjaink számára! 

Josseran lemaradt, hagyta, hogy Szártak előrelovagoljon. 
Lenyűgözte a tatár ravaszsága, ugyanakkor egy része 


kimondhatatlanul szomorú volt, és igen: ijedt. Azért 
imádkozott, hogy ha Kaidu Szártak csapdájába küldi a 
martalócait, Kutulun ne legyen köztük. 

Kutulun a lovasságával a fenyves árnyékában várakozott. A 
barna dombokon dértakaró csillogott, mely a keleten 
ébredező nap sugaraitól lassan olvadásnak indult. A völgy 
távolabbi végében egy minaret és egy nyárfaliget tűnt elő a 
ködből. 

Egész hajnalban várakoztak, de nem volt mozgás az 
úton; az egyedüli forgalmat egy tűzifával megrakott szamár 
jelentette, amit egy mezítlábas lurkó terelgetett egy 
pálcával. 

Végül megpillantották a távolban a karavánt; a nap 
megcsillant a konvoj kardjain és lándzsáin. Ahogy közelebb 
értek, Kutulun észrevette a hercegnő hordszékeit szállító 
kibitkákat. A szekerek mögött még három lovas dzsegun 
jött. 

Kasgári kémei jelentették, hogy szétvált a csapat, és a 
készig fegyelmezettebb lovasai a déli úton mentek tovább. 
Jossz-rán és a sámánja is velük tartottak. Mosolyogva vette 
tudomásul. Szóval életben maradt. Tudta, hogy képes rá. 

Miért osztották meg a katonáikat? A déli úton a hágók 
meredekebbek, és szekerek számára járhatatlanok, ezért 
azt feltételezte, hogy csak arra gondolhattak, meggyorsítják 
a keresztények útját. Bármi is volt az oka, neki csak 
használt, mert így egy hasonló erejű sereggel kellett 
szembenéznie. A meglepetés ereje pedig az ő malmára 
hajtja a vizet. Ez ellen mindössze annyi szólt, hogy 
felesleges nyílt ütközetbe bonyolódni velük, elég, ha Kubiláj 
lányát tűzik ki célpontnak: akár foglyul ejtik, akár kardélre 
hányják. Gyorsan lecsapnak, majd visszavonulnak a 
hegyekbe. 


Valami mély sejtelem mégis ott motoszkált benne, amit 
nem tudott lerázni magáról. Az előérzete 
megmagyarázhatatlan volt, és nem kísérte látomás. Talán, 
gondolta, a saját halálom árnyékát vetíti előre. 

Visszament a lovakhoz, és türelmetlenül várakozott a fák 
alatt. 

Szártak görnyedt háttal összehúzta magát a hideg ellen, 
hosszú nemezkabátja sötét redőkben omlott le a ló két 
oldalán. Ritkás szakállában jég gyöngyözött, lélegzete 
fehéren kavargott a levegőben. A harcosai mögötte 
várakoztak a vízmosás árnyékában, a hátukon hordott 
fategezekből nyilak meredeztek. Egy lándzsa csillogó 
pengéjéről háromszög alakú zászló lógott ernyedten. 

Látták, hogy Kaidu katonái közvetlenül az erdőhatár alatt 
várakoznak a völgy túlsó végében. Szártak kegyetlen 
vigyorral fordult Josseran felé. 

- Látod? Mondtam neked, hogy ezt nem tudják kihagyni. 
Josseran nem válaszolt. A lovasok távoli sűrűjében egy 
bíbor színben fénylő selyemsálat keresett, de ilyen 
messziről lehetetlen volt kivenni. 

Kutulun a bőr nyeregtáskájából kumiszt hintett a földre, 
mennyei segítséget idézve meg ellenségeivel szemben. 
Behunyta a szemét, és újra megpróbálta meghallani a 
szellemeket, de a nyugtalanság, mely egész nap átjárta, 
eltompította a megérzéseit. Felnézett a Kék Egboltra, arcát 
csalódottan ráncolta össze. A többi tatár éberen figyelte őt, 
határozatlansága felzaklatta őket. 

- Mit próbálsz tudatni velem? - suttogta. 

Nyeregbe pattant. A karaván szétszóródott alattuk a 
völgyben. Nem halogathatták tovább a pillanatot. 


Egyik öklét a magasba emelte, jelt adott a rohamra. 

Az erdőből kiözönlöttek a lovasok, csatakiáltásuk messze 
zengett a völgyben ülő fagyos levegőben. Josseran marcona 
csendben figyelt. 

- Te itt maradsz - mondta neki Szártak. - Tíz emberemet 
itt hagyom nektek kíséretnek. Biztonságban lesztek. - 
Szártak felemelte az egyik kezét, arra várva, hogy a két 
csapat egymásnak essen, mert meg akart győződni róla, 
hogy Kaidu harcosai ne tudjanak gyors visszavonulót fújni. 
- Ezt a sógoromért - mondta. 

Megadta a jelet, és a tatárok kirontottak a morénára, 
hogy átvágtassanak a völgyön; ezren voltak, cserzett 
bőrvértet viseltek, hátukon keresztbe vetve íjat, lándzsáik 
acélhegye megvillant a napfényben. 

- Mi történik? - kiáltotta William. 

- Kaidu katonái megtámadták a karavánt. Szártak 
csapdát állított nekik. - Lovával hátrafordult. - Mondd el az 
igazi okát, miért nem kereszteled meg a hercegnőt. 

- Miért vonod kétségbe a döntésemet, templomos? 

- Csak áruld el az igazat. 

William habozott, de hirtelen úgy érezte, valami 
megmozdul benne, és hatalmas lelkiismeret-furdalását 
félresöpörte. 

- Miért kéne annak az istennek a kegyeibe ajánlanom 
valakit, aki nem ad nekem semmit? 

-— William! Ne mondd nekem, hogy elvesztetted a hited. 

- Örvendj a bukásomon, ahogy csak kedved tartja. 

- Nincs benne semmi örvendetes. Egyszerűen csak 
megdöbbentesz. 

- Elhagyott engem, templomos! Minden szenvedést 
vállaltam a nevében, az ismert világ mezsgyéjén is 
túlmentem, és eltűrtem az összes megaláztatást, de milyen 


segítséget nyújtott nekem, pedig újra és újra szólongattam, 
hogy adjon útmutatást a Fia nevében tett 
erőfeszítéseimhez? Talán a lány lenne a vigasz a tetteimért? 
Ezt a morzsát tudta dobni nekem? Egyetlen megtértet, 
ráadásul egy nőt, egy pogány nőt? 

- Ő is egy lélek. j 

- "Egy lélek nekem nem számít! En milliókról 
álmodoztam! - A szél süvöltve csapkodott körülöttük, port 
és jeget vágott az arcukba. - Elmondom én neked az igazat, 
ha ez a vágyad. Már fogalmam sincs, miben hiszek. 

Josseran a pap arcába bámult, és meglátott rajta valamit, 
amit soha nem gondolt, hogy látni fog: félelmet. Mintha a 
napot látta volna lebucskázni az égről. 

Elfordult a nyeregben, és a zöld lejtőn végigzúgó lovasok 
vékony, sötét vonalára meredt. Akkor észrevette az 
egyetlen dolgot, amitől rettegett: egy bíbor sálat. 

Kutulun. A szája kiszáradt. 

- Mit mondtál? - kérdezte William. 

— Kutulun. Azt mondtam, Kutulun. 

- Micsoda? 

- Ott van Kutulun. 

- A boszorkány? 

- O az. Látod a bíbor színt? Odalenn van! 

- Akkor meg fog halni. 

- Vagy meg is menekülhet. Lehet, hogy te elvesztetted a 
vallásodat, de én megtaláltam az enyémet. Halld a hitem: 
hiszek két szelídítetten lélek egyesülésében, a szent 
kötelékben, aminek nevében egy férfi bármire képes egy 
nőért, és az is őérte. Imám nincsen, ahogy gyónni sem 
akarok. A mennyország nekem az, mikor vele lehetek, a 
pokol pedig az, amikor nem. - Josseran a nyakához emelte 
a kezét, a selyeminge alatt viselt feszülethez. Hirtelen 
haragtól vezérelve kitépte a nyakából, és odahajította a 
papnak. - Imádkozz értem, William testvér. 

- Mire készülsz? 

- Nem tudom, mi szórakoztatót talált Isten abban, hogy 


az utamba terelt téged, de nem mondhatom, hogy hiányolni 
fogom a társaságodat, ha szétválunk. Ennek ellenére 
szerencsés utat neked Akkóig. 

- Templomos! 

- Nem vezekelhetek. Ha el vagyok átkozva, legyek 
átkozott. Engem többé nem látsz. - Azzal megsarkantyúzta 
a lovát, és vágtatva üldözőbe vette a szürke morénán 
Szártak lovasságát. 

- Josseran! - üvöltötte William. 

A tatár kíséretet meglepte a dolog. Figyelmüket lekötötte 
az odalenn kialakuló csata. Amikor meghallották William 
kiáltását, mind odafordultak, de akkorra Josseran már 
jócskán elhúzott, ők pedig túlságosan későn kaptak észbe, 
hogy megállíthassák. 

Kutulun saját lovasságával a nyomában keresztülvágtatott 
Algu lovasainak kavargó — sorain. Algu emberei 
előrelovagoltak, hogy nyílt terepen találkozzanak, de a lány 
támadásának lendülete meglepte őket, és a fűben vagy a 
gázlóban máris többtucatnyian feküdtek holtan vagy 
megsebesülve az első nyílzáport követően. Kutulun az 
előőrsével  át- meg  átszáguldott rajtuk, kerülve a 
közelharcot, mert csak az a zsákmány érdekelte, ami a 
kibitkában várt rájuk. 

Már egy tucatnyi lépés sem volt hátra, mikor szétnyíltak 
a függönyök. Figyelmeztetőleg felkiáltott, de hangja 
beleveszett a fülsiketítő — patadobogásba. A királyi 
hordszékben a hercegnő helyett Algu íjászai várták őket. 

Megpróbálta visszafordítani a lovát, de elkésett. 

Hallotta a nyílvesszők fütyülését, és körülötte az egész 
magaddj ordítva markolászta a sebeit. Számos harcosa 
lebukott a nyeregből. Saját kancáját a vállán érte találat, 
mire hátsó lábain állva felágaskodott. 


Minden rutinjára szüksége volt, hogy a nyeregben 
maradjon, íját ő is a vállához emelte, és két nyílvesszőt 
eresztett a szekéren lévő íjászok közé. Tudta, hogy 
reménytelen a helyzete. A roham megakadt, a lendület 
elveszett. 

S mellesleg a prédájuk sem volt ott. 

Megsarkantyúzta a lovát, és elvágtatott a karavántól. 
Rájött, hogy a nyugtalanság, amit egész reggel érzett, több 
volt, mint saját halálának előérzete. A szerencsétlenség 
megjövendölése volt. Végignézett a völgyön, tudta, mire 
számíthat. 

Az ártér hosszában lovasok fekete sora vágtatott, és már 
csak pillanatok kérdése volt, hogy  elsodorják az 
oldalszárnyukat. Most értette meg a csapda lényegét. 

Mindenhonnan szenvedő és haldokló emberek jajgatását 
hallotta maga körül, acél csendült acélon, ahogy száz meg 
száz — harcos feszült egymásnak az ütközetben. 
Visszavágtatott a völgy lejtőjén, megkereste a hírvivőjét, és 
a magasba lövette vele a visszavonulást jelző nyilakat. 

De tudta, hogy már késő, túl késő. 

Ahogy Szártak lovassága belevágtatott a csatasorba, 
Kutulun mingdn)ának vert maradéka kitört, és elkezdett 
visszavonulni a dombok felé. Josseran körbelovagolta a 
közelharc színterét, és a bíbor sálat kutatta: észrevette, 
hogy Kutulun a hegyoldalban menekül, miközben maga 
köré gyűjti életben maradt katonáit. A völgy északi oldalán 
az erdőhatár felé vette az irányt. 

Üldözés közben  Szártak harcosai nyilak  záporát 
zúdították utánuk a nyeregből. Josseran csatlakozott az 
üldözőkhöz, csápolva átvágott a gázlón, és csak egy dolog 
lebegett a szeme előtt. 


CXXXIV 


Kutulun megfordult a nyeregben. A visszavonuló sereg 
számos üldözött csapatra szakadt szét. O is magára maradt, 
két lovas követte az emelkedőn, lemezes vértjükből arra 
következtetett, hogy Kubiláj keszigjéből valók. Egyre 
közeledtek. 

Egy újabb nyílvessző fúródott a kancája farába, mire az 
állat  felnyerített, ő meg majdnem leesett. Ismét 
visszafordult, és látta, hogy egy harmadik lovas is 
csatlakozott a vadászathoz. 

A fenyvesek fekete menedéke lehetetlenül távolinak 
tűnt. 

Josseran pónija nyaktörő iramban száguldott az egyenetlen 
talajon. Ahogy átvágtatott a völgyön, majdnem Szártak két 
lovasába rohant; olyan közel voltak egymáshoz, hogy szinte 
megérinthette volna őket. Látta, hogy a hozzá közelebbi 
lovas a vállához emeli az íját, és céloz. 

Josseran kétségbeesésében vadul meglóbálta a kardját. A 
penge belehasított az íjász hátasának a farába. A póni 
felnyerített és elkanyarodott, amitől az íjász elvétette a 
célt. Ahogy Josseran a nyomában sarkantyúzta a lovát, az 
íjász hátranézett a válla fölött, és arca eltorzult a dühtől és 
a meglepetéstől. 

Josseran oldalra csapott a kardmarkolat végével, és 
kiütötte a nyeregből. 

Most már csak száz lépés választotta el az erdőhatártól. 
Kutulun biztos volt benne, hogy ott lerázhatja az üldözőit. 

Es akkor a lova megtántorodott és felbukott - méghozzá 
keményen. 


CXXXV 


Mérges egy kiáltást hallott maga mögött, és visszafordult a 
nyeregben. A barbár! Mit keres itt? Biztonságban kellene 
várakoznia a völgy túloldalán. 

- Segíts! - kiáltotta Josseran a nyeregbe süppedve, és a 
mellét markolászta. 

- Eredj innen! - kiabált rá Mérges. - Megőrültél? 

Ennek ellenére megfordult a lóval. Alig húszlépésnyire 
tőle a felbukott lázadó mozdulatlanul hevert a fűben. Lova 
megpróbált újra talpra állni, de végül megadta magát a 
kínnak, és a fejét kimerülten a pázsitra hajtotta. Mivel 
megnyugodott, hogy nem veszíti el a prédát, Mérges 
visszaügetett a lejtőn. A barbár ismét felkiáltott, és a lova 
sörényébe kapaszkodott, hogy ki ne zuhanjon a nyeregből. 

- Mit csinálsz te itt? - ordított rá Mérges. 

- Segíts... 

- Hol sérültél meg? - Megmarkolta Josseran kabátját, és 
felrántotta ültében. 

Josseran teljes erőből arcon csapta a jobb öklével. 

Mérges nagy lendülettel a hátára esett, és elterült 
meglepetten, félig öntudatlanul, miközben az orrából ömlött 
a vér. 

- Ne feledd: meglepetés és színlelés - mondta Josseran. 
- A legerősebb fegyvereid. 

Jókorát csapott Mérges hátasának a farára, aminek 
hatására az állat szelíd vágtában elindult lefelé a hegyről. 
Majd megsarkantyúzta sárga csődörét, és folytatta az utat a 
meredélyen Kutulun felé. 

A kancája az oldalán feküdt, agonizált. Egy nyílvessző állt ki 
a vállából, egy másik a hasából, és volt még egy a farában 
is. Ziháló horpaszán vér patakzott. Végül mozdulatlanul 
elcsendesedett, szeme tágra nyílt halálában. 

Kutulun néhány lépésre feküdt tőle. A bokáját 


szorongatta, lassan ülő pózba tornászta magát. Hát ennyi, 
gondolta. Eljött a halálom napja. 

Hallotta a patadobogást, és látta, hogy Szártak egyik 
lovasa üget felé a domboldalon. Barna bundájából és 
nemezcsizmájából ítélve Algu  szabadcsapataiból való. 
Megkereste a kardját a fűben, és talpra küzdötte magát, 
tudomást sem véve az égető fájdalomról a lábában. Nem 
fogja hagyni, hogy élve kapják el, hogy megkínozhassák, és 
kiszórakozhassák rajta magukat. 

A férfi néhány lépésre tőle megállította a lovat. 
Felismerte a kerek szemeket és a tüzes szakállt. Jossz-rán! 

Kihajolt a nyeregből, és a kezét nyújtotta felé. 

- Gyorsan! - Felhúzta magához a nyeregbe. 

Sötét fenyőerdőn vágtattak át, a gerincet követve a hegy 
vállán. Most, hogy biztonságban voltak, Josseranon úrrá lett 
az életöröm, ahogy csata után mindig, és a 
megkönnyebbüléstől és a boldogságtól felkiáltott. Hangját 
visszaverte a meredek hegyoldal. Valahonnan lentről egy 
zúgó folyót hallott. 

A lány megfordult a nyeregben, és a férfi rávigyorgott. 
De nem viszonozta a mosolyt; arca halovány volt, a sál alól 
vér szivárgott. 

- Megsebesültél? 

- Nem kellett volna eljönnöd értem, Jossz-rán. 

- Kockáztattam. Es nyertem. Mi nyertünk. Nem igaz? 

Nem válaszolt neki. 

Maguk mögött hagyták az erdőt, és egy teljesen rőt 
gerincen kiértek a hűvös napfényre, se fák, se fű nem nőtt 
rajta. Lelassítottak. A csapás leszűkült, egy szurdok felső 
peremén vezetett. Josseran hirtelen fagyos rémületet érzett 
a gyomrában megint. A tavasz és a jégolvadás miatt 
leszakadt előttük egy sziklapárkány, és az útjukat egy óriási 
halom szikla zárta el. 


Josseran csődöre felnézett a törmelékre, hogy utat 
találjon rajta. Túl meredek volt. Vasalatlan patái 
megcsúsztak a fagytól repedezett köveken és a zuzmón, 
mire laza pala szánkázott alá a lejtőn. Csapdába estek. Az 
egyik oldalon szirtek meredeztek, a másikon a szurdok 
tátongott. 

- Hagyj itt - szólalt meg a lány. - Ha itt maradsz, csak 
veszélybe sodrod magad. 

- Ha élve fognak el, tudod, mit tesznek veled. 

- Nem hagyom, hogy élve fogjanak el. 

Maguk alatt hallották a feketén zubogó vizet; a folyó 
megduzzadt a tavaszi áradástól. Josseran elfordította a 
lovat, arra gondolt, keres egy másik utat körbe a hegyen, 
de kisvártatva kiáltozás hangja csapta meg a fülét az 
erdőből. Szártak katonái a nyomukra akadtak. 

Josseran meglátta a tompán csillanó lándzsahegyeket, 
ahogy egymás után előjöttek a fák közül; lovuk oldala 
gőzölgött, csizmájukra és kabátjukra jég, sár és vér tapadt. 
Húszán lehettek, többnyire Kubiláj keszígjéből, 
legtöbbjükkel együtt lovagolt Kasgárban. Felismerte köztük 
Szártakot. 

- Fordulj vissza, Jossz-rán - súgta Kutulun. 

- Nem hagylak el. 

- Menj vissza. Nem téged akarnak. Hagyj itt. 

Alig százlépésnyire jártak. Egyikük a vállához emelte az 
íját, de Szártak felemelte a kezét, és egy parancsot üvöltött 
neki, mire a másik vonakodva eltávolította a nyílvesszőt az 
idegről. 

- Van egy kiút - mondta Josseran. A sárga csődörrel a 
meredély szélére léptetett, és lebámult a tajtékzó folyóba. 

- Orült vagy - állapította meg Kutulun, a gondolataiban 
olvasva. 

- Egyszer már túléltem egy hasonló ugrást. 

- Ez a szirt tízszer magasabb. Ezúttal belehalsz. 

- Talán meghalok, talán életben maradok. De ha túlélem, 
az enyém leszel. De bele is halhatok, és akkor már 


mindegy, mert én nem akarok nélküled élni. - Karját a lány 
köré kulcsolta, hogy megtartsa. - Mondd, hogy hozzám 
jössz, és velem fogod leélni a hátralévő napjaidat. 

- Nem lesznek hátralévő napok. 

- Akkor csak mondd ki. Búcsúajándékul. 

- Nekik nem te kellesz - ismételte meg. - Menj vissza 
hozzájuk. Neked nem kell meghalnod! 

- Minden embernek meg kell halnia. Ez elől nincs 
menekvés. De néhányan elég szerencsések ahhoz, hogy 
maguk válasszák meg az idejét és a helyét. Ma én is esélyt 
kaptam. Szóval mondd már! Mondd, hogy összekötöd velem 
az életed. 

A lovat Szártak és a tatárok felé fordította. Látta, hogy 
Szártak  elképedten rázza a fejét. Azután ismét 
visszafordította a csődört a szirt felé. Szártak rájött, hogy 
mire készül Josseran, és meglepetésében és 
kétségbeesésében felkiáltott. Josseran hirtelen 
megsarkantyúzta a lovat a szurdok felé, és már zuhantak is, 
zuhantak a végzetesnek tűnő utlsó lehetőségük felé. 

Mindig arról álmodott, hogy tud repülni. 

Erezte az arcába csapó szelet, és ahogy álmaiban átélte, 
fölötte is, alatta is ott terpeszkedett az ég. Es fennhangon 
kiáltotta a szavakat, hogy örömmel élnék veled, és szülnék 
neked gyerekeket, és lennék az asszonyod, ha erre vágysz, 
de a hangját szinte azonnal elnyelte a zúgó áradat, amikor 
találkoztak vele. 

Mindig arról álmodott, hogy tud repülni. 


CXXXVI 


Buharában ismét beköszöntött a nyár, és a mandulafák 
virágba borultak. A pazar Kaljan-minaret mézsárga tégláit 


az égbolt lehetetlen kékje keretezte. A bazár szedett-vedett 
ponyvái alatt a frissen festett szőnyegek karmazsinvörös, 
boglárkasárga és királykék színben pompáztak, miközben a 
napon száradtak. Az árusok asztala szőlő, füge és barack 
súlya alatt roskadozott, de bőséggel akadt ott skarlátpiros 
húsú dinnye is, melynek édes nedve a kanálisokba 
csordogált, s a bazár macskakövén bokáig lehetett gázolni a 
héjában. 

De Algu kán palotájában másfajta magok is elkezdtek 
beérni. 

A boltozat közt beszűrődő napsugarakban porszemek 
szállingóztak. A hatalmas csarnokban csend honolt, egy 
rettegő alak csoszogott a kán dühös ábrázata elé. A 
bőrszíjjal  hátrakötött kezű rabot arccal előre a kő 
járólapokra dobták, és senki nem akadt abban az előkelő 
társaságban, aki ne vágta volna fel inkább a saját ereit, 
mint hogy helyet cseréljen azzal a nyomorult ronccsal, aki 
úgy vonaglott a kán lába előtt, akár egy földigiliszta. 
Nyilvánvaló volt, hogy nem is órákig, hanem napokig 
ütlegelték előtte. A szájában már csak néhány fog maradt, 
bedagadt szeme résnyire szűkült. 

William érezte, hogy a bele felfordul. Először nem 
ismerte fel a férfit. 

- Mi történik? - súgta a mellette álló embernek. 

Társa mohamedán volt, egy perzsa írnok, aki éppolyan jól 
beszélt latinul, mint tatárul. Mikor néhány hete Kasgárból 
megérkezett Buharába, Algu udvarában őt jelölték ki mellé. 

- Miao-jen hercegnő gyermeket vár - felelte a férfi. - A 
szüzességét még azelőtt elvették, hogy ideérkezett. Ezt a 
tisztet gyanúsítják. A kíséret vezetőjeként ő volt a felelős a 
biztonságáért. Ha nem árulja el, ki a tettes, akkor ő maga 
fogja megfizetni az árát. 

William megigézve, rettegve figyelt. Szártakot talpra 


rángatták az őrei, és csak állt ott imbolyogva; ritkás 
szakállába vér száradt, bőre krétafehér volt. William úgy 
képzelte, érzi a félelme szagát. 

Algu vakkantott neki valamit pogány nyelvén, Szártak 
pedig válaszolt, bár hangja nem volt több rekedt 
krákogásnál. 

- Tagadja, hogy ő volt - súgta a perzsa William fülébe. - 
Ez semmi jót nem jelent rá nézve. Akár ő tette, akár nem, 
az ő gondjaira bízták. 

- Mit fognak tenni vele? - kérdezte William. 

- Bármit is tesznek, nem fognak kesztyűs kézzel bánni 
vele. 

Algu parancsára Szártakot kivonszolták az udvarból. 
Sikoltozott és gagyogott, vitézsége nyomban elhagyta, 
bármilyen halált is szabott ki rá Algu. 

Nem, gondolta William, ezt nem hagyhatom. 

- Mondd meg Algunak, hogy én voltam - szólalt meg 
William. - O ártatlan. En vagyok a bűnös. En. 

De csak képzelte, hogy kiejti a szavakat. A rémület 
megbénította, és se beszélni, se gondolkodni nem bírt. Még 
imádkozni sem. 

Aznap éjjel azt álmodta, hogy zuhan. Alatta a Sahi Zinda- 
mecset kékbordás kupolája volt, azon túl a Kara-kum 
lángoló síksága. Karja és lába eszeveszetten kapálózott a 
pörgő, kék égbolton. Azután a regisztán homokját látta, 
ahogy őrült tempóban közeledik felé, majd egy szörnyű 
hang hallatszott, mint amikor egy dinnyét kettéhasítanak 
egy karddal, és a koponyája szétrepedt, mint egy tojás, és 
foltot hagyott a homokon. 

Azután azt álmodta, hogy a téren áll, és a hullát szemléli, 
de nem a saját teteme hevert ott a Halál tornya alatt, 
hanem Szártaké; és nem álom volt. 

Szártak már akkor merő vér volt, amikor ledobták a 


minaretről, mert előtte megnyúzták a Halál Tornyában: éles 
késekkel csíkokban felhasogatták a bőrét, majd vasfogókkal 
letépték a húsáról. Sikolyai éles visszhangot vetettek a 
városban, és imára szólítottak mindenkit, akit valaha 
igazságtalanul — vádoltak meg:  mohamedánokat és 
hitetleneket egyaránt. William a megkínzott és megtört hús 
fölött álldogált azokkal, akik végignézték aznap délután a 
kivégzést, és egyre azt motyogta maga elé: , Mea culpa. Mea 
maxima culpa." 

De senki sem értette. William tisztában volt vele, hogy 
megmenekült egy szörnyű büntetéstől, és már másodjára 
kárhozott el a hallgatása miatt. 


CXXXVII 


Algu gyorsan üzenetet küldött a jamon Kubilájnak, azt 
tudakolva, van-e további óhaja az ügyet illetően. A válasz 
egyértelmű volt. 

Miao-jent a szolgálóleányaival a palota egyik tornyába 
zárták a szülésig hátralévő időre. Algu hóhéra egy további 
titkos megbízást is kapott. Miao-jen királyi hercegnő volt, és 
megengedhetetlen volt, hogy Dzsingisz kán vérét kiontsák. 
Egy másfajta kivégzési módszert találtak ki számára. 

A kupolák és félkupolák között fecskék cikáztak, lebuktak a 
kertek eperfáinak ágai alá, ki-be röpködtek fészekrakás 
közben a vastag falú vályogházak kiugró gerendái alá. 
Felkészülnek a fiókákra, gondolta, és egyik kezét saját 
gömbölyödő hasára helyezte. Van valami féktelen öröm a 
csapkodó-kanyargó  elfoglaltságukban. En meg csak itt 
várakozom ebben a bús toronyban, akár egy rab. 

Tudta, hogy felbosszantotta új urát, ahogy mindenki mást 
is bosszantott, és azzal is tisztában volt, hogy ennek a 


pocakjában növő gyermekhez van köze. Nem értette, 
hogyan fogan egy ilyen új élet, csak azt, hogy egy férfinak 
és egy nőnek kell hozzá együtt hálnia. Es a nesztoriánus 
papokkal és Mi-atyánk-aki-a-mennyekben-vagy-gyal 
folytatott beszélgetéseiből azt is tudta, hogy egy fiatal és 
érintetlen nő is szülhet gyermeket, és olyankor erre 
hatalmas áldásként tekintenek. 

A Kínából hozott szolgálóleányokat elküldték, helyettük 
morózus, csöndes perzsa lányokat kapott, akik csak saját 
fárszi nyelvükön beszéltek, és semmit sem tudtak mondani 
neki arról, hogy mi történik. Nem értették a liliomláb 
szokását sem, és meg sem próbálták leplezni az undorukat, 
amikor lecserélték a kötést. Tűrte magányos virrasztását, s 
közben vétke természetén tűnődött, és rettegett a közelgő 
szüléstől, melyet illetően éppoly gyámoltalan és tudatlan 
volt, akár egy gyermek. 

Még aznap este katonák jelentek meg, a folyosón 
csörtettek páncéljukban a szállása felé. Algu katonái voltak, 
az első férfiak, akikkel találkozott, mióta Buharába 
érkezett. Abrázatuk szomorú volt. Elfordult az ablaktól, arra 
számított, hírnök érkezett Algutól vagy az apjától, de 
ehelyett a katonák megragadták a karját, és egy árva szó 
nélkül kivonszolták a szobájából, és átvitték a kerengő 
végében nyíló, súlyos rácsos kapun. 

Atterelték egy fákkal beültetett udvar hatszögletű 
járdakövein, miközben az eper ropogott a katonák csizmái 
alatt a szürke alkonyatban. Egy újabb kapubejárón túl egy 
kibitka várakozott lefüggönyzött  hordszékkel, amibe 
betessékelték két perzsa szolgálója kíséretében. 

A nyugati kapu irányába vezető utcákon szállították őket. 
A függönyön át Miao-jen számtalan ablakban pislákoló 
olajlámpásokat látott. Azután kiértek a városból, és 
forróságot érzett, és a sivatag bűzös leheletét. 

Azon merengett, vajon mit tervez vele a kán. Talán, 
gondolta, egyáltalán nem is lesz semmiféle nász. Talán úgy 
döntöttek, hogy eltüntetnek a sötétség leple alatt, és vissza 


kell térnem Sangtuba. 

De a katonák nem tartottak vele, hogy Sangtuba 
kísérjék. Még a leendő férjura kánságát sem hagyhatta el. 
Helyette egy magányos jurtába vitték, a  Kara-kum 
jellegtelen síkjára, két néma szolgálólányának és Algu 
tucatnyi katonájának társaságában. 

A következő néhány napot egyedül töltötte a jurtában, 
rémülten és  összezavarodottan. Odakinn, a kietlen 
pusztában süvöltött a szél. 

Ne hagyd, hogy bántsák a babámat. 

Hajnal volt, mikor elfojt a magzatvíz. A hasában érzett 
szúró fájdalom meglepte, sokkos állapotban nyögdécselt a 
jurta padlóján. 

A szolgálólányokért kiáltott, de azok csak bámultak rá 
tágra nyílt szemmel, és tapodtat sem mozdultak, hogy 
segítsenek rajta. Az egyikük elszaladt a katonákért. 
Pillanatokkal később a jurta ponyváját félrehúzták, és 
amikor meglátta az arcukat, felsikoltott, mert abban a 
pillanatban megértette, mi a sorsa. 

Csak a babámat ne. 

Kivonszolták a jurtából, ahol a lovak már felnyergelve 
várakoztak. Gyönyörű pirkadat volt, a nap még nem kelt fel 
egészen, a hold még sápadt foltként kísértett a sivatag 
fölött. 

- Miért csináljátok ezt? - sikoltotta. - Miért csináljátok 
ezt? 

Bőrszíjjal hátrakötötték a kezét, és egy hordágyra 
dobták, amit két ló közé erősítettek. Három vagy négy linél 
nem vihették meszszebbre a jurtától. Azután lehúzták a 
hordágyról, és végigvonszolták a homokban. 

Visított, s közben újabb fájások gyötörték, de fittyet 
hánytak a szenvedésére. 

Az egyik sekély horpadást még mindig fekete árnyék ülte 


meg. Ott a földre dobták, az egyik katona lefogta, míg a 
másik összekötözte a térdét és a bokáját. Azután 
bőrszíjakkal megkötözték a combját, majd erősebb 
bőrkötelékkel a medencéjét; olyan erősen megszorították, 
hogy ordított a fájdalomtól. 

- Mit csináltok? - kiabált nekik. - Mondjátok el, mi 
történik? Mit tettem? 

Visszasétáltak a lovakhoz. A tisztjük hosszasan szemlélte 
a lányt, talán hogy meggyőződjön róla, az emberei 
pontosan végrehajtották az előírt feladatot, azután 
elvágtattak a pusztaságba. 

Miao-jen lélegzete elakadt az újabb szülési fájdalomtól, 
és amikor elmúlt, és újra kinyitotta a szemét, a katonák 
már csak apró pöttyök voltak a jellegtelen horizonton. 

Ahogy a nap felkelt, panaszosan visított az Örökkévaló 
Kék  Egboltra, újra meg újra a  miatyánk szavait 
ismételgetve, amit Mi-atyánk-aki-a-mennyekben-vagy 
tanított neki, mert tudta, hogy sosem vétkezett az apja 
vagy a férjura ellen, és Josseran papja azt mondta neki, 
hogy az ártatlanokat soha nem büntetik meg. ,Ha 
szükséged van rá, csak kiáltsd Isten nevét", mondta neki, és 
megmenekülsz. 


Utószó 


Lyon, Frankhon 
testet öltött Urunk 1293. évében 


A szerzetes az apát felé fordította a szemét. 

- Most már ismered a legszörnyűbb dolgot, amit valaha 
elkövettem. Magamévá tettem őt, miközben a halálán volt, 
mert azt gondoltam, csak az ördög és én fogom tudni, mit 
cselekedtem. Tévedtem. - Tekintete követte a gyertyaláng 
vetette árnyékokat a szoba sarkába. - A bőrszíjaktól, 
amiket a combjára és a hasára kötöztek, nem tudta 
megszülni a gyermekét. Ez egy kivételesen egyedi büntetés 
a nomádok közt arrafelé. Végül a kényszerítő erő a babát 
felfelé tereli a természetes szülőjáratról, a létfontosságú 
szervek és a szív felé. Megöli az anyát, de halálával a 
kisded is meghal. Hogy meddig tartott Miao-jennek, míg 
meghalt, senki sem tudja. Ahogy azt sem fogja megtudni 
soha senki, milyen leírhatatlan kínokat kellett elszenvednie. 
- Elhallgatott, lélegzete hörögve tört fel a tüdejéből. - A 
templomosnak természetesen igaza volt. Mire visszaértem 
Akkóba, a történelem már megelőzte a küldetésünket. Nem 
sokkal azután, hogy elkezdtük a nagy utazásunkat kelet 
felé, a tatár hordák észak felől megtámadták Lublint és 
Krakkót is kifosztották. Amikor a pápa meghallotta a hírt, 
keresztes hadjáratot hirdetett a tatárok ellen. A Szentatya 
azt is kihirdette, hogy azok a keresztények, akik 
Palesztinában a tatárok oldalán harcoltak, ezennel ki 
vannak közösítve az egyházból. Igy aztán a Főbíróság a 
kisujját sem mozdította, amikor a mamelukok találkoztak a 
tatárokkal Ain Dzsalutnál, és legyőzték őket, s egyben 
kikergették Hülegüt Szíriából. Igy persze a szaracénok 
megkaparintották a teljes Szentföldet, mi meg elveszítettük 
az egyetlen esélyünket, hogy legyőzzük őket. 


- És mi lett a templomossal és azzal a tatár 
boszorkánnyal? 

- Azt a zuhanást senki nem élhette túl. Bár mély volt a 
víz, óriási sziklák meredeztek a felszín alatt. Még ha a 
kövek nem is zúzták halálra őket, az ár olyan sebes volt, 
hogy biztosan megfojtotta őket. Ugyanakkor... 

Az apát közelebb hajolt. 

— Mi? 

- Ugyanakkor Szártak azt mesélte nekem, amikor aznap 
délután visszatért, hogy mintha két fejet látott volna 
kibukni a vízből messze, lejjebb a vízben. Eltek még vajon, 
vagy már meghaltak? Nem volt biztos benne. Es én sem 
vagyok meggyőződve róla, nem teljesen. Tíz évvel később, 
amikor utoljára látogattam  Akkóba, hallottam egy 
történetet egy mohamedán kereskedőtől, aki épp Bagdadból 
tért vissza, és azt állította, hogy találkozott egy lángvörös 
hajú frankkal, aki a tatárok közt élt valahol a Világ Tetején. 
Talán ő volt az, de az is lehet, hogy ez is csak egyike a 
legendáknak, melyek szárnyra kapnak a sztyeppén, és a 
valóságalapjuk nem szilárdabb, mint a porördögök és 
felhők. 

Elmosolyodott, kivillantva rothadt fogait. Leheletén a 
halál szaga érződött. Az apát visszahőkölt az ágytól, de a 
szerzetes belekapaszkodott, ujjaival a  csuhája szélét 
szorította. 

- Gyakran magam elé képzelem. Nem különös? 
Hazudtam neki azon az utolsó éjszakán Kasgárban. Ha 
visszajött volna velem Akkóba, biztos, hogy feljelentettem 
volna inkvizítor  rendtársaimnál, hogy eretnek és 
istenkáromló. Mégis úgy tekintek vissza rá, mintha a 
legjobb barátom lett volna. Még el is mosolyodom, amikor 
arra gondolok, hogy ott él valahol, vezeklés nélkül, vallás 
nélkül, a barbár boszorkány karjaiban, saját pogány 
ivadékai ménjeként. 

Behunyta a szemét. 

- Hallgasd hát meg gyónásomat testet öltött Megváltónk 

ezerkettőszáz és  kilencvenharmadik esztendejében. 
Harminchárom évig lapítottam a bűneimmel; nem bírom 
őket tovább cipelni. A gyertya nemsokára leég és kialszik, 
és magamra hagy a sötétben. Gyakran bámultam ebből az 
ablakból kelet felé, és gondolatban azokra a tájakra 
repültem, melyeket akkoriban ismertem meg. Ma éjjel hó 
lepi a párkányt; valahol messze havazni fog a Világ Tetején, 
és a tatárok télire megint lehajtják a nyájaikat a völgyekbe. 
Emlékszem rájuk, a társaimra a dicsőségem és bűnöm 
napjaiból. Most imádkozz értem, könyörögve kérlek, hiszen 
a bírám már vár reám. 

Az apát kisietett a cellából. A szerzetes gyónásától meghűlt 
benne a vér; mennyi mendemonda bálványimádókról meg 
idegen tájakról, meg lóháton nyargaló ördögszukákról. Egy 
bűnös és lankadt elme összefüggéstelen zagyvasága! Egy 
szavát sem hitte el. Abban is kételkedett, hogy ez a 
vénember valaha járt Velencénél keletebbre. Mégis, ahogy a 
sötét klastromban szedte a lábát, hirtelen fagyos fuvallatot 
érzett az arcán, mintha szél támadt volna a semmiből, és 
akkor elképzelte: talán épp az ördöghöz ért hozzá 
siettében. 


Szójegyzék 


arbán: tíz katonából álló tatár szakasz 

argol: száraz teveürülék, amiből tüzet raknak 

Borkán: Buddha tatár neve 

bonc: szerzetes 

csador: mohamedán nők öltözéke, ami az egész testet 
takarja 

csáj-kána: teaház 

darugacsi: helytartó meghatalmazottak. Helyi emberek, 
akiket a tatárok a kormányzói ügyek intézésével bíztak meg 
az adott területen, és az adók beszedésével. 

del: tűzött-bélelt ruha, amit a tatárok maguk köré 
tekertek 

dzsegun: száz emberből, azaz tíz Orbánból álló tatár 
katonai egység 

fondaco: az itáliai kereskedőközösségek raktárai a 
palesztin államokban , 

gebi: lapos, kerek kövek Közép-Azsia sivatagjaiban 

han: egy településen vagy városon belül álló 
karavánszeráj 

iwan: mecsetek boltíves bejárata 

Jasza: a Dzsingisz kán által kihirdetett törvénykönyv 

kaffija: tradicionális arab fejfedő 

karéz: egy föld alatti öntözőcsatornához kapcsolt kút, 
Turpan közelében, a Takla-Makánban. A perzsa neve 
guanat. 
készig: Kubiláj kán császári testőrsége 
khang: sártéglából épített emelvény, ami alatt tüzet lehet 
gyújtani; néha ágyként is használták 
kibitka: ökörfogat, amit a tatárok a jurtáik szállítására 
használtak 
kufikus írás: arab kalligráfia, amivel épületeket díszítettek 
kurultáj: gyűlés, amit az uralkodó kán halála után hívnak 
össze, hogy szentesítsék az új kánt 


magadáj: mongol öngyilkos alakulat, szó szerinti 
fordításban ,istenhez tartozó" 

manap: falusi elöljáró 

mingán: ezer katonából álló tatár katonai egység 
müezzin: muszlim hivatalnok, aki a hívőket imára szólítja a 
minaretből 

ordu: a háztartás; törvény szerint egy tatárnak négy 
felesége lehetett, és mindegyik saját háztartással 
rendelkezett, bár ágyast bármennyit tarthatott regisztán: 
Poros terület", központi tér a Selyemút oázisaiban 

sztúpa: jellegzetes hagyma formájú, buddhista sír vagy 
síremlék 

tumán: tízezer emberből álló tatár katonai egység 


Köszönetnyilvánítás 


A Selyemút története hosszú éveken át íródott, és 
szeretnék köszönetét mondani mindazoknak, akiknek a 
segítségével végül nyomdába kerülhetett. Először is 
ügynökömnek, Patrick Walshnak, aki olyannyira rajongott a 
sztoriért, hogy a postaládájából egyenesen a nagyszerű 
Anthony  Cheetham kezébe továbbította, az Atlantic 
Könyvek Corvus kiadójához. 

Hálás vagyok mindenkinek a Corvusnál, akivel a 
történeten dolgozhattam, különösen Nie Cheethamnek és 
Rina Gillnek, akik mindketten pártfogolták a könyvet, s 
nemkülönben csodálatos szerkesztőmnek, Laura Palmernak, 
aki végigküzdötte magát minden egyes során. Ugyancsak 
köszönettel tartozom Richenda Toddnak a kézirattal 
kapcsolatban megfogalmazott megjegyzéseiért és 
javaslataiért. Köszönöm mindannyiuknak. Külön hála illesse 
Tim  Curnow-t, öreg barátomat, aki jóban-rosszban 
mellettem állt, és jobban ismeri e történetet és a történet 
mögötti történetet, mint bárki más. 

A sofőrnek is köszönetét akarok mondani, aki elvitt 
minket a turpani  barlangokhoz, majd biztonságban 
lefuvarozott a szerpentinen, miután eltört a terepjáró 
kormányrúdja. Bárcsak emlékeznék a nevére. Talán a 
traumás emlékezetkiesés az oka. Hálás köszönet az 
Ürümcsiből fuvarozó buszsofőrnek is, aki valahogy semmit 
se észlelt a szembejövő forgalomból annak ellenére, hogy a 
rossz sávban hajtott reflektorral. Mi lenne, ha legközelebb 
kevesebb whiskyt döntene magába a többi megállónál? 


